
I. Aparatul represiv comunist. Instituţii, 
cadre, obiective 


Raluca Nicoleta SPIRIDON 


Acțiuni represive împotriva opoziției politice 
întreprinse de vechile structurile informative 
în perioada 1944-1948 


Repressive actions against political opposition 
undertaken by the old informational structures during 1944-1948 


The institutionalization of Communism in 1948 was preceded by a 
transitional stage when repression had been organized and coordinated by 
P.C.R. and had an essential role especially in canceling the leadership of the 
other political forces and institutional structures. 

The main purpose of this study is to look into the actions taken by the 
former security structures in order to prevent the formation of a united 
opposition to the establishment of communism, namely: informative actions 
undertaken against opposition political forces in order to prevent the initiative 
of collaboration among them and to bring and maintain divisions within them; 
infiltrations and challenges, circumscribed to the structure of political 
processes: the "Tinerimea Română" Organization, the "T" Organization and the 
National Resistance Movement (Mişcarea Națională de Rezistență); challenging 
actions during street manifestations. 


Etichete: opoziția politică, acțiuni informative, infiltrări şi provocări, 
procese politice, etapă tranzitorie. 

Keywords: political opposition, informative actions, infiltrations and 
challenges, political processes, transient stage. 


Institutionalizarea comunismului în anul 1948 a fost precedată de 
o etapă tranzitorie, în care represiunea a fost organizată și coordonată de 
P.C.R. şi a avut un rol esențial mai ales în anihilarea conducerilor 
celorlalte forte politice și a structurilor instituționale. 

În cadrul acestei etape, sub pretextul defascizării ţării, prevederile 
dispoziţiilor din art. 14 și 15 ale Convenţiei de Armistitiu din 12 septembrie 
1944 au fost aplicate mai mult decât extensiv, lărgind aria persoanelor 
învinuite de crime de război, colaborare cu fostul aliat sau participare la 
guvernarea mareșalului lon Antonescu. După 10 ianuarie 1945, una dintre 

cele mai mari operațiuni desfășurată de structurile informative românești 
sub coordonarea N.K.V.D. a fost reprezentată de reținerea și deportarea a 
70 148 de etnici germani în Siberia’. 

Acest debut al măsurilor represive a coexistat cu o minimă reținere 
din partea justiției de a nu instrumenta acele cazuri în care nu dispunea 
de suficiente dovezi”, dar și cu ostilitatea guvernului român față de 
ridicarea, deportarea și folosirea la muncă forțată în U.R.S.S. a etnicilor 
germani din România’. 

Intr-o incercare de clasificare a tipurilor generale de actiuni 
întreprinse de structurile informative, in vederea împiedicării formării 
unei opoziții unite fata de instaurarea comunismului, putem preciza că s- 
au folosit următoarele forme: măsuri represive în contextul defascizării 
țării si acțiuni de pregătire a represiunii împotriva partidelor istorice; 
acțiuni informative și de infiltrare a celorlalte forte politice, pentru a 


"Cristian Troncotă, Istoria serviciilor secrete românești de la Cuza la Ceausescu, 
București, Editura Ion Cristoiu, 1999, pp. 287-292. 
* Într-o ședință desfășurată la 27 martie 1947, foştii acuzatori publici au invocat în 
fata comisiei mixte româno-sovietice, ce analizase situația numărului foarte mare 
de dosare clasate la București și Cluj, următorii factori care au limitat aplicarea 
justiției populare: „întârzierea cu care Tribunalul Poporului și-a început 
activitatea, abia la 6 luni de la 23 august 1944, un interval suficient pentru a face 
să dispară dovezi și acte care ar fi putut proba vinovatii. «Am găsit arhiva din 
Transnistria și Basarabia arse” [referitoare la Campania din Est n.n.]» spunea 
Avam Bunaciu. Din același motiv, al întârzierii începerii activităţii Tribunalului, 
mai mulți martori au refuzat să mai depună mărturie sau și-au retras depoziţiile”. 
Se adăugau „lipsa accesului la documentele în care erau implicate autoritățile 
sovietice sau vârfuri ale P.C.R.; lipsa de cooperare din partea sovieticilor în 
privinţa furnizării probelor; numeroase intervenţii pentru blocarea și stoparea 
cercetărilor, atât din partea sovieticilor, dar și a prim-ministrului Petru Groza” 
(Alexandru Alin Spânu, lată cine ne sunt dușmanii în „Magazin istoric”, Anul 
XXXVI, nr. 7(424), iulie 2002, pp. 77-82). 
3 Constantin Visoianu, ministru al Afacerilor Externe al României, a invocat într-o 
discuţie avută la 3 ianuarie 1945 cu reprezentantul politic al S.U.A. la București, 
Burton J. Berry, „depășirea regulilor dreptului international și situația delicată în 
care ar fi pusă România în urma satisfacerii cererii reprezentanţilor sovietici din 
Comisia Aliată de Control de a ridica și transfera in U.R.S.S. pe cetățenii români 
de origine germană” (Deportarea etnicilor germani din România și Uniunea 
Sovietică 1945, Sibiu - 1994, p. 23 apud Ion Bălan, Regimul Concentrationar din 
România 1945-1964, Bucuresti, Editura Fundaţia Academia Civică, 2000, pp. 37- 
38). 

obtura inițiativele de colaborare între ele si pentru a produce și menține 
sciziuni în cadrul lor; infiltrări și provocări, circumscrise structurării 

PE . . . . Ay x x » a 
proceselor politice: Organizația „Tinerimea Română”, Organizația „T” și 
Mişcarea Națională de Rezistență; acțiuni provocatoare în timpul 
manifestatiilor de stradă. 


1. Măsuri represive în contextul defascizării țării, acțiuni de 
pregătire a represiunii împotriva partidelor istorice 

Imediat după actul de la 23 august 1944, printre primele măsuri 
legislative ale noului guvern constituit de generalul Constantin Sănătescu 
s-au numărat adoptarea, în noaptea de 23/24 august 1944, a Decretului- 
Regal nr. 1624 privind amnistia generală, politică, militară și agrară“ și a 
Decretului-Lege nr. 1625 pentru promulgarea Legii nr. 442 pentru 
desființarea lagărelor de internare. În motivarea și direcționarea 
obiectivelor acestor decrete-lege, Lucrețiu Pătrășcanu, ministru secretar 
de stat, ca reprezentant al Partidului Comunist în guvern, și în același 
timp ministru ad interim al Justiţiei, a avut un rol esenţial. În cazul 
primului decret, asa cum observa istoricul Dumitru Şandru, desi de 
dispoziţiile sale „puteau beneficia teoretic, și legionarii care nu 
încercaseră sau nu săvârșiseră, din motive politice, asasinate, omoruri, 
schingiuiri sau prădăciuni”“, aceștia au fost exceptati, în temeiul 
articolului 2, de la amnistie. Se adaugă și intentionalitatea următoarelor 
două articole pentru „a estompa caracterul net favorabil comuniștilor și 
atragerea, posibil, a simpatiei unor categorii de deținuți” în favoarea 
direcțiilor de acțiune ale Partidului Comunist Român. 

Legionarii au fost excluși și de la aplicarea prevederilor Decretului- 
Lege pentru desființarea lagărelor de internare, întrucât, „prin circulara 
ministrului de Justiţie nr. 1 306 din 29 august 1944, s-a dispus ca aceștia să 
rămână in detentie”®. În orice caz, principalii beneficiari ai celor două 


4 Monitorul Oficial (Partea a I-a), nr. 197 Bis, din 24 august 1944, p. 6 200. 
> Ibidem. 
° Dumitru Șandru, Comunizarea societății românești în anii 1944-1947, Bucuresti, 
Editura Enciclopedică, 2007, 
p. 88. 
7 Vezi pe larg analiza decretului-regal de amnistiere a infracțiunilor politice, în 
Florian Banu, „Un deceniu de împliniri mărețe”. Evoluţia instituţională a Securității 
în perioada 1948-1958, lași, Editura Tipo Moldova, 2010, pp. 41-42. 
8 Ibidem. 

măsuri legislative au fost comuniștii, în timp ce unii democrați, arestați in 
perioada regimului mareșalului lon Antonescu, nu au fost eliberați, așa 
cum avea să constate multe luni mai târziu Petru Groza, în momentul în 
care era deja premier. 

Activitatea legionarilor a rămas o importantă problemă de 
siguranţă și după 23 august 1944, în condiţiile în care, pe de o parte, au 
fost menținute obiectivele Planului general de informatiuni pe anul 1944, 
cu excepția supravegherii informative a „partizanilor, muncitorilor, 
slavilor, evreilor și partidelor politice, respectiv P.N.T., P.N.L., P.S.D. si 
Frontul Plugarilor”, iar, pe de altă parte, nu se poate ignora faptul că unii 
dintre aceștia începuseră să colaboreze cu trupele germane aflate pe 
teritoriul ţării”. 

În paralel, destinată iniţial, mai ales, trupelor germane aflate pe 
teritoriul României și etnicilor germani considerați periculoși prin 
inițierea unor acțiuni de rezistență, pe 27 august 1944 „la numai trei zile 
de la desființarea legală, instituţia lagărelor de concentrare era repusă în 
stare de funcționare, nu în temeiul unui decret-lege, ci în baza unui ordin 
al Ministerului de Interne - ordinul 12 500””. 

Situaţia se va schimba mai ales după semnarea Convenţiei de 
Armistitiu la 12 septembrie 1944, când, sub aparenţa legală de respectare a 
îndeplinirii art. 15 si sub presiunile Comisiei Aliate de Control, „organele 
Poliţiei și ale Jandarmeriei au declanșat, o lună mai târziu, campania de 
arestare și internare în lagăre a foștilor conducători ai organizaţiilor 
centrale și locale ai mișcării legionare, concomitent cu cea a presupușilor 
criminali de război și colaboratori ai Germaniei hitleriste””. 

În cadrul defascizării au fost emise și Ordinele M.A.I. nr. 4036 si 
4061 din n noiembrie 1944 privind internarea în lagăre a cetățenilor 
presupusi a fi colaborat cu regimul hitlerist”. Ar fi inexact de apreciat ca 


” Serviciul Român de Informaţii, Cartea Albă a Securităţii, volumul I, 23 august 
1944-30 august 1948, Bucuresti, 1997, p. 31. 
"© Dumitru Șandru, Gheorghe Onisoru, Dimensiunea politică a represiunii in 
România 1944-1947, Partea I-a in „Arhivele Totalitarismului”, anul III, nr. 4/1995, 
p. 10. 
" Dumitru Şandru, op. cit., p. 226. 
2 Ibidem, p. 89. În fapt, Mişcarea Legionară a fost desființată prin Decretul-Lege 
nr. 314 din 14 februarie 1941. 
3 Serviciul Român de Informaţii, Cartea Albă a Securităţii, vol. 1, Bucuresti, 1997, 
P. 49. 

10 


Acţiuni represive împotriva opoziţiei politice întreprinse de vechile structuri... 


nu au existat colaboratori ai Germaniei hitleriste, însă, în campania de 
arestări și internări în lagăre nu s-a făcut o distincție între colaboratori și 
cetățeni care nu au avut vreo legătură cu aceasta. 

Mai ales în conjunctura politică de după 6 martie 1945, au fost 
trimişi în lagăre și membri ai partidelor politice. Astfel, s-au înființat 
centrele de internare de la Caracal, Ciurel’* si Slobozia Veche și o 
companie de pază aferentă, numită și „Compania specială de pază”5, ce 
funcţiona pe lângă M.A.I. 

Particularitate a regimurilor totalitare în perioadele de consolidare 
a puterii, transformarea structurilor informative în structuri de securitate 
este definită și de tipul de acţiuni puse în slujba realizării proiectului 
ideologic al autorităţilor: 

- pregătirea arestărilor și trimiterii în lagăre pe bază de liste, într- 
un proiect global de excludere socială sau politică și beneficiind 
de o puternică îmbinare organizatorică a structurilor de 
siguranţă cu cele ale poliției și organelor judiciare; 

- arestări preventive, limitate în perioada 1944-1947 de maniera 
graduală de acaparare a puterii, în funcţie de contextul extern, 
operațiuni care au secondat o anumită linie internă în 
neutralizarea opoziţiei și societăţii civile, de aici decurgând 
modul de clasificare în funcție de gradul de periculozitate socială 
sau politică. 

După instalarea guvernului Petru Groza, primele astfel de măsuri 

de excludere politică și socială au fost luate la mijlocul lunii martie 1945, 
când „în întreaga tara s-a trecut la arestarea unor fruntași din eșalonul al 
doilea, membri ai comitetelor județene P.N.T. și internarea lor în lagărele 
de la Caracal și Slobozia, alături de legionari și de persoane urmărite 
pentru poziţiile avute în timpul regimului antonescian. Majoritatea au 
fost deţinuţi până la sfârșitul lunii decembrie 1945, când au fost eliberați 
împreună cu membrii Tineretului Naţional-Ţărănist și National-Liberal, 
arestați cu ocazia demonstraţiei de la 8 noiembrie 1945, în contextul 
destinderii aduse în climatul politic intern de hotărârile de la Moscova ale 


miniștrilor de Externe ai celor trei mari puteri”“. Conform mărturisirii pe 


“4 „Monitorul Oficial”, (Partea I-a), nr. 100 din 02 mai 1945, p. 3587. 
5 Idem, (Partea I-a), nr. 102 din 04 mai 1945, P. 3709. 
"© Claudiu Secasiu, „Preliminarii ale asaltului final asupra P.N.T. Contribuţia 
organelor de informaţii (1945-1947)” în Analele Sighet nr. 5, Anul 1947 - Căderea 
cortinei, București, Fundaţia Academia Civică, 1997, p. 532. 

care Petru Groza a făcut-o ziaristului englez Archibald Gibson „în 
decursul primelor două luni de la instalarea guvernului său au fost 
operate 90.000 de arestări”, cifră neverosimil de mare în opinia noastră. 

În eventualitatea extinderii aplicabilitatii măsurilor restrictive de 
libertate, Ordinul nr. 9.000 S din 4 iunie 1945, al Direcţiei Generale a 
Poliţiei, stabilea evidența suspectilor în funcţie de gradul de periculozitate 
a celor care prin comportamentul lor puneau în pericol ordinea și siguranța 
statului, într-o încercare de a păstra aparențele legale. La 10 decembrie 
1945, rezultat al mai multor tatonări între comuniști și legionari, apărea în 
presă un comunicat M.A.I., ce acorda un ultim termen pentru legalizarea 
situației „tuturor celor ce au fost demobilizati sau reintorsi din deportare, 
foştilor partizani... foștilor legionari ...dacă se vor prezenta în seara zilei de 
31 decembrie 1945 la oficiile polițienești”5. Acesta a facilitat, în perioada 
dinaintea alegerilor din 1946, deplasarea interesului primordial în 
supravegherea politică dinspre legionari, spre adversarii politici din 
partidele istorice, în principal national-taranisti si liberali, ceea ce nu a 
exclus „intensificarea acțiunilor pentru descoperirea și identificarea 
persoanelor care nu au înţeles să reintre în legalitate si a tuturor 
legionarilor care izolați sau organizați continuau activitatea contrarie 
intereselor poporului român și a regimului democratic”? de către Direcţia 
Poliției de Siguranţă și Direcţia Sigurantei și Ordinei Publice din 
Jandarmerie, în urma emiterii Ordinului nr. 36 428 din 18 ianuarie 1946 al 
Ministerului Afacerilor Interne. 

În acest context, Instrucţiunile tehnice pentru organizarea si 
coordonarea acțiunilor informative din 1 aprilie 1946 au fost mai explicite, 
inspectorii regionali de poliție alături de chestorul sau șeful poliției de 
reședință trebuiau să revizuiască, în lunile iunie-iulie, tabelele de suspecți 
si să-i clasifice în două categorii. 

Categoria A era formată din „toate elementele care aveau la activul 
lor fapte grave contrare ordinii și siguranței statului sau care, prin 
comportarea lor prezentă, bazată pe probe concrete sau indicii temeinice 
prezentau un pericol real pentru ordinea publică și siguranța statului. În 
acest sens, prin probe concrete se înțelegeau actele și corpurile delicte 


Romulus Rusan, Cronologia și geografia represiunii comuniste în România. 
Recensământul populației concentrationale 1945-1989, Bucuresti, Fundaţia 
Academia Civică, 2017, p. 16. 
* Universul”, nr. 283 din 10 decembrie 1945. 
2 ACNSAS, fond Documentar, dosar nr. 12 580, vol. 62, f. 61. 

rezultate din cercetări chiar dacă, trimis în fata justiției suspectul a fost 
cercetat. Indiciile temeinice sunt reprezentate prin notele informative 
verificate pe bază de filaj sau prin investigaţii, semnalări verificate din 
partea autorităților ierarhic superioare sau de la organele de colaborare 
precum si note de supraveghere și filaj”*°. 

Tactica politică de tolerare a membrilor fostei Miscari Legionare in 
această perioadă premergătoare alegerilor din 1946 si plasarea lor în a 
doua categorie de periculozitate socială transpare din modul în care era 
definită Categoria B, drept cea care urma să cuprindă „toate persoanele 
care, deși au avut în trecut o activitate contrară ordinii publice și 
siguranţei statului, prin comportarea lor prezentă, nu mai dau naștere la 
suspiciuni întemeiate. La această clasificare, condamnările suferite în 
trecut de o anumită persoană nu vor constitui un criteriu determinant 
dacă faptele pentru care s-a pronunţat sancţiunea nu au avut un caracter 
grav sau infamant și dacă, după eliberarea din închisoare, persoana în 
cauză a avut tot timpul o comportare din care a rezultat hotărârea de a nu 
se mai lăsa antrenată în acţiuni contrare ordinii publice și siguranţei 
statului. În această direcţie, pentru condamnările cu caracter pur politic 
se vor socoti ca nepericuloși ordinii publice și siguranţei statului toate 
persoanele care după data de 23 august 1944 au dat dovadă că înțeleg să 
adopte o atitudine democratică fără nici un echivoc””. După alegerile din 
1946 si pe parcursul anului 1947 principala direcţie informativă a fost 
orientată spre partidele opozitioniste, urmată de cea a supravegherii 
legionarilor. 


2. Acţiuni informative și de infiltrare a celorlalte forţe politice, 
pentru a împiedica iniţiativele de colaborare între ele, 
precum și de a provoca și menţine sciziuni în cadrul lor 
După 6 martie 1945, un obiectiv major al Serviciului Special de 
Informaţii, orientat cu predilecție către supravegherea internă în 
detrimentul operaţiunilor informative în exterior, a fost acela de a 
destructura opoziţia politică prin desfășurarea a numeroase acțiuni 
secrete. O notă din 30 iulie 1945, privind situaţia politică a P.N.T. și a 
legăturii acestuia cu alte forte politice din tara și străinătate, se încheia cu 


* Directiunea Generală a Poliţiei, Instrucţiunile tehnice pentru organizarea și 
coordonarea acţiunilor informative din 1 aprilie 1946, București, Tipografia 
Prefecturei Poliţiei Capitalei, 1946 (ACNSAS, fond Bibliotecă, nr. 499, p. 46). 
* Ibidem. 

precizarea următoarelor măsuri: „Serviciul își propune ca pe baza 
informaţiilor ce se vor preciza în zilele următoare să împiedice eventuala 
colaborare a national-taranistilor cu social-democratii prin două metode: 
1. atragerea unora din grupările național-țărăniste spre o colaborare cu 
Partidul Comunist Român, 2. crearea în sânul Partidului Social-Democrat 
a unei atmosfere de supraevaluare și deci de refuz de colaborare cu 
national țărăniștii, operaţie care va duce la o luptă între aceste partide 
politice””. În acest proces de manipulare a celorlalte forte politice, un loc 
aparte l-a avut sprijinirea de către comuniști a grupării „de stânga” din 
cadrul Partidului Social-Democrat, grupare a cărei acțiune a reușit într-o 
măsură însemnată să împiedice colaborarea social-democratilor cu 
celelalte forte politice, asa cum rezultă dintr-o altă notă informativă a 
S.S.I, datată 14 octombrie 1945: „legăturile cu Iuliu Maniu si Dinu 
Brătianu au fost întrerupte, datorită intervenţiei aripei stângi din partid; 
cu toate acestea, Titel Petrescu continuă să facă legătura cu partidele 
istorice, prin dr. Lupu, pe care îl vizitează destul de des”. 

A existat, de asemenea, o încercare a S.S.I. de a obtura afluirea 
legionarilor spre alte partide, scop în care serviciul a sprijinit formarea de 
către Alexandru Constant și N. Andor a unei grupări intitulate „Comitet 
Legionar de Refacere și Acţiune Politică” și editarea revistei „Glasul 
Românesc” cu subtitlul „Noua Vestire”"*. Gruparea nu a reușit, însă, sa 
coaguleze un număr substanţial de legionari și să-i îndepărteze în acest 
mod de P.N.T. Imediat după operarea arestărilor în cazul Mișcării 
Nationale de Rezistență (27 mai 1946), exploatându-se starea de confuzie 
produsă de acestea în rândurile partidelor „istorice”, se aprecia a fi foarte 
util „să se dea curs acțiunilor de diversiune produse în ultima vreme și 
care au avut ca urmare încercarea de a se apropia de guvern a o serie de 
elemente din aceste partide””. 

În 1946 s-a menţinut constant interesul S.S.I. față de partidele de 
opoziție, propunerile serviciului vizând, ca și în perioada precedentă, 


* România. Viaţa politică în documente. 1945, Bucuresti, Arhivele Statului din 
România, 1994, p. 307. 
3 Ibidem, p. 370. 
** Gelu Ureche, Unele considerații pe marginea înțelegerii încheiate în decembrie 
1945 între conducerea M.A.I. și rămășițele Gărzii de Fier în C.S.S., „Studii si 
Documente”, nr. 7, București, decembrie 1970 (ACNSAS, fond Bibliotecă, nr. 2539, 
vol. 2, pp. 104-105). 
35 ACNSAS, fond Penal, dosar nr. 18, vol. 49, f. 86. 

adâncirea divergenţelor în cadrul lor, o diminuare a activităţii acestora în 
provincie si în mediul rural și, mai ales, potentarea unei puternice opoziții 
a P.N.T. împotriva încheierii unui cartel electoral cu Partidul National 
Liberal, în perioada premergătoare alegerilor. 

3. Structurarea proceselor politice ale Organizaţiei „Tinerimea 
Română”, Organizaţiei „T” și „Mişcării Nationale de Rezistență” a recurs la 
construirea culpei si a obiectului procesului prin: infiltrarea de 
informatori și agenți provocatori în scopul legării acestor organizaţii de 
membrii marcanţi ai partidelor politice, astfel încât, ulterior, aceștia să 
poată fi compromiși și acuzaţi că au desfășurat activitate subversivă; 
utilizarea de metode coercitive pentru obținerea de recunoașteri și 
mărturisiri; pornind de la câteva fapte reale, în special intenția 
organizaţiilor de rezistență de a se extinde pe teritoriul țării, mărturisirile 
au fost dirijate pentru a se crea impresia în procesele politice care au 
urmat că acestea existau deja. 

Organizaţia „I” a fost inițiată de avocatul Remus Tetu, membru 
P.N.L. și președinte al organizaţiei tineretului liberal al sectorului I Galben 
București, în contextul evenimentelor din primăvara anului 1945. Conform 
mărturiei lui Dan Cernovodeanu, tinerii liberali care s-au grupat în 
această organizaţie au inițiat publicarea unui organ de presă, intitulat 
„Văpaia”, în care erau criticate acţiunile guvernului Groza și ale 
sovieticilor. Se intenționa, de asemenea, extinderea organizației în tara, 
urmând ca ea să fie dotată și cu posturi de radio-emisie, plasate în două 
centre de rezistenţă, și anume: unul în munții Făgărașului, iar celălalt in 
Balta Brăilei. 

S-a alăturat Organizaţiei „T” și Mircea Stefanovici, împreună cu 
mai mulți dintre colaboratorii săi ce făcuseră parte din organizaţia 
culturală „Tinerimea Română”. Retinerea membrilor Organizaţiei „I”, 
anchetarea și judecarea lor au fost precipitate de desfășurarea unei ședințe 
la Facultatea de Drept, în iulie 1945, în care s-a propus extinderea 
activității Organizaţiei „T” și în provincie”. 

Lipsind latura obiectivă a unei infracțiuni, concluziile de învinuire, 
asa cum au fost ele întocmite de procurorul lorgu Popescu, au 
supradimensionat intentionalitatea faptelor: „atât «Tinerimea Libera», cât 
și Organizaţia «T», progresiv si în funcţie de evoluţia politică și alti factori 


© Dan Cernovodeanu, Una dintre primele mișcări de rezistenţă anticomunistă: 
Organizaţia „T” în „Arhivele Totalitarismului”, nr. 24-25, anul VII/3-4/1999, pp. 
211-213. 

interni ar fi ajuns la o activitate direct subversivă și la metode oprite de 
lege”. 

De asemenea, prin recunoașterile si mărturisirile celor anchetați la 
închisoarea Malmaison s-a încercat implicarea unor membri ai partidelor 
istorice si mai ales a generalului Nicolae Rădescu”, precum si a misiunilor 
engleză si americană”. La 13 septembrie 1945, Sentința nr. 12 a Secţiei a 
IV-a a Curtii Martiale a Corpului 2 Armata declara culpabili pe majoritatea 
membrilor Organizaţiei „Tinerimea Română” si ai Organizaţiei „T”. Pe 
fondul arestărilor operate dupa 5 martie 1945, procesul Organizaţiei „I” și 
al organizaţiei „Tinerimea Română” (7-13 septembrie 1945) pregătea opinia 
publica pentru asaltul asupra celor aflaţi la conducerea partidelor istorice. 

Cazul Mișcării Nationale de Rezistență este edificator pentru 
modul în care a fost construit un centru subversiv de mari proporții. În 
contextul situaţiei politice tensionate din vara anului 1945 (greva regală și 
refuzul regelui de a participa la aniversarea unui an de la evenimentele 
din 23 august 1944), ideea de rezistență a generalului Aurel Aldea a vizat 
inițierea unor măsuri de siguranță pentru apărarea suveranului, în cazul 
în care mase de manifestanți, organizate de comuniști, ar fi fost 


*7 Petre Turlea, Procesul Organizaţiei „T”, Bucuresti, Editura Libra, 2000, p. 59. 

Darius Teodosiu, directorul general al ,Tinerimii Libere”, era nepot al 
generalului Nicolae Rădescu, în timp ce Adriana Georgescu, membră a 
Organizaţiei „T”, a fost șefa de cabinet a generalului Nicolae Rădescu. În cursul 
interogatoriilor, prin presiuni fizice și psihice, anchetatorii au încercat să smulgă 
declaraţii cât mai compromițătoare, din care să rezulte că generalul Nicolae 
Rădescu a fost mentorul organizaţiei „Tinerimea Liberă” si al Organizaţiei „T”. 
“ Desi anchetatorii au încercat să obțină declaraţii prin care să implice misiunile 
engleză și americană în activitatea celor două organizaţii, elementele privitoare la 
relațiile persoanelor implicate în cele două organizaţii cu misiunile diplomatice 
occidentale erau minore și neconcludente. Acest fapt rezultă cel mai bine din 
Referatul de înaintare a dosarelor către Curtea Martiala, din 24 august 1945: „o 
legătură, care s-a stabilit prin oarecare indicii, legătură care a fost confirmată este 
legătura cu misiunile străine. Aceste indicii constau din anumite cărți de vizită 
care aparțineau unor membri ai misiunii britanice, găsite la perchezitia făcută 
numitului Măglașu Lazăr si numitului Florin Popescu” (Petre Turlea, op. cit., p. 
89). Conform istoricului Petre Turlea, „referatul nu retinea, însă, și explicaţia data 
de cei arestaţi, în timpul anchetei: cu prilejul victoriei de război, făcuseră o vizită 
de felicitare Misiunii Marii Britanii și semnaseră așa cum se obișnuia, într-un 
registru; tot conform obiceiului, toţi aceia care semnau în registrul misiunii 
primeau câte o carte de vizită, în semn de mulțumire” (Ibidem). 

îndemnate să atace Palatul Regal. Conform mărturiilor generalului Aurel 
Aldea, „în acel moment nu aveam nimic organizat, ci atunci m-am gândit 
la nevoia unor mișcări de rezistență in București”. De asemenea, în 
cadrul preocupării singulare a aceluiași general, de a identifica un adăpost 
în munţi pentru refugiul suveranului în cazul înrăutățirii situaţiei interne, 
s-a produs contactarea organizaţiei „Haiducii lui Avram lancu”, înființată 
la 1 decembrie 1944 de către Gavril Olteanu, Dumitru Steanta, Nicolae 
Paliacu, tineri naționaliști stabiliți în comuna Coșna, Câmpulung 
Moldovenesc. 

În urma analizei situaţiei, precum și a perspectivelor evoluţiei 
acesteia, S.S.I. ajungea la concluzia că trebuia propusă o acţiune 
informativă în cazul inițiativei de rezistență a generalului Aurel Aldea și 
dată „fiind importanţa deosebită pe care o prezenta problema s-a hotărât 
ca aceasta să fie condusă de către S.S.I., organele Ministerului de Interne 
încetând orice activitate pe această linie”. 

În fata circumspectiei din lumea militară, una dintre puţinele 
posibilități de pătrundere informativă a constituit-o infiltrarea pe lângă 
organizația de rezistență „Haiducii lui Avram lancu”, aflată în legătură cu 
generalul Aurel Aldea, a unui agent provocator - căpitanul Nicolae 
Dumitrescu (sub numele conspirativ de „A. Roman”) pus la dispoziție de 
către Ministerul de Interne. În cursul celor trei deplasări ale membrilor 
organizaţiei „Haiducii lui Avram lancu” din regiunea munţilor Călimani la 
București (august 1945; 24 ianuarie 1946 - 12 februarie 1946; martie 1946), 
în urma sugestiilor căpitanului Nicolae Dumitrescu, au fost contactate în 
egală măsură personalități politice, bisericești, militare, precum si 
reprezentanţi ai legionarilor, într-o încercare a S.S.I. de a sonda intenţiile 
și eventual a compromite pe opozantii regimului care se instaura”. În 


3 Radu Ciuceanu, Octavian Roske, Cristian Troncotă, Începuturile Mișcării 


Nationale de Rezistență în România, vol. 1, Bucuresti, 1998, p. 203. 
3 ACNSAS, fond Documentar, dosar nr. 26, f. 89. 
* O dispoziţie a S.S.I., primită de agentul „A. Roman”, indica: ,sugerati ideea să se 
solicite fonduri de la Ilie Lazăr, legătură ce s-ar asigura prin colaboratorul 
dumneavoastră si împreună cu Moldoveanu (Paleacu) și Oprea (Șteanţă). 
Referitor la deplasarea dumneavoastră la Brad, si la atitudinea ce-o veţi lua-o fata 
de tratativele ce vor avea loc acolo, este bine ca în prealabil, în cursul 
convorbirilor ce veţi avea cu conducătorii de la H.A.I., să le sugerati ideea ca 
haiducii să le propună legionarilor ca toţi cei care în prezent sunt ascunși să 
părăsească această postură ca uniţi să concure la această acţiune” (Ibidem, f. 164). 

paralel, pentru constituirea unor probe sigure de culpabilitate, a fost 
recrutat și generalul Șerban Lambru, cu rezultate parţiale, întrucât acesta 
va deceda la începutul lunii decembrie 1945. Rămâne elocventă 
modalitatea de lucru a S.S.I., pusă în serviciul comuniștilor. Conform unui 
raport al acestui serviciu, „generalul va căuta să creeze posibilitatea ca o 
serie de ofițeri și oameni politici nemulțumiți de regim să-și tina 
consfătuirile lor conspirative netulburati de nimeni. De asemenea 
generalul fiind și membru al asociaţiei Y.M.C.A. va căuta prilejul să 
întrunească în această casă pe membrii marcanţi ai asociaţiei si stabilirea 
de contacte între Y.M.C.A., organizația „Haiducii lui Avram lancu” și 
generalul Aurel Aldea. Intensificarea activităţii în această problemă ne va 
face posibil ca în cel mult 3-4 săptămâni să putem veni cu demascarea 
reactionarilor ajutați de elementele subversive și Misiunile Anglo- 
Americane”%. 

La începutul lunii mai 1946 s-a consumat încercarea generalului 
Aurel Aldea de a iniția un model de rezistență coordonată la nivelul 
întregii tari. Activitatea de rezistență urma să fie împărţită in 8 zone, din 
care 7 erau orientate spre apărarea Ardealului și una era constituită din 
orașul București. Conform declaraţiilor sale, „prevăzusem comandanţi de 
zonă pe Horaţiu Comăniciu în regiunea munților Sebeș, Mihail Fărcășanu 
în regiunea Câmpulung Muscel, Horia Măcellariu în regiunea București, 
profesorul Gheorghe Manu în regiunea din Valea Prahovei până în Valea 
Buzăului, regiunea Trecătorilor munţilor Moldovei, prin grija generalului 
Constantin Eftimiu, Haiducii lui Avram lancu în regiunea Munţilor 
Călimani, ...în regiunea Munţilor Apuseni”. 

În paralel cu această inițiativă a generalului Aurel Aldea, a fost 
clasificat drept organizaţie de rezistență (sub numele de „Graiul 
Sângelui”) si un program doctrinar elaborat de profesorul Ion Vulcănescu. 
În cazul „Grupului Înarmat Sinaia”, ce ar fi fost inițiat de locotenent 
colonelul Alexandru Evolceanu, s-a folosit pretextul detinerii de 
armament. În fapt, în urma contopirii a două batalioane, acesta a decis ca 
surplusul de armament să fie depozitat pentru mai multă siguranță într-o 
cabană de lângă Sinaia. La S.S.I. „după o serie de constrângeri si 
amenințări a fost silit să facă o declaraţie dictată de teamă să nu-i aresteze 
soţia, restul acuzațiilor nu le cunoaste”». 


3 ACNSAS, fond Documentar, dosar nr. 32, f. 215. 
34 Idem, fond Penal, dosar nr. 18, vol. 21, f. 65. 
35 Idem, fond Documentar, dosar nr. 26, f. 127. 

Intrată în atenţia serviciilor speciale, care nu au întârziat să 
infiltreze informatori, ideea de rezistență a generalului Aurel Aldea, 
denumită de comuniști Mișcarea Naţională de Rezistență, a sfârșit prin a 
fi circumscrisă structurării unui proces penal în scopuri politice. 

Într-un Raport privind exploatarea materialului informativ in 
legătură cu M.N.R. se preciza că informaţiile directe au fost verificate, iar 
în baza lor probele de culpabilitate „au fost obţinute numai pentru 
organizaţiile subversive „Haiducii lui Avram lancu” și „Graiul Sângelui”; 
asupra unora dintre elementele de frunte ale organizaţiei principale 
M.N.R. [inițiativa generalului Aurel Aldea-n.n.] avem informaţii din 
categoria celor de mai sus rezultate însă din contactul organizatoric al lor 
cu organizaţia H.A.l. sau G.S. dar nu din activitatea lor în M.N.R. 
Informațiile obținute indirect, venite pe mai multe căi, prin contactul pe 
care unii dintre informatorii noștri îl au cu membrii mișcării, fără ca ei să 
facă parte din organizaţie s-au verificat, fără a putea constitui probe 
sigure, ținând seama că nu am putut obţine nici un fel de documente 
compromițătoare. În această categorie intră mișcarea principală M.N.R., 
care fiind condusă și organizată de ofițeri generali a lucrat în cea mai 
strictă conspirativitate. Probele de culpabilitate se pot face pe două căi: a) 
prin dovedirea contactului cu membrii organizației H.A.I. și G.S.; b) prin 
declaraţiile pe care informatorii noștri vor fi siliți să le dea asupra surselor 
de la care am cules materialul. În acest scop informatorii vor trebui să fie 
și ei arestați. 3. Informaţiile obţinute prin semnalări făcute de unii 
informatori sau instituții (M.St.M.) care n-au putut fi verificate. 
Verificarea și proba de culpabilitate pentru persoanele ce rezultă din aceste 
informaţii vor putea fi făcute numai în timpul cercetărilor”. 

Operațiunile de arestare s-au desfășurat în ziua de 27 mai 1946 și 
au avut drept rezultat reținerea a 97 de persoane. Alte 18 persoane din 
cele vizate nu au fost reținute, din motive independente de 
comandamentul care a condus operaţiunile, format dintr-un reprezentant 
al S.S.I. și unul al D.G.P., acesta din urmă având în subordine și un 
reprezentant al P.P.C. 

Marturisirile și recunoasterile, smulse prin metode coercitive, au 
jucat un rol esenţial în organizarea procesului Organizaţiei „I” sau al 
M.N.R. În cazul M.N.R., desfășurarea procesului la apogeul campaniei 
electorale și pronunţarea sentinţei în preziua alegerilor din 19 noiembrie 


3° Idem, fond Penal, dosar nr. 18, vol. 49, ff. 98-99. 

1946 a constituit o modalitate evidentă de a-i compromite pe fruntașii 
partidelor, politice care au fost chemaţi drept martori. 


4. Acţiuni provocatoare în timpul manifestatiilor de stradă. 

Metodă foarte veche”, provocarea a fost folosită de partidul 
comunist pentru a-și compromite adversarii politici. În 24 februarie 1945, 
F.N.D. a organizat o demonstraţie de stradă de mari proporţii pentru 
răsturnarea guvernului condus de generalul Nicolae Rădescu. Eșecul 
ocupării Ministerului de Interne și riposta forțelor de ordine au 
determinat un grup comunist de șoc să tragă asupra propriilor 
manifestanți, pentru ca, ulterior, generalul Nicolae Rădescu să fie acuzat 
de uciderea acestora. În fapt, „în urma autopsiei efectuate asupra celor opt 
victime s-a dovedit că ele fuseseră ucise cu arme de foc ce nu făceau parte 
din dotarea poliţiei și armatei române”. O altă acţiune provocatoare de 
mari proporţii a fost pusă în practică, de data aceasta, prin infiltrarea 
rândurilor opoziţiei, cu prilejul manifestatiei de la 8 noiembrie 1945. Alte 
acțiuni se înscriu la limita dintre lichidarea fizică, ca metodă extralegală, 
și provocarea de incidente. Exemplificative pentru astfel de acţiuni, au 
fost cele de la Arad (16 februarie 1946) și Pitești (9 august 1946) împotriva 
unor membri ai P.N.Ţ.%, precum și cele care au vizat pe reprezentanții 


37 „Se pare, de exemplu, că nu a existat nici o acţiune antiguvernamentală sub 
domnia lui Louis Napoleon care să nu fi fost inspirată de poliția secretă însăși... 
Provocarea, de altfel implică în mod necesar presupozitia că suspiciunea nu 
ajunge pentru a atrage după sine arestarea și pedeapsa” (Hannah Arendt, 
Originile Totalitarismului, București, Editura Humanitas, 1994, p. 549). 
* Serban Rădulescu-Zoner, Daniela Buse, Bogdan Marinescu, Instaurarea 
totalitarismului în România, Bucuresti, Editura Cavallioti, 2002, p. 74. 
Deosebit de violente, prin deznodământul tragic, au fost incidentele de la Arad 
(16 februarie 1946) și de la Pitesti (9 august 1946). La Arad, cu ocazia devastării 
clubului organizaţiei P.N.T., doi fruntași locali, avocatul Alexa Botioc si prof. 
Constantin Todorescu, au fost grav răniţi, cu lovituri de bocanci în cap, murind la 
scurt timp după aceea. Pe treptele Tribunalului din Pitesti au fost atacați cu 
focuri de revolver și loviți cu rangi de fier secretarul general al P.N.T. pe ţară, 
Nicolae Penescu, și doi fruntași locali, avocatul Gheorghe Mihai și învățătorul 
Tica Popescu. Primul a fost grav rănit, ceilalți doi murind pe loc (Claudiu Secasiu, 
op. cit. p. 536). 

P.N.T. și P.N.L.” intraţi în guvernul Petru Groza, în urma Conferinţei 
Miniștrilor de Externe din 1945. 


5. Destructurarea opoziţiei politice după alegerile din 
noiembrie 1946 

După alegerile din noiembrie 1946 și mai ales după semnarea 
Tratatului de Pace la 10 februarie 1947, rolul informativ al structurilor de 
siguranță se diminuează ca pondere în fata aplicării directe a măsurilor 
represive. Astfel, „măsurile enunțate la conferințele de la M.A.I. din lunile 
ianuarie - februarie 1947 s-au concretizat la începutul lunii martie 1947, 
apoi la începutul lunii mai 1947, în ordinele M.A.I. nr. 18.000 și 50.000 
S/1947, în baza cărora s-a trecut la arestarea fruntașilor de la centru și din 
provincie, care contribuiseră la rezultatele bune obținute de opoziție în 
unele judeţe, cu excepţia celor 33 de deputaţi P.N.T. aleși în 1946, care n- 
au fost arestaţi atunci, beneficiind încă de imunitate parlamentară, 
precum și a unor lideri, precum lon Mihalache sau Nicolae Penescu, 
considerându-se la conferința de la M.A.I., din 28 februarie 1947, că nu era 
momentul sa fie ridicaţi. Majoritatea arestatilor erau președinți de 
organizaţii județene, secretari sau membri ai comitetelor acestora””. 

Pe de altă parte, operațiunea de la Tămădău (14 iulie 1947) a 
deschis calea destructurării finale a opoziţiei politice. Aceasta a pornit de 
la o acțiune tipic informativă în folosul P.C.R., care-și consolidase 
controlul informativ prin recrutarea masivă de informatori în toate 
sectoarele instituționale”, pentru ca, ulterior, exploatarea informaţiei” și 


* Lui Emil Hatieganu (P.N.T.), pe când se întorcea cu soția de la Cluj, după 
traversarea Someșului, la Dej i-au fost confiscate lucrurile din mașină și tăiate 
cauciucurile, de un grup de indivizi din Cluj, după care, huiduiti și insultati, au 
fost lăsaţi în drum. Revenind la Galaţi, automobilul lui Mihail Romniceanu 
(P.N.L.) a fost oprit de un grup de 25 indivizi dintr-un camion cu număr de 
Galati, ministrul fiind violent molestat, iar însoțitorii săi grav răniţi (Ibidem, p. 
537). 

* Ibidem, p. 542. 

* Gheorghe Popescu, subinginer, a solicitat sprijin pilotului și adjutantului- 
aviator în cadrul Grupului de Aero-Transport Giulești, Gheorghe Preda, „în 
vederea plecării cu un avion în străinătate, împreună cu alte persoane patrioți, 
oameni mari. A doua zi, Preda i-a relatat discuţia avută cu Gheorghe Popescu 
adjunctului aviator Romulus Lustig, pe atunci locţiitor al șefului E.C.P. pe unitate. 
Romulus Lustig, care era și membru P.C.R., a informat pe linie de partid 
organizaţia Capitalei, de unde a fost îndrumat către directorul Sigurantei, It. col. 

pregătirea minuțioasă a operatiunii** să conducă la compromiterea 
conducerii P.N.T., dizolvarea P.N.T. la 29 iulie 1947, prin Decizia nr. 22 
694 a Consiliului de Miniștri” si procesul liderilor P.N.T., desfășurat între 
25 octombrie 1947 - 23 decembrie 1947. În cazul P.N.L., după mai multe 
presiuni sistematice asupra membrilor partidului, acesta își încetează 
activitatea, în timp ce, după cum se cunoaște, Constantin Titel-Petrescu 
alături de alti fruntași ai Partidului Social Democrat-Independent (ramura 
despărțită din P.S.D. care nu a dorit să fuzioneze cu Partidul Comunist) 
sunt arestaţi în 5-6 mai 1948 iar formațiunea se autodizolvă. 

Ordinul nr. 5312 din 30 decembrie 1947 definea explicit opozantii 
politici și-i reintroducea în prim-plan pe legionari: „categoria a I-a, 
elemente foste legionare, maniste; categoria a II-a elemente din partidele 
politice de opoziţie; categoria a Il-a elemente din partidele politice 
B.P.D., inclusiv Partidul Naţional Liberal Tătărăscu; categoria a IV-a 
elemente apolitice. La fiecare categorie ofițerii activi proveniți din 
activitate urmau să formeze o subdiviziune separată”*. Regimul politic se 
considera cu mult mai consolidat pentru a aplica penalizări tuturor 


Nicolae I. Popescu [care provenea și a condus, între 6 martie 1945-toamna anului 
1946, Biroul II Contrainformatii din Secţia a Il-a a Marelui Stat Major-n.n]” 
(Claudiu Secașiu, Operațiunea „Tămădău” 14 iulie 1947. Un document inedit în 
Analele Sighet, nr. 7, Anul 1947 - Căderea cortinei, Bucuresti, Fundaţia Academia 
Civică, 1997, p. 560). 
8 Aflată la mare distanță de modul în care se exploatau și se verificau datele, 
informaţiile furnizate de Romulus Lustig, „privite, se pare, cu scepticism de către 
șefii Sigurantei (atât de directorul N.I. Popescu, cât și de subdirectorul Alexandru 
Nicolschi, care s-ar fi dezinteresat complet), au fost apreciate de reprezentantul 
S.S.I., M. Zaharia, șeful Secţiei a III-a Contrainformaţii” (Ibidem). 
+ Seful Secţiei a III-a Contrainformatii, M. Zaharia, și directorul Sigurantei „au 
preluat misiunea verificării și exploatării informaţiei”, i-au dat instrucţiuni lui 
Romulus Lustig „în sensul acceptării propunerii lui Gheorghe Popescu” (Ibidem), 
pentru ca ulterior lui Gheorghe Popescu și celor doi aviatori (Gheorghe Preda și 
Romulus Lustig) să li se alăture dr. Constantin Gafencu. În fapt, la sugestia lui 
Gheorghe Preda, C. Gafencu a încercat să abordeze, prin intermediul lui Paul 
Dimitriu, personalităţi ale Partidului Liberal, însă fără succes, pentru ca ulterior 
dr. C. Gafencu, prin intermediul conf. dr. ing. Aurel Avramescu, și al Luciei 
Scridon, să intre în legătură cu Vlad Hatieganu, fiul fostului ministru țărănist 
Emil Hatieganu și cu luliu Maniu. 
% „Monitorul Oficial” (Partea a I-a), nr. 172 din 30 iulie 1947, pp. 6702-6703. 
46 ACNSAS, fond Documentar, dosar nr. 130, vol. 2, ff. 24. 

categoriilor de opozanți și mai ales pentru a nu mai amâna „lupta fără 
crutare” împotriva legionarilor. La 15 mai 1948 „au fost arestați câteva mii 
de membri ai «Fratiilor de Cruce»”*’, iar în Conferinţa desfășurată la 
M.A.I., în 18 mai 1948, referitoare la poziţia fata de Mișcarea Legionară, 
Teohari Georgescu afirma fără echivoc debutul represiunii împotriva 
legionarilor: „de azi înainte vom porni lupta fara crutare. Nu vom mai sta 
de vorbă cu nimeni pentru ca să nu se mai reconstituie în spatele unora 
sau altora mișcarea legionară. Nu recunoaștem mișcarea legionară. Pentru 
noi nu pot exista decât cetățeni pașnici și oameni care încalcă legile țării și 
pe care îi vom lovi fără cruțare”*. 

Simultan, în primăvara anului 1948, „mulți liberali au fost reținuți 
fără proces în timp ce liderii P.S.D.I. au fost condamnaţi la ani grei de 
închisoare sub acuzaţia de înaltă trădare”*. 

După 1948 valurile de arestări s-au extins și asupra structurilor 
tradiționale ale societăţii. Cu excepţia anilor 1953-1956, în care a existat o 
moderație a represiunii, perioada 1948-1960 a rămas consacrată drept cea 
a unei represiuni generalizate. 


“ Romulus Rusan, op. cit. p. 19. 
48 ACNSAS, fond Documentar, dosar nr. 45, f. 3. 
* Claudiu Secasiu, Noaptea Demnitarilor. Contribuţii privind distrugerea elitei 
politice românești, în Analele Sighet nr. 8, Anul 1948 - Institutionalizarea 
comunismului, București, Editura Academia Civică, 1998, p. 897. 

23 


Luminiţa BANU 


Colaboratorii din rândul tinerilor 
- cea mai tragică formă de completare a rețelei 
informative a Securităţii 


Young collaborators - the most tragic form of completing the 
informational network of the Securitate (1948-1989) 


The main purpose of this study is to achieve a brief analysis of the way 
a totalitarian regime tried to control by police means the most dynamic sector of 
society: the youth. Throughout its period of existence, the Communist regime in 
Romania paid special attention to young people, both in terms of the content 
and the finality of their education, and especially in terms of extracurricular 
activities and concerns, passions and actions in private sphere. 

In this process, a special role was given to the Securitate, an institution 
that adapted its means and methods of work to the specificity of the "Youth" 
issue. The main tool used for supervising young people was the information 
network made up of children and young people, and for this reason I paid a 
particular attention to this in this research. 


Etichete: tineret, rețea informativă, Securitate, comunism, educație, 
supraveghere, poliție politică 
Keywords: Youth, Informative Network, Securitate, Communism, 
Education, Surveillance, Political Police. 


Aristotel, în lucrarea sa „Politica”, considera că „educaţia trebuie să 
fie un obiect al supravegherii publice, iar nu particulare”. Insusindu-si acest 
punct de vedere, chiar fără a-l fi citit vreodată pe filosoful stagirit, 
reprezentanţii Puterii au căutat, de-a lungul secolelor, să se asigure că 
dețin un control cât mai extins asupra modului în care supușii sau 
cetățenii de rând erau educați. Totuși, instituirea unui adevărat monopol 
asupra educaţiei, un vechi deziderat al multor conducători, a trebuit să 
aștepte apariţia regimurilor totalitare ale secolului al XX-lea pentru a fi 
pus, cu adevărat, în practică. 

De extrema dreaptă sau de extrema stângă, regimurile totalitare de 
pretutindeni au acordat o atenţie aparte tineretului. Teoreticienii acestor 
regimuri nu au întârziat să sublinieze rolul pe care urmau să îl joace 
tinerii în construirea unei lumi noi, mai bune și mai drepte. Astfel, dacă 
V.I. Lenin nu ezita să afirme că „noi suntem partidul viitorului, iar viitorul 
aparţine tineretului. Noi suntem partidul inovatorilor, iar pe inovatori 

totdeauna tineretul îi urmează mai cu dragă inimă”, Ernest Bernea 
susținea că „o viata nouă nu poate fi creată decât de un om nou. Acest om 
nou nu poate fi recrutat din rândurile acelora care, copleșiți de 
experienţele unei vieți consumate de anii lăsaţi în urmă, nu mai pot da 
nimic altora și nici din rândurile acelora care, deși păstrători ai unei mari 
energii, nu mai au putinţa să creeze nimic nou din cauza unor deprinderi 
intelectuale și morale necorespunzătoare vremurilor, și la care ei nu pot 
renunţa decât renunțând la ei înșiși. O tara românească nouă nu poate fi 
deci clădită decât de tineret, pentru că el întruchipează toate însușirile 
elementare și creatoare ale vieţii”. 

Așadar, România nu putea face excepţie de la regula de aur a 
regimurilor totalitare bazate pe crearea omului nou: asigurarea 
monopolului asupra educaţiei și supravegherea atentă a tinerilor. Cu alte 
cuvinte, si comuniștii români au încercat să transpună în realitate visul lui 
V.I. Lenin: „Daţi-ne un copil de opt ani, și vă garantez că va fi bolșevic 
toată viața”. De îndată ce a reintrat în legalitate, la 23 august 1944, P.C.R. 
a inițiat o serie de măsuri de natură să-i asigure o influență cât mai mare 
în rândurile tinerilor, precum și un control al mijloacelor de educare a 
acestora. 

Aceste măsuri s-au coagulat, treptat, într-un plan vast, de 
durată, pentru preluarea sub control a sistemului educațional, pentru 
epurarea cadrelor didactice refractare „ideilor democratice” şi 
supravegherea politieneasca a gradului de conformism social al tinerelor 
generații, predispuse genetic la rezistență în fața autorității și represiunii. 
Derulat în intervalul 6 martie 1945 - septembrie 1948, acest plan s-a soldat 
cu instituirea monopolului statului asupra educației (prin art. 35 al 
Decretului nr. 175 din 2 august 1948 „pentru reforma învățământului”? 
toate școlile confesionale și particulare deveneau școli de stat) și a unui 
control polițienesc asupra tineretului. 

Importanţa deosebită acordată de puterea comunistă controlului 
educaţiei și învățământului este foarte bine evidenţiată si de declaraţia lui 
Gheorghe Gheorghiu-Dej, făcută în timpul ședinței Secretariatului C.C. al 
P.M.R. din 31 ianuarie 1949, ședință consacrată tocmai analizării activității 
Ministerului Învățământului Public: „Ministerul Învățământului nu este 


"Ernest Bernea, Tineretul și politica, Bucureşti, Institutul Modern de Arte Grafice 
„Presa” Dumitru Andreescu, 1940, p. 6. 
* Apud Bogdan Ficeac, Cenzura comunistă și formarea „omului nou”, prefaţă de 
Daniel Barbu, postfață de Petru Ignat, București, Editura Nemira, 1999, p. 13. 
3 „Monitorul Oficial”, nr. 177, 3 august 1948. 

un minister de 4 ore, el este mai important ca Ministerul Securității 
pentru că este vorba de distrugerea dușmanului pe planul culturii, de 
pregătirea cadrelor viitoare, de educarea clasei muncitoare. Cred că 
pentru sarcinile mari care stau în fata Ministerului Învățământului va 
trebui să dăm o echipă de oameni pricepuţi, care să pună piciorul în 
prag”*. 

Asadar, asteptarile liderilor regimului de la sistemul educational 
depășeau cu mult simpla transmitere și consolidare a unor cunoștințe, 
dublate de însușirea unui set de valori în măsură să transforme tinerii 
într-o forță motrice a societăţii. Aceștia își doreau obținerea unui nou tip 
de om, cu o aderenta organică la ideologia comunistă, factor conștient al 
edificării unei lumi „mai bune și mai drepte”, incapabil de derapaje 
ideologice și, cu atât mai putin, de revoltă fata de Putere. Or, un astfel de 
proces presupunea un control deplin asupra sistemului, atât educatorii, 
cât și educatii trebuind a fi supravegheați îndeaproape prin mijloace 
polițienești. 


Cadrul organizatoric de monitorizare a tineretului 
și a corpului profesoral 

Ca urmare a acestei optici a factorului politic, încă din primii ani de 
funcţionare, Securitatea și-a înscris printre obiective și unităţile de 
învățământ. La nivel central, în cadrul Direcţiei Generale a Securităţii 
Poporului, misiunea de a supraveghea corpul profesoral, elevii și studenţii 
a fost încredinţată Serviciului IV „Probleme sociale și aparat de stat” 
din cadrul Direcţiei I „Informativă”. Din cele șase birouri ale serviciului, 
două aveau pe agendă cadrele didactice (Biroul „Aparat de stat”) și tinerii 
(Biroul „Studenţi, elevi, liber-profesioniști”). Aceste structuri centrale 
aveau corespondent (servicii sau birouri) în fiecare direcţie regională a 
D.G.S.P., cu același indicativ IV, respectiv 4. 

Spre exemplificare, vom menţiona faptul că într-un plan de muncă, 
întocmit de Biroul 4 din Secţia I a Direcţiei Regionale a Securităţii 
Poporului Pitești, pentru perioada 1 mai - 1 iulie 1950, la capitolul Sarcini 
se mentionau „recrutarea a câte un informator din cadrul fiecărui liceu 
din orașul Pitești”, precum și „înființarea unei evidențe clare a tuturor 


* Arhivele Nationale ale României, Stenogramele sedintelor Biroului Politic si ale 
Secretariatului Comitetului Central al P.M.R. 1949, vol. II, Bucuresti, 2003, p. 39. 
> C.N.S.A.S., Securitatea. 1948-1989. Monografie, vol. I, coord. Florian Banu, Liviu 
Taranu, Târgoviște, Editura „Cetatea de Scaun”, 2016, p. 71. 

elementelor dușmănoase infiltrate în învățământ din anul 1946 și până în 
prezent”“. 

O situație asemănătoare este atestată de documentele din această 
perioadă și în cazul altor județe. De exemplu, în cazul Serviciului Judetean 
al Securităţii Poporului (S.J.S.P.) Târnava Mică, cu reședința la Blaj, și al 
SJ.S..P. Alba, cu reședința la Alba-Iulia, ofițerii care răspundeau de 
învățământ erau subordonați Biroului 4 din cadrul Secţiei I „Informații 
Interne” a D.R.S.P. Sibiu”. Planurile de muncă ale Biroului 4 pentru 
perioada 10 ianuarie - 6 martie 1950 prevedeau ca ofițerii din S.J.S.P. Alba 
să întocmească o evidenţă clară a elementelor suspecte, care să permită 
înființarea dosarului de problemă pentru elevi, iar S.J.S.P. Târnava 
Mică trebuia ca, pe lângă dosarul problemă pentru elevi, să formeze și 
dosare de obiectiv pentru școli, având totodată ca sarcină explicită și 
urmărirea informativă a stării de spirit a elevilor și întocmirea de 
rapoarte, „dacă sunt stări deosebite”. 

În timp, cadrul instituțional de supraveghere a mediului școlar a 
suferit o serie de modificări, în consonanta cu transformările la care a fost 
supusă, în mod repetat, însăși instituția Securităţii, dar fondul problemei a 
rămas neschimbat: elevii și profesorii trebuia avuti permanent în atenţie. 
În 1951, de exemplu, după transformarea Direcţiei Generale a Securității 
Poporului (D.G.S.P.) în Direcţia Generală a Securităţii Statului (D.G.S.S.), 
în cadrul direcțiilor regionale de securitate „activitatea reacționară din 
rândul studenţilor, elevilor și liber-profesioniștilor” era urmărită de 
Biroul 3 din Secţia ,, Politice-Subversive”’. 

După înființarea Ministerului Securităţii Statului (M.S.S.) în 
septembrie 1952, Direcţia a III-a „Lupta contra Activitatii Politice 
Subversive” era cea care trebuia să descopere, să urmărească informativ 
si să ia „măsuri de lichidare” lichidare a „activităţii criminale a elementelor 
dușmănoase infiltrate în Aparatul de Stat, Ministere și instituții din 
domeniul învățământului, artei, științei si culturii, sindicate, din mediul 


»10 


tineretului studios, a liberilor profesioniști și a asociațiilor sportive”"”. 


° A.N.I.C., fond Direcția Generală a Poliției, dosar nr. 60/1947, f. 82. 
7 Liviu Pleșa, Situația informativ-operativă în problema învățământ din județul 
Alba, în timpul regimului Ceaușescu, în „Caietele C.N.S.A.S.”, anul I, nr. 1/2008, p. 
163. 
è Ibidem, p. 164. 
9 A.C.N.S.A.S., fond M.A.I.-D.M.R.U., dosar nr. 1/1951, f. 47. 
° C.N.S.A.S., Securitatea. 1948-1989. Monografie, vol. I, coord. Florian Banu, Liviu 
Taranu, Târgoviște, Editura „Cetatea de Scaun”, 2016, p. 102. 

Reorganizările din 1956 și 1963 nu aduc schimbări majore în ceea ce 
privește supravegherea tineretului și a corpului profesoral, aceasta 
rămânând în seama Direcţiei a II-a, redenumită, mai neutru, 
„Informaţii interne”. Astfel, în 1963, în cadrul direcţiei funcţiona 
Serviciul VI, organizat pe trei birouri, având ca obiectiv prevenirea și 
neutralizarea activităților dușmănoase comise de „elementele dușmănoase 
din rândul tineretului studios și a cadrelor didactice”. 

Ulterior, până în 1989, Securitatea a trecut prin mai multe 
reorganizări (1967, 1968, 1972, 1978), dar Direcţia I „Informaţii interne” 
și-a păstrat constant între atribuţii supravegherea tineretului și a celor 
cărora le revenea misiunea educării sale. Modificările au vizat doar 
schimbarea indicativului serviciului care asigura îndeplinirea acestei 
atribuţii. Astfel, în vara anului 1967, la nivel central, Serviciul IV din 
Direcţia I, cu un efectiv de 19 angajaţi, răspundea de urmărirea mediilor și 
obiectivelor din „învățământ, artă, știință si cultura”. 

Important de reținut este faptul că numărul de angajaţi alocat 
supravegherii unui mediu atât de complex nu a fost niciodată prea mare. 
De exemplu, în anul 1981, în cadrul Inspectoratului Municipiului Bucuresti 
- Securitate pe linie de „informaţii interne” erau angajaţi 87 de ofițeri, care 
se ocupau de 961 de „obiective” și 23 de „probleme”, având 35.397 
persoane în baza de lucru și un număr de 292 dosare de urmărire 
informativă. 

Printre „problemele” avute în atenţie de ofițerii „de informații 
interne” se număra și problema „Persoane din rândul corpului didactic, 
studenţilor, elevilor și personalului tehnico-administrativ care, datorită 
antecedentelor politice ori poziţiei ostile, prezintă pericol pentru 
securitatea statului” (denumită ulterior, mai concis, problema „Tineret- 
Învăţământ”). Aceasta era gestionată de Serviciul 140, cu următoarea 
configurație: 

Serviciul 140 - șef serviciu: colonel Miu Drăgan: 

o învățământ superior și mediu; 
o studenți străini. 

= Colectiv 141 — lt. col. Popescu Gheorghe: 

o Învăţământ superior. 

= Colectiv 143 - colonel Grigore Stefan: 

o Învățământ mediu, liceal și grădiniţe. 

= Colectiv 144 - maior lonea Dumitru: 


" Ibidem, p. 18. 
* Ibidem, p. 169. 
29 


Luminiţa Banu 


oStudenti și doctoranzi străini din învățământul superior”. 

În cadrul inspectoratelor județene ale Ministerului de Interne, 
problema „Tineret-Învăţământ” cădea, în anii ’80, în sarcina Serviciului I. 

Desigur, existența unor structuri specializate ale Securităţii pentru 
supravegherea tineretului nu excludea implicarea în acţiunile de urmărire 
a unor tineri si a altor servicii și direcţii ale instituţiei. Astfel, un tânăr, în 
funcţie de preocupările avute, putea intra în atenţia ofițerilor care se 
ocupau de probleme precum „culte-secte”, ,nationalisti-iredentisti”* sau a 
celor care supravegheau un obiectiv economic în care un elev sau un 
student își desfășura activitatea de instruire practică. De asemenea, pe 
perioada efectuării stagiului militar, tinerii recruți intrau în atenția 
Direcţiei ,Contrainformatii Militare”. 


Reţeaua informativă - 
mijlocul de bază al supravegherii tineretului 

Principala componentă a strategiei de prezervare a sistemului 
instructiv-educativ în limitele trasate de elita comunistă consta în 
monitorizarea riguroasă a stărilor de spirit și preocupărilor tinerilor, 
urmată de intervenţia promptă de îndată ce se constata cea mai măruntă 
deviere de la normele impuse de regim. Această monitorizare s-a 
concretizat prin edificarea de către Securitate a unor rețele informative 
ample, care să acopere, practic, fiecare unitate de învățământ. Recrutarea 
de informatori din rândul cadrelor didactice era dublată de recrutarea de 
informatori dintre elevi și studenţi, astfel încât imaginea pe care aparatul 
opresiv și-o construia asupra mediului școlar și universitar să fie cât mai 
completă și cât mai veridică. 

De-a lungul întregii sale existente, Securitatea a considerat rețeaua 
informativă drept „arma de bază și hotărâtoare a organelor Securităţii 


3 Ibidem, p. 237-238. 

"1 De exemplu, referindu-se la monitorizarea profesorului universitar Edgar 
Balogh, sub a cărui influenţă au intrat o serie de studenţi de origine maghiară, 
cercetaţi ulterior de Securitate pentru manifestări iredentiste, generalul Nicolae 
Plesita afirma: „Îi luam din clasa a X-a. Fiecare clasă trebuia să aibă câte un 
informator. De la liceu ajungeau la facultate. În fiecare an de studiu trebuia să ai 
cel putin un informator. Altfel, nu aflam de studenţii lui Balogh” - Ochii si 
urechile poporului. Convorbiri cu generalul Nicolae Pleșiță. Dialoguri consemnate 
de Viorel Patrichi în perioada aprilie 1999-ianuarie 2001, Bucuresti, Editura Lumea, 
2001, P. 157. 

Statului, în lupta împotriva activității de subminare”. Ca atare, 
conducerea instituţiei s-a preocupat permanent, dar mai cu seamă în 
primii ani de funcționare a Securităţii, să imprime în mintea ofițerilor de 
securitate convingerea că, fără o rețea informativă de calitate, 
identificarea și urmărirea „elementelor dușmănoase” rămân o utopie. 

Printre domeniile în care novicii din Securitate săvârșeau greșeli 
elementare se număra și acela al supravegherii tinerilor. Ca urmare, prin 
diverse ordine și directive, se indicau metodele corecte de creare a unei 
rețele de calitate, oferindu-se numeroase exemple de abordări eronate a 
unor cazuri concrete. Astfel, într-o directivă referitoare la munca cu 
agentura, elaborată în anul 1951, se arăta: 

„Într-o comună din Regiunea Botoșani a fost semnalat un grup 
subversiv, care se ocupa cu difuzarea de manifeste. Din acest grup au fost 
identificați un profesor și studentul Vasile Marin. 

Organele noastre, fără să facă un studiu amănunțit asupra persoanei 
care trebuia recrutată în grupul respectiv, a trecut (sic!) la recrutarea 
studentului, folosindu-se o scrisoare compromițătoare, pe care acesta o 
scrisese unui coleg al său de la Timișoara. 

În timpul recrutării, în loc să i se ia declaraţii, din care să rezulte 
toată activitatea depusă de el, să se studieze poziția și posibilitățile 
acestuia în grup, precum și situaţia lui familiară, școlară etc., pentru a-l 
lega cât mai temeinic de a-și duce la bun sfârșit munca, s-a stat de vorbă 
cu el foarte superficial, i s-a luat un angajament incomplet și a fost pus în 
libertate, fără să fie supravegheat sau pus în filaj ca să se verifice 
sinceritatea lui fata de noi. 

După ce a fost pus în libertate, Vasile Marin a mers și a anunţat pe 
ceilalți membri ai organizaţiei, dispărând toți de la domiciliu. În acest fel 
întreaga acţiune a fost ratată”. 

Un alt caz de inabilitate a ofițerilor de securitate, prezentat în 
aceeași directivă, ca un anti-exemplu, relevă încă și mai bine lipsa de 
pregătire profesională a multora dintre proaspetii ofițeri de securitate: 

„Fiind informaţii că studentul P[...], din București, face parte dintr-o 
organizație subversivă, care are legături cu bande din munți, s-a recrutat 
amanta acestuia, eleva N[...]. 


5 C.N.S.A.S., „Partiturile” Securității. Directive, ordine, instrucțiuni (1947-1987), 
ediție îngrijită de Cristina Anisescu, Silviu B. Moldovan și Mirela Matiu, 
București, Editura Nemira, 2007, p. 204. 
© Ibidem, p. 206. 

Eleva în cauză, nu a fost suficient instruită si nu s-a ținut seamă de 
sentimentele care o legau de P[...]. Astfel, după recrutare, ea a luat 
legătura cu studentul și l-a pus în cunoștință de cauză, divulgându-i 
sarcina care i s-a trasat de către organele noastre de Securitate și 
comunicându-i cele aflate în legătură cu el de la Securitate. 

La întâlnirile pe care eleva le-a avut cu organul de Securitate, 
aceasta venea însoţită de studentul P[...], care era lăsat putin mai departe 
de punctul unde avea loc întâlnirea””. 

Aşadar, au existat suficiente semnale că monitorizarea tinerilor prin 
intermediul rețelelor informative era departe de a fi o întreprindere facilă, 
solicitând profesionalismul și abilitatea ofițerilor de securitate la fel de 
mult ca și urmărirea unor subiecți presupuși a fi mult mai versati si 
periculoși. 

Ca atare, sublinierea importanţei creării unei rețele informative de 
calitate și a folosirii acesteia într-un mod cât mai eficient apare ca un 
laitmotiv în toate directivele și instrucţiunile emise de conducerea 
Securităţii până la prăbușirea regimului comunist. De exemplu, în cadrul 
unor instrucţiuni emise în anul 1987 se arăta că: „Reţeaua informativă a 
aparatului de securitate constituie mijlocul de bază al activităţii 
informativ-operative de cunoaștere și prevenire, pentru realizarea 
atribuţiilor specifice în domeniul apărării securităţii statului”. 

Totodată, li se atrăgea atenţia ofițerilor de securitate că „deplina 
ordine, disciplină și răspundere fata de activitatea cu rețeaua informativă 
constituie o obligaţie de serviciu fundamentală (subl. ns. L.B.) a cadrelor 
de securitate, pe care se întemeiază capacitatea de acţiune a organelor de 
securitate”. De asemenea, rezultatele concrete obținute în dezvoltarea 
permanentă a eficienței muncii cu rețeaua informativă reprezenta „un 
criteriu de bază în aprecierea, notarea și promovarea cadrelor de 
securitate””. 


Cum se crea reteaua informativa in randurile tineretului? 
Etapele creării rețelei informative erau: punctarea candidaţilor; 
studierea și verificarea; selecția persoanei corespunzătoare; stabilirea 
modalitatilor concrete de efectuare a recrutării; recrutarea propriu-zisă. 
Pentru exemplificare, vom reproduce în cele ce urmează „traseul” pe 
care îl parcurgea un elev din momentul în care intra în atenţia ofițerului- 


” Ibidem, p. 207-208. 
“ Ibidem, p. 641. 
'9 Ibidem. 
32 


Colaboratorii din rândul tinerilor — cea mai tragică formă de completare... 


recrutor si până la abandonarea acestuia sau transferarea sa către altă 
structură informativă. 

Asa cum am menționat, prima etapă era așa-numita punctare a 
candidatului la recrutare. Cu alte cuvinte, din mediul de interes era 
selectată o persoană care, pe baza studiului realizat de ofițer, părea să 
ofere garanția că va accepta colaborarea cu Securitatea și că avea 
posibilitatea să ofere informaţii cu valoare operativă. Studierea si 
verificarea constau în operaţiunea de evaluare a informaţiilor culese 
despre respectiva persoană (de la cartotecile Securităţii , prin persoanele 
de sprijin, prin efectuarea de investigaţii). Urma contactarea 
„candidatului” de către ofițer, acţiune în urma căreia se întocmea un 
raport de cunoaștere personală. 

De obicei, acest prim contact direct era decisiv în includerea sau nu 
a elevului în rețeaua informativă. Contactarea se făcea fie în mod 
legendat, ofițerul de securitate atribuindu-și o altă identitate și funcţie, fie 
„descoperit”, acesta declinându-și gradul de ofițer de securitate. Metoda 
convorbirii, folosită în cunoașterea viitorului informator, trebuia să 
furnizeze ofițerului informaţii esenţiale cu privire la trei categorii de 
probleme: 

1. Condiţiile mediului material, social, moral în care a crescut și s-a 
dezvoltat persoana respectivă, condiţiile prezente de viaţă, 
eventualii factori sau evenimente care ar fi putut exercita o 
influenţă asupra dezvoltării sale psihice; 

2. Conduita, manifestările de comportament ale persoanei în 
diferite împrejurări cotidiene (în relaţiile cu colegii, cu familia, 
cu cadrele didactice, în diverse situaţii critice); 

3. Relaţiile fundamentale, atitudinea față de oameni în general, 
fata de valorile sociale, dar și fata de sine însuși”. 

Dacă rezultatele acestor discuţii de tatonare erau considerate 
favorabile, se trecea la stabilirea modalitatilor concrete de efectuare a 
recrutării, realizându-se în acest scop un document intitulat referat cu 
propuneri de recrutare, în care se sintetiza munca depusă până atunci și se 
precizau: data și locul recrutării, modalitatea de abordare a candidatului, 
varianta de retragere în cazul în care, din discuţiile preliminare, va reieși 
că acesta nu este dispus să colaboreze. 


“ Ministerul de Interne, Criterii privind recrutarea de informatori și colaboratori 
pentru munca de securitate, Serviciul Cultural, Presă și Editorial, 1976, p. 23 
(A.C.N.S.A.S., fond Documentar, dosar nr. 8.712, vol. 1). 

Recrutarea propriu-zisă se realiza, de obicei, într-un spațiu din 
incinta școlii și cuprindea o serie de discuţii exploratorii, de tatonare a 
„candidatului” (se întocmea în prealabil și un „Plan de discuţii ce se vor 
purta cu elevul candidat la recrutare”), pe parcursul acestora arătându-i-se 
stările de lucruri negative care existau în anturajul său, necesitatea de a se 
pune capăt acestora, de a preveni eventuala transformare a unor acțiuni 
aparent banale în infracțiuni și nevoia de sprijin pe care o resimțea 
Securitatea în acel domeniu. Se sublinia faptul că o astfel de activitate 
constituia o „îndatorire patriotică”, arătându-i-se elevului că alegerea sa 
era o dovadă de încredere, o recunoaștere implicită a calităților și 
conduitei ireproșabile pe care „candidatul” le-a dovedit în timp. 

Dacă discuţiile purtate îl indreptateau pe ofițer să aprecieze că nu s- 
a înșelat în punctarea candidatului și că acesta va accepta propunerea de a 
colabora cu Securitatea, urma formularea propunerii ca atare. În caz 
contrar, discuţia era canalizată spre probleme periferice, fără tangenţă cu 
aspectele de interes operativ (așa-numita „variantă de retragere”), astfel 
încât candidatul să nu realizeze care a fost adevăratul scop al întâlnirii. 

Pentru exemplificare, vom reproduce un fragment dintr-un raport 
privind modul cum a decurs recrutarea unui colaborator din rândul 
elevilor, datat 25 martie 1975: 

„În procesul recrutării s-au discutat probleme privind educaţia și 
pregătirea elevilor pentru însușirea cunoștințelor teoretice și de 
specialitate, dar că pentru aceasta este necesară o disciplină 
corespunzătoare. Apoi, i s-a lăsat să înțeleagă faptul că mai sunt unii tineri 
care comit unele acte de indisciplină, care ar putea degenera în fapte anti- 
sociale și pentru aceasta este necesar ca organele de securitate să 
cunoască la timpul potrivit pentru a lua măsuri preventive. După care i s-a 
pus problema colaborării în mod secret și organizat cu organele de 
securitate, la care candidatul a fost de acord, luându-i-se angajament 
scris, notă de relaţii și o notă informativă în procesul recrutării, notă [pe] 
care a semnat-o cu numele conspirativ de «Brasoveanu»””. 


= A.C.N.S.AS., fond Reţea, dosar nr. 2.373, f. 1 apud Învăţând istoria prin 

experiențele trecutului: cetăţeni obișnuiți supravegheați de Securitate în anii ’7o- 

80, coord. Virgiliu Țârău, autori: Cristina Anisescu, Denisa Bodeanu, Liviu 

Burlacu, Daniela lamandi, Cipriana Moisa, Adelina Oana Ștefan, Editura 

C.N.S.A.S., Bucuresti, 2009, p. 57-58 (în continuare, se va cita Invdtdnd istoria...). 
34 


Colaboratorii din rândul tinerilor — cea mai tragică formă de completare... 


Odată acceptată colaborarea, viitorul informator trebuia să 
furnizeze o listă cu persoanele pe care le cunoaște, o primă notă 
informativă, uneori i se solicita și o scurtă autobiografie, după care acesta 
își alegea (sau era ales de ofițer) un nume conspirativ cu care urma să 
semneze viitoarele note informative. Ultimul și cel mai important pas era 


per semnarea angajamentului de 
Hr gyan Out, colaborare, piesa forte la dosar, 
50) R utilă în viitoare (posibile) 
Pa, Pi acțiuni de șantaj. 
a i Intial, angajamentul era 
a 2 > 
< ae for du olograf, fiind scris de 


proaspătul informator dupa 


Te coeg htu Ai Jace’ i i 
pay za “@ “24 <e - dictarea efectuată de ofițerul- 


ise vedetei USM if xe hAth 
Zi se recrutor. 
CLG Heed cec ataca ge elata); cut i d | , 
Be ropy ain euki ZI ee) n mo Stereotip, in 
H a zeta once d Le coasa e cuprinsul acestuia se regăseau, 
La dalai, dă fees oo Joa a, = pe lângă datele personale de 
PR IOV seat, Za iau. identificare, câteva formule 
firvache CPE ESS A DLII referitoare la „sarcina” sau 
eae RPR ale atelep2h Ly „ze „îndatorirea” de a lupta 


d 7 vo: Dad: împotriva „dușmanului de 

aut cra lei. ca  hvutyeto sect, Clasă, a „manifestărilor 

faces atape dipa, Ate peeagte dușmănoase”, pentru 

Confort Lgprbo CPR ai gras, „asigurarea securității statului” 

E Jule 19073. și apărarea „orânduirii 
L S124 socialiste”. 


În anii ’50 și prima 
jumătate a anilor ’6o finalul textului era rezervat unei amenințări, nici 
măcar voalate, pe care Securitatea o formula pentru a preveni 
deconspirările. Astfel, în text se menționa aproape invariabil că divulgarea 
de către informator a sarcinilor informative primite ar fi atras „pedeapsa 
conform legilor R.P.R.”. 

Ulterior, textele angajamentelor suferă o serie de schimbări, 
devenind ceva mai neutre și deplasând accentul de pe „lupta de clasă” 
spre „obligația patriotică a întregului popor” de a apăra patria și 
securitatea statului. 

De asemenea, referirile la o pedeapsă necunoscută, dar sugerată a fi 
drastică, atrasă de o eventuală deconspirare, sunt înlocuite de sugerarea 
unei relații privilegiate între ofițer și informator, relație construită pe 
sinceritate și confidentialitate (secret) și garantată de profesionalismul 

BISIGTSAUL OS LETEA i 
INIFECLORATUL elo eee “ROR B? 
CARP LS UL oaninoar tte (dap souplatare) 


&ARGATIABEE 
BOAT OMIM că Hew MR HE © 


* 

sonaidering of epiraren patriei, n goouritijii otatulut, 
constituie o obligatie putriotioð a Intragulal popor, Iase:tel în 
toanțituiiee = 

Subseunetul „era m. pinouţ ls — 
A, cmanepenscenommesonsenpesecom ~foetiies în 
— Sin instituţia de învă tatat, 
„2 angajen a! aprija în mod secret, oremuteaţ 
gi sinser organela de cecuritate în notivitatea pe care 9 des?lzcarl 
pestin prevenizea, coocoperires gi dichidazea 4nfracjiuntlor indérepe 
tate împotriva eacuritişii statului, peatm cosbaterea orictzor manta 
featiicl care afecteaza intereoole ozinâuirii nonațre sccialiate. 


a Niram aer, 
ofițerului, prin caracterul „organizat” al acesteia. 

Nu în ultimul rând, trebuie remarcat că, în cazul recrutării elevilor 
si studenților, în a doua parte a anilor '8o a fost adoptat un text standard 
al angajamentului, dactilografiat sau imprimat pe un formular care era 
completat de viitorul informator”. S-a recurs la această soluţie pentru că, 
în multe cazuri, tinerii recrutați se confruntau, în mod firesc, cu o 
puternică emoție, cu teama fata de ofițer și de eventuale pedepse, 


* În 1987 ofiţerilor de securitate li se punea la dispoziție un model de text pentru 
angajament, cu precizarea că aceste „este orientativ”, urmând a fi adaptat „în 
funcţie de particularitatile persoanei recrutate” - D.S.S., Instrucţiuni nr. D - 
00180/1987 privind activitatea de creare și folosire a rețelei informative a aparatului 
de securitate, 1987, p. 21-22 (A.C.N.S.A.S., fond Documentar, dosar nr. 8.712, vol. 1, 
Partea 14). 

redactarea angajamentului fiind greoaie, plină de greșeli, cu ștersături și 
tăieturi, fiind reluată, uneori, și de câte 2-3 ori. 

Pe de altă parte, în ciuda creșterii gradului de instrucție și de 
pregătire profesională, se înregistrau încă suficiente cazuri de ofițeri care 
dictau angajamente atipice, introducând diverse menţiuni inutile în text, 
după inspirația de moment”. De exemplu, angajamentul semnat de un 
elev de clasa a X-a, la 12 ianuarie 1983, conţinea un adevărat plan de 
dirijare a informatorului: 

„mă angajez să colaborez cu organele de securitate în scopul 
depistării persoanelor care audiază și colportează știrile postului de radio 
«Vocea Americii» și «Europa Liberă», a celor care vor să fugă din ţară, au 
manifestări dușmănoase, intretin relaţii cu cetățeni străini sau orice alte 
aspecte ce aduc atingere securității statului”"?. 

Tot în cadrul procesului de recrutare se stabileau modalităţile de 
tinere a legăturii si de contactare a ofițerului în cazuri urgente. Legătura 
era păstrată direct de către ofițer (legătură personală”) sau, uneori, prin 
intermediul unui rezident. În cazul legăturii directe, se stabileau la fiecare 
întâlnire data și locul viitoarei întrevederi (nu mai rar de o dată pe lună), 
precum și întâlnirea de rezervă (în caz că prima era ratată din motive 
obiective). Pentru cazuri de urgenţă, ofițerul îi comunica tânărului 
informator un număr de telefon și o frază convenţională pe care acesta 
trebuia să o comunice persoanei care răspundea apelului. 


“3 Tocmai pentru a preveni astfel de situaţii, în instrucțiunile elaborate periodic se 
sublinia că angajamentul scris „trebuie să cuprindă în principal datele de 
identificare si hotărârea sa fermă [a informatorului - n. ns. L.B.] de a fi combativ, 
de a lupta cu consecvență pentru aflarea adevărului si respectarea strictă a legii, 
de a acţiona nemijlocit și prompt pentru împiedicarea săvârșirii faptelor cu 
pericol iminent pentru securitatea statului, de a manifesta vigilenta fata de 
dușmanii patriei, de a fi sincer, obiectiv și corect în raporturile cu organele de 
securitate, de a respecta secretul colaborării și de a îndeplini întocmai sarcinile 
ce-i sunt încredințate” - Ministerul de Interne, Criterii privind recrutarea de 
informatori și colaboratori pentru munca de securitate..., p. 36. 
* ACN S.A.S., fond Reţea, dosar nr. 706, f. 15 apud Învăţând istoria..., p. 57-58. 
“5 Legătura impersonald, care presupunea transmiterea materialului informativ de 
la informator la ofițer prin plasarea sa în anumite ascunzători prestabilite, prin 
comunicări telefonice codificate sau prin expedierea acestuia către o căsuță 
poștală a P.T.T.R., era arareori folosită în munca cu informatorii din rândul 
tinerilor - Ministerul de Interne, Organizarea legăturii cu rețeaua informativă, 
Serviciul Cultură, Presă și Editorial, 1976. 

Uneori, mai mult pentru motive ce țineau de motivarea 
informatorului, de creare a senzatiei că acesta face un lucru deosebit, 
vecin cu activitățile de spionaj (senzaţie deloc de neglijat pentru 
adolescenţi și tineri!), ofițerii de securitate recurgeau și la sisteme mai 
mult sau mai putin ingenioase pentru contactarea de urgenţă. De 
exemplu, informatorul „lordache” fusese instruit de ofițer ca, în cazul 
unor informaţii ce nu sufereau amânare, să aplice o bulină de plastilină pe 
tocul ușii de la clasă sau să apeleze un număr de telefon și să comunice: 
„am găsit la magazinul Tomis un material frumos de pantaloni” %. 

În încheierea procesului de recrutare, ofițerul îi indica proaspătului 
informator anumite categorii de informaţii care trebuiau obținute și erau 
fixate data și locul următoarei întâlniri. 

După încheierea recrutării, ofițerul întocmea „referatul de felul cum 
a decurs recrutarea”. În cazul pe care l-am amintit sunt inserate 
următoarele informaţii: 

„Candidatul a relatat despre unele abateri ale colegilor, care se 
caracterizează prin fugă de la ore, indisciplina la unele ore, fumatul prin 
WC. De asemenea, a mai spus că la elevul G.M. acasă se organizau ceaiuri 
unde participau elevi din școală și alți elevi din alte școli, unde s-a dansat 
în mod decadent. La aceste ceaiuri mergea și candidatul”. 

În consecință, ofițerul recrutor aprecia că respectivul candidat „a 
avut o poziţie sinceră, relatând aspecte negative din activitatea colegilor”. 

Toate documentele menţionate până acum erau ,,colectionate” în 
așa-numitul „dosar de rețea”, care se deschidea odată cu includerea în 
rețeaua informativă a noului informator. Acestora li se adăugau diverse 
planuri de dirijare a informatorului în cadrul obiectivului, evidența 
recompenselor şi chitante pentru  recompensele bănești acordate, 
caracterizări periodice ale activității depuse de informator, tabelul cu 
ofițerii care l-au avut în legătură pe parcursul colaborării, sistemul de 
legătură utilizat și, într-un final, raportul cu propunerea (motivată) de 
abandonare a acestuia. Uneori, în dosarele de rețea se regăsește și un tabel 
cu ofițerii care au avut cunoștință de faptul că persoana era în rețeaua 
informativă de securitate. 

Abandonarea informatorului și scoaterea sa din rețea se putea face 
din varii motive: absolvirea școlii și plecarea acestuia în armată sau la 
facultate (în aceste cazuri, uneori, dosarul de rețea era trimis unităţilor de 


26 Învăţând istoria..., p. 55. 
*7 Apud Florian Banu, Securitatea - un pedagog din umbră, în „Magazin Istoric”, 
nr. 3/2006, pp. 66-70. 

contrainformaţii militare sau compartimentelor care aveau in 
supraveghere informativă respectiva facultate), angajarea absolventului, 
mutarea într-o altă localitate sau părăsirea ţării, intrarea acestuia în 
rândul membrilor P.C.R. (în acest caz, era nevoie de o aprobare specială a 
prim-secretarului județean pentru continuarea folosirii respectivei 
persoane ca informator), refuzul de a mai oferi informaţii sau furnizarea 
de informaţii fără valoare operativă, deconspirarea colaborării cu 
Securitatea, pensionarea (în cazul cadrelor didactice), îmbolnăvirea sau 
decesul informatorului. Uneori, se întâmpla chiar ca informatorul să 
săvârșească el însuși acte de natură a leza securitatea statului sau să fie 
depistat că face un joc dublu și atunci pe numele său se deschidea, 
simultan cu excluderea din reţea, un dosar de urmărire informativă. 

Trebuie remarcată importanţa pe care o avea pentru Securitate, ca, 
de altfel, pentru orice serviciu de informaţii, recrutarea unui tânăr, aflat la 
începutul vieţii și al carierei, din perspectiva utilizării sale ulterioare. În 
evoluţia sa ulterioară, respectivul tânăr putea ajunge în poziții sociale si 
politice foarte importante și, în acest caz, vechile relații puteau fi oricând 
reactivate. Acest considerent s-a dovedit la fel de valabil și în cazul 
recrutării unor tineri străini veniți la studii în România, după cum nici 
tinerii români aflaţi în același scop peste hotare nu au fost neglijati de alte 
servicii de informaţii. 

Notele informative furnizate de informator erau arhivate într-o așa- 
numită mapă anexă, fiind exploatate în copie în dosarele de urmărire sau 
de verificare informativă ale suspectilor. Tot aici se păstra și evidența 
întâlnirilor realizate, a informaţiilor furnizate și modul de exploatare. 


Portretul-robot al „colaboratorului din rândul elevilor” 

După ce am prezentat sumar etapele parcurse pentru a recruta un 
informator din rândul tinerilor, se naște întrebarea care erau 
caracteristicile psiho-fizice care, în ochii ofițerului de securitate, 
transformau un tânăr în tipul ideal de informator? Cu alte cuvinte, exista 
un „șablon”, un model exemplar de informator în raport cu care să se facă 
aprecierea candidaţilor? 

Din documentele consultate, nu am identificat nici o directivă 
emisă de conducerea instituţiei în acest sens, astfel că suntem înclinați să 
credem că ofițerii de securitate apelau mai degrabă la experienţa colegilor 
cu mai multă vechime în munca informativă și la propriul fler”. Evident, o 


“5 Experienţa unora dintre ofițeri era diseminată în rândul cadrelor și prin 
intermediul publicaţiilor de specialitate editate de Ministerul de Interne - vezi, 

serie de condiţii sine qua non, provenite în special din registrul ideologic, 
aveau un rol eliminator în procesul de selecție, mai ales când recrutarea se 
dorea a fi făcută „pe bază de sentimente patriotice”. În acest caz, originea 
socială, trecutul politic al părinţilor și chiar al rudelor apropiate, 
apartenenţa la organizaţiile de copii și tineret, atașamentul manifestat 
fata de regim aveau un rol decisiv. 

De cele mai multe ori atenţia ofițerilor de securitate se îndrepta spre 
„informatorul născut” şi nu spre cel „făcut”. Altfel spus, erau luate în 
studiu persoane volubile, comunicative, cu un cerc larg de prieteni, 
capabile să inducă senzaţia de discreţie și confidentialitate și care se 
bucurau de popularitate în rândul colegilor. 

Nu de puţine ori, erau preferați elevii și studenţii care locuiau în 
internatele liceelor sau în căminele studențești. Acest lucru se explică, în 
primul rând, prin faptul că aceștia, fiind departe de familie, de sprijinul și 
consilierea acesteia, erau mai vulnerabili în fata unor solicitări de 
colaborare. Pe de altă parte, această categorie de tineri stabilea relaţii de 


x» 


prietenie atât „pe verticală”, cu colegi din ani superiori sau inferiori, cât și 
„pe orizontală”, cu alti tineri aflaţi în clase sau grupe de studiu paralele. În 
acest fel, informatorii recrutați din rândul acestor tineri puteau fi folosiți 
pentru obținerea de informaţii nu numai din sălile de curs și laboratoare, 
ci și din spaţiile de cazare, hrănire, relaxare. 

Afirmațiile noastre se întemeiază pe documentele redactate de 
ofițerii de securitate pe parcursul procesului de recrutare a informatorilor. 
De exemplu, în 25 martie 1961 un ofițer al Biroului 363, din cadrul 
Direcţiei a III „Informaţii interne”, redacta un „referat/raport cu propuneri 
de recrutare” a elevului S.P. din Scoala Medie nr. 26 din Bucuresti in care 
menţiona că respectivul „candidat” „are calităţi și posibilități de informare 
în rândul elevilor din clasa a XI-a, bucurându-se de simpatia acestora. Este 
o persoană comunicativă, având posibilitatea să se apropie ușor de orice 
elev”. Garantia că „va accepta recrutarea și va colabora cinstit cu organele 
noastre” era considerată a fi una reală, „ținând cont de originea sa socială, 


3»29 


precum și de comportarea și activitatea sa zilnică 


de exemplu, col. Gh. Gavrilă, col. dr. Nicolae Olaru, cpt. Ciprian Sasu și cpt. 
Nicolae Stroe, Însușirile psihologice ale personalităţii. Cunoașterea și educarea lor 
în interesul muncii de securitate, în „Securitatea”, nr. 2(78)/1987, p. 31-36 
(disponibil on-line, în 12 noiembrie 2017, la 
http://www.ensas.ro/documente/periodicul securitatea /Securitatea%201987-2- 


78.pdf ). 
“” Apud Florian Banu, loc. cit., p. 67. 

Într-o „Fișă a persoanei de sprijin”, întocmită în 25 noiembrie 1988 
de It. Mosnegutu Elena, eleva luată în studiu pentru a asigura 
„supravegherea corespunzătoare a elevilor în liceu și cămin”, în vârstă de 
14 ani, era prezentată, din punct de vedere al calităților și posibilităților 
informative, astfel: 

„Este o elevă cu o bună pregătire, dovadă și rezultatele bune 
obținute la învățătură până în prezent, sociabilă, volubilă, foarte atașată 
de părinți. Este stimată de colegii clasei, datorită faptului că se poate găsi 
oricând un sprijin moral în ea, își ajută colegii, respectă ordinea și 
disciplina în cămin”. 

Peste câteva luni, în 26 septembrie 1989, același ofițer recruta o altă 
elevă, tot de 14 ani, neuitând să consemneze: „este o elevă bine pregătită 
profesional, cu un potenţial intelectual dezvoltat. Este o fire ușor 
adaptabilă, știe să se facă plăcută de cei din jur”*. 

Formule asemănătoare folosea și cpt. Preda Mugur, de la Serviciul I 
„Informaţii interne” al Inspectoratului M.I. Prahova, pentru a caracteriza 
un elev în vârstă de 15 ani, recrutat în ziua de 7 decembrie 1989: „Tânăr cu 
bune rezultate la învățătură, sociabil, cu relaţii în rândul colegilor. 
Locuiește la internatul liceului, având posibilități în rândul tuturor 
colegilor””. 

La fel de constiincioasa era și It. maj. Năftănăilă Octavia, care 
recruta în 5 mai 1989 un elev al liceului „Mihai Viteazul”, din Ploiești. În 
rubrica intitulată „Scurtă descriere a caracteristicilor psihofizice și a 
posibilităților informative”, din „Fișa colaboratorului din rândul elevilor”, 
aceasta menţiona: „Este un elev bine pregătit profesional, cunoscut cu o 
comportare corespunzătoare în familie și în școală. Nu face comentarii de 
factură politică, având o bună pregătire din acest punct de vedere. Face 
parte din Clubul «Voința» Sinaia, secția de orientare turistică și face dese 
deplasări în străinătate. Nu are rude sau relații stabilite în exterior”. 

Maiorul Nastasiu loan, din Serviciul I „Informaţii interne” al 
Inspectoratului M.I. Bacău, recruta în 14 noiembrie 1989 un elev de 15 ani, 
căruia îi făcea următoarea caracterizare: „Este cunoscut în școală, familie 
si comună cu comportări bune, corect și sociabil cu cei din jurul său. Este 


3 A.C.N.S.A.S., fond Reţea, dosar nr. 423.311, f. 1. 
3 Idem, dosar nr. 423.310, f.1. 
* Idem, dosar nr. 335.775, f. 1. 
3 Idem, dosar nr. 336.340, f. 1. 

istet, întreprinzător și inteligent. Nu se ridică la nivelul posibilităților de 
care dispune la învăţătură. Ştie să păstreze un secret”. 

În 19 octombrie 1989, It. Stanciu Nina, de la Serviciul I al 
Inspectoratului Judetean M.I. Timiș, recruta o eleva a liceului industrial 
din Beba Veche și consemna în „Fișa persoanei de sprijin” următoarele: 
este inteligentă, are un ascuţit spirit de observaţie, putere de reținere și 
redare, concepţii social-politice corespunzătoare. Cunoaște majoritatea 
elevilor din cadrul liceului unde învaţă, precum și o mare parte a celor de 
la liceul agricol; este o fire prietenoasa””’. 

În alte cazuri, ofițerii de securitate erau mult mai laconici. Lt. Gogu 
Ioana, de la Securitatea Roman, recruta în februarie 1989 un elev în vârstă 
de 15 ani, consemnând doar că „tânărul dispune de calităţi și posibilități 
care să-i permită o bună colaborare cu organele de securitate. Este bine 
dezvoltat fizic și intelectual”. O manieră asemănătoare de descriere a 
aptitudinilor informatorului avea și plt. Pricop Vasile, din Serviciul | 
„Informaţii interne” al Inspectoratului M.I. Vrancea, acesta consemnând, 
în iunie 1988, următoarele date despre un elev de clasa a IX-a: „Este 
inteligent, dispune de memorie vizuală și auditivă, cu posibilități și calități 
de informare”. 

Așadar, se poate concluziona că sinceritatea, corectitudinea, 
obiectivitatea și fidelitatea în reproducerea unor informaţii, vigilenta, 
curajul si discretia erau atributele considerate indispensabile pentru 
introducerea unui tânăr în rețeaua informativă. Alături de aceste calităţi, 
inițiativa și capacitatea de orientare, stăpânirea de sine și prezența de 
spirit, calmul și prudenta erau, cu toatele, trăsături în măsură să 
contureze portretul informatorului ideal. 

Nu în ultimul rând, se poate aprecia că și calitățile fizice erau luate 
în calcul în procesul recrutării, întrucât un tânăr sau o tânără cu un aspect 
fizic atrăgător nu ducea lipsă de admiratori, inter-relaționând mult mai 
ușor cu un număr mare de persoane. Din acest motiv, din descrierea 
„caracteristicilor psihofizice și a posibilităților de informare” nu lipsesc 
mențiuni precum „are o figură plăcută, brunetă cu ochi mari, negri” sau 


34 Idem, dosar nr. 423.309, f. 1. 
3 Idem, dosar nr. 389.030, f. 1. 
3° Idem, dosar nr. 317.693, f. 1. 
3 Idem, dosar nr. 419.170, f. 1. 
38 Ministerul de Interne, Criterii privind recrutarea de informatori și colaboratori 
pentru munca de securitate..., p. 10. 

„are un fizic agreabil, ceea ce determină în jurul ei prezența permanentă a 
colegilor, a altor tineri”. 


Ce tipuri de informaţii erau căutate 
prin această categorie de informatori? 

Paleta de informaţii ce prezenta interes pentru organele de 
securitate a fost nu numai foarte largă, dar a cunoscut și o dinamică în 
timp. Mutatiile înregistrate erau într-o strânsă corelație cu evoluţiile 
ideologice și cu stadiul în care se afla regimul comunist, amenințările la 
adresa securităţii acestuia fiind periodic redefinite. Astfel, dacă în 
perioada 1948-1958 informatorii din rândul tinerilor erau dirijati mai cu 
seamă pentru a identifica potentialele focare de rezistență activă (foşti 
membri ai „Mănunchiurilor de prieteni”, ai „Frăţiilor de Cruce” sau elevi și 
studenți care erau membri sau susținători ai unor grupuri de rezistență 
armată”), ulterior accentul s-a deplasat spre obţinerea de informaţii 
despre tot ce putea fi încadrat la rezistența pașnică: subversiunea externă 
(ascultarea și corespondența cu posturi de radio occidentale, colportarea 
ştirilor și comentariilor „dușmănoase”, difuzarea unor materiale audio- 
video „decadente”), realizarea și difuzarea de înscrisuri ostile, tentative de 
trecere frauduloasă a frontierei etc. 

Ca urmare a acestor schimbări de optică a Puterii asupra a ceea ce 
considera a fi o contestare intolerabilă din partea unui segment al 
societăţii, potenţialul informativ al reţelelor dirijate de Securitate a fost 
redirecționat periodic, priorităţile informative fiind și ele redefinite. 
Desigur, nu au lipsit „constantele”, acțiunile considerate permanent a 
reprezenta un grad acut de periculozitate: ascultarea posturilor de radio 
occidentale, influența religiei asupra tinerilor, tentativele de părăsire 
ilegală a țării. 

Fără a urmări în detaliu aceste evoluţii, ne vom mulțumi să 
semnalăm că, mai cu seamă după 1968, pe fondul unei anumite relaxări 
ideologice a regimului“, documentele Securităţii consemnează preocupări 


3 Unele unităţi școlare, cum ar fi Liceul „Radu Negru” din Făgăraș, erau 
considerate adevărate „pepiniere” de membri pentru grupurile de rezistență 
armată - cf. C.N.S.A.S., „Bande, bandiți și eroi”. Grupurile de rezistență și 
Securitatea (1948-1968), Florica Dobre (coord.), Florian Banu, Camelia Duică, 
Silviu B. Moldovan, Elisabeta Neagoe, Liviu Taranu (eds.), București, Editura 
Enciclopedică, 2003, p. 167. 

+ Criticile formulate in 1968 la adresa abuzurilor săvârșite de organele 
Ministerului Afacerilor Interne au provocat o anumită inhibitie în rândurile 

sporite pentru combaterea influențelor occidentale asupra tinerilor. Așa 
cum se menționa în „Raportul cu privire la activitatea Direcţiei I pe anul 
1969”, informaţiile obţinute indicau faptul că „serviciile de spionaj, 
cercurile reacționare din străinătate și elementele dușmănoase din 
interior, își îndreaptă atenţia tot mai mult către tineri, pentru a strecura în 
conduita unora idei potrivnice orânduirii noastre”. La rândul lor, 
„elementele dușmănoase” din interior (părinţi, rude, prieteni sau chiar 
cadre didactice), încercau, în opinia Securităţii, „să zdruncine încrederea 
anumitor elevi și studenţi în politica partidului, le inoculează idei fasciste, 
înfățișează «meritele» diverselor grupări politice reacționare sau încearcă 
să-i antreneze în acțiuni ostile și anarhice”*. 

Aceeași percepție se desprinde și dintr-un „Plan de măsuri privind 
intensificarea muncii informativ-operative în rândul tineretului”, elaborat 
în comun de Ministerul Afacerilor Interne și de Consiliul Securităţii 
Statului în iunie 1971. În document se menţiona că în ultima perioadă, „în 
mod deosebit, sub influența propagandei ostile din exterior, a influenţei 
exercitate de elemente cu concepţii ostile din interior, continuă să apară 
în rândul unor categorii de tineri o seamă de manifestări străine 
socialismului și încălcări ale dispozitiunilor legale”. 

Dar, în ce constau aceste „manifestări străine socialismului”? 
Potrivit unei „Informări”, adresată conducerii Partidului de către C.S.S. și 
M.A.I., acestea îmbrăcau forme variate: „constituirea în grupuri și 
organizații cu caracter ostil regimului, calomnierea conducătorilor de 
partid si de stat, precum și a realizărilor obținute în tara noastră, trecerea 
frauduloasă a frontierei, omoruri, tâlhării, violuri, ultragierea organelor de 
stat, furturi calificate, tulburarea ordinii și liniștii publice și altele”®. 

Îngrijorarea avea temeiuri serioase, mai ales dacă avem în vedere 
infracțiunile de drept comun în care erau implicaţi tinerii. Potrivit datelor 


Miliției și Securităţii, multe cadre adoptând o atitudine pasivă, de teama de a nu 
fi acuzate de noi abuzuri. Această situaţie, cumulată cu alti factori a condus la o 
creștere îngrijorătoare a infracțiunilor. Astfel, organele de miliție s-au văzut 
confruntate în anul 1969 cu un număr de 156.177 de infracţiuni, fata de numai 
96.537 în anul 1968 - A.N.I.C., fond C.C. al P.C.R., Secţia Cancelarie, dosar nr. 
37/1970, f. 77. 
£ C.NS.A.S., Securitatea. Structuri-cadre. Obiective și metode, vol. II (1967-1989), 
coord. Florica Dobre, editori: Elis Neagoe-Pleșa, Liviu Pleșa, București, Editura 
Enciclopedică, 2006, p. 400. 
* A.C.N S.A.S., fond M.A.I.-D.G.]., nr. inv. 3.629, vol. 10, f. 117. 
% Ibidem, f. 39. 

centralizate de Ministerul Afacerilor Interne, în anul 1970 fuseseră 
cercetaţi de organele Miliției nu mai putin de 26.518 tineri cu vârsta între 
14 şi 26 de ani, ceea ce reprezenta circa 30% din totalul invinuitilor si 
inculpatilor la nivel national. Faptele comise de aceștia erau în multe 
cazuri de o gravitate deosebită. Astfel, tinerii din categoria de vârstă 
amintită comiseseră 77% din totalul furturilor auto-moto, 69,9% din 
furturile „prin spargere și chei potrivite”, 65,5% din totalul violurilor, 
55,1% dintre tâlhării, 54,2% dintre furturile din buzunare, 50% dintre 
furturile din avutul personal, 36,8% dintre omucideri. 

În ce privește Securitatea, problema o reprezenta împletirea unor 
fapte de drept comun cu altele din sfera infracțiunilor contra securității 
statului, precum și, mai ales, cele care aveau un caracter politic evident. 
Astfel, în încercarea de a părăsi ilegal tara pentru a se stabili în Occident, 
unii tineri își începeau acțiunea prin săvârșirea unor infracțiuni de drept 
comun deosebit de grave. De exemplu, în 1970 un grup de cinci tineri din 
Arad, care intenționau să treacă frontiera în mod fraudulos, și-a început 
acțiunea prin furtul unei arme de vânătoare, cu care au împușcat mortal 
un cetățean, pe care l-au jefuit, ascunzând apoi cadavrul într-o pădure. De 
asemenea, fuseseră depistate două grupuri de tineri, unul din Craiova și 
unul din Oradea, care-și făcuseră planuri de părăsire a țării prin 
deturnarea unor aeronave TAROM. 

Dimensiunea fenomenului poate fi apreciată pornind de la faptul că, 
în primul trimestru al anului 1971, nu mai putin de 179 de tineri 
(majoritatea între 19 și 23 ani) fuseseră semnalati cu intenţii de evaziune 
sau reținuți în momentul în care încercau să treacă fraudulos frontiera. 

Deosebit de îngrijorătoare pentru autorități erau tendinţele tinerilor 
de asociere în grupuri informale, dincolo de controlul exercitat cu 
minutiozitate asupra organizaţiilor oficiale de tineret. Astfel, atât 
Securitatea, cât și Militia semnalau faptul că „influențați de ideile, moda si 
practicile occidentale, unii tineri s-au grupat în «cluburi» de nuanță 
«hippies», în cadrul cărora se organizau distracții în poduri, pivnițe, 
garaje, care degenerau în comportări imorale”. Faptul că unele dintre 
cluburi aveau caracter închis, fiind accesibile numai membrilor care 
aderau la un statut/regulament și plăteau cotizatii, era la fel de 
îngrijorător ca și tendinţa altor cluburi de a fi deschise și pentru invitaţi, 
însă contra unei taxe! Spiritul „capitalist” de asociere în scopul obținerii 
unor profituri, care se manifesta în rândul tinerilor, arăta că drumul până 
la făurirea „omului nou” era încă lung! 

Încă si mai periculos era considerat faptul că fuseseră depistate o 
serie de organizaţii și grupări clandestine cu preocupări de factură politică: 
„comentarii dușmănoase, interpretarea tendentioasa a știrilor transmise 
de «Europa Liberă», intenţii de comiterea de atentate asupra milițienilor 
pentru procurarea de armament, fuga din ţară și altele”. 

Astfel, la Galaţi fusese depistată „Asociaţia tinerilor români 
ortodocși”, formată dintr-un grup de zece elevi ai Liceului „Vasile 
Alecsandri”, aflați „sub îndrumarea unui fost legionar”, în vreme ce la 
Târgoviște fusese identificată organizația ,Fratia’, cu u membri având 
vârste între 16 și 19 ani, organizaţie care, „după modul de orientare, 
criteriile de selectionare și măsurile de conspirare, se aseamănă cu 
organizaţiile de tineret ale fostei Miscari Legionare”. Membrii ,,Fratiei” isi 
confectionasera stampile, legitimatii, strângeau cotizatii, își tatuaseră o 
cruce pe braţul stâng și-și procuraseră arme albe. De asemenea, în martie 
1971 fusese descoperită în București organizația „Garda Neagră”, formată 
din n elevi de la mai multe școli tehnice și profesionale, care „își 
propuseseră să comită acțiuni ostile regimului: aruncarea în aer a unor 
obiective, atacarea unor ofițeri de miliție, atacarea unei unități militare 
conform unui plan întocmit pentru procurarea de armament”. 

Potrivit analizelor efectuate de către Securitate, una dintre cauzele 
care stăteau la originea unor astfel de acțiuni o constituia „influența 
negativă [pe] care o exercită emisiunile postului de radio «Europa Liberă», 
care instigă tinerii la acțiuni ostile orânduirii noastre socialiste”. 
Informaţiile deținute arătau că „destul de mulți tineri audiază acest post, 
iar unii au intrat și în corespondenţă cu crainicii emisiunilor pentru 
tineret”. În anul 1970 și primul trimestru al anului 1971, Securitatea 
identificase 4.785 de scrisori trimise postului amintit, dintre care „454 au 
avut un conţinut calomnios la adresa conducătorilor de partid și de stat și 
a realizărilor obţinute de tara noastră”. 

Alți factori care contribuiau la îndepărtarea unor tineri de linia de 
conduită trasată de Putere erau: influenţa cultelor religioase, insuficienta 
cunoaștere a preocupărilor și frământărilor tinerilor de către factorii 
educativi (familie, școli, facultăţi, organizaţii de tineret, sindicate), 
influența unor „relatări amănunțite în literatură, presă, televiziune și 
cinematografie despre infracțiuni săvârșite în alte tari”. 

Pornind de la realitatea creșterii fenomenului infracțional în rândul 
tinerilor și de la linia de demarcaţie destul de volatilă dintre infracțiunile 


* Ibidem, f. 42. 
% Ibidem. 

de drept comun si cele privind securitatea statului, asa cum erau acestea 
definite în legislaţia vremii, conducerea Partidului a ordonat coordonarea 
acțiunilor Miliției și Securității, mai cu seamă în domeniul utilizării 
rețelelor informative“. 

Rezultatele măsurilor ordonate de Partid și puse în practică de 
Securitate și Miliție nu au întârziat să apară. Potrivit unui „Documentar 
privind unele aspecte din rândul tineretului”, întocmit de Ministerul de 
Interne la 1 septembrie 1972, în anii 1971-1972, „circa 44.500 tineri au făcut 
obiectul urmăririi de către organele Ministerului de Interne, din care 1.300 
pentru fapte ce lezau - sub diferite forme - securitatea statului, iar restul 
de 43.200 pentru infracțiuni de drept comun”. 

Deși numărul de tineri care încălcaseră cadrul legal continua să fie 
destul de mare, o analiză comparativă permitea unele motive de 
optimism: „Din compararea stării infractionale pe semestrul 1/1972, cu cea 
din perioada corespunzătoare a anului 1971, rezultă că a scăzut numărul 
tinerilor urmăriți pentru fapte ce lezează securitatea statului cu 49%, 
pentru furt din avutul obștesc cu 29%, pentru furt din avutul personal cu 


* De altfel, acest tip de colaborare în plan informativ nu constituia o excepţie de 
la modalităţile obișnuite de lucru. Însuși Nicolae Ceaușescu, referindu-se la 
necesitatea conlucrării dintre Miliție și Securitate în obiectivele economice, arăta: 
„În ce privește activitatea informativă și, în general, activitatea economică și aici 
ar trebui să aducem ceva mai multă claritate, ținând seama că de această 
activitate se ocupă astăzi două organisme în întreprinderi, atât Securitatea, cât și 
Militia. Desigur, unii au un anumit obiectiv, dar lucrurile sunt greu să fie 
discutate înainte. Nu se știe dacă este furt sau este un act contrarevolutionar. 
Lucrurile acestea apar în cursul cercetării. Atunci, ar trebui să gândim - și am 
spus și tovarășilor de la Securitate - la o unificare a acestor organisme în 
întreprinderi. Să avem o singură reţea informativă, pentru că altfel se suprapun, 
se lucrează paralel, se mai și ceartă până la urmă și, în orice caz, lucrurile merg 
prost. Deci, împreună cu Securitatea să analizăm problema aceasta a unificării 
rețelelor din întreprinderi. În cazul descoperirii unei infracțiuni, se va vedea dacă 
este un furt și atunci merge la anchetă la organele respective, iar dacă este 
altceva, atunci merge în altă parte. Aici trebuie să realizăm o unificare, pentru că 
lucrurile nu merg cum trebuie” - Cuvântarea tovarășului Nicolae Ceaușescu la 
ședința de analiză a muncii Miliției pe anul 1971, în A.N.I.C., fond C.C. al P.C.R., 
Secţia Administrativ-Politică, dosar nr. 1/1972, f. 52. Același principiu, de 
colaborare strânsă și de schimb de informaţii, a fost aplicat și în supravegherea 
tinerilor. 

17 CN S.A.S., Securitatea și sistemul educational comunist din România (1948- 
1989), studiu introductiv, notă asupra ediţiei și selecția documentelor de 
Luminiţa Banu, lași, Casa Editorială „Demiurg”, 2015, p. 177. 

31.5%, iar pentru înșelăciune în dauna avutului personal și altele cu 
38%”%. 

În pofida intensificării supravegherii și a extinderii rețelelor 
informative, tinerii au continuat să dea numeroase bătăi de cap 
Securităţii, unele dintre acţiunile acestora fiind de un real pericol. Astfel, 
în ziua de 5 februarie 1977, un grup de șase tineri, între 16 și 19 ani, din 
municipiul Cluj-Napoca, au intenționat să deturneze avionul de pasageri 
TAROM care efectua cursa Cluj-Napoca-București. Aceștia plănuiseră 
luarea ca ostatic a unei stewardese și, sub amenințarea uciderii acesteia, 
obligarea echipajului avionului pentru schimbarea traseului de zbor spre 
Austria. În acest scop, „și-au procurat cinci cuțite, frânghii, au 
confecționat măști din ciorapi nylon și s-au antrenat, simulând 
operaţiunea de deturnare a avionului”*. 

Potrivit unei note a Direcţiei I din D.S.S., datată 6 martie 1982, un 
grup de șase elevi de la liceele industriale din orașul Bacău s-au constituit 
într-un „anturaj”, intentiondnd „să inițieze acţiuni de natură fascist- 
teroristă si să comită fapte infractionale de drept comun. 

În vederea realizării planurilor lor, tinerii concepuseră „un program 
de acțiune, un cod pentru comunicări, au procurat materiale cu caracter 
fascist-terorist, reţete privind compoziția unor substanțe explozive, 
precum și materialele referitoare la organizarea acțiunilor criminale ale 
bandelor legionare”. Cei în cauză intenționau „să inițieze acţiuni de 
terorizare a orașului Bacău prin realizarea de explozivi improvizati, care sa 
fie plasați la clădirile mari”. 

Alți trei elevi de la Scoala generală nr. 13 din Arad confectionasera 
„un număr de șapte arme și patru pistoale artizanale”, care, în urma 
expertizării, s-a dovedit că „două sunt în stare de funcționare, putând lovi 
mortal de la o distanță de 10 m”. 

Ascultarea si colportarea știrilor difuzate de posturile occidentale 
continuau, de asemenea, să reprezinte o mare tentatie pentru tinerii avizi 
de noutăți muzicale și informaţii de alt tip decât cel promovat până la 
saturație de mass-media românească. Ca urmare a acestei preocupări, șase 
elevi de la diverse licee din Brașov au conceput, initial ca activitate 
aplicativă, „un sistem de comunicaţii tip «interfon», ce unea 
apartamentele în care locuiau, prin care difuzau și audiau programele 
muzicale”. Ulterior, elevii au audiat și emisiunile postului de radio 


8 Ibidem. 
* Ibidem, p. 254. 
°° Ibidem, p. 300. 

„Europa liberă”, „înregistrând știrile, după care alcătuiau un program 
propriu în care au inclus și aspecte cu conţinut necorespunzător la adresa 
orânduirii politice si de stat din tara noastră”. Preocupări asemănătoare 
fuseseră depistate la o elevă din clasa a XII-a, la Liceul „George Coșbuc” 
din Bistriţa-Năsăud, care „a audiat și înregistrat pe bandă magnetică știrile 
transmise de postul de radio „Europa liberă”, după care le-a redat în clasă 
în prezența a 20 colegi””. 

De asemenea, ispita de a părăsi România în speranța unui trai mai 
bun în Occident a continuat să-i împingă pe multi tineri spre tentativa de 
trecere ilegală a frontierelor. De exemplu, numai în perioada 1 ianuarie - 31 
martie 1986, „au acţionat la frontiera de stat 439 minori (263 reţinuţi în 
tentativă, 145 predati de autorităţile statelor vecine și 30 ajunși în 
Occident), reprezentând 12,1% din numărul persoanelor care au comis 
astfel de fapte”. 

Desigur că, în multe cazuri, acţiuni precum cele amintite mai sus nu 
ar fi putut fi depistate de Securitate fără aportul reţelei informative. În 
același timp, însă, se cuvine precizat că, de multe ori, notele informative 
furnizate de persoanele de sprijin din rândul elevilor abundau în 
banalitati, nefăcând altceva decât să consemneze simple acte de 
indisciplină sau de încălcare a regulamentelor școlare. Astfel, persoana de 
sprijin „Doru” informa că „în cursul lunii noiembrie 1988, elevii clasei a 
IX-a F au plecat de la ore, mergând în oraș, deoarece nu-și pregătiseră 
temele”%. 

La 1 martie 1989 un elev dintr-o comună vâlceană informa ofițerul 
de securitate că profesorul de istorie, care îndeplinea și funcţia de secretar 
al școlii și care „mai înainte uita ușa de la secretariatul școlii descuiată”, 
era pe drumul cel bun, căci, „de când a fost atentionat de organele de 
miliție, nu mai uită secretariatul deschis și nici documente nu mai lasă pe 
birou când termină programul”, 

Un alt informator din Vâlcea își informa ofițerul de legătură, în 13 
octombrie 1989, că un elev din clasa a XI-a, nou-venit în Liceul Industrial 
nr. 7, ar fi spus unor colegi „că practică karate (sic!), împreună cu un alt 
tânăr, se pare chiar băiatul gazdei unde locuiește”. De remarcat că 


” Ibidem, p. 301. 

* Ibidem, p. 375. 

3 A.C.N.S.A.S., fond Reţea, dosar nr. 317.693, f. 3. 

54 Idem, dosar nr. 411.942, f. 4. 

> Organizarea și practicarea „oricăror forme de yoga și karate” fusese interzisă 

prin Hotărârea Consiliului Naţional pentru Educaţie Fizică și Sport nr. 1.253 din 

„persoana de sprijin” pare să manifeste înțelegere fata de pasiunea noului 
coleg, căci în finalul notei informative nu uită să adauge: „din cele 
observate până în prezent, acesta este un băiat liniștit, dar care ar vrea să 
practice acest sport”. 

Pe 7 decembrie 1989, când regimul comunist „scârțâia” din toate 
încheieturile, cpt. Preda Mugur, din I.J. al M.I. Prahova, era interesat de 
un elev „semnalat că vehiculează casete video necorespunzătoare”. Ca 

Concluzii 

La 28 iulie 1834, consulul Rusiei, Matvei Lvovici Minciaki, 
începându-și relaţiile oficiale cu domnitorul Moldovei, Mihail Sturdza, îi 
comunica instrucțiunile primite la Petersburg privind supravegherea 
influențelor occidentale asupra tinerilor din Ţările Române: „...Mi se 
recomandă în fine, cu deosebire, să chem atenţia domnitorilor spre tot ce 
ar putea indica o anumită tendință a spiritelor tinere de a se lăsa 
antrenate de ideile liberale, să-i invit să urmărească evoluția opiniei 
publice în Principate, să împiedice cea mai mică încurajare a creșterii 
ideilor subversive, (...) să persevereze în grija de a da educaţiei tineretului 


27 august 1982 - C.N.S.A.S., „Amorsarea” Revoluţiei. România anilor '8o văzută 
prin ochii Securităţii, editor: Florian Banu, Târgoviște, Editura „Cetatea de Scaun”, 
2012, P. 142. 
5 A.C.NS.A.S., fond Reţea, dosar nr. 412.125, f. 6. 
7 Idem, dosar nr. 335.775, f. 2. 

un impuls moderat cu înțelepciune, să înfrâneze din toate puterile spiritul 
de inovaţie și de tulburare, care s-ar putea manifesta în minţi lipsite de 
experiență, avide să dea ţării lor o existenţă politică diferită de aceea pe 
care i-o asigură instituţiile actuale, întemeiate pe tratate...”™. 

La distanță de peste un veac, instrucțiunile pe care guvernanţii 
comuniști le dădeau aparatului de securitate nu sunau cu mult diferit. 
Teama de „ideile liberale” și de „spiritul de inovaţie și tulburare”, care ar fi 
putut incolti în „minţi lipsite de experiență”, rămăsese la cote înalte, iar 
tentativele tinerilor de a da ţării „o existenţă politică diferită de aceea pe 
care i-o asigură instituţiile actuale” trebuiau reprimate din fașă. 

Ca urmare a acestei percepții, Securitatea a avut permanent pe 
agenda de lucru, în perioada 1948-1989, problema „Tineret” (sub diverse 
denumiri). Prin dimensiunea?” și complexitatea sa, această „problemă” a 
reclamat eforturi serioase din partea Securităţii pentru a o ţine sub 
control, fiind folosite toate mijloacele și metodele din panoplia serviciilor 
secrete. Dintre acestea, rolul cel mai important a revenit reţelei 
informative create în rândul elevilor și studenţilor. 

Considerată „mijlocul de bază al activităţii informativ-operative de 
cunoaștere și prevenire”, rețeaua informativă a fost folosită în urmărirea 
tuturor problemelor și obiectivelor aflate în atenţia Securităţii, dar, în 
cazul supravegherii tineretului, aceasta a avut o serie de particularități. 

În primul rând, includerea unor minori în rețeaua informativă a fost 
de natură să le provoace acestora o serie de emoții violente, în măsură să 
le afecteze dezvoltarea personalităţii, veritabile traume, cu efecte de lungă 
durată. Recrutarea, efectuată, în principal, „pe baza convingerilor 
patriotice” și „pe baza materialelor compromițătoare”, avea efecte 
puternice asupra viitorilor informatori. 


5 Apud Stefan Cazimir, Alfabetul de tranziţie, Bucuresti, Editura Cartea 


Românească, 1986, p. 67. 

5 În anul 1989, se aflau pe băncile școlii un număr de 5.592.344 tineri, 
reprezentând nu mai putin de 24,6% din populația ţării. În învățământul primar 
si gimnazial învățau 3.030.666 elevi, iar în licee alti 1.226.927 elevi. Cursurile 
instituţiilor de învățământ superior erau urmate de 159.798 studenți. În cadrul 
unităţilor de învățământ își desfășurau activitatea un număr de 227.192 cadre 
didactice, dintre care 33.522 educatoare, 56.882 învăţători, 86.099 profesori din 
învățământul general, 37.728 profesori din cadrul liceelor si 12.961 cadre didactice 
din învățământul superior - A.C.N.S.A.S., fond Documentar, dosar nr. 8.833, vol. 
28, f. 36-37. 

Acest lucru era perfect conștientizat de către ofițerii de securitate, 
ca dovadă că directivele profesionale subliniau că, „după recrutare, în 
majoritatea cazurilor, informatorul trece printr-o criză psihică, iar 
lucrătorul operativ este dator să-l aducă la starea normală”. Pentru ca 
informatorul să nu clacheze și, în urma mustrărilor de conștiință, să 
deconspire legătura cu Securitatea sau să refuze continuarea colaborării, 
se recomanda ofițerilor de securitate ca, imediat după recrutare, „primele 
întâlniri cu informatorul să aibă loc la intervale de timp de 2-4 zile, sau, în 
unele cazuri, si mai des”. 

Daca aceste observatii si recomandari se refereau la informatori, in 
general, ne putem imagina ce efecte puternice putea avea recrutarea 
asupra unui adolescent de 14-15 ani! Reputatia pe care o avea institutia 
Securitatii”, discuţiile survenite dupa petrecerea unor acte de indisciplină 
școlară, mediul în care avea loc recrutarea erau, cu toatele, evenimente în 
măsură să acţioneze ca puternici factori de stres pentru un om aflat în 
procesul atât de dificil de trecere de la copilărie la adolescenţă. 

Nici tinerilor care depășiseră vârsta de 18 ani nu le era prea ușor să 
facă fata „întrevederii” cu un ofițer de securitate. Elocvente in acest sens 
sunt mărturiile celor care au trecut prin așa ceva. Astfel, un fost 
informator își relata propria experienţă astfel: 

„Vreau să vă spun că, tânăr fiind și /.../ în sediul Securităţii... numai 
când auzeai de Securitate te apuca..., numai când te uitai la clădirea 
Securităţii, te apuca teama. Eu nu știu câți au fost, că acum sunt atât de 
viteji, câți au fost în vreo cămăruţă a Securităţii, numai cu securistul 
acolo... mi-era teamă, dar mă gândeam: «Doamne, cum să fac?»”8, 

Un fost student își amintea recrutarea sa, pe vremea când avea 22-23 
de ani, în următorii termeni: 

»--M-am dus cu el pe undeva pe lângă Poliția Capitalei... era înainte 
o Alimentara pe acolo (...) Și m-au dus într-un subsol acolo, iar tipul 
acesta, care m-a acostat pe stradă, era amabil. (...) Acolo m-a băgat într-o 


% CN.S.AS., „Partiturile” Securităţii. Directive, ordine, instrucţiuni (1947-1987), 
ediție îngrijită de Cristina Anisescu, Silviu B. Moldovan și Mirela Matiu, 
București, Editura Nemira, 2007, p. 212. 
“ Ibidem. 
“ Semnificativ este și faptul că în rândul populaţiei circula un banc potrivit căruia 
celebrul post de radio „Erevan” ar fi fost întrebat de un ascultător „Ce este 
Securitatea?”, iar răspunsul ar fi fost: „Securitatea este inima Partidului, care bate, 
bate, bate...”. 
6 Învăţând istoria..., p. 65. 

cameră care n-avea geamuri - era ceva stresant... A venit un Nene mai 
copt, [care] se pieptăna cu prosopul... cu ochelari din ăia fumurii... era ca 
într-un film cu Gestapo... Eu eram intimidat, deja, [de] când intrasem în 
camera aia (...). În clipa aia, singura chestie pe care o ai în minte, sau eu 
am avut-o, a fost cum să ies din camera aia fără geamuri... nici acasă dacă 
ajungeai, nu aveai unde să tipi, tot ei veneau...”™. 

Aşadar, în opinia noastră, includerea în reţelele informative ale 
Securității a unor minori a reprezentat un act iresponsabil, profund 
inuman, în măsură să afecteze dezvoltarea armonioasă a personalităţii 
tinerilor, cei care erau consideraţi, oficial, de către regimul comunist „cel 
mai preţios capital”. Nici încurajarea, în rândul studenţilor sau tinerilor 
încadraţi în diverse locuri de muncă a delatiunilor cu privire la opiniile 
politice ale colegilor, profesorilor, rudelor nu era în măsură să contribuie 
la construirea unui profil moral demn de invidiat. 

Pe de altă parte, mereu invocata necesitate a acestor reţele este 
departe de a reprezenta un adevăr. De fapt, comportamentele cu risc 
crescut pentru ordinea publică și securitatea statului puteau fi 
monitorizate și prin alte metode și mijloace de culegere a informaţiilor, cu 
o minimizare a implicării factorului uman și cu evitarea completa a 
folosirii minorilor. Documentele studiate ne-au demonstrat însă 
imposibilitatea, atât a ofițerilor de securitate, cât mai ales a activiștilor de 
partid, de a face distincţia între delictele de drept comun (furturi, tâlhării, 
violuri, violenţe fizice) și delictele politice, chiar în definiţia largă a 
acestora, specifică regimului. Din această ambiguitate a rezultat o 
permanentă intersectare a activităților specifice Miliției cu cele ale 
Securităţii, concretizate în deschiderea unor acțiuni de urmărire, măsuri 
punitive ad-hoc  (tunderea  „pletoșilor”, barbieritul  „bărboșilor”), 
anchetarea unor tineri pentru că ascultau un anumit tip de muzică, 
monitorizarea informativă a unor „ceaiuri dansante”, interceptarea 
cererilor de ,,dedicatii muzicale” adresate în scris „posturilor de radio 
dușmănoase”. 

Faptul că această atitudine a Puterii nu a reprezentat, mai cu seamă 
după amplele mișcări de protest ale anului 1968%, o excepţie românească 


“4 Ibidem, p. 66-67. 

6 CNS.A.S., Securitatea și sistemul educațional comunist din România (1948- 
1989), studiu introductiv, notă asupra ediţiei și selecția documentelor de 
Luminița Banu, lași, Casa Editorială „Demiurg”, 2015, p. 53. 

°° Referindu-se la tinerii britanici ai anului 1968, Rob Evans și Paul Lewis folosesc 
cuvinte care par să descrie congenerii din România socialistă: „se bucurau de o 

sau o regulă a lagărului socialist nu face mai puţin respingătoare astfel de 
practici. Dimpotrivă, translarea unor practici abuzive dinspre regimurile 
totalitare spre cele democratice trebuie să se constituie într-un permanent 
remember şi într-un semnal de alarmă pentru fiecare cetățean care tine la 
libertatea sa. 


bună educaţie și de perspectiva unei slujbe bune, iar acum voiau să facă lucrurile 
altfel decât generaţia părinţilor lor. Erau idealiști și cuprinși de spiritul libertăţii; 
simțeau că stă în puterea lor să modeleze lumea. Se revoltau împotriva unei 
societăți pe care o vedeau ca intransigentă, monotonă și paternalistă. Erau 
neîncrezători când venea vorba de autoritate - autoritatea politicienilor, a 
administratorilor de colegii și a poliţiei. Era o vreme a schimbărilor radicale în 
artă, muzică, film și modă. Părea că vechile certitudini făceau loc unei lumi noi. 
Pentru cei tineri, protestul era motorul fascinant al acestei schimbări. Pentru 
autorități, protestul reprezenta un pericol cât se poate de real la adresa ordinii 
existente” - Rob Evans & Paul Lewis, Sub acoperire. Povestea adevărată a poliției 
secrete din Marea Britanie, traducere din limba engleză și note de Alexandru 
Racu, București, Editura All, 2016, p. 23. 

Politica de cadre în Securitate (1956 - 1968). 
Evaluarea cadrelor (1) 


Staff Policy in the Securitate (1956-1968). Staff assesment (I) 


Uninterrupted evaluation of workers' performance had been an 
obsession for the leadership of the Romanian repressive apparatus and, at the 
same time, an essential part of its cadres policy since the establishment of the 
Securitate’s structure. Appropriate assessment of the skills and work of the 
employees influenced the policy of promoting or releasing their positions, the 
proper organization of the various Securitate Units, the entry into reserve of the 
inappropriate elements, the orientation of the recruitment policy of the new 
cadres, the training programs, etc. 

This study presents the system of evaluation of the Securitate workers 
from two different perspectives: the bureaucratic one, which refers to the 
appreciation of the officers’ activity by their direct superiors, through the 
annual service mark and the result of the controls required by the ministry's 
management over the activity of the subordinate units aimed to asses the 
degree of application of the provisions of the current regulations and the 
professional performance of the employees of each direction. 


Etichete: sistem de evaluare, cadre, Securitate, ofiteri, informatori 
Keywords: evaluation system, cadres, Securitate, officers, informers. 


Permanenta evaluare a performanţelor profesionale ale 
lucrătorilor a reprezentat o obsesie pentru conducerea Securităţii române 
și, în același timp, o componentă esenţială a politicii sale de cadre. De 
aprecierea corespunzătoare a calităților și activității lucrătorilor 
depindeau promovarea sau retrogradarea lor din funcţii, organizarea 
corespunzătoare a diverselor unități de Securitate, trecerea în rezervă a 
elementelor necorespunzătoare, orientarea politicii de recrutare a noi 
cadre, tematica programelor de perfecţionare profesională etc. 

În primii ani după 1948, în perioada în care aparatul de 
represiune se afla în plin proces de formare, iar cele mai importante 
probleme le constituiau recrutarea de lucrători corespunzători din 
punctul de vedere al criteriilor politico-ideologice și eliminarea celor 
incompatibili, evaluarea obiectivă a activităţii lor a constituit mai mult un 
deziderat. Până în 1952, cel puţin, a fost păstrat vechiul sistem, preluat de 
la Siguranţă, prin care aprecierea activităţii lucrătorilor se efectua aproape 
exclusiv prin intermediul notării de serviciu, întocmite de șefii de 
compartimente, dar metodologia alcătuirii acesteia și obiectivitatea sa 

lăsau mult de dorit. Mai mult decât atât, aceasta formă de evaluare era 
privită drept o formă birocratică de lucru, opusă „muncii vii de cadre”, 
propovăduită de ideologia regimului, motiv pentru care a și fost 
abandonată ulterior. 

Dincolo de aspectele referitoare la forma evaluării cadrelor, o 
problemă esenţială a reprezentat-o și lipsa unor criterii clare de apreciere, 
atât calitative, cât și cantitative. Aceasta lasa calea deschisă 
subiectivismului în domeniu și, în același timp, asigura lucrătorilor o 
libertate deplină, în a-și desfășura activitatea după cum credeau de 
cuviință, știind că, atâta timp cât aveau o biografie și o origine socială 
corespunzătoare și întrețineau relații amiabile cu superiorii direcţi, 
puteau continua să lucreze și chiar să promoveze în cadrul sistemului, 
indiferent de meritele proprii. Asta cu atât mai mult cu cât controlul din 
partea conducerii centrale, asupra modului de implementare a politicii 
represive și a prevederilor propriilor ordine, a lăsat de dorit, atât timp cât 
Teohari Georgescu a ocupat funcția de ministru de Interne’. Deși dorea 
mai mult să-și evidentieze meritele proprii, în organizarea aparatului de 
Securitate, declaraţiile lui Al. Drăghici din aprilie 1968, cu privire la 
situația găsită la numirea sa la comanda sistemului, în mai 1952, 
corespund în mare măsură realității: 

„70 — 80% din ofițeri nu aveau nici un informator. În fiecare 
direcție operativă, un ofițer muncea și o sută stăteau și se spunea că 
muncesc cu toţii. Cand îi luai la concret, constatai că unul, doi, trei 
munceau, iar restul nu făceau nimic. [...] Oamenii noștri erau obișnuiți cu 
procedee simpliste, făceau deconspirări, mii de oameni nu aveau 
agentură, ratau acțiuni împotriva dușmanului, făceau deconspirări și 
puneau dușmanul în gardă. A trebuit ca, în această muncă, să luăm 
măsuri operative, să sanctiondm pe multi oameni, să mergem de la 
sancțiuni disciplinare până la trimiterea lor în justiție”. 

O contribuţie importantă, la situaţia descrisă mai sus, o avea 
însă și lipsa unor reglementări foarte clare, privind modul de desfășurare a 
activităţii informative, precum și cea a unor instrumente adecvate de 
apreciere a activității angajaţilor. În anii care au urmat, noul ministru a 
reușit să remedieze multe din deficienţele existente, prin emiterea unor 
noi directive de organizare a „muncii” informativ-operative și de anchete 


! Titulatura corectă, pentru această perioadă, este aceea de „ministru al Afacerilor 
Interne”, dar voi folosi această formă prescurtată, pentru a spori uşurinţa exprimării. 
* ANIC, fond CC al PCR, Secţia Cancelarie, dosar nr. 65/1968, f. 36: Stenograma 
ședinței Comitetului Executiv al CC al PCR din ziua de 22 aprilie 1968. 

și prin întărirea controlului exercitat de conducerea centrală a 
ministerului asupra activităţii tuturor organelor de Securitate. 

Principalele mijloace utilizate, pentru centralizarea autorităţii de 
la nivelul întregului sistem, au fost reprezentate de concentrarea puterii 
de decizie, în privinţa carierei tuturor lucrătorilor operativi de Securitate, 
la nivelul ministrului și al Direcţiei Cadre, precum și de reorganizarea 
Serviciului Inspectii al ministerului, care devine un instrument important 
în uniformizarea practicii informative și de anchete, evaluarea 
performanţei generale a sistemului și corectarea deficienţelor înregistrate 
în exercitarea actului de comandă. Într-o măsură tot mai mare, șefii 
unităților centrale și teritoriale de Securitate au pierdut, în favoarea 
organelor de cadre de la nivel central, mijloacele de influențare a carierei 
propriilor subordonați, iar activitatea fiecărei direcții în parte a fost 
supusă la numeroase controale, menite să releve gradul de conformare cu 
ordinele conducerii ministerului și nivelul performanţelor profesionale ale 
angajaţilor. 

În ciuda unor progrese evidente, evaluarea lucrătorilor de 
Securitate a continuat să se prezinte însă la un nivel necorespunzător. 
Aceasta se datora atât lipsei unor criterii obiective de apreciere, cât și a 
unui instrument precis în acest sens, așa cum erau vechile foi de notare. 
În plus, concentrarea, la nivel central, a puterii de decizie în privința 
politicii de cadre, avea si urmări nedorite, dat fiind faptul că șefii de 
compartimente au abandonat orice interes fata de „creșterea cadrelor”, pe 
care au lăsat-o cu totul în seama direcţiei de specialitate din minister și a 
lucrătorilor săi din teritoriu. 

Pentru corectarea deficienţelor menţionate mai sus, au fost 
emise o serie de ordine, în 1956 - 1957, prin care s-a încercat înființarea 
unui sistem cuprinzător de evaluare a activităţii cadrelor. Astfel, prin 
Ordinul nr. 15/14 martie 1956 „cu privire la reorganizarea muncii organelor 
de Securitate cu agentura”, au fost introduse, pentru prima dată, criterii 
cantitative de apreciere a activităţii informative a ofițerilor aparatului de 
represiune, stabilindu-se că „fiecare lucrător operativ al Securității 
Statului, care lucrează cu agentura, este obligat să tina personal legătura 
cu cel putin 10 agenți”. „Norma” menționată mai sus a fost majorată in 
anii următori, ajungându-se până la 15 agenţi, în legătura proprie, și două 
acţiuni informative în lucru, pentru fiecare ofițer din sectorul informativ- 


3 ACNSAS, fond MAI/Directia Secretariat-Juridic, inv. nr. 3614, dosar nr. 1, f. 93. 

operativt. De asemenea, în vara anului 1956, a fost reintrodusă notarea 
anuală de serviciu, prin intermediul căreia o parte a șefilor de 
compartimente primeau dreptul de a-și sintetiza aprecierile asupra 
subalternilor prin intermediul foilor de notare. În teorie, cel puţin, această 
formă de evaluare era menită să asigure păstrarea în Securitate și 
promovarea numai a celor mai competenţi lucrători, selectați conform 
aprecierilor celor ce lucrau direct cu respectivi. 

În cele ce urmează, voi încerca prezentarea sistemului de 
evaluare a cadrelor Securităţii din două perspective diferite: cea 
birocratică, ce se referă la aprecierea lor de către superiorii direcți, prin 
intermediul notării anuale de serviciu, și cea rezultată în urma 
controalelor ordonate de conducerea ministerului asupra activităţii 
unităților subordonate, menite să evalueze gradul de conformare la 
prevederile ordinelor în vigoare și performanţele profesionale ale 
lucrătorilor fiecărei direcții. 


1.  Notarea de serviciu 

Anuntata drept o substanţială inovaţie în „munca de cadre” - 
desi era departe de a fi așa ceva - notarea de serviciu a fost reintrodusă, 
prin ordinul ministrului de Interne din 17 august 1956. „Noua” formă de 
evaluare avea menirea de a diminua „fluctuația” excesivă a cadrelor, 
datorată „promovărilor în funcţii, avansări în grad, mutări, retrogradări 
sau scoateri din minister fără o analiză matură” și care ar fi „dezorganizat 
munca”. Cauza neajunsurilor era identificată în lipsa de interes a ofițerilor 
„cu munci de răspundere”, care considerau că „munca de cunoaștere și 
studiere a cadrelor este un compartiment rezervat exclusiv organelor de 
cadre, așteptând, de cele mai multe ori, ca lucrătorii de cadre să facă 
aprecieri asupra calității oamenilor ce îi au în subordine”, precum și în 
atitudinea lucrătorilor de cadre, care „reduc, în mod nejust, studierea 
cadrelor la cercetarea documentelor aflate în dosarul personal, fără a face 
muncă vie, de cunoaștere minuțioasă a aptitudinilor, calităților politice si 
profesionale” ale lucrătorilor”. 


4 Idem, fond Documentar, dosar nr. D 87, f. 124: Stenograma convocării din 3 — 4 
mai 1968, în care s-au dezbătut documentele Plenarei CC al PCR din 22 - 25 aprilie 
1968. În documentul prezentat am regăsit cea mai completă prezentare a noii 
norme, menționată si în cadrul altor stenograme ale sedintelor conducerii 
Securităţii. 

> Idem, fond MAI/Directia Secretariat - Juridică, inv. nr. 3614, dosar nr. 1, f. 315: 
Ordinul M.A.I. nr. 42/17.08.1956 

Concluzia, cu totul nerezonabilă, a ministrului, consta în aceea 
că, pentru a se „face o muncă vie, de cunoaștere minuțioasă” a 
lucrătorilor, era necesar ca, la dosarul fiecăruia, să se mai adauge o hârtie: 
foaia de notare. Aceasta trebuia întocmită anual, pentru fiecare ofițer cu 
un stagiu de cel puţin șase luni în unitate. Sarcina redactării sale revenea 
șefilor de servicii - pentru loctiitorii lor și toți ceilalți ofițeri din 
compartimentul respectiv, șefilor de direcţii - pentru loctiitorii lor și șefii 
de servicii, secţii sau birouri independente subordonate și de loctiitorii 
ministrului, împreună cu șeful Direcţiei Cadre - pentru șefii direcțiilor din 
aparatul central sau regional. Se constituiau, totodată, și mai multe 
comisii, care aprobau toate actele rezultate. Astfel, Comisia Centrală de 
Notare, constituită din: prim-loctiitorul ministrului, șefii direcțiilor Cadre, 
a II-a Contraspionaj, a III-a Informaţii Interne, a IV-a Contrasabotaj și a 
VIII-a Anchete și șeful Comitetului Raional P.M.R. din M.A.I., aviza foile 
de notare întocmite de șefii de direcţii din aparatul central și regional, în 
timp ce comisiile de la nivelul fiecărei direcţii - compuse din șeful unităţii 
și loctiitorii lui, secretarul organizaţiei de bază P.M.R. și șeful secţiei 
Cadre - le avizau pe cele alcătuite de șefii de servicii. Toate aceste 
structuri aveau dreptul de a aproba sau respinge documentele respective, 
de a face observaţii sau propuneri, dar nu și pe cel de a soluţiona 
eventualele contestaţii. Cel din urmă rol revenea numai conducerii 
ministerului, astfel încât nemultumitii trebuia să-și asume riscul de a se 
plânge Direcţiei Cadre M.A.I. 

Criteriile, aflate la baza aprecierilor din foile de notare, erau 
expuse succint în ordinul ministrului din 1956, acestea rămânând, în bună 
măsură, neschimbate și în anii următori: 

„Din notare trebuie să rezulte: pregătirea politico-ideologică, 
capacitatea organizatorică, reflectată în rezultatele obținute în munca cu 
agentura, fără redarea cifrelor sau a datelor care ar putea duce la 
deconspirare, atitudinea fata de muncă, experienţa în muncă, cunoașterea 
ordinelor și a directivelor de bază ale muncii operative, trăsăturile de 
caracter ale ofițerului notat: staruinta, obiectivitate, modestie, curaj, 
conspirativitate, ținută și comportare în societate. Notarea se încheie cu 
concluzii, care trebuie să conţină: recomandări menite să îmbunătățească 
munca ofițerului, aprecieri dacă corespunde funcţiei sau nu”. 

Evaluarea ofițerilor se efectua anual, în perioada cuprinsă între 1 
octombrie și 30 noiembrie. Ulterior, intervalul de evaluare a fost mutat în 
perioada iunie - iulie a fiecărui an. După aprobarea foilor de notare de 


° Ibidem, ff. 315 - 316. 

către comisii, ele erau prezentate, pentru „luare la cunoștință”, fiecărui 
ofițer, se discutau cu respectivul și erau apoi anexate dosarului său 
personal. În consecință, se preconiza ca toate măsurile adoptate în viitor, 
de natură a afecta cariera lucrătorilor, să aibă la bază concluziile noilor foi 
de notare. 

Anii următori au adus o serie de modificări ale sistemului mai 
sus menţionat. În perioada 1958 - 1961, s-a renunţat la evaluarea anuală, ea 
efectuându-se acum după doi ani „de stagiu într-o funcţie, pentru a se 
stabili dacă corespunde funcţiei”, precum și atunci când interveneau 
„anumite schimbări în legătură cu situaţia ofițerilor” (la promovarea, 
retrogradarea sau mutarea din funcţie, avansarea în grad, trimiterea la 
cursuri de pregătire și la absolvirea acestora și la trecerea în rezervă)”. Din 
septembrie 1961, se revine la foile anuale de notare, cărora li se adăugau 
cele întocmite în situaţiile amintite mai sus. De asemenea, din același an, 
responsabilitatea pentru întocmirea lor este repartizată spre nivelurile 
inferioare ale ierarhiei, ea revenind acum tuturor conducătorilor de 
compartimente, de la șef birou, în sus”. 

O altă schimbare de procedură, înregistrată după 1956, este 
introducerea calificativelor finale de evaluare, din 1958, care, pe atunci, 
erau formulate astfel: 

- „corespunde funcţiei și ar putea fi promovat într-o funcţie 

superioară; 

- corespunde pe deplin funcţiei; 

- nu corespunde funcţiei; 

- nu corespunde pentru munca de Securitate”. 

Din toamna anului 1961, calificativele menţionate mai sus sunt 
modificate, fiind înlocuite de unele mai sintetice: foarte bine, bine, 
satisfăcător și nesatisfăcător. Acestea trebuia să fie însoţite de propuneri 
cu privire la cariera ofițerilor în anul următor: „promovare în funcție, 
trimiterea la studii, înaintare în grad, menţinerea în grad, retrogradare din 
funcţie” etc.". Se insista, o dată în plus, asupra necesităţii întocmirii 
notării „cu maximum de obiectivitate”, asta pentru că „cel care întocmește 
notarea trebuie să aibă permanent în vedere că activitatea fiecărui ofițer 


7 Idem, inv. nr. 3616, dosar nr. 3, f. 3: Ordinul M.A.I. nr. 121/04.01.1958. 
5 Idem, inv. nr. 3619, dosar nr. 1, f. 85: Ordinul M.A.I. nr. 188/01.09.1961. 
° Ibidem. 
“ Idem, inv. nr. 3616, dosar nr. 3, f. 7 - 8: Instrucţiuni pentru notarea ofițerilor de 
Securitate, semnate de șeful Direcţiei Cadre M.A.I., col. loan Pateșan. 
“Idem, inv. nr. 3619, dosar nr. 1, f. 87: Ordinul M.A.I. nr. 188/01.09.1961 

este influențată de aprecierile pe care acesta le primește din partea șefilor 
săi”, iar „dacă ofițerului îi vor fi atribuite calități ori lipsuri care nu-i 
aparțin, acestea vor avea o influență negativă asupra activităţii sale 
viitoare”. În consecință, se ordona ca, în cuprinsul documentului, „fiecare 
cuvânt, fiecare afirmaţie să se bazeze pe fapte concrete”, motiv pentru 
care „șefii care au drept de notare sunt obligați să se documenteze 
amănunțit asupra activităţii ofițerilor din subordine, să-i cunoască 
temeinic din munca profesională și din afara unităţii”. 

Nu era prima dată când ordinele conducerii ministerului în 
materia politicii de cadre adoptau un asemenea ton didactic. Problema 
consta în ce măsură toate acestea erau pură demagogie și dacă 
reintroducerea notării de serviciu, în 1956, a reprezentat și altceva decât o 
corvoadă birocratică, pentru diversii șefi de compartimente din Securitate, 
menită să adauge alte hârtii lipsite de importanţă în dosarele de cadre ale 
subordonatilor sau un instrument eficient, care le dădea posibilitatea de a 
influența cariera subalternilor, prin stimularea celor performanti si 
îndepărtarea celor necorespunzători. Asta pentru că dezinteresul cadrelor 
de conducere din Securitate, față de „cunoașterea minuțioasă” a 
subordonatilor, nu se datora numai indolentei lor, ci, mai ales, faptului că 
erau conștienți că, în problemele „de cadre”, puterea de decizie aparținea 
numai ofițerilor direcţiei de specialitate și conducerii acesteia. 

Notarea de serviciu s-ar fi putut dovedi un mijloc prin care șefii 
direcțiilor operative de Securitate să-și sporească influența asupra politicii 
de cadre, măcar la nivelul unităţilor lor. De asemenea, prin introducerea 
acestui sistem de evaluare, se încerca și fundamentarea politicii de cadre, 
mai ales în privința promovării și retrogradării lucrătorilor, pe o serie de 
considerente obiective, menite să ajute la promovarea celor mai capabili 
ofițeri, stabiliți în urma observaţiilor directe ale celor care trebuia să-i 
cunoască cel mai bine - proprii șefi. În realitate, însă, aparatul de 
Securitate nu era pregătit pentru o asemenea evoluție. 

Cauzele eșecului în transformarea notării de serviciu într-un 
instrument semnificativ al politicii de cadre de la nivelul organelor de 
Securitate tin atât de incapacitatea conducătorilor de compartimente de a 
utiliza acest instrument, cât și de reticenta manifestată fata de el, la toate 
nivelurile. Nimeni nu a avut încredere în faptul că foile de notare ar avea, 


* Ibidem, f. go: Precizările Direcţiei Cadre privind aplicarea Ordinului nr. 188 din 1 
septembrie 1961 al Vicepreședintelui Consiliului de Miniștri și ministru al Afacerilor 
Interne, din 03.09.1961, semnate de șeful Direcţiei, col. I. Patesan. 

cu adevărat, vreo importanţă, și au existat motive destul de întemeiate 
pentru aceasta. 

Ceea ce a contribuit cel mai mult la irelevanta notării de 
serviciu, reintroduse după 1956, a fost, indiscutabil, incapacitatea șefilor 
de compartimente și a lucrătorilor de cadre de a alcătui o evaluare măcar 
aparent obiectivă. Iniţial, acest lucru era, în bună măsură, aproape 
imposibil, asta și pentru că redactarea foilor de notare era lăsată în seama 
conducătorilor de unităţi de la nivelul de șef serviciu în sus, ceea ce-i 
obliga pe unii să evalueze lucrători cu care nici nu aveau contact propriu- 
zis în activitatea zilnică. 

Lucrurile nu s-au îmbunătățit cu mult, odată cu preluarea 
sarcinii respective de toți șefii de compartimente, începând cu cei de 
birouri, dat fiind faptul că subiectivismul sau nepăsarea, față de această 
operaţiune birocratică, au continuat să fie regula. Cei care-i acordau o 
oarecare importanță profitau de puterea deținută, pentru a justifica 
promovarea sau premierea subalternilor favorizați, din motive pur 
subiective, sau pentru sancţionarea altora, din aceleași rațiuni. Ceilalţi, 
însă, preferau să nu se complice și, precum șeful Direcţiei Financiare 
M.A.I., în 1962, acordau calificativul de „foarte bine” tuturor sau mergeau 
chiar mai departe, precum șeful Serviciului de Contrasabotaj al Regionalei 
de Securitate Cluj, în același an, care „a întocmit notări identice pentru 
subordonați, arătând in notări aceleași calități și lipsuri pentru lucrători 
diferiti”’. 

La aproape zece ani de la introducerea noii modalitati de 
evaluare, in 1966, lucrurile nu avansasera prea mult. In locul documentarii 
„amănunțite asupra activităţii ofițerilor din subordine”, din instrucţiunile 
șefului Direcţiei Cadre, se utilizau, în continuare, formulări tipizate, 
menite să-i ajute pe cei care întocmeau foile de notare să justifice măsurile 
subiective adoptate fata de subalterni: 

„Se întocmesc foi de notare bazate pe aprecieri superficiale, 
oamenii fiind judecaţi uneori după aparente. Există tendinţe frecvente de 
exagerare sau de diminuare a calităţilor și lipsurilor cadrelor, întocmindu- 


3 Idem, fond Documentar, dosar nr. D 13229, f. 11: Raport cu privire la activitatea 
Direcţiei Cadre pe perioada septembrie 1961 — decembrie 1962, din 31.01.1963, 
semnat de şeful Direcţiei Cadre, colonel de Securitate Ioan Pateşan. 

se notări șablon și caracterizări în funcție de măsurile care se 
intenționează să se propună în legătură cu ele”. 

Având în vedere asemenea practici, speranţele fundamentării 
politicii de cadre pe obiectivitatea șefilor de unități se dovedeau iluzorii. 
Sistemul întocmirii evaluărilor, „numai în funcție de scopul” avut în 
vedere de autorul lor, era larg răspândit în tot ministerul, astfel încât 
nimeni nu putea avea o garanţie că foile de notare ar fi avut vreo legătură 
cu realitatea. Și dacă, de-a lungul timpului, în aparatul de Securitate, unii 
șefi au învăţat să-și mascheze măcar, cât de cât, subiectivismul propriilor 
aprecieri, în celelalte sectoare ale ministerului, situația rămânea 
deplorabilă. Relatările șefului Serviciului 2 din Direcţia Personal M.A.I. 
din 1967, col. Iosif Bocșe, cu privire la cele constatate la Regionala de 
Miliție Iasi, în cursul anului în cauză, ne arată, încă o dată, ce se alegea 
din pretioasele indicaţii de „obiectivitate”, ale lui Al. Drăghici si 
succesorilor săi, odată erau puse în aplicare de nepriceputii lor subalterni: 

„La lași, se punea problema înlocuirii unui locţiitor de director de 
la Miliție și punerea în locul lui a altui tovarăș. Am analizat propunerea 
respectivă și am obținut, tovarășe ministru, în luna august, două 
caracterizări diferite ale aceluiași tovarăș de la șeful direct, cu care lucra. 
Am să vă citesc aceste caracterizări. 

Prima caracterizare, când ofițerul respectiv a fost propus la 
decorare: «Ca locţiitor al șefului D.M.R. lași, tov. Buchir Ilie a depus 
eforturi susținute pentru organizarea judicioasă a muncii în cadrul 
formațiunilor de care răspunde, reușind să obţină rezultate bune în toate 
compartimentele. Ofițerul dovedește multă combativitate și hotărâre în 
conducerea cu competență a tuturor acțiunilor întreprinse pe linia 
operativului II. Desfășoară, in mod organizat, diferite acțiuni de sprijin si 
control la organele din subordine, luând cele mai eficace măsuri pentru 
lichidarea lipsurilor». 

Când a fost vorba să ni se dea o caracterizare a acestui tovarăș 
pentru a fi promovat în muncă, același tovarăș, în intervalul de o lună, 
arată următoarele: 

«Cu toate că, până în prezent, a obținut unele rezultate pozitive în 
activitatea desfășurată, ofițerul nu a reușit să se afirme pe deplin în 
funcţia ce o îndeplinește, nu are destulă inițiativă în vederea găsirii și 
folosirii celor mai bune metode de muncă, iar uneori manifestă teamă în 


"+ Idem, dosar nr. D 13462, f. 253: Raport privind munca de cadre în M.A.I. din 
anul 1965, prezentat la ședința din 28 - 29 ianuarie 1966 de col. lon Dumitru, 
Secretar General M.A.I. 

luarea unor măsuri procedurale ca: porniri de procese penale, retineri, 
arestări etc.». 

Si amândouă aceste caracterizări sunt întocmite în aceeași lună, în 
august 1967, semnate de șeful Cadrelor și șeful regiunii”5! 

Din punctul de vedere al lucrătorilor Direcţiei Cadre, tot răul era 
spre bine. Oricum, nu aveau de gând să lase politica de promovare și 
selectionare a lucrătorilor pe seama evaluărilor șefilor de compartimente 
din Securitate. De altfel, conducerea direcţiei în cauză a manifestat mereu 
un dispreț prea putin ascuns fata de întregul proces birocratic al notării de 
serviciu, fapt ce devine evident, dacă avem în vedere un incident 
înregistrat în același an, 1967. 

Astfel, în cadrul uneia din nenumăratele ședințe „de analiză” de 
atunci, col. Constantin Stoica, adjunct al ministrului de Interne, 
condamna lipsa de consideratie, manifestata de seful Directiei Personal, 
col. Patesan, fata de ,un document de mare importanta pentru munca 
noastră”: notarea cadrelor. Motivul indignării col. Stoica îl constituia 
faptul că, după promulgarea unui nou ordin cu privire la notarea de 
serviciu, în mai 1967, col. I. Patesan amânase redactarea instrucțiunilor de 
aplicare a lui până aproape de expirarea termenului limită pentru notarea 
pe anul în curs. Între timp, în teritoriu, șefii de direcţii încercau să de 
urma instrucțiunilor respective, fără nici un succes. Ce s-a întâmplat 
atunci când, în cele din urmă, acestea au ajuns în posesia lor, povestește, 
în cadrul aceleiași ședințe, șeful Regionalei de Securitate Bacău, col. 
Dumitru Radu: 

„Am luat telefonul și am vorbit cu tov. col. Patesan, zic: «Ce fac, 
e 17 iunie, până la 1 iulie trebuie să fie gata»? Zice: «Tov., nu v-aţi învăţat 
cu termene așa scurte, trebuie să executați mai repede»! Zic: «Bine, dar 
unde a stat ordinul acesta»? M-am gândit că o fi stat la conducere sau în 
altă parte, dar nu mi-am închipuit să stea așa de mult. A rămas ca în zece 
zile să facem notarea la tot aparatul, or, lucrul acesta era imposibil, 
împinge la o munca funcționărească, ne apucăm să scriem lucruri cum ne 
vin prin cap și nu ne putem juca cu oamenii, noi nu putem face așa 


aprecieri la oameni”“! 


“Idem, dosar nr. D 11752, vol. 3, ff. 13 — 14: Stenograma ședinței din 17 octombrie 
1967 cu colectivul Direcţiei Personal, în care s-au prezentat materialele Plenarei 
Comitetului Central al PCR din 26 - 27 iunie 1967. 
' Idem, vol. 1, f. 143: Stenograma ședinței cu activul Ministerului Afacerilor Interne, 
ținută în zilele de 15 — 18.07.1967. 

Col. Stoica declara, cu aceeași ocazie, notarea de serviciu din 
Securitate drept „o acțiune politică de mare importanță pentru activitatea 
noastră”, asta pentru că „notarea cadrelor, nu se face pentru a avea o 
hârtie la dosar, notarea cadrelor, noi o facem pentru a-i arăta omului cum 
a muncit, într-o perioadă de timp, pentru a sti pe cine să trimiti la școală, 
a ști pe cine să promovezi în funcţie, pe cine să avansezi, să decorezi, pe 
cine să-l tragi la răspundere pentru anumite lucruri, să-l dai dintr-o 
funcţie pentru care nu corespunde și asa mai departe””. 

Era si aceasta o opinie, dar colonelul Pateșan, în mod sigur, nu o 
împărtășea, iar mare parte a aparatului de Securitate, mai ales șefii din 
cadrul acestuia, continuau să vadă foile anuale de notare o sâcâitoare 
corvoadă birocratică, ce se adăuga la nenumărate altele, și al cărei sens era 
greu de înţeles, indiferent de declaraţiile făcute în cadrul şedinţelor. 

Situaţia s-a modificat, treptat, mai ales după 1968, când 
rezultatele notării anuale de serviciu au ajuns să stea la baza aproape a 
oricărei măsuri luate cu privire la cariera ofițerilor de Securitate. Aceasta, 
cu siguranță, nu a fost valabil în perioada care face obiectul studiului de 
fata, când subiectivismul, preponderent în politica de cadre, nu putea sa 
fie încă mascat în mod corespunzător prin asemenea formalitati. 

Pe de altă parte, s-ar putea pune problema dacă abordarea din 
anii '60 nu era mai corectă, din multe puncte de vedere. Până la urmă, în 
anii '80, întâlnim nenumărate exemple de ofițeri notati ani la rând cu cele 
mai bune calificative, pentru ca, în final, după ce respectivii se remarcau, 
în cadrul unor incidente care le dovedeau crasa incompetenta sau prin 
abateri disciplinare ieșite din comun, să iasă încă o dată în evidență faptul 
că foile anuale de notare nu aveau nici o valoare practică și subiectivismul 
rămânea regula în alcătuirea lor“. 


7 Ibidem, f. 114. 

'5 Cred că un mai bun exemplu, in acest sens, este cel al col. Horia Brestoiu, sef al 
Securităţii Judeţului lași, în perioada ianuarie 1981 - noiembrie 1983. Acesta, 
numit în funcţia respectivă după ce anterior o ocupase pe cea de șef al Centrului 
de Informatică și Documentare, a primit calificativul maxim în cadrul evaluării 
anuale, asta până când, în octombrie 1982, a dispărut timp de trei zile de la 
serviciu, fiind regăsit, după ample verificări, de către subordonații săi, baricadat 
în locuința amantei sale, în stare gravă de ebrietate. Consecința: calificativul său a 
fost diminuat, pentru anul în curs, de la „foarte bine” la „bine”! De-abia anul 
următor, după ce s-a constatat că peripetiile sale deveniseră de notorietate în 
orașul lași și după ce a fost implicat în alt incident, în care a tras cu arma din 
dotare în direcţia fiului său, după ce acesta nu reușise să promoveze examenul de 
admitere la facultate, s-a decis că era cazul să fie trecut în rezervă - vezi idem, 

2. Evaluarea directa a performantelor profesionale ale 
aparatului de Securitate 1956 - 1968. 

„Sabia și scutul” regimului. „Mâna înarmată a dictaturii 
proletariatului”, organul mereu „treaz în orice moment, în orice loc s-ar 
găsi”. Aparatul de represiune a reprezentat o componentă esenţială a 
statelor totalitare, datorită contribuţiei sale la impunerea și menţinerea la 
putere a mișcării revoluționare, dar și a importanţei terorii în mobilizarea 
resurselor economice și energiilor sociale din tara supusă unui astfel de 
regim. În consecință, toate figurile de stil utilizate de propaganda vremii, 
pentru a sublinia importanţa „organelor”, precum și nenumăratele ordine, 
medalii etc., dedicate lucrătorilor de Securitate - mult mai numeroase, 
dacă tot am ajuns la acest subiect, decât cele rezervate muncitorilor, ale 
căror interese „dictatura proletariatului” pretindea că le reprezintă - par 
să-și găsească o deplină justificare. O problemă aparte ar fi, însă, în ce 
măsură activitatea, desfășurată de aparatul de represiune din țările parte a 
„lagărului socialist” din Estul Europei, a avut și o eficiență pe măsură. 
Perioada cuprinsă între sfârșitul celui de-al Doilea Război Mondial și anul 
1968, inclusiv, a adus suficiente turbulente în această parte a 
continentului, ce au determinat, uneori, intervenţia trupelor sovietice în 
țările în cauză și au subliniat, pe lângă fragilitatea poziției regimurilor 
comuniste de aici, și serioase deficienţe în activitatea structurilor lor de 
represiune. 

În cazul Securităţii române, aparent, rezultatele vorbesc de la 
sine. Până la jumătatea anilor '60, se reușise nu numai eliminarea tuturor 
oponenților, de pe plan intern, ai noii orânduiri politice, ci și „reeducarea” 
celor mai redutabili dintre aceștia, astfel încât regimul s-a simţit suficient 
de sigur de propria poziţie pentru a dispune eliberarea deţinuţilor politici 


fond Cadre, dosar personal Brestoiu Horia, vol. 2, nenumerotat: Raport 
cuprinzând rezultatul verificărilor efectuate asupra sesizărilor referitoare la col. 
Brestoiu Horia, șeful Securităţii Judeţului Iasi, din 20.08.1983, semnat de gen.mr. 
Gianu Bucurescu și col. Nita Diamandi, din partea Serviciului Independent Cadre 
și Învăţământ al D.S.S., si col. Stelian Chelaru și lt.col. Emil Vlad, din partea 
Direcţiei a IV-a Contrainformatii Militare; Notă din 27.07.1983, nesemnată și 
idem, vol. 1, f. 26: Hotărârea Biroului Executiv al Consiliului de Conducere al 
Departamentului Securităţii Statului, din 03.06.1983, semnată de ministru secretar 
de stat, Tudor Postelnicu. 

° Idem, dosar nr. D 13471, f. 107: Stenograma ședinței din 4 ianuarie 1967, în care s- 
a analizat activitatea organelor de Securitate pe anul 1966. Comparatiile 
aparţineau lui Vasile Patilineţ, șeful Secţiei C.C. al P.C.R. pentru Controlul Muncii 
în M.A.I., M.F.A. si Justiţie de atunci. 

66 


Politica de cadre în Securitate (1956-1968). Evaluarea cadrelor (I) 


din închisori. Mai mult decât atât, intervenţia directă a trupelor sovietice 
de ocupaţie nu numai că nu a fost necesară, dar acestea au putut părăsi 
teritoriul României încă din 1958, sigure de capacitatea P.M.R. de a se 
menţine la conducerea statului, fără ajutorul lor. Din acest punct de 
vedere, situația României a fost unică între statele est-europene, în care 
regimul comunist a fost impus în urma intervenţiei directe a Armatei 
Roșii și, fără îndoială, meritul pentru aceasta revenea nu numai abilității 
conducerii P.M.R. si reușitei programului său economic, ci și organelor 
române de Securitate, care au reușit să înăbușe orice opoziţie internă. 

Problema ar fi, dacă avem în vedere astfel de rezultate, în ce 
măsură ele reflectă profesionalismul lucrătorilor Securităţii române sau 
pot fi atribuite altor factori. Cu alte cuvinte, anihilarea oricărei rezistenţe, 
pe plan intern la adresa regimului comunist, unul teoretic lipsit de 
popularitate, la data instaurării sale, și nelegitim, datorându-și instalarea 
la putere presiunii trupelor străine de ocupaţie, s-a datorat victoriei 
organelor de Securitate într-un adevărat „război al inteligentelor” 
împotriva „dușmanilor” interni și externi, de care le place să vorbească 
memorialiștilor proveniţi din rândul acestora, brutalitatii măsurilor de 
represiune utilizate sau altor cauze? Cât de bine pregătiți profesional erau 
lucrătorii de Securitate și cât de performantă era activitatea lor 
informativ-operativă? A fost posibil ca acești lucrători, recrutaţi din 
rândul unor persoane fără o pregătire culturală adecvată, să compenseze 
astfel de goluri prin experiența dobândită la locul de muncă și abilitățile 
lor înnăscute? Asta pentru că lipsa pregătirii culturale nu determina, în 
mod necesar, pentru ofițerii cu aptitudini în domeniu, și o imposibilitate 
obiectivă de a desfășura o activitate informativă de calitate, mai ales în 
domeniul represiunii interne. Până la urmă, nici lucrătorii Sigurantei și 
S.S.I., din perioada anterioară, nu se distingeau printr-un grad de 
pregătire școlară mult superior celui al succesorilor lor și, de multe ori, în 
ciuda părerilor contrare, nu pregătirea școlară făcea diferența în 
domeniu”. 


2 În ce privește nivelul studiilor absolvite de angajați ai Sigurantei si S.S.I., din 
perioada interbelică, trebuie precizat faptul că acesta era ridicat numai în rândul 
celor aflați la comanda acestor instituții, restul aparatului având o situație mult 
mai precară, din acest punct de vedere. Şefii de unități trebuia, în general, să fie 
absolvenți ai studiilor superioare. Spun „în general” pentru că au existat și 
excepții de la această regulă, cel mai cunoscut fiind cazul lui Mihail Moruzov, 
șeful S.S.I. până în 1940, care, se pare, nu reușise să absolve nici studiile medii, 
deşi informațiile sunt contradictorii, în această privință. 

În cele ce urmează, am încercat să prezint o imagine a 
performanţelor profesionale ale aparatului de Securitate, așa cum au fost 
acestea percepute de conducerea M.A.I., în urma evaluării directe a 
activităţii cadrelor din subordine. Am denumit evaluare directă a cadrelor 
cea rezultată în urma controalelor, executate de Serviciul Inspectii M.A.I. 
si de alte organe asemănătoare ale ministerului sau partidului, în unitățile 
centrale și teritoriale de Securitate, care aveau rolul de a determina 
măsura conformării practicii operative la ordinele emise în domeniu, 
nivelul performanţelor profesionale ale unităţilor și ale fiecărui lucrător în 
parte și determinarea măsurilor necesare pentru îndreptarea deficienţelor 
constatate. În urma unei astfel de evaluări, se stabilea politica de urmat 
fata de lucrătorii din fiecare direcţie, se promovau sau retrogradau 
cadrele, se verifica eficiența ordinelor în vigoare, se impulsiona activitatea 
în unitățile, unde se înregistrau serioase deficienţe și, nu în ultimul rând, 
se putea contura o imagine generală a nivelului de profesionalism al 
aparatului. Temute de întregul aparat de Securitate, controalele 
Serviciului Inspectii al ministerului au avut o contribuţie deloc de neglijat 
în consolidarea autorității conducerii centrale M.A.I. asupra tuturor 
structurilor din subordine și la adaptarea politicilor represive la realitatea 
din teren. 

Dincolo de semnificaţia lor, controalele din direcţiile centrale și 
teritoriale M.A.I. nu aveau, în sine, nimic exceptional, în ceea ce privește 
modul de organizare și desfășurare. În cursul fiecărui an calendaristic, se 
planificau unităţile operative vizate de controalele „de fond” ale 
Serviciului Inspectii, acestora adăugându-li-se alte direcţii, în cadrul 
cărora se efectuau controale punctuale, de scurtă durată, în cazul 
semnalării unor probleme ce necesitau remediere urgentă. În cursul 
controalelor programate, se verifica întreaga activitate a unităţii în cauză, 
ofițerii din Serviciul Inspectii deplasându-se la toate serviciile, birourile 
raionale etc., pentru a avea o imagine completă asupra acţiunilor 
informative desfășurate, a modului în care era ţinută evidența operativă și 
a calificării fiecărui lucrător operativ în parte. La finalizarea operaţiunii - 
care avea o durată considerabilă” - rezultatele erau discutate în cadrul 


*! De exemplu, la Regionala de Securitate Maramures, in 1966, controlul de fond s-a 
desfăşurat de-a lungul unei perioade de 25 de zile — vezi idem, dosar nr. D 14861, f. 45: 
Concluziile tovarăşului ministru Cornel Onescu, la şedinţa din 30 noiembrie 1966, în 
care s-a analizat activitatea Direcţiei Regionale M.A.I. Maramureş. Asta în condiţiile in 
care, la regionala menţionată, nici nu s-au descoperit nereguli ieşite din comun, în anul 

unei ședințe, împreună cu întregul efectiv al direcţiei, la care participau și 
persoane din conducerea ministerului - ministrul sau adjuncti ai acestuia, 
șeful Serviciului Inspectii și, câteodată, și șeful Direcţiei Cadre. Pentru 
deficiențele constatate, se stabileau termene de îndreptare și, mai ales 
dacă activitatea direcției respective era considerată cu totul 
nesatisfăcătoare, se organizau controale de revenire, la expirarea 
termenelor date. Au existat unități, precum Regionala de Securitate 
Bacău, care s-au bucurat de privilegiul îndoielnic de a fi controlate 
aproape anual, de-a lungul perioadei 1956 - 1964. 

Principala problemă, atunci când avem în vedere documentele 
de control intern din Securitate, ar fi obiectivitatea acestora. În 1968, o 
parte din șefii de direcţii operative au găsit ocazia potrivită de a se plânge 
de subiectivitatea aprecierilor conducerii ministerului fata de 
performanțele lor profesionale, invinovatind pentru această situație 
Serviciul Inspectii. Aceasta era opinia, de exemplu, a col. Neagu Cosma, 
şef al Direcției de Contraspionaj pe atunci, domeniu care a fost o țintă 
prioritară a criticilor conducerii ministerului de-a lungul întregii perioade 
studiate: 

„Eu am lucrat, am fost membru în Colegiu într-un număr de ani. 
[...] În Colegiu se discutau materialele pregătite, de regulă, de Inspectie, 
de tovarășul Demeter și care înșiruia tot felul de năzdrăvănii culese din 
aparatul nostru. Parte, care erau reale, de cele mai multe ori amplificate și 
alea și ajustate, ca să sune frumos la ședință, și nu se putea trage decât o 
singură concluzie din asemenea materiale: că suntem niște oameni 
nepriceputi, niște oameni vai de capul nostru, incompetenti - și se dădea 
un ordin acolo - ieseam vai de capul nostru, din analizele la care mă 
refer”. 

Ideile de mai sus au fost reluate si de alti conducatori de unitati, 
multi profitând de ocazie pentru a-l ataca pe șeful Serviciului Inspectii din 
perioada septembrie 1958 - ianuarie 1968, gen.mr. Alexandru C. Demeter, 
ce lăsase multe impresii de neșters la nivelul aparatului și a cărui poziție 
era serios amenințată atunci, din cauza faptului că făcuse parte din 
completul de judecată ce semnase condamnarea la moarte a lui Lucrețiu 
Pătrășcanu: 


în cauză, care ar fi determinat prelungirea duratei “vizitei” lucrătorilor Serviciului 
Inspectii. 
* Idem, dosar nr. D. 87, vol. 1, partea I, f. 16 — 17: Stenograma convocării din 3 — 4 
mai 1968, in care s-au dezbătut documentele Plenarei C.C. al P.C.R. din 22 - 25 
aprilie 1968. 

„Legând de jalnica prezenţă de aici a generalului Demeter astăzi 
[3 mai 1968] si de comportamentul pe care l-a avut ca șef al Inspecţiei, 
vreau să-mi declar aici totalul dezacord și să consider necompetente toate 
aprecierile pe care le făcea el, ca șef al organului de Inspectii. Și el venea 
cu idei preconcepute. Când ne inspecta, trebuia să răspundem pe linia 
instructajului, pe care îl făcea el la ofițerii lui, si să-i răspundem si lui, 
pentru ca să iasă planul, care iesise din biroul lui, de acolo, ca să ne 
inspecteze pe noi. Generalul Demeter a avut un mare rol și poartă o mare 
răspundere aici pentru denaturarea liniei organelor de Securitate. El era 
aici o eminenţă cenușie, care trebuia să fie luată în consideraţie [sic!] de 
către conducerea ministerului, mai presus decât noi, care eram în contact 
cu munca directă.[...] 

Cu ocazia inspecțiilor, fel de fel de dispute și de discuţii, care 
arătau că nu se cunoaște munca. Ceea ca făcea generalul Demeter era 
culmea culmilor, asa cum am arătat și în ședința de Consiliu. El, care nu a 
avut un ceas de munca informativ-operativă și cu alţii de acolo, de la 
Inspectie, trebuia să vină, să eticheteze, să ne cântărească și să ne 
aprecieze munca nouă. Pe baza acestor concluzii, pe care le trăgea 
generalul Demeter, eram taxati și etichetati de generalul Negrea și de 
Alexandru Draghici””. 

Alt vorbitor, precum gen.mr. Constantin Stoica, datorita functiei 
deținute - vicepreședinte al nou-creatului Consiliu al Securităţii Statului - 
considera că poate rezuma ideile de mai sus într-o formă mai plastică și în 
concordanţă cu atmosfera ce domnea, pe atunci, la nivelul aparatului de 
represiune, proaspăt eliberat de sub conducerea „tiranică” a lui Al. 
Drăghici și acolitilor săi: 

„El [Al. Demeter] a primit si gradul, a primit toate onorurile 
pentru că au găsit și Drăghici și Gheorghiu Dej un prost, un om care să 
voteze cum i s-a spus, ăsta este generalul Demeter și să nu caute să ne 
ducă pe noi aici, cu insinuări și cu tot felul de subtilitati, așa cum, de fapt, 
a chinuit aparatul de Securitate ani de-a rândul, că s-a dus în control, s-a 
dus în cadrul inspectoratelor [sic! - direcțiilor] la regiuni și, in loc să 
prezinte situația, asa cum era ea, în cadrul direcțiilor, venea și o punea și o 
aranja ca să iasă nu știu ce ordin și nu știu ce instrucțiuni și, cum era un 
prost în fruntea ministerului, doi proști făceau ordine și stricau munca 


oamenilor (aplauze). Așa s-a întâmplat, tovarăși”! 


3 Ibidem, f. 62. Vorbitorul este gen.mr. Emanoil Rusu, șeful Direcţiei Securității 

Orașului București de atunci. 

*4 Idem, partea a II-a, f. 53: Stenograma convocării din 3 - 4 mai 1968..., ziua a Il-a. 

Așa se întâmpla, de fapt, la fiecare schimbare a conducerii, atât 
la nivelul Securităţii, cât și al partidului. Șefii temuti de odinioară 
deveneau obiectul batjocurii foștilor subalterni servili, care se grăbeau să 
iasă astfel în evidenţă în fata noilor conducători. Pe de alta parte, nu toate 
obiecțiile de mai sus, față de calitatea și obiectivitatea rapoartelor 
Serviciului Inspectii, erau nefondate. La fel ca în alte domenii, toate 
controalele venite de la „Centru” trebuia să găsească deficienţe și, cu cât 
erau mai bine subliniate, cu atât activitatea inspectorilor era mai bine 
apreciată de conducerea ministerului. Chiar și generalul Demeter, 
recunoștea această realitate, în mai 1968: 

„Se lucra, tovarăși, într-o atmosferă apăsătoare, de nesiguranţă. 
Însuși organul de control, pe care [Al. Drăghici] l-a avut la dispoziţie, l-a 
transformat in sperietoare. [...] Nu întâmplător tovarășii au ridicat pe 
parcurs foarte multe probleme legate de metodele imprimate în aparatul 
ăsta de control, [pe] care îl avea la dispoziţie. 

Am încercat în mai multe rânduri să prezentăm realitățile. Mi- 
aduc aminte, însuși tovarășul Negrea, când mergeai cu câte un referat în 
care arătai, domnule, astea sunt realitățile, au parti pozitive, nu știu ce. A, 
o cam scaldati voi aici, o scaldati! la revedeti și formulati altfel aici, că o 
scaldati, adică vreau să zic că era o pornire asa, neprincipială, privind 
analizarea obiectivă a muncii, a atitudinii oamenilor, la care am contribuit 
și noi, prin materialele întocmite, așa cum au fost întocmite” ”?. 


“5 Idem, partea I, f. 42. Nu ar trebui să ne lăsăm inselati de aparenta umilință a 
fostului șef atotputernic al Serviciului Inspectii, asta pentru că atât el, cât și 
subordonații lui erau departe de a dovedi vreo modestie, în perioada în care 
beneficiau de deplina susținere a conducerii ministerului. Sugestiv pentru 
imaginea, pe care și-o creaseră despre ei acești controlori ai lui Al. Drăghici, în 
perioada când beneficiau de deplina susținere a conducerii ministerului, este 
incidentul înregistrat în 1964, când un membru al echipei Serviciului Inspectii 
venite la Regionala de Securitate Oradea crede că-și poate permite să-l avertizeze 
„În timp ce lt.col. Ristea Gheorghe prezenta colectivului de Inspectii felul cum au 
organizat munca [la Regionala de Securitate Crișana] și îndeplinit ordinele M.A.L., 
tov. Lemnaru Gheorghe a desenat un morcov, pe care i l-a dat tov. Ristea, în semn 
că este controlul ministrului” - vezi ACNSAS, fond MAI/DMRU, inv. nr. 7381, 
dosar nr. 3, f. 225: Notă privind unele aspecte din activitatea It. colonelului 
Lemnaru Gheorghe din Serviciul Inspectii M.A.I. Col. Lemnaru s-a dovedit complet 
lipsit de inspiraţie, de această dată, asta pentru că lt.col. Ristea, fost șef al 
Secretariatului ministerului, era unul dintre favoriţii lui Al. Drăghici. În 
consecință, „morcovul”, desenat de imprudentul controlor, i-a adus și trecerea în 
rezervă. 

La fel de întemeiate erau și observaţiile privind experiența 
profesională a controlorilor. Aproape toţi ofițerii Serviciului Inspectii, în 
frunte cu șeful lor, dispuneau de prea puţină experiență practică, unii 
chiar deloc, deși, este adevărat, multi dintre ei (Aurel D. Gheorghe, 
Romeo I. Cîmpeanu, Alexandru I. Rapilat, Traian S. Man, Iosif F. Turcus 
ș.a.) au fost promovați ulterior în aparatul operativ. Proporția 
considerabilă a celor lipsiți de experiență practică denotă intenția 
conducerii ministerului de a aduce în corpul de control, aflat la dispoziția 
sa, lucrători care să nu fi avut un contact prea îndelungat cu aparatul 
informativ-operativ, pentru a curma eventualele favoritisme și pentru ca 
respectivii să nu dovedească ulterior înțelegere fata de incapacitatea 
multora dintre foștii colegi de a aplica ordinele ministrului, sub motivaţia 
că erau imposibil de urmat. 

În ciuda celor menționate mai sus, consider în continuare 
relevante rapoartele Serviciului Inspectii M.A.I. și declaraţiile diverșilor 
oficiali ai ministerului, cu privire la profesionalismul lucrătorilor de 
Securitate, și asta din mai multe motive. În primul rând, o imagine de 
ansamblu asupra situaţiei de la nivelul întregului aparat este imposibil de 
dobândit altfel. Desigur, se pot analiza diverse dosare de urmărire, rețea 
sau anchetă alcătuite de către ofițerii de Securitate din această perioadă, 
dar demersul este inutil, având în vedere faptul că imaginea obținută ar fi 
doar parţială și prea puţin reprezentativă. În al doilea rând, modul în care 
percepea conducerea Securităţii eficiența și profesionalismul aparatului 
din subordine este cel care contează în acest caz, pentru că această 
percepţie stă la baza deciziilor adoptate în politica de cadre din perioada 
studiată. Acesta este și sensul abordării subiectului, ca parte a unui studiu 
referitor la politica de cadre din Securitate. 

În fine, în ciuda dezmintirilor din 1968, realitatea nu pare să fi 
fost atât de subiectiv percepută de către Al. Drăghici și anturajul său, pe 
cât se plângeau foștii subordonați. Până la urmă, și evaluările din anii 
următori nu aveau să conducă la alte rezultate, indiferent de domeniul pe 
care-l avem în vedere. Soluţiile la problemele existente au diferit, poate, 
de cele ale lui Al. Drăghici, priorităţile s-au schimbat, dar Securitatea - nu, 
si nici lucrătorii săi nu au devenit mult mai capabili. 

În cele ce urmează, am încercat structurarea imaginii activității 
profesionale a lucrătorilor de Securitate în mai multe secțiuni, prima 
cuprinzând o imagine generală metodelor de lucru, urmată de o evaluare 
a problemelor din cadrul celor mai reprezentative domenii informativ- 
operative și, în fine, de două subcapitole dedicate modificărilor politicii de 

represiune, de-a lungul perioadei studiate, și consecinţelor acestora 
asupra activităţii ofițerilor din aparat. Tin să mentionez faptul că am 
încercat să reduc, pe cât posibil, dimensiunea comentariilor proprii, 
acordând prioritate citatelor din declaraţiile conducerii ministerului și 
exemplelor concrete, cuprinse în rapoartele de control la unități, asta 
pentru a spori autenticitatea relatării, dar și pentru că fragmentele 
prezentate sunt suficient de sugestive pentru a mai avea nevoie de 
explicații. 


2.1. Activitatea informativ-operativa a ofițerilor de 
Securitate (1956 - 1968). Metode de lucru 
„Tovarăși, 


numai proștii pot fi arestați 
prin metodele pe care le folosiţi!” 
Al. Drăghici - 17 mai 1961% 


În mai 1960, după administrarea unei îndelungate muștruluieli 
lucrătorilor Serviciului „B” Contrainformatii Radio, Al. Drăghici încheia pe 
un ton concesiv: 

„Este adevărat, tovarăși, munca noastră este grea și aici s-a arătat 
că este o muncă foarte grea. Munca este grea, ea trebuie însă îndeplinită. 
Dacă nu ar fi grea, nu ar mai fi nevoie de noi aici. Atunci această muncă ar 
putea fi îndeplinită de oricine. Tocmai de aceea s-au creat de către statul 
nostru organele Securității Statului”. 

Realitatea este că, având în vedere criteriile de recrutare utilizate 
pe atunci, chiar era îndeplinită de aproape oricine, atâta vreme cât avea 
originea socială potrivită. Cât de dificilă era însă munca „organelor 
Securităţii Statului”? Propaganda vremii crease o imagine eroică asupra 
activităţii celor supranumiti „mâna înarmată a dictaturii proletariatului” și 
a luptei desfășurate necontenit de aceștia împotriva „dușmanilor 
poporului”, ale cărei ecouri se mai regăsesc în memoriile publicate, multe 
decenii mai târziu, de veterani ai sistemului, precum Neagu Cosma: 

„Ofițerii de Securitate, care luaseră în mâinile lor destinele acestei 
instituții statale proveneau din rândurile oamenilor săraci, truditori la 
câmp, bătuţi de soare, vânt și zăpezi prin diferite schele petroliere sau 


** Idem, dosar nr. D. 13264, f. 64: Stenograma ședinței de Colegiu din ziua de 17 mai 
1961. 
“ Idem, dosar nr. D 13195, f. 34: Stenograma ședinței de Colegiu din ziua de 13 mai 
1960 în care s-a analizat activitatea Serviciului „B”. 

parcurgând kilometri întregi pe jos la fabrică sau uzină. Acești oameni 
onesti s-au străduit să apere interesele Ţării în relaţiile cu alte state, fie că 
acționau în domeniul informaţiilor în interiorul României, fie în afara 
graniţelor ei, prevenind ori anihilând activități de trădare”. 

Mai târziu, odată cu popularizarea în rândul ofițerilor de 
Securitate a traducerilor după romanele de spionaj publicate în Occident, 
locul imaginii neobositilor luptători împotriva dușmanilor statului 
proletar a fost luat de cea a „războiului minţilor”, a activităţii de 
intelligence - termen mult uzitat de veteranii din domeniu și de urmașii 
lor de azi, care cred, probabil, că ar avea vreo legătură cu românescul 
,inteligenta” - ce folosea metode sofisticate pentru a contracara acțiunile 
serviciilor corespondente occidentale”. Problema, care s-ar pune, ar fi 
câtă legătură cu realitatea aveau cele două imagini și în ce consta, cu 
adevărat, „munca informativă”, desfășurată de organele de Securitate. 

Deși este dificil de descris, pe scurt, complexitatea activităţii 
desfășurate de un număr însemnat de lucrători, timp de decenii, am putea 
întrezări un fragment al realității de atunci, dacă avem în vedere dialogul 
purtat, în iulie 1967, de lt.col. Vasile V. Bocanet, loctiitorul pentru operativ 
al șefului Regionalei de Securitate Banat, cu Vasile Patilinet, secretar C.C. 
si şef al Secţiei pentru Controlul Activitatii în M.F.A., M.A.I. si Justitie,: 

„Tov. Bocăneţ: [...] Tov. secretar, noi avem o bază operativă 
veche din 1948, de când a luat ființă Securitatea Statului. Pe toți, foști 
membri de rând și până la conducători, de la P.N.T-isti, de la P.N.L-isti si 
până la cei cu rude în străinătate. 

Tov. Patilinet: Dar nu i-ati băgat și pe toți intelectualii, ca cei de 
la Iasi. 

Tov. Bocăneţ: Nu, noi i-am băgat pe toți popii, [pe] care i-am 
avut în regiune! Situaţia asta nu este numai la noi, tov. secretar! Vă 
raportez: situaţia este pe tara, în baza ordinelor, dispoziţiilor vechi, care 
au fost și care de ani de zile se încearcă să se refacă. Eu vă raportez: în 


2 Neagu Cosma, Ion Stănescu, De la iscoadă la agentul modern în spionajul și 
contraspionajul românesc, București, Editura PACO, 2001, p. 184. 

“ Un exemplu în acest sens sunt „confesiunile” postdecembriste ale ultimului șef 
al Direcţiei I Informaţii Interne a Securităţii, până în decembrie 1989, col. Gh. 
Raţiu: „Trebuie să vă spun deschis că, nu după mult timp de la încadrare, a 
început să mă pasioneze munca de ofițer de informaţii. Este interesant și 
palpitant să fii luptător, să-ți aperi Patria si neamul din tranșeele discrete ale 
serviciului secret de informaţii” - Gheorghe Raţiu, Raze de lumină pe cărări 
întunecate, București, Editura Paco, 1996, p. 18. 

regiunea noastră, avem circa 50.000 de elemente în evidență. Oare toți 
acești 50.000 constituie elemente suspecte pentru securitatea statului? 
Nu! Ăștia au fost în 1948, dar [...] multi dintre ei și-au schimbat 
mentalitatile, dar nu mai vorbesc de faptul că multe elemente din 
evidența noastră sunt oameni care, pur și simplu, nu știu să fi făcut parte 
din vreo organizaţie la P.N.Ţ. sau la P.N.L. Le-au trecut pe un tabel acel 
președinte din comună de la P.N.T., ca să aibă și el mai multi membri la 
număr. [...] Care este situaţia în prezent? Fiecare element din evidenţă are 
câte două mape. O mapă la raion, unde se strâng toate materialele de la 
agentură, si altă mapa la Secţia „C” [Evidenta Operativă și Arhivă], la 
regiune, unde este materialul original și unde se mai clasează, din când în 
când. Respectiv, sunt 100.000. 

Tov. Patilinet: Sunt lucraţi și de raion, si de regiune. 

Tov. Bocanet: Și fiecare mai are încă vreo 4 fişe. Încă 200.000. 

Tov. Patilinet: Așa am găsit cu tov. Onescu la Pitesti. 

Tov. Bocanet: Încă 200.000 de fişe, de formulare. Or, ca să tii la 
zi aceste 100.000 de dosare și 200.000 de fișe răpește mult timp, care este 
în detrimentul urmăririi principalelor elemente dușmănoase. Și ofițerul, 
fiecare lucrător operativ, fie el din grupa de comune de la raion sau de la 
sediul regiunii, el are în evidențele lui minimum 300 - 400 de elemente 
din ăștia. Ca atare, el are 300 - 400 de mape. Toată ziua, trebuie să ia 
material de la agentură, să-l claseze, să-l dea la bătut la mașină. O muncă 
inutilă”. 

Cred că este greu de imaginat șocul resimţit de „truditorii la 
câmp, bătuţi de soare, vânt și zăpezi”, care, majoritatea, nu absolviseră 
nici șapte clase primare și abia știau să scrie și să citească, atunci când li s- 
au pus în braţe, la intrarea în rândurile Securităţii, trei-patru sute de 
dosare, spunându-li-se că aceea era baza lor operativă, acolo trebuia să 
găsească și „dușmanul”, și agentura, cu ajutorul căreia puteau să „lupte” 
împotriva primului. În mod sigur, nu era ceea ce crezuseră multi, atunci 
când intraseră pe porţile instituţiei, trimiși de organele de partid, și nu 
avea, nici pe departe, aspectul luptei eroice împotriva dușmanilor clasei 
muncitoare, la care se așteptaseră. Pe de altă parte, la Securitate, după 
cum recunoștea ulterior și un fost șef de direcție, angajat în sistem la 
începutul anilor ’50, „era un salariu sigur, nu era dependent de 
îndeplinirea planului sau a unei norme”, ceva mai mare decât al 


3 ACNSAS, fond Documentar, dosar nr. D 11752, vol. 1, f. 158 - 159: Stenograma 
şedinţei cu activul Ministerului Afacerilor Interne, ţinută în zilele de 15 — 18.07.1967. 
> Gheorghe Raţiu, op cit, p. 17. 

muncitorilor din producţie, asta ca să nu mai punem la socoteală alte 
avantaje, nu numai materiale, derivate din poziţia deținută, astfel încât, 
eroic sau nu, noul loc de muncă nu era chiar de lepădat. În consecinţă, 
toți foștii muncitori au început să înveţe să facă hârtii, cu mai mult sau 
mai putin succes. 

Deprinderea rutinei birocratiei nu a fost insa foarte facila. Daca 
ar fi fost vorba numai de fisele de evidenta, lucrurile poate ar fi ramas la 
un nivel rezonabil, dar acestea erau numai o mica parte din cerintele 
„muncii informative”. Pentru fiecare din persoanele urmărite „în mod 
activ”, dar și pentru celelalte, parte a bazei de lucru, trebuia să fie 
întocmite note de analiză, rapoarte etc., prin care să se arate stadiul 
acţiunii în dosar, schimbările intervenite în situaţia respectivilor s.a.m.d. 
Gestionarea informaţiilor primite de la agentură punea probleme și mai 
dificile, pentru că notele informative trebuia să fie analizate și de lucrător 
și de șefii lui direcţi, se dădeau la dactilografiat, se alcătuiau, pe baza lor, 
planuri de muncă, note de analiză, nenumărate rapoarte, toate fiind 
împărţite apoi în mai multe dosare, ale celor urmăriți, ale informatorilor 
sau, câteodată, anexate unor informări, sinteze sau statistici. 

Permanent, conducerea ministerului își învinuia subordonații 
pentru birocraţia existentă, întrebându-se, precum Al. Drăghici, „de ce la 
Securitate le place unora să învârtească hârtiile toată ziua, fără nici un 
rost” dar, initial, cel putin, nu a fost vorba de nici o plăcere, ci de 
obligaţiile impuse de metodologia existentă. Mai mult decât atât, atunci 
când apăreau diverse iniţiative de simplificare a procedurilor și de 
renunțare la unele din documentele întocmite, ele erau foarte prost 
primite, după cum se poate observa și din dialogul de mai jos: 

„Lt.maj. Lazăr [Gh. Ioan, șeful raionului Tg. Ocna, viitor șef al 
Securității Judeţului Bacău 1973 - 1985]: Socotesc că este cauza principală 
la neajunsurilor în activitate] indolenta unor lucrători operativi, 
transformarea acestora în simpli funcționari ai ministerului, și nu 
lucrători de partid trimiși în aparatul Securităţii Statului, și am să dau un 
exemplu, tov. ministru: lucrătorii noștri lucrează la birou câte o zi, două, 
trei, mereu cu hârtii și diferite planuri, care, până la urmă, nu se duc la 
îndeplinire. Nu pot subestima, sunt încurajați de sus si de la regiune si de 
la minister și am să dau câteva exemple. Sunt de 7 luni de zile șef de raion 
și, în acest timp, 25% din el îmi petrec făcând situaţii și planuri ... 


* ACNSAS, fond Documentar, dosar nr. D 13259, f. 66: Stenograma ședinței de 
analiza activităţii pe linie de Contraspionaj, ținută la București în ziua de 
19.04.1961. 

Al. Drăghici: Vrei să se lucreze fără plan și fără situaţii ? 

Lazăr: Nu, tov. ministru, vreau să se lucreze cu evidenţă și 
planuri, însă făcute așa, deodată, nu în fiecare zi. 

Al. Drăghici: Se schimbă pe măsură ce apare dușmanul [...] 
Evidenţa se schimbă și, atunci, deci, schimbându-se evidența, poţi să iei 
cifre statistice”». 

Statistica era, desigur, cea care oferea un lustru științific 
birocraţiei aferente activităţii informative și, în același timp, ilustra 
„progresul” în rapoartele de bilanţ. Și, treptat, chiar s-a înregistrat un 
progres, atâta numai că nu în direcţia dorită. După câţiva ani, lucrătorii au 
descoperit că toate hârtiile acestea le puteau servi de minune pentru a-și 
acoperi inactivitatea. Date fiind dimensiunile bazei de lucru și structura 
complicată a evidenţei, nimeni, oricâte controale ar fi efectuat, nu putea 
verifica, cu adevărat, cât de adecvat își urmărea fiecare „elementele 
dușmănoase” din sector. Dacă persoanele respective nu ieșeau cu nimic în 
evidență, lucrătorii operativi puteau pretinde că le au în continuare în 
atenție, dacă intocmeau hârtiile potrivite, fără a se mișca măcar din birou. 
Aşa s-a ajuns în situaţii, precum cea constatată în 1967, când mulţi 
„dușmani”, decedați de multi ani, generau, în continuare, un volum 
impresionant de arhivă „operativă” de Securitate: 

„Lui Capră Petre, fost șef de cuib legionar, decedat în 1962, i s-a 
încheiat, în noiembrie 1964, o hotărâre de trecere la pasiv, pe motiv că «nu 
desfășoară activitate dușmănoasă». Cu toate că el era mort de 2 ani de 
zile, s-a făcut o notă de analiză, în care s-a propus să «mai fie dirijati pe 
lângă el încă doi agenţi». Berbeci Gheorghe, din Gurahonţ, luat în 
evidență în februarie 1956, pentru că a fost legionar, cu toate că era mort 
de un an. Ba, mai mult, în 1962 s-a întocmit o nouă hotărâre de luare în 
evidență, iar în 1963, la dosar se pune o declaraţie despre faptul că «este în 
comună și-și vede de treabă». Popovici Nicolae a fost scos din evidență 
numai după 15 ani de la moartea sa. În timp ce el era decedat, s-au făcut 
note, hotărâri, identificări, care însumează 24 de file”**. 

A fost nevoie, însă, de o îndelungată evoluţie, până la momentul 
în care lucrătorii Securităţii au ajuns să stăpânească, în asemenea măsură, 
secretele procedurilor birocratice, pentru a-și acoperi inactivitatea. Pentru 


Idem, dosar nr. D 12636, f. 39: Stenograma ședinței de analiza muncii Direcţiei 
Regionale M.A.I. Bacău, care a avut loc în ziua de 9 iulie 1958, la care au participat 
tov. ministru Alexandru Drăghici, conducerea direcţiei, șefii de servicii și raioane. 
34 Idem, D 13473, f. 50: Stenograma ședinței din 13 aprilie 1967, în care s-a analizat 
activitatea Direcţiei Regionale M.A.I. Crișana. 

multi ani, cea mai importantă provocare a „muncii informative” a 
„organelor” a constituit-o recrutarea informatorilor. Mai mult decât atât, 
recrutarea și dirijarea agenturii din legătura proprie au constituit, teoretic, 
cele mai importante criterii de evaluare a performanţelor profesionale ale 
lucrătorilor de Securitate, după cum declara, în 1960, și șeful Direcţiei de 
Contrainformatii în Armată, generalul Grigore Naum: 

„Este o veche zicală, care spune: «Spune-mi cu cine ești prieten 
si am să-ți spun cine ești». Același lucru ar fi și în cazul ofițerilor nostri 
[...], să spună care este agentura lor și o să spunem care este valoarea 
lucratorului”»®. 

Metodologia activitatii informative a organelor de Securitate, 
dupa o scurta perioada confuza, in primii ani dupa 1948, cand s-a resimtit 
lipsa unor instructiuni cuprinzatoare de lucru, a fost clarificata odata cu 
promulgarea „Directivei referitoare la munca cu agentura”, din 1951%. 
Regulile instituite de aceasta nu erau cu totul noi, multe aplicându-se din 
perioada anterioară, dar era primul act normativ, care aborda toate 
aspectele relaţiilor dintre lucrătorii operativi și informatorii din rețeaua 
proprie. 

Fără a intra prea mult în amănunte, care nu-și găsesc locul aici, 
normele amintite, după ce constatau faptul că lucrătorii operativi „se 
ocupă insuficient și greșit cu munca de recrutare a informatorilor”, 
structurau agentura în trei mari categorii: informatorii necalificaţi - 
persoane lipsite de „aptitudini și posibilități contrainformative”, care nu 
aveau „posibilitatea să pătrundă în mijlocul elementelor subversive și să 
ducă acţiuni informative împotriva lor”, dar erau utilizați pentru 
depistarea persoanelor suspectate de „activitate dușmănoasă” - ei fiind, de 
regulă, autorii informaţiilor de primă sesizare - clarificarea stării de spirit 
din anumite obiective, semnalarea unor deficiențe sau situaţii, care 
interesau organele de Securitate; informatorii calificaţi - persoane 
recrutate din „mijlocul elementelor străine de clasa muncitoare sau 
compromise prin legăturile sau activitatea lor criminală, dusă împotriva 


3 Idem, dosar nr. D 13255, f. 116: Stenograma ședinței de analiza muncii informativ- 
operative, ținute la minister pe data de 12 oct. 1960. Din fericire pentru lucrătorii 
aparatului și cariera lor în cadrul „organelor”, promovarea pe scara ierarhică a 
depins mereu și de multe alte criterii, mai mult sau mai puţin „onorabile”, decât 
eficienţa lor în „munca cu agentura”. 

© Vezi ***"Partiturile Securităţii”. Directive, ordine și instrucţiuni (1947 - 1987), 
Cristina Anisescu, Silviu B. Moldovan și Mirela Matiu (editori), București, Ed. 
Nemira&Co., 2007, p. 204 — 216. 

R.P.R.”, care aveau „posibilitatea să pătrundă în mijlocul elementelor 
subversive și să ducă acţiuni împotriva acestora”; rezidenții - colaboratori 
acoperiţi, selecționați de lucrătorii de Securitate din rândul membrilor de 
partid „verificaţi”, al membrilor U.T.M. si, in mod exceptional, din rândul 
informatorilor „fără de partid”, cărora li se încredința conducerea unei 
rețele de informatori necalificaţi din anumite obiective sau în anumite 
probleme”. 

Accentul în reglementările, mai sus citate, și în altele 
asemănătoare, emise în anii următori, a căzut pe recrutarea agenturii 
calificate, iar capacitatea de recrutare a acesteia a ajuns un criteriu de 
bază în aprecierea rezultatelor profesionale ale fiecărui lucrător. Motivele 
sunt ușor de intuit: anterior, ofițerii de Securitate se remarcaseră prin 
recrutarea masivă a membrilor de partid, U.T.M. și a altor persoane, al 
căror atașament fata de noul regim era evident și care, de multe ori, 
ofereau informaţii din proprie inițiativă, ceea ce permitea numai un 
control superficial asupra situației operative din tara. Mai mult decât atât, 
finalizarea acţiunilor informative, doar pe baza datelor oferite de 
informatorii necalificaţi și a denunturilor diverșilor binevoitori sau 
provocatori, conducea la arestarea unor persoane, a căror vinovăţie 
trebuia dovedită, atunci când se putea, de anchetatorii Securităţii, prin 
mijloacele binecunoscute, asta în timp ce multi din adevărații adversari ai 
regimului rămâneau în libertate. 

Era ușor să se ceară recrutarea de informatori calificați, dar 
aplicarea în practică a ordinelor în cauză s-a dovedit extrem de dificilă. În 
esenţă, procesul de „atragere la colaborare” a informatorilor calificați era 
bazat pe șantaj, deși era avută în vedere și metoda utilizării „convingerilor 
patriotice” ale celor vizati. Problema consta în aceea că, până la punerea 
în practică a șantajului, lucrătorii operativi trebuia să desfășoare toate 
etapele unei acțiuni informative propriu-zise, pentru descoperirea 
potenţialilor candidaţi la recrutare și a informaţiilor necesare, pentru a-i 
obliga pe respectivii să accepte colaborarea. 

În primul rând, agenţii calificaţi trebuia să fie selectați din 
rândul persoanelor, care se bucurau de „încredere din partea elementelor 
ce desfășoară o activitate antipopulară, de subminare, capabile să 
pătrundă în clandestinitatea dușmanului și să ne facă cunoscute din timp 


37 Ibidem, p. 208 - 209. Mai pe larg asupra acestui subiect - vezi F. Banu, Reţeaua 
informativă a Securităţii în anii ’50: constituire, structură, eficienţă, în „Caietele 
CNSAS”, nr. 2/2008, p. 7 - 38. 

acţiunile dușmănoase ce se pregătesc”. După identificarea persoanei 
dorite, urma strângerea datelor necesare despre aceasta, furnizate de 
restul agenturii din legătura ofițerului, de arhiva operativă a Securității 
sau de documentele deținute de alte instituții publice, precum și în urma 
filării, interceptării corespondenţei, instalării tehnicii operative la 
domiciliul celui în cauză. Scopul acestor investigaţii consta în 
identificarea posibilităților de informare ale persoanei selectate, precum și 
a „materialelor compromițătoare”, necesare pentru a o determina să 
colaboreze cu Securitatea. 

Etapa finală a recrutării informatorilor calificați se constituia 
într-o adevărată anchetă. Cel vizat era reținut, „în mod secret”, pentru a se 
evita deconspirarea contactării sale, apoi supus unui îndelungat 
interogatoriu, care putea dura „24 de ore sau chiar mai mult”, timp în care 
viitorul informator era pus în fata informaţiilor compromițătoare 
deținute, cu privire la activitatea sa, forțat să recunoască faptele imputate, 
anchetat cu privire la comiterea altora asemănătoare, declaraţiile sale 
fiind consemnate în scris și, în cele din urmă, pus în fata alternativei de a 
plăti pentru faptele incriminate sau de a se „reabilita în fața poporului 
muncitor și a organelor Securităţii”, prin acceptarea colaborării. Cei care 
cedau erau obligați să semneze angajamentul în acest sens, fiind instruiți 
apoi cu privire la modul de lucru și informaţiile, pe care trebuia să le 
furnizeze, urmând ca, după verificarea ,,sinceritatii” sale, prin intermediul 
altor agenți, sa fie inclus în reţeaua informativă din acţiunea respectivă”. 

Presiunea în direcţia recrutării cu prioritate a informatorilor 
calificați a crescut continuu, ulterior emiterii directivei din 1951, datorită 
evoluţiei situației operative, dar și faptului că se spera că, odată cu 
creșterea experienței profesionale a lucrătorilor, șansele de succes ale unei 
astfel de politici vor spori. Cum simplele îndemnuri nu păreau să dea 
rezultate, din 1956, tactica se modifică substanţial. 

După cum am menţionat și mai sus, Ordinul M.A.I. nr. 15/1956 a 
adus „normarea” activităţii lucrătorilor operativi, impunându-se fiecăruia 
menținerea legăturii cu minimum 10 informatori, dar schimbările nu s-au 
oprit aici. Prin respectivul ordin, categoriile menţionate anterior - de 
informator calificat și necalificat - au fost desființate, fiind înlocuite prin 
termenul de „agent”. Nefiind vorba de o simplă modificare semantică, s-a 
ordonat, totodată, epurarea întregii rețele de informatori necalificaţi și 


38 ACNSAS, fond Direcţia Secretariat - Juridică, inv. nr. 3612, dosar nr. 1, f. 161: 
Ordinul M.A.I. nr. 60/01.03.1954. 
3 Vezi *** "Partiturile ...”, p. 210 — 212. 

concentrarea tuturor eforturilor în direcția recrutării agenturii calificate. 
Foştii agenţi necalificaţi urma să fie păstraţi în cadrul rețea numai dacă se 
dovedea utilitatea lor în acțiuni informative precis determinate sau dacă 
furnizau cu adevărat informaţii de interes din anumite obiective. În rest, 
toți ofițerii, sub directa supraveghere a șefilor de direcţii, trebuia să 
recruteze numai agentură calificată”. 

Mai mult decât atât, în ianuarie 1957, ulterior evenimentelor din 
Ungaria, a fost promulgat Ordinul M.A.I. nr. 70, care, între alte vești 
proaste pentru aparatul de Securitate, anunţa lucrătorilor obligaţia de a 
deschide dosare de urmărire informativă împotriva tuturor foștilor 
conducători legionari din tara, începând de la cei care detinusera funcţia 
de șef de garnizoană (sau de șef de cuib, în cazul salariaţilor obiectivelor 
industriale), în sus, precum și a foștilor condamnaţi pentru „activitate 
dușmănoasă împotriva regimului democrat-popular”, eliberaţi ulterior. În 
plus, trebuia să fie deschise noi forme de evidenţă activă pentru toți 
conducătorii partidelor istorice, aflați în libertate, toate aceste acțiuni 
fiind „indisolubil legate” de recrutarea de agentură calificată”. 

Ordinele 15 și 70 au reprezentat principalele instrumente, cu 
ajutorul cărora Al. Drăghici și Serviciul Inspectii, din subordinea sa, au 
„chinuit aparatul de Securitate ani de-a rândul” - dupa cum se plângea, 
mai târziu, Constantin Stoica - asta, cel putin, până în 1964, când 
reglementările s-au modificat, odată cu emiterea Ordinului nr. 400. 
Motivul constă în aceea că operațiunea de recrutare a agenturii calificate, 
așa cum se poate observa și din descrierea sumară de mai sus, avea 
numeroase etape, fiecare ascunzând potenţiale capcane pentru neavizati. 
Mai întâi, trebuia selectată persoana potrivită, pentru a furniza informaţii 
pertinente asupra celui urmărit sau a grupului ţintă, apoi să fie 
identificate date cu adevărat ,compromitatoare’, din activitatea 
respectivului sau din viata sa privată, astfel încât șantajul să funcţioneze, 
si, în fine, în momentul „reţinerii secrete” a obiectivului recrutării, 
trebuiau identificate mijloacele potrivite, pentru a-l determina să semneze 
angajamentul de colaborare, să recunoască faptele imputate și să ofere 
garanţii asupra sinceritatii colaborării sale viitoare cu „organele”. Asta 
pentru a nu mai vorbi de „dirijarea” ulterioară a informatorilor din acţiuni 
sau de verificarea lor permanentă. 


4° ACNSAS, fond MAI/Directia Secretariat — Juridică, inv. nr. 3614, dosar nr. 1, f. 
92 - 94: Ordinul M.A.I. nr. 15/14.03.1956. 
* Idem, inv. nr. 3615, dosar nr. 1, f. 26 - 29: Ordinul M.A.I. nr. 70/17.01.1957. 

In concluzie, este ușor de înţeles reticenta, cu care au privit 
ofițerii de Securitate îndemnurile adresate, de a recruta agentură 
calificată. Aproape orice pas efectuat, în cazul unei asemenea recrutări, 
putea să aibă consecințe neprevăzute, pe care tot cel care se străduise să 
îndeplinească ordinele trebuia să le suporte. Vechii practicieni ai luptei 
împotriva „dușmanului” erau familiarizați cu o metodă mult mai directă 
de acţiune, prin care, pe baza sesizărilor primite din partea oamenilor 
„cinstiți”, prindeau „banditul”, îi aplicau corectia corespunzătoare, acesta 
îşi recunoștea faptele si se chema că ofițerul își făcuse datoria. Acum 
trebuia să bată agenți, asa cum se cuvenea celor recrutați din rândul 
elementelor „dușmănoase”, asta pentru a aresta, în final, după nu se știe 
cât timp, obiectivul acțiunii. Normal că multora noua politică li s-a părut 
lipsită de orice logică, ducând la o pierdere inutilă de timp și presupunând 
eforturi suplimentare, cărora nu le pricepeau sensul. 

Reacţia lui Al. Drăghici, în fata corului initial de proteste, din 
partea subordonatilor, pare extrem de energică, ministrul neincetand să-i 
condamne pe acei „lăudăroși care caută [...] să menţină unele metode, 
destul de înapoiate, ce existau atunci [1948 - 1950] in munca organelor de 
Securitate”, și care tot invocau ,experienta” lor în domeniu: „«ce mă tot 
înveţi pe mine, pe mine care în 1948 am luptat ... în 1950, am facut și am 
dres ...»”?. În cele din urmă, le dă tuturor clar de înţeles că rămânerea în 
cadrul „organelor” depindea de capacitatea lor de a urma noile reguli: 

„Se mai găsesc unii oameni aici care caută să teoretizeze munca 
de Securitate din trecut, care spun că ei îi prindeau și-i băteau pe bandiți. 
Cine nu vrea să facă treabă și rămâne înapoi, să înțeleagă odată că nu mai 
merge cu bâta in munca de Securitate. Ei să păzească oile cu bata, fiindcă 
în Securitate nu pot să mai rămână! Noi, dacă este nevoie, știm să lovim în 
bandiți, însă pentru descoperirea lor se cere cap. Sunt oameni care nu vor 
să pună capul la contribuţie, dar care încearcă să spună că ordinele 
ministrului sunt prea pretentioase. Astfel de oameni n-au ce căuta în 
organele Securitatii”**! 

Cât de dificil era, pentru aparatul de Securitate, să se adapteze la 
noile reguli, o arată și cele petrecute la Regionala de Securitate Bacău, în 
perioada 1958 - 1960. Astfel, în urma unui control efectuat aici, la 


* Idem, fond Documentar; dosar nr. D 13256, f. 48: Stenograma ședinței de analiza 
activităţii Direcţiei Regionale M.A.I. Ploiești, ședință ținută la Ploiești în ziua de 1 
aprilie 1961. 
8 Idem, dosar nr. D 13186, f. 42: Stenograma ședinței de analiza activităţii Direcţiei 
Regionale M.A.I. Hunedoara, din ziua de 15.X11.1959. 

începutul anului 1958, lucrătorii Serviciului Inspectii a trebuit să constate 
că nimic nu se schimbase în practica ofițerilor direcţiei, în ciuda ordinelor 
din ultimii doi ani. Organele locale, mai ales de la nivel raional, erau 
declarate „depășite de sarcinile și ordinele M.A.I.”, iar lucrătorii operativi 
se aflau într-o permanentă „goană după succese ieftine și ușoare”, în timp 
ce modul lor de lucru în acțiunile informative rămânea execrabil: 

„În loc de a se depune interes pentru efectuarea unor pătrunderi 
de calitate în acțiuni, pentru documentarea acțiunilor potrivit ordinelor si 
directivelor în vigoare, [...] au trecut, de multe ori, la cercetări directe, fapt 
ce a dus la prăbușirea cazurilor respective, la clarificarea lor numai 
parţială și în ultimă analiză, această practică nejustă a dus la 
deconspirarea agenţilor din acțiune”*. 

Cu alte cuvinte, nu numai că nu se recrutau agenţi calificați, ci 
erau deconspirati și cei aflați deja în reţea, și asta numai pentru ca 
lucrătorii operativi, conform vechii obisnuinte, să raporteze cât mai multe 
arestări și acţiuni informative închise. Venit la ședința de „dezbatere” a 
rezultatelor controlului, Al. Drăghici îi avertiza pe ofițerii de la Bacău 
asupra consecințelor nefaste, pentru cariera lor, pe care le atrăgea 
perpetuarea acestui mod de lucru și, în același timp, căuta să-i asigure că 
nu se va lăsa înșelat de asigurările lor de moment: 

„Unii tovarăși, vorbind aici, arătau că, de la acest control li s-a 
mărit atenţia, au devenit foarte vigilenti, sunt acum plini de simț de 
răspundere, în ceea ce privește munca și recrutarea unei agenturi de 
calitate. După mine, toate aceste lucruri sunt vorbe, pentru că, practic, nu 
s-a văzut așa ceva. [...] Se ţine fiecare după obiceiul acesta ritual, să 
asigure că treaba, de-acum înainte, o să se îndrepte și că, fără nici o grijă, 
șeful respectiv să plece, că lucrurile se vor îndrepta, «că am descoperit 
acum America», până acum nu am știut de lipsuri, de toate aceste greutăți 
care frânează munca noastră. |...] 

Tovarăși, eu cred că nu este bine acest lucru, nu trebuie să venim 
cu astfel de asigurări, atunci când nu simţim, măcar, ceea ce trebuie să 
facem mai departe. Ceea ce se spunea aici, că controlul a dat un semnal de 
alarmă, că vom veni aici, și natural că venirea noastră aici va pune pe 
fiecare tovarăș să răspundă de munca dusă. Însă eu cred că acest lucru 


4 Idem, dosar nr. D 12635, f. 103: Coreferat privind modul in care se desfășoară 
munca informativ - operativă în cadrul Direcţiei regionale M.A.I. Bacău, din 
15.05.1958, semnat de șeful colectivului de control din Serviciul Inspectii M.A.I., 
cpt. Dumitru Stancu și de șeful Serviciului, col. Gheorghe (Gogu) Popescu. 

este de natura de a duce în eroare pe unii tovarăși, care se lasă duși de 
nas’. 

Daca stia toate acestea si afirma ca nu face parte din cei ,,care se 
lasă duși de nas”, este greu de înțeles oroarea ministrului în fata a ceea ce 
s-a întâmplat în continuare la Bacău. Din cauza rezultatelor slabe ale 
controlului din 1958, era evident că urma o inspecţie „de revenire”, spre a 
se constata „progresele” înregistrate, așa că lucrătorii direcţiei, după o 
perioadă de relaxare, intră în panică, din toamna anului următor, și încep 
o activitate frenetică, dusă așa cum știau ei mai bine. Ce a urmat, au putut 
să admire inspectorii M.A.I., atunci când au venit, în sfârșit, în 1960: 

„Lucrătorii operativi, îndeosebi cei din raioane, în loc să 
muncească cu simț de răspundere și perseverență pentru încadrarea cu 
agentură și urmărirea activă a elementelor din acţiuni, în scopul 
cunoașterii activității, intentiilor și legăturilor lor criminale, au 
abandonat, de fapt, munca informativă și au trecut la o așa zisă 
documentare a activităţii acestora, prin luarea unor procese verbale de 
interogatoriu sau declaraţii de la martori, uneori și acestea denaturate, pe 
baza cărora, în toamna anului 1959, au pornit o adevărată campanie de 
arestări.[...] Încălcând, in mod grosolan, Ordinul 120 [Ordinul M.A.I. nr. 
120/29.11.1957 privind „îmbunătăţirea muncii de anchetă a organelor 
Securităţii Statului”*%] al conducerii ministerului și legalitatea populară, 
organele operative din regiune au acționat haotic și fără discernământ, au 
comis numeroase abuzuri, s-au dedat la provocări, au ticluit dovezi, pe 
baza cărora s-au făcut propuneri de arestare neîntemeiate sau au fost 
chiar arestaţi cetățeni nevinovaţi, au exagerat și denaturat declaraţiile 
persoanelor audiate ca martori și au exercitat presiuni asupra acestora, 
recurgându-se chiar și la reținerea lor. 

Pentru a reuși să obțină aprobarea în vederea arestării, unii 
lucrători și șefi de raioane au recurs la audierea, ca martori, a unor 
persoane fără caracter, descompuse din punct de vedere moral, foști 
agenţi, abandonaţi pentru nesinceritate sau rea-vointa, care și-au retractat 
declaraţiile inițiale, negând că ar avea cunoștință de infracțiunile puse în 
sarcina invinuitilor sau chiar că i-ar cunoaște personal pe aceștia. [...] Este 
suficient să arătăm că, numai în cursul anului 1959, au fost puse în 


4 Ibidem, f. 69 - 70: Stenograma ședinței de analiza muncii Direcţiei Regionale 
M.A.I. Bacău, care a avut loc în ziua de 9 iulie 1958, la care au participat tov. 
ministru Alexandru Drăghici, conducerea direcţiei, șefii de servicii și raioane. 
“Shttp://www.cnsas.ro/documente/acte_normative/DJ%203615_002%20fila%20326- 
339.pdf, consultat la data 14.01.2018. 

libertate, de către Secţia Anchete, din lipsă de probe, un număr de 92 
persoane, plus alte 6 achitate de instanţă. Pe anul în curs [1960], au fost 
puse în libertate 7 elemente, deci, în total, 105 persoane care au fost 
arestate fără temei'”. 

Cu alte cuvinte, lucrătorii operativi de la Bacău au făcut exact 
aceleași „greșeli”, care li se reproșaseră anterior, atâta numai că le-au 
aplicat la o scară mai mare și cu mai multă consecvență. Este greu de 
înțeles ce a stat în spatele acestui puseu de activitate al ofițerilor direcţiei 
respective, fie au dorit să-și demonstreze „hărnicia” și au procedat cum 
știau ei mai bine, fie — deși este puţin probabil să fi avut curajul - au vrut 
să demonstreze conducerii ministerului că tot cu vechile metode se 
puteau obține rezultate mai bune și erau prinși mai multi dușmani, cert 
este că rezultatele controlului din 1960 au fost catastrofale. Aproape în 
toate cazurile, rapoartele Serviciului Inspectii începeau cu o lungă 
secțiune, în care se arătau progresele înregistrate de la ultimul control și 
faptul că lucrurile mergeau în direcţia cea bună, după care era inserat un 
mare „dar” sau „cu toate acestea” și erau expuse toate constatările, ce 
demonstrau că, totuși, nu se schimbase mare lucru. De această dată, însă 
prima secțiune a fost eliminată - chiar nu exista nimic bun de remarcat. 
Cât despre Al. Drăghici, venit si de data aceasta la ședința de „analiză” a 
„rezultatelor muncii”, pare cu totul depășit de situație. Într-o lungă 
prelegere în fata lucrătorilor direcției, ministrul alternează reproșurile 
furioase, cu apelurile patetice la „conștiința” lor: 

„Oare nu ar fi cazul ca să ne gândim la necesitatea îmbunătăţirii 
muncii? Această regiune a fost obișnuită cu provocări încă din timpul 
vechii Sigurante. 

Nu este un spirit comunist, partinic, serios, în munca acestei 
regiuni, de a lupta cu greutăţile și de a le învinge [...]. De ce vă degradati, 
de ce vă injositi voi? Nu vă doare pe voi sufletul de tot ce faceţi? Ce 
înseamnă asta? Dati voi în felul acesta ajutor dușmanului? Acoperiti 
dușmanul în activitatea lui? Trebuie spus că, prin metodele păcătoase pe 
care le folosiţi în muncă, faceţi tocmai acest lucru. [...] 

Ritmul de recrutare este o rușine pentru voi! 13 ofițeri de la 
[Raionul de Securitate] Pt. Neamt au recrutat în tot acest an 12 agenti!? 


+7 ACNSAS, fond Documentar, dosar nr. D 13192, f. 97 - 98: Raportul Inspecţiei 
privind munca informativ - operativă desfășurată de organele Direcţiei Regionale 
M.A.I. Bacău, în perioada ianuarie 1959 - septembrie 1960, din 26 octombrie 1960, 
semnat de șeful colectivului de control din Serviciul Inspectii, mr. Traian Man, si 
de șeful Serviciului, gen.mr. Alexandru Demeter. 

Aceasta inseamna ca ne batem joc de clasa muncitoare! Muncitorul in 
fabrică este plătit pentru piesa pe care o execută, în timp ce lucrătorul de 
Securitate nu este plătit pentru calitatea muncii sale. El nu face nici 
cantitate și nici calitate. Ce trebuie să facem cu astfel de oameni”*? 

O parte din vechii practicieni ai luptei împotriva „dușmanului” 
au fost îndepărtați, până la urmă, din sistem, mai ales pe fondul abaterilor 
disciplinare, cu care își asezonau „activitatea”, in timp ce alții au fost 
păstraţi pentru multi ani ulterior, eventual izolați în cadrul unor 
compartimente de genul Evidenta Operativă si Arhivă sau Tehnică 
Operativa. Restul aparatului, însă, a reușit să priceapă mesajul transmis de 
conducerea ministerului și a descoperit, în cele din urmă, valoarea 
inestimabilă a birocraţiei, de care se plânseseră atât la început. Cum își 
desfășurau, așadar, acești lucrători activitatea în cadrul acţiunilor 
informative? Foarte simplu, făcând hârtii si pasând responsabilitatile spre 
alte compartimente, după cum constata și loctiitorul ministrului de 
Interne din 1962, generalul Vasile Negrea: 

„Tov. maior Nardin [O. Ioan șeful serviciului de Contraspionaj în 
problema R.F.G. din Direcţia a Il-a] spunea că acţiunile, ce mi-au fost 
prezentate, sunt acţiuni importante. Dacă am intrat puţin mai adânc în 
aceste două acțiuni, mi-am dat seama că lucrurile nu stau chiar așa, că ele 
erau lucrate după un plan «clasic»: căutare la «C» [Evidenta Operativa si 
Arhivă], investigaţii la Direcţia a VII-a [Filaj și Investigaţii] și, totodată, 
făcut supraveghere, dat la T.O., pentru introducerea tehnicii, 
interceptarea scrisorilor si cu aceasta lucrătorul, care lucrează o asemenea 
acțiune, apreciază că și-a făcut «datoria», se mulțumește cu ce a 
«realizat». Direcţia a VII-a face investigaţie, îi face si filaj, mai lucrează și 
ei prost, dar fac treaba ce le-a fost cerută; Serviciul «F» interceptează 
corespondenţa; cei de la «T» o să introducă tehnica operativă si, când 
cauţi ce-i mai revine lucrătorului operativ, vezi că el nu prea face nimic, 
ori face ceva prost, tocmai ca să scape de sarcini, caută un element la 
întâmplare, îi face un referat de 4 pagini, să fie aprobat de șefi, 
prezentându-l ca pe un om foarte capabil, cu toate calitățile - cu toate ca 
este șchiop sau surd. Abia în procesul recrutării, se constată că, de fapt, un 
asemenea candidat nu a mai văzut obiectivul de câţiva ani de zile”*. 


48 Ibidem, f. 60 şi 18: Stenograma ședinței din ziua de 15 decembrie 1960, în care s-a 
analizat activitatea Direcţiei regionale M.A.I. Bacău, pe perioada anilor 1959 - 
1960. 

* Idem, dosar nr. D 13235, f. 122 — 123: Stenograma ședinței din ziua de 30.05.1962, 
în care s-a analizat activitatea pe linie de Contraspionaj în țară: Varianta Al. 

S-ar putea crede că vorbitorul de mai sus exagera, din 
considerente polemice. Nu chiar. Sunt exemple culese „din viata”, ca sa 
reluăm expresia favorită a lui Al. Drăghici. După cum am menţionat mai 
sus, prima etapă, esenţială în recrutarea agenturii calificate, era cea de 
selectare a candidaţilor. Depindea exclusiv de lucrătorul operativ dacă 
dorea să recruteze informatori doar pentru a da impresia că lucrează sau 
pentru a obţine informaţii cu adevărat pertinente. Cum este de la sine 
înțeles, mulți preferau prima variantă: recrutarea de informatori pentru 
îmbunătățirea situaţiilor statistice. Câteodată, acest fapt era constatat de 
șeful direct al ofițerului, asa cum s-a întâmplat, o dată, la regiunea Pitești, 
în 1959: 

„Ofiţerul Drăghiceanu de la [raionul] Drăgănești, verifică, 
studiază și propune pentru recrutare un agent într-o comună. Sigur că 
studiul s-a făcut foarte superficial și comandantul, ca să verifice modul 
cum a lucrat ofițerul pentru recrutarea acestui agent, a verificat în teren și 
realitatea este că, după verificare, șeful raionului, mergând la întâlnire cu 
ofițerul respectiv, a stabilit că agentul era surd, că nu auzea ce se vorbea. 
Când șeful de raion l-a întrebat ce cunoaște prin comună, ce se întâmplă 
[...] el și-a pus mâna la ureche și a întrebat :«Aud?»””. 

Alteori, asemenea stratageme treceau de filtrul șefilor direcți, și 
ei direct interesați de păstrarea aparentelor și îmbunătăţirea statisticilor, 
dar erau descoperite de conducerea regionalei de Securitate, precum la 
Ploiești, în 1963, când șeful direcţiei în cauză, lt.col. N. Dumitrescu, 
povestea: 

„Eram odată la Târgoviște. Văd un cetățean bolnav acolo și 
întrebând cine este, mi se răspunde că este candidatul [la recrutare] X. 
Am cerut atunci dosarul și, spre mirarea mea, constat că l-am semnat și 
eu. Stând de vorbă cu respectivul, deși în dosar era menţionat că are 6 
clase elementare, în realitate, omul era analfabet. Din studiul dosarului 
rezulta că candidatul are nivel cultural și că poartă discuţii interesante, ca 


Drăghici: „Sunt foarte dese cazurile când, în munca noastră, un lucrător, la 
deschiderea unei acţiuni, își prevede «totul»; își prevede tehnică, filaj, colaborare 
cu Serviciul «F» [Cenzura Corespondentei], investigaţii. Lucruri pe care să le facă 
alţii, însă ce trebuie să facă el - agentură calificată - acest lucru nu-l prevede. 
Acesta este un lucru foarte caracteristic în munca noastră” — vezi idem, dosar nr. 
D 13259, f. 59: Stenograma ședinței de analiza activității pe linie de Contraspionaj 
... 19.04.1961. 

? Idem, dosar nr. D 13122, f. 151: Stenograma ședinței din 15 — 16 iunie 1959, ținută la 
Minister, cu cadrele de conducere din aparatul de Securitate 

să mă conving personal, în discuţia purtată cu el, că nici nu mă înțelegea, 
uneori, ce vream să-l întreb. [...] Când i-am luat la rost pe tovarășii de la 
raion pentru această ispravă, mi-au raportat că au făcut o «confuzie» și 
ei”. 

La direcţia respectivă se putea si mai rau de atât. În 1960, col. 
Mauriciu Ștrul, predecesorul lt.col. Dumitrescu la conducerea Regionalei 
Ploiești, raporta o performanţă aparte - greu de crezut că ar fi fost unică — 
a unui subordonat din cadrul Serviciului de Informaţii Interne: 

„Datorită unei superficialitati condamnabile, în luna martie 
1960, la Biroul 1 din Serviciul III, cpt. Dinu Toma a adus la recrutare, în 
locul candidatului, pe obiectivul acţiunii, întrucât amândoi lucrau la 
aceeași întreprindere și aveau nume de familie comun””. 

În fine, astfel de performanţe erau descoperite și de controalele 
venite din partea conducerii ministerului. Cele mai multe asemenea 
cazuri treceau însă neobservate, iar „informatorii” respectivi rămâneau în 
serviciul ministerului ani de zile, până când lucrătorul ce-i utiliza decidea 
că era timpul să-i îndepărteze din rețea, după ce serviseră scopului pentru 
care-i recrutase de la bun început - acela de a da impresia unei activități 
susținute în dosarul de urmărire deschis. Problema era însă că 
abandonarea unui informator nu se putea efectua decât cu un motiv 
justificat, moment în care intervenea singura manifestare de ingeniozitate 
din partea ofițerului ce-l coordona, după cum remarca lt.col. Dumitrescu, 
în 1963: 

„De regulă, dacă unii lucrători nu reușesc să găsească un motiv 
pentru abandonarea unor agenţi, recurg la un «argument» convingător, 
de data aceasta, raportând că respectivul este epileptic și, deci, trebuie 
abandonat, mai spun despre câte un ţăran că are «astenie nervoasă» și fel 
de fel de alte șmecherii, pe care uneori le-am înghiţit și am semnat ceea ce 
mi s-a pus sub nas și, când am studiat acest lucru, am constatat că avem 
multe asemenea cazuri””. 

În tot acest timp, Al. Drăghici tuna în ședințe: 

„Ceea ce trebuie să fie caracteristic este elementul capacitate, 
care trebuie să fie comun tuturor agenţilor. Să fie oameni capabili, care să 


” Idem, dosar nr. D 13240, f. 52: Stenograma ședinței din 21 octombrie 1963, în care 
s-a făcut analiza modullui] cum au fost executate sarcinile ordonate de tovarășul 
ministru în octombrie 1962. 
œ Idem, dosar nr. D 13256, f. 78: Raport privind munca informativ-operativă pe 
anul1960 a D.R.M.A.I. Ploiești, semnat de șeful direcţiei, col. Mauriciu Ștrul 
3 Idem, dosar nr. D 13240, f. 54: Stenograma ședinței din 21 octombrie 1963... 

poată să redea și care să țină minte fiecare amănunt, oameni sinceri, care 
să-ți redea totul, absolut toate mișcările obiectivului urmărit. Să fie 
oameni care să cunoască munca aceasta, sau care să aibă tangenţă cu 
ea”, 

Este adevărat că asemenea standarde de calitate a agenturii, 
precum cele expuse de Al. Drăghici, erau aproape imposibil de atins în 
realitate, mai ales dacă avem în vedere natura acțiunilor informative 
lucrate de Securitate și mediul, din care trebuia să se recruteze 
informatorii, dar la fel de adevărat este că multi dintre lucrătorii operativi 
nici măcar nu luau în seamă cele spuse de ministru. Această atitudine iese 
și mai mult în evidenţă, dacă avem în vedere modul lor de lucru din 
următoarea etapă a recrutării informatorilor „calificați? - identificarea 
„materialelor compromițătoare”, necesare pentru a-l determina pe 
candidatul selectat să accepte colaborarea cu Securitatea. Și aici se 
întâlnesc aceeași sfidare a ordinelor în vigoare și ofițeri de Securitate, care 
ajung să împrumute cele mai stupide idei de „materiale 
compromițătoare”, chiar și de la șefii posturilor de Miliție - categorie mult 
dispretuita în cadrul breslei, mai ales de când cei din urmă au fost 
introduși în „munca informativă”, după 1960 - numai pentru a putea 
spune, în final, că au îndeplinit și această formalitate. Un exemplu grăitor 
este cazul înregistrat, în 1962, de conducerea Regionalei de Securitate 
Mureș: 

„Exemplu [...] de «material compromiţător» îl constituie si 
propunerea făcută de către șeful de post din comuna Gălești, care a fost 
acceptată și înaintată spre aprobare de către cpt. Nagy Stefan, din cadrul 
Raionului Tg. Mureş. Materialul consta în faptul că un țăran în stare de 
ebrietate și-a înhămat vaca la plug, legând-o de coadă, iar în urma 
sfortarilor s-a rupt coada acesteia. 

Se pune întrebarea: ce fel de orientare a fost din partea acestor 
lucrători operativi cu o experiență de 10 - 12 ani în munca informativă, 
care-și permit să trateze cu atâta ușurință recrutarea de agenţi”? 

S-ar putea spune că acesta este un exemplu extrem, dar el 
ilustrează bine atitudinea larg răspândită, în aparatul de Securitate, fata 


* Idem, dosar nr. D 13256, f. 65: Stenograma ședinței de analiza activităţii Direcţiei 
Regionale M.A.I. Ploiești ... 1 aprilie 1961. 
» Idem, dosar nr. D 13230, f. 13: Expunere privind felul cum organele informativ — 
operative ale Dir. Reg. Mureș Autonomă Maghiară au executat ordinul tov. 
Vicepreședinte al Consiliului de Miniștri și ministru al Afacerilor Interne, general 
col. Al. Drăghici, dat în ședința din 20 sept. 1961 

de ordinele, ce le cereau identificarea de „materiale compromițătoare”, 
pentru a recruta informatori din rândul „dușmanilor”. Ce nevoie era ca 
ofițerul să găsească informaţii, pentru a șantaja candidatul la recrutare, 
când cel în cauză putea să le furnizeze singur, dacă era „întrebat” în mod 
corespunzător? În cazul fericit, în care se reușea identificarea unei 
persoane, care îndeplinea, măcar parţial, criteriile avute în vedere pentru 
a fi considerat un informator calificat, existau suficiente mijloace pentru a 
o determina să colaboreze. De dragul respectării formalităţilor prescrise 
de ordinele în vigoare, se identificau câteva date sumare, din biografia 
respectivului, după care, obținându-se aprobarea necesară, se trecea la 
reținerea sa „secretă” și începea adevărata muncă de convingere a lui, 
despre care își amintea, cu falsă indignare, mr. Petre I. Puncescu, șeful 
Inspectoratului Judeţean Gorj din 1968: 

„Erau la modă, într-un timp, constrângerea fizică si presiunea 
morală în procesul recrutării unor informatori pe bază de material, de 
multe ori așa-zis, compromitator. Se foloseau punerea ochelarilor și asa- 
zisul tur de dezorientare cu mașina și intimidarea, bruscări, injurii, 
anchetarea timp de mai multe zile și nopţi, fără întrerupere, prin 
schimbarea ofițerilor. Se făceau chiar aprecieri că, cu cât l-ai ținut mai 
mult, ai făcut o treabă mai bună, deși, în fond, nu obtineai nimic, ţinerea 
candidatului într-un picior ore îndelungate, pentru a-l determina să-și 
recunoască faptele etc. Se înțelege că asemenea metode au avut un 
rezultat negativ, pentru prestigiul nostru ca organe de Securitate și pentru 
calitatea muncii. Odată iesiti de la noi, acești oameni spuneau celor din 
jurul lor și, astfel, ne căpătasem o faimă care nu ne avantaja și oameni, 
care nu aveau nimic pe conștiință, la auzul că cineva este de la Securitate 
și vrea să discute cu el, începea să tremure”5. 

Mr. Puncescu vrea să spună că practicile în cauză ar fi fost 
încurajate deschis de fosta conducere „abuzivă” a organelor, dar realitatea 
este putin diferită. Este, totuși, o diferenţă între încurajarea unei practici 
si acceptarea faptului că lucrătorii nu pot obţine rezultate în alt mod, 
chiar dacă ea nu era sesizabilă pentru cei care suportau „munca de 
convingere”. Fosta conducere „abuzivă” a aparatului recunoștea deschis, 
cel putin, existența problemei și dimensiunile acesteia, un exemplu fiind 
gen. V. Negrea, care, în 1962, declara: 


5 Idem, dosar nr. D 87, f. 132: Notă cu problemele pentru convocarea din 3 - 4 mai 
a.c. de la Consiliul Securităţii Statului, din 2 mai 1968, a Inspectoratului de 
Securitate al Judeţului Gorj, semnată de șeful inspectoratului, mr. Petre 
Puncescu.. 

90 


Politica de cadre în Securitate (1956-1968). Evaluarea cadrelor (I) 


„Se obișnuiește practica, dacă s-a găsit un inginer, ca, dacă a făcut 
parte din Flrăţiile].Dle].Clruce]., [...] aducându-l la recrutare şi 
întrebându-l despre aceasta, deși omul a și uitat de ea, lucrătorul să-l ia la 
bătaie, să-l insulte, să-l trateze neomenește. lată cum vrem să-l facem să 
colaboreze cu noi, să fie atașat luptei noastre! Inchipuiti-va cu ce fel de 
dragoste va lucra el pentru noi dacă ne-am comporta așa cum am arătat. 
Trebuie spus că avem multe cazuri când lucrătorii noștri procedează așa; 
aproape jumătate din lucrători folosesc metoda bruscărilor (s.m.). Unor 
asemenea oameni le daţi calificativul de «păcătoși» fiindcă nu dau 
material, în loc ca ei să vă facă păcătoşi pentru felul cum procedaţi””. 

Cel mai probabil, cei din auditoriul generalului Negrea chiar nu 
pricepeau ce se mai cerea de la ei: găsiseră „materialul compromitator’, îl 
expuseseră agentului, identificat cu atâtea eforturi și, dacă acesta refuza să 
se lase impresionat, nu trebuia „lămurit” într-un fel? Dacă nu era convins 
de la prima întâlnire, nu era nici o problemă, lucrurile se rezolvau în alte 
întruniri de lucru, în care lucrătorul folosea cele mai bune mijloace, de 
care dispunea, după cum amintea și Al. Drăghici, în toamna aceluiași an: 

„În procesul recrutării agentului «Cocioc Mihai», din evidenţa 
raionului M.A.I. Urziceni, regiunea București, s-a folosit bătaia, pentru a i 
se smulge declaraţii, care să «confirme» materialele compromițătoare 
deținute de organele noastre, și să-l determine să semneze angajamentul 
de colaborare. La a doua întâlnire, agentul a comunicat că nu va da note 
scrise, de teamă că va fi omorât. În loc să-i facă agentului educaţia și 
instructajul necesar, ofițerul care l-a recrutat, dovedind o totală lipsă de 
răspundere și abuzând de calitatea ce o are, l-a invitat la raion și l-a bătut 
din nou””, 

lar lucrurile continuau, în același stil, pe parcursul întregii 
colaborări, fapt criticat de același ministru, ce se mărginea să deplângă 
„felul, [...] sub orice critică, [...] cum lucrăm cu agentura”, vizibil și din 
faptul că lucrătorii „din dușmani și bandiți nu-i mai scot pe agenți, 
lucrează brutal chiar atunci când omul vine cu ceva material pozitiv”. 
Aşadar, la nivel declarativ, cel puţin, practicile de gen ale lucrătorilor nu 
erau încurajate. În nenumărate ocazii, de-a lungul anilor, Al. Drăghici și 
adjunctii lui au căutat să-și descurajeze subalternii de la utilizarea unor 


7 Idem, dosar nr. D 13235, f. 125: Stenograma ședinței din ziua de 30.05.1962... 
5 Idem, dosar nr. D 13635, f. 18: Stenograma sedintei din 23 octombrie 1962, in care 
s-a analizat activitatea M.A.I. pe anul în curs. 
°° Idem, dosar nr. D 12635, f. 75: Stenograma ședinței de analiza muncii Direcţiei 
Regionale M.A.I. Bacău ..., din 15.05.1958 

asemenea metode, fara prea mult succes. Al. Draghici era foarte 
vehement, în special, împotriva celor cu „concepţii retrograde”, din rândul 
cărora se auzeau mereu comentarii de genul: „«ce ne învaţă ei», «ce ne 
instruiesc ei», «nu avem nevoie de astfel de metode», «am făcut muncă de 
Securitate din 1947 - 1948, cu ciomagul»” - asta și pentru că asemenea 
comentarii erau o sfidare a autorităţii lui: 

„A mai rezultat aici un aspect urât și anume sistemul acesta de a 
recruta oameni prin mijloace barbare, cu bâte, cu metode de intimidare, 
cu tipete, de a băga frica în oameni, de a-i face să creadă ca pot fi 
pedepsiţi pentru fapte ce s-au petrecut acum 20 de ani. Într-adevăr, sunt 
și proști care cred că poţi să-i tragi la răspundere pentru asemenea fapte 
petrecute cu 20 de ani in urmă.[...] Trebuie să luptăm cu hotărâre 
împotriva metodelor barbare folosite de unii lucrători, întrucât aceste 
metode sunt cea mai murdară expresie a rutinei. V-aţi obișnuit cu 
maciuca”™! 

În final, conducerea Securităţii a trebuit să se obișnuiască cu 
ideea că ,ciomagul se păstrează și se întrebuințează” de către 
subordonați” și încă la scară mare. Nu se poate nega ipocrizia 
condamnărilor repetate la adresa unor asemenea practici, dacă avem în 
vedere faptul ca Al. Drăghici si adjunctii săi dispuneau, totuși, de 
mijloacele necesare pentru curmarea lor, dar sancţionarea prea aspră a 
celor care recrutau informatori prin aceste metode însemna și 
abandonarea oricărei speranţe de a ajunge să se dispună de o agentură 
corespunzătoare. De altfel, de-abia când acest deziderat, al tinerii sub 
control a situaţiei operative de pe plan intern, a fost considerat atins, la 
începutul anilor "60, s-au înmulțit și criticile fata de practicile utilizate in 
„munca cu agentura”. 

Pe de altă parte, dacă-i consola cu ceva, informatorii trebuia să 
știe că Al. Drăghici îi iubea, punea mare pret pe „munca” lor, și-i 
considera în aceeași măsură indispensabili apărării securității regimului, 
ca și restul aparatului de represiune: 

„Agentura este arma de căpetenie pentru noi și trebuie să o 
întărim, să o perfecționăm, să o facem cât mai suplă, mai maleabilă, s-o 
conspirăm cât mai adânc, pentru a face din ea un aparat puternic, în 
acțiunea de prevenire a activității dușmanului, dar, mai ales, de a lupta 
împotriva dușmanului. Agentura să fie un aparat devotat organelor de 


“ Idem, dosar nr. D 13263, f. 18 și 120: Stenograma ședinței ce a avut loc în ziua de 
20 septembrie 1961. 
“ Ibidem, f. 120. 

Securitate, regimului nostru democrat popular și care, în mod conspirativ, 
prin legături conspirative, să fie în stare să descopere dușmanul, să 
documenteze faptele dușmanului și să le scoată la iveală, pentru ca, astfel, 
organele de Securitate să poată curma activitatea lui. [...] Trebuie să fie 
clar, pentru fiecare lucrător, că agentura face parte din aparatul de 
Securitate (s.m.) si, în ultimă instanţă, agenţii hotărăsc asupra calităţii 
muncii de Securitate, deoarece aceasta depinde de modul cum își fac ei 
datoria”®. 

Probabil că asta era și problema: făcând parte din aparatul de 
Securitate, agentura era considerată deja un membru de familie. O familie 
abuzivă, ai cărei membri lipsiţi de apărare, dispretuiti, cum trebuia să fie 
unii provenind din rândul „dușmanilor” și „bandiţilor”, puteau primi 
periodic o corecție zdravănă din partea celor mai puternici, fără ca 
respectivii să se teamă de consecinţe, cu excepţia cazurilor în care scăpau 
lucrurile prea mult de sub control. 

Era, într-un fel, și o modalitate de defulare a energiei acestor 
„luptători” împotriva dușmanilor regimului, ce se vazusera, de multă 
vreme, frustrati de posibilitatea de a aplica, în mod direct și fără prea 
multe întrebări, corectiile necesare „bandiţilor”. A nu se înţelege de aici 
faptul că se reușise oprirea „abuzurilor”, îndreptate împotriva obiectivelor 
urmăririi informative sau arestatilor. Problema era însă că asemenea acte 
comportau anumite riscuri. Nu de alta, dar unii, din cei arestați abuziv și 
maltratati, se puteau dovedi, așa cum s-a întâmplat de atâtea ori, cu totul 
nevinovați, chiar și potrivit legislaţiei draconice a regimului, și, mai mult, 
puteau avea și o origine socială „sănătoasă”, iar ei, sau rudele lor, aveau 
apoi deschisă calea de a se adresa conducerii partidului sau a provoca un 
scandal la nivel local, ceea ce avea consecințe neplăcute pentru cariera 
unor lucrători prea zeloși. În cazul informatorilor, în schimb, dacă tot 
erau parte a „familiei”, asemenea pericole nu existau. La urma urmei, cui 
puteau să se plângă aceștia? Eventual superiorilor ierarhici ai lucrătorilor 
sau, în cel mai rău caz, organelor de partid, situaţie în care lucrurile se 
rezolvau, oricum, tot în „familie”. 

În fine, mai intervenea și un alt factor: ce altă metodă puteau 
utiliza, în mod eficient, foștii „truditori la câmp, bătuţi de soare, vânt și 
zăpezi”, pentru a recruta, ca informator, o persoană ostilă regimului? 
Convingerea celui vizat? Greu de crezut, având în vedere faptul că nici 


“ Idem, dosar nr. D 13256, f. 50 si 64: Stenograma ședinței de analiza activității 
Direcţiei Regionale M.A.I. Ploiești ... 1 aprilie 1961. 
93 


Nicolae Ionita 


macar ei nu credeau ca informarea organelor de Securitate era un lucru cu 
totul onorabil, dupa cum observa si V. Negrea: 

„Sunt unele elemente care au oroare de organele noastre si au 
fost cazuri când unii au spus: cum să se transforme ei din oameni cinstiți 
în niște «pârâtori». Noi, în astfel de cazuri, trebuie să le arătăm că este o 
muncă politică, ceea ce i se cere să facă, că este o muncă patriotică. 
Probabil, însă, că unii lucrători de-ai noștri se întreabă și ei, cu asemenea 
ocazii, dacă nu cumva au dreptate acești indivizi’®. 

Pe de altă parte, dacă se încerca recrutarea unei alte categorii de 
persoane, față de care metodele tradiționale de „convingere” nu 
funcționau - precum turiștii și specialiștii occidentali, veniți în R.P.R. în 
anii '60 - apărea riscul ca subalternii lui Al. Drăghici să facă de râs întregul 
minister. Asta a reușit și un ofițer din Direcţia a Il-a Contraspionaj, în 
1965 - unitate condusă, pe atunci, de celebrul memorialist Neagu Cosma - 
care, anterior, „pentru activitatea și atitudinea corespunzătoare fata de 
muncă”, fusese premiat în repetate rânduri, decorat cu multe medalii și 
ordine și apreciat pentru că „a depus multă străduinţă, chiar și în timpul 
liber, nu a manifestat comoditate sau tendinţa de a fugi de sarcini”, cu alte 
cuvinte, un lucrător „în general, disciplinat și dornic de a dobândi o 
pregătire cât mai bună profesională”. Este vorba, așadar, de unul dintre 
ofițerii fruntași ai direcției, nu de obișnuitul abonat la sancțiuni si 
predispus la abateri, pe fondul consumului de alcool. Respectivul a 
trebuit, totuși, să fie pedepsit cu retrogradarea în grad, în anul mai sus 
menționat, pentru că, în eforturile sale de a recruta un cetățean străin, a 
fost pe punctul de a se sacrifica mai mult decât îi permitea uniforma 
militară: 

„La 7 iunie a.c., cpt. Simion M. Corneliu, în urma instructajului 
aprobat, a plecat la contactarea străinului «Mincu», vizat de noi, în 
vederea recrutării. În desfășurarea contactului, ofițerul a comis o serie de 
încălcări grave ale instrucțiunilor aprobate, a liniei sale de conduită 
specificate în lucrare și a principiilor de muncă, vădind, cu acest prilej, o 
atitudine ușuratică, aventuristă, lipsită de orientare, apărând străinului, 
din cauza comportamentului său, drept un om vicios. El s-a îmbătat, și-a 
pierdut controlul, transformând această întâlnire de serviciu în prilej de 
petrecere, ajungând în situația deplorabilă când străinul încerca să-l 


6 Idem, dosar nr. D 13241, f. 73: Stenograma ședinței ținute în ziua de u decembrie 
1963, la Direcţia Regională M.A.I. Crișana, ședință în care s-a analizat activitatea 
acestei unități pe perioada octombrie 1962 - decembrie 1963. 

posede. Pentru a ieși din această situaţie, s-a prezentat și el drept pederast 
creând în lucrare o situaţie necorespunzatoare”™. 

În cele din urmă, după multe îndemnuri și sancțiuni din partea 
conducerii, și în ciuda unor „accidente”, precum cel amintit mai sus, 
majoritatea lucrătorilor de Securitate au reușit să recruteze câți 
informatori se cerea, așa cum a fost capabil fiecare să o facă. Odată cu 
trecerea timpului, ofițerii par să capete o anumită dexteritate în a-și 
completa „reţeaua” cu 10, 15 sau câţi informatori trebuia, bazându-se, mai 
ales, pe agentura necalificată. Odată ce au fost desființate vechile categorii 
- informatori calificați si necalificaţi - calitatea fiecărui agent era mai greu 
de verificat, astfel încât, la sfârșitul anilor '60, fiecare lucrător operativ își 
putea justifica activitatea prin prezentarea numărului de agenţi din 
legătura proprie și a numărului de note furnizate. 

Problema a fost că recrutarea de informatori ajunsese un scop în 
sine, o acțiune efectuată mecanic, indiferent dacă era necesară sau nu. 
Rezultatul a constat în supradimensionarea rețelei informative și în 
aglomerarea inutilă a aparatului, cu preluarea de informaţii de la agenți, 
de care nimeni nu avea nevoie, sau pe care nimeni nu le mai analiza. Abia 
în 1967 se încearcă reversarea tendinței, când, unii activiști de partid, 
precum secretarul Vasile Patilinet, după controale repetate în aparatul de 
Securitate, au ajuns să se minuneze de cele petrecute în sectorul 
informativ: 

„De ce sunt oamenii așa de aglomerati? Pentru că, cu tovarășul 
[ministru] Onescu, am fost la un raion, în [regiunea] Pitești, si am găsit 
niște lucruri în dosarul unui agent, pe care nici nu trebuia să le adune. 
Nici nu trebuia să existe! Nici asemenea forme de activitate operativă să 
existe, ca comandantul, șeful lucrătorului de Securitate, să noteze pe o 
informare a unui agent: «Să mai încadraţi încă un agent», asta în jurul 
unui cetățean care era în pat, de ani de zile, si se scula numai în fund. La 
ce ne trebuie nouă așa ceva? Împingem și noi lucrătorii de Securitate să 
facă lucruri care nu trebuie făcute. Să facem discernământ, la fiecare. Să le 
analizăm”$. 

Discernământ și analiză, așadar. Poate în altă parte, pentru că 
Securitatea se ocupa cu altceva. Se stabilise, ca prioritate, recrutarea de 


“4 Idem, fond MAI/DMRU, inv. nr. 7383, dosar nr. 16, nenumerotat: Raport, din 
28.06.1965, semnat de mr. Constantin Secuiu, locţiitor șef serviciu din Direcţia a 
II-a, anexat ordinului M.A.I. nr. 2306/01.08.1965. 
“5 Idem, fond Documentar, dosar nr. D 1752, vol. 1, f. 49: Stenograma ședinței cu 
activul Ministerului Afacerilor Interne, ţinută în zilele de 15 — 18.07.1967. 

agenți și atunci asta era singura preocupare a lucrătorilor. Pentru ce erau 
recrutați respectivii, cum trebuia condusă acțiunea informativă în cauză, 
care era rezultatul așteptat al acesteia, toate erau probleme lăsate în 
seama eșaloanelor superioare, asta dacă si cei aflați în aceste poziții aveau 
habar. Același V. Patilinet condamna, după Plenara din aprilie 1968, 
prevederile ordinelor din anii '50, prin care se stabilise o normă de 
informatori pentru fiecare ofițer, considerându-le principala cauză a 
deprofesionalizării aparatului de Securitate: 

„Aici e grava greșeală a acelui ordin, prin care s-a stabilit ca 
fiecare ofițer să aibă 15 agenţi și măcar două acțiuni. Au fost împinși 
ofițerii spre asemenea muncă mecanică, nu să gândească cu capul lor 
propriu. Poate un ofițer va trebui să aibă treizeci de agenţi. Poate că altul, 
în acțiunea pe care o urmărește, nu trebuie să aibă nici un agent, altul 2, 3, 
4. De unde se poate stabili, birocratic, de la Centru, că fiecare trebuie să 
aibă 15 agenţi? Să lăsăm să gândească fiecare ofițer, că munca de 
Securitate e frumoasă, atunci când fiecare caută să se orienteze și 
inteligenţa să și-o folosească de la caz la caz”. 

O asemenea „descoperire” nu avea, de fapt, nimic nou. La nivelul 
conducerii Securităţii, de multă vreme se știa că recrutările erau cu totul 
artificiale și fără legătură cu obiectul acțiunilor informative, după cum o 
arată și autocritica, din 1961, a gen.mr. Grigore M. Naum, șeful Direcţiei de 
Contrainformatii în Armată: 

„Ne ocupăm ca să justificăm existența noastră, recrutăm 
agentură ca să putem arunca praf în ochi, cum că îndeplinim ordinele, 
însă esența ordinelor nu o aplicăm sau o ocolim, fiindcă este știut că 
agentura trebuie recrutată ca fiind o armă principală în lupta împotriva 
contrarevolutiei””. 

Pe de alta parte, norma respectiva era singura diferenta intre a-i 
obliga pe lucrători să presteze o oarecare activitate si a-i lăsa sa nu facă 
nimic sau a-i încuraja să „lupte cu dușmanul”, efectuând arestări arbitrare 
- lucru de care Al. Drăghici si adjunctii săi erau foarte conștienți. De 
asemenea, „normarea” respectivă permitea - pe lângă scoaterea în 
evidenţă a faptului că, alături de restul clasei muncitoare, și Securitatea 
muncea la construirea și apărarea socialismului, prin producţia sa de note 
informative - și exercitarea unui control oarecum adecvat asupra situaţiei 
operative din ţară: din atâţia agenţi, o parte, măcar, furnizau și informații 


°° Idem, dosar nr. D 87, f. 124: Stenograma convocării din 3 - 4 mai 1968... 
“7 Idem, dosar nr. D 13201, f. 76: Stenograma ședinței ce a avut loc cu efectivul 
Direcţiei a V-a în ziua de 12 iunie 1961. 

pertinente. Desigur, suna foarte bine, pentru cei străini de sistem, să 
spună că lucrătorii trebuia să fie lăsați „să gândească cu capul propriu”, 
pentru că „munca de Securitate este frumoasă” și fiecare trebuie să-și 
folosească ,,inteligenta”, dar asemenea aprecieri nu aveau nici o legătură 
cu realitatea sordidă din Securitatea română. 

Un exemplu al modului de a „gândi”, al lucrătorilor operativi în 
dirijarea agenturii, este furnizat de gen. Vasile Negrea, în 1965. Astfel, 
acesta menţionează cazul unui fost „comandant legionar”, care executase 
o pedeapsă de 18 ani închisoare și fusese eliberat de la Aiud, cu prilejul 
ultimelor decrete de grațiere, din 1964. Absolvent al facultăților de 
Matematică și Filozofie, acesta ar fi „ieșit din închisoare cu o anumită 
părere despre construcția socialismului în tara noastră, ca, imediat ce este 
pus în libertate, să vadă că nu găsește de lucru și doarme pe unde poate”. 
În cele din urmă, i se găsește un loc de muncă, „nu tocmai corespunzător 
capacității sale, dar are, totuși, serviciu”. Nu a avut însă numai serviciu, ci 
si foarte multi însoțitori, trimiși de vigilentele ,organe”: 

„Fiind în situaţia aceasta [șomer], era normal să se manifeste 
nemulțumit. Pe de altă parte însă, noi, hai să-l lucrăm, pentru că este 
bandit! [...] Noi, în această perioadă [dupa eliberare], îl lucrăm cu peste 12 
agenţi!!! Închipuiți-vă, trimitem unui fost comandant legionar nu mai 
puţin de 12 agenţi! Oricât de prost să fie, și va înţelege că la mijloc e ceva 
suspect, dacă despre unul, nu, dar despre al doilea, al nouălea, tot va 
bănui că este agentul nostru. [...] 

Noi ne apucăm «de lucru»: îi trimitem 12 agenți, toți dirijati cu 
aceleași sarcini. Dacă toți îi vor pune întrebări șablon, întrebându-l ce se 
mai petrece în Vietnam, cum este cu problema cutare și cutare, oricât de 
prost ar fi, și tot și-ar da seama că este vorba de oamenii organelor de 
Securitate. Ba, i se mai dă și ajutor material, dar eu cred că acesta este din 
fondul C.LS., fiindcă nu i-ar fi dat agentul 200 de lei. lată cum noi ajutăm 
pe unii din acești foști legionari cu banii noștri și mai punem în plan să 
«lamurim» dacă nu este cumva ajutor legionar”*. 

Aproape la fiecare ședință, conducerea aparatului își ruga 
subordonații să judece, măcar câteodată, atunci când își îndrumau 
informatorii sau când decideau asupra cursului unei acţiuni, dar realitatea 
rămânea  descurajantă. Activitatea rudimentară, desfăşurată de 
majoritatea lor, era denumită de Al. Drăghici „rutină”, „șablonism”, 
„activitate lipsită de perspectivă”, „formalism” etc., dar toţi acești termeni 


°° Idem, fond Documentar, dosar nr. D 13246, f. 46 - 47: Stenograma ședinței din 
10 iunie 1965, în care s-a analizat activitatea Direcţiei regionale M.A.I. Oltenia. 

desemnau o situație deprimantă, în care lucrătorii nu înțelegeau nimic din 
acțiunile informative desfășurate, așa că preferau să recurgă mecanic la 
aceleași soluţii, cărora oricum nu le pricepeau sensul. De exemplu, în 1961, 
ministrul le reproșa ofițerilor din Regionala de Securitate Ploiești: 

„Aspectul acesta de șablonism, care este imprimat în activitatea 
tovarășilor lucrători operativi. Cineva a închis o acțiune, bine sau rău, și 
de aici trage concluzia că, și în cazul altor acţiuni, trebuie să procedeze 
identic. Sigur că orice acțiune trebuie să o duci în primul rând cu 
agentură, dar condiţiile diferă de la o acţiune la alta, diferă atât ca loc, ca 
persoane, ca probleme politice, ca anturaj al obiectivului etc.”” 

De la explicaţii, Al. Drăghici trecea repede la invective: 

„Tovarăși, numai proștii pot fi arestați prin metodele pe care le 
folosiţi! [...] Rutina, tovarăși, metodele înapoiate de muncă, folosite de 
niște oameni analfabeți în problemele muncii de Securitate, aceasta este 
cauza principală a lipsurilor voastre și cel mai mare dușman al muncii 
noastre”””. 

În final, după ce se constata că nici invectivele, nici indemnurile 
nu aveau nici un efect, vina era aruncată asupra indolentei lucrătorilor: 

„Eu cred că rutina este foarte adânc înrădăcinată aici. Ea apare în 
formalismul si sablonismul, care se manifestă în acțiunile noastre din plin. 
Se copiază un plan de pe altul. I se schimbă doar data, iar restul rămâne 
același, până si paginatia, aceasta ca să zică că s-a făcut altul. De ce nu 
găsesc oare energia și puterea necesară tovarășii aceștia, care au 
răspunderea biroului sau răspunderea serviciului respectiv, pentru ca, pe 
acel lucrător, care face așa ceva, să-l dea cu capul de toţi pereţii”? 

Este greu de negat că modul execrabil, în care erau lucrate multe 
acțiuni, se datora și indolentei. Se pleca, declarativ, cel putin, de la 
standarde foarte înalte, toţi șefii întrecându-se să sublinieze „spiritul de 
sacrificiu” și „dăruirea” ofițerului ideal de Securitate, pentru care, după 
cum spunea N. Doicaru, în 1963, „sacrificiul și conștiința îndeplinirii 
datoriei trebuie să ocupe, în orice caz, preponderență fata de existenţa sa 


“9 Idem, dosar nr. D 13256, f. 49: Stenograma ședinței de analiza activităţii 
Direcţiei Regionale M.A.I. Ploiești ... 1 aprilie 1961. 
7” Idem, dosar nr. D 13264, f. 64: Stenograma ședinței de Colegiu în ziua de 17 mai 
1961. 
7 Idem, dosar nr. D 13259, f. 58: Stenograma ședinței de analiza activității pe linie 
de Contraspionaj... 19.04.1961. 

fizica””’. Desigur, asemenea lozinci erau întâmpinate, și atunci, cu multă 
ironie de o parte a aparatului, care nu se simţea vizată, în nici un fel, de 
apelurile patetice ale conducerii, spre deznădejdea unor personaje, de 
genul lui Al. Drăghici: 

„De multe ori, la baza neexecutării ordinelor nu este numai 
nestiinta, ci este faptul că oamenii au găsit locul unde pot trage chiulul și 
îşi zic: de ce să nu uzeze această posibilitate? Cândva, în Securitate se 
foloseau următoarele expresii : «Ce te omori atât? Ce, o să-ți facă ăștia 
statuie? Stai și tu, fă și tu ca mine, nu facem nimic și ne merge salariul»! 
Se tolerau asemenea expresii, în loc ca măgarii, care le spuneau, să fie 
aruncaţi pe geam, chiar dacă le spuneau în glumă. Lucrătorii și șefii se 
«băteau» pe burtă, in loc să ia poziţie hotărâtă, pentru a nu se permite 
asemenea porcării si pentru a se imprima o poziție de respect fata de 
muncă și instituție” 2. 

Desigur, atunci când relata asemenea atitudini revoltătoare, 
ministrul folosea întotdeauna timpul trecut, ca și cum le-ar fi stârpit de 
multă vreme, prin măsurile sale „ferme”. Cred că supraviețuirea 
venerabilei expresii, citate mai sus, spune multe despre eficiența lui Al. 
Drăghici, și în această privinţă. 

Pe de altă parte, pare cu totul îndoielnic faptul că lenea ar fi fost 
principala vinovată pentru modul primitiv de lucru al ofițerilor de 
Securitate. Majoritatea credeau în propaganda și indemnurile 
mobilizatoare ale conducerii, iar dacă nu, măcar teama de sancțiuni și 
nivelul de saturație, la care mulți ajunseseră, după atâția ani de reproșuri 
permanente, i-au determinat pe mulți să se străduiască să pună în practică 
lozincile recitate în ședințe, privind munca necontenită pentru apărarea 
securității statului. În final, până și șefii lor au ajuns la concluzia că mai 
bine se lăsau păgubași, de la bun început, după cum recunoștea și 
loctiitorul șefului serviciului de Contraspionaj în rândul turiștilor străini 
din 1962, mr. Constantin C. Diaconescu: 

„Dacă intră cineva într-un birou, îi găsește pe lucrători cu dosare 
multe pe masă, citesc toată ziua, dar nu iese nimic. Nu există o 
continuitate în lucrări, se lucrează astăzi o lucrare, ce este considerată ca 
fiind importantă, până la urmă să se constate că nu are valoare, că s-a 
pierdut timpul. Este lăsată aceasta și se ia altă lucrare, tot la întâmplare, se 


™ Idem, dosar nr. D 12602, f. 57: Stenograma ședinței de analiza muncii Direcţiei 
Cadre M.A.I. — 17 mai 1963. 
73 Idem, dosar nr. D 13259, f. 64: Stenograma ședinței de analiza activităţii pe linie 
de Contraspionaj... 19.04.1961. 

mai lucrează si la aceasta o perioadă de timp, dar totul se face fără 
rezultate””*. 

Câteodată „metodele înapoiate de muncă”, la care făcea referire 
ministrul Drăghici, își găseau explicaţia in neintelegerea ordinelor 
conducerii, pe care nimeni nu făcea efortul - sau nu putea - să le explice 
și lucrătorilor, după cum recunoștea, în 1962, un șef de direcţie regională: 

„Mulţi şefi transmit ordinele conducerii ministerului şi 
conducerii direcţiei, fără a îndruma subalternii, și a arăta măsurile 
concrete pentru asigurarea executării bine și la timp a ordinelor. Mai 
departe, cadrele medii transmit ordinele așa cum le-au înțeles, iar 
subordonații execută, după cum se pricep, și în limita celor reţinute de ei 
la darea ordinelor”. 

Adevărata cauză a performanţelor profesionale lamentabile ale 
aparatului de Securitate iese în evidență, cel mai bine, în cazul 
lucrătorilor, care înțelegeau directivele date și încercau să le aplice, să iasă 
din „rutină” și să utilizeze, de exemplu, celebrele combinaţii informative și 
legende, de care se făcea atâta caz la ședințele de pregătire profesională. Si 
ce sursă mai bună de inspirație puteau găsi, pentru combinaţiile 
informative, decât traducerile, cu circulație restrânsă, din literatura 
occidentală de spionaj sau filmele, de aceeași factură, care începuseră să 
fie larg difuzate și în R.P.R., la începutul anilor '60? Din păcate, nu 
întotdeauna asemenea eforturi primeau aprecierea cuvenită, după cum a 
constatat un șef de birou din Direcţia de Contrainformatii în Armată, 
care, după vizionarea unui film de gen, a încercat să pună la cale o astfel 
de „combinaţie”: 

„Şeful de birou, maiorul Popa Traian, a făcut o propunere într-o 
acțiune fără o bază si fără o analiză reală: să instruiască un lucrător 
operativ să meargă la elementul urmărit, să-i spună că a evadat din 
închisoare, să ducă la acesta un bilet ca din partea legăturilor lui, care 
sunt în penitenciar, să-l treacă frontiera și în felul acesta să vadă cum 
reacționează elementul urmărit. A spus că s-a inspirat și din filmul 
«Acţiunea Cobra». 

Când a auzit că nu este bun planul, a spus: 


™ Idem, dosar nr. D 13232, f. 41: Stenograma ședinței de analiză a muncii 
desfășurate de lucrătorii din Serviciul 12, care s-a ținut în ziua de 3.X.1962, cu 
participarea tov. ministru adjunct Negrea. 
? Idem, dosar nr. D 13231, f. 25: Expunerea șefului Direcţiei Regionale M.A.I. Bacău 
la ședința de analiză a muncii, din 17 noiembrie 1962. 

«Cum de acolo, în film, se putea duce o asemenea acțiune 
fantezistă și la noi nu»””°? 

Cred că este destul de relevant faptul că un șef de birou nu putea 
face diferența între o „combinaţie informativă” și simpla „provocare”, 
condamnată în atâtea rânduri de conducerea aparatului, asta pentru a nu 
mai vorbi de sincera lui nedumerire, de la final. Și, ca să nu ne facem prea 
multe iluzii, cu privire la faptul că nivelul redus de profesionalism ar fi 
fost o caracteristică doar a primelor două decenii din existența Securităţii, 
după care lucrătorii ,inapoiati” ar fi fost trecuţi în rezervă și înlocuiți de 
adevărații „profesioniști” ai activităţii de „intelligence”, ar trebui precizat 
că cel menționat mai sus nu este un ofițer fără viitor în aparat, ci 
dimpotrivă. Traian A. Popa, șef de birou în Direcţia de Contrainformatii 
Militare, până în 1970, a fost promovat apoi șef secţie, în aceeași direcție, 
din 1976 a fost mutat la Direcţia I Informaţii Interne, pentru ca, în 
perioada martie 1977 - octombrie 1984, să conducă Serviciul 150 Informaţii 
Interne din Securitatea Municipiului București, unde se ocupa, la fel ca în 
1962, cu urmărirea persoanelor „suspecte de evaziune”. Dacă s-ar fi 
inspirat dintr-un film mai reușit în anii de început ai carierei, sau dacă 
găsea pe atunci un șef mai deschis fata de ,combinatiile” sale informative, 
poate ajungea cel puţin locţiitor șef direcție. 

Majoritatea ofițerilor de atunci au ales însă calea minimei 
rezistențe, și cea mai prudentă pentru cariera lor, și au continuat să 
deschidă un număr cât mai mare de acţiuni informative, să recruteze 
agenţi si să adune note informative, pe care nu le citea nimeni, dar 
imbunatateau statisticile. Nu ar trebui subapreciată valoarea unei statistici 
bune, care putea însemna un pas înainte în carieră, dat fiind faptul că 
toate controalele se concentrau mai ales pe aspectele cantitative ale 
lucrărilor aflate în lucru, după cum se plângeau, în mod ipocrit, în 1967, 
unii șefi de direcție: 

„Aș vrea să raportez că și în munca aparatului nostru, uneori, la 
analizele din trecut, se aprecia activitatea unor organe după cifrele care se 


7° Idem, dosar nr. D 13233, f. 22: Stenograma ședinței din 18 iulie 1962, în care s-a 
analizat activitatea Direcţiei a V-a. 

7 Idem, fond MAI/DMRU, inv. nr. 7393, dosar nr. 8, nenumerotat: Ordinul 
Președintelui C.S.S. nr. 1953/01.10.1970, inv. nr. 7405, dosar nr. 12, nenumerotat: 
Ordinul M.I. nr. II/1735/29.07.1976, inv. nr. 7407, dosar nr. 1, nenumerotat: 
Ordinul prim-adjunctului M.I. nr. II/3093/01.03.1977 si inv. nr. 7426, dosar nr. 5, 
nenumerotat: Decretul prezidenţial nr. 219/19.10.1984. Prin ultimul act a fost 
trecut, în sfârșit, în rezervă. 

prezentau aici. Știu eu, după unele arestări, după unele recrutări, asa, 
luate global, fără să se acorde mai multă atenţie conținutului muncii 
informative desfășurate de fiecare organ în parte”. 

Era un sistem care convenea tuturor, și rareori eficacitatea sa era 
pusă la îndoială. Presiunile, din partea conducerii fiecărei unități, precum 
și din cea a organelor de control, asupra lucrătorilor, mergeau în direcția 
măririi numerelor prezentate, orice scăderi fiind prompt constatate și 
sancţionate. În consecință, aparatul a continuat să lucreze după același 
model rudimentar, fără a manifesta vreun interes față de calitate. Spre 
exemplu, în regiunea lași, în 1966 - 1967, un raport de control, întocmit de 
organele de partid, deplângea faptul că „oamenii sunt determinaţi să 
desfășoare o muncă formală, datorită modului cum sunt tratate 
problemele”, semnalând cazul unui lucrător din raionul Bârlad, care, 
„fiind mai aspru criticat”, din cauza numărului scăzut de acţiuni, lucrat de 
subofiterii de Miliție din coordonarea sa, „a deschis într-o zi cinci acţiuni, 
ca după 6 luni să le închidă fără nici un rezultat”. Mentalitatea 
respectivului era împărtășită, însă, de toți ofițerii, indiferent de funcţia 
avută, iar conducerea ministerului, când descoperea situaţii flagrante de 
același gen, mima surpriza, precum gen. V. Negrea, în 1962: 

„Eu am fost la Oradea, în cursul lunii ianuarie a.c., am trecut pe 
la regiune, am discutat cu șeful regiunii [It.col. Gheorghe I. Rîstea, n.n.] si 
șeful serviciului de Contraspionaj [mr. Marin I. Pătru, n.n.], care au 
recunoscut deschis că au deschis anumite acțiuni informative cu mult 
timp înainte, și că au mai deschis altele noi, numai ca să se găsească și ei 
în treabă, adică ca fiecare lucrător operativ să aibă ce să prezinte, adică n- 
au fost deschise cu un scop, ci numai ca să-și facă de lucru. Le-am analizat 
vreo 3 acțiuni. Una era deschisă unei babe de 75 de ani, care vizitase cu 
multi ani în urmă Legația Austriei. Acţiunea informativă fusese deschisă 
pentru a verifica ce a căutat la legatie. A fost încadrată acțiunea cu un 
agent de vreo 35 ani, care o lucra cu multă «pasiune» - după cum spuneau 
ei - când puteau rezolva problema foarte simplu, o chemau și discutau cu 
ea despre caracterul vizitei făcute si atâta tot. 


7? Idem, fond Documentar, dosar nr. D 11752, vol. 1, f. 144: Stenograma ședinței cu 
activul Ministerului Afacerilor Interne, ținută în zilele de 15 - 18.07.1967. Autorul 
acestei „descoperiri” era șeful Regionalei de Securitate Bacău, col. Dumitru Radu. 
” Idem, fond Cadre, dosar personal Zodian Gheorghe, f. 7: Notă cu privire la unele 
neajunsuri constatate în activitatea organelor M.A.I. din regiune, alcătuită de 
Comitetul Regional lași al P.C.R., din 29.03.1967 

De asemenea, aveau acolo o acțiune deschisă unui instrumentist 
de la Filarmonica din Oradea. Pentru ce? Omul s-a gândit să aducă din 
străinătate, fără a mai plăti vama, un instrument. Atât doar, numai a 
gândit, iar tovarășii l-au luat în acţiune. lată cum se face acolo muncă de 
Contraspionaj””’. 

Chiar si asa, Securitatea parcursese un drum lung, fata de anii de 
început ai existenţei sale, când unii șefi ai structurilor teritoriale sau 
centrale erau capabili să inventeze „dușmani” și organizaţii „subversive”, 
numai pentru a demonstra că munceau, plini de zel, în apărarea 
regimului. „Resturi” ale activităţii pline de râvnă, a acestor lucrători 
inspirați, erau descoperite, multi ani mai târziu, de succesorii lor în 
funcţie, aflați și ei în căutarea unor rezultate palpabile, care rămâneau 
extrem de dezamagiti să constate că totul fusese o farsă, după cum i se 
plângea lui Al. Drăghici, în decembrie 1960, cpt. Gheorghe O. 
Constantinescu, pe atunci locţiitor pentru operativ al șefului Regionalei 
de Securitate Bacău: 

„Scontam că am descoperit o organizaţie, ca să vedem totuși că 
este o organizație din 1949, creată de noi. Când am verificat, am stabilit că 
Zelter [Paul Zelter, fost locţiitor al șefului Regionalei Bacău în perioada 
1951 — 1953, n.n.] a dat ordin lucrătorului să «înființeze» o organizaţie, 
pentru ca atunci când va veni controlul de la București să aibă ce să-i 
raporteze, că are organizatie””. 

Pe de altă parte, indignarea lui Al. Drăghici, atunci când erau 
raportate asemenea situaţii, suna cu totul fals subalternilor, care știau mai 
bine că nu se urmărea decât raportarea unor cifre cât mai mari. Chiar și 
după plecarea lui Drăghici de la conducerea ministerului, când succesorul 
său a cerut efectuarea unei trieri a bazei operative, pentru a fi scoase 
persoanele care nu prezentau nici un „pericol pentru securitatea statului”, 
precum si reducerea, la un nivel realist, a numărului acţiunilor 
informative deschise și agenţilor din rețea, îndemnurile sale au fost 
primite cu mult scepticism. Spre exemplu, lt.col. V. Bocăneţ, după 
prezentarea dimensiunilor impresionante ale bazei operative din regiunea 
Banat, este atentionat, de ministrul C. Onescu, că se ordonase, încă de la 
sfârșitul anului 1966, scoaterea „din baza operativă a tuturor elementelor 
ce n-au ce căuta acolo” și, în consecinţă, era liber să îndepărteze tot ce i se 


*° Idem, fond Documentar, dosar nr. D 13235, f. 120: Stenograma ședinței din ziua 
de 30.05.1962... 
* Idem, dosar nr. D 13192, f. 42: Stenograma ședinței din ziua de 15 decembrie 1960 

părea inutil. Ofițerul respectiv, însă, nici nu vrea să audă de asa ceva, fără 
ordinul scris al ministrului, prin care să i se spună precis ce se poate 
„scoate”, asta pentru că experienţa îl învățase să privească cu suspiciune 
asemenea manifestări de aparent liberalism: 

„Noi am scos, de exemplu, pe ăia, din Grupul Etnic German care 
n-au avut funcţii, dar ce spune Inspecţia Dvs., când vine la regiune și 
găsește că, într-un an de zile, s-au scos 10000 de elemente din bază? [...] 
Noi am fost trași la răspundere, în anii precedenţi, atunci când numărul 
agenturii a scăzut. Atunci când numărul agenturii a scăzut față de 
numărul agenturii din anul precedent, noi am fost trasi la răspundere 
pentru treaba aceasta! Si acum, să trec eu la abandonarea unui număr 
mare de agenţi, mă întreb: nu voi fi din nou tras la răspundere”? 

Temeri ale unui șef mărginit, s-ar putea spune, și exemple 
particulare, care nu au nimic de-a face cu munca inteligentă desfășurată 
de marea masă a aparatului, în lupta împotriva „dușmanului”. Adevărul 
este că există foarte puţine rapoarte de control sau stenograme ale 
sedintelor de „analiză”, care să ilustreze, la modul general, activitatea 
desfășurată de întregul aparat de Securitate sau, măcar, de o parte 
semnificativă a acestuia. Aproape toate documentele de gen se ocupă de 
situații particulare, diverse cazuri, întâlnite în activitatea ofițerilor unei 
direcții, pentru ca, pe baza lor, să se ajungă la concluzia că, în ciuda unor 
„lipsuri”, lucrurile păreau să meargă în direcția cea bună. 

Cu toate acestea, asemenea descrieri, parțiale măcar, a ceea ce 
însemna, propriu-zis, activitatea informativă a aparatului, nu sunt cu totul 
absente. Să admirăm, așadar, modul de desfășurare a „războiului 
minţilor”, purtat de vajnicii lucrători ai Securităţii, pe frontul Regionalei 
lași, în anul de graţie 1967 - deci, nu în negura anilor ’50 - potrivit unei 
descrieri a organelor de partid, de la nivel local: 

„În activitatea organelor M.A.I. din regiune există multe aspecte de 
formalism, de care multi lucrători operativi și șefi de colective isi dau 
seama, dar execută în continuare lucrări pe care (sic!) nu le văd utilitatea, 
pentru că «e ordin». Asa, de exemplu, multi lucrători își dau seama că 
notele, pe care le primesc de la agenţi, nu sunt de calitate, dar, întrucât se 
tine o evidenţă centralizată, în care se trece câte un «betisor» (o liniuta), 
când se primește o notă despre un element suspect, și cum, cine 
controlează, se uită întâi in acest centralizator, să numere «betisoarele», si 


“ Idem, dosar nr. D 11752, vol. 1, f. 160 — 161: Stenograma ședinței cu activul 
Ministerului Afacerilor Interne, ținută în zilele de 15 — 18.07.1967. 

îl întreabă pe lucrător de ce nu are un număr mai mare de note 
informative, a început o goană după cât mai multe note informative. [...] 

În planificarea muncii există, de asemenea, multe aspecte de 
formalism. Planul de muncă al raionului Bârlad, pe acest trimestru, este 
de 14 pagini, în care sunt înșiruite sarcinile, pornind de la comandant și 
până la ultimul lucrător. Apoi urmează planificările lunare și săptămânale 
ale fiecărui lucrător. Este și firesc ca, în acest noian de pagini, să se piardă, 
de multe ori, tocmai ceea ce este mai important. De remarcat că aceste 
planuri sunt trimise de raioane la regiune, sunt restituite cu observații, 
apoi înaintate din nou, până când sunt avizate, irosindu-se, cu acest prilej, 
un mare volum de munca”. 

Nu toţi șefii aveau nevoie de ,,betisoare” si de refacerea la infinit 
a planurilor de muncă, pentru a se asigura că subordonații lor munceau 
cum prevedeau ordinele. Cei cu reale posibilități în materie de aritmetică, 
sau cu aptitudini de contabil, precum comandantul Regionalei de 
Securitate Ploiești, lt.col. N. Dumitrescu, erau o adevărată pacoste pentru 
subalterni, datorită capacităţii lor de a-i prinde asupra faptului pe cei ce 
nu dădeau producţia scontată de note informative și întâlniri cu agentura, 
sau, cel putin, așa se lăuda respectivul, la o ședință de bilanţ din 1963: 

„Tov. Vicepreşedinte [al Consiliului de Miniştri, Al. Drăghici, n.n. 
: Cum ai făcut să nu te păcălească lucrătorii ? 

Lt. col. Dumitrescu: Am procedat în felul următor: 

Pentru a putea să ținem situația în mână, fiindcă se efectuează 
întâlniri multe, de ordinul miilor, am făcut o situaţie lunară, pe fiecare 
lucrător în parte, am făcut grafice de întâlniri până la șeful de post. În 
felul acesta, noi putem să cunoaștem, în fiecare săptămână, câte întâlniri 
s-au realizat. Ne soseau planificările la începutul lunii și noi știam că 
trebuie să se facă luna aceea 9.000 de întâlniri, pe raion având un număr 
X. De asemenea, era planificat pe fiecare lucrător în parte. În această 
situație, erau trecute și întâlnirile din acţiuni. Am constatat atunci că, în 
lunile de vârf, când nu am avut șefii de serviciu în concediu, cifra era de 
9.160. S-a ajuns ulterior la 9.600 de întâlniri lunare. A doua lună însă, am 
observat că numărul întâlnirilor scade. Atunci, făcând o socoteală 
matematică, spunând că avem atâţia agenţi care lucrează în acţiunile X și 
Y, că avem atâţia, care nu sunt în acțiuni concrete, că acești agenţi ar 
trebui să furnizeze atâtea informaţii, ca urmare a întâlnirilor, și am ajuns 
să constatăm că, de fapt, nu se facuse[ra] o serie de contactări. Aici e 


8 Idem, fond Cadre, dosar personal Zodian Gheorghe, f. 7: Notă cu privire la unele 
neajunsuri ..., din 29.03.1967. Mai potrivit ar fi: „războiul capetelor seci”. 
105 


Nicolae Ionita 


buba, am zis, și făcând un sondaj, am stabilit că, într-adevăr, așa stau 
lucrurile, i-am descoperit! 

Dacă nu tii situația în mână, lucrătorii te mint în mod clasic”. 

Pentru toată această situație, în care activitatea informativă se 
reducea la o simplă evidență contabilă - cu „beţișoare” sau nu - a 
informatorilor, a notelor furnizate de aceștia și a elementelor urmărite din 
baza operativă, după 1968 a fost găsit un singur vinovat: Alexandru 
Drăghici. El ar fi împins aparatul să recruteze mii de agenţi fără rost, ceea 
ce ar fi condus la o scădere considerabilă a calității urmăririi persoanelor 
cu adevărat periculoase pentru „securitatea statului”. Realitatea era însă, 
ceva mai complicată, deși nu aceasta îi interesa atunci pe activiștii, ce-i 
luaseră locul fostului ministru. 

Au existat numeroase intervenţii ale lui Al. Drăghici, de-a lungul 
anilor, în care arăta că scopul „muncii informative” nu era de a acumula 
cât mai multi informatori și note ale acestora, dar poate cea mai clară este 
cea din noiembrie 1964, în care explică, încă o dată, subordonatilor cu ce 
ar fi trebuit să se ocupe: 

„Cu prilejul analizelor făcute, în anii trecuţi, s-a apreciat ca, de 
obicei, se considerau ca dușmănoase sau suspecte toate elementele cu 
trecut politic, deși nu se deţineau informaţii verificate despre poziţia lor 
prezentă. Pentru a lichida cu această apreciere deformată, au fost 
ordonate treptat o serie de măsuri, ca, de pildă: creșterea numărului și 
posibilităților de informare ale agenturii, lucrarea prin dosare informative 
a persoanelor, care au deținut funcţii de conducere în fostele partide 
burgheze și organizaţii fasciste, reverificarea seriozitatii materialelor 
neîndoielnice și crearea celor două compartimente (activ și pasiv) ale 
evidenţei operative în cadrul dosarelor de obiectiv sau problema". 

Cu alte cuvinte, scopul întregii operațiuni declanșate, prin 
ordinele din 1956 și 1957, a fost tocmai lămurirea poziţiei fata de regim a 
unor persoane considerate suspecte, din cauza activităţii politice din 
trecut sau originii sociale. Desigur, nu aceasta s-a spus atunci, asta și 


84 Idem, fond Documentar, dosar nr. D 13240, f. 49 - 50: Stenograma ședinței din 
21 octombrie 1963... 

85 *** Securitatea. Structuri — cadre. Obiective și metode (Fl. Dobre, ed. coord.), 
vol. 1 (1948 - 1967), Bucuresti, Ed. Enciclopedică, 2006, p. 641: Expunerea 
ministrului Afacerilor Interne, Alexandru Drăghici, referitoare la munca organelor 
de Securitate în perioada octombrie 1963 - octombrie 1964, cu prilejul ședinței 
ținută la minister cu toate cadrele de conducere din aparatul central și regional 
M.A.I., 17 noiembrie 1964. 

pentru că obiectivele inițiale erau altele - anume identificarea și 
eliminarea din viața publică a tuturor adversarilor regimului. Pe de altă 
parte, dacă s-ar fi adus astfel de precizări lucrătorilor din 1956, aceștia ar fi 
răspuns în cor că, pentru ei, lucrurile erau cât se poate de clare, toți erau 
„bandiţi”, nu aveau nevoie de agentură pentru a ști asta, și cereau 
permisiunea să-i aducă la sediu, ca să-i ajute organele de anchetă să 
mărturisească tot ce-au făcut. Asta nu era, în sine, o idee chiar atât de rea, 
atâta numai că nu ar fi fost identificaţi toți „dușmanii”, la fel cum se 
întâmplase în perioada anterioară, ci numai cei mai vizibili. Din punctul 
de vedere al regimului, sistematizarea adusă de al doilea val de 
represiune, din 1957 - 1960, a fost binevenită. 

In final, ceea ce s-a obținut, prin aplicarea ordinelor 15 și 70, a 
fost instituirea unei permanente supravegheri a persoanelor suspecte, 
arestarea, condamnarea sau trimiterea în colonii de muncă, a aproape 
tuturor celor care se remarcaseră prin rezistență activa fata de noul regim, 
pe baza datelor furnizate de agentura recrutată în acești ani — asa, de slabă 
calitate, cum era ea, în general, dar foarte numeroasă - și, în final, 
reeducarea celor mai inversunati adversari, în interiorul penitenciarelor. 
Din punctul de vedere al regimului, operațiunea s-a dovedit o reușită 
deplină. 

După 1962, însă, o dată cu împărțirea evidenţei operative în 
pasivă si activă si promulgarea primelor decrete de grațiere a deţinuţilor 
politici, încep și demersurile pentru clarificarea situației „dușmanilor”, 
aflaţi încă în libertate. După atâţia ani de eforturi, în sfârșit, se dispunea 
de agentura necesară pentru asta - Al. Drăghici declara că, între 
octombrie 1960 și octombrie 1964, aceasta crescuse, numeric, cu 168% - si 
s-a încercat analizarea întregii baze operative și clarificarea „poziţiei 
prezente” a fiecărei persoane. La fel, în cazul acţiunilor informative, 
trebuia să se lămurească dacă era cazul să fie închise, în urma clarificării 
sesizărilor iniţiale, sau să se continue urmărirea persoanelor evident 
„ostile”. 

O asemenea abordare a activităţii informative ridica însă 
numeroase probleme. Închiderea acțiunilor, sau trecerea în evidenţa 
pasivă a unei persoane și întreruperea urmăririi permanente a individului 
în cauză, nu se efectuau foarte simplu, ci prin analizarea fiecărui dosar în 
parte, solicitarea de informaţii de actualitate, din partea agenturii, cu 
privire la cel urmărit și „asumarea răspunderii”, de către lucrătorii 
operativi și șefii lor, cu privire la faptul că respectivul putea să fie 
considerat o persoană inofensivă pentru regim. Toate cele de mai sus 

reprezentau cerințe, ce nu puteau fi satisfăcute decât în condiţiile 
desfășurării un activităţi informative de calitate, nu prin numărarea 
notelor informative primite lunar de la agentură, cu și fără rost. În 
consecință, deruta, pe care au provocat-o în aparatul informativ-operativ 
al Securității noile cerințe ale conducerii ministerului, este pe deplin 
explicabilă: după ani de zile de contorizat ,,betisoare”, acum se cerea, 
dintr-o dată, calitate. 

În concluzie, în ciuda unor tentative târzii de îmbunătăţire a 
sistemului practicat, evaluarea directă a lucrătorilor de Securitate, după 
1956, a urmărit, aproape exclusiv, aspectele cantitative ale activităţii lor. 
Performanţele unui ofițer erau judecate în funcţie de numărul de 
informatori recrutaţi, note informative primite și „elemente dușmănoase”, 
urmărite. Dacă unii lucrători se dovedeau în stare de ceva mai mult decât 
atât, era cu atât mai bine, dar aveau multe șanse ca meritele lor să nu fie 
remarcate, în urma evaluării Serviciului Inspectii si, deci, nici de 
conducerea ministerului, decât dacă atrăgeau atenţia șefilor direcţi si 
lucrătorilor de cadre, ce-i propuneau spre promovare. Cu greu s-ar fi 
putut spune că aceasta era o metodă potrivită de selectionare a celor mai 
competente cadre. 

În fine, rezultatele acestei abordări „cantitative” a activității 
informative, desfășurate împotriva „dușmanilor” regimului, s-au dovedit, 
în cele din urmă, pe deplin satisfăcătoare, în ce privește ținerea sub 
control a situaţiei operative de pe plan intern, cel puţin până la jumătatea 
anilor "60. Aceasta este însă valabil numai dacă privim situaţia la modul 
general. În particular, însă, în anumite domenii informative sensibile, așa 
cum se va vedea în continuare, metodele grosolane ale organelor române 
de Securitate au constituit o garanție pentru înregistrarea unor 
stânjenitoare eșecuri. 

III. Internarea în locuri de muncă (LM) a unor categorii 
de persoane: 1958-1964! 


III. Internment at the workplace (LM) of certain categories of persons: 
1958-1964 


This study is the third, and the last, regarding administrative 
internment during the Gheorghe Gheorghiu-Dej regime. If in the first two 
studies I dealt with the internment of people into work units (see "CNSAS 
notebooks"/” Caietele CNSAS”, No. 2 (14)/2014, pp. 7-51) and work colonies 
(see "CNSAS notebooks" (15)/2015, pp. 85-150), in this study we investigated 
the internment of people in particular jobs intended to be carried out according 
with the Decree of the Presidium of the Great National Assembly of RPR no. 89 
of 17 February 1958 and in the context of the events in Hungary in 1956, the 
withdrawal of the Soviet troops from Romania and the intensification of the 
rate of collectivization in agriculture. 

As the statistics from the archives of the former Securitate show, most 
of the people interned at the workplace were legionnaires. In LM were also 
interned those who opposed to the collectivization of agriculture, those who 
held positions in the "bourgeois parties", and those after the execution of a 
conviction in order to be isolated from the rest of society in order to make them 
unable to carry out actions hostile to the regime of popular democracy and to 
re-educate them through work. 

As in the case of people internment into work units and working 
colonies, the internment into particular places of work was abusive because it 
was done by the order of the Minister of Internal Affairs, without a court order 
and according with some normative acts that were not published in the "Official 
Bulletin of the Great National Assembly of the Romanian People's Republic" 
because they even violated the provisions of the Constitution of the Romanian 
People's Republic, which contained guarantees on the freedom of the person, 
the inviolability of home, the right to defense and the petition. In addition, it 
also violated the provisions of Convention no. 29 of 1930 on Forced or 
Compulsory Labor adopted by the International Labor Organization, which 
had been ratified by the Romanian People's Republic shortly before the issuance 


" Prezentul studiu este al treilea, si ultimul, referitor la internările administrative 
din timpul regimului Gheorghe Gheorghiu-Dej. Dacă în primele două studii m- 
am ocupat de internarea persoanelor în unităţile de muncă (vezi „Caietele 
CNSAS” nr. 2 (14)/2014, pp. 7-51) şi coloniile de muncă (vezi „Caietele CNSAS” nr. 
1 (15)/2015, pp. 85-150), în acest studiu am cercetat internarea persoanelor în 
locurile de muncă anume destinate efectuate în baza Decretului Prezidiului Marii 
Adunări Naţionale a RPR nr. 89 din 17 februarie 1958 și a Hotărârii Consiliului de 
Miniştri nr. 282 din 5 martie 1958. 

of the normative acts that instituted the administrative measure of internment 
in employment. However, the ratification of the convention did not stop the 
Gheorghe Gheorghiu-Dej regime from violating the obligations assumed by 
ratifying it and proceeding again to administrative internments and the use of 
forced labor against some of Romania's citizens considered dangerous for the 
security of the democratic state -popular during 1958-1964. 


Etichete: loc de muncă (LM), internare administrativă, muncă forțată, regimul 
Gheorghe Gheorghiu-Dej, Republica Populară Română, regim 
comunist . 

Keywords: work place (LM), administrative internment, forced labor, Gheorghe 

Gheorghiu-Dej regime, Romanian People's Republic, communist 
regime. 


Actele normative în baza cărora unele categorii de persoane au fost 
internate în locuri de muncă (LM) 


După o perioadă de câţiva ani în care internările administrative nu 
au mai fost efectuate (1955-1957), ele au fost reluate de regimul Gheorghe 
Gheorghiu-Dej în anul 1958, în contextul evenimentelor din Ungaria din 
1956, a retragerii trupelor sovietice din România și a intensificării ritmului 
colectivizării agriculturii. 

La 17 februarie 1958, Prezidiul Marii Adunări Naţionale a emis 
Decretul nr. 89 care prevedea că „pot fi stabilite în locuri de muncă 
anume destinate persoanele care prin faptele sau manifestările lor 
primejduiesc sau încearcă să primejduiască ordinea de stat, dacă acestea 
nu constituie infracțiuni”. În decret se arăta faptul că prin hotărâre a 
Consiliului de Miniștri se determinau faptele sau persoanele cărora urma 
să li se aplice măsura prevăzută în decret, durata, procedura de internare, 
organizarea, funcționarea și regimul locurilor de munca’. 

În consecinţă, la 5 martie 1958 a fost emisă Hotărârea Consiliului de 
Miniștri nr. 282, care prevedea categoriile de persoane cărora urma să li se 
aplice măsura stabilirii în locuri de muncă anume destinate, procedura 


* ACNSAS, fond Documentar, dosar 53, vol. 30, f. 70. Decretul Prezidiului Marii 
Adunări Naţionale nr. 89 din 17 februarie 1958 nu a fost publicat în „Buletinul 
Oficial al Marii Adunări Naţionale a Republicii Populare Române”. În arhiva 
CNSAS se află o copie extras a Decretului 89/1958 care se găsește în ACNSAS, 
fond Documentar, dosar 53, vol. 30, f. 70. 
3 Ibidem. 

internării și durata ei. HCM nr. 282/1958 a aprobat și Regulamentul 

privitor la primirea, internarea, regimul și supravegherea în locurile de 

muncă anume destinate, prevăzute în Decretul nr. 89 din 17 februarie 1958, 

regulament care făcea parte integrantă din hotărâre‘. 

Ca și în cazul internărilor în unități de muncă și în colonii de 
muncă, actele normative care au reglementat măsura internării 
administrative în locuri de muncă (LM) nu au fost publicate în organul 
oficial al statului, ci au fost comunicate numai instituţiilor care trebuiau 
să le pună în aplicare deoarece prevederile lor încălcau Constituţia 
Republicii Populare Române care conţinea garanţii privind libertatea 
persoanei și inviolabilitatea domiciliului. 

Consiliul de Miniștri al Republicii Populare Române a hotărât ca 
măsura stabilirii în locuri de muncă anume destinate, prevăzută de 
Decretul nr. 89 din 17 februarie 1958, să fie aplicată următoarelor categorii 
de persoane: 

a) „foştilor legionari care au avut funcţii de la șef de garnizoană inclusiv, în sus; 

b) foștilor legionari care, la expirarea executării unei pedepse privative de 
libertate, mai prezintă încă pericol pentru securitatea statului; 

c) foştilor legionari care prin faptele sau manifestările lor primejduiesc sau 
încearcă să primejduiască ordinea în stat, dacă acestea nu constituie 
infracţiuni; 

d) altor elemente care prin faptele sau manifestările lor, primejduiesc sau 
încearcă să primejduiască ordinea în stat, dacă acestea nu constituie 
infracțiuni”. 

Trebuie reținut că măsura administrativă a internării acestor 
persoane în locuri de muncă (LM) venea după ce ministrul Afacerilor 
Interne emisese Ordinul nr. 70 din 17 ianuarie 1957 cu privire la necesitatea 
intensificării muncii informativ operative în rândul clandestinității 


* Hotărârea Consiliului de Miniștri nr. 282 din 5 martie 1958 nu a fost publicată. 
În arhiva CNSAS se găsește o copie extras a acesteia, însă fără Regulamentul 
privitor la primirea, internarea, regimul și supravegherea în locurile de muncă 
anume destinate, care făcea parte integrantă din hotărâre. În ACNSAS, fond 
Documentar, dosar 53, vol. 30, ff. 71-72 se găsește o copie extras după HCM nr. 
282/1958 si doar cuprinsul regulamentului locurilor de muncă, nu și 
regulamentul. Originalul Hotărârii Consiliului de Miniștri nr. 282 din 5 martie 
1958 se găsește în Arhiva Guvernului României, însă nu este declasificată la 
această dată. 

> ACNSAS, fond Documentar, dosar 53, vol. 30, f. 71. 

legionare și partidelor burgheze“. Așadar, la scurt timp după evenimentele 
din Ungaria din toamna anului 1956 au fost luate măsuri pe linia organelor 
de securitate, care au fost îndreptate „contra elementelor active din 
rândul legionarilor și fostelor partide politice”. 

Luarea de măsuri pe linie de securitate împotriva acestor persoane 
era motivată astfel în preambulul ordinului ministrului Afacerilor Interne 
nr. 70/1957: 

„Împotriva țărilor socialiste se duce o activitate subversivă de mari proporții 
pentru care sunt alocate multe milioane de dolari, se face zi de zi propagandă 
mincinoasă prin radio, se lansează baloane cu broșuri și fituici calomnioase, sunt 
trimiși tot mai multi spioni și diversionisti si se desfășoară o intensă acţiune de 
activizare la acţiuni contrarevolutionare a rămășițelor claselor exploatatoare 
răsturnate. (...) 

Socotind că a sosit momentul oportun, în perioada evenimentelor din 
Ungaria, reacţiunea internă și în primul rând legionarii, conducătorii fostelor 
partide burgheze naţionaliste de toate nuanțele, elementele dușmănoase din 
rândul deblocatilor și alte categorii de elemente reacționare au trecut la unele 
acțiuni fatise, îndreptate împotriva sistemului nostru democrat-popular (...) În 
ultimul timp, mai mult ca oricând serviciile de informaţii imperialiste și în primul 
rând spionajul american, au intensificat activitatea centrelor legionare din 
străinătate, contând pe legionari ca pe forța reacționară cea mai organizată, 
capabilă să provoace în tara acte teroriste și alte acţiuni banditesti. (...) Din 
acţiunile terminate la sfârșitul anului 1956 pe linia legionară folosindu-se de 
lozincile naționaliste ale contrarevolutionarilor unguri, au făcut încercări intense 
de a pregăti acţiuni armate. În activitatea lor contrarevolutionara, legionarii s-au 
folosit de unele elemente reacționare din rândurile tineretului studios, 
antrenându-le la organizarea unor manifestații provocatoare de dezordine, prin 
agitarea de lozinci demagogice și cu caracter naţionalist șovin. În organizarea 
acestor provocări au participat deosebit de activ legionarii și membrii altor 
partide politice, care au fost eliberați de curând din închisori. În afară de aceasta 
s-a stabilit că în unele întreprinderi industriale și în diferite localităţi și-au 
intensificat activitatea de subminare nucleele legionare care s-au păstrat în aceste 
locuri. (...) 


* Ordinul ministrului Afacerilor Interne nr. 70 din 17 ianuarie 1957 cu privire la 
necesitatea intensificării muncii informativ operative în rândul clandestinitatii 
legionare și partidelor burgheze se poate consulta în ACNSAS, fond MAI. Direcţia 
Generală Juridică, dosar 3615, vol. 1, ff. 16-31. Ordinul nr. 70/1957 a fost adus la 
cunoștința primilor secretari ai comitetelor regionale de partid și a fost prelucrat 
cu toți lucrătorii operativi ai organelor de securitate. 

7 ACNSAS, fond MAI. Direcţia Generală Juridică, dosar 3615, vol. 1, f. 47. 

Concomitent cu legionarii și-au intensificat activitatea antipopulara 
elementele active ale partidelor burgheze - țărăniștii și liberalii - , care au început 
să pregătească reorganizarea partidelor în condiții de ilegalitate, crearea 
organelor centrale de conducere subversivă ale acestor partide și stabilirea 
legăturilor cu conducătorii organizaţiilor din regiuni. (...). 

Materialele de anchetă în cazurile organizaţiilor subversive descoperite, 
demonstrează că șefii legionari si ai partidelor burgheze sunt aceia care 
organizează si înjghebează activitatea contrarevolutionara din ţară. Cu toate 
acestea, multi lucrători operativi nu înțeleg că atenţia principală trebuie 
concentrată în direcția urmăririi informative a foștilor conducători de organizaţii 
legionare, deoarece aceștia dispun de experiență îndelungată în activitatea 
subversivă si sunt cei mai inversunati dușmani ai regimului democrat-popular. 
Marea majoritate a conducătorilor legionari și ai partidelor burgheze se găsesc în 
afara atenţiei operative a organelor noastre deoarece nu sunt trecuţi în forme 
active de evidență operativă. S-a stabilit că lipsa urmăririi informative active a 
conducătorilor legionari și ai partidelor burgheze se datorează în primul rând 
numărului mic de agenți din acest mediu, slabei lor educări și verificării 
insuficiente a materialelor pe care le furnizeaza...”®. 

Prin Ordinul nr. 70 din 17 ianuarie 1957, conducerea MAI a dispus ca 
în termen de 3 luni (până la 15 aprilie 1957) să fie identificate, trecute în 
evidență și să se deschidă acţiuni informative următoarelor categorii de 
persoane: conducătorilor legionari, începând de la șef de garnizoană în 
sus; persoanelor care au făcut parte din „partidele burghezo-moșierești” 
de la funcția de membru al delegaţiei permanente judeţene în sus; 
persoanelor care au făcut parte din „partidele și organizațiile naţionaliste 
maghiare, germane, sârbești etc., de la funcția de membri ai comitetelor 
comunale”. Trebuiau urmăriți informativ, indiferent de funcţie și situaţie, 
toți legionarii arestaţi pentru activitate dușmănoasă împotriva regimului 
democrat-popular, care fuseseră eliberați din închisori. De asemenea, 
urmau să se deschidă forme de evidență activă asupra tuturor 
conducătorilor partidelor „burghezo-moșierești: national țărănist, liberal”, 
începând de la membrii delegaţiei permanente de judeţ în sus. Trebuiau 
urmăriți și „foștii conducători ai secţiilor de tineret, militare, așa 
numitelor «cercuri-stiintifice», precum și alte elemente conducătoare ale 
partidelor burgheze, acordându-se o atenţie deosebită acelora în jurul 
cărora se concentrau colaboratorii lor din activitatea politică trecută”. 


8 . 
Ibidem, ff. 17-24. 
” Ibidem, fond Documentar, dosar 19, vol. 5, f. 251. 
“ Ibidem, fond MAI. Direcţia Generală Juridică, dosar 3615, vol. 1, ff. 28-29. 

În urma aplicării ordinului ministrului Afacerilor Interne nr. 70 din 17 
ianuarie 1957, aproximativ 8 ooo de persoane au făcut obiectul acţiunilor 
de urmărire ale organelor de securitate”. După cum se arăta în 
Documentarul privind unele abuzuri și ilegalităţi săvârșite de organele 
Ministerului Afacerilor Interne, întocmit de Consiliul Securităţii Statului, 
„pentru marea majoritate a acestor persoane nu existau materiale din care 
să rezulte că desfășoară activitate împotriva securității statului””. 

Ordinul nr. 70 din 17 ianuarie 1957 cu privire la necesitatea 
intensificării muncii informativ operative în rândul clandestinitatii 
legionare și partidelor burgheze se justifică în economia demonstraţiei 
deoarece actele normative privind înființarea locurilor de muncă au fost 
emise în anul 1958 după ce s-a cunoscut starea de spirit și acţiunile 
membrilor mișcării legionare și ai partidelor istorice după evenimentele 
din Ungaria din toamna anului 1956. Preambulul ordinului, din care am 
citat, fiind revelator în acest sens. În urma Ordinului MAI nr. 70 din 17 
ianuarie 1957 au fost deschise acţiuni informative, pentru a li se cunoaște 
starea de spirit și activitatea, la aproximativ 8000 de persoane, în special, 
conducătorilor legionari (începând de la șef de garnizoană în sus), 
persoanelor care au făcut parte din conducerea „partidelor burghezo- 
moșierești”, de la funcţia de membru al delegaţiei permanente judeţene în 
sus, din „partidele și organizaţiile naţionaliste maghiare, germane, 
sârbești” etc. de la funcţia de membri ai comitetelor comunale. Așadar, 
mai întâi a fost documentată activitatea acestor categorii de persoane pe 
linia organelor de securitate după care au fost întocmite actele normative 
pentru a se lua măsuri împotriva lor. 

Un an de zile mai târziu de la apariția Ordinului ministrului 
Afacerilor Interne nr. 70/1957, Prezidiul Marii Adunări Naţionale emitea 
Decretul nr. 89 din 17 februarie 1958, prin care unele categorii de persoane 
menționate în acest ordin erau internate în locuri de muncă (LM) de către 
Ministerul Afacerilor Interne, fiind considerate deosebit de periculoase 
pentru securitatea statului democrat-popular. După cum se arăta în 
documentele organelor de securitate, ele au fost internate cu scopul de a 
fi izolate de restul societăţii pentru a le pune în imposibilitatea de a 
desfășura acțiuni ostile regimului de democraţie populară și pentru a le 
reeduca prin muncă. 


" Ibidem, fond Documentar, dosar 19, vol. 5, f. 251. 
” Ibidem. 

Persoanele internate in LM au muncit la lucrări de amelioratii 
agricole (îndiguiri, desecări, irigaţii etc.) sau de defrișare pe terenurile 
deținute de Ministerul Afacerilor Interne”. 

Mare parte din internatii în locuri de muncă (LM) au lucrat la 
refacerea digurilor de la secţia Periprava a Gospodăriei Agricole de Stat 
Chilia Veche pendinte de Ministerul Afacerilor Interne. 

Ministerul Afacerilor Interne avea în subordine gospodăriile agricole 
de stat Salcia din regiunea Galati și Chilia Veche din regiunea Constanta“. 
În vara anului 1957, MAI a inițiat un proiect de hotărâre a Consiliului de 
Miniștri privind executarea lucrărilor de refacere a îndiguirii de la Secţia 
Periprava a Gospodăriei Agricole MAI Chilia Veche. Este vorba despre 
HCM nr. 1114 din 13 iulie 19577. În expunerea de motive a proiectului de 
hotărâre se arăta că: 

„Datorită așezării lor în zonele inundabile ale Dunării și lipsei digurilor, 
aproape în fiecare an sunt inundate din care cauză nu-și pot realiza planul de 
producţie. Astfel, în anul 1955, gospodăria Salcia din 3 700 ha arabile a realizat 
numai 1060 ha, iar în anul 1956 numai 120 ha. La Gospodăria Chilia Veche, încă 


3 Întru-un document semnat de ministrul Afacerilor Interne se arăta că 
Ministerul Afacerilor Interne a preluat de la Ministerul Agriculturii o serie de 
terenuri, deoarece „dispunând de braţe de muncă, poate să execute atât lucrările 
necesare cultivării terenurilor, cât și lucrările necesare redării agriculturii a acelor 
terenuri care sunt inundate. (...) Pentru ca aceste terenuri să fie redate 
agriculturii este necesar a se executa lucrări de amelioratii (îndiguiri, desecări, 
irigaţii etc.) și defrișări, care s-ar putea face cu cheltuieli mai mici atunci când 
lucrările s-ar executa cu mijloace mecanizate. Din cauza lipsei acestor mijloace, 
cât și pentru ca lucrările să se execute într-un timp cât mai scurt posibil, este 
necesar să se folosească un mare număr de brațe de muncă, ceea ce ar însemna in 
cazul remunerării lor o cheltuială mare, care să depășească cu mult pe aceea care 
ar avea loc dacă lucrările s-ar realiza cu mijloace mecanizate” (ACNSAS, fond 
Documentar, dosar 10 172, vol. 9, f. 128). 
"+ Gospodăria Agricolă MAI Salcia era situată în regiunea Galati, în Balta Brăilei de 
Sud, la cca. 60 Km. de orașul Brăila. Gospodăria Agricolă MAI Chilia Veche era 
situată în Delta Dunării, pe braţul Chilia, la cca. 80 Km. de orașul Tulcea. 
Periprava era situată în Delta Dunării, pe braţul Chilia, la cca. 100 Km. de Tulcea. 
Aceste gospodării, pe lângă sarcina de producţie agrozootehnică, mai aveau și 
importante sarcini de plan privind recoltarea stufului. Astfel, în cursul anului 
1957, sarcina de plan privind recoltarea stufului a fost de 10 ooo tone, iar pentru 
anul 1958 a fost majorată la 20 ooo tone (ACNSAS, fond Documentar, dosar 10 
172, vol. 9, f. 107). 
5 Textul HCM nr. 1114/1957 se poate consulta în ANR, fond CC al PCR-Sectia 
Cancelarie - Hotărâri ale Consiliului de Miniștri, dosar 550/1957, ff. 2-7. 

din anul 1954 (iunie) se găsește sub apă, la secţia Periprava, o suprafaţă de 7 ooo 
ha din care 1800 ha arabile. 

Pe lângă faptul că nu se realizează planul, însă din punct de vedere 
economic aceste unități înregistrează an de an pierderi importante din calamitati, 
datorită inundaţiilor. Numai în anul 1955 si 1956 s-au înregistrat calamitati în 
valoare de 5 252 502 lei. 

Pentru a putea cultiva toată suprafaţa și în scopul asigurării terenului contra 
inundaţiilor, Ministerul Afacerilor Interne a solicitat încă din anul 1956 
executarea proiectelor de îndiguire, organizarea și sistematizarea gospodăriilor 
agricole Salcia și Chilia. Organele Ministerului Agriculturii și Silviculturii nu pot 
îndeplini sarcina trasată prin HCM nr. 9/1957 din motive pe care nu le 
cunoaştem”, 

Conform HCM nr. 9/1957, Ministerul Agriculturii și Silviculturii 
trebuia să întocmească până la data de 30 iunie 1957 proiectul de îndiguire 
și sistematizare a gospodăriei agricole MAI Salcia și Chilia Veche, secția 
Periprava. Deoarece organele acestui minister nu au îndeplinit sarcina 
trasată prin HCM nr. 9/1957, Ministerul Afacerilor Interne a preluat 
inițiativa refacerii îndiguirii celor 7 ooo ha de la Secția Periprava a 
Gospodăriei Agricole MAI Chilia Veche, mai ales că dispunea de forța de 
muncă necesară. Tot în expunerea de motive a proiectului de hotărâre se 
arăta că această suprafață fusese îndiguită total încă din anul 1927, cu un 
dig executat de localnici pe o lungime de 18 Km. Digul a rezistat până în 
anul 1954, când a fost rupt în 32 de puncte pe o lungime de 5 Km în partea 
dinspre Marea Neagră. Din anul 1954 apele nu s-au mai retras datorită 
faptului că erau alimentate de la mare ori de câte ori băteau vânturi 
puternice. Aşadar, traseul digului exista. Urma ca baza digului să fie 
supradimensionată pe o lungime de 12 Km şi refăcută pe o lungime de 5 
Km”. 

Prin HCM nr. 1114 din 13 iulie 1957, Ministerul Afacerilor Interne a fost 
autorizat să înceapă executarea lucrărilor de refacere a vechii îndiguiri, 
precum și a unor canale de evacuare a apelor la unitatea Popina, secția 
Periprava a Gospodăriei Agricole de Stat-MAI - „Chilia Veche” din raionul 
Tulcea, regiunea Constanta, pe bază de documentatii tehnice parțiale ce 
urmau a fi puse la dispoziție de Ministerul Agriculturii și Silviculturii, fără 
a avea la bază o sarcină de proiectare”. 


16 ACNSAS, fond Documentar, dosar 10 172, Vol. 10, f. 439. 
7 Ibidem, f. 440. 
“ ANR, fond CC al PCR-Sectia Cancelarie - Hotărâri ale Consiliului de Miniștri, 
dosar 550/1957, f. 2. 

Ministerul Agriculturii și Silviculturii trebuia să pună la dispoziţia 
MAI tehnicienii necesari. Aceștia rămâneau la dispoziția MAI până la 
terminarea lucrării, având conducerea tehnică a șantierului, fiind 
salarizati de Ministerul Agriculturii și Silviculturii. Tot acest minister 
punea la dispoziția Ministerului Afacerilor Interne motopompele de 
intervenţie necesare evacuării apelor, precum și utilajele necesare 
executării lucrării de îndiguire”. Ministerul Afacerilor Interne venea cu 
forța de muncă necesară, care nu era plătită. În adresa nr. 052 745 din u 
iunie 1957 a ministrului Afacerilor Interne, general colonel Alexandru 
Drăghici către președintele Consiliului de Miniștri al Republicii Populare 
Române, Chivu Stoica, prin care se trimitea proiectul de hotărâre privitor 
la executarea lucrărilor de refacere a digurilor de la secția Periprava, se 
arăta că în proiectul de hotărâre nu s-a prevăzut suma de 1 871 000 lei care 
reprezenta fondul de salarii pentru plata muncii condamnaților. „Această 
măsură a fost determinată de faptul că Ministerul Afacerilor Interne a 
inițiat un proiect de decret pe care l-a înaintat Consiliului de Miniștri, în 
care s-a prevăzut ca munca condamnaților ce vor executa aceste lucrări să 
nu fie plătită”. Este vorba despre Decretul Prezidiului Marii Adunări 
Naţionale nr. 336 din 13 iulie 1957 privind regimul condamnaților care 
muncesc la lucrările de îndiguire ale apelor Dunării, care nu a fost publicat 
în „Buletinul Oficial al Marii Adunări Naţionale a Republicii Populare 
Romane”. Conform prevederilor Decretului nr. 336/1957, condamnatii la 
pedepse privative de libertate pe timp limitat, care pe timpul executării 
pedepsei erau puși la munci la lucrările de îndiguire ale apelor Dunării ce 
se executau la Periprava, raionul Tulcea, regiunea Constanţa, prin 
excepţie de la dispoziţiile prevăzute în secţiunile I si II de sub capitolul III 
al titlului III din cartea I din Codul Penal, nu erau remunerati pentru 
munca depusă. Condamnatii la muncă silnică și detenţie grea pe viata 
puteau fi puși a munci la lucrările de îndiguire numai dacă pedeapsa le 
fusese comutată într-una pe timp limitat. Condamnatii care executau în 
mod conștiincios muncile repartizate și aveau o purtare bună puteau 
obține punerea în libertate înainte de termen socotindu-se pe timpul cât 
munceau la lucrările respective, pentru o zi muncită, trei zile executate 


2 ACNSAS, fond Documentar, dosar 10 172, vol. 10, f. 442. 
*° Ibidem, f. 427. 
” Textul Decretului Prezidiului Marii Adunări Nationale nr. 336 din 13 iulie 1957 
privind regimul condamnaților care muncesc la lucrările de îndiguire ale apelor 
Dunări se poate consulta la ANR, fond Consiliul de Stat. Decrete, dosar 8/1957, ff. 
313 $i 313 verso. 

din pedeapsă. La calcularea cuantumului de pedeapsă ce urma a fi 
considerată ca executată nu se tinea seama de specificul și greutatea 
muncilor prestate și nici de procentele de îndeplinire a normelor de 
muncă, ci numai de numărul zilelor muncite. Zilele de repaus legal în 
cadrul muncii continue se socoteau zile muncite”. Calculul pedepsei 
executate de condamnaţi prin aplicarea dispoziţiilor acestui decret se 
făcea după ce din pedeapsa pronunțată de tribunal se scădeau reducerile 
făcute prin eventuale gratieri. Prin punerea în libertate înainte de termen, 
potrivit prevederilor acestui decret, pedeapsa pronunţată se considera în 
întregime executată. Dispoziţiile privitoare la procedură din Decretul nr. 
720 din 31 decembrie 1956 si din regulamentul pentru aplicarea acestui 
decret se aplicau și în cazul condamnaților al căror regim era reglementat 
prin Decretul nr. 336 din 13 iulie 1957”. 

Daca internatii și condamnatii nu erau plătiți pentru muncile 
efectuate, în schimb angajaţii din unităţile MAI care lucrau în Delta 
Dunării și Lunca Dunării primeau un spor special asupra salariului tarifar. 
Prin HCM nr. 14/1957, pentru personalul încadrat în unitățile MAI care 


> În expunerea de motive a Decretului nr. 336 din 13 iulie 1957 se arăta că : „În 
urma ruperii digurilor de către apele Dunării la Periprava, raionul Tulcea, 
regiunea Constanţa, a fost inundată o suprafață însemnată de teren arabil. Pentru 
a se putea reda agriculturii cca. 7 ooo ha din acest teren este necesar să se execute 
în acel loc lucrări de îndiguire. Lucrările respective, dat fiind faptul că în bugetul 
statului nu sunt prevăzute sumele necesare acestui scop, pot fi executate cu 
condamnaţi, care să nu fie remunerati pentru munca depusă. Pentru executarea 
lucrărilor urmează a fi folosiţi 2 500-3 ooo condamnaţi. Pentru ca lucrările să fie 
executate în cât mai scurt timp și în condiţii bune este necesar a se da totuși 
condamnaților un stimulent, socotindu-se pentru o zi muncită, trei zile executate 
din pedeapsă, fără a se tine seama de specificul și greutatea muncilor și nici de 
procentul de îndeplinire a normelor de muncă, condiții obligatorii prevăzute de 
Decretul nr. 720 din 31 decembrie 1956, publicat în Buletinul Oficial nr. 2 din 16 
ianuarie 1957. În cazul condamnaților care vor presta munci la lucrarea respectivă 
se va ţine seama la calcularea cuantumului de pedeapsă ce urmează a fi 
considerată ca executată numai de zilele muncite. Acest procedeu va duce 
implicit la o cointeresare a condamnaților în ce privește realizările în muncă, 
precum și în adoptarea unei atitudini disciplinate. Pentru administraţia locului de 
deținere, acest procedeu fiind mai simplu, nu implică ținerea unei evidențe 
deosebite ca în cazul Decretului nr. 720 din 31 decembrie 1956, publicat în 
Buletinul Oficial nr. 2 din 16 ianuarie 1957 și nici angajarea de pontatori și 
normatori care necesită cheltuieli” (Ibidem, f. 315). 

3 Ibidem, ff. 313 $i 313 verso. 

lucrau direct și permanent în Delta și Lunca Dunării a fost aprobat, cu 
începere de la 1 octombrie 1957, un spor special asupra salariului tarifar, 
diferențiat astfel: până la 50% asupra salariului tarifar lunar personalului 
de conducere și personalului tehnic superior al unităţilor și până la 40% 
asupra salariului tarifar lunar pentru restul personalului tehnico- 
administrativ’. Măsura acordării unui spor special la salariu angajaţilor 
MAI era motivată, astfel: „Din cauza așezării geografice a acestor 
gospodării, într-o regiune inundabilă, condiţiile de munca si de viata sunt 
deosebit de grele””. 

Autorităţile considerau că prin terminarea îndiguirii celor 7000 ha la 
Chilia Veche - Secţia Periprava se asigura o suprafață arabilă de cca 2000 
ha pentru anul 1958, 3000 ha pentru anul 1959, suprafaţa urmând a crește 
în următorii ani. În HCM nr. 114/1957 se arăta că suprafețele scoase 
temporar de sub inundaţii trebuiau pregătite și exploatate agricol, fără a 
se tine seama de eventualele pierderi de recoltă în cazul ruperii digurilor 
provizorii refăcute sau în cazul depășirii acestora de ape”. Ministerul 
Afacerilor Interne vedea această lucrare ca fiind de o importanță 
deosebită pentru statul democrat-popular, întrucât îndiguirea dădea 
posibilitatea dezvoltării agriculturii în Delta Dunării”. 


*4 ACNSAS, fond Documentar, dosar 10 172, vol. 10 , f. 108. 
*5 Ibidem, f. 107. În expunerea de motive a HCM nr. 14/1957 se arătau, în mod 
detaliat, motivele acordării unui spor special la salariu angajaţilor MAI care 
lucrau în Delta Dunării și Lunca Dunării: regiunea fiind inundabilă, o bună parte 
a anului are o umiditate permanentă; legăturile atât cu Brăila cât și cu Tulcea se 
puteau face numai pe apă, iar în timpul iernii, când Dunărea îngheţa, legăturile 
erau aproape inexistente; posibilitățile de aprovizionare erau limitate; cazarea 
cadrelor era necorespunzătoare, spaţiul fiind foarte restrâns, iar datorită 
inundaţiilor din fiecare an salariaţii erau nevoiţi să-și mute gospodăria odată cu 
evacuarea secţiilor; gospodăriile erau amplasate pe suprafeţe foarte întinse, în 
felul acesta unele secţii erau situate departe de orice așezarea omenească (30-50 
Km.); datorită întinderii gospodăriilor și a legăturilor extrem de anevoioase era 
aproape imposibilă organizarea unei vieți culturale cât de cât corespunzătoare; pe 
timpul recoltării stufului, circa 4-5 luni anual, iarna, executarea serviciului se 
făcea în condiţii extrem de grele, în apă, izolat pe bacuri. Aceste condiţii grele de 
muncă și viață determinau greutăți în recrutarea cadrelor și în menţinerea lor 
(Ibidem, f. 107). 
© ANR, fond CC al PCR-Sectia Cancelarie-Hotărâri ale Consiliului de Miniștri, 
dosar 550/1957, f. 3. 
*7 ACNSAS, fond Documentar, dosar 10 172, vol. 10, ff. 440-441. 

Pentru a descongestiona penitenciarele, din 29 iunie 1957, în baza 
Decretului Prezidiului Marii Adunări Naţionale nr. 324 care modifica 
Codul Penal și Codul de Procedură Penală, condamnatul la închisoare 
corecțională executa pedeapsa în cazurile prevăzute de articolele 268”, 
268”, 338, 339, 340, 341, 433, 434, 435, 578" şi 578" într-o colonie de 
reeducare prin muncă“. Măsura era astfel motivată în decret: „Regimul 
executării într-o colonie de muncă se întemeiază pe influența educativă a 
muncii, pe obligaţia condamnaților capabili de a munci să presteze o 
muncă utilă societăţii, pe acțiunea de educare ce trebuie desfășurată în 
mijlocul condamnaților, pe respectul de către aceștia a disciplinei muncii 
și a ordinii interioare a coloniei, precum și pe stimularea în muncă și 
recompensarea celor stăruitori în muncă, disciplinati și care dau dovezi 
temeinice de îndreptare. Toate aceste mijloace trebuie astfel folosite, încât 
să conducă la îndreptarea și reeducarea celui condamnat””’. Măsura a fost 
luată deoarece penitenciarele erau supraaglomerate. 

În 1957, în contextul evenimentelor din Ungaria, din toamna 
anului 1956, au crescut efectivele de deținuți din penitenciare și colonii de 
muncă. Dacă la 1 iunie 1957 numărul deţinuţilor era de 45 917, la 20 
noiembrie 1957 efectivul ajunsese la 69 533 deţinuţi. Conform 
regulamentului de deținere, spaţiul de cazare pentru un deținut era de 8 
m.c. aer. Spaţiul de cazare existent în unităţile penitenciare și colonii de 
muncă calculat la 8 m.c. aer deţinut corespundea numai pentru un număr 
de 32 318 deţinuţi, iar calculat la 5 m.c. pentru fiecare deținut, socotit ca o 
cantitate minimă necesară, spațiul de cazare existent putea să acopere 
numai 49 540 deţinuţi. Pentru un număr de 15 575 deţinuţi nu existau 
posibilități de cazare, raportarea făcându-se la 5 m.c. aer-detinut. La 
acesta se adăuga numărul deținuților preveniti sau condamnaţi în primă 
instanţă, de 18 262, care nu puteau fi scoși la muncă”. În aceste condiţii s- 
a ajuns ca unii condamnaţi la închisoare corecțională să-și execute 
pedeapsa într-o colonie de reeducare prin muncă. În arhiva organelor de 
securitate se păstrează o situație centralizatoare, de la sfârșitul anului 
1957, cu deținuții aflați în unități, depusi în baza Decretului nr. 324/1957. 
Este vorba despre 9 872 persoane, dintre care 216 preveniti, 2616 
condamnaţi până la 1 an și 7040 condamnaţi peste 1 an. Dintre aceștia unii 
munceau în coloniile de muncă: Salcia - 812 (132 condamnaţi până la 1 an 
și 680 condamnaţi peste 1 an); Chilia -1 (o persoană condamnată peste 1 


28 ANR, fond Consiliul de Stat. Decrete, dosar 8/1957, f. 244 

“9 Ibidem, ff. 244-245. 

5 ACNSAS, fond Documentar, dosar 10 172, vol. 9, ff. 279-280. 

an); Peninsula - 1101 (328 condamnaţi până la 1 an și 773 condamnaţi peste 
1an); Borzești - 250 (80 condamnaţi până la 1 an și 170 condamnaţi peste 1 
an); Brad - 94 (18 condamnaţi până la 1 an și 76 condamnaţi peste 1 an); 
Domnești - 6 (condamnaţi peste 1 an); Periprava - 126 (149 condamnaţi 
până la 1 an si 977 condamnaţi peste 1 an)”. 

Astfel, persoanele internate administrativ în LM munceau în 
colonii alături de deținuții de drept comun, de deţinuţii politici 
condamnaţi prin hotărâre judecătorească și de cei care la expirarea 
pedepsei li s-a fixat loc de muncă. Pentru aceștia din urmă, internarea în 
loc de muncă după expirarea condamnării prin sentință judecătorească, a 
însemnat prelungirea controlului autorităților asupra lor, deoarece erau 
considerați periculoși pentru securitatea statului democrat-popular prin 
originea socială și trecutul politic avut până la venirea Partidului 
Comunist Român la putere. 


Procedura de internare în loc de muncă 

Conform Hotărârii Consiliului de Miniștri nr. 282 din 5 martie 
1958, care se află în copie extras în arhiva CNSAS, măsura internării în 
locuri de muncă se lua pe o durată de la 2 la 6 ani, prin ordinul 
ministrului Afacerilor Interne, la propunerea unei comisii” formată din 
doi adjuncti ai ministrului Afacerilor Interne și un locţiitor al procurorului 
general”. În documentele organelor de securitate se arată că această 
comisie nu a funcționat în componența stabilită de HCM nr. 282/1958. În 
practică, comisia a avut următoarea componenţă: general maior Bucșan 
Gheorghe, loctiitorul procurorului general; general maior Nicolschi 
Alexandru, secretar general al Ministerului Afacerilor Interne; colonel 
Negrea Vasile, secretar general al Ministerului Afacerilor Interne. 
Secretarul Comisiei a fost general maior Nedelcu Mihail. Desi HCM nr. 
282/1958 prevedea ca in componenta comisiei trebuiau sa fie doi adjuncti 
ai ministrului Afacerilor Interne, in realitate aceasta a functionat cu doi 
secretari generali ai Ministerului Afacerilor Interne. Comisia a functionat 
chiar si numai cu doi membri: colonel Dragos Cojocaru, loctiitorul 


3! Ibidem, f. 393. 
* La 28 martie 1958, prin Ordinul nr. 1503 a fost numită comisia de propuneri 
pentru stabilirea în locuri de muncă obligatorii. Alexandru Nicolschi a fost numit 
prin ordin în comisie (ACNSAS, fond Documentar, dosar 13 573, f. 46). 
3 În ACNSAS, fond Documentar, dosar 53, vol. 30, ff. 71-72 se găsește o copie 
extras după HCM nr. 282/1958. 

procurorului general și general locotenent Negrea Vasile, adjunct al 
ministrului Afacerilor Interne“. 

Propunerile de internare în locurile de muncă pentru persoanele 
aflate în libertate se făceau de către direcţiile regionale de securitate, care 
înaintau materialul la Serviciul ”C” din MAI, pentru a fi prezentate 
comisiei spre aprobare. Propuneri pentru internarea în locurile de muncă 
mai făcea și Direcţia anchete penale, cu aprobarea conducerii Ministerului 
Afacerilor Interne”. 

Pentru persoanele care trebuiau să se elibereze din penitenciare se 
proceda astfel: Direcţia Generală a Penitenciarelor și Coloniilor de Muncă 
înainta Serviciului ”C” din MAI, cu putin timp înainte de eliberarea 
detinutului, o notă-raport în legătură cu comportarea din detenţie și 
starea sănătăţii acestuia. La rândul lui, Serviciul ”C” solicita despre 
persoana în cauză date în legătură cu comportarea din perioada detenţiei 
Serviciului "K” de pe lângă penitenciarul respectiv. Pe baza datelor 
primite, Serviciul ”C” întocmea un referat prin care propunea internarea 
în locurile de muncă ori fixarea de domiciliu obligatoriu sau punerea în 
libertate a detinutului. Propunerea era aprobată de șeful Serviciului "C”, 
care ulterior prezenta toate cazurile comisiei speciale MAI. Această 
comisie, la rândul ei, făcea propuneri ministrului Afacerilor Interne în 
legătură cu măsura administrativă ce urma a se lua împotriva persoanelor 
în cauză. După ce ministrul Afacerilor Interne era de acord cu propunerile 
comisiei se emitea un ordin în care erau incluse persoanele, măsura 
administrativă și durata acesteia. Așadar, persoanelor li se fixa loc de 
muncă anume destinat prin ordinul ministrului Afacerilor Interne, cu 
motivaţia că sunt deosebit de periculoase pentru securitatea statului, în 
scopul prevenirii unor noi infracțiuni la legile Republicii Populare 
Române: 

„Pe baza Decretului-lege nr. 89/1958 și în conformitate cu Hotărârea 
Consiliului de Miniștri nr. 282/1958, cu privire la fixarea locului de muncă 
condamnaților contrarevolutionari care și-au ispășit pedeapsa și a altor categorii 
de elemente dușmănoase regimului democrat-popular din Republica Populară 
Română. 

În scopul prevenirii unor noi infracțiuni la legile Republicii Populare 
Române. 


34 Ibidem, dosar 55, vol. 51, partea I, f. 95. 
3 Ibidem. 
* Ibidem, ff. 95-96. 

Avându-se în vedere propunerile comisiei făcute pe baza materialelor 
existente asupra activităţii desfășurate de elementele menţionate mai jos, 
considerate deosebit de periculoase pentru securitatea statului: 


ORDON 


Se fixează loc de muncă pe termenele menţionate în dreptul fiecăruia, 
» 37 


Serviciul ”C” și Direcţia Generală a Penitenciarelor și Coloniilor de 
Muncă din MAI erau autorizate să aducă la îndeplinire dispoziţiile 
ordinului ministrului Afacerilor Interne prin care se fixa loc de muncă 
(vezi în anexa documentară un exemplu de ordin al ministrului Afacerilor 
Interne de fixare a locului de muncă). 


Ce categorii de persoane au fost internate în locuri de muncă? 

În Hotărârea Consiliului de Miniștri al RPR nr. 282 din 5 martie 
1958 se arăta că măsura stabilirii în locuri de muncă anume destinate, 
prevăzută de Decretul nr. 89 din 17 februarie 1958, urma să fie aplicată 
următoarelor categorii de persoane: „foștilor legionari care au avut funcţii 
de la șef de garnizoană inclusiv, în sus; foștilor legionari care, la expirarea 
executării unei pedepse privative de libertate, mai prezintă încă pericol 
pentru securitatea statului; foștilor legionari care prin faptele sau 
manifestările lor primejduiesc sau încearcă să primejduiască ordinea în 
stat, dacă acestea nu constituie infracțiuni; altor elemente care prin 
faptele sau manifestările lor, primejduiesc sau încearcă să primejduiască 
ordinea în stat, dacă acestea nu constituie infracțiuni”. 

În locuri de muncă (LM) au ajuns persoane, de ambele sexe, din 
toate categoriile sociale și profesionale si cu diferite apartenente politice 
în trecut. După cum se arată în ordinele ministrului Afacerilor Interne, loc 
de muncă li s-a fixat „condamnaților contrarevolutionari care și-au ispășit 
pedeapsa și altor categorii de elemente dușmănoase regimului democrat- 


37 Pentru ordinele ministrului Afacerilor Interne, din anii 1958-1962, prin care s-a 
fixat loc de muncă, pe diferite termene, unor categorii de persoane, vezi ACNSAS, 
fond Documentar, dosar 55, vol. 1, 2, 3, 4, 10. Tot în aceste dosare se găsesc și 
ordine ale ministrului Afacerilor Interne de ridicare a pedepsei administrative. 
38 ACNSAS, fond Documentar, dosar 53, vol. 30, f. 71. 

popular din Republica Populară Română. În scopul prevenirii unor noi 
infracțiuni la legile Republicii Populare Române”? . 

În documentele organelor de securitate se arată că loc de muncă 
(LM) li s-a fixat persoanelor care au făcut parte din organizaţia legionară, 
din „fostele partide burgheze” și celor care s-au opus colectivizării 
agriculturii. Conform unui raport al Serviciului „C” din Ministerul 
Afacerilor Interne, la 30 iunie 1961, erau internate în locuri de munca (LM) 
un număr de 1 709 persoane. Dintre acestea, 1209 făcuseră parte din 
organizaţia legionară, iar restul de 500 din „fostele partide burgheze, 
organizaţii subversive sau au avut manifestări dușmănoase în legătură cu 
transformarea socialistă a agriculturii” (vezi tabelul): 


Persoanele internate în LM la data de 30 iunie 1961 


Nr. total al persoanelor Motivele pentru care au 
internate in LM fost internate in LM 
22-fosti conducatori; 
32-fosti sefi de judet; 
51-fosti sefi de unitate; 


1209 persoane care au facut 120-fosti sefi de sector; 
parte din organizatia 221-fosti şefi de garnizoană; 
legionara 20-fosti sefi de plasa; 


382-fosti sefi de cuib; 
351-fosti membri; 
8-fosti membri FDC; 
2-fosti membri PNC. 
500 persoane care au facut | 31-care au facut parte din 
parte din „fostele partide | diferite „bande si organizaţii 


burgheze, organizaţii subversive”; 
subversive sau au avut 2-care au făcut parte din 
manifestări dușmănoase în PNT; 
legatura cu transformarea 6-care au desfasurat 


3 Ibidem, dosar 55, vol. 3, f. 1. 

* Ibidem, dosar 53, vol. 4, ff. 103-104. Serviciul ”C” din MAI a întocmit rapoarte 
asupra mișcărilor survenite în situația persoanelor internate în LM în perioada 
1958-1964. Ele pot fi consultate în ACNSAS, fond Documentar, dosar 53, vol. 4. De 
asemenea, situaţii cu persoanele internate în LM, în diferiţi ani, se pot consulta în 
ACNSAS, fond Documentar, dosar 13 294, vol. 36, f. 101; Ibidem, vol. 56, f. 46; 
Ibidem, vol. 94, f. 30. 

103-104. 


socialistă a agriculturii” activitate de spionaj; 
461-care au avut manifestări 
dușmănoase. 


Sursa datelor din tabel: ACNSAS, fond Documentar, dosar 53, vol. 4, ff. 


Prezint mai jos câteva exemple de persoane, din arhiva organelor de 
securitate, care au făcut parte din Mișcarea Legionară și au fost internate 
în locuri de muncă: 


Tănăsescu Ștefan, născut la 8.XI.1902 în comuna Bistreț, raionul 
Vânju-Mare, regiunea Oltenia, fiul lui Gheorghe și Ana, agricultor, 
i s-a fixat LM pe timp de 36 luni pentru că „s-a încadrat în 
organizaţia legionară din anul 1939 și a deţinut funcţia de șef de 
cuib, activând până la rebeliune. După 23 august 1944 a avut 
manifestări dușmănoase la adresa regimului nostru democrat- 
popular”; 

Voicu Gheorghe, nascut la 13.11897 in comuna Piscul Vechi, 
raionul Calafat, regiunea Oltenia, fiul lui loan și Floarea, 
agricultor, i s-a fixat LM pe timp de 36 de luni pentru că „s-a 
încadrat în organizaţia legionară din anul 1937 și a deținut funcția 
de șef de garnizoană”*; 

Brăgaru Marin, născut la 9.X.1912 în comuna Giubega, raionul 
Băilești, fiul lui Lepădat și Fira, agricultor, i s-a fixat LM pe timp de 
36 luni pentru că „în 1940 a fost numit șef de garnizoană legionară. 
În 1953 a fost condamnat la 2 ani închisoare pentru activitate 
legionară. După eliberare a desfășurat activitate de destrămare a 
GAC”%; 

Moanga Constantin, născut la 21.X.1907, în comuna Orodel- 
Plenita, fiul lui Dumitru și Ana, agricultor, i s-a fixat LM pe timp 
de 36 luni pentru că „în perioada 1936-1941 a fost șef de cuib și șef 
de garnizoană legionară. S-a manifestat dușmănos în legătură cu 
evenimentele din Ungaria și cu transformarea socialistă a 
agriculturii”**. Exemplele pot continua. 


+ ACNSAS, fond Documentar, dosar 55, vol. 1, f. 101. 
* Ibidem. 

8 Ibidem, f. 105. 

4 Ibidem, f. 107. 

În anii 1958 și 1959 au fost reţinute din întreaga ţară și internate în 
locuri de muncă (LM) 347 persoane, în vârstă de peste 60 de ani, cele mai 
multe fiind internate din regiunea Craiova (253). Marea majoritate a 
persoanelor internate au activat în Mișcarea Legionară, fiind șefi de 
garnizoană, șefi de cuib și șefi de sector. Printre acestea se regăseau și 
persoane care au activat în „partidele politice burgheze”, ca, de exemplu, 
Ilie Lazăr, demnitar PNT, 64 de ani, încadrat in LM la 11.07.1959, pedeapsa 
expirând la n.07.1965%; Bejan Ioan, PNL, 62 de ani, încadrat in LM la 
17.02.1958, pedeapsa expirând la 17.02.1960% si Mihai Slăvescu, 64 de ani, 
președintele PNC, încadrat în LM la 04.07.1959, pedeapsa expirând la 
04.07.1963”. În arhiva organelor de securitate se păstrează tabelele 
nominale cu persoanele în vârstă de peste 60 de ani reținute de organele 
MAI si încadrate in LM“. 


% Ibidem, dosar 55, vol. 4, partea a II-a, f. 3. Dosarul de LM al lui Ilie Lazăr se află 
in ACNSAS, fond Penal, dosar 213, vol. 88. Ilie Lazăr s-a născut la 12 decembrie 
1895 în Giulești, raionul Sighet, regiunea Maramureș, de profesie avocat, membru 
marcant al Partidului Naţional Țărănesc (președintele organizaţiei judeţene 
Maramureș). A fost ales deputat la alegerile parlamentare din decembrie 1928, 
iulie 1932 și decembrie 1937. Prin sentinţa Tribunalului Militar al Regiunii a Il-a 
București din n noiembrie 1947, Ilie Lazăr a primit 12 ani temniță grea pentru 
„complot și încercare de trecere frauduloasă a frontierei”. După expirarea 
pedepsei, în anul 1959, prin ordinul ministrului Afacerilor Interne nr. 10049 din 10 
aprilie a fost internat administrativ, fixându-i-se loc de muncă pe o perioadă de 
72 de luni. La eliberarea din penitenciarul Râmnicu-Sărat a fost internat în loc de 
muncă (LM), fiind dus în colonia de muncă Culmea. În 1960 a fost transferat la 
colonia de muncă Periprava. Ilie Lazăr considera că „măsura internării 
administrative a fost determinată de teama autorităţilor fata de acţiunile de 
solidaritate ale populaţiei, în special din Ardeal, cu eventualele sale activități de 
natură politică” (Andrea Dobes, Ilie Lazăr. Consecventa unui ideal politic, ediţia a 
Il-a revăzută și adăugită, Bucuresti, Editura Fundaţiei Academia Civică, 2015, pp. 
258-285; 363-371). 
4° ACNSAS, fond Documentar, dosar 55, vol. 4, partea a II-a, f. 3. 
47 Ibidem, f. 12. 
48 Tabelele nominale întocmite de MAI, in data de 26 decembrie 1959, cu 
persoanele în vârstă de peste 60 de ani, care au fost reținute de organele MAI din 
întreaga tara (mai putin regiunea MAI Craiova) si încadrate in LM se pot consulta 
în ACNSAS, fond Documentar, dosar 53, vol. 1, partea a Il-a ff. 1-12 sau dosar 55, 
vol. 4, partea II, ff. 1-12. În arhiva organelor de securitate se păstrează și tabele 
nominale întocmite de MAI cu persoanele din mediul rural condamnate pentru 
„manifestări dușmănoase împotriva transformării socialiste a agriculturii care în 
trecut au făcut parte din organizaţia legionară”. Un tabel nominal întocmit de 

În 1958, legionarilor aflați cu domiciliu obligatoriu în comunele 
speciale din Câmpia Bărăganului li s-a fixat loc de munca. De fapt, aceștia 
au fost internați în Colonia „Culmea”. Prin ordinele ministrului Afacerilor 
Interne nr. 10 029, 10 030 și 10 031, din 26 august 1958, li s-a fixat loc de 
munca, pe diferite termene (intre 24 si 72 de luni), celor 268 legionari 
aflați cu domiciliu obligatoriu în localitățile speciale din regiunile: 
Bucuresti, Galati si Constanţa“”. 

La începutul lunii septembrie 1958, șeful Serviciului "C” din MAI, 
colonel Nedelcu Mihail, a întocmit un plan de acțiune cu privire la 
arestarea și trimiterea legionarilor aflați cu domiciliu obligatoriu în 
comunele speciale din regiunile: Bucuresti, Galati și Constanta, la locurile 
de muncă fixate. Conform planului, trebuiau trimise la fiecare regiune 
tabele cu persoanele ce urmau a fi reținute, specificându-se datele de stare 
civilă si locul unde se aflau atunci. Trimiterea tabelelor trebuia să se 
execute pe 9 septembrie 1958. Tot în cursul zilei de 9 septembrie 1958 
trebuiau trimise adrese la Direcţia Penitenciare, Lagăre și Colonii (DPLC), 
în vederea executării ordinului Ministrului Afacerilor Interne cu privire la 
fixarea locului de muncă, pentru fiecare individ în parte. La rândul ei, 
Direcţia Penitenciare, Lagăre și Colonii a comunicat adresele Coloniei 
„Culmea” pentru a face formele legale de internare a acestor persoane”. 

Planul conţinea și măsurile de arestare: directorul regiunii MAI 
București trebuia să ia măsuri pentru arestarea „celor 48 elemente 
legionare” aflate pe raza regiunii București. La direcţiile regionale MAI 
Constanţa și Galaţi s-a deplasat colonelul Nedelcu Mihail, care împreună 
cu directorii acestor direcţii, a luat măsuri pentru arestarea celor 220 
persoane aflate pe raza acestor regiuni (126 de persoane pe raza regiunii 
Constanta si 94 de persoane aflate pe raza regiunii Galati). Operatiile de 


MAI se poate consulta în ACNSAS, fond Documentar, dosar 53, vol. 1, partea a II- 
a ff. 15-37. 
4° ACNSAS, fond Documentar, dosar 55, vol. 2, ff. 96-136. Prin Ordinul ministrului 
Afacerilor Interne nr. 10 029 din 26 august din 1958 li s-a fixat loc de muncă celor 
48 de legionari aflați în domiciliu obligatoriu pe raza regiunii Bucuresti (Ibidem, 
ff. 98-105); prin Ordinul ministrului Afacerilor Interne nr. 10 030 din 26 august 
din 1958 li s-a fixat loc de muncă celor 126 de legionari aflaţi în domiciliu 
obligatoriu pe raza regiunii Constanţa (Ibidem, ff. 106-123); prin Ordinul 
ministrului Afacerilor Interne nr. 10 031 din 26 august din 1958 li s-a fixat loc de 
muncă celor 94 legionari aflaţi în domiciliu obligatoriu pe raza regiunii Galati 
(Ibidem, ff. 124-136). 
°° ACNSAS, fond Documentar, dosar 55, vol. 2, f. 96. 

arestare s-au executat concomitent, în toate regiunile, în ziua de 12 
septembrie 1958, orele 23. Legionarii cu domiciliu obligatoriu care aveau 
acțiuni și asupra cărora directorii apreciau că trebuia să se ia măsuri de 
anchetare erau opriţi la regiunile respective, comunicându-se acest lucru 
Serviciului "C” din București”. 

Prezint mai jos câteva exemple de persoane aflate în domiciliu 
obligatoriu, cărora li s-a fixat loc de muncă în anul 1958: 

e Ambrozie Cornelia, născută la 06.12.1911 în comuna Neagra Șarului, 
raionul Vatra Dornei, fiica lui Gheorghe și Elena, profesoară, fostă 
cu domiciliul în comuna Viișoara, raionul Slobozia, regiunea 
București, prin ordinul ministrului Afacerilor Interne nr. 10 029 
din 26 august 1958 i s-a fixat loc de muncă pe timp de 36 luni”; 

e Dima Stefan, născut la 20.09.1907 în comuna Slivna, regiunea 
Galaţi, fiul lui Petre și Ruxandra, preot, cu domiciliul în comuna 
Fundata, raionul Slobozia, regiunea București, prin ordinul 
ministrului Afacerilor Interne nr. 10 029 din 26 august 1958 i s-a 
fixat loc de munca pe timp de 48 luni”; 

e  Tăbăcaru Ion, născut la 01.02.1898 în Bacău, fiul lui Pavel si Ana, 
fost magistrat, cu domiciliul în comuna Rubla, Călmățui, regiunea 
Galati, prin ordinul ministrului Afacerilor Interne nr. 10 031 din 26 
august 1958 i s-a fixat loc de muncă pe timp de 48 luni. 
Exemplele pot continua. 

Preotul Zosim Oancea, care se afla în domiciliu obligatoriu în comuna 

Bumbăcari, raionul Călmățui, regiunea Galati, după ce executase o 
condamnare de 10 ani pentru crimă de uneltire”, a fost internat in LM la 


” Ibidem, ff. 96-97. 

” Ibidem, f. 98. 

3 Ibidem, f. 100. 

* Ibidem, f. 136. Pentru alte exemple de persoane aflate în domiciliu obligatoriu 

cărora li s-a fixat loc de muncă, vezi și ACNSAS, fond Documentar, dosar 55, vol. 

10, ff. 234-249. 

* Referatul Serviciului ”C” din Ministerul Afacerilor Interne nr. 13/0063046 din 15 

iunie 1957 cuprinde motivele arestării și condamnării lui Zosim Oancea, născut la 

21 iulie 19 în satul Alma, judeţul Sibiu, de profesie preot: „Din materialul pe 

care-l detinem rezultă că înainte de 23 august 1944 a fost simpatizant legionar, iar 

după acea dată a ţinut strâns legătura cu fruntașii organizaţiilor subversive 

legionare, profesorul Petrașcu Nicolae și avocatul Chioreanu Nistor din Sibiu. În 

anul 1946 primește dispoziţii de la Chioreanu să ia legătura cu studentul Ciobanu 

Ion de la Academia Teologică din Sibiu și să-i transmită acestuia ordinul pentru 

reorganizarea mișcării subversive legionare în rândurile studenţilor. În luna 

data de 12 septembrie 1958, pedeapsa expirând la 12 septembrie 1963. Din 
memoriile sale aflăm cum a fost ridicat din domiciliu obligatoriu (DO) si 
internat în loc de muncă (LM), fiind dus în colonia de muncă „Culmea”: 

„Bu!...bu!...bu!...s-au repetat bătăile in ușa exterioară de scândură de la 
intrarea în casă. Era după miezul nopţii. ÎI aveam la mine și pe copilul mai mare: 
Răducu și ne-am trezit speriaţi. Am deschis, ca să vedem năvălind în casă un grup 
întreg de polițiști și soldaţi, conduși de un ofițer superior. Nici o hârtie, nici un 
ordin, nici o sentinţă. 

«Stati nemiscati!» - a răcnit șeful bandei. Era destul de rece și băiatul era 
numai în chiloti, în timp ce ei au făcut o perchezitie de formă. 

- Lăsaţi băiatul să se îmbrace! - le-am spus cu glas destul de hotărât si 
enervat. Și l-au lăsat, spunându-mi, în același timp, să mă îmbrac și să-mi iau ce 
mai cred că am nevoie pentru plecare. 

De ce?...Unde?... Nu mi-au spus nici ei și n-am întrebat nici eu. Pe mine m-au 
îmbarcat într-o dubă, în care mai erau și alţii, iar copilul a rămas singur, 
tremurând de spaimă. Am aflat doar după alţi cinci ani, când am ajuns și eu 
acasă, că mai mult de o săptămână, de teamă să nu-l ia și pe el, a dormit pe 


ianuarie-februarie 1948 face legătura acasă la locuinţa sa, între legionarii 
Chioreanu și Lichentan Grigore cu care ocazie acesta din urmă preia comanda 
org. subv. legionare din Sibiu. De asemenea, Oancea Zosim a editat un calendar 
intitulat «Credinţa», a recrutat noi membri pentru organizaţia legionară, iar banii 
pe care i-a primit pentru calendare i-a trecut în fondul organizaţiei. Pentru 
faptele arătate mai sus a fost trimis în judecata Trib. Mil. Sibiu, care prin sentita 
nr. 93/1949 l-a condamnat la 10 ani închisoare corecțională, în prezent fiind 
încarcerat în Penitenciarul Aiud, în curs de executarea pedepsei, care expiră la 
4.VIL1958. Dir. Reg. MAI Cluj - Problema ”D”, cu raportul nr. 40 485 din 23 mai 
1957, ne face cunoscut că nu posedă material compromitdtor asupra 
susnumitului. Întrucât numitul Oancea Zosim a muncit în timpul detenţiei, 
obținând un beneficiu de 783 de zile, precum și pentru faptul că a avut o 
comportare bună, propunem să i se aplice D.L. 72/1950, însă pentru activitatea pe 
care a desfășurat-o în cadrul organizaţiei legionare, până la arestare să i se fixeze 
domiciliu obligatoriu pe timp de 60 de luni în com. Bumbăcari, Rai. Călmățui- 
Reg. Galaţi” (ACNSAS, fond Penal, dosar 14 028, f. 6). Prin Decizia MAI nr. 6850 
din 1 iulie 1957 lui Oancea Zosim i s-a fixat domiciliu obligatoriu pe timp de 60 de 
luni în comuna Bumbăcari, raionul Călmățui, regiunea Galati (Ibidem, f. 7). La 26 
august 1958, prin ordinul ministrului Afacerilor Interne al Republicii Populare 
Române nr. 10 031 i s-a fixat loc de munca (LM) pe timp de 60 de luni. Pedeapsa 
începea la 12 septembrie 1958 și expira la 12 septembrie 1963 (Ibidem, ff. 19-20). 
Din mărturiile sale aflăm că și-a executat pedeapsa în coloniile de muncă „Noua 
Culme” și Periprava (Pr. Zosim Oancea, Datoria de a mărturisi. Închisorile unui 
preot ortodox, București, Editura Harisma, 1995, pp. 146-159) 

câmpul Bărăganului, până a venit mama lui de la Sibiu, soția mea Dorina, să 
lichideze toată gospodăria și să plece la Sibiu. (...) 

Era noaptea de 12 septembrie 1958. 

Drum lung... si greu!...Până unde?...Nu s-a spus nimic...Răsărise si se ridicase 
bine soarele, când am ajuns la o poartă. S-a deschis repede și am intrat. 

Câteva clădiri sistem baracă, cu o mică terasă la intrare pe care se ajungea pe 
câteva scări. Nu eram primii ajunși în baraca în care ne-au băgat. Între cei găsiți 
îmi amintesc de: preotul tânăr Vladovici, preotul mai în vârstă: Opriș, scriitorul 
Horia Cosmovici. 

În sfârșit acum știam: eram la «Noua Culme», aproape de comuna Ovidiu, nu 
departe de Constanţa. 

Aveam să aflăm a doua zi că ni s-a fixat loc de muncă - deci, favoare. Și unde? 
- Pe albia Canalului, la spart piatră. 

Dumnezeu m-a scăpat și de această osândă, prin același tremur al mâinilor, 
interpretat de medici ca Parkinson. Ceea ce însemna: scutire de muncă silită și 
folosire la munci voluntare, în interiorul lagărului. 

Aceasta era legea, dar, pentru că aveau nevoie de cât mai multi, intervenea 
abuzul”. 

În referatul Serviciului ”C” din MAI din 14 august 1963 se arăta că în 
timpul internării preotul Zosim Oancea nu a muncit deoarece era bolnav, 
nu a fost pedepsit disciplinar, „însă a fost semnalat ca un element mistic 
ce face propagandă religioasă””. 

Zosim Oancea a fost pus în libertate la expirarea termenului (12 
septembrie 1963) din colonia Periprava, prin ordinul vicepresedintelui 
Consiliului de Miniștri și ministrul Afacerilor Interne al Republicii 
Populare Române nr. 5010 din 26 august 1963, cu menţiunea că, tindndu- 
se cont de activitatea sa legionară“, nu putea fi încadrat ca preot si nici în 


5° Pr. Zosim Oancea, op. cit., pp. 146-147. 

> ACNSAS, fond Penal, dosar 14 028, f. 37. La 9 iulie 1963, Biroul ”K” din Direcţia 
Regională Dobrogea transmitea Serviciului "C” din MAI modul cum s-a 
comportat Zosim Oancea în timpul internării: „La ord. Dvs. nr. 14/T/784952 din 
20.06.1963 cu privire la internatul c.r. Oancea Zosim, raportăm următoarele: cel 
în cauză de la data internării și până în prezent nu a ieșit la muncă fiind bolnav. A 
stat mai mult în camera de cronici și rareori a ieșit la anumite munci ușoare 
interioare, a avut o comportare bună și nu a fost pedepsit disciplinar. De către 
organele noastre a fost semnalat ca un element mistic care în tot timpul caută să 
propage religia în rândul internatilor” (ACNSAS, fond Penal, dosar 14 028, f. 32). 

5 În procesul verbal de interogatoriu din 28 ianuarie 1960, luat la colonia 
„Culmea”, Zosim Oancea prezintă astfel activitatea sa ca „simpatizant legionar”, 
pentru care a fost arestat și condamnat: „Nu am desfășurat nici un fel de 
activitate legionară în calitate de simpatizant legionar. Asemenea nu am 

130 


III. Internarea în locuri de muncă (LM) a unor categorii de persoane... 


munci de răspundere sau întreprinderi cu caracter militar unde putea veni 
în contact cu documente secrete de stat”. 

Prin Ordinul nr. 8072/S din 26 iunie 1958, semnat de Gheorghe 
Pintilie, adjunctul ministrului Afacerilor Interne, adresat Serviciului ”C” 
din MAI, au fost anulate deciziile semnate privind stabilirea de domiciliu 
obligatoriu persoanelor care urmau să se elibereze din locurile de detenţie 
și făceau parte din următoarele categorii: legionari și persoane care „după 
23 august 1944 au fost condamnate pentru activitate desfășurată în 
organizaţiile subversive de tip fascist”. Pe viitor, aceste persoane care se 


participat la rebeliunea legionară din ianuarie 1941 (...) Am fost și judecat la 10 ani 
închisoare corecțională în anul 1948 pentru activitate subversivă legionară. 
Această calitate legionară a mea a constat în aceea că am contribuit o singură 
dată la ajutorul legionar cât și în aceea că am pus (casa) locuinţa mea din Sibiu la 
dispoziția unor legionari care desfășurau, de asemenea, activitate subversivă 
legionară. Precizez însă că nu am avut cunoștință despre activitatea legionară în 
întregime a acestor legionari. Știam doar că ei se ocupă de colectarea de ajutoare 
pentru familiile de legionari arestați. Cu ocazia procesului mi s-au imputat mai 
multe fapte pe care eu însă nu le-am recunoscut întrucât nu-mi aparţineau. Nu 
mai rețin în mod exact ce anume. S-a reținut în sarcina mea cu ocazia 
dezbaterilor în proces” (ACNSAS, fond Penal, dosar 14 028, ff. 22-23). În procesul 
verbal de interogatoriu din 17 februarie 1960, Zosim Oancea arată că a contribuit 
la ajutorul legionar cu sume de bani pe care le-a dat lui Tănase Viorel: „Așa cum 
mi se spusese acești bani care se strângeau de către membrii organizației erau 
pentru ajutorarea familiilor legionarilor închiși cât și a legionarilor ce se aflau în 
închisori. Am contribuit o singură dată cu ajutor legionar fiind o sumă de câteva 
sute de lei. De asemenea, în anul 1947 am editat un calendar pentru anul 1948 
intitulat «CREDINȚA», iar acest calendar a fost difuzat de către mai multi 
cunoscuţi și prieteni de ai mei. O parte din calendare au fost vândute de către 
legionarul Galea Șerban, iar din banii pe care acesta i-a strâns din vinderea 
calendarelor, o parte au fost trecuţi în fondul organizaţiei pentru ajutor legionar. 
(...) La locuința mea din orașul Sibiu s-au întâlnit legionarii Cioran Aurel, 
Lechintan Grigore și Chioreanu Nistor între care se purtau diverse discuţii legate 
de activitatea subversivă legionară. De asemenea, eu fiind coleg și prieten cu 
profesorul Petrașcu Nicolae am fost în dese rânduri vizitat și de către acesta, însă 
nu retin dacă el a luat parte vreodată la ședințele la care participau cei de mai 
sus” (Ibidem, ff. 25 și 25 verso). 
5 ACNSAS, fond Penal, dosar 14 028, ff. 36-40 
°° Idem, fond Documentar, dosar 19, vol. 5, f. 249. În baza acestui ordin au fost 
anulate deciziile de stabilire a domiciliului obligatoriu la un număr de 275 
persoane, fiind internate în locuri de muncă obligatorie pe termen între 2 și 6 ani 
(Ibidem, ff. 249-250). 

eliberau din locurile de detenţie erau internate, în mod automat, în locuri 
de muncă, pe termen limitat. Termenul de internare era stabilit în raport 
de felul cum erau cunoscute de organele de securitate, avându-se în 
vedere gravitatea faptelor“. 

De ce s-a fixat loc de muncă (LM) persoanelor aflate în domiciliu 
obligatoriu (DO)? 

Domiciliul obligatoriu (DO) era o măsură administrativă mai ușoară 
decât internarea în locuri de muncă anume destinate. Persoana aflată în 
domiciliu obligatoriu trăia într-o relativă liberate sub controlul organelor 
de miliție. Ea era liberă pe o rază de 15 Km, peste care nu putea trece decât 
cu aprobare specială, și avea dreptul de a primi familia pe timp 
nelimitat”. 

În locuri de muncă au fost internate și persoanele care s-au opus 
colectivizării agriculturii. Prin Ordinul ministrului Afacerilor Interne al 
Republicii Populare Române, nr. 10 052 din 20 iulie 1959, la 1684 persoane, 
în majoritate agricultori, li s-a fixat loc de muncă cu scopul de a grăbi 
colectivizarea agriculturii”. Dau mai jos câteva exemple de persoane 
internate în LM care s-au opus colectivizării agriculturii: 

e Tudor Gheorghe, născut la 10.08.1905 în comuna Căteasca, raionul 
Pitești, regiunea Argeș, fiul lui Soare și Dumitra, agricultor, i s-a 
fixat LM pe timp de 60 de luni pentru că „a instigat mai mulți 
săteni din comună să-și retragă cererile de înscriere în GAC”S%; 

e Pavel Marin, născut la 3 iulie 1920 în comuna Cireașov, raionul 
Slatina, regiunea Argeș, fiul lui Constantin și Dumitra, agricultor, i 
s-a fixat LM pe timp de 60 de luni, „pentru că împreună cu alți 
cetățeni a devastat sediul Sfatului popular și a distrus arhiva 
GAC”; 

e  Andronie Ilie, născut la 1.[X.1929 in comuna Cucuieti, raionul 
Drăgășani, regiunea Argeș, fiul lui Ilie și Anastasia, agricultor, i s-a 
fixat LM pe timp de 48 luni pentru că „a redactat un memoriu cu 


“ Ibidem, f. 249. 
“ Pr. Zosim Oancea, op. cit., p. 138. 
68 Vezi, pe larg, Ordinul ministrului Afacerilor Interne al Republicii Populare 
Române, nr. 10 052 din 20 iulie 1959 în ACNSAS, fond Documentar, dosar 55, vol. 
3, ff. 40-280. 
°4 Ibidem, vol. 1, f. 37. 
“5 Ibidem, f. 41. 

conținut dușmănos pe care intenționa să-l trimită organelor de 
partid”®; 

e Serban Constantin, născut la u.VI.1937 in comuna Bălănești, 
raionul Drăgănești, regiunea Argeș, fiul lui Vasile și Maria, 
agricultor, i s-a fixat LM pe timp de 60 de luni pentru că „a instigat 
pe ţărani împotriva socializarii agriculturii, a participat la 
devastarea sediului sfatului popular și a maltratat pe activiștii de 
partid și de stat care veniseră în comună, răsturnându-le 
automobilul””; 

e Gheorghe Nicolae, născut la 3.[X.1921 în comuna Sperieteni, raionul 
Găești, regiunea Argeș, fiul lui Ion și Maria, agricultor, i s-a fixat 
LM pe timp de 60 luni pentru că „a instigat pe cetăţeni să se 
retragă din GAC și a forțat dulapul președintelui de unde a luat 
cererile de înscriere și le-a distrus”; 

e Taifas Marin, născut la 10.1.1942 în comuna Vâlcele, raionul 
Drăgănești-Olt, fiul lui Ion și Petra, i s-a fixat LM pe timp de 24 
luni pentru că „împreună cu tatăl său a ameninţat pe activiștii 
locali care desfășurau muncă de colectivizare a agriculturii în 
comună”; 

e Ivan Maria, născută la 19.1V.1929 în comuna Răscăieţi, raionul 
Găești-Argeș, fiica lui Marin și Stana, agricultoare, i s-a fixat LM pe 
timp de 36 luni pentru că „a participat activ la dezordinile ce au 
avut loc în comună și a instigat pe alti cetățeni în scopul 
destrămării GAC”; 

e Stancu Stana, născută la 4.Illu906 în comuna Stefan cel Mare, 
raionul Găești, Argeș, fiica lui Marin și Sora, casnică, i s-a fixat LM 
pe timp de 24 luni pentru că „a instigat mai multe femei și au mers 
la sfatul popular din comună unde au făcut agitaţie împotriva GAC 
si au cerut să li se restituie cererile de înscriere în GAC”. 
Exemplele pot continua. 

În locuri de muncă (LM) au ajuns și persoane după eliberarea din 

închisoare. Într-un document elaborat de Consiliul Securităţii Statului se 
arăta că, din cele 3663 persoane cărora li se fixase loc de muncă în 


°° Ibidem, f. 43. 
“7 Ibidem, f. 53. 
“5 Ibidem, f. 61. 
“ Ibidem, f. 63. 
7° Ibidem, f. 67. 
™ Ibidem, f. 76. 

perioada 1958-1964, 777 persoane fuseseră internate după executarea unei 
condamnări”. Tot în documentele organelor de securitate se recunoștea 
că „O mare parte din restul persoanelor a fost arestată și internată ca 
urmare a funcțiilor deţinute în fostele partide burgheze și pentru 
manifestarea unor nemulțumiri în legătură cu  cooperativizarea 


agriculturii””. 


Numarul persoanelor care au fost internate in locuri de munca, 
conform documentelor organelor de securitate 


Câte persoane au fost internate in LM? Statisticile din arhiva 
organelor de securitate nu sunt clare în acest sens. În unele documente 
apare cifra de 3658 persoane”, iar în altele 3663 persoane cărora li s-a fixat 
loc de muncă. 

În arhiva fostei Securități se păstrează situaţii statistice cu 
persoanele internate în locurile de muncă întocmite de către Consiliul 
Securităţii Statului, în anul 1968, pe ani, apartenenţă politică și profesii 
(vezi tabelele): 


™ Ibidem, dosar 53, vol. 21, f. 79. 
3 Ibidem. 
74 Conform unor documente din arhiva fostei Securitati, în perioada 1958-1963, s-a 
fixat loc de muncă la 3 658 persoane, pentru următoarele fapte: 2 696 persoane 
pentru că au instigat sau au participat la razmerite; 545 persoane care la 
eliberarea din detenţie au dovedit că nu s-au reeducat; legionari aflați cu 
domiciliu obligatoriu în comunele noi (din Bărăgan), care prezentau pericol 
pentru securitatea statului (ACNSAS, fond Documentar, dosar 53, vol. 30, f. 45). 
Date despre cele 3658 persoane internate în LM se pot consulta în ACNSAS, fond 
Documentar, dosar 3356, vol. 1, ff. 1-195. Dosarul conţine următoarele informaţii: 
numărul de ordine, data înregistrării, numele de familie și prenumele, data 
nașterii, data reţinerii, denumirea organului MAI care a operat reținerea 
administrativă, numărul dosarului dat la arhivă și data eliberării. 

Tabel cu persoanele internate în LM 
în perioada 1958-1963 


Anul Numărul de persoane 
1958 946 

1959 1954 

1960 113 

1961 516 

1962 116 

1963 18 
Total 3663 


Sursa datelor din tabel: ACNSAS, fond Documentar, dosar 53, vol. 21, f. 70. 


Tabel cu persoanele internate în LM în perioada 1958-1963 
pe apartenenţă politică 


Legionari” 3011 
PNT 7 
PNL 4 
PNC 1 
PSDI 1 


” Pe profesii, cei 3ou legionari erau: funcţionari - 217; agenţi și medici veterinari - 
17; cantori bisericești - 21; contabili - 78; tehnicieni - 25; ofiteri-jandarmi - 21; 
medici-farmaciști - 37; ingineri - 62; avocaţi - 66; preoți - 200; profesori- 
învăţători - 200; elevi-studenti - 78; foști comercianţi - 37; muncitori - 409; 
artiști, ziariști, scriitori — 16; ţărani - 1407; fără profesie - 120 (ACNSAS, fond 
Documentar, dosar 53, vol. 21, f. 14). Așadar, din punct de vedere al profesiei, 
dintre cei 301 legionari, cei mai multi erau ţărani (1407), fiind urmaţi de 
muncitori (409), funcţionari (217), invatatori-profesori (200), preoţi (200). Pe 
profesii, cei 7 membri PNT erau: profesori-invatatori - 1; muncitori — 3; ţărani - 2; 
fără profesie - 1 (Ibidem, f. 14). Pe profesii, cei 4 membri PNL erau: avocaţi - 1; 
profesori-invatatori - 1; ţărani - 2 (Ibidem, f. n4). Pe profesii, membrul PNC era 
funcţionar, iar cel de la PSDI din categoria invatatori-profesori. Pe profesii, cele 
639 persoane neîncadrate politic erau: funcţionari - 23; cantori bisericești - 2; 
contabili - 2; ofiteri-jandarmi - n; medici-farmaciști - 2; ingineri - 2; avocaţi - 4; 
preoţi - 4; profesori-invatatori - 4; elevi-studenti- 12; muncitori - 24; artiști, 
ziariști, scriitori — 2; țărani - 488; fără profesie - 59 (Ibidem, f, 14). Din punct de 
vedere al profesiei, din cele 639 persoane neîncadrate politic cei mai multi erau 
țărani (488). 

Neincadrati 639 
Total 3663 


Sursa datelor din tabel: ACNSAS, fond Documentar, dosar 53, vol. 21, f. 114. 


Tabel cu persoanele internate in LM in perioada 1958-1963 
pe profesii 


Nr. Profesiile Numarul 
crt. persoanelor 
1 Tarani” 1899 
2 Muncitori 436 
3 Functionari 241 
4 Comercianti 37 
5 Fosti ofiteri-jandarmi 32 
6 Invatatori-profesori 207 
7 Medici-farmacisti 39 
8 Ziaristi-artisti-pictori 18 
9 Ingineri 64 
10 Avocati 71 
u Fără profesie 180 
12 Elevi-studenti 90 
Agenti veterinari și doctori 
i veterinari 17 
14 Cantori bisericești 23 
15 Contabili 80 
16 Tehnicieni 25 
17 Preoți 204 
TOTAL 3663 


Sursa tabelului: ACNSAS, fond Documentar, dosar 53, vol. 21, f. 115. 


7° Serviciul ”C” din Consiliul Securității Statului a întocmit si o situație numerică 
privind ţăranii care au fost internaţi în loc de muncă pe apartenenţă politică și pe 
regiuni. Din ea aflăm că, din cei 1899 ţărani internaţi administrativ în LM, 1407 
erau legionari, 2 PNT, 2 PNL, iar 488 erau neincadrati politic. Pe regiuni, cei mai 
multi țărani internaţi administrativ în LM au fost din: regiunea Oltenia (1095), 
Argeș (233), Galati (147), Bucuresti (141), Dobrogea (116), Ploiești (66), Iasi (58) 
(ACNSAS, fond Documentar, dosar 53, vol. 21, f. 109). 

Datele din tabelele de mai sus arată că cele mai multe internări în 
locurile de muncă (LM) au fost operate în anii 1958-1959, pe fondul 
intensificării ritmului colectivizării agriculturii, și că mai mult de jumătate 
(2335) din persoanele cărora li s-a fixat loc de muncă au fost ţărani (1899) 
și muncitori (436). Din punct de vedere al apartenenţei politice, cele mai 
multe persoane internate în locurile de muncă au fost legionari (301). Din 
cele 3663 persoane internate in LM, 3011 erau legionari, ceea ce înseamnă 
un procent de 82,2% din totalul persoanelor internate în locuri de muncă 
(LM). Considerăm că cifra legionarilor internați în LM este mult mai mare 
în realitate, deoarece tot în arhiva organelor de securitate se păstrează o 
situație cu legionarii internaţi în LM, în perioada 1958-1964, care dă cifra 
de 8312 persoane (vezi tabelul). 


Situaţie a legionarilor internaţi administrativ în locuri de muncă, 
în baza Decretului Prezidiului Marii Adunări Naţionale nr. 89/1958, 
în perioada 1 decembrie 1958-1 ianuarie 1964 


Anul Nr. internatilor legionari în baza 
Decretului nr. 89/1958 
1 dec. 1958 648 
1 ian. 1959 637 
1 dec. 1959 1771 
1 ian. 1960 752 
1 dec. 1960 1146 
1 ian. 1961 1120 
1 dec. 1961 656 
1 ian. 1962 652 
1 dec. 1962 194 
1 ian. 1963 436 
1 dec. 1963 30 
1 ian. 1964 270 
Total 8312 


Sursa datelor din tabel: ACNSAS, fond Documentar, dosar 55, vol. 51, 
partea I, f. 15. 


Trebuie reţinut că preoţii au fost internaţi administrativ (in 
unităţi, colonii și locuri de muncă) nu pentru calitatea de preoţi, de 
slujitori ai unui cult religios, ci datorită trecutului lor politic avut până la 

venirea Partidului Comunist Român la putere, a originii lor sociale sau a 
faptului că s-au opus măsurilor economice ale regimului Gheorghe 
Gheorghiu-Dej  (nepredarea cotelor, împotrivire la colectivizarea 
agriculturii etc.). Conform statisticilor din arhiva organelor de securitate, 
din cei 204 preoţi internați în locurile de muncă 200 erau legionari, iar 4 
erau neincadrati politic”. 

Serviciul Învățământ din Ministerul Afacerilor Interne întocmea 
lecţii pentru uzul lucrătorilor de securitate, prin care erau instruiți cum să 
acționeze în diferite domenii de activitate. Astfel, în lecţia intitulată Lupta 
organelor securității statului împotriva activității de subminare dusă de 
către elementele contrarevolutionare din rândul cultelor si sectelor, 
lucrătorii operativi ai Securității erau instruiți cum să lucreze în rândul 
cultelor și sectelor: „Se vor pune problemele în așa fel încât să reiasă clar 
că nici un cetățean nu este urmărit de organele de securitate pentru faptul 
că face parte dintr-un cult sau sectă legală. Organele de securitate 
urmăresc anumite elemente nu pentru că ele sunt credincioase, ci pentru 
că sunt dușmani și sub masca de credincioși duc acţiuni 
contrarevolutionare””. Conform lectiei destinate instruirii lucrătorilor 
operativi, clericii erau consideraţi „elemente dușmănoase” deoarece 
proveneau „din rândurile fostelor clase exploatatoare sau au sprijinit 
intens politica acestora, fiind în trecut conducătorii satelor; au fost 
oameni de încredere ai guvernelor burghezo-moșierești ; au făcut parte 
din diferite partide și organizaţii burgheze și fasciste, legionare, PNȚ -iste 
etc, multi au deținut funcţii si au avut legături cu statele capitaliste, in 
special catolicii și unitarienii””. Vasile Luca, membru în conducerea 
Partidului Muncitoresc Român, în ședința Biroului Politic al CC al PMR 
din 7 februarie 1949, afirma că religia trebuia combătută cu „știința și nu 
cu măsuri administrative, că este un proces îndelungat”“”. 

Actele normative în baza cărora persoanele au fost internate în 
locuri de muncă (LM) nu au fost publicate în „Buletinul Oficial al Marii 
Adunări Naţionale a Republicii Populare Române” deoarece încălcau chiar 


77 ACNSAS, fond Documentar, dosar 53, vol. 21, f. 114. 
78 Ibidem, fond Bibliotecă, volum nr. 5688, p. 3. 
” Ibidem. 
8° ANR, fond CC al PCR-Cancelarie, dosar 1/1949, f. 7. Pentru atitudinea 
Partidului Muncitoresc Român fata de religie vezi, pe larg, Nicoleta Ionescu-Gură, 
Stalinizarea României, Republica Populară Română (1948-1950). Transformări 
instituționale, București, Editura All, 2005, capitolul: Regimul cultelor în 
Republica Populară Română, pp. 358-442. 

prevederile Constituţiei Republicii Populare Române, care garanta 
libertatea persoanei și inviolabilitatea domiciliului. Astfel, persoanele 
reținute nu știau motivele și durata internării administrative. Ele aflau 
abia în locurile de deținere că au fost internate administrativ, precum și 
durata internării. Preotul Alexandru Capotă, în interviul realizat de 
Alexandru Matei, la 25 mai 2007, afirma că: 

„Ni s-a comunicat, când eram la 9 Culme, după jumătate de an, cum că 
Ministerul de Interne ne-a dat la unii 24 de luni, la alții 36, 48, 60 de luni. Așa se 
dădea atunci, de la Ministerul de Interne... 

Fără nici un motiv? 

Fără nici un motiv. Absolut fără nici un motiv. Și așa eu am primit 48 de 
luni : 4 ani. Au fost câţiva care au avut și 60 de luni, din ăștia am fost care au fost 
arestaţi la 17 ianuarie...Apoi la colonie începuseră să vină și cei de la închisoare, 
cum a fost un domn, Dionisie. După ce au făcut 13-14 ani de închisoare, nu îi 
dădeau drumul acasă, ci îl trimiteau cu domiciliu obligatoriu sau cu 
administrativ: 2, 3, 4, 5 ani...după cum socoteau ei. Așa că au început să vină la 
colonie și dintre cei condamnati...Si acum ne-am amestecat, că ne căutam : «Bai, 
care ești din județul Covurlui? Care sunteţi din Galati, să ne cunoastem?». Si asa 
m-am cunoscut cu domnul Dionisie, care era din Galati. El era venit de la 
inchisoare....””. 

Internarea in locurile de munca a unor categorii de persoane, in 
perioada 1958-1964, era considerata ilegala chiar in documentele 
organelor de securitate. În privinţa legalităţii fixării locurilor de muncă, în 
documentele elaborate în anul 1968 de Consiliul Securităţii Statului, în 
contextul condamnării de către regimul Nicolae Ceaușescu a abuzurilor 
din timpul lui Gheorghe Gheorghiu-Dej, se arată următoarele: 

„Nejustificată apare și măsura de internare în unități de muncă (de 
fapt locuri de muncă -n.n.) a majorităţii celor 3 663 persoane în perioada 
1958-1963, deoarece dintre acestea, 777 au fost internate după executarea 
unor condamnări, când de fapt urmau să fie puse în libertate întrucât nu 
comiseseră alte infracțiuni. O mare parte din restul persoanelor a fost 
arestată și internată ca urmare a funcţiilor deţinute în fostele partide 
burgheze și pentru manifestarea unor nemulțumiri în legătură cu 


+982, 


cooperativizarea agriculturii”. 


ĉ Institutul de Investigare a Crimelor Comunismului în România, Experiente 
carcerale în România comunistă, II, volum coordonat de Cosmin Budeancă, lași, 
Editura Polirom, 2008, p. 253. Interviu realizat de Alexandru Matei la 25 mai 
2007. 
82 ACNSAS, fond Documentar, dosar 53, vol. 21, f. 79 („Dinamica arestărilor 
efectuate de către organele securităţii statului în anii 1950-31. 03. 1968”). 

În Nota Consiliului Securităţii Statului din 23 martie 1968, privind 
internarea unor persoane prin măsuri administrative în unități, colonii si 
locuri de muncă obligatorie, se arăta că „o răspundere importantă pentru 
abuzurile și ilegalitatile săvârșite de către organele MAI revine și 
Procuraturii Generale care, începând cu anul 1958, prin reprezentantul 
său - procurorul general adjunct Bucsan Gheorghe - a participat în 
comisia MAI pentru internări administrative. Prin faptul că, fără o 
verificare temeinică a fiecărui caz, a semnat deciziile de internare, 
reprezentantul procuraturii a comis el însuși abuzuri, dar, în același timp, 
a încurajat organele MAI să săvârșească ilegalităţi sub acoperirea 
procuraturii”. 

Ca și în cazul internării persoanelor în unitățile de muncă (UM) și 
coloniile de muncă (CM), măsura internării în locuri de muncă (LM) a 
unor categorii de persoane era anticonstitutionala. Internarea persoanelor 
în locuri de muncă încălca prevederile Constituţiei Republicii Populare 
Române, care garanta inviolabilitatea persoanei și a domiciliului 
cetățenilor. Astfel, articolul 87 stipula că „Cetăţenilor Republicii Populare 
Române le este garantată inviolabilitatea persoanei. Nimeni nu poate fi 
arestat decât pe baza hotărârii tribunalului sau a procurorului, conform 
prevederilor legii”, iar articolul 88 prevedea că „inviolabilitatea 
domiciliului cetățenilor și secretul corespondenţei sunt ocrotite de lege”**. 

Prevederile actelor normative, în baza cărora s-a fixat loc de 
muncă unor categorii de persoane, încălcau nu numai prevederile 
Constituţiei Republicii Populare Române, ci și prevederile convențiilor 
internaționale pe care Republica Populară Română le ratificase în materie 
de muncă forțată. 

La 18 ianuarie 1958, cu o lună de zile înainte de emiterea de către 
Prezidiul Marii Adunări Naţionale a Decretului nr. 89 din 17 februarie 
1958, care înființa locurile de muncă obligatorii, în „Buletinul Oficial al 
Marii Adunări Naţionale a Republicii Populare Române” a fost publicat 
Decretul nr. 213/1957 prin care Republica Populară Română ratificase 
unele convenţii internaționale în materie de muncă adoptate de 
Organizaţia Internaţională a Muncii, printre care și Convenţia nr. 29 din 
1930 privind munca forțată sau obligatorie”. 


8 ACNSAS, fond Documentar, dosar 55, vol. 51, partea I, f. 48. 

84 Buletinul Oficial al Marii Adunări Nationale a Republicii Populare Române”, 

nr.1 din 27 septembrie 1952, p. 7. 

% Decretul nr. 213 a fost emis de Prezidiul Marii Adunări Naţionale la 18 mai 1957, 

însă a fost publicat în „Buletinul Oficial al Marii Adunări Naţionale a Republicii 
140 


III. Internarea în locuri de muncă (LM) a unor categorii de persoane... 


Munca forțată sau obligatorie era definită, în Convenţia Organizaţiei 
Internaţionale a Muncii nr. 29 din 1930, ca „orice muncă sau serviciu 
pretins unui individ sub amenințarea unei pedepse oarecare și pentru care 
numitul individ nu s-a oferit de bună voie”. În Convenţie se arăta că 
orice membru al Organizaţiei Internationale a Muncii care ratifica 
convenția se angaja „să desființeze folosirea muncii forțate sau obligatorii, 
sub toate formele ei, în termenul cel mai scurt posibil”. 

Deși Republica Populară Română ratificase Convenţia nr. 29 din 1930 
privind munca forţată sau obligatorie, aceasta nu a împiedicat regimul 
Gheorghe Gheorghiu-Dej să încalce obligațiile asumate prin ratificarea ei 
și să procedeze din nou la internări administrative și la folosirea muncii 
forţate a unora dintre cetățenii României în perioada 1958-1964. 


1964. Eliberarea din LM 


Persoanele internate administrativ în locuri de muncă au fost eliberate 
A Š p S à . 88 a Š 
în anul 1964 prin ordin al ministrului Afacerilor Interne”, în același an cu 


Populare Române”, nr. 4 din 18 ianuarie 1958, pp. 45-56. Decretul nr. 213, însoțit 
de documentația aferentă, se poate consulta în ANR, fond Consiliul de Stat. 
Decrete, dosar 6/1957, vol. 1, ff. 156-163. Prin Decretul nr. 213, Republica Populară 
Română ratificase următoarele convenții internaționale în materie de muncă 
adoptate de Organizația Internațională a Muncii: Convenția nr. 29 din 1930 
privind munca forțată sau obligatorie; Convenția nr. 87 din 1948 privind 
libertatea sindicală și apărarea dreptului sindical; Convenția nr. 89 privind munca 
de noapte a femeilor care lucrează în industrie (revizuită în 1948); Convenţia nr. 
100 din 1951 privind egalitatea de remunerare a mâinii de lucru masculină și 
mâinii de lucru feminină, pentru o muncă de valoare egală. Tot prin Decretul nr. 
213 se denunța Convenţia nr. 4 din 1919 privind munca de noapte a femeilor, 
ratificată prin Decretul nr. 1990 din 17 mai 1921 (ANR, fond Consiliul de Stat. 
Decrete, dosar 6/1957, vol. 1, f. 156). 
8° Buletinul Oficial al Marii Adunări Nationale a Republicii Populare Române”, 
nr. 4 din 18 ianuarie 1958, p. 46. Convenţia nr. 29 din 1930 privind munca forțată 
sau obligatorie se poate consulta în „Buletinul Oficial al Marii Adunări Naţionale 
a Republicii Populare Române”, nr. 4 din 18 ianuarie 1958, pp. 45-50. 
*7 „Buletinul Oficial al Marii Adunări Naţionale a Republicii Populare Române”, 
nr. 4 din 18 ianuarie 1958, p. 45. 
* În Nota de studiu privind măsurile administrative luate de către organele 
Ministerului Afacerilor Interne asupra unor categorii de persoane, în baza unor 
decrete și hotărâri ale Consiliului de Miniștri, întocmită la 14 decembrie 1967 de 
către Serviciul "C” din Consiliul Securităţii Statului, se arăta că toate persoanele 

gratierea deţinuţilor politici condamnaţi prin hotărâre judecătorească. 
Conform unei note a Serviciului "C” din MAI, la 1 mai 1964 existau 
internate in LM un număr de 503 persoane, care în cursul lunii au fost 
puse în libertate, în baza ordinului ministrului Afacerilor Interne“. Este 
vorba despre Ordinul nr. 5021 din 15 aprilie 1964 al vicepresedintelui 
Consiliului de Miniștri și ministru al Afacerilor Interne, general colonel 
Alexandru Drăghici”. 

Demnitarii regimului Gheorghe Gheorghiu-Dej afirmă în memoriile 
lor, publicate după 1989, că eliberarea deţinuţilor politici în anul 1964 s-a 
făcut la presiunile Occidentului dar și din calcul politic: puterea politică 
era consolidată, iar deţinuţii și internatii nu mai prezentau un pericol 
pentru regimul democrat-popular. Astfel, Ion Gheorghe Maurer în 
convorbirile cu Lavinia Betea, de la mijlocul anilor 1990, afirmă că 
eliberarea deţinuţilor politici „S-a făcut atunci când s-a putut. (...). Atunci 
când s-a ajuns la concluzia că în toate țările declarate socialiste puterea 
politică este deplin consolidată, am putut elibera deţinuţii politici din 
închisori. Măsura aceasta apărea ca o consecinţă a concluziei exprimate la 
nivelul sistemului socialist””. 

Corneliu Mănescu, ministru de Externe în acea perioadă, vorbește 
despre intervenţia secretarului general ONU, U Thant, pentru eliberarea 
deținuților politici din România: „Fără să neg că la întâlnirile pe care le-a 
avut Gheorghiu-Dej când participa la sesiunile ONU primea întrebări și 
sugestii cu referire la efectele ce le-ar avea pe plan extern eliberarea din 
închisori a deţinuţilor politici, pot spune că a contat și intervenţia 
birmanezului U Thant, secretar general ONU. (...) Aș vrea să spun - cu o 
anumită malitiozitate - că Dej a acceptat să dea curs acestor intervenții 


aflate în loc de muncă obligatoriu au fost puse în libertate în cursul anului 1964, 
în baza ordinului ministrului Afacerilor Interne (ACNSAS, fond Documentar, 
dosar 53, vol. 30, f. 45). În documentele organelor de securitate se arată că „din 
anul 1964 nu s-au mai aplicat pedepse administrative, iar persoanele existente în 
unităţile de muncă au fost eliberate” (Ibidem, dosar 55, vol. 53, f. 163). 
% Ibidem, dosar 53, vol. 4, f. 252. Conform unei situaţii din arhiva organelor de 
securitate, la 31 martie 1964, se aflau internate, in LM, 513 persoane. Dintre 
acestea, 288 persoane au făcut parte din organizaţia legionară, deţinând diferite 
funcţii, iar 225 persoane au desfășurat „activitate dușmănoasă”: bande si 
organizații subversive - 10 persoane; PNT - 1 persoană, spionaj - 2 persoane; 
manifestări dușmănoase - 212 persoane (Ibidem, dosar 13 294, vol. 94, f. 30). 
°° Ibidem, fond MAI. Direcţia Generală Juridică, dosar 3622, vol. 2, ff. 141-142. 
” Lavinia Betea, Maurer și lumea de ieri. Mărturii despre stalinizarea României, 
Arad, Editura loan Slavici, 1995, p. 199. 

deoarece și-a dat seama că va rămâne de pe urma acestei măsuri și cu un 
prestigiu crescut pe plan extern și cu anumite avantaje de la cei pe care-i 
eliberase. În urma pușcăriei, cei mai multi dintre supraviețuitorii 
amnistiati (de fapt, gratiati - n.n.) au rămas într-o legătură foarte strânsă 
cu organele de securitate. Dej a obținut, prin urmare, mari avantaje 
politice”. 

Eliberările din locurile de muncă (LM), ca și internările în LM, se 
făceau tot prin ordin al ministrului Afacerilor Interne”. De exemplu, in 
aprilie 1962, prin Ordinul vicepreședintelui Consiliului de Miniștri și 
ministru al Afacerilor Interne al Republicii Populare Române, nr. E/10 102 
din 6 aprilie 1962, semnat de general colonel Alexandru Drăghici, au fost 
puse în libertate din LM un număr de 372 de persoane, majoritatea fiind 
internate pentru împotrivire la colectivizarea agriculturii și pentru 
activitate legionară, care în LM au avut o comportare buna”. 

La eliberare persoana semna o declaraţie tipizată prin care se angaja să 
nu divulge „nimănui nimic din cele văzute și auzite în legătură cu locurile 
de deținere, pe unde a trecut și nici despre persoanele încarcerate”, în caz 
contrar fiind pasibilă de „a suporta rigorile legilor Republicii Populare 
Române”. 

Prezint mai jos declaraţia tipizată care este, de fapt, anexa nr. 12 din 
Regulamentul privitor la aplicarea regimului în locurile de deţinere ce 
aparţineau de Direcţia Generală a Penitenciarelor și Coloniilor de Muncă 
aprobat prin Ordinul vicepreședintelui Consiliului de Miniștri și ministrul 
Afacerilor Interne al RPR nr. 4045 din 20 ianuarie 1962”: 


” Convorbiri neterminate. Corneliu Mănescu în dialog cu Lavinia Betea, lași, 
Editura Polirom, 2001, p. 102. 
% Pentru exemple de ordine ale ministrului Afacerilor Interne, din anul 1962, de 
punere în libertate din LM, vezi ACNSAS, fond Documentar, dosar 55, vol. 1. 
°4 ACNSAS, fond Documentar, dosar 55, vol. 1, ff. 37-112. 
% Regulamentul privitor la aplicarea regimului în locurile de deţinere ce 
aparțineau de Direcţia Generală a Penitenciarelor și Coloniilor de Muncă, aprobat 
prin Ordinul vicepresedintelui Consiliului de Miniștri și ministrul Afacerilor 
Interne al RPR nr. 4045 din 20 ianuarie 1962, a abrogat Regulamentul privitor la 
primirea, deținerea, paza și regimul deținuților în penitenciare si pe cel referitor 
la primirea, deținerea, regimul si supravegherea în lagăre și colonii (ediţia 1955). 
Regulamentul din 1962 se poate consulta în ACNSAS, fond MAI. Direcţia 
Generală Juridică, dosar 3620, vol. 4, ff. 289-337. 

„Anexa nr. 12 
Art. no 


DECLARAȚIE 


Subsemnatul assises inaenea ra a E ae ca 
domiciliat în comuna 
TEJIUNEA. ssis 

La punerea 
defineres R 
am luat cunoștință de faptul că nu am voie să divulg nimănui nimic din cele 
văzute și auzite de mine în legătură cu locurile de deținere pe unde am trecut și 
nici despre persoanele încarcerate. 

De asemenea, nu voi comunica nimic scris și nici verbal rudelor sau altor 
persoane despre deținuții rămași în locul de deținere. 

În cazul când nu voi respecta cele arătate mai sus, am luat cunoștință că 
sunt pasibil a suporta rigorile legilor Republicii Populare Române. 


de 


SEMNĂTURA 


Sursa documentului: ACNSAS, fond MAI. Direcția Generală Juridică, dosar 
3620, vol. 4, f. 331. 


De teama semnării acestei declarații și a consecințelor care puteau 
decurge din ea, multe persoane nu au spus familiilor lor prin ce au trecut 
în locurile de deținere. Mărturiile celor care au trecut printr-o astfel de 
experiență stau dovadă în acest sens. 

La eliberarea din locurile de muncă (LM), unora dintre persoane 
nu li s-a permis reîntoarcerea la vechiul domiciliu de unde au fost ridicați 
si arestați. Este si cazul lui Ilie Lazăr, fost membru marcant al Partidului 
Național Țărănesc, căruia nu i s-a permis revenirea în București”. 


°° ACNSAS, fond MAI. Direcția Generală Juridică, dosar 3620, vol. 4, f. 331. 

” Într-un documentar întocmit de Consiliul Securității Statului privind „unele 
abuzuri și ilegalităţi săvârșite de organe ale Ministerului Afacerilor Interne”, se 
arăta, referitor la stabilirea în oraşul Bucureşti sau în alte localități, centre 
aglomerate, a persoanelor eliberate din detenție, următoarele: „Până să fi existat 
dispoziții legale care să reglementeze problema stabilirii domiciliului pentru 


persoanele care au suferit condamnări și au executat pedeapsa și fără ca instanța 

„Eliberat la începutul lunii mai 1964, Ilie Lazăr a fost trimis la Cluj, desi 
intenția sa era de a rămâne în București, unde se stabilise din 1923. 
Motivând că îl trimit în Ardeal pentru a fi aproape de familia sa, 
conducerea Securităţii a optat pentru această variantă deoarece prezența 
fostului fruntaș national-taranist în capitală le-ar fi creat multe probleme 
decât într-un oraș de provincie, unde putea fi mai ușor de controlat”*. 
Internatii administrativ eliberaţi din LM trebuiau repartizați în muncă 
conform prevederilor Hotărârii Consiliului de Miniștri al Republicii 
Populare Române nr. 1051 din 3 decembrie 1962. „În scopul consolidării 
rezultatelor obținute in reeducarea condamnaților la locurile de deținere 
și al reincadrarii lor în viata socială după punerea în libertate”, Consiliul 
de Miniștri, a emis Hotărârea nr. 1051, publicată la 3 decembrie 1962, 
privind repartizarea în muncă a persoanelor puse în libertate din locurile 
de deţinere, în care se prevedea că organele Direcţiei Generale a Recrutării 
și Repartizării Forțelor de Muncă erau obligate să se îngrijească de 
repartizarea in muncă a celor puși în libertate din locurile de deținere”. 
În plasarea în muncă a deţinuţilor eliberaţi, autorităţile din 
Republica Populară Română s-au inspirat din URSS și țările de democraţie 
populară care reglementase această problemă cu puţin timp înainte. În 
URSS, problema plasării în muncă a deţinuţilor care ispășise o pedeapsă 
privativă de libertate a fost reglementată prin Hotărârea nr. 349 din 24 
mai 1957 a Consiliului de Miniștri al RSFSR „Cu privire la comisiile de 


de judecată să fii prevăzut vreo interdicţie în acest sens, în multe cazuri, organele 
MAI au dispus să nu se admită stabilirea la vechiul domiciliu celor care au locuit 
înainte de condamnare în București sau în alte localități centre aglomerate. 
Această dispoziţie opera chiar și în cazul acelora care aveau familii (soţie, copii, 
părinţi) în localităţile menţionate. Așa de exemplu, pe nota-raport a Serviciului 
”C” nr. RA/13/750471 din 9 mai 1961, adjunctul MAI, general locotenent Negrea 
Vasile, a pus următorul ordin rezolutiv: „«Tov. col. Nedelcu. Noi am mai discutat 
înainte de a fi puși în libertate să se stabilească precis dacă să dăm sau nu buletin 
pentru București. Să se termine odată asemenea lucruri». În executarea 
dispozitiei de mai jos, pe aceeași nota-raport, col. Nedelcu a pus următoarea 
rezoluţie: «În viitor pentru toți cei ce se eliberează din penitenciare se vor face 
propuneri negative asupra stabilirii în Bucuresti»” (ACNSAS, fond Documentar, 
dosar 19, vol. 5. f. 252). 
% Andrea Dobeș, op. cit., pp. 369-370. 
°° Hotărârea Consiliului de Miniștri nr. 1051/1962 privind repartizarea la muncă a 
persoanelor puse în libertate din locurile de deținere, în „Colecţia de hotărâri și 
dispoziţii ale Consiliului de Miniștri al Republicii Populare Române”, Anul XI, nr. 
37 din 3 decembrie 1962, p. 519. 

supraveghere de pe lângă comitetele executive ale sovietelor raionale și 
orășenești” și prin art. 24 alin. ultim din Codul Penal al RSFSR intrat în 
vigoare la 1 ianuarie 1961. În URSS sarcina plasării în muncă a deţinuţilor 
eliberați din locurile de deținere revenea comitetelor executive ale 
sovietelor locale. Într-un mod asemănător era reglementată această 
problemă și într-o serie de tari din sfera de influenţă sovietică. Astfel, în 
Republica Democrată Germană această problemă fusese reglementată 
prin Ordinul din 18 ianuarie 1956 al Ministrului de Interne „privind 
încadrarea in muncă a deținuților eliberaţi”, iar În Republica Populară 
Ungară prin Decretul nr. 55/1960 al guvernului revoluționar muncitoresc- 
țărănesc ungar „Cu privire la plasarea în câmpul muncii a persoanelor 
eliberate din penitenciare”. 

În Republica Populară Română, în Hotărârea Consiliului de 
Miniștri nr. 1051/1962 se prevedea că organizațiile socialiste nu puteau 
refuza angajarea pe motivul că solicitantul a fost pus în libertate dintr-un 
loc de deținere dacă nu existau impedimente prevăzute în dispoziţiile 
legale sau care decurgeau din hotărârea de condamnare. Cei care angajau 
trebuiau să creeze persoanelor puse în libertate din locurile de deţinere 
„condiţii de muncă și trai corespunzătoare, pentru a le ușura reîncadrarea 
în viata sociala”™. 

Secţia raională a recrutării și repartizării forțelor de muncă trebuia 
să repartizeze in muncă pe cei puși în libertate, ținând seama de starea lor 
fizică, pregătirea profesională ori de calificarea obținută la locul de 
muncă, de dispoziţiile legale privind condiţiile cerute pentru angajarea în 
anumite funcţii sau exercitarea anumitor profesii, precum și de 


102 


consecinţele care decurgeau din hotărârea de condamnare'”. 

ACNSAS, fond Documentar, dosar 10 172, vol. 2, ff. 289 si 289 verso. 

' „Colecţia de hotărâri si dispoziţii ale Consiliului de Miniștri al Republicii 
Populare Române”, Anul XI, nr. 37 din 3 decembrie 1962, p. 520. Comitetele 
executive ale sfaturilor populare erau obligate să sprijine secţiile raionale ale 
recrutării și repartizării forțelor de muncă, precum și unităţile în care au fost 
angajate persoanele puse în libertate din locurile de deţinere (Ibidem, pp. 520- 
521). 

' Ibidem, p. 520. În adresa nr. 558 din 16 iunie 1961, semnată de Ion Manoliu, 
ministrul Justiţiei, către Alexandru Drăghici, vicepreședinte al Consiliului de 
Miniştri si ministru al Afacerilor Interne, se arată de ce era necesară plasarea în 
producţie a foștilor deținuți: „Normele legale în vigoare nu contin dispoziţii cu 
privire la plasarea în muncă a celor care au fost condamnaţi la o pedeapsă 
privativă de libertate și au executat această pedeapsă. O asemenea reglementare 


este însă necesară pentru asigurarea, în continuare, a efectului educativ al 

Deși Hotărârea Consiliului de Miniștri al Republicii Populare 
Române nr. 1051/1962 prevedea că persoanele trebuiau încadrate conform 
pregătirii lor profesionale, în practică multe persoane eliberate din 
locurile de deținere nu au fost încadrate la vechiul loc de muncă și nici 
conform pregătirii lor profesionale. De asemenea, aceste persoane nu 


pedepsei privative de libertate executate - lipsa unei ocupaţii social utile putând 
avea drept consecință pierderea acestui efect și reluarea unor activități 
antisociale. O reglementare se impune și pentru organizarea preocupării cu 
privire la plasarea celor care au executat o pedeapsă privativă de libertate, încă 
dinaintea eliberării lor, ţinându-se seama de aptitudinile pe care le au, de 
calificarea dobândită în cadrul executării pedepsei etc. Reglementarea este 
necesară și pentru a se crea o bază legală ca organizaţiile socialiste să angajeze pe 
cei în cauză” (ACNSAS, fond Documentar, dosar 10 172, vol. 2, ff. 289 si 289 
verso). 

3 În HCM nr. 1051 din 3 decembrie 1962, referitoare la repartizarea în muncă a 
persoanelor puse în libertate din locurile de deţinere, la punctul 8, se prevedea, 
printre altele, că ministrul Afacerilor Interne urma să emită instrucțiuni în 
vederea aplicării acestei hotărâri. Proiectul de instrucțiuni a fost întocmit de 
Direcţia Generală a Penitenciarelor și Coloniilor de Muncă (DGPCM) cu 
consultarea Direcţiei Generale a Miliției, Direcţiei a VIII-a, Serviciului ”C” si a fost 
refăcut în urma unor observaţii ale Direcţiei Secretariat din MAI (ACNSAS, fond 
MAI. Direcţia Generală Juridică, dosar 3620, vol. 1, f. 174). Este vorba despre 
Instrucţiunile MAI nr. 4081 din 5 ianuarie 1963 privind repartizarea în muncă a 
persoanelor puse în libertate din locurile de deţinere. Pentru aplicarea unor 
dispoziţii din Instrucţiunile MAI nr. 4081 din 5 ianuarie 1963 a fost emis Ordinul 
ministrului Afacerilor Interne nr. 209 din 5 ianuarie 1963, în care se arăta că 
dispoziţiile Intructiunilor MAI nr. 4081 din 5 ianuarie 1963, pentru aplicarea HCM 
nr. 1051 din 3 decembrie 1962 privind repartizarea în muncă a persoanelor puse în 
libertate din locurile de deţinere se aplicau și deţinuţilor preventivi sau 
condamnaţi, care se puneau în libertate din locurile de deținere ale organelor 
securităţii statului, precum și internatilor în locuri de muncă (LM). Comunicarea 
către secțiile raionale a recrutării și repartizării forțelor de muncă se făcea pentru 
toate aceste categorii de către Direcţia Generală a Penitenciarelor și Coloniilor de 
Muncă (DGPCM) pe baza sesizării Serviciului ”C” din Ministerul Afacerilor 
Interne. Serviciul "C” din Ministerul Afacerilor Interne comunica Direcţiei 
Generale a Penitenciarelor și Coloniilor de Muncă cu 60 de zile înainte de 
eliberarea deţinuţilor contrarevolutionari datele prevăzute în formularele model 
anexă nr. 1 sau respectiv 2 din Instrucţiunile nr. 4081 din 5 ianuarie 1963. Pentru 
deținuții contrarevolutionari condamnaţi, care executau pedeapsa în locurile de 
deţinere ale DGPCM, precum și pentru deţinuţii preventivi si internatii în locurile 
de muncă (LM), care din anumite motive nu trebuie plasați la locul de muncă 
avut la data arestării sau în alte locuri de muncă, Serviciul ”C” din MAI trebuia sa 

puteau ocupa funcţii de răspundere și să aibă acces la documente secrete 
de stat. 

În unele situaţii, foștii deţinuţi politici au refuzat să se angajeze în 
posturile indicate pentru că nu erau potrivite calificării lor, dar au existat 
si multe cazuri în care întreprinderile refuzau să-i angajeze. În ședința din 
17 noiembrie 1964, ţinută la Ministerul Afacerilor Interne cu cadrele din 
aparatul central și regional MAI, în care s-a analizat activitatea organelor 
de securitate în perioada octombrie 1963-octombrie 1964, generalul maior 
Tănase Evghenie, șeful Direcţiei a III-a (Informaţii Interne) din MAI, arăta 
problemele cu care se confrunta în activitatea direcției în urma eliberării 
persoanelor din locurile de deținere din anul 1964: 

„O problemă foarte importantă care nouă ne-a dat mult de lucru este cea 
a eliberatilor din penitenciar. Eliberarea acestora în cantități destul de masive a 
făcut să ne crească brusc baza de lucru. Avem 5 ooo de elemente care au venit din 
penitenciar în București. Cea mai mare parte sunt în producţie. Avem însă 
neajunsuri cu țărăniștii și liberalii care au fost juriști și acum fac scandal pentru 
că vor posturi de jurisconsult și refuză posturile pe care le oferim noi. Am avut 
cazuri când ne-am dus și le-am bătut în ușă pentru a se prezenta la serviciu și au 
refuzat. Noi avem multe scandaluri cu ei în această situaţie și întâmpinăm 
greutăţi în plasarea lor în câmpul muncii. 

Avem un contabil care s-a pregătit foarte mult și s-a pus la punct cu toate 
noutăţile în ceea ce privește pregătirea lui profesională. S-a prezentat la un 
examen și tovarășii de acolo când au văzut cine este a spus că nu este suficient 
pregătit. Atunci elementul în cauză a cerut să fie angajat portar, dar nici așa nu 
au fost de acord să-l primească. 

Avem multe cazuri când întreprinderile refuză să-i primească în câmpul 
muncii. De cele mai multe ori vinovaţi se fac ofițerii noștri care fac atmosferă la 
întreprinderea respectivă, punându-i în gardă pe tovarășii din conducere”™*, 

Refuzul întreprinderilor și instituţiilor de a angaja persoane care 
au suferit condamnări sau aveau rude condamnate încălca chiar 
prevederile Constituţiei Republicii Populare Române deoarece dreptul la 
muncă era un drept constituțional. Articolul 77 din Constituţia RPR 
prevedea că „Cetăţenilor Republicii Populare Române le este asigurat 


facă menţiune în acest sens în comunicarea către Direcţia Generală a 
Penitenciarelor și Coloniilor de Muncă, indicându-se locul (locurile) de muncă în 
care nu trebuiau plasați (ACNSAS, fond MAI. Direcţia Generală Juridică, dosar 
3620, vol. 1, ff. 172-173). 
4 ACNSAS, fond Documentar, dosar 102, f. 48. 

dreptul la muncă, adică dreptul de a căpăta o muncă garantată și plătită 
potrivit cu cantitatea și calitatea ei”. 

După eliberarea din anul 1964 și „până în 1989 ei au rămas 
marginalizati în câmpul exerciţiului puterii politice sau profesionale. 
Trecutul lor de «inamici ai poporului» i-a urmărit și le-a condiționat 
existența, punându-i în poziția de a accepta metamorfozarea statutului lor 


+9106 


în schimbul libertăţii sau al vieții”. 


Supravegherea informativă a persoanelor eliberate din LM 
de către organele de securitate 
După eliberarea persoanelor din LM, organele de securitate au 
avut sarcina de a le supraveghea informativ'”. La 27 aprilie 1964, la 


'% „Buletinul Oficial al Marii Adunări Naţionale a Republicii Populare Române”, 


Anul I, nr.1, din 27 septembrie 1952, p. 6. 

°° Virgiliu Tarau, Eliminarea elitelor tradiționale din România. Interndrile 
administrative, în Mobilitatea elitelor în România secolului al XX-lea, ed.: Mihai 
Dinu Gheorghiu, Mihăiţă Lupu; pref.: Victor Korady, postf. Mihăiţă Lupu, Pitești, 
Paralela 45, 2008, p. 215. 

“7 În lecţia întocmită în anul 1962 de Serviciul Învățământ pentru lucrătorii 
operativi ai MAI, intitulată „Supravegherea operativă mijloc al muncii informativ- 
operative a organelor securităţii statului”, supravegherea operativă era definită ca 
fiind „un mijloc al muncii informativ-operative care constă în urmărirea directă 
în teren într-o conspirativitate deplină a unor elemente suspecte de spionaj sau 
activitate contrarevolutionara si a unor locuri legate de o astfel de activitate”. 
Supravegherea operativă avea o însemnătate pentru munca organelor de 
securitate deoarece se considera că prin urmărirea directă în teren a persoanelor 
sau locurilor indicate se puteau stabili unele date care nu puteau fi obținute prin 
celelalte mijloace ale muncii informativ-operative. Datele obţinute prin 
supravegherea operativă aveau rolul de a completa informaţiile deţinute de 
organele informativ-operative. Supravegherea operativă se făcea la indicatia 
organelor informative, în scopul cunoașterii unor aspecte ale comportării și 
activităţii acestor persoane, a stabilirii legăturilor, adreselor vizitate de ele, 
persoanele care veneau în locurile suspecte, precum și pentru a se contracara 
unele acţiuni fățiș dușmănoase (de exemplu, comiterea de acte de diversiune sau 
de teroare). Supravegherea operativă se efectua asupra persoanelor suspecte de 
spionaj sau de activitate contrarevolutionard, cât și asupra unor locuri folosite de 
acestea pentru desfășurarea activităţii lor. Obiective ale supravegherii operative 
puteau fi: a) persoanele fizice urmărite informativ de organele securității statului 
(diplomaţi și funcţionari ai legatiilor, ambasadelor și consulatelor statelor 
capitaliste, suspecți de activitate de spionaj; cetățeni străini care se stabileau 
temporar sau se aflau în tranzit pe teritoriul RPR și erau suspecți de spionaj sau 

cabinetul secretarului general al MAI, colonel Dumitru Ion, a fost emis 
ordinul nr. 12/052636, care a fost transmis șefului Direcţiei a III-a din MAI, 
șefului Serviciului "K” și șefilor direcțiilor regionale MAI pentru a organiza 
supravegherea informativă a persoanelor eliberate din locurile de muncă 
(LM): 

„În conformitate cu Ordinul nr. 5021/1964 al tov. vicepreședinte al 
Consiliului de Miniștri si ministru al Afacerilor Interne, general colonel 
Alexandru Drăghici, urmează ca în prima jumătate a lunii mai a.c. (1964 - n.n.) să 
fie puse în libertate din LM elementele prevăzute în tabelul anexat'*. 

În acest scop, organele ”K” vor lua măsuri pentru definitivarea situației 
materialelor informativ-operative, pentru fiecare element internat în parte, în 
vederea trimiterii lor la organele regionale MAI pe teritoriul cărora se vor stabili 
cu domiciliul cei care vor fi puși în libertate. Pentru orașul București, materialele 
vor fi trimise la Direcţia a III-a. 

De la data primirii prezentului ordin, Direcţiile regionale MAI pe 
teritoriul cărora se găsesc elemente internate, vor intensifica munca informativă 
pentru a se cunoaște în mod amănunțit situaţia fiecărui internat, până la data 
punerii lor în libertate. 

Imediat după punerea în libertate și stabilirea la locurile de domiciliu se 
vor lua măsuri de către organele teritoriale MAI pentru supravegherea 
informativă a celor eliberaţi. Se va acorda atenţie deosebită elementelor ce au fost 
urmărite în acțiuni sau semnalate cu manifestări dușmănoase. Acolo unde nevoile 
muncii impun, Direcţiile regionale MAI vor putea trimite delegaţi la organele ”K” 
de la locurile de muncă pentru predarea legăturii cu agenţii sau pentru schimb de 
informaţii în legătură cu elementele internate. 

Materialele obținute despre elementele foste in LM, precum și dosarele 
privitoare la aceste acţiuni vor fi trimise organelor teritoriale numai prin poșta 
specială MAI. Până la 30 iunie a.c. (1964 - n.n.) se va raporta Direcţiei a III-a 
problemele care au rezultat în urma supravegherii informative a celor puși în 
libertate. Direcţia a III-a va centraliza problemele referitoare la cei eliberaţi și pe 
baza datelor obținute din supravegherea lor informativă va întocmi un raport 
pentru conducerea MAI”. 


de activitate contrarevolutionard; persoanele care vizitau reprezentantele 
diplomatice capitaliste; „diferite elemente suspecte că desfășoară activitate 
contrarevolutionara”; agenţii organelor de securitate care erau supuși verificării); 
b) locurile în care existau suspiciuni că se desfășoară activitate de spionaj sau o 
altă activitate contrarevolutionard (reprezentantele diplomatice ale statelor 
capitaliste, domiciliile funcționarilor care făceau parte din aceste reprezentanţe și 
erau suspecți de activitate de spionaj; locurile de întâlnire, ascunzătorile) 
(ACNSAS, fond Bibliotecă, volum nr. 4038, pp. 6, 17-23, 23-25). 
'% În dosar nu există tabelul anexat despre care se vorbește în document. 
2 ACNSAS, fond MAI. Direcţia Generală Juridică, dosar 3622, vol. 2, ff. 141-142. 

În documentele organelor de securitate urmărirea informativă a 
foştilor condamnaţi si internați administrativ era o necesitate, 
considerându-se că ei reprezentau un pericol social și după eliberare 
deoarece se mențineau pe poziție dușmănoasă, încercau să restabilească 
legături suspecte și să reorganizeze acțiuni subversive, defăimau și 
răstălmăceau sensul măsurii de grațiere, denigrau realizările Republicii 
Populare Române și colportau zvonuri tendentioase”®. Astfel, în 
expunerea ministrului Afacerilor Interne, în ședința din 17 noiembrie 
1964", când a fost analizată activitatea organelor de securitate în perioada 
octombrie 1963-octombrie 1964, supravegherea informativă a foștilor 
condamnați și internaţi era motivată astfel: „Din materialele pe care le 
posedăm rezultă totodată că o parte din foștii condamnați continuă să se 
menţină pe poziție dușmănoasă, încearcă să restabilească legături 
suspecte și să reorganizeze acțiuni subversive, defăimează și răstălmăcesc 
sensul măsurii de grațiere, denigrează realizările și colportează zvonuri 
tendentioase, ceea ce demonstrează încă o data că dușmanul, deși 
dezorganizat, dezarmat din punct de vedere ideologic, cu convingerile 
politice zdruncinate si fără putere de influențare, nu renunţă ușor la luptă 
căutând să-și arate prezența prin felurite activități antipopulare. 
Apreciind pericolul social al foștilor condamnaţi, conducerea ministerului 
a atras atenţia în repetate rânduri asupra necesității urmăririi informative 
active a acestora. În baza ordinelor date s-a creat în decursul timpului o 
agentură numeroasă, cu ajutorul căreia se poate asigura supravegherea 
informativă a multor foști condamnaţi chiar din momentul părăsirii 
locurilor de detenţie. Din controalele efectuate a rezultat însă că, în 
general, munca de supraveghere a foștilor condamnaţi de către Direcţia a 
III-a și direcţiile regionale se desfășoară cu serioase lipsuri”. 

Colonelul Nicolae Dumitrescu, șeful Direcţiei Regionale MAI 
Ploiești, prezent la ședința din 17 noiembrie 1964 ţinută la Ministerul 
Afacerilor Interne, referitor la urmărirea informativă de către organele de 
securitate a persoanelor eliberate din locurile de deţinere, afirma: 

Idem, fond Documentar, dosar 102, f. 108. 

Este vorba despre expunerea ministrului Afacerilor Interne, general colonel 
Alexandru Drăghici, in sedinta din 17 noiembrie 1964, in care a fost analizată 
activitatea organelor de securitate in perioada octombrie 1963-octombrie 1964. La 
sedinta au participat cadrele de conducere din directiile centrale si regionale ale 
MAI. Expunerea poate fi consultata in ACNSAS, fond Documentar, dosar 102, ff. 
86-140. 

"2 ACNSAS, fond Documentar, dosar 102, f. 108. 

„O atenţie deosebită am acordat în această perioadă lucrării elementelor 
eliberate recent din închisori. În cadrul regiunii noastre au fost puse în libertate 
un număr de 965 elemente. În urmărirea acestora am plecat de la concepția că cei 
20 de ani de existență ai regimului democrat-popular au produs schimbări în 
mentalitatea unor elemente suspecte. Analiza făcută recent pe toate liniile de 
muncă a arătat că elementele eliberate din detenţie adoptă poziţii diferite. O 
categorie din aceștia, chiar legionari cu funcţii, s-au încadrat în activitatea 
constructivă, detestă trecutul lor politic și resping orice acțiuni dușmănoase. Alții 
stau pe poziţie de expectativă, studiază situația prezentă, manifestă prudenţă și 
uneori înclină spre o poziţie ostilă regimului. În a treia categorie sunt identificate 
elemente, mai ales legionari, care în detenţie și după punerea în libertate, 
continuă să rămână pe vechea lor poziţie. Sunt informaţii care arată că unele 
elemente consideră măsura luată ca un rezultat al intervenţiei din afară, 
situându-se pe o poziție dușmănoasă. Din urmărirea lui Purcăreanu Dinu, 
condamnat la muncă silnică pe viata pentru constituirea unei organizații PNT pe 
fostul judeţ Prahova, eliberat în aprilie 1964, se desprinde aspectul că acesta caută 
să-și continue activitatea afirmând că nu înţelege să renunţe la ideile lui. Pe 
aceeași linie dușmănoasă se situează și numitul Făgăraș Mișu, eliberat din 
detenţie după 23 de ani, fost conducător legionar, care caută să-și reactiveze 
legăturile din activitatea trecută. 

A trebuit să muncim mult și cu unii ofițeri care aveau impresia că, în 
urmărirea acestora, forțele agenturii prezente ar fi suficiente și ar avea și putere 
de penetratie. Analiza tuturor elementelor a arătat practic că trebuie să recrutăm 
din toate categoriile de legionari agenţi bine verificaţi, întrucât pe foarte multi 
dintre cei prezenţi, sub diverse motive și pretexte îi resping și se crede că de acum 
aceștia evită legătura cu oamenii. În fond este vorba de suspiciuni și bănuieli 
asupra agenților noștri și care în parte sunt reale”'*. 

De asemenea, locotenent colonelul Emil Macri, de la Direcţia 
Regională MAI Suceava, raporta, în cadrul ședinței din 17 noiembrie 1964 
de la Ministerul Afacerilor Interne, că avea probleme în urma eliberării 
persoanelor din locurile de deținere: 

„Problema problemelor o constituie și la noi cei eliberaţi din detenţie 
(avem aproape 1 ooo pe regiune). Când am primit ordinul tov. secretar general 
Dumitru - aproape jumătate nu erau cuprinși nici în evidenţele noastre. Această 
situaţie acum a fost îndreptată în sensul că toţi sunt luaţi în evidenţă și în lucru, 
sunt peste 100 (dosare individuale și acţiuni informative). Majoritatea sunt în 
teritoriul rural și acest lucru ridică la ora actuală câteva probleme. Dacă în 
București se ridică problema serviciului, la noi această problemă în linii mari este 
rezolvată. 

O serie de elemente de pe teritoriul regiunii noastre pretind să li se 
restituie casele confiscate; alţii au fost arestaţi în momentul când erau învăţători 


"5 Ibidem, f. 14. 

si pretind să li se dea posturi în învățământ. Toată ziua ne bombardează cu astfel 
de cereri pe care nu le putem rezolva. 

Legat de punerea în libertate a deținuților politici, vreau să raportez că la 
noi în regiune s-a înregistrat fenomenul că o serie de elemente înapoiate, care n- 
au reușit să înțeleagă sensul adevărat al măsurii luate de partid și guvern, au 
considerat că aceasta înseamnă o slăbiciune și că practic se pot deda la unele 
acțiuni huliganice. O serie de elemente huliganice, mai ales tineri, au devenit 
foarte recalcitranti. Tov col. Dumitrescu arată că în regiunea Ploiești au fost 
înregistrate cazuri de lovire a milițienilor și a altor tovarăși. La noi această situație 
a devenit alarmantă: peste 80 de milițieni au fost bătuţi, unul a fost omorât; avem 
două cazuri de milițieni scoși din miliţie si pensionati pentru că n-au mai fost 
valizi de muncă în urma bătăilor primite. Din analiza făcută de noi a rezultat că 
substratul acestei atitudini este in special răzbunarea"?. 

În 1964, Direcţia a III-a din Ministerul Afacerilor Interne se ocupa 
cu „urmărirea informativă activă a legionarilor, foștilor conducători ai 
partidelor burgheze, a elementelor naţionaliste, a clerului reactionar si 
sectanţilor”5. După eliberare, persoanele au fost trecute în evidența 


v6 


dosarelor de obiectiv sau problema” pe linia Direcţiei a II-a si 


"1 Ibidem, ff. 53-54. 

"5 Consiliul National pentru Studierea Arhivelor Securităţii Statului, Securitatea. 
Structuri-cadre. Obiective și metode, vol. I (1948-1967), coordonator: Florica 
Dobre, autori: Florian Banu, Camelia Ivan Duică, Theodor Bărbulescu, Liviu 
Taranu, București, Editura Enciclopedică, 2006, documentul nr. 32, p. 104. Pe 
linie operativă activitatea Direcţiei a Ill-a se împărțea pe servicii. Pentru 
strucutura organizatorică și atribuţiile Direcţiei a I-a din MAI, din anul 1956, 
vezi Ibidem, pp. 104-106. Statul de organizare a Direcţiei a III-a valabil în perioada 
1 august 1963-1 septembrie 1967 se poate consulta în ACNSAS, fond MI-DMRU, 
dosar 7378, vol. u, ff. 1-38. Într-o Notă privind reorganizarea structurii 
Ministerului Afacerilor Interne aprobată de Prezidiul Permanent al CC al PCR, în 
ședința din 14 iulie 1967, se prevedea ca Direcţia a III-a să se transforme în 
Direcţia Generală de Informaţii Interne în cadrul căreia să funcționeze: Direcţia I 
care să se ocupe de „munca informativă în rândul elementelor dușmănoase din 
interior” și Direcţia a II-a care să se ocupe de „prevenirea și descoperirea actelor 
de sabotaj și diversiune din unităţile economice” (ANR, fond CC al PCR- 
Cancelarie, dosar 110/1967, f. 42). 

"6 Prin aceste noţiuni trebuie înţelese diferite modalități de activitate ale 
Securităţii, organizate pe anumite criterii, pentru a cuprinde în atenţia sa cât mai 
multe persoane. În acest fel, s-a realizat așa numita activitate de «urmărire 
generală» în dosare pe problemă specializate, privind pe: foștii membri ai mișcării 
legionare, ai partidelor istorice (PNT, PNL, PSDR), ai francmasoneriei, ofițerii 
deblocati sau din aparatul de represiune al vechii Românii (Poliţie, Siguranţă), 
foştii condamnaţi pentru activităţi contrarevolutionare (fără nuanţă politică) ş.a. 

supravegheate informativ”. În baza probelor obţinute, Direcţia a Il-a 
făcea propuneri conducerii Ministerului Afacerilor Interne cu privire la 
arestarea persoanelor a căror activitate dușmănoasă era dovedită. 

De ce trebuiau supravegheate informativ unele categorii de persoane 
aflăm din lecţia întocmită în anul 1962 de Serviciul Învăţământ pentru 
lucrătorii operativi ai Ministerului Afacerilor Interne, intitulată 


Dosare de problemă au existat și în domeniul «culte-secte», invatamant-tineret, 
studenți străini etc. (Radu Cristescu, Spionajul și contraspionajul pe înțelesul 
tuturor. Mic dicționar al serviciilor secrete. 100 de termeni uzuali. Principalele 
servicii de informații secrete ale lumii. 20 mari spioni, prefață de Ion Cristoiu, 
București, Editura Evenimentul Românesc, 2000, pp. 48-49). „Dosarele de 
obiectiv cuprindeau supravegherea generală a tuturor persoanelor din cadrul unei 
întreprinderi și erau grupate pe colective de ofițeri, în funcție de profilul 
asemănător al instituțiilor (industrie chimică, construcții de mașini, comerț 
exterior ș.a.). (...) Toate tipurile de «dosare» cuprindeau capitole specifice, cum ar 
fi: hotărârea de deschidere a dosarului; lista informatorilor (agenţilor) existenţi; 
lista persoanelor cu antecedente politice sau penale; lista oamenilor de valoare ce 
trebuiau protejaţi; puncte vulnerabile din obiectiv; biroul de documente secrete; 
lista persoanelor în relaţii cu străinii sau cu rude stabilite peste hotare; persoanele 
oficiale la care se poate apela (conducerea instituţiei, organe PCR alese); adresa 
sediului central, a secţiilor sau a sucursalelor; note-sinteză de analiză periodică 
asupra evoluţiei situaţiei informativ-operative din problemă (mediu) sau obiectiv; 
planuri de măsuri pentru îmbunătăţirea cunoașterii; planuri de căutare a 
informaţiilor. În funcție de conţinutul materialelor acumulate în timp la dosar 
despre o anumită persoană, precum și al locului ce-l ocupa în mediu sau obiectiv 
(întreprindere), asupra acesteia se luau măsuri de adâncire a verificărilor prin 
inițierea unor forme de «urmărire specială» (de exemplu D.U.I.-Dosar de 
urmărire informativă” (Ibidem, pp. 49-50). 

"7 Conform dicționarului serviciilor secrete întocmit, în anul 2000, de Radu 
Cristescu, „Supravegherea informativă generală (SIG) era o formă de lucru a fostei 
Securitati, inferioară celorlalte tipuri de urmărire organizată și anume Dosarul de 
verificare (D.V.) sau Dosarul de urmărire informativă (D.U.I.). În ea erau cuprinse 
numai acele persoane din ansamblul bazei de lucru care au avut funcţii 
importante în fostele partide și organizaţii politice sau suferiseră condamnări 
mari pentru «activități contrarevolutionare». La aceștia se adăugau cei care, prin 
poziţiile critice curente la adresa sistemului, puteau deveni potenţial periculoși, 
inclusiv cetățenii străini cu preocupări suspecte. Asupra lor era dirijată agentura 
din mediu sau din obiectiv și periodic se mai initiau și alte măsuri de verificare. In 
funcţie de conţinutul materialelor acumulate într-o anumită perioadă, unele 
persoane erau trecute într-una din formele superioare de verificare organizată 
amintite” (Radu Cristescu, op. cit, p. 86). 

„Supravegherea operativă mijloc al muncii informativ-operative a 
organelor securităţii statului”, în care se arăta că: 

„Activitatea contrarevolutionara îndreptată împotriva statului nostru este 
dusă de rămășițele fostelor clase exploatatoare (foști industriași, moșieri, 
comercianţi), de foști legionari, de elemente care au făcut parte din fostele 
partide istorice, de clerul reactionar, precum si de alte elemente dușmănoase, 
care mai încearcă prin diferite mijloace să lovească în cuceririle poporului nostru 
şi să pună piedici muncii pe care o desfășoară acesta pe drumul desăvârșirii 
construcției socialiste. Această activitate este stimulată și întreținută de 
propaganda imperialistă, iar elementele care participă la ea sunt sprijinite 
material de către serviciile de spionaj ale acestor tari. 

Elementele contrarevolutionare își desfășoară activitatea dușmănoasă fie 
în cadrul unor organizaţii, fie în mod individual. Metodele folosite de ele sunt 
diferite, începând cu propaganda și agitația dușmănoasă, prin care urmăresc să 
submineze realizările poporului nostru, și amenințarea prin scrisori anonime a 
unor activiști de partid și de stat și mergând până la acțiuni dușmănoase ca acte 
de teroare sau diversiune. În același timp ele constituie principala sursă de 
informare a serviciilor de spionaj imperialiste. 

Supravegherea operativă a acestor elemente este necesară pentru a se 
stabili aspecte din activitatea lor dușmănoasă, legăturile cu complicii lor, locurile 
de întâlnire cu aceștia, adresele vizitate, metodele folosite în activitatea lor 
dușmănoasă (de exemplu, modul de răspândire sau difuzare a fituicilor cu 
conţinut dușmănos etc.). 

Supravegherea operativă se efectuează asupra elementelor 
contrarevolutionare si în scopul contracarării acțiunilor lor dușmănoase, cum 
sunt, de exemplu, actele de teroare sau de diversiune. Sarcina supravegherii 
operative în aceste cazuri constă în prevenirea comiterii actelor dușmănoase mai 
înainte ca acestea să fi fost comise””” 


Persoanele eliberate din locurile de deținere erau lucrate de către 
organele de securitate prin acţiuni de verificare"”, dacă existau suspiciuni 


"5 ACNSAS, fond Bibliotecă, volum nr. 4038, pp. 21-22. 

"9 În activitatea fostei securitati, dosarul de verificare era o formă organizată de 
urmărire a persoanelor cu preocupări ce contraveneau ideologiei de partid sau 
care, prin antecedentele politice, prezentau un anumit pericol. Acest tip de luare 
în lucru era limitat la șase luni, timp în care, prin măsurile întreprinse, trebuiau 
clarificate suspiciunile iniţiale. Începerea urmăririi prin D.V. se făcea în urma 
unei selecţii a informaţiilor acumulate despre persoanele cuprinse în baza de 
lucru. Planul aprobat cuprindea măsurile preconizate cu termene de executare, 
inclusiv modul de dirijare a agenturii sau de folosire a altor mijloace specifice. 
Închiderea D.V. se putea face ca urmare a neconfirmării materialelor inițiale sau 
prin influențare, prin avertizare, prin destrămare etc. Această formă de lucru era 

de activitate dușmănoasă, și prin acţiuni informative". Astfel, Ilie Lazar, 
fost fruntaș al Partidului National Țărănesc, a fost urmărit informativ de 
către organele de securitate după eliberarea din LM până la moartea sa, 
care a survenit la 6 noiembrie 1976. „La sfârșitul lunii mai 1964, dosarul 
său de urmărire informativă a fost transferat la Direcţia Regională Cluj a 
Securităţii, iar în jurul familiei Lazăr au fost dirijati numeroși informatori, 
unii din rândul rudelor sau al vechilor prieteni de familie. (...) Alături de 
încadrarea informativă a familiei Lazăr cu o întreagă rețea de informatori, 
de interceptarea și transcrierea convorbirilor, inclusiv a celor mai banale 
amănunte casnice, verificarea corespondenţei, în anumite perioade 
conducerea Securităţii clujene a dispus și executarea unor măsuri de filaj, 
constând în urmărirea pas cu pas a lui Ilie Lazăr și a persoanelor cu care 
intra în contact, fotografierea și identificarea acestora. (...) În ianuarie 
1977, urmărirea fostului fruntaș țărănist a fost sistată. La finalul acţiunii 
informative a rezultat un dosar conţinând douăzeci de volume, ce 
însumează peste șapte mii de file. Se regăsesc aici note informative și de 
filaj, rapoarte, sinteze, planuri de măsuri, precum și transcrierea 


inferioară dosarului de urmărire informativă (D.U.I.), în sensul că persoanele care 
făceau obiectul supravegherii prin D.V. prezentau un pericol potenţial mai redus. 
În funcţie de rezultat, la expirarea termenului se putea face propunerea 
continuării supravegherii sale prin D.U.I. ca formă superioară de urmărire” (Radu 
Cristescu, op.cit., pp. 51-52). 

2° „Dosarul de urmărire informativă era o formă superioară de lucru instituită de 
Securitate pentru a stabili, în mod organizat, persoanele potenţial periculoase 
pentru regimul comunist. Baza începerii urmăririi o puteau constitui 
antecedentele politice si penale (cu accent pe cei cu funcţii de conducere sau cu 
condamnări mari) dar mai ales «manifestările» sau preocupările care ar fi putut 
pune în pericol siguranța regimului. Deschiderea D.U.I. se făcea pe baza unui 
referat în care, pe lângă motivaţia începerii urmăririi organizate a persoanei 
selectate din «baza de lucru», erau prevăzute măsurile preconizate (dirijarea sau 
recrutarea de noi informatori, instalarea unor mijloace tehnice de ascultare, 
interceptarea scrisorilor etc). Periodic, aveau loc analize și completarea planului 
de măsuri. Finalizarea D.U.l. depindea de concluziile desprinse pe timpul 
urmăririi. Astfel, cazul se putea închide din cauza neconfirmării informaţiilor 
inițiale sau a importanţei lor reduse ori se putea lua măsura influenţării, a 
avertizării sau a începerii urmăririi penale, pentru fapte ce aduceau atingere 
prevederilor Codului Penal. (...) Durata urmăririi prin D.U.I. a unei persoane nu 
era limitată în timp” (Radu Cristescu, op. cit., pp. 50-51). 

interceptărilor realizate timp de doisprezece ani în locuința familiei 
Lazăr”. 

Persoanele semnalate cu relații și comportare suspectă dintre foștii 
condamnaţi trebuiau lucrate prin dosare de verificare. La 30 septembrie 
1964, pe întreaga tara, erau deschise 1 943 dosare informative și 437 dosare 
de verificare prin care se urmăreau foștii condamnaţi. Se considera că 
numărul de dosare deschise foștilor condamnaţi era redus, acest fapt 
punându-se pe seama formalismului si superficialitatii de care dădeau 
dovadă multi ofițeri de securitate în verificarea activităţii foștilor 
condamnaţi”. 

Dintre categoriile de persoane luate în evidență pentru 
antecedente politice, numărul cel mai mare îl formau foștii legionari, care 
„datorită organizării, ideologiei, metodelor și acţiunilor întreprinse, au 
fost şi rămân unul din principalele obiective ale organelor de securitate””’. 
„Este adevărat că uriașele transformări înfăptuite în tara noastră - afirma 
Alexandru Drăghici, ministrul Afacerilor Interne, în ședința din 17 
noiembrie 1964 - au produs anumite schimbări în concepţiile și conduita 
unui mare număr de foști legionari, dar cu toate acestea din rândul lor 
apar cele mai multe elemente care desfășoară acțiuni ostile, dovadă fiind 
faptul că din totalul elementelor cu antecedente politice arestate, 
demascate sau avertizate, numărul cel mai mare provine din rândul 
foştilor legionari”™*. 

Activitatea informativă în problema legionară, atât la Direcţia a 
III-a cât și în regiuni, era considerată că se desfășura cu „serioase lipsuri”, 
deoarece „mulți ofițeri se rezumă la măsuri simpliste, lipsite de 


= Andrea Dobeș, op. cit., pp. 369-371. 
' ACNSAS, fond Documentar, dosar 102, ff. 109-110. 
3 Ibidem, f. 110. 
"+ Ibidem. După cum se arată în documentele epocii, atât în regimul Gheorghe 
Gheorghiu-Dej cât și în regimul Nicolae Ceaușescu, „principala bază a reacţiunii 
interne” au constituit-o legionarii. În plenara CC al PCR din 26-27 iunie 1967, 
când a fost prezentat raportul Unele probleme privind activitatea Ministerului 
Afacerilor Interne, Cornel Onescu, ministrul Afacerilor Interne, afirma 
următoarele: „S-a subliniat în material că principala bază a reacţiunii interne o 
constituie, în primul rând, legionarii și fără îndoială și alte elemente, membrii 
fostelor clase  exploatatoare, ai partidelor istorice, © condamnatii 
contrarevolutionari eliberaţi în cursul anului 1964 din închisori” (ANR, fond CC al 
PCR-Cancelarie, dosar 99/1967, f. 104). În aceeași plenară a CC al PCR, Alexandru 
Drăghici avea să spună că „activitatea cea mai prodigioasă în Ministerul 
Afacerilor Interne a fost împotriva legionarilor” (Ibidem, f. 164). 

profunzime și ca urmare nu dispunem de materiale suficiente și verificate 
pentru a putea aprecia cu răspundere situația operativă din problema”. 

În expunerea din 17 noiembrie 1964 de la MAI, când a fost 
analizată activitatea organelor de securitate în perioada octombrie 1963- 
octombrie 1964, ministrul Afacerilor Interne, Alexandru Drăghici, afirma 
că în problema legionară pe întreaga țară erau 4358 dosare informative 
deschise, de regulă, persoanelor care au avut grade și funcţii, marea lor 
majoritate având o vechime de peste 3 ani”. La 30 septembrie 1964, pe 
întreaga tara, în problema legionară erau deschise 690 dosare de 
verificare". Ministrul Afacerilor Interne aprecia că exista un nivel 
„necorespunzător al muncii în problema legionară,” care se datora atât 
folosirii unor practici birocratice și lipsei de răspundere în munca 
informativă, cât si unui control slab exercitat de cadrele de conducere”. 
Ca urmare, la 20 noiembrie 1964 a fost emis ordinul vicepreședintelui 
Consiliului de Miniștri și ministru al Afacerilor Interne nr. 400 privind 
necesitatea lichidării deficienţelor în muncă și a dezvoltării activității 
informativ operative a organelor de securitate, în care se arăta că: „O 
atenţie deosebită se va acorda lucrării active cu agenți și cu alte mijloace 
atât a cetățenilor străini semnalati cu misiuni de spionaj, cât și elementele 
care au suferit condamnări pentru activități contrarevolutionare 
organizate - mai ales foștii legionari și conducătorii partidelor așa-zis 
istorice, precum și altor elemente cunoscute cu poziție consecvent 
dușmănoasă, indiferent dacă au sau nu antecedente”. 

Conform ordinului ministrului Afacerilor Interne nr. 400 din 20 
noiembrie 1964, evidenţa operativă din dosarele de obiectiv sau problemă 
aflate asupra ofițerilor operativi se organiza pe două compartimente 
distincte: activ și pasiv. Cine era luat în evidenţa activă? Compartimentul 
activ cuprindea: persoanele care apăreau în diferite forme de evidenţă ale 
acţiunii informative; persoanele cu antecedente politice sau penale luate 
în evidență pe bază de materiale neîndoielnice; persoanele fără 


"5 ACNSAS, fond Documentar, dosar 102, f. no. 

26 Thidem, f. 11. 

”7 Ibidem, f. 112. 

28 Ibidem, ff. u2-113. Alexandru Drăghici, ministrul Afacerilor Interne mai afirma 

că: „În afară de aceasta, multi ofiţeri, în loc să se ocupe cu grijă și consecvent de 

formarea și instruirea agenturii, se complac în situația nepermisă de a primi de la 

agenţi note cu tot felul de banalitati sau le indică o asemenea linie de conduită 

încât atrag asupra lor suspiciunea celor puși în supraveghere” (Ibidem, f. 113). 

"9 ACNSAS, fond MAI. Direcţia Generală Juridică, dosar 3622, vol. 5, ff. 420-421. 

antecedente politice ori penale luate în evidență deoarece au fost 
demascate sau avertizate pentru activitate dușmănoasă prezentă; 
persoanele fără antecedente și neluate în evidenţă la organele ”C”, dar 
care erau supuse unei verificări prealabile pentru suspiciuni de activitate 
dușmănoasă. Şefii de unități trebuiau să mobilizeze efectivul de ofițeri și 
pe șefii de post ca să intensifice munca de informare cu ajutorul agenturii, 
mai ales în jurul persoanelor care suferiseră condamnări, al „foștilor 
exploatatori și al elementelor naționaliste”, iar informaţiile obținute să fie 
introduse în cadrul mapelor de evidență și exploatate la timp. Periodic si 
cel putin odată pe an, șefii de servicii, secţii, birouri sau loctiitorii acestora 
trebuiau să analizeze informaţiile existente în mapele constituite pentru 
persoanele cuprinse în evidența operativă activă, pe baza materialelor 
neîndoielnice, și să stabilească, în funcţie de constatări, pentru fiecare caz 
în parte măsurile necesare unei mai active supravegheri informative. 

Cine era luat în evidenţa pasivă? Compartimentul pasiv cuprindea: 
persoanele luate în evidență pe bază de materiale neîndoielnice, dar 
despre care s-au obținut materiale că nu desfășurau activitate dușmănoasă 
și nu prezentau pericol social. Trecerea persoanelor din compartimentul 
activ în compartimentul pasiv se făcea cu aprobarea șefilor de direcţii 
(servicii independente) sau a loctiitorilor acestora. Persoanele din 
compartimentul pasiv erau contactate periodic de agenţii cu care erau în 
relații pentru a se cunoaște în continuare activitatea lor. Daca de la agenţi 
sau din alte surse se obțineau materiale că persoanele din compartimentul 
pasiv initiau, cunoșteau sau desfășurau acțiuni dușmănoase, cu aprobarea 
șefilor de servicii și de secţii, mapele lor erau trecute din nou la 
compartimentul activ, ca printr-o urmărire calificată și organizată să li se 
stabilească poziţia prezentă”. 

Si în regimul Nicolae Ceaușescu foștii condamnaţi politic 
reprezentau „o categorie de elemente periculoase pentru securitatea 
statului”, ca urmare, se impunea „în continuare lucrarea acestora cu 
prioritate”. Aceste persoane nu trebuiau numite în funcții de conducere 


°° Ibidem, ff. 421-422. 

3! Vezi, pe larg, Raportul Direcţiei I din noiembrie 1985 privind concluziile 
rezultate din analiza modului cum s-a acţionat în direcția cunoașterii, prevenirii 
si neutralizării acţiunilor ostile ale foștilor condamnaţi pentru infracțiuni contra 
securității statului, în Consiliul Naţional pentru Studierea Arhivelor Securităţii, 
Securitatea. Structuri-cadre. Obiective și metode, Vol. II (1967-1989), coordonator: 
Florica Dobre, autori: Elis Neagoe-Pleșa, Liviu Pleșa, București, Editura 
Enciclopedică, 2006, documentul nr. 199, pp. 678-686. 

importante, nu trebuiau să aibă acces la date sau informaţii cu caracter 
secret de stat, nu erau admise în unități militare, în obiective și locuri 
unde se depozitau sau se manipulau materiale explozive. Foștii deținuți” 
erau controlati informativ, atât la domiciliu, cât și la locurile de muncă, 
urmărindu-se prevenirea atragerii lor la acţiuni ostile regimului. 


32 Cornel Onescu, ministrul Afacerilor Interne, afirma în şedinţa plenară a CC al 
$ p 


PCR din 26-27 iunie 1967 ca: „În atenţia MAI-ului a stat și urmărirea foștilor 
condamnaţi pentru activitate subversivă, a foștilor exploatatori, a membrilor 
partidelor istorice. Constatăm în ultima vreme că și din această categorie de 
elemente unele încearcă să reia activitatea, să întreprindă acțiuni împotriva 
regimului nostru. Parte din ei, mai ales elemente mai tinere din fostul partid 
naţional-țărănesc, caută să polarizeze în jurul lor pe foştii membri ai acestui 
partid. Câteva elemente de conducere ale unor organizații subversive descoperite 
cu ani de zile în urmă și condamnate pentru activitatea lor încearcă să reia 
legăturile. Unii consideră că a sosit timpul și că în curând se va da semnalul 
reorganizării. Este știut, tovarăși, că activitatea elementelor dușmănoase din 
interior este alimentată de acțiunile pe plan mondial ale imperialismului. 
Cercurile imperialiste, serviciile de spionaj străin, își dau seama de realizările 
regimului nostru, își dau seama că elementele dușmănoase din interior nu mai au 
o bază serioasă, nu mai pot activa ca în trecut și de multe ori încearcă prin 
diferite mijloace să activizeze unele elemente la care ar putea să găsească mai 
ușor ecou propaganda pe care o desfășoară imperialismul” (ANR, fond CC al PCR- 
Cancelarie, dosar 99/1967, f. 106). 

III. Internarea în locuri de muncă (LM) a unor categorii de persoane... 


Anexa documentară 


e Ordinul ministrului Afacerilor Interne nr. 10 040, din 25 august 
1958, prin care la șapte persoane li s-a fixat loc de muncă (LM) pe 
diferite termene. 


IS 
| MINISTERUL AFACERILOR INTERNE 5 
STRICT RET 


ORDINUL 


MINISTRULUI AFACERILOR INTERNE 
AL 
REPUBLICII POPULARE ROMINE 
Nr.lo.o4o din 25 august 1958 


Pe baza Decretului-Lege nr.89/1958 si in conformitate 
cu Hotărîrea Consiliului de Miniştri nr.282/1958 cu privire 
la fixarea locului de muncă condamnaților contrarevolutionari 
care şi-au ispăşit pedeapsa si a altor categorii de elemente 
dușmănoase regimului democrat-popular din Republica Populară 
Romina; 

In scopul prevenirii unor noi infractiuni la legile 
Republicii Populare Romine; 

Avindu-se în vedere propunerile comisiei făcute pe 
baza materialelor existente asupra activităţii desfăşurate 
de elementele menţionate mai jos, considerate deosebit de 
periculoase pentru securitatea statului; 

OR DO n: 
- Se fixează loc de muncă pe termenele menţionate în 
dreptul fiecăruia numitilor: 
1.- CHIRCA AUREL =- născut la 15.8.1915 în comuna Nuc- 
oara raionul Curtea de Arges reg. 
teşti,fiul lui Petre şi Maria 
de profesie muncitor,fost cu ulti- 


mul đomici liu în comune natală, 
pe timp de 72 luni, 


2.- DARAU TEOFIL - născut la 24.oct.1918 în comuna . 
Almaş,raionul Gurahont regiunea 
Oradea,fiul lui Gheorghe si Elena, 
fost cu ultimul domiciliu in Timi- 
şoara,str.P.Vasici nr.25,pe timp 


de 60 luni. 
3.- LUPASCU ION - născut la 5.12,1927 în comuna 
È zis PILI Oltenița, regiunea cureşti ,fiul 


lui Ion şi Natalia,fost cu ultimul 
domiciliu în Bucureşti ,str.Aureliu 
“mr.21, pe timp de 24 luni, 

4.-— PRICEPUTU IOAN - 


5.— SPIRESCU SCARLAT -= 


6.— PIVNICERU CONSTANTIN - 


7e— STANESCU DUMITRU - 


- Serviciul "0" si Dire 


4” 


născut la 26 ae 


Ciocîrlia de Jos,regiunea Cons— 
tanta fiul lui Apostol si Dragura 
agricultor,fost cu ultimul domi- 
ciliu in comuna hatală,pe timp 

de 24 luni. 


născut la 22.7.1911 în Bucuresti 
fiul lui Constantin si Elena, 
avocat, fost cu ultimul domiciliu 
în Bucuresti, str.Zefirului nr.28 
pe timp de 72 luni. 


născut la 26.9.1914 in comuna 
Ciorte sti,raionul Vaslui,regiunea 
Iasi,fiul lui Gheorghe şi Sofia, 
avocat, fost cu ultimul domiciliu 
în comuna Slobozia Veche,rsionul 
Slobozia regiunea Bucureşti, pe 
timp de 60 luni. 


născut la 9.8.1906 în comuna 
Salcia, raionul Filiaşi regiunea 
Craiova,fiul lui Gheorghe şi 
Elisabeta, învăţător, fost cu 
ultimul domiciliu în comuna na- 
tală, pe timp de 60 luni. 


ctia generală a penitenciarelor 


şi coloniilor de muncă din M.A.I, sînt autorizate să ducă la 


îndeplinire dispoziţiile pre 


MINISTRUL AFACER I 
General colonel, 
A 


zentului ordin. 


N < 


xană ră ghici 


Sursa: ACNSAS, fond Documentar, dosar 55, vol. 2, ff. 154-155. 

Fise de evidență ale persoanelor internate in LM din arhiva 
organelor de securitate întocmite lui Abagiu Florea și Acasandrei 


Gheorghe. 


f fa 


Numele d ; 4% 
Pronumue «=F Le 
Tata Yau ia 


¢ mama 


Data si locul na Steril ye 
Nationalitatea 

Cetiteria 

Apartanența politica é 
Stadii profesia 

| dece pi 
Und: a lucrat şi fancti 

Omiciliu (adresa) Egte 


Pedeapsa începea / 
şi expiră la ERR ETR: 


Md. 5 A. 


163 


Ms 4 
e fimilie Abe 2i No) 


Cy 
De cine a fos’ rețnut “(7 


Li 


a (Leaumirea orgtuutut MA) 
Ra j ; 
Data retineri 4014 
hel 
Unde a fost trimis Pa 


(Denumirea locultii si adrest) 


= Fă e Fg 1 
Pe baza cărei hotariri 1 s-a j xat LM. 


purata pedepsei __ AM AE nm 


Caracterul mat iclului compromiţă- 


Ml. lF _ 1% 
Semnătura SA 74 


Observaţii “744: 

ee ee a 


A ln ră di | 4 
CHA: o i 4042044 zl De cine a fost reținut _/7_ OY DE 
Pronumele G GHEORGHE bt Mlin E 3) NT I | 


‘mies Ge (denumirea organului MAL.) — 


ee core Minit ae Data retineri <0 Za pot bl 

Data şi locul age 2 LE 

tom Săli mil Kilau 

Nationalitatea (MM, 

Cetăţenia Vomiud Pe baza carei hotăriri i s-a fixat LM. 
za e ae Origin Enie. PARED 

Durata pedepsei ¢ oly Me 

Caract terul materialului co! npro; yp 

freer. keim, TOA. 


Unde a fost trimis 


(denumirea locului și adresa) 


dara politică am 


Studii 4/ €/ fy, Profesia _ 


Unde a lucrat si tnt 
WwW bn A " AE, 


aA A t a dt A 


Pedeapsa începe lasg £4 


Dosar L.M. nr.__ 37] arhiva 
pe f 4 Lf 
re me A Al). 214 04.. 


Senn ttg E 
E ob 
ov). Scad dale 9by 


şi expiră la 


h-a akill nin optici la 
omg acum Hihlau “4 Hare 
L / 


Sursa: ACNSAS, fond Cartotecă (arhiva digitală). 

„Metode preventive” utilizate de Securitate: 
Avertizarea 


"Preventive Methods" used by the Securitate: Warning 


Since the end of the seventeenth century, Securitate's application of 
direct preventive methods had been generalized as an effective means of 
controlling society, and the warning had been the most widely used, with the 
highest success rate. During the eighth and nineth decades, the Securitate 
leadership has issued numerous orders, instructions and norms on defining 
where and how to apply the warning and the procedural modalities to carry it 
into effect. 

Usually, the warning was used on those people who had critical 
opinions, attitudes, or manifestations against the communist regime and who 
for their "deeds" could not be sued because they had not flagrantly violated any 
Romanian law. Those who were targeted were warned (at the headquarters of 
the Securitate, at work, at home, etc.) by a Securitate officer who showed them 
that if they maintained their behavior they could be legally punished. Almost 
always, the one who was warned was obliged to sign a statement in which he 
committed himself to commit no similar ,,acts” in the future. The method was 
applied in a narrow frame (in the presence of several people) or in a wider 
context (over seven participants), but sometimes only in the presence of the 
officer. 

The warning was very effective with high success rate. Sometimes the 
officers even managed to get to the recruits as whistleblowers of those warned. 
There were also some categories of people among whom warnings failed in 
high percentages (adherents of legal or illegal non-protestant cults, members of 
national minorities) or even very high (top intellectuals, cultural and artistic 
personalities). 


Etichete: avertizare, cercetări penale, metode represive preventive, 
abuzuri 

Keywords: Warning, criminal investigation, prevention of the 
preventive method, abuses. 


Introdusa in practica in ultima parte a regimului Gheorghiu-Dej, 
aplicarea mijloacelor preventive s-a generalizat spre sfârșitul deceniului 
șapte, mai ales după ce Nicolae Ceaușescu a criticat public abuzurile 
comise de Securitate în timpul antecesorului său, afirmându-și dorința ca 
acestea să nu se mai repete niciodată. 

Procedeele preventive se aplicau și în acele cazuri în care faptele 
comise nu întruneau condiţiile pentru tragerea la răspundere penală, dar 
care trebuiau totuși reprimate, întrucât afectau siguranța regimului: 
exprimarea de critici referitoare la nivelul de trai din ţară sau la politica 

partidului, acte protestatare (grevă, greva foamei etc.), trimiterea unor 
scrisori si memorii de protest unor organisme internationale sau 
personalități politice externe etc. 

Un alt avantaj al acestor metode era că o parte dintre acestea erau 
aplicate cu sprijinul sau chiar prin intermediul altor instituții și/sau 
organisme ale statului (sindicate, organe de partid etc.), la care se adăuga 
și aportul unui anumit număr de cetățeni. Astfel, se asigura atât creșterea 
rolului opiniei publice în combaterea faptelor ostile sau potenţial ostile 
regimului, cât și disimularea activităţii Securităţii, ambele având ca ţel 
final ștergerea imaginii de instituție represivă pe care o avea aceasta. Este 
ceea ce, din punct de vedere ideologic, a fost definit de către partid ca 
făcând parte din formele de „influențare obștească”. 

Din aceste considerente, în ședința din 16 martie 1968 Comitetul 
Executiv al C.C. al P.C.R. a hotărât ca, pe viitor, Securitatea să pună accent 
pe metodele preventive, indicând și principalele procedee ce trebuiau 
aplicate: dezbaterea publică și avertizarea’. Dar folosirea măsurilor de 
„influențare obștească” cunoscuse un traiect progresiv evident încă din 
ultimii ani ai regimului Gheorghiu-Dej. Introduse în practica curentă în 
1962, numărul de avertizări și demascări publice a crescut foarte rapid: 
300 de cazuri în 1963, 1.100 în 1964 si 500 doar în primele două luni ale 
anului 1965”. 

De departe, dintre toate metodele preventive directe folosite de 
Securitate pe primul loc s-a situat avertizarea. 


' „În vederea creșterii rolului opiniei publice în combaterea încălcării legilor sau a 
normelor de convietuire socială, vor trebui folosite in mai mare măsură formele 
de influențare obștească: dezbaterea în colectivele de muncă, în adunările 
publice, avertizarea celor care au comis fapte de un pericol social mai redus” 
(Monica Grigore, Ceaușescu și redefinirea raporturilor dintre partid și Securitate 
(1967-1968), în „Arhivele Securităţii”, nr. 2, Editura Nemira, București, 2004, p. 
418). 

* Oferim si câteva date statistice de interes: 55% dintre cei avertizați sau 
demascati erau din mediul rural (în anii următori ponderea se va inversa într-o 
proporţie semnificativă), 40% erau foști membri ai unor partide sau formaţiuni 
politice interbelice (majoritar legionari), evidentiindu-se și un număr mare de 
muncitori (600), alături de 800 ţărani, 450 intelectuali si 50 alte profesii (Florica 
Dobre (coord.), Florian Banu, Theodor Bărbulescu, Camelia Ivan Duică, Liviu 
Taranu (eds.), Securitatea. Structuri — cadre. Obiective și metode, vol. I, 1948-1967, 
studiu introductiv de Florian Banu, Editura Enciclopedică, București, 2006, p. 
654). 

Din punct de vedere normativ, au existat mai multe ordine ale 
M.A.I., C.S.S. si M.I. referitoare la reglementarea cazurilor și modalitatilor 
concrete de aplicare a măsurilor preventive (Ordinul C.S.S. nr. 3/1968; 
Ordinul M.I. nr. 3/20 ianuarie 1973; Ordinul M.I. nr. 875/1976; Ordinul 
M.I. nr. 15/1979; Instrucţiunile D.S.S. nr. 190/24 iunie 1987, precum și 
Normele metodologice de aplicare a acestora, emise la 7 noiembrie 1988). 

Ordinele și instrucțiunile Securităţii cuprindeau prevederi foarte 
largi atunci când era vorba despre definirea ariei de aplicare a metodei, 
fapt ce a dus la utilizarea cu preponderență a acesteia. 

Spre exemplu, la 1 februarie 1968, la o ședință a Direcţiei I, gen.- 
mr. Stoica Constantin, vicepreședinte al C.S.S., descria pe scurt cum se 
aplica metoda: „Deși C.S.S. insistă să prevenim activitatea dușmănoasă, 
puţine sunt cazurile de avertizare. Ce înseamnă a avertiza pe cineva? 
Înseamnă că, atunci când avem o informaţie despre o persoană că ar avea 
o anumită activitate, îl chemăm la Securitate și îi spunem, având 
bineînțeles grijă să nu deconspirăm sursa, îi spunem că fapta sa se 
încadrează în faptele nelegale și noi îi atragem atenţia că dacă va continua 
atunci va trage consecinţele legii. Să îl punem să dea scris că a fost la 
Securitate, că se lasă de asemenea activitate. Noi, totuși, îl vom lucra în 
continuare”. 

Nici Ordinul M.I. nr. 3/1973 nu detalia prea mult aria de aplicare: 
„Avertizarea va fi aplicată de către organele de securitate și de miliție 
persoanelor ce intenționează să comită fapte antisociale sau care sunt 
pretabile la săvârşirea unor asemenea fapte. Cu ocazia avertizării se va 
trage atenția persoanei în cauză că va suferi consecințele legii dacă va 
continua acțiunea pe care intenționează să o săvârșească”?. În mod 
similar, conform Normelor metodologice din 1988, avertizarea se folosea 
de Securitate „în cazul persoanelor ale căror preocupări, manifestări sau 
activități pot degenera [s.n.] în infracțiuni date în competența organelor 
de cercetare ale Securității ori comit fapte antisociale, care nu prezintă 
însă gradul de pericol social al unor asemenea infracțiuni”. 

Practic, metoda trebuia folosită în toate situațiile în care 
persoanele vizate nu puteau fi trimise în instanță, în vederea pronunțării 
unei condamnări penale. Cu precădere, avertizarea era utilizată împotriva 


3 A.C.N.S.A.S., fond Documentar, dosar nr. 88, vol. 4, ff. 39-54. 
+ Cristina Anisescu, Silviu B. Moldovan, Mirela Matiu (eds.), „Partiturile” 
Securității. Directive, ordine, instrucțiuni (1947-1987), studii introductive de 
Cristina Anisescu și Silviu B. Moldovan, Editura Nemira, București, 2007, p. 589. 
> A.C.N.S.A.S., fond Documentar, dosar nr. 8.852, vol. 19, f. 264. 

acelora care: exprimau critici la adresa regimului sau a partidului („fac 
comentarii ostile, denigratoare, injurioase sau calomniatoare la adresa 
orânduirii noastre”), desfășurau sau pregăteau acţiuni protestatare, 
ascultau postul de radio „Europa Liberă” și discutau emisiunile cu alte 
persoane („colportează știrile dușmănoase transmise de posturile de radio 
sau alte mijloace de difuzare în masă reacționare din străinătate”), 
trimiteau anonime sau difuzau materiale „cu conţinut ostil”, aveau 
intenţia de a părăsi ilegal tara etc. 

Este de reținut și faptul că metoda nu avea doar un rol preventiv, 
ci - aplicându-se și celor ce comiteau „fapte antisociale cu grad scăzut” — 
si unul cvasi-punitiv, fiind recunoscut ca atare chiar de către conducerea 
Securităţii („constituie o măsură de ripostă, pentru contracararea și 
neutralizarea unor asemenea activităţi”). În revista „Securitatea”, în 1970 
(an în care au fost publicate multe articole având ca tematică avertizarea, 
tocmai cu scopul de a da ofițerilor anumite îndrumări concrete”), se 
prezenta ceea ce se urmărea prin această metodă: „Când este vorba de 
elemente cu concepții ostile și mentalități înapoiate, măsura avertizării 
individuale este de a le determina să reflecteze și să-și controleze mai 
mult conduita în societate, să-și frâneze pornirile și intenţiile de a comite 
fapte antisociale, în deplină cunoștință de cauză asupra modului în care 
statul va acționa fata de eventualele lor fapte infractionale”®. 

Un lider al Securităţii din anii '60, gen.-mr. Cosma Neagu, își 
amintea cum se aplica metoda în acea perioadă: „Avertizarea consta în 
convocarea celui în cauză la sediul Securităţii (erau și excepții), punându- 
li-se in fata informaţiile (cu grijă să nu fie deconspirate sursele) care il 
arătau în opoziţie cu Legea penală. De regulă, cei ajunși în situaţia arătată, 
recunoșteau că au «greșit», promițând că vor înceta, pe viitor, asemenea 
acţiuni; erau avertizați că dacă vor repeta va fi aplicată legea penală. Și în 
cazurile când nu recunoștea «păcatele», li se punea în vedere (avertizat) 
că, pe viitor, nu se vor mai bucura de clementa, ci va fi sesizată 
procuratura; în multe cazuri era prezent și un membru influent al 


° Ibidem. 
7 Revistele „Buletin intern” și „Securitatea”, editate de Securitate, pot fi consultate 
aproape integral pe site-ul C.N.S.A.S., la adresa 
http://www.cnsas.ro/periodicul_securitatea.html 
ê Lt.-col. Geaglă Ion, Consideraţii privind esența și regimul juridic al avertizărilor, 
în „Securitatea”, nr. 3/1970, p. 79. 

familiei”. Instrucţiunile D.S.S. nr. 190/1987 prezenta la modul general 
modul în care trebuia în mod efectiv să se desfășoare aplicarea metodei: 
„Avertizarea este măsura prin care persoanei în cauză i se pune în vedere 
să adopte o conduită conformă legilor și normelor de convietuire socială, 
deoarece preocupările și manifestările sale pot degenera în fapte de natură 
să aducă atingere securității statului (...) Persoanelor avertizate li se iau 
angajamente prin care acestea declară că au înţeles justetea măsurii de 
prevenire și se angajează să respecte legile și să nu aducă, sub nici o 
formă, atingere intereselor de apărare a securităţii statului”. 

În anii '60, când actele represive ale Securităţii erau încă proaspete 
în mentalul colectiv, din dorința de a se obține un efect psihologic mai 
mare, avertizarea s-a făcut în sediile instituției și de regulă în prezența 
doar a persoanei în cauză. La scurt timp, însă, avea să se observe faptul că 
măsura avea o eficiență sporită atunci când era aplicată în prezența mai 
multor persoane, cu o anumită influență pe lângă cel în cauză (un 
membru al familiei, unul dintre șefii de la locul de muncă etc.). Cum însă 
chemarea mai multor persoane la sediul Securităţii ar fi ridicat numeroase 
inconveniente, s-a optat pentru o altă abordare, și anume avertizarea la 
locul de muncă, care a fost practic generalizată începând din a doua 
jumătate a anilor "70. 

În timp, metoda avea să fie perfecționată continuu, printre cei 
prezenţi în astfel de ocazii fiind inclus un număr tot mai mare de 
persoane: liderul sau vice-liderul de sindicat, secretarul B.O.B. a P.C.R. sau 
U.T.C., alti activiști de partid și U.T.C., activiști de stat, persoane din 
conducerea locului de munca etc. Ordinul M.I. nr. 3/1973 prevedea 
următoarele: „Avertizarea se va putea face în prezența părinților, 
tutorelui, a profesorilor, precum și a organelor U.T.C., când măsura 
priveşte pe unii tineri din școli, licee sau institute de învățământ superior, 
iar în cazul militarilor în termen, în prezența comandanților. Măsura va fi 
aplicată în acest cadru atunci când se apreciază că va avea o eficiență mai 
mare”. 

Trebuie precizat însă faptul că nu toţi cei menţionaţi mai sus erau 
prezenţi la avertizări, aceștia constituind doar o bază de selecție, din 
rândul căreia ofițerul de Securitate îi alegea pe aceia pe al căror sprijin se 
putea baza pentru a lua poziţie împotriva celui avertizat (îndeosebi 


” Gen.-mr. Cosma Neagu, It. maj. Boldea Sorin, Munca cu rețeaua informativă de 
contraspionaj, la nivelul exigențelor actuale, în „Securitatea”, nr. 3/1971, pp. 13-14. 
"°C. Anisescu, S.B. Moldovan, M. Matiu (eds.), op. cit., p. 677. 
" Ibidem, p. 590. 

informatorii) sau care aveau o influență mai mare asupra persoanei 
respective. În cazul elevilor, avertizarea se făcea, de regulă, în prezența 
părinţilor si a conducerii școlii, a unor diriginti, profesori, pedagogi etc., 
ceea ce amplifica efectul măsurii. Până în a doua parte a anilor '70 s-a 
practicat însă și avertizarea elevilor într-un cadru lărgit, uneori chiar 
pentru fapte de o „gravitate” minoră (spre exemplu, în 1976 au fost 
avertizaţi „într-un cadru lărgit” patru elevi de la Liceul Agricol din Târgu- 
Mureș pentru că „ascultă posturile de radio imperialiste și colportează 
zvonuri și bancuri politice reacționare la adresa politicii partidului și 
statului””). 

Din acest motiv, la jumătatea deceniului șapte a apărut și o 
delimitare terminologică a avertizării, în funcţie de numărul de persoane 
prezente, aceasta putând fi efectuată în cadru restrâns sau în cadru lărgit. 
Prin cadru restrâns se înțelegea maxim șapte persoane, în timp ce în 
cadrul lărgit erau incluși, de regulă, colegii de muncă ai celui avertizat și, 
nu de puţine ori, „elemente predispuse la comiterea de fapte antisociale”* 
sau persoane cu un comportament asemănător celui avertizat, crescând 
astfel substantial eficiența preventiei („cu această ocazie să tragă 
concluzia că si cu ei se va întâmpla la fel dacă vor continua”). Până la 
finalul regimului a continuat să se practice și avertizarea fără participarea 
altor persoane, ponderea fiind însă redusă. Prezența unui număr mare de 
persoane la avertizarea mărea presiunea pe cel avertizat, cărui astfel îi era 
mult mai greu să aibă o atitudine deschisă de frondă, să nege faptele de 
care era acuzat sau să nu recunoască faptul că ele aveau un caracter 
„Nociv”. In cvasimajoritatea cazurilor, cei puși in fata șefilor, colegilor, 
rudelor etc. au adoptat o atitudine conformistă, recunoscând acuzele 


* Lt.-col. Makkai Ernest, mr. Filka Andrei, Cum realizăm prevenirea în rândul 
tineretului studios, în „Securitatea”, nr. 3/1976, p. 19. 
3 Col. Onea Mircea, cpt. Olaru Alexandru, Metodologia pregătirii, desfășurării și 
conducerii acţiunilor de avertizare și punere în dezbatere publică, în „Securitatea”, 
nr. 2/1983, p. 48. 
4 ACN S.A.S., fond Documentar, dosar nr. 11.719, f. 16. În 1975, șeful Direcţiei a 
VI-a Cercetări penale enunta aceeași concluzie: „«Invitaţii» pot înțelege lesne ca 
nu se află acolo întâmplător, ci pentru a li se atrage indirect atenţia că le sunt 
cunoscute intenţiile dușmănoase și sunt apreciaţi ca atare” (col. Vasile Gheorghe, 
col. Ticea Tudor, Conceptul de prevenire, în „Securitatea”, nr. 2/1975, p. 13). 

aduse și declarând verbal și în scris că pe viitor vor avea un comportament 
socio-politic corespunzător”. 

În situaţiile în care la avertizare erau de față și persoane cu 
manifestări sau idei asemănătoare celui ce urma a fi avertizat, ofițerilor li 
se indica să nu ofere prea multe detalii concrete privind fapta acestuia, 
spre a nu fi apoi copiată de cei prezenţi. Astfel, în 1977, la un bilanț pe 
linie de informaţii interne, în care ofițerilor li s-au precizat și principalele 
coordonate pe care să-și urmeze activitatea, referitor la mijloacele 
preventive directe li s-au spus următoarele: „Latura preventivă a măsurilor 
de avertizare sau de punere în dezbatere publică este determinată direct 
de pregătirea și modul de realizare a acestora, având ca elemente 
esențiale: reliefarea caracterului nociv al atitudinilor sau faptelor; 
evidenţierea cauzelor care au favorizat comportamentul deviant al celor 
în cauză; selectarea participanţilor (între aceștia, a celor predispuși la 
fapte asemănătoare, precum și probitatea - prestigiul - celor care 
urmează să participe la discuţii). Este recomandabil să se evite 
prezentarea a tot ce tine de «modul de acțiune» a celor în cauză, pentru a 
nu furniza «idei» unor persoane din rândul auditoriului”. 

În aceste situaţii se putea apoi ajunge la efectuarea mai multor 
avertizări la un interval scurt de timp, a tuturor celor din grup referitor la 
care Securitatea aprecia că trebuie luată măsura. Metoda prezenta și 
avantajul că astfel puteau fi conspirati și informatorii, aceștia fiind și ei 
,avertizati” din punct de vedere formal”. 


5 Un exemplu din 1970 de la I.S.J. Argeș, în care Securitatea a avertizat un țăran 
C.A.P., fost membru P.N.T., pentru „manifestări dușmănoase la adresa orânduirii 
sociale si de stat din tara”. Avertizarea a avut loc la Consiliul popular comunal și 
au participat „reprezentanţi ai organelor locale de partid și de stat, câţiva cetățeni 
și rude”. După cum conchidea șeful Inspectoratului, „prezenţa lor l-a determinat 
să recunoască în întregime afirmaţiile dușmănoase pe care le-a făcut, el 
angajându-se că în viitor nu va mai comite asemenea fapte” (It.-col. Mincu 
Gheorghe, mr. Stancu Ion, Avertizarea, măsură de prevenire, în „Securitatea”, nr. 
4/1970, p. 20). 

© Lt.-col. Wagner Ioan, It.-col. Mihai Mihai, Să găsim căi și mijloace mai eficiente 
pentru desfășurarea muncii preventive in rândul tineretului studios, in 
„Securitatea”, nr. 2/1977, p. 34. 

7 În 1970, un ofițer de la I.S.J. Bacău, prezenta în mai multe cazuri de avertizări a 
unor persoane dintr-un grup în care, pentru a conspira informatorul folosit 
pentru a afla datele, „am efectuat o «avertizare» a informatorului în intervalul de 
timp cât au fost chemate la noi celelalte persoane” (It.-col. Vladimirescu T., 

Vom prezenta un caz, din anul 1976, în care avertizarea s-a 
efectuat în prezența unor persoane cu un ,profil” apropiat de al celui 
avertizat. Este vorba de un pensionar din Târgu-Jiu, fost membru al 
Mișcării Legionare și fost deţinut politic, despre care Securitatea din I,J. 
Gorj a obținut informaţii că „și-a creat un anturaj format din persoane 
cunoscute în evidenţele organelor de Securitate (foști legionari, foști 
membri ai partidelor burgheze și militari deblocaţi)”. Mai mult, în 
discuţiile cu amicii săi, cel în cauză făcea dese „comentarii negative 
privind situaţia social-politică din ţara noastră”. Ocazia avertizării s-a ivit 
în momentul în care unul dintre cunoscutii pensionarului a început să fie 
cercetat de Miliție pentru furt din avutul obstesc. Prin urmare, el a fost 
chemat la Securitate și anchetat referitor la comentariile sale, spunându-i- 
se că a fost „demascat” de prietenul lui cercetat pentru furt. După ce a 
recunoscut discuţiile, Securitatea a trecut la avertizarea pensionarului 
într-un cadru lărgit, la sediul instituţiei, fiind „invitate și unele din 
legăturile lui mai importante”. În fata acestora, cel avertizat „și-a 
recunoscut comportarea dușmănoasă, arătând că o regretă și nu o va mai 
repeta”, iar reacția celor de fata a fost pe deplin satisfăcătoare pentru 
Securitate: „cei prezenţi și-au recunoscut partea de vinovăţie, relevând cu 
acel prilej și alte stări de fapt necunoscute încă de noi”. Pe deasupra, 
supravegherea tuturor după avertizare a reliefat faptul că toţi „au fost 
semnalati cu o poziţie corespunzătoare, evitând să se mai întâlnească”. 

În anii '60 si în prima parte a anilor '70, ofiţerii avertizau 
persoanele vizate fără o prea mare pregătire a cazului, de multe ori fiind 
suficientă numai aprobarea șefului direct. Rata de succes era însă ridicată, 
întrucât, după două decenii de represiune și abuzuri continue, „renumele” 
Securităţii era suficient pentru ca o persoană, pusă în gardă asupra 
pericolului la care se expunea, să-și modifice comportamentul în sensul 
dorit de regim. 

Spre exemplu, la 6 noiembrie 1964 Securitatea din Cluj l-a 
avertizat pe Francisc Bruder (intelectual maghiar, în vârstă de 69 de ani, 
urmărit într-un D.U.I. de grup) pentru „atitudini naționaliste”. Măsura a 
fost aplicată de mr. Mellas Andrei (șef birou în Serviciul III, cel care a 
lucrat cazul), mr. Talos Vasile (șeful Biroului Anchete) și mr. Fenyes 
Francisc (ofițer I anchetator), în prezenţa soţiei, cumnatului și cumnatei 
celui în cauză, care a recunoscut toate acuzele și a promis că nu va mai 


Deplină conspirativitate a rețelei în efectuarea avertizărilor, în „Securitatea”, nr. 
1/1970, P. 95). 
“Mr. Ionescu Andrei, 5 avertizări, în „Securitatea”, nr. 4/1976, p. 21-22. 

repeta faptele. În timpul avertizării, ofiţerii l-au atentionat pe Bruder că, 
dacă urma să aibă în continuare aceleași atitudini, „va fi trimis în judecată 
și pedepsit conform legilor în vigoare”. Pentru cel avertizat șocul a fost 
atât de mare, încât după câteva zile a suferit un atac vascular cerebral, în 
urma căruia a rămas parțial paralizat. Conform unui apropiat al acestuia 
„cauza ar fi fost o emoție: a visat că Securitatea vrea să-l ridice din nou””. 
Boala a evoluat negativ, astfel încât peste câteva luni Francisc Bruder a 
decedat. 

De altfel, în primii ani de aplicare a avertizării, nu de puţine ori 
ofițerii recurgeau tot la metodele cu care fuseseră ei obișnuiți să 
terorizeze populaţia. În 1964, Drăghici critica o avertizare efectuată de 
șeful Serviciului raional Bistriţa, mr. Zapartan Nicolae, și de un 
subordonat al acestuia, care „au invitat la sediul raionului pe un cetățean 
și în scop de intimidare i-au pus în vedere că este arestat”, după care „au 
efectuat avertizarea”. „Vina” celui în cauză era faptul că „n-a vrut să se 
înscrie printre primii locuitori ai comunei în colectiv”. Rezultatul 
avertizării? Cel în cauză nu doar că s-a înscris de urgență în C.A.P., dar „a 
devenit fruntaș în muncă”. 

De la mijlocul deceniului opt, după ce populaţia începuse să nu se 
mai sperie atât de ușor de Securitate”, numărul eșecurilor avea să 


9 A.C.N.S.A.S., fond Informativ, dosar nr. 210.536, vol. 2, f. 8-10. 
*° Ibidem, f. 3. 
” F, Dobre (coord.), Securitatea..., vol. I, p. 645. 
* La şedinţa Colegiului M.A.I. din 8 februarie 1967, secretarul general al M.A.I., 
gen.-mr. Dumitru Ion, afirma: „Este un fost șef al legionarilor care a fost avertizat 
de trei ori; când este chemat la Securitate spune că se duce să-și facă puţină 
autocritică” (Alina Ilinca, Liviu Marius Bejenaru, Securitatea în primii ani ai 
„socialismului victorios”, în „Arhivele Securităţii”, Editura Nemira, București, 
2004, p. 381). Într-o notă a M.A.I. din 27 martie 1965 erau prezentate câteva 
exemple de persoane asupra cărora avertizarea nu avusese nici un efect tocmai 
pentru că cei în cauză sesizaseră faptul că în realitate nu pateau nimic. Astfel, 
Ştefan Stănculescu (jurist din București, fost legionar), avertizat la 23 ianuarie 
1965, declara: «Nu-mi este teamă, deoarece au mai fost chemaţi si alti avocaţi, 
cărora pentru aceleași fapte li s-a dat doar un simplu avertisment (...) Astăzi 
numai o activitate dusă de un grup organizat mai poate fi sanctionata». Prin 
urmare, „având convingerea că pentru astfel de fapte nu poate fi decât avertizat, 
el a continuat și după această măsură să se menţină pe aceeași poziţie”. O poziţie 
identică avea și Emil Hotăranu (contabil din București, fost șef cuib), avertizat la 
19 martie 1964 pentru „agitaţie antipopulară”, care declara: «organele Securităţii 
Statului nu mai au voie să aresteze pe nimeni, iar prin anchetele ce le fac nu 

crească”, fapt pentru care se va trece la pregătirea preliminară cât mai 
minuțioasă a avertizărilor, numită „cercetare premergătoare”. Aceasta 
consta în: anchetarea persoanei în cauză, pentru a se vedea ce poziţie 
adopta fata de faptele sau manifestările comise; eventual, adunarea de 
probe și declaraţii ale altor persoane; stabilirea exactă a cauzelor și 
condiţiilor in care faptele fuseseră comise”. De asemenea, erau căutate 
modalitățile de conspirare a informatorilor ce sesizaseră atitudinea sau 
faptele persoanei respective, stabilindu-se modul concret de aplicare a 
avertizării (locul, participanţii colaterali și ofițerii care urmau să o pună în 
practică). După finalizarea cercetării premergătoare, se solicita un punct 
de vedere de la un ofițer abilitat să desfășoare acte de cercetare penală, 
pentru ca acesta să ofere și o perspectivă juridică, atât asupra cazului în 
sine (pentru a vedea dacă nu se impunea luarea unei alte măsuri sau 
trimiterea în instanţă), cât și asupra modului preconizat de aplicare a 
avertizării. Etapa finală consta în obţinerea aprobării șefului unităţii 
centrale de Securitate sau a șefului Securităţii județene (până în 1988 era 
suficient și acordul loctiitorului șefului Securității judeţene), după care se 
putea trece la punerea în practică a avertizării. 

Ordinul M.I. nr. 875/1976 prevedea că, înainte de avertizarea unei 
persoane, era obligatorie „verificarea temeinică a informaţiilor prin 
mijloacele muncii de Securitate, prin acte premergătoare, cât și prin 
chemarea persoanelor în cauză la organele de Securitate pentru a-și 
preciza poziția fata de faptele comise””. Ultima prevedere devenise, de 
altfel, imperios necesară Securității, întrucât se inmultisera destul de mult 
cazurile în care, chiar în timpul aplicării măsurilor preventive, persoanele 
în cauză negau cu vehementa comiterea faptelor, ofițerii de Securitate 


urmăresc decât intimidarea elementelor fricoase, celor demni dându-le drumul 
acasă» (F. Dobre (coord.), Securitatea..., vol. I, p. 655). 
3 Spre exemplu, Ion Mitucă a fost avertizat de Securitatea din Mehedinţi de cinci 
ori, în 1976, 1978, 1980, 1982 si 1983 (Cristina Anisescu, Silviu Moldovan (eds.), 
Pseudomemoriile unui general de Securitate, studii introductive de Silviu B. 
Moldovan și Cristina Anisescu, Editura Humanitas, Bucuresti, 2007, p. 18). 
*4 Conform instrucţiunilor M.A.I., era „strict interzisă consemnarea în declarații a 
numelui unor înalte personalități din conducerea superioară de partid și de stat, 
precum și reproducerea manifestărilor ostile, injurioase, denigratoare sau 
calomniatoare la care s-au dedat persoanele împotriva cărora se iau măsuri 
preventive ori a conţinutului ştirilor cu un astfel de caracter, transmise de către 
posturile de radio străine reacționare și colportate de către elementele în cauză” 
(A.C.N.S.A.S., fond Documentar, dosar nr. 8.852, vol. 19, f. 267). 
* Col. Onea M., cpt. Olaru A., op. cit., p. 46. 

fiind astfel puși în dificultate în fata celor prezenţi și nu de puţine ori 
reactionand eronat, deconspirându-i pe informatorii care le semnalasera 
faptele. De aceea, prin chemarea prealabilă la Securitate, ofițerii încercau 
să se asigure că, în momentul aplicării măsurii respective, cei în cauză 
urmau să aibă o atitudine docilă, de recunoaștere a vinovatiei. 

Normele metodologice din 1988 (de aplicare a Instructiunilor 
D.S.S. nr. 190/1987) erau si mai precise, ceea ce denotă faptul că liderii 
Securităţii erau preocupaţi de reglementarea cât mai precisă a acestei 
metode, atât pentru a reduce rata esecurilor, cât mai ales pentru a preveni 
o aplicare necorespunzătoare, abuzivă sau asupra unor persoane ce 
aparțineau unor categorii „sensibile” (străini, intelectuali, maghiari, 
membrii ai cultelor neoprotestante), ce putea fi exploatată ulterior 
împotriva regimului comunist. De aceea, o atenţie deosebită se acorda 
unei bune fundamentări a cazului: „Raportul cu propuneri de avertizare se 
supune spre aprobare numai după cercetarea persoanei în cauză și, unde 
este cazul, după efectuarea actelor premergătoare, care să asigure 
documentarea temeinică a faptelor, stabilirea cauzelor și condiţiilor care 
le-au determinat, înlesnit sau favorizat, precum și obținerea de date și 
informaţii cu valoare operativă. Raportul va cuprinde: faptele reținute în 
sarcina celui în cauză; poziția adoptată de făptuitor pe parcursul 
cercetărilor; modalităţile de conspirare a mijloacelor și metodelor 
specifice de muncă; modul de realizare a avertizării; de către cine va fi 
întreprinsă; punctul de vedere motivat al ofițerului de cercetare penală””. 

Această pregătire mult mai atentă a avertizărilor a condus la 
reducerea ratei eșecurilor, ceea ce a făcut ca metoda să fie cea mai 
eficientă din ansamblul metodelor preventive folosite de Securitate, dacă 
ținem cont de numărul de succese înregistrate. 

În ceea ce privește locul de aplicare, după cum deja am amintit, 
acesta era reprezentat, începând din anii '70, de locul de muncă al celor 
avertizați, alături de sediile Securităţii și de posturile de Miliție, dar și de 
alte spaţii (consiliile populare). Pensionarii erau avertizaţi, spre exemplu, 
la domiciliu, în prezența unui membru al familiei (de obicei un fiu/fiică) 
și/sau a unui vecin, la care se putea adăuga și administratorul de imobil. 
În ceea ce-i privește pe cetăţenii străini, aceștia erau avertizaţi la sediile 
organelor de pașapoarte, evitându-se pe cât posibil ca implicarea 
Securităţii să fie deconspirata’’. 


* A.C.N S.AS., fond Documentar, dosar nr. 8.852, vol. 19, f. 265. 
“7 De exemplu, la 5 august 1989, Securitatea din jud. Alba a avertizat două 


cetatence elveţiene, pentru „propagandă în favoarea cultului baptist”. Șeful IJ. 

De cele mai multe ori, persoana avertizată era obligată să semneze 
și o declaraţie prin care se dezicea de ideile și faptele sale („vor arăta că 
înţeleg justetea măsurii”), luându-și totodată angajamentul că pe viitor nu 
avea să mai aibă astfel de manifestări („se vor angaja să respecte legile țării 
și să nu aducă, sub nici o formă, atingere intereselor de apărare a 
securității statului”). Pentru a pune o presiune mai mare pe acest 
angajament, cel avertizat era obligat să arate în scris că ofițerul de 
Securitate îi adusese la cunoștință și pedepsele prevăzute de lege pentru 
„infracţiunile” în care ar fi putut „degenera” faptele sale. 

Metoda era preferată de ofițerii Securitate atât pentru că avea o 
eficacitate ridicată, cât si pentru că - în marea majoritate a cazurilor — 
efectul ei pozitiv se răsfrângea și asupra persoanelor în mijlocul cărora cei 
avertizați își desfășurau activitatea. Tocmai de aceea, avertizarea era un 
mijloc conex folosit foarte des pentru destrămarea anturajelor. 

Un alt avantaj al avertizării - si în general al metodelor preventive 
- era acela că, în timpul aplicării, erau create condiţiile favorabile pentru 
recrutarea persoanei avertizate, Securitatea reușind astfel să transforme 
un adversar al regimului într-un colaborator al acestuia. Recrutarea avea 
succes doar în condiţiile unei bune analize a cazurilor și a identificării 
acelor persoane intimidate de acțiunea Securităţii. Spre exemplu, 
sintetizând activitatea de avertizare desfășurată până în acel moment, 
conducerea I.J. Cluj preciza următoarele: „Eficiența unor asemenea analize 
ne-a permis ca, în 1975, într-un număr de cazuri, să apreciem oportună 
recrutarea unora dintre persoanele în cauză ca informatori (care s-au 
dovedit, în procesul muncii, deosebit de valoroși prin conţinutul 
materialelor furnizate). În contextul măsurilor preventive, menţionăm și 
faptul că mai multe persoane, dintre cele avertizate de noi în acest an, s- 
au prezentat din proprie inițiativă la sediul unităţii și au facut denunturi 
scrise”. Situaţia era similară si la I.J. Satu Mare, în anul 1977, conform 
unui ofițer de la acest inspectorat care activa in problema ,,tineret”: „În 
majoritatea cazurilor, măsurile preventive aplicate, vizând stoparea 
degenerării unor fapte în acte antisociale, și-au dovedit eficienţa, unii din 
tinerii avertizați, dovedind că regretă faptele comise, și-au schimbat 
atitudinea și comportarea, sesizându-ne despre intenţiile altor persoane 


Alba arăta că „avertizările au fost efectuate la sediul și sub acoperirea organelor 
de pașapoarte” (A.C.N.S.A.S., fond Documentar, dosar nr. 394, f. 65). 

8 A C.N.S.A.S., fond Documentar, dosar nr. 8.852, vol. 19, f. 265. 

“ Col. Dumitrașcu Neculai, It.-col. Călian Liviu, Aspecte ale muncii preventive în 


rândul tineretului și al cadrelor didactice, în „Securitatea”, nr. 4/1975, p. 28. 

de a comite acte antisociale, fapt pentru care am considerat oportună 
recrutarea unora dintre ei'*. 

Un exemplu concret era oferit în 1970 de It.-col. Mincu Gheorghe, 
șeful I.S.J. Arges. Un elev din clasa a XII-a din Pitești i-a trimis o scrisoare 
realizatorului Cornel Chiriac de la „Europa Liberă”, în cadrul căreia îi 
mulțumea pentru «raza de lumină și de speranță pe care le-o aduce 
Metronomul», vorbind totodată despre «viata mohorâtă pe care o duce». 
Scrisoarea fiind interceptată de Securitate, ofițerii au conchis că aceste 
pasaje demonstrau „atitudinea net dușmănoasă” a elevului si au decis să 
intervină de urgență „pentru preîntâmpinarea extinderii unei astfel de 
atitudini în rândul tinerilor cu care cel în cauze venea în contact”. Prin 
urmare, el a fost adus la sediul Securităţii, unde a fost avertizat chiar de 
„conducerea Inspectoratului”. Foarte probabil timorat de aceasta 
procedură și desfășurare de forte, „elevul și-a recunoscut faptele de care se 
făcea vinovat și a solicitat să fie iertat, promițând în același timp că pe 
viitor își va corecta întreaga atitudine și comportare”. Prin urmare, s-a 
trecut imediat la recrutarea lui ca informator, apoi „fiind folosit cu 
rezultate bune pe linia tineretului studios”. 

Începând din anii '60, numărul avertizărilor avea să crească în mod 
constant. Dacă în anii 1963 și 1964 au fost avertizate 1.600 persoane „care 
prin discuții dușmănoase creau o atmosferă negativă în rândul 
persoanelor cu care veneau în contact”*, numai în 1966 au fost avertizate 
3.883 persoane „pentru activitatea dușmănoasă desfășurată”$. La sfârșitul 


3 Lt. maj. Ster Gheorghe, Acţiuni ferme pentru prevenirea, descoperirea și 


sancţionarea infracțiunilor comise în rândul tinerilor, în „Securitatea”, nr. 1/1977, 
P- 37. 
> Lt.-col. Mincu Gh., mr. Stancu I., op. cit., p. 19. 
» F. Dobre (coord.), Securitatea..., vol. I, p. 654. 
3 Numărul celor avertizați în anul 1966 a fost prezentat de Vasile Patilinet în 
ședința Colegiului M.A.I. din 8 februarie 1967, la care a participat si Nicolae 
Ceaușescu, el citind o Informare asupra unor probleme din activitatea organelor 
M.A.I., întocmită de Secţia pentru controlul muncii la M.F.A., M.A.I. și Justiţie a 
C.C. al P.C.R. (A. Ilinca, L.M. Bejenaru, op. cit, p. 388). Într-un raport al 
Serviciului „C” din anul 1968 se precizează însă faptul că în 1966 ar fi fost 
avertizate 4.443 persoane numai din rândul celor „anchetate în stare de libertate” 
(Florian Banu, Continuitatea represiunii - arestările și anchetele politice in 
intervalul 1965-1967, în „Arhivele Securităţii”, vol. II, Editura Nemira, București, 
2004, p. 368). Nu știm ce date au avut la dispoziţie activiștii din subordinea lui 
Patilinet, dar cert este faptul că nici unul dintre liderii Securităţii prezenţi la 
amintita ședință a Colegiului M.A.I. nu a oferit alte cifre. 

177 


Liviu Pleşa 


deceniului șapte, în contextul în care activitatea represivă a Securităţii a 
fost intens criticată de conducerea partidului, numărul avertizărilor - ca 
de altfel al tuturor măsurilor represive - a scăzut brusc. Astfel, în 1967 au 
fost avertizate 1.600 persoane, iar în 1968 circa 1.800*. După acest foarte 
scurt intermezzo, numărul avertizărilor a revenit pe un trend ascendent. 
Astfel, în perioada 1 ianuarie 1969-30 iunie 1970 numărul celor avertizați s- 
a ridicat la 3.379 persoane (802 legionari, 431 P.N.T. si P.N.L., 405 foști 
condamnați, 1.643 apolitici)” și a crescut la 3.000 în anul 1971%, 
ajungându-se la 5.516 avertizări în intervalul 1 ianuarie 1987-30 iunie 
1988”. Creșterea continuă a numărului de avertizări anuale pe parcursul 
deceniilor opt si nouă reiese și dintr-un material publicat de col. Năstase 
Gheorghe, care susține că în anul 1976 au fost avertizate cu 74,4% mai 
multe persoane fata de anul 1975”. 

La 18 martie 1968, în contextul pregătirii Plenarei C.C. al P.C.R. din 
aprilie, când trebuia criticată activitatea represivă a lui Drăghici în fruntea 
M.A.I. si în general a organelor de Securitate din perioada lui Gheorghiu- 
Dej, Serviciul „C” din C.S.S. a întocmit mai multe statistici privind 
măsurile luate de Securitate de-a lungul anilor. Din acestea, am extras 
datele privind avertizările efectuate în perioada 1965-1967, în rândul 
persoanelor „anchetate în stare de libertate”%. 

> în 1965 au fost avertizate 2.674 persoane: 
> fapte: „agitație dușmănoasă” 1.583; trimitere de anonime 
299; activitate pe linie de culte-secte 241; „activitate naționalistă” 229; 
tentativă de trecere a frontierei 92; „deţinere și răspândire materiale 
interzise” 80; „favorizare infractor si omisiune denunt” 32; diversiune 14; 


s” 


„încercare de constituire în organizație subversivă” 30; alte „infracțiuni” 
74 


34 Conform vicepresedintelui C.S.S., Constantin Stoica (A.C.N.S.A.S., fond 
Documentar, dosar nr. 13.331, f. 87). 
3 Un număr ridicat dintre aceștia - 724 - erau intelectuali, în această sumă fiind 
incluși, ce-i drept, si cei 131 de studenți si 90 de elevi (A.C.N.S.A.S., fond 
Documentar, dosar nr. 11.719, ff. 3-4). 
° Conform raportului C.S.S. din 29 decembrie 1971, privind activitatea desfășurată 
în acel an (A.C.N.S.A.S., fond Documentar, dosar nr. 12.591, f. 12). 
37 A.C.N.S.A.S., fond Documentar, dosar nr. 8.852, vol. 19, f. 131. 
38 Col. Năstase Gheorghe, Aspecte din activitatea de prevenire, descoperire si 
neutralizare a acţiunilor întreprinse de elemente ostile din interior, in 
„Securitatea”, nr. 4/1976, p. 13. 
* F, Banu, op. cit., pp. 365-371. 

178 


„Metode preventive” utilizate de Securitate: Avertizarea 


> antecedente politice: apolitici 2.125; legionari 236; P.N.T. 
155; P.N.L. 107; alte „partide burgheze” 51; 

> categorii sociale: țărani 1.194; muncitori 875; funcţionari 
583; „exploatatori” 22. 

> în 1966 au fost avertizate 4.443 persoane: 

> fapte: „agitație dușmănoasă” 1.981; culte-secte 1.363; 
trimitere de anonime 357; „manifestări naţionaliste” 257; acte preparatorii 
și tentativă de trecere a frontierei 125; „favorizare infractor și omisiune 
denunt” 87; „deţinere și răspândire materiale interzise” 85; „încercare de 
constituire în organizaţie subversivă” 53; diversiune 16; trădare de patrie 6; 
alte ,infractiuni” 114; 

> antecedente politice: apolitici 3.656; legionari 343; P.N.T. 
240; P.N.L. 137; alte „partide burgheze” 67; 

> categorii sociale: țărani 2.143; muncitori 1.386; funcționari 
738; elevi-studenti 161; „foști exploatatori” 15. 

> în 1967 au fost avertizate 1.608 persoane: 

> fapte: „agitație  dușmănoasă” 819; culte-secte 329; 
„manifestări naţionaliste” 208; anonime 117; tentativă de trecere a 
frontierei 51; „favorizare infractor și omisiune denunt” 28; „deţinere si 
răspândire materiale interzise” 22; diversiune 2; alte ,,infractiuni” 31; 

> antecedente politice: apolitici 1.287; legionari 141; P.N.T. 95; 
P.N.L. 51; alte „partide burgheze” 34; 

> categorii sociale: ţărani 679; muncitori 576; funcţionari 247; 
elevi-studenti 98; „foşti exploatatori” 8. 

După cum putem vedea, în a doua jumătate a deceniului șapte, 
avertizarea a fost folosită pe larg și cu succes și în cazul cultelor legale și 
ilegale. La o ședință din iulie 1967, șeful D.R.S. Suceava, It.-col. Macri 
Emil, recunoștea că subordonații săi au comis inclusiv abuzuri în această 
direcție: „Am avertizat multe elemente pentru activitate sectantă, nu 
pentru activitate contrarevolutionara în cadrul sectei, ci pentru activitate 
mistico-religioasă, ca urmare a prinderii lor. Este adevărat că aceștia erau 
ilegali, dar nu este treaba noastră, a Securităţii, adică să-i avertizăm numai 
pentru activitate sectantă, ci pentru activitate dușmănoasă în cadrul 
sectei”*. La aceeași ședință, Vasile Patilineţ le-a cerut liderilor Securităţii 
să nu aplice această metodă pentru simpla manifestare a credinței, chiar 
dacă era vorba despre cultele nerecunoscute de stat, ci doar pentru 
„activitatea ostilă” desfășurată în cadrul acestora (crearea de disidente 


4° A.C.N.S.A.S., fond Documentar, dosar nr. 11.752, vol. 1, f. 100. 

scoase de sub controlul regimului, respingerea  intruziunilor 
Departamentului Cultelor, propagarea unor idei anticomuniste în 
domeniul religios etc.): „Trebuie să-i avertizăm nu că sunt sectanti, ci că 
în cadrul sectelor duc acțiuni împotriva statului nostru”*. 

La începutul anilor '70, avertizarea a reprezentat metoda folosită 
în mod predilect în cazul intelectualilor, inclusiv a celor din problema 
„artă-cultură”. Rata eșecurilor era însă înaltă, persoanele în cauză, 
beneficiind de un statut profesional ridicat și de notorietate în ţară și 
chiar în străinătate, nelăsându-se intimidate. Mai mult, unii dintre cei 
avertizați, precum a fost cazul lui Dumitru Țepeneag, au expus public, la 
nivel internaţional, acţiunile represive ale Securităţii, fapt ce a creat 
greutăți regimului în relaţiile externe. Din acest motiv, de la jumătatea 
deceniului opt avertizarea a fost folosită tot mai rar în mediul intelectual 
si numai „în cazul unor elemente de la periferia sectoarelor de artă si 
cultură, care nu se bucură de consideraţie în mediu, nu reprezintă valori 
recunoscute pe plan intern și extern”. 

În anumite cazuri, când cei avertizați aveau o oarecare pregătire 
intelectuală și mai ales nu le era frică de Securitate, avertizarea se putea 
transforma într-un adevărat coșmar pentru ofițerul ce o transpunea în 
practică. Vom oferi și un exemplu. La 5 noiembrie 1982, mr. Moroșanu 
Emil, ofițer la Serviciul I din S.M.B., a trecut la avertizarea lui Petru Raţiu 
(de 24 de ani, din Arad), student în anul III la Facultatea de Medicină 
Generală a I.M.F. București. Motivul l-a constituit faptul că, la 24 
septembrie 1982, Raţiu s-a dus la Oficiul Juridic al Consiliului Popular al 
Sectorului 5 și a cerut juristilor de acolo „să-i prezinte legea care 
reglementează obligativitatea efectuării de către studenți a muncilor 
agricole”. Cum o astfel de lege nu exista în România, cei în cauză au 
încercat să-i „explice că această acțiune se desfășoară la nivelul întregii 
tari și că la ea participă nu numai studenţii, ci întregul popor”, dar Raţiu 
le-a replicat că «viata în tara aceasta trebuie condusă prin lege și nu prin 
hotărâri ale organelor de partid», deoarece «in tara, rolul conducător nu-l 
are partidul, pe care nu-l cunoaște, ci guvernul, care ar trebui să se ocupe 
de treburile interne și externe ale țării». Ramasi fără „argumente”, cele 
juridice lipsind oricum cu desăvârșire, juriștii Consiliului popular au dat 
dovadă de „simţ patriotic” si l-au denunțat imediat Securităţii. Peste o 


Ibidem. 
* Florica Dobre (coord.), Elis Neagoe-Pleșa, Liviu Pleșa (eds.), Securitatea. 
Structuri — cadre. Obiective si metode, vol. I, 1967-1989, studiu introductiv de Elis 
Neagoe-Plesa și Liviu Pleșa, Editura Enciclopedică, Bucuresti, 2006, p. 529. 

lună, după ce a finalizat cercetările informative asupra lui Raţiu, mr. 
Moroşanu a propus șefului Serviciului I să aprobe avertizarea studentului, 
„pentru a preveni inocularea ideilor sale și în rândul altor studenţi”. Șeful 
Serviciului I a înţeles că nu este un caz prea simplu, întrucât Petru Raţiu 
nu încălcase nici o lege, iar afirmaţiile sale erau corecte, astfel încât a fost 
de acord cu avertizarea, dar numai după ce „în prealabil se vor efectua 
cercetări temeinice împreună cu ofițerul de cercetare penală”. Nu știm ce 
au înţeles ofițerii de Securitate prin „cercetări temeinice”, cert fiind faptul 
că peste doar câteva zile, la 4 noiembrie 1982, șeful S.M.B. aproba 
efectuarea avertizării, iar a doua zi s-a și trecut la transpunerea ei în 
practică. Avertizarea s-a efectuat într-un cadru cât se poate de lărgit: mr. 
Moroşanu, colegul său cpt. Dan Gheorghe, întreg Biroul Comitetului 
P.C.R. din LM.F., prorectorul cu sarcini educativ-ideologice al I.M.F., 
secretarul organizaţiei de partid din Facultatea de Medicină Generală, 
prodecanul Facultăţii de Medicină Generală și alte trei cadre didactice 
(printre care și profesorul de economie politică). Așadar un total de peste 
10 persoane. Cu toate acestea, Petru Raţiu nu s-a lăsat absolut deloc 
intimidat de toată această „cinstită adunare”, ci - după cum recunoștea 
mr. Moroşanu - „s-a situat pe o poziție necorespunzătoare, sfidând 
persoanele care erau de fata și având o atitudine obraznică, fiind pregătit 
dinainte cu răspunsurile pe care trebuia să le dea la întrebările puse”. Mai 
mult, declaraţiile sale au fost chiar mai „dușmănoase” și mai vehemente 
decât cele de la Oficiul Juridic: „Din toate învinuirile care i-au fost aduse, 
a recunoscut numai faptul că pentru el «hotărârile de partid nu au valoare 
de lege», afirmând, totodată, pe un ton sarcastic, că «De când directivele 
de partid au putere de lege în tara noastră?»”. În aceste condiţii, nu este 
deloc de mirare faptul că i-a dat cu tifla ofițerului de Securitate în 
momentul în care acesta i-a cerut să semneze declaraţia de avertizare: 
„Când i s-a spus că trebuie să dea o declaraţie în acest sens, a afirmat că el 
nu dă nici o declaraţie, cu toate consecinţele care vor plana asupra sa, 
fiind dispus să le suporte cu curaj si că, dacă conducerea I.M.F. vrea să-l 
exmatriculeze din facultate, nu are decât să o facă, pentru că el consideră 
că nu a greșit cu nimic”. Pe raportul referitor la modul în care a decurs 
avertizarea, în care mr. Moroşanu n-a mai îndrăznit să mai propună 
nimic, șeful Serviciului I a cerut urmărirea informativă „a acestui element 
care se menține pe poziţii ostile”, iar șeful S.M.B. a pus următoarea 

rezoluţie: ,Ocupati-va de acest caz. Să fie cercetat și să-mi prezentați 
concluziile”?. 

În ultimul deceniu, ordinele Securităţii au stipulat ca în cazurile 
considerate mai deosebite (referitoare îndeosebi la intelectuali, membri ai 
minorităţilor naţionale și religioase, străini, reprezentanţi ai cultelor), în 
care rata de eșec era înaltă sau exista pericolul apariției unor proteste 
externe, la organizarea și aplicarea avertizării să participe, în mod direct, 
cadre din conducerea unităților de Securitate, șefii serviciilor informativ- 
operative, precum și acei ofițeri cu o bună pregătire juridică și o mare 
experienţă în folosirea acestei metode. 

În toamna anului 1988, dorind să prevină noi critici externe pe 
tema represiunii la care recurgea Securitatea asupra diverselor categorii 
de persoane, conducerea M.I. a ordonat că, din acel moment, aplicarea 
metodelor preventive deschise (printre care se număra și avertizarea) fata 
de anumite categorii de persoane urma să se facă doar în baza unui aviz 
emis de către Direcţia I sau de către Direcţia a VI-a. Era vorba despre 
manifestări și acțiuni ,,nationalist-fasciste si iredentiste” comise de 
intelectuali, de membri ai clerului maghiar și german, de cetățeni străini 
si de „elemente aflate în atenţia organizațiilor si grupărilor reacționare din 
exterior’. 

Avertizarea s-a aplicat si în cazul participanţilor la acţiuni publice 
protestatare de amploare, ale căror fapte nu putuseră fi probate, astfel 
încât să fie obținută condamnarea lor penală. Spre exemplu, în urma 
protestelor de la Motru au fost avertizate 13 persoane, care „prin 
atitudinea și formele de manifestare au creat și menținut o atmosferă care 
a favorizat unele acte de nesupunere”, dar ale căror fapte concrete „nu au 
întrunit elementele constitutive ale unor infracţiuni”?. 

În aceste situaţii, în care atitudinile protestatare aveau motive 
vizibile, ce nemultumeau un număr mult mai mare de persoane, fiind 
cauzate de proasta administrare și crasa nepăsare organizatorică, 
Securitatea informa instituţiile abilitate și organele de partid, cerând 
luarea unor măsuri pentru îmbunătățirea situației și preîntâmpinarea 
reaparitiei unor manifestări similare. Spre exemplu, la 9 septembrie 1987, 
Securitatea din I.J. Alba a avertizat un număr de cinci sudori de la 
Sectorul minier Arieseni al Întreprinderii de Metale Rare Bucuresti, care, 


8 A.C.N.S.AS., fond Informativ, dosar nr. 21.31, ff. 56-59. 
+1 A.C.N.S.A.S., fond Documentar, dosar nr. 8.852, vol. 19, f. 263. 
% Raluca Spiridon, Revolta minerilor de la Motru din 19 octombrie 1981, in 
„Caietele C.N.S.A.S.”, nr. 5/2010, p. 188. 

„nemulțumiți de condiţiile de hrană și cazare asigurate de unitate”, au 
intrat în grevă spontană și „au îndemnat și pe alți muncitori să nu se mai 
prezinte la lucru”. După cum aveau să constate chiar și organele de 
represiune, condiţiile acestora de viata erau într-adevăr foarte grele, fapt 
ce determinase eșecul parţial al avertizărilor (unul dintre muncitorii în 
cauză refuzase să reia lucrul, motiv pentru care „i-a fost desfăcut 
contractul de muncă”). În aceste condiţii, șeful Securităţii judeţene avea 
să sesizeze conducerea unităţii și organele judeţene de partid „despre 
neajunsurile existente cu privire la hrana și cazarea minerilor la Sectorul 
miner Arieșeni”*. Din nefericire însă, în România anchilozată birocratic a 
anilor ’80, astfel de informări aveau de prea puţine ori vreun efect pozitiv 
real. 

După cum am văzut și din exemplul anterior, metoda avertizării 
era departe de a fi infailibilă. Conform unui raport al M.A.I. din 1965, au 
existat cazuri în care, în pofida faptului că Securitatea avertizase aceeași 
persoană de mai multe ori, aceasta „a continuat să desfășoare activitate 
potrivnică regimului democrat popular”. De regulă, această situație 
apărea atunci când cel avertizat realiza faptul că Securitatea nu putea să ia 
nici o altă măsură legală împotriva lui și că, de fapt, încerca doar să-l 
intimideze, fapt pentru care nu-și schimba comportamentul“. Acestea 
erau cazurile cele mai dificile si, după eșecul mai multor avertizări, se 
trecea la încercarea de temperare a persoanelor respective cu ajutorul 
unui complex de măsuri care vizau influențarea pozitivă. 

Din acest motiv, persoanele avertizate erau urmărite în continuare 
în mod calificat, pentru a se obține certitudinea că avertizarea își atinsese 
scopul, în caz contrar trebuind să fie luate noi măsuri. În 1969, mr. Burac 
Ion, adjunct al șefului Serviciului I din 1.S.M.B., susținea că „unele 
elemente din această categorie, de avertizaţi, după un timp își dau din 
nou «arama pe față», ceea ce înseamnă că noi trebuie să îi avem în 
permanenţă în atentie”*?. În aceeași perioadă, în 1970, șeful I.S.J. Buzău, 
It.-col. Lupu Vasile, era și el de părere că „cei avertizaţi trebuie, de regulă, 


4° A C.N:S.A S., fond Documentar, dosar nr. 392, f. 52. 
+7 F, Dobre (coord.), Securitatea..., vol. I, p. 656. 
48 Spre exemplu, în 1968, avertizarea lui Petre Ţuţea a eșuat lamentabil, întrucât 
acesta nu doar că a precizat în scris că nu recunoaște faptele imputate, dar a avut 
și o reacţie virulentă la adresa ofițerilor de Securitate prezenţi, arătându-se foarte 
ofensat de acuzele ce-i erau aduse (Luminiţa Banu, Petre Ţuţea și poliţia politică — 
de la arestare la avertizare, în „Caietele C.N.S.A.S.”, nr. 1/2009, p. 143). 
% A.C.N.S.A.S., fond Documentar, dosar nr. 13.332, vol. 1, f. 100. 

controlati ulterior in mod temeinic, prin măsuri informative de durată”, 
întrucât din cazuistica inspectoratului reieșea faptul că după cinci-șase 
luni unii din cei avertizați erau iarăși ,semnalati cu manifestări 
dușmănoase”. Mai mult, It.-col. Lupu era de părere că urmărirea chiar 
trebuia intensificată imediat după aplicarea metodei, tocmai pentru a-i 
demonstra celui în cauză că Securitatea este cu ochii pe el și că singura lui 
soluţie este să adopte un comportament „corespunzător”*. 

Frecvența ridicată a utilizării avertizării nu avea cum să nu ducă la 
apariția unor abuzuri, prezente încă din anii '60. În deceniile șapte si opt, 
numeroase persoane au fost avertizate pentru comiterea unor banale 
neglijente în serviciu, domeniu ce nici măcar nu era de competența 
Securităţii. În aceeași perioadă, aproape orice critică sau nemulțumire 
exprimată de un fost deţinut politic, un fost legionar sau un fost membru 
al P.N.Ţ. și P.N.L., indiferent cât ar fi fost de indreptatita, era urmată de 
avertizarea celui în cauză, din simplul motiv că făcea parte dintr-o 
categorie considerată aprioric a fi ostilă regimului”. Ulterior, aspectul se 
va remedia, iar numărul cazurilor de această natură va scădea sensibil. 

În alte situaţii, abuzurile erau crase. Spre exemplu, la 1 aprilie 1968, 
LSJ. Cluj a avertizat un tânăr etnic evreu pentru că îi spusese unui 
informator că a urmat o școală de rabini la București, timp în care ar fi 
furnizat informaţii serviciilor de spionaj israeliene. Ofițerii ce au propus, 
aprobat și aplicat măsura - fără a cerceta măcar dacă cele afirmate erau 
reale — au ignorat cu totul și faptul că „la dosarul acţiunii informative 


°° „Apreciem chiar că este necesar a se intensifica urmărirea lor imediat dupa 
avertizare. Pentru că această măsură obligă neapărat elementele respective să 
reacționeze într-un fel, să-și modifice linia activităţii, pentru a evita pe viitor să 
reintre în atenţia noastră directă” (It.-col. Lupu Vasile, Unele concluzii privind 
munca de prevenire a activităţii elementelor urmărite, în „Securitatea”, nr. 2/1970, 
p. 32). 

> La 12 februarie 1968, I.S.J. Buzău l-a avertizat pe Pavel Benone, țăran cooperator, 
fost membru P.N.T., pentru că, fiind grav bolnav (cel în cauză a si decedat la o 
lună după avertizare), era nemulțumit că președintele C.A.P. nu-i dădea o muncă 
mai ușoară, corespunzătoare stării sale de sănătate. La 25 aprilie 1968, I.S.J. 
Dâmboviţa l-a avertizat pe preotul Gheorghe Bădoiu, din Găești, fost legionar, 
pentru că afirmase că nu-i ajunge salariul și că profesorii de la liceul din localitate 
dau note mici elevilor pentru a-i determina pe părinţii acestora să le facă daruri 
(col. Alexandrescu Gheorghe, Discernământ în efectuarea avertizărilor, in 
„Buletin intern”, nr. 2/1968, p. 86). 

exista un raport de expertiză medico-psihiatrică, din care reiesea că 
susnumitul suferă de schizofrenie”. 

Într-un raport din anul 1977, col. Gheorghe Vasile, șeful Direcţiei a 
VI-a Cercetări penale, a criticat numărul ridicat de avertizări efectuate în 
rândul elevilor, de multe ori fără nici un motiv întemeiat, aducând ca 
exemplu cazul a patru eleve de 16 și 17 ani, din orașul Anina, care fuseseră 
avertizate doar pentru că trimiseseră la „Europa Liberă” o scrisoare 
adresată cântăreţului Chris Roberts”. Cu toate acestea, practicile abuzive 
au continuat, același ofițer semnalând în anul următor faptul că „au fost 
avertizați minori sub 14 ani pentru fapte lipsite de pericol social și tineri 
numai pentru faptul că au audiat muzică «pop» înregistrată după 
emisiunile postului de radio «Europa Libera»”™. 

În 1977, în încercarea de a normaliza pe cât posibil această situație, 
col. Gheorghe Vasile a propus modificarea ordinelor referitoare la 
avertizare, în sensul introducerii unor prevederi mai laxe în privința 
aplicării lor în cazul tinerilor și mai ales al minorilor. Astfel, minorii sub 14 
ani urmau să nu mai fie avertizați și nici cuprinși în evidenţele de 
Securitate, aceștia trebuind să fie incredintati părinților și profesorilor, 
pentru influențare pozitivă. Se permitea avertizarea minorilor cu vârste 
cuprinse între 14 și 18 ani, însă numai „în cazuri deosebite”. Metoda 
trebuia aplicată în prezența părinţilor sau a intretinatorilor legali, „cărora 
să li se atragă atenţia asupra obligaţiilor ce le revin cu privire la creșterea 
și educarea minorilor”. Măsura avea, așadar, un dublu rol represiv, atât 
împotriva tinerilor, cât și a părinţilor acestora. După avertizare, minorii 
din această categorie trebuiau „să fie supravegheați în mod activ timp de 
un an” și, dacă avea să se constate că se îndreptaseră, urmau să fie scoși 
din evidențe. Propunerile au fost aprobate prin Ordinul M.I. nr. 125/1977”. 

La începutul anilor '70, conducerea Securităţii considera că de 
multe ori avertizarea fusese folosită atât de des și din cauza comoditatii 
ofițerilor de Securitate, care recurseseră la această metodă chiar și în 
cazurile în care o mai bună documentare a modului în care fusese 
încălcată legea de către persoanele vizate ar fi permis tragerea la 
răspundere penală a celor în cauză*. Spre exemplu, la Plenara C.C. al 
P.C.R. din 26-27 iunie 1967, lon Stănescu, care în mai puţin de o lună va 


* Ibidem, p. 87. 

5 A.C.N.S.A.S., fond Documentar, dosar nr. 85, f. 4. 

54 Ibidem, f. 56. 

5 Ibidem, f. 6. 

5 A.C.N.S.A.S., fond Documentar, dosar nr. 11.719, f. 16. 

deveni președintele C.S.S., declara: „Ceea ce este mai grav (...) avem cazuri 
și în regiunea noastră de elemente, șefi de garnizoană legionară, avertizați 
de două și de trei ori, eliberați din închisoare, care continuă să aibă 
manifestări și noi mai ne purtăm cu ei cu duhul blandetii, tot îi avertizăm. 
As crede ca M.A.I. și organele respective să fie mai ferme, pentru că cu 
asemenea elemente nu avem ce să facem, nu să-l avertizăm, ci să luăm 
măsuri mai ferme”. Peste câteva lui, la 29 noiembrie 1968, Ion Stănescu 
trimitea tuturor organelor județene de Securitate un Plan de măsuri 
privind intensificarea muncii de Securitate asupra elementelor ostile 
regimului nostru din sectoarele de presă, edituri, radio-tv și poligrafii, în 
care erau prevăzute următoarele: „Vor fi avertizate, la organele de 
Securitate, acele elemente despre care s-a stabilit că desfășoară activități 
ostile sau intenționează să întreprindă acţiuni care lezează interesele 
statului nostru (...) Dacă în urma avertizării efectuate cei în cauză nu vor 
înceta să acționeze dușmănos se va trece la documentarea activităţii 
acestora în vederea tragerii lor la răspundere penala”™. 

De asemenea, la ședința Biroului Executiv al Consiliului de 
Conducere al M.I. din n februarie 1975, gen.-mr. Plesita Nicolae a criticat 
acest aspect: „Se recurge cu multă ușurință la măsuri ineficiente și 
neadecvate faptelor cercetate în cadrul urmăririi penale, respectiv la 
avertizări, atentionari etc. Citesc frecvent în materiale, în buletine, că 
pentru calomnii grave aduse la adresa orânduirii noastre, la adresa 
conducerii, unele elemente cu antecedente politice (legionari sau alt 
colorit politic) sunt doar avertizate (...) dar fapta lor trebuia să facă 
obiectul unor măsuri mult mai severe, până la trimiterea în instanță”. In 
1983, în revista „Securitatea”, ofițerilor li se atrăgea atenţia că „avertizarea 
sau punerea în dezbatere publică a unei persoane care a săvârșit o 
infracțiune, neurmată de tragerea la răspundere penală, constituie o 
încălcare a legalității noastre socialiste prin nepedepsirea unui 
infractor”. 

Din punct de vedere legal, lucrurile exact așa și erau, mai ales după 
1 ianuarie 1969, când a intrat în vigoare un nou Cod Penal. La art. 92 C.P. 
se prevedea că tragerea la răspundere penală pentru comiterea unei 
infracțiuni putea fi înlocuită cu măsuri de influențare obștească numai 
pentru comiterea de fapte pedepsite cu maxim șase luni de închisoare. 


7 A.N.R., fond C.C. al P.C.R., Cancelarie, dosar nr. 99/1967, f. 92. 
58 A.C.N S.A.S., fond Documentar, dosar nr. 9.249, vol. 2, f. 42. 
* A.C.N. S.A.S., fond Documentar, dosar nr. 92, vol. 1, f. 225. 
% Col. Onea M., cpt. Olaru A., op. cit., p. 44. 

Însă toate infracțiunile pentru care competența urmăririi penale era 
încredinţată Securităţii erau sancţionate cu pedepse penale mult mai 
mari. Prin urmare, în situaţiile în care ofițerii de Securitate constatau 
comiterea unei infracțiuni era obligatorie trimiterea în judecată (desigur, 
dacă nu cumva constatau existenţa vreuneia dintre cauzele care înlăturau 
răspunderea penală), doar instanţa fiind abilitată să stabilească pedeapsa. 
Avertizarea putea fi însă aplicată ulterior, dar numai dacă instanța de 
judecată dispunea scoaterea de sub urmărirea penală, încetarea procesului 
penal sau achitarea“. Dacă instanţa pronunţa o sentință de condamnare, 
organele de Securitate nu mai erau abilitate legal să aplice avertizarea 
pentru aceeași faptă. 

În practică, după cum o atestă și criticile exprimate de liderii 
Securităţii, lucrurile nu stăteau deloc așa. Construirea unui caz care să 
poată fi înaintat cu succes în instanţă ar fi reclamat un efort mult mai 
susținut din partea ofițerului ce se ocupa de dosar, crescând totodată și 
riscul de eșec, fapt pentru care era preferată utilizarea avertizării. 

Nu erau rare nici cazurile în care ofițerii de Securitate, criticati de 
șefi pentru nefinalizarea D.U.I.-urilor ce le aveau de multă vreme în lucru, 
recurgeau la denaturarea adevărului „pentru a putea obține aprobarea 
luării măsurii de avertizare (...) în scopul închiderii acţiunii informative cu 
rezultate pozitive””. Astfel, simpla exprimare a unor nemulțumiri era 
prezentată de acești ofițeri ca fiind o manifestare injurioasă și 
calomniatoare la adresa unor persoanelor din conducerea diverselor 
unități economice sau instituţii, ceea ce obliga Securitatea să intervină. 
Fenomenul nu era nou, el datând încă de la începutul folosirii metodei, 
ofițerii sesizând rapid „avantajele” acestuia. La Conferinţa pe tara a M.A.I. 
din 17 noiembrie 1964, Alexandru Drăghici critica această practică, ceea ce 
denotă faptul că ea era destul de răspândită: „În activitatea unor organe 
informative se mai manifestă tendinţa greșită de a ridica artificial numărul 
dosarelor închise prin rezultatele operative, propunând avertizarea celor 
urmăriți, deși din verificarea și documentarea făcută rezultă evident că nu 
sunt fapte compromitatoare”®. Faptul că Drăghici a lansat aceste acuze 
nu înseamnă că a și făcut ceva pentru a remedia situaţia, ea rămânând 
neschimbată. La Plenara C.C. al P.C.R. din 26-27 iunie 1967, Grigore 
Răduică, viitorul prim-vicepresedinte al C.S.S., era explicit: „tendința 


* Lt.-col. Geaglă Ion, Consideraţii privind esenţa și regimul juridic al avertizarilor, 
în „Securitatea”, nr. 3/1970, p. 80. 
€ Col. Alexandrescu Gh., op. cit., p. 87. 
8 F. Dobre (coord.), Securitatea..., vol. I, p. 644. 

aceasta de a fugi spre avertizări, de a se lua măsura cu ușurință de a se 
avertiza, se manifestă nu numai la centru, dar îndeosebi jos, de către acele 
organe care, pentru a umfla numărul celor avertizaţi, pentru a arăta că 
există activitate, pentru problemele relativ simple, care, în loc să fie puse 
în discuţia colectivului, sesizate colectivului și să ia poziţie colectivul, este 
chemat cetățeanul la Securitate și avertizat”™. În 1968, în „Buletin intern”, 
periodicul Securităţii, se critica fenomenul: „Unii ofițeri, pentru a putea 
obține aprobarea luării măsurii de avertizare, au recurs la denaturarea 
adevărului, întocmind referate în care au trecut aspecte ireale, în scopul 
închiderii acţiunii informative cu rezultate pozitive”%. 

În alte situaţii, excesele aveau drept cauză dorinţa ofițerului de a 
imprima activității un caracter represiv mai ridicat. Spre exemplu, în 1978 
au fost avertizate chiar și acele persoane care depuseseră cerere de plecare 
definitivă din tara, pentru simplul motiv că făcuseră solicitarea 
respectivă“. În 1988, S.M.B. a avertizat patru persoane „pentru faptul că 


“4 Răduică era nemulțumit si de faptul erau avertizaţi inclusiv membrii de partid: 
„În unele situaţii s-a ajuns să se aplice măsura avertizării chiar unor membrii de 
partid. Despre toate aceste cazuri au fost informate organele de partid, dar ele au 
acceptat cu ușurință propunerile lucrătorilor de Securitate și astfel s-a ajuns ca 
unii membri de partid să fie chemaţi la Securitate și avertizați pentru manifestări 
dușmănoase la adresa statului nostru, dar organizaţia de partid nu știa nimic și 
nu lua nici o măsură sau afla abia după avertizare că în mijlocul ei se găsește un 
dușman al statului nostru” (A.N.R., fond C.C. al P.C.R., Cancelarie, dosar nr. 
99/1967, ff. 98-99). l o 

Ca exemple erau oferite două cazuri, de la I.S.J. Brăila și I.S.J. Prahova, în care 
ofițerii susțineau că cei avertizați ar fi adus injurii și calomnii conducerii C.A.P., 
în timp ce în realitate nu făcuseră așa ceva, ei chiar agreând politica P.C.R., dar 
fiind nemulțumiți că cei din conducerea C.A.P. erau incorecti si nu respectau 
legea (col. Alexandrescu Gh., op. cit., p. 87). 
°° În cadrul unei ședințe, un ofiţer din Direcţia Cercetări penale (mr. Tică Serban) 
a criticat acest abuz, având chiar o exprimare democratică („omul e liber să 
adreseze cereri sau plângeri, și eu, ca organ de Securitate, dacă am motive, nu le 
aprob”), fapt pentru care gen.-mr. Vlad Iulian l-a contrat imediat, susținând că 
procedura trebuia continuată, întrucât „sunt unii care așa, chiar în modul acesta 
foarte pal, pot să creeze niște situaţii prin influenţa pe care o au, faptul că pot să 
strângă în jurul lor alte persoane, influenţează alti oameni și asemenea chestiuni 
nu avem de ce să le încurajăm”. Mr. Tica nu a abdicat însă de la opinia sa, 
reiterând-o: „Un cetățean înaintează legal o cerere organului de Pașapoarte prin 
care cere emigrarea. Fie că lucrează sau nu lucrează într-un domeniu unde sunt 
concentrate date cu caracter secret, am constatat că se iau măsuri împotriva lui 
din momentul depunerii cererii. Personal consider că nu ar trebui să se ia măsuri 

nu au adus la cunoștința organelor în drept despre intenţiile de plecare 
frauduloasă din tara a unor persoane”, Direcţia a VI-a Cercetări penale 
fiind nevoită să recunoască faptul că măsura „este netemeinică, deoarece 
la infracțiunea prevăzută de art. 245 C.P. nu există omisiunea 
denuntarii””. De asemenea, după cum se arată într-un raport de control 
de la sfârșitul deceniului nouă, „majoritatea Securitatilor județene” 
continuau să dea avertizări chiar în cazurile ce ţineau de competența 
Miliției (huliganism, scandaluri făcute la beţie etc.). Aplicarea abuzivă a 
acestei metode preventive a continuat însă până la finalul regimului, fiind 
luată chiar si fata de cetăţenii străini aflați în Romania™. 

La o ședință din 1968, șeful I.S.J. Bihor, col. Ristea Gheorghe, 
practic sintetiza tipurile de avertizări aplicate defectuos: „Dacă analizăm 
numărul mare de avertizări [din judeţul Bihor - n.n.] (...) putem găsi 
elemente care pentru faptele lor trebuiau trimise în justiție sau să fie 
demascate în public, cum putem găsi elemente, persoane, care au fost 
avertizate pentru fapte minore, persoane nemultumite pentru o stare sau 
alta de lucruri si care nu trebuiau avertizate”™. 

Nu în ultimul rând, erau comise numeroase erori privind 
conspirarea informatorilor folosiți pentru a obţine datele concrete pe baza 
cărora apoi se efectua avertizarea. De regulă, astfel de situaţii se regăsesc 
mai ales în primul deceniu de aplicare a metodei, ulterior - după ce 
ordinele au atras în mod expres atenţia asupra acestei probleme și după ce 
ofițerii au căpătat experiență - cazurile de deconspirare fiind mult mai 
rare. Pe lângă împrejurările în care ofițerii au dat dovadă de o nepăsare 
crasă, pur și simplu dezinteresându-se de conspirarea agenturii - celor 
avertizați fiindu-le astfel destul de ușor să-și dea seama de la cine provin 
informaţiile - au existat și alte proceduri care duceau, indirect, la 
suspicionarea agenţilor folosiți. Spre exemplu, după avertizare și 
închiderea dosarului de urmărire, ofițerii nemaifiind interesaţi de caz nu 
mai dirijau agentura asupra celui avertizat, care însă imediat își punea 


decât împotriva acelora care lucrează în obiective unde sunt concentrate date 
considerate secrete. Consider că prin depunerea cererii încă nu s-a hotărât 
situaţia lui, dacă i se dă sau nu aprobare. Se poate să nu se aprobe” (A.C.N.S.A.S., 
fond Documentar, dosar nr. 85, f. 89). 
°7 A.C.N.S.A.S., fond Documentar, dosar nr. 8.852, vol. 19, f. 128. 
ve Spre exemplu, în 1988, S.J. Satu Mare a avertizat mai multi străini pe motiv ca 
încălcaseră legea vamală, chiar dacă împotriva acestora fuseseră luate deja 
măsurile legale (ibidem). 
6 A CN S.A.S., fond Documentar, dosar nr. 87, f. 37. 

întrebări de ce anumite persoane ce până atunci îl căutau cu insistență 
acum îl ignorau. În alte situaţii, încercările de conspirare aveau efecte 
negative neaşteptate”. 

Este de reținut și faptul că, în pofida multitudinilor de ordine ale 
C.S.S., M.I. si D.S.S. privind aplicarea avertizării, în cuprinsul cărora era 
prevăzut destul de clar care era procedura ce trebuia urmată, ofițerii de 
Securitate continuau să o transpună în practică după bunul lor plac. Spre 
exemplu, într-un raport de control din 1988 se arăta că existau destul de 
multe cazuri în care se trecea la avertizări fără audierea prealabilă a 
persoanelor respective ori după ce se obtinusera declaraţii incomplete și 
recunoașteri formale, fără încadrare în timp și spaţiu a „faptei antisociale”, 
iar pe deasupra unele din aceste documente nu erau nici măcar datate sau 
avizate de ofițerii care efectuaseră avertizarea. Mai mult, controlul 
descoperise și situaţii în care fuseseră făcute avertizări „fără a exista 
aprobarea conducerii Securitatilor””. 

Cu toate aceste eșecuri și limitări în ceea ce privește categoriile de 
persoane asupra cărora se putea aplica, avertizarea a fost cea mai eficientă 
metodă preventivă utilizată de Securitate în perioada regimului 
Ceaușescu. Mai ales în anii '80, după ce utilizarea ei a fost mult mai bine 
reglementată pe baza experiențelor din trecut, rata de succes a 
avertizărilor era foarte ridicată. Spre exemplu, în rapoartele informative 
zilnice trimise spre centru de Securitatea din I.J. Alba, în perioada 1976- 
1989, se regăsesc date privind efectuarea a sute de avertizări. Din analiza 
acestor informaţii reiese faptul că în cvasimajoritatea cazurilor (peste 
90%) metoda a fost aplicată cu succes, cei avertizaţi recunoscând faptele 
sau atitudinile de care erau acuzați și angajându-se în scris că în viitor își 
vor remedia comportamentul și nu le vor mai repeta. Sunt aproape 
excepţionale situaţiile în care avertizarea a eșuat (cel avertizat nu și-a 
recunoscut faptele sau a refuzat să declare în scris că nu le va mai repeta). 


7? Lt.-col. Lupu Vasile prezenta în 1970 un astfel de caz de la I.SJ. Buzău: la 
avertizarea unui fost șef de cuib și fost condamnat, pentru a se conspirare 
informatorul care a dat informaţiile cele mai valoroase, avertizatului i s-a spus că 
Securitatea știe că si alti prieteni ai lui au o „poziţie dușmănoasă” fata de regim, 
printre aceștia fiind indicat si informatorul; cel avertizat s-a dus imediat la 
informator și i-a spus c-a fost avertizat și că Securitatea îl urmărește și pe el, iar 
agentul s-a speriat și i-a interzis să mai aibă vreodată legături cu el, Securitatea 
pierzând astfel cea mai importantă sursă în caz (It.-col. Lupu V., op. cit., pp. 33- 
34). 

7 A.C.N.S.A.S., fond Documentar, dosar nr. 8.852, vol. 19, f. 129. 

De asemenea, din aproape toate rapoartele privind eficiența avertizărilor 
în timp reiese faptul că cei în cauză s-au conformat întru-totul celor 
declarate și nu au mai ridicat probleme regimului comunist. Desigur, 
situația din județul Alba nu o putem generaliza la nivelul întregii tari, rata 
eșecurilor fiind mai mare în anumite zone - de pildă în judeţele în care își 
desfășura activitatea un număr mare de intelectuali, oameni de știință și 
universitari (mai ales în marile centre universitare: Cluj, Timișoara, lași, 
București), care, după cum am văzut, erau mult mai dificil de avertizat. Cu 
toate acestea, metoda era foarte eficientă, ceea ce parţial și explică 
motivul pentru care ofițerii preferau s-o utilizeze, riscul de eșec fiind mult 
mai redus comparativ cu cel aferent altor metode (trimiterea în instanţă, 
demascarea/dezbaterea publică, punerea în discuţia colectivului etc.). 

În încheiere, dorim să atragem atenţia şi asupra unui aspect care 
considerăm că merită să fie reliefat, şi anume faptul că de cele mai multe 
ori măsura represivă a avertizării era pusă în practică cu sprijinul şi 
colaborarea unor persoane exterioare Securităţii. Ne referim mai ales la 
acele persoane în prezenţa cărora ofiţerul efectua avertizarea, care, prin 
solidarizare cu ofiţerul de Securitate şi prin faptul că de regulă aveau un 
ascendent asupra celui avertizat (lideri de sindicat, secretari B.O.B., şefi 
ierarhici profesionali, activişti de partid şi de stat), măreau presiunea pe 
cel în cauză, ceea ce astfel creştea semnificativ şansele de succes în 
aplicarea efectivă a măsurii, de extrem de puţine ori avertizatul având 
curajul să adopte o atitudine deschisă de opoziţie. Din analiza noastră 
asupra cazurilor de avertizare cercetate rezultă faptul că, cu doar puţine 
excepţii, situaţiile în care cei avertizaţi au refuzat să recunoască acuzele 
pe care li le-au adus ofiţerii de Securitate au avut loc atunci când aceştia 
au trecut la aplicarea metodei fără participarea vreunei alte persoane. De 
altfel, cum deja am menţionat, tocmai rata de succes mult mai mare a 
avertizărilor efectuate în prezenţa altor persoane au determinat 
generalizarea acestei proceduri şi reducerea semnificativă a celor 
transpuse în practică fără alți participanţi. Prin urmare, considerăm că 
aceste persoane nu pot fi exonerate de răspunderea implementării unor 
măsuri represive abuzive asupra unor cetățeni ai României. Desigur, spre 
deosebire de informatori, persoanele amintite au acţionat la vedere, ceea 
ce nu le agravează culpa, dar aceasta nu înseamnă că trebuie trecut sub 
tăcere modul în care au acceptat să colaboreze cu Securitatea, sprijinind- 
o direct în aplicarea discretionara a unei metode represive ilegale. 

„Navetişti” prin „Cortina de Fier”: 

„Commuters” through the "Iron Curtain": Mihail Tantu and Silviu Craciunas 


In Romanian historiography the consideration that in the early years of 
the communist regime intelligence services applied mass terror, brutalizing 
political opponents and arresting guilty and innocent people, has been 
strengthened. A deeper study of the archives, however, allows for a more 
nuanced image of the work on the "invisible fronts" of the time. In this study we 
intend to bring to attention two cases of operative games and infiltrations 
initiated by the specialized bodies in Bucharest and carried out successfully in 
the space beyond the Iron Curtain. The two cases have valences, for example, 
and can serve as a reference in addressing the thorny problem of taking 
Romanian post-war exile under control, while being illustrative of what the 
force of modern information services was. 


Etichete: Silviu Crăciunaş, Mihail Tantu, Securitate, paraşutişti, infiltrare, 
România, exil 
Key-words: Silviu Crăciunaş, Mihail Tantu, Securitate, parachutists, infiltration, 
Romania, exile. 


Moto: 

Deseori, serviciile speciale au fost tentate 
să organizeze operaţiuni pe care 

morala le dezaprobă, iar legea le interzice 
- căci de aceea sunt făcute. 

Contele Alexandre de Marenches, 1985 


În primii ani după instaurarea guvernului Groza la 6 martie 1945, 
P.C.R. s-a simţit ameninţat, deopotrivă, atât de inamicii interni (partidele 
politice tradiționale, Mișcarea Legionară), cât și de cei externi, aflați în 
tabăra „imperialismului anglo-american”. Ca urmare a acestei percepții, 
activitatea serviciilor de informaţii a fost directionata spre infiltrarea şi 
preluarea sub control a tuturor formelor organizate de rezistență 
anticomunistă. Principalul instrument folosit a fost Serviciul Special de 
Informaţii (S.S.I.), care, în perioada 1945-1951, a colaborat cu structuri ale 

Sigurantei și apoi ale Securităţii, în scopul penetrării informative a 
organizaţiilor interne si externe cu orientare anticomunistă. 

În împrejurările tulburi ale primilor ani postbelici, când mulți 
oameni aveau câte ceva de ascuns din trecutul lor recent (crime de război, 
colaborarea cu Gestapo sau/și Abwehr, afaceri monstruoase cu furnituri 
pentru Armată, trafic de persoane etc.), selectarea unor agenți de valoare 
de către serviciile de informaţii era o operațiune de mare artă, întrucât 
oferta era generoasă, dar posibilităţile de verificare a fidelității reale erau 
extrem de reduse. Totuși, atât S.S.I., cât și Securitatea au reușit câteva 
operațiuni exemplare de capturare și „întoarcere” a unor oameni de 
excepţie, pe care i-au utilizat apoi în derularea unor operațiuni complexe. 
Dintre aceste „cazuri”, ne-am oprit asupra a două, cu valenţe 
exemplificatoare: căpitanul de parașutiști Mihail Tantu și doctorul în 
drept Silviu Crăciunaș. 

Căpitanul parașutist Mihail Tantu a fost „un erou și o victimă a celui 
de-al Doilea Război Mondial, un sacrificat pe roata istoriei”, un personaj 
de excepţie, cu o vocaţie nativă pentru munca informativă în condiţii de 
clandestinitate. Născut la 16 iulie 1914, la Ghermănești, jud. Balti, Mihail 
Tantu era fiul unui învățător, Vasile Tantu, cu puternice sentimente 
patriotice, implicat activ în realizarea unirii Basarabiei cu România, 
deputat în Sfatul Ţării de la Chisinau și apoi deputat în primul parlament 
al României Mari. 

Absolvent al Liceului Militar din lași, al Școlii Pregătitoare de 
Ofiţeri de la București (1932) si apoi al Şcolii de Ofiţeri Activi de Infanterie 
„Principele Carol” (1935), de la Sibiu, Mihail Tantu s-a remarcat de 
timpuriu ca un ofițer energic, în căutarea perfecționării continue, un 
camarad și un comandant îndrăgit deopotrivă de superiori, camarazi și 
subalterni. 

Ocuparea Basarabiei de către U.R.S.S. în iunie 1940 i-a dat tânărului 
ofițer o grea lovitură: sovieticii i-au arestat și deportat pe toţi cei care 
făcuseră parte din Sfatul Tarii, dar, întrucât Vasile Tantu murise încă din 
1937, răzbunarea s-a revărsat asupra celor doi fraţi ai lui Mihail, care au 


" Mircea Tănase, Căpitanul parașutist Mihail Tantu. Faptele, mărturisirea și 
osânda unui cavaler, București, Editura Militară, 2015, p. 7. Această lucrare, 
realizată pe baza dosarelor întocmite pe numele lui Tantu, păstrate de Arhivele 
Militare Române și Arhiva Consiliului Naţional pentru Studierea Arhivelor 
Securităţii, reprezintă cea mai bună analiză a activităţii legendarului ofițer 
român. 

fost uciși. Ca urmare, pentru acesta nu au mai existat în lume decât două 
țeluri: să-și răzbune fraţii și să lupte pentru eliberarea Basarabiei! 

În 10 iunie 1941, în cadrul Centrului de Instrucție al Aeronauticii de 
la Popești-Leordeni, a fost înființată prima companie de parașutiști din 
Armata Română, iar locotenentul Tantu a fost printre primii ofițeri care 
au răspuns apelului de încadrare în această nouă unitate, care avea să se 
plaseze, în scurt timp, „în elita oștirii române”. De altfel, luptătorii din 
această unitate ar fi beneficiat, potrivit unor mărturii, de stagii de 
pregătire în școli militare din Germania, unde, pe lângă pregătirea de 
specialitate specifică trupelor de cercetare-diversiune, au urmat cursuri de 
arte marţiale sub conducerea unor instructori japonezi. Exact în această 
perioadă Adolf Hitler aprobase crearea unităţilor speciale de comando din 
cadrul Waffen SS, puse ulterior sub comanda celebrului 
Obersturmbannfiihrer Otto Skorzeny”, astfel că Armata Română se 
racorda la cele mai noi tehnici utilizate în operaţiunile speciale. 

După un stagiu pe Frontul de Est, unde a luptat în cadrul Diviziei I 
Vânători de Munte, fiind înaintat în 20 martie 1943 la gradul de capitan’, 
Tantu a fost numit, în iunie 1944, la comanda unui Detasament Operativ, 
alcătuit din luptători parașutiști, cu care s-a remarcat în luptele purtate 


* Date esenţiale despre uimitoarea viata a lui Otto Skorzeny, în Otto Skorzeny, 
My Commando Operations. The Memoirs of Hitler's Most Daring Commando, 
translated from German by David Johnston, Schiffer Military History, Atglen, 
Pennsylvania (PA), 1995; John Foley, Commando Extraordinary: Otto Skorzeny, 
Weinfeld & Nicolson, London, 1998; Charles Whiting, Skorzeny: The Most 
Dangerous Man in Europe, Combined Publishing, Conshohocken, Pennsylvania 
(PA), 1998; Alexandru Popescu, „Cel mai periculos om din Europa” — precursor al 
terorismului: Otto Skorzeny, disponibil on-line la 
https://www.historia.ro/sectiune/portret/articol/cel-mai-periculos-om-din- 
europa-precursor-al-terorismului-otto-skorzeny 

3 În foaia sa calificativă pe anul 1943, aflată in dosarul personal păstrat la Arhivele 
Militare Române, se menţionează că Mihai Tantu s-a evidenţiat mai ales în 
diferite acțiuni diversioniste cu „Plutonul de Misiuni Speciale”, „dovedind 
excepţionale aptitudini în instruirea elementelor sale ca saboteuri, informatori și 
teroriști” - apud Victor Roncea, Apriga și trista viaţă a fondatorului trupelor de 
comando românești, parasutistul basarabean Mihai Tantu, disponibil on-line la 
http://www.ziaristionline.ro/2o0n/10/04/inedit-apriga-si-trista-viata-a- 
fondatorului-trupelor-de-comando-romanesti-parasutistul-basarabean-mihai- 


tantu/ 

între 23 și 28 august cu gruparea de forțe germane din zona Băneasa - 
Pipera - Herăstrăut. 

Intrarea României în sfera de influență sovietică și perspectiva 
comunizării țării l-au făcut pe tânărul căpitan să-și caute locul în lupta ce 
se prefigura. Implicat în iarna 1944-1945 într-o tentativă, încă neelucidată 
pe deplin, de organizare a unui „23 august invers” (cazul „Schmidt - 
Stoicănescu”), căpitanul Tantu a devenit în scurt timp unul dintre 
obiectivele serviciilor de informaţii subordonate deja de către comuniști, 
astfel încât a fost nevoit să treacă în clandestinitate, pentru a evita soarta 
tragică a altor ofițeri români, precum generalul Gheorghe Avramescu. Din 
februarie 1945, acționează sub numele conspirativ „Codreanu Ernest”. 

Tantu nu se va mulțumi să se adăpostească, în așteptarea unor 
vremuri mai bune, ci decide să se implice în acţiuni concrete, care l-au 
transformat într-un luptător declarat în favoarea unei cauze care se va 
dovedi, din nefericire, iremediabil pierdută. Mai precis, căpitanul 
parașutist Mihail Tantu, convins că trebuie să-și găsească o utilizare 
concretă, „pe măsura potenţialului și convingerilor sale, de neacceptare a 
ocupaţiei sovietice si de recuperare a Basarabiei”, și-a pus cunoștințele, 
forţa și dăruirea în slujba așa-numitei „Mișcări Nationale de Rezistență”, 
care tocmai se înfiripa. Într-o declarație din 4 iunie 1946, căpitanul 
sintetiza potenţialul său astfel: „Eu eram un tehnician și, fără modestie, 
abil, priceput și foarte potrivit unei acţiuni organizatorice. Aveam în 
spatele meu aproape întreaga unitate de parașutiști. Oameni isteti, bine 
instruiți. Oameni care m-au iubit, pentru că mă confundam cu vederile 
lor, cu nazuintele lor. Desi nu eram comandantul unităţii, aveam un mare 
ascendent asupra ei. Acești cca. 1.000 de oameni ar fi răspuns oricând 
chemării mele, indiferent unde i-as fi dus. Eu eram pentru ei «tatucul»”®. 

Totuși, elanul, bunele intenţii și adeziunea la unele principii 
generale (,monarhism, constitutionalitate, dreptul proprietăţii private, 
libertatea individuala”’), care îi animau pe unii dintre aderenti, nu pot 
suplini cunoștințele de specialitate, astfel încât în scurt timp s-a vădit 
faptul că „Mișcarea Naţională de Rezistență” era puternic infiltrată de 
agenţi ai S.S.I. și ai Corpului Detectivilor, astfel încât liderii și membrii 


4 Mircea Tănase, op. cit., pp. 53-56. 
> Ibidem, p. 84. 
° A.C.N.S.A.S., fond S.LE., dosar nr. 6.842 (jacheta), vol. 1, f. 53. 
7 Mircea Tănase, op. cit., p. 108. 

mișcării luptau cotidian pentru propria salvare a libertăţii sau chiar a 
vieţii. 

Ca urmare a situaţiei lipsite de perspectivă în care se afla, Mihail 
Tantu a fost nevoit să părăsească în 18 aprilie 1946 Bucureștiul, refugiindu- 
se la conacul colonelului Mazilu, în satul Costești, comuna Rachiti, de 
lângă Botoșani. Aici a fost arestat, la 23 mai 1946, de comisarul Pompilian 
C. Alexandru, din cadrul Corpului Detectivilor. Anchetat și judecat, a fost 
condamnat, în 18 noiembrie 1946, la 20 de ani de muncă silnică „pentru 
complot cu răzvrătire și deţinere de muniţie”, ca făcând parte din 
organizația subversivă „Sumanele Negre”. 

Odată condamnat, Tantu a trecut prin mai multe penitenciare 
(Oradea, Lugoj, Jilava, Aiud, Văcărești, Gherla, lași), fiind supus 
permanent unui „supliment de cercetări”. În timpul acestei veritabile 
odisee concentrationare are loc declicul psihologic care îl determină pe 
Tantu sa schimbe tabăra. Mai precis, acesta acceptă să devină agent sub 
acoperire al Securităţii și primește misiunea de a se infiltra în structurile 
de rezistență anticomunistă pe cale de a se constitui în Occident, vizat 
direct fiind Serviciul de Informaţii al Militarilor Români din exil, organizat 
în Franța de comandorul Mircea Opran?”. Într-o declaraţie ulterioară, 
căpitanul recunoștea că „acceptasem de bună voie să lucrez alături de 
comuniști”. Cât este constrângere, tentatie și „bună voie” în deciziile unui 
deținut este greu de spus! 

Indiferent care a fost rațiunea care a stat la baza deciziei lui Tantu, 
de a accepta propunerea făcută de Securitate (strategie de supravieţuire, 
schimbare de orientare politică, șantajarea sa cu represalii asupra 
membrilor familiei), cert rămâne doar faptul că ofițerul a acceptat noua 
misiune. Oricât de ciudată ar părea o astfel de „convertire”, trebuie 
subliniat că „întoarcerile” de acest tip au fost destul de numeroase și în 
alte spaţii. De exemplu, cercetări recente indică faptul că ,modelul” lui 
Tantu, celebrul Obersturmbannfiihrer Otto Skorzeny, ar fi fost recrutat de 


ê Ibidem, p. 173. 

? Mihail Opran, n. la 20 noiembrie 1908, la Craiova, era locotenent-comandor de 
aviaţie. Avea experienţă în munca informativă, întrucât colaborase la finele anilor 
'30 cu Mihail Moruzov, iar în timpul războiului făcuse parte din serviciul de 
informaţii al Statului Major al Aerului. Părăsise clandestin România în 1947, la 
bordul unui bombardier pilotat de Ioan Profir, refugiindu-se initial la Istanbul - 
Mihai Pelin, Un veac de spionaj, contraspionaj și poliție politică, București, Editura 
Elion, 2003, p. 206. 

Mossad și folosit pentru lichidarea savantului german Heinz Krug, în u 
septembrie 1962”. 

Odată intrat în jocul inițiat de S.S.I. si de Securitate, Mihail Tantu a 
trecut prin toate etapele de pregătire a unui „agent ilegal”, construindu-i- 
se o legendă cât mai solidă, în măsură să reziste verificărilor multiple prin 
care treceau toţi cei veniți de după „Cortina de Fier”. După un instructaj 
minuţios și însușirea deplină a legendei și a planurilor de deplasare și de 
legătură, la 20 martie 1949 are loc „evadarea” lui Mihail Tantu (nume de 
cod „Voicu”) din arestul Securităţii și „marșrutizarea” sa spre Occident, pe 
ruta Budapesta - Viena - Innsbriick - Paris. 

Trecerea în Ungaria se face cu sprijinul direct al Securității, Tantu 
fiind chiar însoţit în tren de un ofițer conspirat ca diplomat român. De la 
Budapesta, drumul a fost continuat cu ajutorul unui tânăr evreu din 
cadrul legatiei României la Budapesta. Acesta l-a introdus pe Tantu într-o 
filieră organizată de o grupare sionistă maghiară, care trimitea în mod 
regulat în Occident loturi de tineri evrei, prin Cehoslovacia. Pentru a face 
fata împrejurărilor, parașutistul, care trecea drept... evreu (își luase 
numele fictiv Schweiger Martin), a trebuit să înveţe „rugăciunea pâinii, 
ritualul de Vineri seara și cel de Sâmbătă, cel al marilor sărbători 
religioase (Pesahul cu sederurile lui, Purimul etc.), comportarea într-o 
casă evreiască și în templu”. 

Pe perioada șederii la Budapesta (20 martie - 9 aprilie 1949), Tantu 
a avut grijă să stabilească mai multe contacte cu localnici (servitoare, 
chelneri), prezentându-se drept fugar din România, astfel încât 
eventualele verificări ale serviciilor occidentale de contrainformaţii să-i 
consolideze legenda. 

Plecarea din Ungaria s-a realizat „în condiţii de perfectă organizare”, 
iar un raport ulterior consemna faptul că „fizicul l-a ajutat pe M.T. sa 
treacă drept evreu pe lângă cei 16 companioni de drum și și-a câștigat 
prietenia acestora prin ajutorul efectiv pe care l-a dat pe tot parcursul, 
destul de dificil”. 


Dan Raviv si Yossi Melman, The Strange Case of a Nazi Who Became an Israeli 
Hitman, în Haaretz”, 27 martie 2016, disponibil on-line la 
http://www.haaretz.com/israel-news/1.71115 

" Mircea Tanase, op. cit., p. 189. 

Ajuns la Kosice, Tantu se vadeste a fi un norocos, întrucât, cazat 
fiind la samașul” templului evreiesc, constată că acesta era originar din 
Galiţia, astfel că vorbește cu el în limba rusă, evitând folosirea idișului, 
dialect pe care nu-l stăpânea! 

Totuși, norocul nu l-a ţinut mult: transportat împreună cu un grup 
de 40 de evrei la frontiera cu Austria, Tantu a avut surpriza să constate că, 
în afară de controlul ceho-slovac, exista și unul propriu al evreilor: înainte 
de intrarea în camera vameșilor, fiecare trecea prin fata unui rabin, fiind 
pus să citească în ebraică din Talmud. Cei care nu știau citi erau trecuți 
într-o cameră alăturată unde un doctor verifica dacă sunt circumciși! 
Evident, Tantu, alias Martin Schweiger, nu cunoștea nici ebraica, nu era 
nici circumcis! Ca urmare, izbucnește scandalul și parașutistul este arestat 
de poliția ceho-slovacă. Ulterior a aflat cu stupoare că, dacă ar fi 
recunoscut dinainte că nu este evreu și ar fi înmânat o anume sumă de 
bani, rabinul ar fi admis drept ebraică mormăiala scoasă ca urmare a 
„citirii” Talmudului! 

Interogat și torturat, Tantu continuă să susțină că este evreu, fiind 
reținut în arest circa 45 de zile. În cele din urmă, în timpul unui 
interogatoriu cere să se comunice la București că „Teodor Mazilu este 
arestat la Bratislava”. După zece zile este eliberat și i se indică să 
contacteze din nou Comitetul Evreiesc, promitandu-i-se sprijin la 
frontieră. Tantu, de teama unor noi complicaţii cu evreii, preferă să o 
contacteze pe o prostituată pe care o cunoscuse în închisoare și, cu 
ajutorul acesteia, ia legătura cu o călăuză care îl trece în Austria. Tot răul 
spre bine: aceste neplăceri i-au consolidat foarte mult legenda! În timpul 
unei vizite la Comitetul Evreiesc Tantu și-a ascuns actele personale într-o 
firidă din toaletă (unde vor fi găsite de agenţii trimiși să-i verifice 
spusele!), iar ulterior se va întâlni la Viena cu mai multe persoane din 
arest, persoane care-l văzuseră bătut de polițiștii slovaci! Concluzia lui 
Tantu: „câţiva pumni incasati nu strică cu nimic unei legende”! 

Ajuns la Viena, agentul se comportă conform instrucțiunilor: 
răbdare, tatonare! Se prezintă la Misiunea Catolică din Westbahnhof, de 
unde primește un bon pentru dormit într-un cămin, iar masa o lua la 
misiunile religioase baptistă și adventistă. Apoi urmează calea normală a 


2 Samașul este în tradiția iudaică o lumânare specială cu care se aprind 
lumânările din hanuchia, sfesnicul ritualic, dar Tantu folosea termenul pentru a 
desemna un cleric evreu. 
3 Mircea Tanase, op. cit., p. 194. 

emigranților: se prezintă la poliţie și la I.R.O. (Oficiul International al 
Refugiatilor), de unde este îndrumat spre Serviciul de Informaţii 
American din Porzellangasse, care îl tratează conform procedurilor 
standard. 

După ce contactează un grup de legionari stabiliți la Viena, vestea 
sosirii faimosului căpitan de parașutiști Tantu circulă cu repeziciune 
printre grupurile de români din Austria, astfel că de persoana sa se 
interesează simultan serviciul american, care realiza acum că avut o 
„pasăre rară” în mână, dar și Biroul „Documentation” al serviciului francez 
de informaţii. În cele din urmă, francezii au câștig de cauză: îi procură 
acte austriece false și îl expediază spre Innsbruck, unde ajunge pe 19 iunie 
1949. 

Aici, odată internat în lagărul de refugiaţi, este contactat de maiorul 
Blondel din serviciul francez de informaţii, este supus unei identificări (cu 
ajutorul comandorului av. Mureșan, care îl recunoaște pe Tantu) și încep 
tatonările reciproce. 

Jucându-și cu abilitate atuurile și prezentând, la cerere, un plan 
detaliat asupra organizării unei rezistențe anticomuniste și a unei acțiuni 
informative în tara, parasutistul le câștigă încrederea ofițerilor francezi, 
astfel încât în 20 iulie vin de la Paris maiorul Jores si comandorul de 
aviație Opran Mihai, șef al unui așa-numit „Serviciu Român de 
Contrainformatii”. Discuţiile purtate duc la conturarea ideii de organizare 
pe teritoriul Franţei a unui serviciu de informaţii românesc, compus din 
oamenii de încredere din emigrație, care să colaboreze cu serviciul 
francez! 

În seara zilei de 6 august 1949, Mihail Tantu a ajuns la Paris la 
bordul unui avion francez, împreună cu unul din foștii săi subordonați, 
sergentul parașutist Copilu Ștefan, recuperat din lagărul de refugiați de la 
Linz. 

În Franţa, activitatea lui Tantu s-a structurat pe două paliere: pe de 
o parte, demersuri susținute în cadrul diverselor grupuri ale emigrației 
române în favoarea creării unui serviciu de informaţii românesc și al 
unificării eforturilor, iar pe de altă parte, un instructaj complet sub 
coordonarea ofițerilor francezi de informaţii (transmisiuni radio, cerneluri 
simpatice, tehnică foto, cifru, curs de securitate, trageri cu armament 
individual, instrucţie practică de parașutism, de zi și de noapte, instrucţie 
de balizaj). 

După câteva luni, în octombrie 1949, Țanţu se hotărăște să-i 
destăinuie comandorului Opran faptul că lucrează pentru serviciul de 
informaţii al României. Ulterior, el explica gestul său în următorii 
termeni: 

„Atmosfera în care mă găseam mă câștigase de partea ei. Eram 
primit peste tot, eram adulat de emigrația românească, eram considerat 
de tineret drept un erou de legendă. Cu câţiva dintre ei facusem 
închisoare, cu alţii lucrasem în clandestinitate. Încet, încet, sufletește, am 
fost câștigat din nou de ei, de cei ce-i consideram buni dintre ei”. 

La aceasta se adăugau o serie de alte fapte în măsură să-i flateze 
orgoliul căpitanului de parașutiști: „Eram căutat de toate serviciile străine, 
care-mi făceau mereu propuneri. Serviciul francez îmi făcea mereu curte, 
pentru ca nu cumva să plec de la ei. În diverse chestiuni, făcea apel la 
mine ca specialist și ajunsesem să fiu considerat drept expert în problema 
românească”. 

În sfârșit, dincolo de factorii amintiţi, se adăugau rezultatele unui 
calcul pragmatic: „Relaţiile cu Rădescu, masa la care am luat parte, 
credința ce o căpătasem că noul efort european, Occidentul, va pune 
stavilă și va sfărâma comunismul, au format cheagul hotărârii mele”. 

Odată schimbată tabăra, Tantu se implică puternic în edificarea 
unor structuri conspirative ale serviciului condus de comandorul Opran, 
încercând să impună acest serviciu ca un partener de dialog și colaborare 
cu serviciile secrete franceze și americane. 

După o serie de pregătiri minutioase, Tantu pleacă, în 25 mai 1950, 
spre România, într-o misiune complexă, cu obiective distincte, 
încredințate atât de americani, cât si de serviciul francez și cel românesc. 
Misiunea avea rolul de a demonstra, după cum relata ulterior Tantu, „că 
actionez după vederile Serviciului Secret român” și că „am căpătat 
încrederea celor de la Paris care mi-au încredinţat o asemenea misiune”. 
Ca urmare, au fost concepute două rânduri de obiective: unele fictive, care 
urmau a fi dezvăluite serviciilor românești, și unele reale, ce trebuiau 
îndeplinite în mod conspirativ. Cu sprijinul francezilor, a avut loc o 
pregătire minuțioasă a materialului care trebuia comunicat și a misiunii 
care trebuia adusă la cunoștința serviciilor românești, spre dezinformare. 

Înarmat cu acte false, cu 38 de seturi de instrucțiuni pe microfilm 
(câte opt pagini) pentru unii agenţi din România, cu sisteme de cifru, 


" Ibidem, p. 298. 
201 


Florian Banu 


cerneală simpatică, revelatori chimici, un aparat de radio, suma de 
250.000 de lei și multe adrese de contact, Tantu a pornit spre ţară. 
Trecerile peste frontiere au fost făcute cu ajutorul unor călăuze 
profesioniste, care dispuneau de contacte numeroase și erau în măsură să 
asigure și transportul cu trenul, autobuzul, taxiul pe teritoriile Austriei și 
Ungariei. Trecerea frontierei ungaro-române s-a facut pedestru, cu 
ajutorul unei călăuze, apoi drumul de la Oradea la București a fost parcurs 
cu trenul. În Capitală, unde a ajuns în seara zilei de duminică, 25 iunie 
1950, se cazează la o gazdă a călăuzei. 

Peste două zile, Tantu merge cu una dintre fetele care-l găzduiau la 
ştrandul Ministerului de Finanţe, de unde sună la numărul de telefon 
1.21.61, pe care-l primise la plecarea din România ca posibilitate de 
contact, si anunţă organele de securitate de revenirea în tara. În paralel, 
are o serie de contacte cu soţia sa, cu unii foști parașutiști și cu elemente 
de legătură indicate de serviciul lui Opran. 

„Jocul operativ” in care s-a angajat Tantu, subestimând capacitatea 
contrainformativă a S.S.I. și a Securităţii, s-a încheiat rapid! Ultima zi de 
libertate a agentului se pare că a fost 7 iulie 1950: coroborând datele 
obținute de la alti agenţi infiltrati în organizaţiile românești si în serviciile 
de informaţii din Franţa, cu cele culese de organele de contraspionaj 
despre acţiunile lui Tantu în Capitală, ofițerii de securitate au sesizat jocul 
dublu al căpitanului. 

Arestat și anchetat, acesta sfârșește prin a recunoaște faptul că a 
dezvăluit misiunea cu care a fost trimis în Franţa si face apoi declarații 
amănunțite despre modul în care a fost pregătită reîntoarcerea sa în 
România și misiunile reale care îi fuseseră încredințate de francezi și 
americani: 

„a) verificarea rezistenţei active românești: grupuri; puncte sau 
regiuni; organizare, compunere; valoare combativă; posibilități de 
dezvoltare; posibilități de aprovizionare; dotare; grad de instruire; 
posibilităţi de instruire; realizarea legăturii cu exteriorul. (...) 

b) verificarea valorii rezistenţei pasive a populaţiei; (...) 

c) valoarea combativă a armatei, privită sub raportul stării de spirit: 

- gradul de nemulțumire; 

- situaţia vechilor cadre de ofițeri, rămași în armată; 

- dacă se poate trage vreo concluzie asupra atitudinii armatei în 
cazul unui război; 

- care ar fi atitudinea populaţiei în cazul unei mobilizări 
(neprezentari, dezertări, sabotare)”. 

La toate acestea, se adăuga, ca misiune secundară, crearea unei 
reţele informative redusă (minim opt oameni), care să lucreze pentru 
centrul informativ american de la Salzburg și care să acopere, practic 
întreaga tara: ,a) Bucuresti și împrejurimi; b) Ploieşti - Brasov (Valea 
Prahovei); c) Râmnicu Vâlcea - Sibiu (Valea Oltului); d) Craiova 
(Oltenia); e) Galaţi (Focșani - Brăila); f) Constanţa (Dobrogea); g) 
Timisoara (Banat); h) Cluj (Transilvania); i) Iasi (Moldova)””. 

„Trădarea” lui Tantu a fost aspru pedepsită de către ofițerii care s-au 
văzut inselati în așteptările lor: parașutistul a fost trimis din nou în 
închisoare pentru a-și ispăși pedeapsa de 20 de ani de muncă silnică”. 
După perioada anchetei, în care a fost deţinut în arestul Securităţii si apoi 
în penitenciarul Jilava, a fost trimis, la 6 septembrie 1952, la penitenciarul 
Aiud. 

Intrat în universul penitenciar și supus regimului dur de detenţie, 
Mihail Tantu s-a îmbolnăvit grav. Potrivit actelor medicale, în 1952 suferea 
de TBC pulmonar, icter și periarterită nodală, în 1958 fișa medicală 
consemna TBC intestinal și o enterocolită cronică, iar în 1961 era bolnav 
de TBC ganglionar. Totodată, suferea de parodontoză și își pierduse 
complet dantura, motiv pentru care familiei i se cerea să achite 338 de lei, 
costul protezelor dentare“. 

Pe parcursul detenţiei, Tantu a reușit să păstreze secretul apostaziei 
sale și a colaborării temporare cu Securitatea, astfel că imaginea sa în 
ochii celorlalți deţinuţi politici a continuat să fie una a unui erou de 
legendă. lată o evocare a unui fost deținut din penitenciarul Aiud: 

„Cu căpitanul Tantu m-am cunoscut mai bine când am lucrat la 
fabrică și la corvoadă. Era originar din Basarabia și a fost comandantul 
singurei companii de parașutiști, care a luat parte la luptele din Răsărit 
[sic!]. Mic de statură, vânjos, foarte dinamic și, cum spune la sorcovă, 
«iute ca săgeata». A fost un minunat antrenor și luptător de jiu-jitsu și 
karate. Și-a instruit soldaţii parașutiști, ca și pe ofițerii subalterni, în 
practicarea acestor sporturi. Compania lui a fost mereu în atenția 
comandantului armatei române și socotită ca o unitate de elită. L-am 
văzut demonstrandu-si măiestria într-o pauză la fabrică. A fost provocat 
de un deţinut, care, având o înălțime neobișnuită și o constituție masivă, 


5 Ibidem, p. 237. 
© Ibidem, p. 175. 

l-a luat în zeflemea, invitându-l la o trântă. Tantu n-a așteptat să-i zică a 
doua oară. S-a dus în fata lui și din două mișcări l-a aruncat la pământ, 
unde a rămas năucit, spre hazul copios al asistenţei. Totul s-a petrecut cu 
iuteala fulgerului, nici n-am avut timp să vedem cum a procedat. Initial, 
căpitanul Țanţu a fost condamnat, ca și ceilalți militari, drept criminal de 
război. Pe urmă însă, situaţia lui s-a complicat. De la Aiud, a fost dus la 
București, la Ministerul de Interne, pentru un supliment de cercetări. 
Acolo a reușit să evadeze și a ajuns la Paris, unde s-a pus în serviciile 
spionajului străin și, pentru vreo doi ani, a fost în tara. Aici a fost prins și 
adus înapoi la Aiud, unde a spus cum a evadat: la Ministerul de Interne, 
camera de anchetă nu era departe de celula lui, care se afla către colt. De 
multe ori, anchetatorul, după ce termina ancheta, îl trimitea singur în 
celulă, fără gardian. În colțul de lângă celula lui, își lăsa o echipă de zidari 
galetile, bidinelele și hainele de lucru. Ispita a fost mare. Trecând pe lângă 
acestea, în drumul spre celulă, a luat cu el o găleată cu bidineaua în ea și 
niște haine de lucru. Cu ochii spre vizetă, ca să vadă dacă vine gardianul, 
s-a îmbrăcat în grabă cu hainele. Și cu șapcă de zidar pe cap, iar în mână 
ducând găleata, a ieșit chiar pe ușa principală în stradă. Apoi a grăbit 
pasul și s-a dus la un prieten, iar de acolo a reușit să ajungă în străinătate. 
După doi ani, s-a reîntors în ţară și a fost depistat și arestat. Acum, la 
prima pedeapsă s-a adăugat și cea de spionaj. Lotul acelora implicaţi în 
proces cu el a fost mare””. 

Mihail Tantu a fost eliberat din detenţie în iulie 1964, prin gratierea 
restului de pedeapsă, conform Decretului Consiliului de Stat nr. 411/1964 
pe baza căruia a fost eliberat ultimul mare lot de deţinuţi politici. 
Căpitanul parasutist Mihail Tantu s-a stins din viata în august 1979, fiind 
înmormântat în ziua de 12 august, în cimitirul Cărămidarii de Jos din 
cartierul Berceni. Credinţa sa că „Occidentul va pune stavilă și va sfărâma 
comunismul” a fost validată abia peste zece ani de la deces! Gresise in 
estimări cu câteva decenii! Vae victis! 

Interesant este că unul dintre portretele realizate de către Tantu în 
lungile sale declaraţii este cel al unui personaj care se poate să fi avut un 
rol esenţial în depistarea de către Securitate a duplicitatii căpitanului! 

„Crăciunaș Silviu - Semnalmente: 

Vârsta: 36-37 ani 

Talia: 1,78-1,80, bine făcut, solid, umeri largi 


7 Ion Antohe, Răstigniri în România după Ialta, Bucuresti, Editura Albatros, 1995, 
p. 196. 

Părul: castaniu roșcat, dat pe spate 

Ochii: căprui, mici în raport cu fata 

Tenul: roșcat 

Fata: mare 

Nasul: drept, proportionat 

Bărbia: rotundă, buzele cărnoase 

Fruntea: mare, cu lobii proeminenţi 

Semne particulare: nu am remarcat 

Studii: doctor în drept sau științe economico-politice 

Originea socială: burgheză 

Ardelean 

Limbi străine: vorbește germana, franceza, ungara 

Caracteristici: în tara si în străinătate purta barbă olandeză 

Totdeauna corect îmbrăcat, extrem de îngrijit, aproape pedant. 
Mâini fine, îngrijite feminin. Tip de dandy, cu gesturi din mâini moi. 
Umblă puţin legănat, cu pași mari. Are un sunet particular în voce, ceva 
puţin obișnuit, aparte. 

Vorbește cu ușurință, volubil în discuţii. 

Foarte inteligent, cult. Nu bea, nu fumează, nu e afemeiat. 

Politic, Crăciunaș a făcut parte din grupul Comăniciu Horaţiu, fiind, 
împreună cu Costea și cu acesta, unul din promotorii acțiunii de 
contopire a Mișcării Legionare în Partidul Naţional Țărănesc. 

leșit din tara, a venit cu formula politică «pentru moment, nu 
trebuie să existe legionari, national-taranisti, socialiști sau altceva. 
Trebuie să fie numai anticomuniști». A luat parte la discuţiile din iulie 
1949 de la Innsbruck cu Jores și Opran, căci această formulă se încadra în 
intenţiile și vederile noii acţiuni franceze și romanesti””. 

Dar dincolo de acest portret cine era, de fapt, Silviu Crăciunaș? 
Născut la 13 februarie 1916, la Miluani, jud. Sălaj, a urmat cursurile școlii 
primare din comuna natală, apoi liceul la Turda, Târgu Mureș și Cluj, 
obținând diploma de bacalaureat în 1933. După o tentativă de a urma 
Medicina, se înscrie la Facultatea de Drept a Universităţii din Cluj, ale 
cărei cursuri le absolvă în 1938. Doi ani mai târziu obţine titlul de doctor 
în drept, științe economice și politice”. 


5 A.C.N.S.A.S., fond S.LE., dosar nr. 6.842 (jachetă), vol. 1, f. 208. 

° Institutul National pentru Memoria Exilului Românesc, Urme pierdute, urme 

regăsite. Cazul Silviu Crăciunaș, ediţie îngrijită de Dinu Zamfirescu, Dumitru 

Prima „coliziune” dintre Crăciunaș și aparatul informativ-represiv al 
statului român a avut loc în noaptea de 14-15 noiembrie 1938, la Sibiu, 
unde tânărul student este arestat pentru că transporta un pachet cu 300 
de „manifeste cu caracter legionar”. Condamnat la nouă luni de 
închisoare, Crăciunaș a fost eliberat în iulie 1939. 

Un incident aparent banal, o culpă minoră, o pedeapsă ispășită! Da, 
dar cu această ocazie lui Silviu Crăciunaș i s-a întocmit de către Siguranță 
o „fișă”, or acesta este un act capital pentru omul modern. După cum 
remarca Valeriu Anania, după o arestare într-o împrejurare încă și mai 
inocentă, „atunci mi s-a făcut fișa: fișă cu nume și prenume, cu datele 
personale si, mai ales, cu un calificativ politic precis: legionar. (...) Această 
fişă avea să mă urmărească de-a lungul unei vieţi, implacabilă, ca o 
fatalitate, într-un secol în care individul devine omul-fișă, omul-dosar, 
omul-cazier, omul-amprentă digitală. De acum, orice vei face va fi 
interpretat de stăpânire prin prisma fisei tale: prietenii pe care ti-i faci, 
femeia pe care o iubesti, slova pe care o scrii, casa în care intri, drumul pe 
care pribegești, gândul căruia îi dai rostire, rugăciunea pe care o îngâni, 
icoana la care te închini”. 

Aceste reflecţii și-au dovedit din plin temeinicia și în cazul lui Silviu 
Crăciunaș, mai cu seamă că acesta nu a căutat să se tind departe de 
tumultul vieţii politice, ba chiar dimpotrivă. După Dictatul de la Viena, 
nedorind să trăiască sub ocupaţia horthystă, Crăciunaș a părăsit Clujul, iar 
Mișcarea Legionară, apreciind conduita sa de până atunci, îl numește șef 
al organizaţiei Neamţ. După rebeliunea legionară, prin intermediul lui 
Horaţiu Comăniciu, s-a apropiat de P.N.T., activând în cercurile taraniste 
și după 23 august 1944. 

Odată cu instaurarea guvernului Groza, Silviu Crăciunaș se implică 
tot mai mult în activitatea a ceea ce era desemnată generic drept 
„Mișcarea de rezistență anticomunistă”. „Specialitatea” sa consta în 
trecerile ilegale peste graniţă: își alcătuise o rețea de gazde în orașele mari, 
călăuze-intermediare pentru teritoriul naţional, călăuze de trecere peste 
frontiera româno-maghiară, o rețea de gazde pe teritoriul Ungariei și 
oameni de legătură pe traseul către Viena. De serviciile rețelei lui 
Crăciunaș au beneficiat o serie de figuri de marcă ale opoziţiei politice: 


Dobre si Iulia Moldovan, studiu introductiv: Iulia Moldovan și Dumitru Dobre, 
București, Editura Militară, 2008, p. 16 (în continuare, se va cita Urme pierdute...). 

Horaţiu Comăniciu, Sabin Manuilă, Ion Hiu, Romulus Boilă, Virgil 
Veniamin și alții”. 

Totuși, ulciorul nu merge de multe ori la apă! Monitorizat de 
serviciile de informaţii și de Siguranţă, Crăciunaș a fost arestat la 7 aprilie 
1948, în timp ce se afla la București. În timpul anchetei, acesta „a declarat, 
în mod sincer, activitatea și legăturile sale din tara și străinătate”, astfel 
încât, pe baza acestor informaţii, au fost arestate „o serie de elemente 
legionare și organizații subversive””. De asemenea, Crăciunaș a declarat că 
„regretă activitatea sa legionară”, manifestându-și dorinţa de „a se încadra 
în noua orânduire socială și a ajuta organele noastre”. 

Ca urmare a acestei disponibilitati afișate, împletind tactica ,,batului 
și a morcovului”” cu lungi discuţii libere pe teme de marxism-leninism, 
anchetatorii îl determină pe Crăciunaș să accepte rolul de agent 
informator (nume de cod „Neagoe”). 

La 12 noiembrie 1948 a fost pus în libertate și a fost trimis să 
locuiască într-o casă conspirativă din cartierul Mântuleasa. Totodată, i s-a 
pus în vedere să lase să-i crească barbă! După o lună, pe 16 decembrie, i s- 
a propus să plece la Paris „pentru a cunoaște activitatea fugarilor români 
de acolo”, iar acesta a acceptat, cu condiţia ca soţia sa, care rămânea în 
tara, să primească lunar suma de 2.000 de lei. 

În intervalul ianuarie-februarie 1949 s-a desfășurat programul de 
pregătire a agentului în vederea trimiterii în misiune: conceperea 
legendei, alegerea traseului de parcurs, instruirea asupra 
comportamentului ce trebuia adoptat, planul de legătură (adrese de 
corespondență, parole, folosirea cernelii simpatice), instructajul de 
pătrundere în grupările emigrației românești. În funcție de țara unde se va 
afla, agentul urma să poarte numele de cod „lon”, „Jean”, „Johann” sau 
„John”. 

Sarcinile primite la plecarea în misiune erau: 

- dea reface legăturile cu „fugarii români”; 
- dea ajunge un „vârf în emigrația românească; 


“ Ibidem, p. 19. 
” Ibidem, p. 84. 
* Perspectiva unei condamnări la ani lungi de închisoare era însoțită de dovada 
„umanismului” organelor de anchetă, care i-au acordat soţiei lui Crăciunaș, 
arestată și ea, tratament medical și, ulterior, au trimis-o chiar într-o staţiune 
climaterică. 

- dea pătrunde „în intimitatea vieţii și a gândirii personalităților 
politice, economice, militare și bisericești din emigrația 
românească”, pentru a descoperi acţiunile planificate împotriva 
regimului de la București; 

- dea stabili relaţii de prietenie cu maiorul Bazil Raţiu, despre care 
Securitatea avea informaţii că ar lucra cu serviciile franceze și 
americane de informaţii, pentru a procura informaţii despre 
planurile acestora; 

- sa construiască „un fir de drum clandestin” pe care să atragă 
interesul ,reactionarilor din străinătate, al Comitetului National 
Român și al imperialiștilor”. 

Silviu Crăciunaș a părăsit România în seara zilei de 21 februarie 1949, 
cu ajutorul unei călăuze acoperite a Securităţii din Oradea, însoțit fiind de 
Maria Leibovici și fiica acesteia, îndreptându-se spre capitala Ungariei. 
Soni Leibovici, soțul Mariei, era un om de bază la Budapesta, facilitând 
plecarea fugarilor, reali și inchipuiti, mai departe, spre Austria. 

În cele patru zile petrecute la Budapesta, Crăciunaș a contactat un 
membru al rezidentei românești, raportând asupra modului în care se 
desfășura planul. Cu ajutorul unor călăuze, a ajuns la Viena în 27 martie. 
De remarcat faptul că, în cazul unor probleme deosebite ivite în timpul 
deplasării prin Ungaria, Craciunas avea la dispoziție un număr de telefon 
al unui maior din Securitatea maghiară și indicativul „Grigore”. 

Ajuns la Viena, a luat legătura cu refugiații români, dar și cu Oficiul 
International al Refugiatilor și cu serviciul francez de informații, 
prezentându-și „cartea de vizită”, conform legendei stabilită în țară. 

Îndrumat spre Secţia „Persoane deplasate si refugiate” de la 
Innsbruck, Crăciunaș ajunge aici la 13 mai 1949 și se vede pus fata în fata 
cu de-acum cunoscutul maior Blondel, din serviciul francez de informaţii. 
Trecând cu brio prin verificările inițiate de francezi și prin interogatoriile 
și chestionarele coordonate de legionarul Nicolae Tanase, Crăciunaș 
ajunge să ia legătura cu comandorul Opran, care îi promite sprijinul său 
pentru a ajunge la Paris, dar îi cere și să ajute la trimiterea unor persoane 
în România, prin călăuzele pe care le cunoștea. 

La 13 august 1949, Crăciunaș a ajuns la Paris, unde a luat rapid 
legătura cu Horaţiu Comăniciu, Ion Iliu și maiorul Bazil Raţiu. Aureolat 
de meritele sale din anii 1945-1948, când a facilitat plecarea clandestină a 
atâtor lideri politici, agentul Securităţii reușește să capete încrederea 
vârfurilor emigrației, devenind membru în Comitetul Executiv al P.N.T., 

în Comité d'Assistance aux Roumains si în Comitetul Franco-Român de 
Acţiune. Totodată, a stabilit relaţii cu generalul Nicolae Rădescu, Horia 
Sima, Mihai Fărcășanu, gral. lon Gheorghe, gral. Puiu Petrescu. Potrivit 
planului de legătură, transmite în Centrală adresa sa din Paris, dar..., după 
cum consemna un raport, „organele noastre nu au putut lua legătura cu 
el”. 

După numai o lună, i se propune de către Bazil Raţiu să plece într-o 
misiune în România, sub coordonarea Serviciului American de Informaţii 
din Austria. După ce acceptă misiunea, i se indică să plece la Miinchen, 
unde, odată ajuns în ziua de 12 noiembrie 1949, i se detaliază planul 
misiunii de către Raţiu și americanii George Schrott și Frank Wild. 

În esenţă, era vorba despre crearea unui drum clandestin din 
Austria până în România, aducerea în Austria a unui „curier” care să 
asigure funcţionarea acestui traseu, dar și a doi telegrafiști, procurarea 
unui buletin de identitate românesc model nou. În ceea ce priveşte 
informaţiile care trebuia culese din România, acestea nu difereau prea 
mult de cele solicitate lui Tantu: date despre situaţia de la frontiere, date 
despre situaţia politică, economică și militară a României, stabilirea unei 
legături cu grupurile de rezistență din munți și o evaluare a acestora. 

Crăciunaș a fost pus să semneze un angajament și i s-a promis că, la 
întoarcerea din misiune, va fi încadrat în Serviciul American de 
Informaţii. Plecarea spre România a avut loc în 8 decembrie 1949, iar în 
tara a ajuns la 21 martie 1950. 

Sosit la București, Crăciunaș a contactat organele de securitate, 
conform instrucțiunilor, și a relatat pe larg asupra succesului misiunii 
sale. Rapoartele întocmite au fost extrem de detaliate, unul dintre acestea 
având nu mai puţin de 583 de pagini, dovadă elocventă nu numai a unei 
memorii prodigioase, dar și a unui spirit pătrunzător, în măsură să 
sesizeze importanţa unor fapte si detalii aparent anoste”. 

Ofițerii coordonatori au fost mulțumiți de materialul informativ 
primit şi de sinceritatea cu care agentul a relatat despre misiunea primită 
din partea americanilor, astfel încât, după o perioadă de pregătire și creare 
a unei noi legende, Crăciunaș a fost trimis din nou în misiune la 
Budapesta, la n august 1950, pentru a pregăti canalul de trecere în Austria. 
Pe teritoriul Ungariei acesta a stabilit o serie de legături și a revenit în tara 
în 19 august, pentru a face ultimele pregătiri. 


3 Ibidem, p. 18. 

Între timp, arestarea agentului „Voicu” (Mihail Tantu) a ridicat 
suspiciunea că, poate, nici „John” nu a spus chiar totul despre misiunile 
primite de la imperialiști! Arestat la 18 septembrie 1950, Crăciunaș a fost 
supus unei anchete dure, astfel încât „în urma unor măsuri brutale de 
constrângere la care a fost supus de organele care l-au anchetat, sus- 
numitul a declarat că a trădat și că cele spuse în declaraţiile anterioare nu 
sunt reale”"?. 

Câteva zile mai târziu, agentul a retractat declaraţiile cu privire la 
„trădarea” sa, explicând într-o amplă declaraţie că a încercat astfel să 
scape de torturi și să-și salveze familia, sperând că, odată trădarea 
recunoscută, va fi imediat executat! 

Incapabili să discearnă realitatea, ofițerii de securitate care se 
ocupau de acest caz l-au reținut pe Silviu Crăciunaș timp de patru ani, 
pentru ca, într-un târziu, după ce s-a ajuns la concluzia că, într-adevăr, 
acesta nu a trădat, să i se organizeze, în septembrie 1954, „evadarea” din 
spitalul penitenciarului Suceava. Pe timpul detenţiei a fost folosit de 
Securitate ca „agent de cameră”, furnizând informaţii despre „aproximativ 
13 cazuri de deţinuţi”, după cum singur recunoștea”. 

În intervalul 1954-1957, Crăciunaș a fost „ascuns” la diverse adrese, 
continuând colaborarea cu Securitatea, sub numele de cod „Victor”, 
pentru depistarea persoanelor dispuse să sprijine acţiunile contra 
regimului și pregătindu-se, în paralel, pentru o nouă misiune în 
străinătate. 

În septembrie 1957 agentul ajunge din nou în Occident, trece cu 
bine de toate verificările contrainformative, beneficiind, pe lângă legenda 
minuţios construită”, de un atu imbatabil: sănătatea sa zdruncinată serios 
de anchete și de perioada detenţiei. De altfel, merită amintit că Silviu 
Crăciunaș a propus el însuși să nu i se facă nici un tratament în România, 
întrucât problemele sale grave de sănătate vor constitui „o probă evidentă, 
pe care o voi băga astfel sub ochii americanilor despre autenticitatea 
evadării mele și a vieţii ascunse și izolate pe care am dus-o după 
evadare”! 


*4 Ibidem, p. 92. 
3 Ibidem, p. 248. 
© La ambasada S.U.A. din Viena a depus, în 7 iunie 1958, o dare de seamă asupra 
activităţii sale dintre 1949-1957 de nu mai puţin de 270 de pagini! 
*7 Ibidem, p. 30. 

În scurt timp, Silviu Crăciunaș a devenit o figură de primă clasă a 
exilului românesc anticomunist, reușind să fie ales chiar vicepreședinte al 
Asociaţiei Culturale a Românilor din Anglia (ACARDA), condusă de Ion 
Raţiu. 

Fără a mai insista asupra tribulatiilor de „luptător anticomunist” ale 
lui Silviu Crăciunaș, vom menționa doar că autoritatea sa a fost definitiv 
consolidată odată cu apariția volumului The Lost Footsteps, la editura 
londoneză Collins-Harvill Press, în anul 1961. Volumul lui Crăciunaș s-a 
bucurat de peste 120 de cronici și articole elogioase și a fost tradus în 
numeroase tari (S.U.A., Franţa, Suedia, Finlanda, Danemarca, Norvegia, 
Spania, Olanda, Elveţia, Liban), ca o lucrare ce dezvăluia ororile 
comunismului prin pana unui scriitor care le trăise pe propria piele. 

Stabilit în Anglia, după un intermezzo în Spania (1977-1987), 
Crăciunaș a fost folosit de Securitate până în anii ’80, iar asupra abilității 
sale excepționale de a lucra conspirativ stă mărturie faptul că nimănui nu 
i-a trecut prin minte să-l suspecteze ca agent comunist. 

După 1989 agentul „Victor” a devenit cunoscut și publicului larg din 
România, atât prin traducerea cărţii sale din 1961, cât si prin publicarea 
unor volume și studii elogioase la adresa sa. Chiar și istoricul englez 
Dennis Deletant prezenta în iulie 1999, la simpozionul Memorialului de la 
Sighetu Marmaţiei, o comunicare despre Silviu Crăciunaș extrem de 
elogioasă”*! Adevărul despre acesta a putut fi scos la iveală numai după ce 
dosarele Securităţii au devenit accesibile cercetării istorice, prin crearea 
Consiliului Naţional pentru Studierea Arhivelor Securităţii, în urma 
muncii asidue a cercetătorilor Dinu Zamfirescu, Dumitru Dobre și lulia 
Moldovan, autorii volumului intitulat, în mod inspirat, Urme pierdute, 
urme regăsite. Cazul Silviu Crăciunaș. 

Silviu Crăciunaș s-a stins din viata, la Hove, pe coasta de sud a 
Angliei, la 1 februarie 1998, în urma unei insuficiențe cardiace. Era 
sfârșitul unei cariere de agent secret de peste patru decenii! Deși, în cazul 
reconstituirii vieţii unui agent dublu, ca și în scrierea istoriei, în general, 
este greu să sustii că nu vor apare informaţii noi, în măsură să schimbe 
radical perspectiva, în stadiul actual al documentării „loialitatea lui 


»29 


Crăciunaș fata de regimul comunist este indubitabilă””. 


è Dennis Deletant, Silviu Crăciunaș (13 februarie 1914 - 1 februarie 1998). 
Fragmente dintr-o biografie, în „Analele Sighet 6”, București, Fundaţia Academia 
Civică, 1999, PP. 490-495. 
“9 Urme pierdute..., p. 61. 

Mihail Tantu și Silviu Crăciunaș reprezintă, așadar, două cazuri 
exemplificatoare pentru maniera în care serviciile de informaţii comuniste 
au reușit, chiar în primii lor ani de funcţionare, să recruteze, să instruiască 
și să dirijeze agenți capabili să penetreze organizaţii și cercuri occidentale, 
să treacă cu brio de verificările organelor de contraspionaj adverse, să se 
angajeze în jocuri operative complexe și să furnizeze informaţii prețioase 
pentru autoritățile de la București. Câţi astfel de agenţi vor mai fi fost 
trimiși în misiune în cei peste 40 de ani de existenţă a regimului comunist 
vom afla numai la capătul unei cercetări minutioase a uriașei arhive a 
acestor servicii! 

Biserica Ortodoxă Română de la Paris 
în primii ai ani exilului 
(1945-1950)! 


The Romanian Orthodox Church in Paris in the first years of exile (1945-1950) 


The topic of the Romanian church exile is still a great challenge for the 
historians of the recent past. It is a complex topic both through the sequence of 
events and facts and through the often partisan literature that had emerged 
during the four decades of exile. Regarding religious life in exile, the case of the 
Romanian Church in Paris is a special chapter that requires careful analysis 
both from the sources of the archive of the former Securitate and those 
preserved in the West that make the nowadays researcher to confront with a 
vast documentary horizon, but also with many hermeneutical obstacles. In our 
approach we tried to make a chronicle of the events and facts that took place at 
the Romanian Church in Paris between 1945 and 1950 so that we could draw a 
picture of how the administrative rift appeared in relation to the Bucharest 
government and the canonical rift appeared in relation to the Romanian 
Patriarchy. 


Etichete: Biserica Română din Paris, exil, Visarion Puiu, Martinian 
Ivanovici, Comitetul Naţional Român 
Key-words: Romanian Church in Paris, exile, Visarion Puiu, Martinian 
Ivanovici, Romanian National Committee. 


Tema Bisericii Române de la Paris este una de importanță majoră 
pentru cunoașterea și înțelegerea exilului românesc și fundamentală 
pentru scrierea trecutului bisericesc recent. Însă, această temă este 
insuficient cercetată și diseminată în conștiința publică. Complexitatea ei 
datorată evenimentelor care o constituie și contextului politic în care s-a 
consumat, alături de accesul restrictiv la documente, presupune un 
demers istoriografic dificil. De asemenea, literatura extrem de bogată și 
subiectivă deopotrivă face din această temă o problemă istoriografică 
cronofagă. 

În demersul de față ne propunem să schițăm evenimentele și să 
prezentăm personalitățile care au marcat istoria Bisericii Române de pe 


" Comunicare prezentată în cadrul manifestărilor „Zilele Catedralei”, organizate 
de Mitropolia Ortodoxă Română a Europei Occidentale și Meridionale, în zilele 
de 4-5 noiembrie 2017, la Paris, cu prilejul aniversării a 135 de ani de la 
cumpărarea și a 125 de ani de la sfinţirea Bisericii românești de pe strada Jean de 
Beauvais gbis. Astăzi, acest lăcaș de cult este catedrala Mitropoliei Ortodoxe 
Române a Europei Occidentale și Meridionale. 

strada Jean de Beauvais gbis, din Paris, în primii ani ai exilului românesc, 
adică în perioada 1945-1950. Pentru acestă perioadă de timp putem 
distinge trei etape cronologice, distincte prin evenimente, prin evoluția 
comunității românești pariziene din exil, dar și în funcție de relațiile cu 
guvernul de la București. Cele trei etape pe care le propunem sunt: 1) 
1945-1948, de separare fata de reprezentantul puterii comuniste de la 
Bucuresti, adică Legația română din Paris; 2) 1948-1949, a declaraţiei de 
independență în raport cu autorităţile române; 3) 1949-1950, de 
constituire a unei entități bisericești care să răspundă nevoilor exilului 
românesc în contextul unui Război Rece, care anunţa iminentul război 
împotriva Sovietelor. 

În anul 1945, superior al Bisericii Române de la Paris era 
arhimandritul Teofil Ionescu. Acesta era numit din februarie 1939, de 
către Miron Cristea, patriarhul Bisericii Ortodoxe Române, în înțelegere 
cu Ministerul Cultelor, prin Ministerul Afacerilor Externe, deoarece 
lăcașul de cult de pe strada Jean de Beauvais era proprietatea Statului 
Român. Acest statut al bisericii românești din capitala franceză a fost 
respectat până în anul 1946. 

Dar, până la primele tensiuni cu Legația României de la Paris, de 
remarcat sunt câteva evenimente. La 20 iunie 1945, mitropolitul Visarion 
Puiu, aflat în orașul austriac Kitzbiihel, în spaţiul ocupat de armata 
franceză, înainta o solicitare arhimandritului Teofil pentru venirea la 
Paris, în intenția de a pune pe picioare „Episcopia românilor din 
străinătate”, pe care o înființase câteva luni mai devreme, în perioada 
existenţei statului german”. La 29 august 1945, arhimandritul Teofil 
Ionescu înainta ministrului român de la Paris o adresă, prin care solicita 
ca Ministerul Afacerilor Străine din România să faciliteze venirea 
mitropolitului Visarion la Paris, cu titlul „provizoriu”, până la „așteptarea 
unor condițiuni mai prielnice de a se întoarce în ţară”. Precizarea 
arhimandritului de la finalul adresei nu era întâmplătoare, deoarece în 
această perioadă se făceau repatrieri numeroase, dar și pentru a-l 
convinge pe diplomatul român de necesitatea aducerii mitropolitului la 
Paris. Mitropolitul nu a mai venit, pentru motive pe care, deocamdată, nu 


* ACNSAS, fond SIE, dosar nr. 72, vol. 1, f. 3. Pentru amănunte privind condiţiile 
înființării acestei eparhii, a se vedea Adrian Nicolae Petcu, Mitropolitul Visarion 
Puiu in Croatia și Austria. Începutul exilului, în vol. ,Euharistirion Patriarhului 
Daniel al României”, coord. + Varlaam, Episcop-vicar patriarhal, si Prof. Emilian 
Popescu, București, Editura Basilica a Patriarhiei Române, 20u, pp. 614-640. 
3 ACNSAS, fond SIE, dosar nr. 72, vol. 1, f. 5. 

le-am identificat în arhive. Însă, putem spune că mutarea sa va fi fost 
blocată din tara, în urma verificărilor făcute de către autoritățile române, 
după solicitarea formulată de ministrul român de la Paris către centrala 
Ministerului Afacerilor Externe. 

Tot în 1945 se mai întâmplă ceva. În tara, ministru al Cultelor era 
preotul Constantin Burducea, provenit din cercul politic al liderului 
comunist Petre Constantinescu-lași. Însă, Burducea devenise deja un 
ministru incapabil, deoarece dovedise lipsă de elementară cultură politică. 
Din astfel de motive, nu de puţine ori, se afla în tensiune cu primul- 
ministru Petru Groza. Înainte de previzibilul eșec de la congresul preoţilor 
democrați, din 16-17 octombrie 1945, ministrul Burducea începuse să se 
pună la adăpost față de o eventuală demitere. La 9 octombrie 1945, prin 
decizie ministerială, a hotărât trimiterea cumnatului său, Traian Popescu, 
ca dirijor al corului, și a fiului său, pe un post de cântăreț, la Biserica 
Română de la Paris. Pentru a obţine acordul lui Groza, Burducea l-a numit 
inclusiv pe arhimandritul Vasile Vasilache pe postul de superior‘. 
Vasilache era considerat de către patriarhul Nicodim Munteanu drept un 
candidat la episcopat, lucru pe care liderii comuniști nu-l acceptau, 
deoarece acesta se afla în relație permanentă cu Casa Regală. Însă, 
numirile trebuiau să aibă și acordul Patriarhului Nicodim. Întâistătătorul 
român a semnat deciziile cu excepţia arhimandritului Vasilache. 

Însă, plecarea rudelor lui Burducea la Paris s-a amânat, deoarece, 
în urma grevei regale, guvernul Groza nu era recunoscut de către aliații 
din Apus și, prin urmare, nu se acordau vize de călătorie?. Ulterior, la 2 
noiembrie 1945, se pare că însuși patriarhul Nicodim ar fi semnat o decizie 
de revocare a arhimandritului Teofil Ionescu, fără a numi însă un alt preot 
în locul acestuia. Decizia a fost luată în pripă, probabil pentru a-l păstra în 
tara pe arhimandritul Vasilache“. La 5 noiembrie 1945, ordinul de revocare 
din funcţie a lui Teofil Ionescu este transmis din nou prin Legația de la 
Paris. Arhimandritul Teofil refuză pe motiv că el nu poate închide 
biserica, deoarece trebuie să o predea unui alt slujitor, care să deservească 
colonia românească din Paris’. La 24 ianuarie 1946 ordinul este reiterat se 


4 Dudu Velicu, Biserica Ortodoxă Română. Însemnări zilnice, vol. I (1945-1947), ed. 
îngr. Alina Pavelescu, București, 2004, p. 50. 
> Cei doi se pare că au plecat la Paris după martie 1946. 
€ Aurel Sergiu Marinescu, O contribuţie la istoria exilului românesc, vol. IV 
(Biserica Ortodoxă Română în străinătate, în exil, în diasporă), București, Editura 
Vremea, 2004, p. 137. 
7 Ibidem. 

pare, semnat tot de către patriarhul Nicodim. Arhimandritul Teofil refuză 
din nou, motivată. 

După recunoașterea guvernului Groza (5 februarie 1946), în 
mediul preoţesc bucureștean circula zvonul că ministrul Burducea urma 
să plece la Paris în locul arhimandritului Vasilache. Informaţia era reală. 
La 8 februarie 1946, fără acordul prealabil al patriarhului Nicodim, 
ministrul Burducea semnase și trimisese spre publicare la „Monitorul 
oficial” decizia prin care se numea superior la Biserica Română de la Paris. 
A doua zi, în urma intervenţiei lui Emil Bodnăraș, decizia lui Burducea a 
fost revocată în timpul unei audienţe la primul-ministru Petru Groza’. 

Astfel, locul de superior al Bisericii Românești de la Paris era 
disputat în mediul bucureștean și nu neapărat din dorința numirii unui 
slujitor adecvat, ci ca rezultat al unor măsuri exclusiv de natură politică. 

După rezolvarea crizei guvernamentale, la Paris, ministru al 
României a fost numit profesorul Simion Stoilov. Între timp, la 22 martie 
1946, arhimandritul Teofil Ionescu înainta o solicitare Legatiei Române de 
la Paris pentru acordarea unei vize pe pașaport cu precizarea „pentru 
America de nord”, deoarece era invitat în Statele Unite, pentru a participa 
la sesiunea unui comitet al Consiliului Mondial al Bisericilor, după ce în 
februarie 1946 asistase la lucrările aceluiași for interreligios de la Geneva, 
ca asistent al mitropolitului Ghermanos de Londra, exarh al Patriarhiei 
Ecumenice. Totodată, Teofil își manifesta dorința de a merge la Vatra, 
sediul Episcopiei Române din America, adăugând el: „conform 
îndatoririlor canonice”. Teofil Ionescu a obținut viza, plecând astfel în 
America. Pe lângă participarea la sesiunea ecumenică și vizitarea sediului 
românesc de, arhimandritul Teofil s-a întâlnit cu preotul Nicolae Neamţu 
Marin, de la parohia românească din New York, căruia i-a dat o serie de 
informaţii privind destinul teritoriilor românești Basarabia și Bucovina, 
ajunse sub ocupaţie sovietică. Acesta, la rândul lui, a dat materialele 
congresmenului american de Michigan, Georges Dondero, care, la 29 
martie 1946, a ţinut un discurs la Washington, în care se referea inclusiv la 
drepturile statului român asupra celor două provincii istorice ocupate de 
către sovietici". Evident că discursul nu a fost bine primit, mai ales de 
către ministrul român de la Paris, Stoilov, care făcea parte din comisia 


5 Ibidem, pp. 138-139. 
” Dudu Velicu, op. cit., vol. 1, pp. 101, 104-105, 111-112; Ibidem, vol. 2 (1948-1959), 
2005, pp. 143-144. 
2 ACNSAS, fond SIE, dosar nr. 72, vol. 1, f. 26. 
" Ibidem, f. 14. 

română pentru negocierea Tratatului de pace. De asemenea, la 2 iulie 
1946, către Legația Română de la Paris era trimis un denunt, din care 
rezulta că arhimandritul Teofil Ionescu ar fi scris „articole fasciste” în 
publicaţia bisericească ,,Vestitorul” si ar fi ţinut „predici fasciste” în timpul 
ocupaţiei naziste, toate acestea împreună cu Jean Miloae, acum directorul 
ziarului în limba franceză „România independentă”, în care publica 
articole „antisovietice și antiguvernamentale””. Chiar dacă informaţiile nu 
se confirmau”, denuntul era perfect pentru epurarea arhimandritului 
Teofil, văzut acum ca un veritabil „colaboraţionist nazist”. În consecință, 
la 10 august 1946, ministrul Stoilov a luat decizia unilaterală de a-l demite 
„provizoriu” pe superiorul Bisericii din Paris“. Pentru a-și justifica măsura 
arbitrară, alături de informaţiile din denunt, la 17 august 1946 ministrul 
român trimitea în centrala ministerului un adevărat rechizitoriu împotriva 
arhimandritului Teofil, pe care îl învinuia inclusiv de „atitudini imorale”: 
că ar fi plecat în America fără să anunţe Legația, că și-ar fi însușit sume de 
bani necuvenite și că nu mai convocase consiliul parohial de multă 
vreme”. La 20 august 1946, documentele ministrului Stoilov, ajunse la 
Emil Bodnăraș, secretarul general de la Președinția Consiliului de 
Miniștri, au fost trimise la Serviciul Special de Informaţii, cu rezoluţia lui 
Petru Groza: „Ministerul Cultelor, pentru a lua imediat măsuri de 
rechemare”, 

Din acest moment, Teofil Ionescu a devenit indezirabil pentru 
autoritățile comuniste de la București, mai ales că era arătat ca unul care 
protestase, alături de români și francezi, contra guvernului român în fața 
Senatului francez”. În locul său, până la o nouă numire, de la 20 august, în 
slujire provizorie, a fost numit preotul Vasile Boldeanu, venit recent din 
Germania. A doua zi, Patriarhul Nicodim ar fi semnat decizia de numire a 
lui Boldeanu. Însă, la 27 august, Boldeanu a refuzat numirea, considerând 
că arhimandritul Teofil era cel mai indrituit să ocupe postul de superior al 
Bisericii Române din Paris. 


> Ibidem, f. 5. 
3 În urma consultării publicaţiei „Vestitorul”, în biblioteca Bisericii Române de la 
Paris, am constatat că arhimandritul Teofil nu publicase materiale cu caracter 
profascist sau pronazist. 
"1 Ibidem, f. 27. 
5 ACNSAS, fond SIE, dosar nr. 72, vol. 1, ff. 12-13; Dudu Velicu, op. cit., vol. +, p. 
168. 
16 ACNSAS, fond SIE, dosar nr. 72, vol. 1, ff. 15, 16, 18. 
7 Ibidem, f. 23. 

Observăm că numirea noului superior al Bisericii Române de la 
Paris era determinată de serviciile de informaţii din România, aflate sub 
conducerea lui Emil Bodnăraș. La 17 octombrie 1946, în mediul religios 
bucureștean se spunea că noul superior numit de către Patriarhul 
Nicodim era Arhimandritul Martinian Ivanovici. Acesta era din zona 
Sucevei, fiind considerat unul dintre candidaţii eligibili pentru postul de 
Mitropolit al Bucovinei de Sud, în contrapartidă cu Arhiereul Emilian 
Antal, locţiitor al scaunului mitropolitan. Ambele fete bisericești făceau 
parte din Partidul National Popular, condus de Petre Constantinescu-lasi, 
și îl curtau permanent pe Emil Bodnăraș“. Altfel spus, Bodnăraș a preferat 
să-l păstreze pe Antal ca un candidat sigur pentru scaunul eparhial de la 
Suceava, iar pe Ivanovici să-l trimită la Paris, pentru a avea un element de 
încredere într-un centru spiritual al românilor din străinătate ce părea să 
scape din mâinile autorităților comuniste. În această logică politică, la 14 
ianuarie 1947, prin ministrul Stoilov, autorităţile române cereau preotului 
Vasile Boldeanu să evacueze locuinţa pe care o ocupa în casa parohială a 
bisericii din Jean de Beauvais, deoarece nu figura în bugetul Ministerului 
Cultelor”. 

În schimb, arhimandritul Teofil va fi rechemat în tara, punându-i- 
se la dispoziție transport gratuit, pe care însă îl va refuza. El va pleca în 
America, unde va lucra ca redactor la publicația „Solia” și va sluji la 
paraclisul de la sediul Episcopiei, de la Vatra. Treptat, el își va consolida 
poziţia, încât va deveni un candidat eligibil pentru demnitatea de episcop- 
vicar, care să suplinească scaunul lăsat liber de către Episcopul Policarp 
Morușca”. 

După o scurtă perioadă de timp de slujire la Paris, în noiembrie 
1948, prin decizie ministerială, arhimandritul Ivanovici era rechemat în 
tara. Măsura va fi fost luată în urma solicitărilor Mitropolitului Justinian 
Marina al Moldovei la guvern, încă din octombrie 1947, pentru ca 
Ivanovici să ocupe scaunul eparhial de la Suceava”. Solicitarea de chemare 


$ Dudu Velicu, op. cit., vol. 1, pp. 187-188. Ivanovici a plecat pe 24 noiembrie la 
Paris (Ibidem, p. 198). 
Jean Miloe, La riposte aux attaques du Gouvernement Roumain contre l'Église 
Roumaine de Paris, Paris, 1976, p. 18; A.S. Marinescu, op. cit., pp. 141-142. O luna 
mai târziu, preotul Boldeanu s-a mutat pe rue de la Clef 31, din arondismentul V 
al Parisului (Ibidem). 
2 Dudu Velicu, op. cit., vol. 1, p. 212. În ţară au fost rechemate și rudele fostului 
ministru C. Burducea, se pare fără știrea Patriarhului Nicodim (Ibidem, pp. 241- 
242). 
* Ibidem, pp. 272, 289; Ibidem, vol. 2, pp. 10, 12. 

în ţară va fi reiterată în februarie și martie 1948. Însă, Martinian Ivanovici 
a refuzat să se întoarcă, deși își dovedise fidelitatea față de regimul de la 
București, mai ales prin predica ţinută și Tedeum-ul săvârșit de Anul Nou 
pentru Înaltul Prezidiu al MAN”, fapte pe care le comunicase inclusiv 
mitropolitului Justinian Marina™. De altfel, în iulie 1947 Ivanovici fusese 
propus Sinodului de la București de către ministrul Stoilov, pentru 
demnitatea de mitrofor, cerere rămasă în suspensie în aceea vreme”. Însă, 
arhimandritul Ivanovici a refuzat să revină în tara, probabil și pentru 
faptul că nu reușise să ocupe postul de eparhiot al Sucevei. Mai mult decât 
atât, conform procesului verbal al Consiliului parohial al bisericii din 
Paris, din n martie 1948, motivând că este demis, fără să fie numit un 
înlocuitor, pentru ca astfel legația română să poată închide biserica și să o 
transforme în dispensar sau muzeu, Ivanovici a declarat că s-a văzut 
nevoit să refuze cererea autorităţilor române”. 

Totuși, în martie 1948, superior al Bisericii Române din Paris era 
numit preotul Constantin Staicu, consilier la Arhiepiscopia Bucureștilor și 
paroh la Biserica „Sf. Nicolae”-Vlădica din București. Totodată, acesta era 
numit consilier de presă la Legația Română de la Paris. Initial, preotul 
Staicu a refuzat, deoarece Ministerul Cultelor nu îi aproba deplasarea la 
Paris împreună cu familia”. Totuși, la 27 martie 1948 printr-o telegramă 
trimisă de la Cabinetul patriarhal, semnată de către Mitropolitul Justinian, 
locotenent de Patriarh, către Legația Română de la Paris, se cerea 
arhimandritului Ivanovici „să se prezinte în tara, până la 20 aprilie”, 
solicitându-se totodată „asigurarea inventarului bunurilor din biserică 
până la sosirea preotului Constantin Staicu, noul titular”. 

Arhimandritul Ivanovici a refuzat din nou cererea autorităților 
comuniste din tara, declarând separarea Bisericii de la Paris fata de 
Legatia română, după cum aflăm din raportul ministrului Stoilov către 
ministrul Afacerilor Externe, Ana Pauker, din data de 6 mai 1948: „Fostul 
superior al Bisericii, arhimandritul Martinian Ivanovici, rechemat în tara 
după cererea mea în urma incidentelor de la 1 ianuarie, asupra cărora v- 
am raportat la timp“, după ce a refuzat să se înapoieze in tara, a luat în 


* Cf. A.S. Marinescu, op. cit., p. 145. 
3 Dudu Velicu, op. cit., vol. 2, p. 53. 
*4 Ibidem, p. 81. 
35 J, Miloe, op. cit., p. 19. 
% Dudu Velicu, op. cit., vol. 2, p. 42. 
*7 AMAE, fond Problema 217-Franta5a, dosar Biserica Ortodoxă Română din 
Franța, f. nenum. 
28 În stadiul actual al cercetărilor nu ştim la ce „incidente” se face referire. 

public atitudine direct ostilă fata de guvern în ziua de duminică, 18 aprilie, 
în timpul slujbei religioase. După informaţiile mele, în fata publicului 
adunat în Biserică, fostul superior al Bisericii a declarat că a rupt relaţiile 
cu oficialitatea română din Paris și că rămâne credincios fostului rege 
Mihai. Afirmând în mod mincinos că prin noua Constituţie Biserica ar fi 
despărțită de stat, domnia sa a anunţat constituirea unui consiliu 
parohial, format, de altfel, numai din foști legionari și din elemente fățiș 
dușmănoase fata de guvernul român și că împreună cu acest consiliu va 
conduce și va administra Biserica. În ziua de luni, 19 aprilie (în ziua de 20 
aprilie având să expire ultimul termen pe care Ministerul Cultelor și 
Patriarhia îl acordase părintelui Ivanovici, pentru înapoierea sa în tara sub 
sancţiunea «destituirii») am trimis la Biserică pe un reprezentant al 
Legatiei cu ordinul scris de a lua în primire toată averea mobilă și imobilă 
a Bisericii, proprietatea statului român. Fostul superior al Bisericii a 
refuzat să predea și, cu consiliul parohial instalat de Domnia sa ad-hoc, a 
declarat că va dispune de Biserică. În fata acestei situaţii, am prezentat la 
2 aprilie la Ministerul de externe francez, prin secretarul său general, 
ambasadorul Chauval, o notă al cărui text vi se trimite prin acest curier. 
Nota subliniază faptul că Biserica română este biserică de stat și că 
imobilul bisericii este proprietatea statului român. În notă se cere 
categoric ca Legația să fie repusă în posesiunea acestui imobil, predându- 
i-se cheile după evacuare și sigilarea localului de către autorităţile 
franceze. 

Cu toate că am insistat asupra urgentei măsuri de luat (numai 10 
zile despartindu-ne atunci de sărbătoarea Paştilor, arătând și 
inconvenientul deosebit de a lăsa pe un grup de rebeli să dispună de 
Biserica statului român, tocmai în această împrejurare), nota cu răspunsul 
guvernului francez a fost primită tocmai în ziua de 1 mai și este mai mult 
decât evazivă. În textul acelei note, pe care vi-l trimit tot prin acest curier, 
veţi vedea că se vorbește de «Associations Cultuelles», adică asociaţie cu 
caracter confesional, de cult religios, care nu există și nici nu a existat 
vreodată în colonia română din Paris, iar pe de altă parte, se sugerează 
evaziv apelul la tribunalul civil. Cazul acesta și, în special, răspunsul 
cuprins în nota guvernului francez, va face desigur din partea 
dumneavoastră obiectul întregii atentiuni pe care-l comportă guvernul, 
având să ia hotărârea pe care o va crede de cuviinţă. 

În calitatea mea de reprezentant al guvernului român la Paris îmi 
permit, însă a propune următoarele: 

I. Cu privire la fostul superior al bisericii române, arhimandritul 
Martinian Ivanovici, destituirea sa imediată si, eventual, retragerea 
nationalitatii; 

II. În chestiunea atitudinii luate de guvernul francez manifestată 
prin Nota sa de răspuns, socot, cum am sugerat și prin telegrama mea, că 
ar fi necesar un avertisment categoric, prin care să se anunţe represalii 
prin luare de măsuri analoge față de proprietăţile franceze din ţară, în 
cazul dacă statul român nu este repus îndată în drepturile sale de 
proprietar asupra bisericii române și a imobilului dependent din rue Jean 
de Beauvais nr. obis. Având în vedere efectul pe care l-ar produce asupra 
coloniei române din Paris o cedare din partea noastră a drepturilor 
noastre asupra Bisericii, socot că prestigiul României și al guvernului RPR 
ar fi grav atins printr-o asemenea cedare. 

Odată ce Biserica, cu imobilul dependent (în care actualmente 
locuiesc, introduși de arhimandritul Ivanovici, elemente străine de 
biserică și absolut dușmănoase nouă) ar fi reintrat în stăpânirea 
guvernului român, ar trebui serios avizat asupra viitorului acestei 
instituţii. Dacă nu vrem ca ea să devină un focar de propagandă în contra 
guvernului RPR, foarte serioase măsuri vor fi necesare. Când momentul va 
fi venit, îmi voi permite a vă face propuneri in acest sens””’. 

Gestul lui Ivanovici a determinat separarea Bisericii Române de pe 
strada Jean de Beauvais, din punct de vedere administrativ, de autorităţile 
române și, canonic, față de Sinodul Bisericii Ortodoxe Române. La 18 
aprilie 1948 s-a format un consiliu parohial, constituit din reprezentanți ai 
partidelor istorice, ai legionarilor, ai neutrilor politici și ai Frontului 
National, care activau în mediul exilului românesc parizian”. 

La 2 iunie 1948, în mediul religios bucureștean se vehicula ideea 
conform căreia Biserica Română din Paris devenise independentă fata de 
Legația Română, în urma acţiunii unor „legionari veniți din Germania” și 
crearea unui alt comitet parohial”. Prin urmare, în tara, deja se formase o 
imagine distorsionată asupra celor întâmplate la Biserica Română din 
Paris. 

Dar se revenim la Biserica Română din Paris. În mai 1948, la 
Biserica din Jean de Beauvais sosea Arhimandritul Stefan Lucaciu, fost 
spiritual și profesor la academiile teologice din Oradea și Arad (1940-1941, 
1943-1947) și fost stareț al Mănăstirii Hodos-Bodrog (din decembrie 


“9 Idem, fond Problema 70-71, Franţa, vol. n, f. nenum. 
3? Cf. A.S. Marinescu, op. cit., pp. 147, 175. 
* Dudu Velicu, op. cit., vol. 2, p. 73. 

1947)”. În februarie 1948, el reușise să fugă din tara si, după un periplu 
prin Salzburg și Hanovra, fusese primit în casa parohială a Bisericii 
Române de către preotul Vasile Boldeanu. Cu un an înainte, 
Arhimandritul Ștefan discutase cu un trimis al preotului Boldeanu la Arad 
despre organizarea bisericească a românilor din exil, pe ideea Eparhiei 
înființată de către mitropolitul Visarion Puiu. Pentru aplicarea acestei 
idei, Boldeanu și Lucaciu s-au gândit să-i aducă la Paris inclusiv pe unii 
ierarhi și profesori din ţară, precum episcopii Nicolae Popovici sau Andrei 
Magieru și profesorii Dumitru Stăniloae sau Teodor M. Popescu. Aplicarea 
acestui plan nu a mai fost posibilă, mai ales că episcopii și profesorii vizati 
refuzaseră să meargă în exil. La Paris, arhimandritul Lucaciu a primit 
sarcina de a organiza cantina destinată românilor aflați în trecere spre 
America. La putin timp, acesta ajunge chiar superior al bisericii 
românești, ales de către membrii exilului românesc”, se pare, în urma 
recunoașterii de către autoritățile franceze a „Asociaţiei pentru 
practicarea cultului”, cu sediul în biserica din Jean de Beauvais. 

Alături de ceilalți clerici români, Lucaciu continuă să slujească și 
să activeze în rândul refugiaților, inclusiv prin activități de denuntare a 
politicii comuniste din ţară. O menţiune pasageră din arhiva lui Sergiu 
Grosu ne dezvăluie importanţa pe care arhimandritul Ștefan Lucaciu va fi 
avut-o în exilul românesc de la Paris: „La 12 octombrie 1948, la 
Arhiepiscopia din Paris, în numele Consiliului parohial al Bisericii 
ortodoxe române din Paris, într-o alocutiune pronunțată în fata 
cardinalului Tisserant, Arhimandritul Ștefan Lucaciu a denunţat 
masinatiunile guvernului român împotriva Bisericii creștine si în special 
împotriva Bisericilor surori, Biserica romano-catolică și Biserica greco- 
catolică: «Biserica ortodoxă română din Paris, bucurându-se de libertatea 
de exprimare și considerându-se reprezentanta Bisericii ortodoxe române 
în ansamblul ei, având sub protecţie spirituală pe toţi cei de dincolo de 
cortina de fier, se simte indreptatita să protesteze în maniera cea mai 
hotărâtă contra abuzurilor si ofenselor la care a recurs regimul comunist 
din România. Oportunismul religios de care dă dovadă astăzi regimul 


* Pentru detalii biografice, a se vedea Adrian Nicolae Petcu, Arhimandritul Ștefan 
Lucaciu în vâltoarea exilului românesc (1948-1962), în „Biserica și Școala”, an 
XCVII (97), serie nouă, nr. 7, iulie 2016, Arad, pp. 3-4. 

3 ACNSAS, fond SIE, dosar nr. 2336, ff. 15, 20-21; Idem, fond Penal, dosar nr. 7727, 
vol. 1, f. 36v; Ștefan Lucaciu, Episcopia Misionară ortodoxă română din cele două 
Americi și țările de apus ale Europei faţă de erezia samosfeată rusească, [f.1.], 1956, 
pp. 16, 67. 

comunist se va îndrepta cu furie, mâine, către Biserica ortodoxă pe care 
înțelege să o transforme în prezent, în platformă politică pentru 
îndeplinirea scopurilor lui politice. În calitate de părinte spiritual al 
întregii comunități ortodoxe române de dincolo de cortina de fier 
[sublinierea noastră, n.n.], adresez Eminentei voastre rugămintea de a 
transmite Preafericitului părinte Papa Pius al XII-lea hotărârea noastră de 
a nu recunoaște niciodată actele arbitrare săvârșite de regimul comunist 
din România contra fraților noștri romano-catolici și greco-catolici. 
Dorinţa pe care ne-o exprimăm hotărât este ca, alături de bisericile surori, 
să apărăm idealurile tradiționale din tara noastră care își trag vigoarea din 
credinţa în lisus Hristos»”™. 

Aşadar, gestul arhimandritului Stefan Lucaciu se încadra perfect în 
opțiunile românilor din exilul parizian, cu un discurs împotriva regimului 
de la București ţinut în fata cardinalului Eugen Tisserant, secretar al 
Congregaţiei pentru Bisericile orientale și un important actor al 
Vaticanului de la începutul Războiului Rece, dar și în fata arhiepiscopului 
de Paris, Emmanuel Suhard, un cunoscut anticomunist. Totodată, 
conform documentului susmentionat, Lucaciu apare ca „părinte spiritual 
al întregii comunităţi ortodoxe române de dincolo de cortina de fier”, rol 
pe care, probabil, și l-a arogat, dar care presupune importanţa pe care o 
manifesta în acel moment pentru viitorul exilului românesc”. Probabil va 
fi ajuns superior al Bisericii românești din Paris, mai ales în contextul 
recunoașterii asociației cultuale, care potrivit legislaţiei franceze, gira 
activitatea cultică ce se desfășura la Biserica românească pariziană. 

Câștigarea acestui statut pentru comunitatea românească din 
capitala franceză s-a obținut după o intensă activitate diplomatică 
marcată de tensiuni între România și Franța. Fata de refuzul autorităților 
franceze de a permite preluarea Bisericii Române din Paris din strada Jean 
de Beauvais, în contrapartidă autoritățile comuniste au ripostat prin 
naţionalizarea, la 3 noiembrie 1948, a sanatoriului Congregaţiei „Saint 
Vincent de Paul” din București. Statul francez, prin legația de la Bucuresti, 
încercase să transcriptioneze acest așezământ de la Congregația franceză, 


*http://www.procesulcomunismului.com/marturii/fonduri/grosu/calendpersec/ 
docs/capio.htm (consultat la 10.08.2015). Textul ar putea avea și câteva 
interpolări. 

3 Tot în 1948, preoţii loan Truţă si Vasile Hategan, din Episcopia ortodoxă 
română din America (care declaraseră autonomia fata de Patriarhia Română), s- 
au aflat la Paris, în căutarea unor candidaţi pentru postul de arhiereu-vicar, 
aceștia găsindu-l potrivit, se pare, chiar pe arhimandritul Ștefan Lucaciu 
(ACNSAS, fond SIE, dosar nr. 2336, f. 21). 

însă partea română nu acceptase, pe motiv că dosarul nu era complet. În 
schimb, capela sanatoriului, „Sacre Couer”, a ajuns totuși în posesia 
statului francez, unde în continuare a slujit preotul belgian lazarist 
Francois van der Jonckheyd*. Așa se face că, la 12 noiembrie 1948, 
membrii comunității românești de la Paris depuneau statutul asociaţiei 
cultuale la Tribunalul Civil al Senei. La 22 noiembrie, statutul a fost 
recunoscut de către statul francez. Astfel, Biserica Română de la Paris 
devenea a exilului. Printre altele, în statut se prevedea ca asociaţia să 
susțină activitatea cultică din biserică, membri fiind cei care aveau cel 
putin șase luni de ședere în Franța sau mai putin, dar cu recomandarea 
altor doi membri. Asociaţia era condusă de o epitropie formată din cinci 
persoane și un consiliu parohial din 12 persoane, ambele alese de 
adunarea parohială pe o perioadă de trei ani. Președintele asociaţiei era 
superior de drept al bisericii”. 

Cu toată influența de care dispunea, arhimandritul Lucaciu nu va 
rezista convulsiilor pe care exilul parizian le cunoștea. Pentru a se 
menţine în Biserica română de la Paris, încă din toamna anului 1948, 
Lucaciu a căutat susținere politică în rândul țărăniștilor, la grupul condus 
de Romulus Boilă-Virgil Veniamin. Totuși, a fost nevoit să plece din str. 
Jean de Beauvais, instalându-se într-o rezidență din orașul Issy les 
Moulineaux (la limita sud-vestică a Parisului), unde o vreme a slujit la 
capela românească din acest oraș. Totodată, și-a continuat activitatea 
caritabilă în mijlocul românilor, considerând că mai poate face ceva 
pentru exilul românesc și împotriva regimului comunist de la București. 

Tensiunile dintre clericii români aflați la Biserica Română de la 
Paris s-au acutizat tot mai mult, din cauza atitudinii dictatoriale 
promovate de către arhimandritul Ivanovici. De pildă, în august 1949, 
acesta le cerea preoţilor care locuiau în casa parohială să plece”. La 
momentul respectiv, la Paris se aflau preoţii: Martinian Ivanovici, Radu 
Graţian, Ştefan Lucaciu, Vasile Boldeanu și Gheorghe Preda. 


36 AMAE, fond Problema 217-Franta 5a, dosar Biserica Ortodoxă Română din 
Franţa, f. nenum. 
Ovidiu Bozgan, Biserica ortodoxă română din Paris în anii postbelici, în vol. 
„Studii de Istoria Bisericii”, Editura Universităţii din București, 2000, p. 53, nota 9. 
* În februarie 1955, arhimandritul Ștefan Lucaciu a plecat in America, la o 
parohie din eparhia condusă de episcopul Valerian Trifa, pe care îl va contesta 
apoi într-o carte publicată în 1956 (ACNSAS, fond SIE, dosar nr. 2336, ff. 15, 61, 82; 
Ştefan Lucaciu, op. cit., passim). 
3 Cf. A.S. Marinescu, op. cit., p. 175. 

Însă, Martinian Ivanovici nu admitea ca lăcașul de cult din Jean de 
Beauvais să devină centrul spiritual al românilor aflați în Paris, unde să se 
ofere inclusiv asistență caritabilă. Având de partea sa consiliul parohial, 
Ivanovici refuza cu obstinatie să se dedice românilor exilați, asa cum 
înțelegeau ceilalți preoți să o facă. Totodată, se pare că Ivanovici își dorea 
să ajungă episcop cu sediul în biserica de pe Jean de Beauvais, în această 
perioadă începând să strângă semnături de susținere de la mai multi 
români aflați in Paris*. Tensiunea dintre Ivanovici și ceilalți clerici a atins 
cote înalte, după 18 august 1949, când acesta l-a pomenit pe fostul rege 
Carol al II-lea în timpul Liturghiei, după ce îl cununase religios cu Elena 
Lupescu, la Estoril. 

Pentru restabilirea păcii în Biserica de pe Jean de Beauvais, preotul 
Vasile Boldeanu și alți membri ai comunității românești au recurs la 
gestul aducerii mitropolitului Visarion Puiu la Paris”. La 25 august 1949, 
Mitropolitul Visarion Puiu ajungea în capitala franceză, adus de către 
Octavian Vuia și Alexandru Blaga de la Lugano, din Elveţia. Tot pentru 
aducerea mitropolitului la Paris, un sprijin a venit și din partea 
cardinalului Tisserant. Mitropolitul și-a stabilit domiciliul pe strada 
Babylon, nr. 32 din arondismentul 7 al Parisului (atunci mănăstirea 
Fraternite Sacerdotale, astăzi Secretariatul General al Guvernului francez). 

După sosirea în Paris, mitropolitul i-a convocat pe toţi preoţii 
români. Primul gând al mitropolitului a fost de împăcare a preoților, 
cerând lui Martinian Ivanovici ca, în ziua de 4 septembrie, să slujească 
solemn împreună în Biserica Română din Paris si să anunțe mutarea 
Eparhiei românilor din străinătate în capitala franceză”. Pentru a-și 
masca refuzul, Ivanovici a afirmat că nu poate face așa ceva fără acordul 
consiliului parohial. Mitropolitul a înţeles refuzul lui Ivanovici, dându-i 
totuși un termen de gândire de câteva ore. Practic, Ivanovici nu era de 
acord să pună biserica din strada Jean de Beauvais la dispoziția eparhiei 


1 ABORP, dosar 1/1949, f. nenum. 
* A.S. Marinescu, op. cit., pp. 35, 178. 
* Se pare că, în cursul anului 1948, mitropolitul Visarion mai avusese o tentativă 
de a veni la Paris, după cum îi va mărturisi preotului grec Constantin Moraitakis, 
fost aprocrisiarh al Patriarhiei Ecumenice la București, dar refuzase invitaţia „din 
cauza situaţiei politice din Franţa și a românilor răi de acolo” (Preotul Constantin 
E. Moraitakis. Viaţa și opera sa după documente inedite publicate și comentate de 
Euripide C. Moraitakis, București, Editura Enciclopedică, 2004, doc. 1, p. 191). De 
asemenea, mitropolitul Visarion purtase o corespondență cu arhimandritul 
Ivanovici la 9 decembrie 1948 și la 28 februarie 1949 (cf. A.S. Marinescu, op. cit., 
Pp. 39-40, 178, 181-182). 

conduse de către Mitropolitul Visarion. În aceesi zi, la iniţiativa lui Vasile 
Boldeanu, toți preoţii au mers în biserică, unde au îngenuncheat și și-au 
cerut iertare reciproc. 

După expirarea termenului, Ivanovici s-a prezentat din nou la 
mitropolit cu același răspuns negativ. În replică, mitropolitul i-a spus că, 
dacă nu acceptă comuniunea de slujire, îl sancţionează canonic. În 
mentalul colectiv al exilului românesc s-a inseminat ideea conform căreia 
în acest moment mitropolitul Visarion l-ar fi caterisit pe arhimandritul 
Ivanovici. Nu știm in ce a constat sancţiunea mitropolitului, dar este clar 
faptul că bătrânul ierarh nu a acceptat atitudinea de refuz manifestată de 
către arhimandritul Ivanovici. În realitate, însă, caterisirea 
arhimandritului Ivanovici a fost dată de către mitropolitul Visarion o lună 
mai târziu. 

Acest conflict de ordin canonic a avut urmări nebănuite pentru 
viitorul comunității românești din Paris. Fără ştirea mitropolitului, în ziua 
de 4 septembrie 1949, un grup de legionari veniți din Germania au intrat 
în biserică și, după terminarea Liturghiei, în prezența lui Ivanovici, au citit 
documentul privind sancţiunea canonică, cerându-i astfel cheile, arhiva și 
sigiliul parohiei. Ivanovici a refuzat. Atunci legionarii au intrat în altar și l- 
au dezbrăcat pe Ivanovici de veștmintele liturgice. În acest fel, legionarii 
considerau că puneau în aplicare măsura canonică asupra lui Martinian 
Ivanovici. În biserică s-a produs o busculadă, situaţie care mai apoi a 
determinat închiderea lăcașului de cult sub protecţia poliţiei franceze”. În 
realitate, a fost vorba de o acțiune brutală de acaparare a bisericii din 
partea grupului legionar, care dorea să se impună în comunitatea 
românească din Paris, folosind autoritatea bisericească a mitropolitului 
Visarion Puiu. 

Totuși, în privința acestui episod găsim o serie de amănunte 
interesante, nu neapărat edulcorate, dar contaminate în viziunea 
ideologică a autorităților comuniste de la București, în raportul 
însărcinatului cu afaceri român la Paris, din 12 octombrie 1949, în care 
spunea: 

„I. În ziua de 4 septembrie a.c. la terminarea slujbei religioase, la 
biserica ortodoxă română din Paris, din strada Jean de Beauvais, un grup 
de credincioși, în realitate membri ai Gărzii de fier, au invadat biserica. Ei 
s-au apropiat de arhimandritul Martinian Ivanovici, căruia i-au citit o 
declaraţie a mitropolitului Visarion Puiu prin care îi cerea să predea cheile 
bisericii și postul său preotului Radu Graţian, un slujitor care după 


% Ibidem, pp. 41-42. 

declaraţia lui Ivanovici ar fi hirotonit ilegal în Germania. Pretextul acestei 
acțiuni a grupului gardist condus de Horia Sima ar fi faptul că Ivanovici a 
oficiat la Lisabona căsătoria religioasă a fostului rege Carol cu dna 
Lupescu. Refuzul lui Ivanovici de a părăsi biserica și a de preda cheile a 
dat naștere unei încăierări între grupurile din biserică în cursul căreia a 
fost lovit si Ivanovici. În cele din urmă, biserica a fost ocupată de gardisti, 
care s-au baricadat înăuntru. După ce Ivanovici s-a refugiat în locuinţa sa, 
o parte a grupului gardiștilor l-a urmărit, a forțat ușa și i-au cotrobăit 
apartamentul. Sesizată, poliția franceză a luat numai act de acest incident, 
fără a interveni. În duminica următoare (11 septembrie 1949), conform 
ordinului Ministerului de Interne francez, comisariatul Cartierului Latin a 
închis biserica. «Asociaţia culturală [sic!] română» și «Asociaţia 
combatantilor voluntari români» s-au adresat la 13 septembrie 1949 
Tribunalului Civil al Senei, pentru a obține redeschiderea bisericii. 
Tribunalul a numit pe domnul [Jacob] Wiell administrator judiciar cu 
misiunea de a asigura exerciţiul cultului în această biserică. [...] După 
îndepărtarea lui Ivanovici, Graţian Radu, reprezentantul Gărzii de fier, 
care deține cheile, îndeplinește în mod provizoriu funcțiunile bisericești. 

Grupul român, de acord cu legile franceze, a hotărât pentru 2 
octombrie alegerea unui nou arhimandrit [superior, n.n.]. 

II. Presa franceză a relatat acest fapt și mai toate ziarele au 
comentat și au urmărit desfășurarea evenimentelor. În comentariile 
presei, în general, se scoate în evidenţă, în mod fals, aspectul politic al 
incidentului, arătând pe mitropolitul Visarion Puiu și grupul lui ca 
partizani ai Gărzii de fier de sub conducerea lui Horia Sima, iar pe 
arhimandritul Ivanovici ca pe un om independent, care nu face politică și 
care în 1948 a rupt relaţiile cu Legația RPR din Paris și guvernul român de 
la București. Ziarul «L'Humanité» din 9 curent comentează incidentul, 
scoțând în evidenţă atitudinea autorităților franceze fata de fascisti. 

III. În legătură cu cele de mai sus, s-ar putea publica în ziarele 
progresiste și reviste («L' Humanite», «Ce Soir», «Action» etc) câteva 
articole semnate de ziariști francezi cu următoarea temă: În ziua de 2 
octombrie s-a hotărât să se facă alegerea preotului, care să conducă 
biserica ortodoxă română din Paris. Această zi coincide cu ziua 
internațională a păcii. În legătură cu aceasta, se poate scoate în evidenţă, 
odată mai mult, atitudinea autorităţilor franceze fata de fasciștii români 
care, pe teritoriul Franţei, umblă în voie, își au publicaţiile lor și se dedau 
la acte de huliganism, provocând incidente cu alte grupuri de trădători și 
fascisti, în timp ce cetățenii români democrați sunt expulzați, iar 
publicaţiile progresiste sunt interzise fără motiv. Se mai poate scoate în 

227 


Adrian Nicolae Petcu 


evidență că, în fond, incidentul de la biserica română din Paris este 
provocat de o luptă ce se dă între două grupuri de trădători. Prin 
provocări, precum cel petrecut la biserica din Paris, aceștia urmăresc 
întărirea rămășițelor fasciste fugite din România de teama răspunderilor și 
care și-au găsit un refugiu binevoitor pe teritoriul Franței sub oblăduirea 
autorităţilor franceze”**. Desigur că ultima parte a raportului reflectă cât 
se poate de bine modul în care autoritățile comuniste de la București, prin 
legația de la Paris, înțelegeau să manipuleze și să distorsioneze 
problematica bisericii din capitala franceză, strategie pe care o vor aplica 
de-a lungul a câtorva decenii de lupte pentru acapararea lăcașului de cult. 

Alături de încercarea de pacificare a comunităţii românești de pe 
Jean de Beauvais, mitropolitul Visarion venise la Paris și cu gândul de a 
pune pe picioare „Episcopia românilor din Străinătate”, pe care o 
înființase în ianuarie 1945, în Austria”. Venise de la sanatoriul din 
Lungano, după ce, cu sprijinul preotului Moraitakis, încercase să plece 
într-o mănăstire de pe insula Cipru, dar în iulie 1949 nu primise viză de la 
autorităţile britanice de ocupaţie. Motivul: mitropolitul refuzase să 
meargă la Londra, pentru a gira eparhia înființată la 10 aprilie 1949, la 
Salzburg, si al cărei titular fusese ales preotul Vasile Leu“. Mitropolitul 
susținea într-o scrisoare către preotul Moraitakis că responsabil pentru 
eșecul plecării sale în Cipru era preotul Leu, pentru că nu-i dăduse 
binecuvântarea și acordul de a-l numi unicul ierarh al românilor din exil”. 

De altfel, încă din aprilie 1949, mitropolitul se gândea ca Eparhia 
sa să o atârne canonic de Patriarhia Ecumenica sau de cea a Ierusalimului, 
în acest sens rugându-l pe prietenul său, preotul Moraitakis, să tatoneze 
cu demnitarii din aceste două scaune apostolice*®. Încercările 
mitropolitului Visarion de atârnare canonică erau justificate, deoarece, 
după separarea comunității românești din Paris de Patriarhia Română, era 
nevoie de o oblăduire eparhială. Din acest motiv, mitropolitul va intra în 
conflict canonic cu locotenentul de episcop Vasile Leu, sprijinit de 


4 AMAE, fond Problema 70-71, Franţa, vol. n, f. nenum. 
3 În acest sens, a se vedea Adrian Nicolae Petcu, Mitropolitul Visarion Puiu și 
organizarea bisericească a românilor din exil, în „Valori pășcănene”, an I, nr. 2, 
decembrie 2006, pp. 24-33. 
1% Preotul Constantin Moraitakis, doc. n, pp. 203-204; Ibidem, doc. 18, p. 213; mai 
înainte, mitropolitul încercase să plece în America, pentru a rezolva vacanța 
eparhială care împlinise 10 ani. Le fel, autorităţile americane s-au opus, spunând 
mitropolitul, din cauza „piedicilor puse de agenţii români” (Ibidem). 
*” Ibidem, doc. 13, p. 205. 
48 Ibidem, doc. 9, p. 201. 

Biserica Anglicană și de Consiliul Mondial al Bisericilor. Însă, Vasile Leu și 
prietenul său, Florian Gâldău, aveau probleme de ordin moral și politic. 
Mitropolitul Visarion știa foarte bine că Leu fusese inspector în Ministerul 
Cultelor din guvernul Petru Groza, din acest motiv catalogându-l 
„comunist”*,. 

Prin urmare, principalul obstacol de care s-a lovit mitropolitul 
Visarion în activitatea sa la Paris a fost prezența acestui așa-zis episcop 
Vasile Leu, care își aroga jurisdicția canonică asupra comunităților 
românești din Apusul Europei. Leu era susținut inclusiv de Comitetul 
Naţional Român. Practic, în acest moment se crease un conflict de ordin 
canonic pe aceeași jurisdicție bisericească. Conflictul începuse în mai 
1949, când Leu îl vizitase pe mitropolit la Lugano, pentru a-l convinge să-i 
cedeze jurisidictia și să-i gireze eparhia înființată cu o lună înainte la 
Salzburg. Totodată, Leu încercase să-l ia pe mitropolitul Visarion la 
Londra, pentru a avea siguranţa că bătrânul ierarh nu-i va pune în pericol 
opera de organizare eparhială”. 

Cu toate acestea, la 9 septembrie 1949 mitropolitul Visarion reușea 
să înregistreze „Eparhia românilor din străinătate”, cu sediul la Biserica 
Română din Paris, ca asociaţie cultuală, în conformitate cu legislația 
franceză”. De asemenea, mitropolitul a făcut cunoscut Regelui Mihai 
mutarea acestei eparhii la Paris, dar Casa Regală a împins 
responsabilitatea problemei către Comitetul Naţional Român, considerat 
guvernul român din exil”. Astfel, CNR-ul s-a folosit de autoritatea pe care 
o avea pentru a submina activitatea mitropolitului Visarion Puiu și a o 
gira pe cea a psedudo-episcopului Vasile Leu. Din aest motiv, Leu și-a 
permis să afișeze pe ușa bisericii românești din Jean de Beauvais anunţul 
că în data de 13 octombrie 1949 va săvârși parastasul pentru defunctul 
Gheorghe Niculescu-Buzesti, deoarece era convins că biserica va fi 


* Ibidem, doc. 10, p. 202. 
°° A.S. Marinescu, op. cit., p. 34. Conform unui memoriu scris în decembrie 1949 
de către Florian Gâldău, se pare că la 5 septembrie 1949 a existat un plan al 
grupului Leu-Gâldău de a-l lua de la Paris pe mitropolitul Visarion și a-l duce la 
Londra (Ibidem, pp. 43-44). După refuzul mitropolitului și de această dată, cei doi 
clerici, Leu și Gâldău, au lansat în exil o campanie de calomnii, prin care se 
susținea că bătrânul ierarh ar fi paralizat și, deci, neputincios pentru a conduce o 
eparhie (Ibidem). 
* O. Bozgan, op. cit., p. 58; A.S. Marinescu, op. cit., p. 198. Statutul asociaţiei a 
fost publicată în „Journal Officiel de la Republique Francaise”, nr. 240, luni și 
marti, 10-11 octombrie 1949, p. 10251 (cf. Ibidem). 
» AS. Marinescu, op. cit., pp. 196-198. 

deschisă în urma intervențiilor reprezentanţilor CNR din Paris la 
oficialitățile statului francez. Slujba de parastas s-a ţinut la data stabilită, 
însă în absenţa preotului Vasile Boldeanu și a corului (susținători ai 
mitropolitului Visarion), iar dupa putin timp poliţia franceză a sigilat din 
nou lăcașul de cult”. 

După închiderea Bisericii din Jean de Beauvais a urmat o amplă 
campanie de denigrare la adresa mitropolitului Visarion, pornită dinspre 
lideri ai CNR-ului și dinspre cei doi clerici Leu-Gâldău. Cei din CNR 
considerau că mitropolitul era susținut de către membrii Gărzii de Fier și 
că dorea să-și impună în mediul exilului românesc o eparhie creată pe 
teritoriul Germaniei naziste, de aici fiind doar un pas pentru a-l considera 
„colaboraţionist nazist”. Totodată, pseudo-episcopul Leu a lansat în 
mediul exilului românesc falsa idee că mitropolitul avea în vedere 
organizarea eparhiei pentru ca mai apoi să o alipească Romei”. De altfel, 
o astfel de idee o răspândea Leu în mediul exilului românesc încă din 
august 1949”. Mai grav este faptul că etichetele de acest gen, în fond 
calomnii, l-au urmărit permanent pe mitropolit până la sfârșitul vieţii. Se 
pare că, din cauza acestei campanii de calomnii, cei doi clerici au fost 
caterisiti de către mitropolitul Visarion, decizie pe care ar fi anuntat-o în 
primul număr al „Buletinului Eparhiei Românilor din Străinătate”, apărut 
în octombrie 1949, la Paris. Totodată, la 20 octombrie 1949, 
arhimandritul Martinian Ivanovici a fost caterisit pe o perioadă de trei ani 
de către mitropolitul Visarion, pentru „schismă administrativă şi 
nesocotirea autorităţii chiriarhale””. 

Însă, tulburările de la Biserica Română din Paris erau atent 
monitorizate inclusiv la Consiliul Ecumenic al Bisericilor de la Geneva. La 
28 septembrie 1949, secretarul general al acestui for, reverendul Visser't 
Hooft, îi cerea lui Raoul Bossy, reprezentant al organizației CAROMAN 
(Comitetul de Ajutorare a Românilor Refugiati), să meargă la Paris, pentru 
ca împreună cu membrii CNR-ului să rezolve această problemă. Potrivit 
lui Bossy, se preconiza „numirea unui nou paroh apolitic și neutru în Rue 
Jean de Beauvais și desemnarea unui episcop al românilor ortodocși din 
Apus”. Însă, soluţia era greu de aplicat, deoarece Bossy era de părere că 


3 Ibidem, p. 56. 
* Ibidem, pp. 55, 56. 
* Raoul Bossy, Jurnal (2 noiembrie 1940-9 iulie 1969), ediţie îngrijită de Ion 
Mamina, București, Editura Enciclopedică, 2001, p. 393. 
5 Cf. A.S. Marinescu, op. cit., p. 56. 
> ABORP, dosar 1/1949, f. nenum. 

mitropolitul Visarion Puiu, văzut ca fost membru al guvernului simist din 
exil, era susținut de legionari, dar mai ales de Vatican și de guvernul 
francez, în special de ministrul de externe Robert Schuman. În această 
dispută se afla noul-ales Victor Leu, cunoscut „candidat al anglicanilor”, 
oaspete în Anglia al arhiepiscopului Canterbury și susținut de Consiliul 
Ecumenic. Prin urmare, potrivit lui Bossy, „este deci o rivalitate între 
Vatican și Consiliul Ecumenic, între Arhiepiscopia din Paris și cea din 
Canterbury, între Paris și Londra, între legionari și «partidele 
democratice»”*’. De altfel, la 2 octombrie, însuși reverendul Brandreth de 
la Biserica Anglicană din Paris (rue Auguste Vacquerie 7) susținea că 
mitropolitul Visarion „ar fi deja catolic și ar purta reverende papistășești” 
și că ar fi refuzat să-l viziteze pe arhiepiscopul de Canterbury, deși primise 
viza engleză”. Pe de altă parte, cu toată susținerea pe care o avea, Leu se 
confrunta cu piedici la hirotonire, venite dinspre mitropolitul Gherman 
de la Londra, exarh al Patriarhiei Ecumenice. 

La 3 octombrie 1949, Bossy s-a întâlnit cu generalul Rădescu la 
Paris, unde printre altele au discutat și problema bisericii românești. 
Potrivit lui Bossy, Rădescu era de părere ca preotul Ivanovici să nu mai 
rămână la biserica din Jean de Beauvais, gândindu-se să fie numit Florian 
Gâldău, pe care însă Leu și-l dorea permanent la Londra. Un alt nume 
vehiculat de Rădescu a fost cel al lui Emilian Vasilovschi, fost slujitor al 
capelei românești de la Berlin, în timp ce Bossy l-a propus pe loan 
Surducan. În schimb, Rădescu a spus despre Surducan că era „un popă de 
tara”, deci incompatibil pentru Paris. Cât privește Episcopia, Rădescu ar fi 
afirmat: „să se descurce popii între dânșii”, mai ales că „nu vrea război 
deschis cu legionarii””. 

A doua zi, 4 octombrie, la o întâlnire cu mai mulţi lideri ai exilului 
românesc de la Paris, Bossy întâmpină opoziţia lui George Răutu, membru 
al consiliului parohial, care pleda pentru păstrarea lui Ivanovici, deoarece 
îl considera „om cinstit”, susținând totodată că orice slujitor de pe Jean de 
Beauvais urma să fie doborât de către legionari, dacă nu ar fi fost omul 
lor“. Altfel spus, Răutu încerca să creeze imaginea unui pericol legionar 
care plana asupra bisericii românești. 

Vedem că părerile erau împărțite între liderii exilului parizian, 
între soluţia Leu și Ivanovici sau chiar prin aducerea preotului loan Truta 


58 R, Bossy, op. cit., p. 394. 
° Ibidem, pp. 394-395. 
“ Ibidem, pp. 396-397. 
“ Ibidem, p. 397. 

din America, la sugestia lui Virgil Venimin, orice pentru excluderea 
mitropolitului Visarion, pe care Bossy totuși nu-l considera trecut la 
catolicism”. Chiar și Regele Mihai a fost întrebat asupra unei soluții 
viabile. Însă, monarhul considera că problema este de competenţa 
Comitetului National Roman din America®. 

Cu toate acestea, mitropolitul Visarion Puiu avea susținători în 
rândurile comunității din Paris, care îi mustra pe reprezentanţii CNR, 
pentru atitudinile lor politicianiste. De pildă, în toamna anului 1949, în 
ziarul „L” Action Roumaine”, care apărea la Paris, se arăta politicienilor din 
CNR că Biserica Română de pe Jean de Beauvais ajunsese un veritabil 
„bastion al partidelor dvs și din problema religioasă un articol electoral”. 
Se considera că, prin manifestările de opoziție fata de organizarea unei 
eparhii a românilor din străinătate cu sediul la Paris, politicienii din CNR 
și din alte structuri similare din exil făceau jocurile bolșevicilor de la 
București („Trebuie oare, pentru a fi bun democrat, să fi trădat în prealabil 
ca bolsevic?”) S%. 

De asemenea, preotul Vasile Boldeanu era convins că mitropolitul 
Visarion Puiu era ierarhul în jurul căruia exilul bisericesc românesc 
trebuia să se organizeze. Din acest motiv, la 2 noiembrie 1949 el a mers la 
Geneva, la Consiliul Ecumenic, pentru a pleda în favoarea acestuia, 
arătând totodată statutul necanonic al episcopului ales Victor Leu®. 

În toată această perioadă, biserica românească de pe Jean de 
Beauvais a rămas închisă. În urma unei decizii a Tribunalului Civil al 
Senei, trebuia ca în data de n noiembrie 1949 să se aleagă un nou consiliu 
parohial, sub supravegherea reprezentanţilor statului francez. Alegerile au 
fost amânate pentru 23 noiembrie, apoi sine die, deoarece un grup de 
români, apropiat de fostul consiliu parohial, la cererea CNR-ului, a 
protestat la autoritățile franceze în fața așa-ziselor încercări ale 
mitropolitului Visarion și ale susținătorilor săi de a produce un nou 
scandal“. Din acest motiv, la 12 noiembrie 1949, mitropolitul scria 
preotului Constantin Moraitakis cum la Paris „a găsit o colonie română 
foarte amestecată. Deși văd toți că nu fac nici o politică, totuși am piedici 


“ Ibidem, p. 398 
“3 Ibidem, p. 399. 
°4 Cf. A.S. Marinescu, op. cit., p. 171. 
“5 R. Bossy, op. cit., p. 399. 
eas Marinescu, op. cit., p. 55. 

din partea englezilor, a legatiei sovietice [probabil a RPR, n.n.] și a 
diverșilor necredinciosi politicieni de ieri, din tara””. 

În cele din urmă, problema bisericească de la Paris va fi tranșată 
tot la nivelul Casei Regale. La 10 ianuarie 1950, Bossy este chemat de către 
Regina-Mamă Elena la Lausanne, pentru discutarea principalelor 
probleme ale exilului românesc. În problema bisericească, Bossy notează 
în memoriile sale cum Regina Elena „nu admite un moment unirea cu 
Roma, de aceea nu acceptă ideea unei eparhii conduse de Visarion Puiu. 
Fiul ei simte la fel. [...] Mă întreabă cum am putea ieși din impasul în care 
ne aflăm. Îi propun formula mea: cu patriarhul ecumenic «primus inter 
pares» al patriarhilor ortodocși, constatând că biserica ortodoxă română 
din exil a rămas fără păstor, să-i desemneze un episcop sau locotenent de 
episcop. Regina pare de acord, mai ales când îi spun că patriarhul 
Athenagoras este cetățean american și a păstorit 20 ani în Statele Unite. 
Va vorbi cu Mihai în acest sens”. 

Se pare că ideea lui Bossy a prins contur, deoarece, în februarie 
1950, secretarul general al Consiliului Ecumenic ar fi discutat cu patriarhul 
ecumenic, care se arătase dispus să ia sub ascultare Biserica românească, 
dacă Regele Mihai și CNR-ul i-ar fi cerut. La fel susținea și mitropolitul 
Ghermanos al Londrei, după ce românii de la Paris ar fi cerut intrarea sub 
omoforul Constantinopolului®. 

Totodata, campania impotriva mitropolitului in exil continua, in 
scopul eliminării defintive din cercurile exilului parizian. La începutul 
anului 1950, Constantin Visoianu va initia o campanie de denigrare, pe 
motiv că mitropolitul nu era autorizat nici de CNR, nici de Rege să 
înființeze vreo mitropolie în exil, că nu mai avea nici o calitate 
bisericească, în urma caterisirii si că în vremea războiului ar fi deținut 
funcţia de membru al guvernului simist de la Viena. La fel se exprima și 
George Răut, membru al „Asociaţiei cultuale Române din Paris”, sub egida 
căreia functionase biserica din Jean de Beauvais, la 13 ianuarie 1950, cand 
intervenea la Ministerul Afacerilor Externe francez împotriva bătrânului 
ierarh”. 

Alături de marginalizarea la care era supus de către liderii CNR- 
ului, tot la începutul anului 1950 mitropolitul Visarion Puiu a mai primit o 
lovitură. Considerat instigatorul tulburărilor de la Biserica Română din 


“7 Preotul Constantin Moraitakis, doc. 13, p. 205. 
6 R, Bossy, op. cit., p. 402. 
“9 Ibidem, p. 403. 
7 A.S. Marinescu, op. cit., pp. 163-166. 

Paris și văzut ca un potenţial inamic al regimului comunist de la București 
în opera de organizare bisericească din apusul Europei, în urma 
presiunilor venite dinspre mediul politic, la 28 februarie 1950 a fost 
caterisit de către Sinodul BOR”. Lovitura dată mitropolitului a fost mare, 
deoarece, astfel, el își pierdea comuniunea euharistică cu scaunele 
apostolice, care se aflau în afara lagărului socialist și adoptaseră o poziţie 
prudentă în raporturile cu Bisericile ortodoxe din statele comuniste. 

Cu toată susținerea pe care o avea din partea membrilor 
comunități românești dornici să aibă un lăcaș de cult în care slujbele să se 
desfășoare potrivit tipicului bisericesc și în spirit irenic, în februarie 1950 
mitropolitul Visarion a fost obligat de către autorităţile franceze să 
părăsească Parisul, cu interdicția de a mai reveni în Île-de-France și în 
departamentele împrejmuitoare. Astfel, el a ajuns în sudul Franţei. La 18 
martie 1950, de la Cannes, mitropolitul Visarion scria preotului Vasile 
Boldeanu că nu va trimite o pastorală la sărbătoarea Paștilor, deoarece cea 
de Anul Nou nu fusese publicată. De asemenea, bătrânul ierarh afirma că 
nu era dispus să se mai întoarcă la Paris, pe motiv că „nu-i poate 
binecuvânta” pe cei care au permis închiderea bisericii, chiar dacă o vor 
redeschide și îi vor obliga „pe cei trei popi ticăloși” să evacueze casa 
parohială”. De la 1 octombrie 1950 a fost găzduit într-o abație catolică din 
Theoule-sur-Mer, la 10 km de Cannes”. 

La Paris, Biserica românească a fost deschisă cu acordul 
administratorului judiciar Jacob Wiell doar pentru anumite solemnitati 
religioase. De pildă, la hramul Sfinţilor Arhangheli din anul 1950, în 
biserică a slujit preotul Martinian Ivanovici, în prezenţa a aproximativ 90 
de persoane”. 

Biserica română a fost redeschisă abia în aprilie 1951, la praznicul 
Paștilor, ca slujitor al bisericii fiind numit preotul Virgil Pârvănescu. Acest 
slujitor fusese ales la Biserica românească de pe Jean de Beauvais la 
insistențele CNR-ului, după ce organizația Caroman, condusă de Raoul 
Bossy, intervenise la Crucea roșie iugoslavă, pentru a-l elibera din lagăr”. 

Ulterior, la 30 martie 1952 au avut loc alegeri, în urma cărora au 
rezultat cinci epitropi: Mircea Eliade, Nicolae Dianu, Leon Negruzzi, 


7 „BOR”, nr. 3-6, martie-iunie 1950, pp. 296-297. 
” Dumitru Stavarache, Mitropolitul Visarion Puiu. Documente din pribegie (1944- 
1963), vol. 1, Pașcani, Editura Moldopress, 2002, doc. 1, pp. 12-13. 
73 Ibidem, doc. 16, pp. 119-120. 
74 Ibidem, doc. 14, p. 117 
? R. Bossy, op. cit., p. 419. 

Eftimie Gherman și lon Stăncescu, ca secretar. Astfel, Biserica românească 
din Jean de Beauvais a fost redeschisă cultului permanent”. 

În urma acestei reconstituiri de fapte si evenimente pe care 
Biserica Română de la Paris le-a cunoscut în primii ani de după al Doilea 
Război Mondial, am putea spune că statutul lăcașului de cult a fost 
disputat într-un context extrem de nefavorabil, cauzat începerii 
Războiului Rece, între un regim politic ateist si un exil fractionat între 
diverse interese partinice, care practic le moștenea din tara si, în mod 
evident, aducea deservicii unei vieți religioase normale. Firește că 
demersul de fata nu se pretinde unul exhaustiv, ci este doar debutul unei 
cercetări, care se va desfășura inclusiv prin consultarea arhivelor păstrate 
la Biserica Română de la Paris și a celor provenite de la Comitetul 
Naţional Român din Statele Unite. 


7° A.S. Marinescu, op. cit., p. 174. 

Ultimul decan al baroului Dolj: 
avocatul Eliodor E. Vergatti! (1886-1957) 
- o comemorare - 


The last dean of the Dolj bar: 
lawyer Eliodor E. Vergatti (1886-1957) 
- a commemoration - 


In this study are presented aspects of the life of the last dean of the 
Dolj Bar, lawyer Eliodor E. Vergatti. The information comes from the family 
documents, National Archives, and the follow-up files currently in the CNSAS, 
relating to the last two years of his life and his death. We wanted to highlight in 
this short article the personality of the last decan of the Doljean Bar, a 
remarkable figure for Romanian law and culture, commemorating it 60 years 
after its tragic disappearance. 


Etichete: avocat, viata politică, fişă personală, Securitate 
Keywords: lawyer, political life, personal file, Security 


Imediat după încheierea celui de Al Doilea Război Mondial, în 
Craiova, pe str. Unirii, pe terasa Cofetăriei Borănescu, stătea un grup de 
avocaţi vârstnici din oraș, punând ţara la cale. Între ei se găseau Săvoiu, 
Popilian, Fortunescu, Vergatti. Cel din urmă era un om cu părul alb, cu 
ochi căprui profunzi, cu ten smead, buze pline, arcuite într-un surâs 
permanent. 

Nu era prea înalt, dar impunea prin statură, vorbea tare, avea o 
voce răsunătoare, al cărei timbru putea fi recunoscut ușor de la depărtare. 
Era una dintre calităţile care-l făceau să fie apreciat între avocaţii craioveni. 
Glasul lui răsunase când își văzuse nepotul, pe Radu’, trecând pe stradă de 
la scoala spre casă. Îl chemă pentru a-i oferi o prăjitură „Di Granda”. Îi făcea 
plăcere, căci era fiul nepotului său, avocatul bucureștean Alexandru 
Vergatti. De multe ori îi povestea baietelului despre tatăl său și-i spunea 


"Eliodor E. Vergatti, ca si tatăl său senatorul Eliodor I Vergatti, figurează în text si, 
uneori și în Monitoare Oficiale si în dosarele CNSAS, alte acte oficiale utilizate în 
prezentul text cu mai multe grafii: Eliodor sau Eleodor, Vergatu, Vergatti sau 
Vergati. 

* Unul dintre cei doi autori ai articolului de față, Radu Stefan Vergatti (n. 10 
decembrie 1937). Bunicul său loan (Jean) Vergatti era frate cu avocatul Eliodor E. 
Vergatti. 

3 Avocatul Alexandru Vergatti (1911-1996) era fiul lui loan (Jean) Vergatti si vom 

că-i dorește să devină și el avocat. 

Pasiunea pentru profesie a lui Eliodor E. Vergatti era de înţeles. 
Descindea dintr-o veche familie de avocaţi olteni. Strămoșii lor din fostul 
județ Romanați, din Caracal, făceau parte din categoria socială a boierimii, 
descinzând direct din boierimea care-l înconjura pe Matei Basarab (1632- 
1654). În veacul al XVIII-lea: „Cea mai mare parte din domnii fanarioți și cea 
mai mare parte din familiile ce'i însoşiau la venirea lor în principate nu erau 
Greci, cum îi numesc unii chronicari, ci Italieni (Mavro-cordatti, Mauro 
(Cozoni), Vergatti, Lapatti, Calligari, Lahovari, Pardicari, Ventura, Cosadini, 
Sordoni, Plaghiano, Morusi, Carussi, Coressi, Verussi, Derussi, Leventi, 
Cerlenti, Cincu, Geni, Notara și alții”) seu Români din Macedonia (Vlahuţi, 
Darvari, Dissescu, Téva, Musicu, Goga, Moscuna, Ciomaga, Cianaca, Boscu, 
Castrișu, Aurelu, Duca, Verghi, Giuvara, Dumba, Patciura, Bardaca, Viliu, 
Tulea, Venetti si alții) după cum ne-o spune semnificatiunea si 
terminatiunea numelui lor. Der atât cei dântâiu cât și cei din urmă erau 
greciți: naționalitatea lor sburase cu ocasiunea crescerii lor prin școlele 
grecesci din Constantinopole”. 

Fie că Ion Brezoianu - autorul citatului - are dreptate sau nu, în 
mod sigur o parte dintre familiile menţionate de el erau net românești, 
chiar împământenite, cu sentimente profund românești. 

În anul 1795 familia Vergatti se găseşte menționată în scris ca 
familia Vărgatu, între ctitorii Bisericii Domnești din Caracal (fostul Judeţ 
Romanați) cu hramul Intrarea în Biserică. În aceeași calitate, în aceeași 
perioadă, vor fi întâlniți și ca epitropi în Balș. 

Unul dintre membrii ei a plecat la studii în orașul italian Padova. 
Acolo numele a fost menţionat ca Vergatti. Fiind aplecat spre studiu, și-a 
obținut repede diploma de licenţă în științe juridice. 

loan Vergatu (Vergatti) a revenit în Principatul Dunărean al 
Valahiei. A început să practice avocatura în Oltenia. Era o epocă frământată 
între revoluţia condusă de Tudor Vladimirescu (1821) și războiul ruso-turc 
(1828-1829) încheiat prin pacea de la Edirne (august 1829). Ca urmare a 
tratatului de pace, până la achitarea despăgubirilor de război, rușii au 
ocupat Principatele Dunărene. Au impus aici o administraţie militară în 
frunte cu generalul Pavel Kisseleff. Acesta, pentru a guverna în mod 


vorbi pe scurt despre ei mai târziu în textul de fata. 
+ loan Brezoianu, Vechile Institutiuni ale României (1327-1866), cu un appendice 
estras din mai mult de ua sută chrisobuli, spre limpedirea chronologiei a 
domnitorior Térrei românesci, pe secolii XIV, XV și XVI, Typ. Stefan Mihălescu, 
Bucuresti, 1882, p. 116-117. 

eficace, a impus un ansamblu de norme numite Regulamente Organice. 

Prin articolele 224-226 din Regulamentul Organic pentru Tara 
Românească s-au reglementat și aspecte legate de cei care puteau să 
practice profesiunea de avocat. Astfel, aceștia trebuiau să-și înscrie numele 
în condica cancelariei Departamentului Dreptăţii și puteau practica după 
ce primeau o așa-numită carte de slobozenie’. 

Ca urmare, imediat s-au precizat numele acelora care aveau 
dreptul să practice profesia de avocat. 

Între avocaţii de pe lângă Divanurile ot Craiova s-a aflat și loan 
Vergatti. S-a remarcat ca un avocat extrem de activ. A participat la o serie de 
procese mari pentru granituirea moșiilor. Pot da aici ca exemplu procesul 
între familiile Obedeanu și Berindey. Avocatul Ion Vergatti a fost 
reprezentantul familiei Obedeanu și a câștigat procesele. Pe lângă ocupaţia 
de avocat, el mai practica și negotul, ca bogasier. Dintr-un document din 12 
ianuarie 1835 de la Arhivele Naţionale, Serviciul Judeţean Dolj aflăm că a 
cumpărat un loc de casă în orașul Caracal și o vie a fraților Scarlat și 
Alexandru Murgășanu, 10 stânjeni de moșie în hotarul Slăveni, cu suma de 
150 lei’. Aflăm din nou știri despre el dintr-o carte de judecată a 
Judecătoriei Judeţului Romanați, într-o pricină privind cumpărarea de mai 
sus. Jalba era formulată de Alecu Murgășanu care cerea drept de protimissis 
asupra locului pe care i-l vânduse lui Enache Bogasierul Vărgatu (= 
lanache/loan Vergatti)®. 

Ca urmare a vieţii sale înțelepte, care l-a făcut să se afirme în 
Craiova și în întreaga Oltenie, în octombrie 1846, domnul George Bibescu 
(1842-1848) i-a emis diploma pentru rangul boieresc de pitar”, la 24 


> Colectiunea vechilor legiuiri administrative sub conducerea profesorilor Paul 

Negulescu și George Alexianu, Regulamentele Organice ale Valahiei și Moldovei, vol. 

I, Intreprinderile Eminescu S.A., Bucuresti, 1944, p. 107. 

° Lista primilor 22 avocati care tineau de Divanul de Bucuresti a fost publicata in 

„Gazeta Oficială” a Principatului Valahiei din 30 septembrie 1830. În finalul acestei 

Porunci a Marelui Logofăt al Dreptăţii (atunci Iordache Golescu), se făcea 

mențiunea: Jar pentru ceilalți pe la celelalte județe la Divanurile ot Craiova mai in 

urmă se vor face cunoscuţi prin Gazetă. 

7 Arhivele Nationale, Serviciul judeţean Dolj, colecția Documente, pachetul 

CCCXXXVI/4, semnalat de dl. prof. Dinică Ciobotea, cărui-i mulțumim și pe 

această cale. 

5 Idem, pach. CCCXXXIV/s. 

9 „Noi, Gheorghie Dimitrie Bibescu, Voevod, cu mila lui Dumnezeu Domn si 

Stăpânitor a toată Jara Românească, Având în vedere suma slujbelor ce a săvârșit 

loan Vergatu, precum și Artic. VI din legiuirea rangurilor, am bine-voit și lam 

octombrie 1846. A fost și o recunoaștere a meritelor lui personale și o 
reîntărire a rangului de familie boierească existentă, întrucât „membrii 
familiilor vechi boierești sunt trecuţi direct la pitari, iar oamenii noi la 
conțopiști””. 

El a putut astfel, printr-o viață de muncă, să deschidă poarta 
reușitei pentru fiul său, Eliodor Vergatti, pe care-l vom numi Eliodor I (28 
martie 1838 - ? 1900). Și acesta s-a dedicat tot avocaturii. Mergea pe un 
drum bătătorit. La 22 mai 1865 avocatul Eliodor Vergatti i-a apărat în 
instanță pe moșnenii Soreni, din Valea lui Soare". 

A fost avocat de curaj, căci a început procesul pentru moșneni în 
anul 1862, în preajma promulgării legii secularizării averilor mănăstirești 
(1863) si a înfăpturii reformei rurale (1864) din timpul domniei lui Al. I. 
Cuza (1859-1866). 

Din anul 1871, Eliodor I va intra în viata politică în gruparea care 
se situa în jurul lui lon C. Brătianu. A fost unul dintre participanţii la 
întrunirea de la Mazar-pașa, unde s-a format Partidul Liberal”. 


înălțat în rang de Pitar, cu carile s-a trecut și în Arhondologie. Drept-aceia, spre a fi 
șciut și cunoscut la toţi de obsce sub putirea acestui rang, ii s-a dat această a 
Noastră Domnească Diplomă încredințată cu a Noastră mare pecete și iscălitură. În 
Orașul Bucureșci scaunul Domniei Noastre, în a douăzeci și patrulea zi a lunei 
Octomvrie, anul mântuirii una mie opt sute patruzeci și șase, în al patrulea an al 
Domniei Noastre. (urmează semnăturile domnului, secretarului statului, n.n.) S-a 
trecut în Condica Secretariatului Statului sub nr. 2349” (cf. Diploma de 
reconfirmare a boieriei lui loan Vergatti (Vărgatu), emisă în temeiul art. VI din 
Legea Rangurilor înregistrată la Secretariatul Cancelariei Domnești a Țării 
Românești sub nr. 2346 din 24 octombrie 1846 (aflată în arhiva familiei), semnată 
de domnul Gheorghe Dimitrie Bibescu (1842-1848); A se vedea și menţiunea în 
Arhondologie la Paul Cernovodeanu, Irina Gavrilă, Arhondologiile Țării Românești 
de la 1837, Muzeul Brăilei, Ed. Istros, Brăila, 2002, p. 167. Practic, a fost o 
reconfirmare a rangului de veche familie boierească existentă. 
“ Ibidem, p. u. 
" Cf. „Bulletinulu Curţii de Cassatiune și de Justitia a Principateloru Unite 
Române”, tom. IV, Annulu 1865, no. 112, p. 232-234 (reprodus după volumul primit 
la 1 mai 1926 de Biblioteca Facultăţii de Drept Harvard (Harvard Law School 
Library). 
* Între ianuarie-mai 1875, în casele fostului maior englez Stephen Lakeman (numit 
Mazar pașa), în București, s-au întrunit fruntașii liberalilor care la 24 mai 1875 au 
declarat constituit Partidul Liberal (cf. Gheorghe Platon, V. Russu, Gh. Iacob, Cum 
s-a înfăptuit România Modernă: o perspectivă asupra strategiei dezvoltării, Editura 
Universităţii Al. I. Cuza, Iasi, 1993, p. 131). 

După ce în anul 1869 figurează ca membru al societății 
Transilvania”, doi ani mai târziu, în anul 1871 a fost ales deputat și din 1879 
senator. 

Ca membru al adunării parlamentare a României, la 9 mai 1877 a 
fost unul dintre cei 79 oameni politici români care au votat independența 
României'*. 

S-a afirmat în viata politică a țării ca reprezentant al aripii liberale 
progresiste. Dovadă în acest sens sunt foarte numeroasele luări de cuvânt 
în parlament”, răspunsuri la mesajul tronului, propuneri legislative” etc. 

Din ceea ce a avut ca zestre soția sa Matilda (născută Ghetoiu, cu 
care s-a căsătorit la 31 ianuarie 1869) si din banii pe care i-a putut aduna 
din munca de avocat a avut posibilitatea să cumpere, printre altele, moșia 
Gorgănașu din marginea orașului Balș“. Ea a ținut foarte mult să aibă o 
moșie acolo deoarece familia avea un mic conac și era una din ctitorele 
bisericii locale. 

Din căsătoria cu Matilda Vergatti s-au născut patru copii: 

- Zenobia, născută în 1869, măritată cu profesorul universitar de 
silvicultură Petre Antonescu; 

- Dimitrie (Mitiuta), născut în 1873 

- loan (Jean) Vergatti, născut în 1876 

- Eliodor (al II-lea), născut la 1 februarie 1886 

Singurul fiu care i-a mers pe urme a fost mezinul Eliodor. 

Îl voi numi Eliodor II (sau Eliodor E.) Vergatti pentru a fi mai 


3 Cf. „Transilvania, Foi'a Asociatiunei transilvane pentru litaratur'a romana și 
cultur'a poporului romanu”, Brasiovu, Anulu II, Nr. 8, 15 aprilie 1869, p. 91. 
“ Cf. George D. Nicolescu, Parlamentul Român 1866-1901. Biografii si portrete, I. V. 
Socecu, București, 1903, p. 298. Lista participanţilor a fost publicată în ordine 
alfabetică. 
5 Ibidem, p. 241, 298, 321, 374; „Tribuna Poporului”, Anul III, nr. 57, marti 23 
martie/4 aprilie 1899, p. 2 (aceasta din urmă este probabil una dintre ultimele luări 
de cuvânt în parlament înainte ca Eliodor I Vergatti să moară). 
"© Cf. Cuventarea Domnului Eliodor Vergati, Senatorul Col. II de Romanați Cu 
ocaziunea respunsului la Mesagiul Tronului în sedintia Senatului de la 21 Decembrie 
1896, Tip. N. I. Macavei & Comp., Craiova, 1896. 
‘7 Spre exemplu, „Revista israelită”, Anul II, No. 4, 15 martie 1887, (Bucuresti), p. 94, 
in care este mentionat Senatorul Eliodor Vergatti care a facut o serie de 
amendamente pragmatice la Legea de împământenire cu dispensă de stagiu. 
* Cf. ANIC, Col. Hotărnicii 1700-1915, Inv. 2470, Hotărnicia Mosiei Gorgănașu a lui 
Eliodor Vergatti, 1870, 6 f.; Astăzi, fosta sa moșie Gorgănașu este cuprinsă în 
teritoriul orașului Balș. 

ușor de urmărit. 

În anul 1906, la vârsta de 20 ani, Eliodor II a absolvit Facultatea de 
Drept a Universităţii din București. La 9 august 1907 s-a înscris în Baroul 
Dolj, cu sediul în Craiova”. 

De la începutul carierei avocatul Eliodor E. Vergatti a făcut 
impresie bună, inclusiv prin susținerea de conferințe în fata avocaţilor, 
magistraţilor și a publicului craiovean”. 

A continuat să lucreze pe linia afirmării în viața publică din 
Craiova și a scris constant în reviste de specialitate, cum au fost Justiţia 
Olteană, Justiţia Craiovei etc. 

Completarea imaginii de om activ a realizat-o avocatul Eliodor E. 
Vergatti prin intrarea sa în viata politică. Nu a mers pe linia deschisă de 
tatăl său, un liberal convins, apropiat de Ion I. C. Brătianu. Eliodor E. 
Vergatti s-a înscris inițial în gruparea politică a conservatorilor în frunte cu 
Alexandru Marghiloman”. A rămas membru al acesteia până când s-a 
autodesfiintat, apoi reorientându-se, a mers pe linia trasată de tatăl său. A 
aderat la Partidul Liberal, aripa Ion I. C. Brătianu. Constant s-a pronunţat 
împotriva nou apărutei mișcări comuniste. O privea ca pe o acţiune politica 
falimentară, care îmbrăca dorinţe și planuri politice ale Rusiei de a cuceri 
întreaga Europă și apoi lumea. Practic, se reluau ideile irealiste ale lui Karl 
Marx de a se ajunge la revoluția mondială. Eliodor II nu a crezut în 
asemenea fantasmagorie și a combătut-o. 

Poziţia sa, credința profundă în Dumnezeu, care l-a animat toată 
viata, au făcut ca în anul 1914 să fie numit epitrop al marii biserici Madona 
Dudu din Craiova. A fost și șeful contenciosului acestei biserici, poziție din 
care a demisionat în anul 1947“, când a fost și exclus din barou de 
comuniști. 

În vederea întăririi prestigiului și a reputației de seriozitate în 
societate, în anul 1912 s-a însurat cu Elena Ecaterina Murgășanu (numită în 


' Cf. George Mil. Demetrescu, Istoria Baroului Dolj de la 1864-1928, ed. II, text 
îngrijit si postfață de Bianca Maria Carmen Predescu, Ed. Aius, Craiova, 2015, p. 
327, 337. 
* Spre exemplu conferința Retractul litigios se poate exercita și de reclamant într-o 
acţiune în revendicare?, Conferinţă susţinută la Baroul Dolj la n ianuarie 1909 
(ibidem, p. 146). 
= Cf. Manifestatia conservatorilor doljeni, în ziarul Protestarea, Anul I, No. 16, 
Duminecă 14 Septembrie 1915, p. 2. 
* În 1947 a demisionat din poziția de șef al contenciosului Bisericii Madona Dudu 
din Craiova (cf. „Monitorul Oficial” nr. 248/27 octombrie 1947, p. 9602). 

familie Lineta) - și ea dintr-o veche familie olteană boierească. Din 
căsătoria lor aveau să rezulte doi copii: un băiat, Lelius Vergatti, născut în 
anul 1912 și o fată Elena Vergatti, născută în anul 1914, din păcate moartă în 
1920, bolnavă de tuberculoză. 

În timpul Primului Război Mondial Eliodor E. Vergatti a fost 
mobilizat în grupul de ofițeri care lucra în domeniul administrativ. A fost 
greu încercat de pierderea fratelui său major loan (Jean) Vergatti””. Acesta a 
pierit in 1918, când însoțea al doilea transport al tezaurului Regatului 
României în Rusia. Eliodor știa că loan Vergatti, care lucra în Corpul de 
Control al Băncii Naţionale a României, se opusese să se ducă al doilea 
transport în Rusia. Cuvântul lui nu a fost ascultat”?. 

În perioada interbelică prestigiul lui Eliodor E. Vergatti a sporit. 
În anul 1928 a participat la Congresul Naţional al Avocaţilor ale cărui 
lucrări s-au desfășurat la Craiova. În cadrul lui a luat de mai multe ori 
cuvântul. Totodată a fost unul dintre avocaţii care au pledat împotriva 
comunismului. În această situaţie i-a avut adversari pe Lucrețiu Pătrășcanu 
și pe cumnatul acestuia Petre Pandrea. Saga familiei spune că în anul 1936 
la Craiova, Eliodor E. Vergatti a refuzat să pledeze în procesul Anei Pauker 
și al tovarășilor ei. L-a recomandat pe avocatul procomunist Radu 
Olteanu”, o rudă îndepărtată a sa. 


Cf. Cristian Păunescu, Brândușa Costache, Functionari B.N.R. În primul război 
mondial — Jurnalul de front al lui Stefan Constantinescu, 
www.bnr.ro/DocumentInformation.aspx?idDocument=22072&directLink=1, 
(consultat 1 iulie 2017). 
%4 Eliodor E. Vergatti a scris o carte despre modul în care s-a decis transportarea 
tezarului României în Rusia. El a relatat o serie de amănunte pe care le știa de la 
fratele său, era șeful Corpul de Control al Băncii Naţionale. Din păcate, faptele 
reale descrise de Eliodor în legătură cu tezaurul nu se mai găsesc și nici nu au fost 
publicate în alte cărți de specialitate. Lucrarea lui Eliodor a fost distrusă odată cu 
alte hârtii din arhivele lui (cf. ACNSAS, fond Informativ, dosar nr. 795023, f. 16). 
Mulţumim pe această cale distinsei doamnei director Laura Stancu de la CNSAS și 
tuturor membrilor acestei instituţii pentru eforturile lor de a ne îndruma în 
cercetare. 
3 Despre avocatul Radu Olteanu în Istoria jurnalismului în România în date, 
Enciclopedie cronologică, volum coordonat de Marian Petcu, Ed. Polirom, 
București, lași, 2012, p. 1936 (unde avem date despre activitatea comunistă a 
avocatului Radu Olteanu, care era redactor responsabil al publicaţiei "Buletinul 
Grupului Avocaţilor Democrati" editată sub îndrumarea P.C.R., interzisă după 31 
martie 1936; tot despre activitatea lui Radu Olteanu în calitate de avocat al 
personalităților comuniste, v. Dan A. Lăzărescu, Confesiuni. Dialoguri realizate de 

Cu un an înainte, în 1935, la 19 octombrie și respectiv 9 
noiembrie, fusese adoptată o decizie Baroului Dolj de instituire a unei taxe 
de solidaritate. Aceasta ar fi urmat să se aplice onorariilor percepute de 
avocaţi pentru serviciile de notariat, drept o cale de redresare a situaţiei 
financiare a multor avocaţi loviți de criza dintre anii 1929-1933. 

Măsura a fost considerată drept „comunistă” de o mare parte a 
avocaţilor, nu doar din Baroul Dolj. Însă, având în vedere că acesta din 
urmă adoptase hotărârea de impunere a taxei de solidaritate, câțiva avocați 
fruntași din Baroul Dolj au decis să atace în instanță măsura. Unul dintre ei 
a fost Eliodor E. Vergati”. Ca urmare, Uniunea Avocaţilor din România a 
decis să intervină, interzicând astfel de măsuri sindicaliste la nivelul 
întregii tari. 

În acei ani interbelici Eliodor E. Vergatti, divorțat de Lineta 
Murgășanu, s-a recăsătorit cu Clemence Măinescu. Din această a doua 
căsătorie s-a născut în anul 1922 un băiat, pe care l-a botezat tot Eliodor 
(alintat Licuta*’). Si noua soţie făcea parte dintr-o veche familie boierească 
olteană, înrudită cu neamurile Oteteleșanu, Argetoianu și Tătărăscu”. 

În anul 1930 Eliodor E. Vergatti a avut o satisfacţie, căci fiul său 
major Lelius din prima căsătorie a promovat examenul de bacalaureat și a 
reușit al 13-lea la școala de ofițeri D. A. Sturdza din Craiova”. Acesta se va 
remarca între camarazii lui, dovadă în acest sens fiind faptul că în anul 
1941, când România a intrat în război împotriva URSS, militarii artileriști 
din regimentul în care se găsea Lelius Vergatti au declarat: „Când 
regimentul de artilerie din care făcea parte pleacă pe front, căpitanul 
Vergatti - comandantul bateriei a 6-a - își vede răsplătită munca si 
atitudinea sa prin cuvintele: Cu domnul Căpitan Vergatti mergem oriunde, 
fără frică. Și, în adevăr, Căpitanul Vergatti nu se dezminte. În cotul Donului, 


Radu Toancd, Ed. Hestia, Oradea, 1997, p. 162; Robert Levy, Ana Pauker: The Rise 

and Fall of a Jewish Communist, University of California Press, Berkley, London, 

2001, p. 287. 

*° Cf. M. Duţu, O istorie a avocaturii române: De la origini până la Primul Război 

Mondial, vol. 1, Ed. Economică, București, 2001, p. 306. 

*7 A trăit între anii 1922-1999. A făcut și el obiectul urmăririi de către Securitate (cf. 

ACNSAS, fond Informativ, dosar nr. 795023, ff. 29-30). 

28 Cf. ACNSAS, fond Informativ, dosar nr. 795023, f. 4. 

“9 Cf. R. St. Vergatti, Un erou ofițer român de artilerie în luptele de la Cotul Donului 

- Lelius Vergatti, în vol. Sfinţi, eroi și martiri, Sesiunea națională de comunicări 

științifice, ed. I, Mănăstirea Brâncoveanu, Sâmbăta de Sus, 9-13 septembrie 2015, 

Editura Muzeului Militar National Regele Ferdinand I, Craiova, 2015, p. 358-363. 

la observatorul său înaintat, el stă neclintit zi și noapte, împreună cu câțiva 
dintre ostașii săi devotati’*’. Din nefericire, la 19 septembrie 1942, Lelius a 
murit eroic în luptele de la Cotul Donului. A fost răsplătit cu decorația 
Mihai Viteazul”. 

Continuitatea avocaturii în familie nu s-a făcut prin băieţii lui 
Eliodor E. Vergatti, ci prin nepotul său de frate, Alexandru Vergatti, fiul lui 
loan E. Vergatti. Alexandru Vergatti a ajuns un strălucit avocat pledant, o 
speranţă a dreptului penal. Meritele sale profesionale au făcut ca în scurt 
timp, la propunerea lui Istrate Micescu, să fie ales prodecan al Baroului 
Ilfov. A plecat pe front și a luptat și el în Al Doilea Război Mondial, la Cotul 
Donului. Imediat după venirea regimului comunist, însă, în decembrie 
1944, a fost înscris pe lista primilor 25 avocaţi excluși din Baroul Ilfov”. 

Avocatul Eliodor II Vergati nu a putut pleca pe front, ca fiul și 
nepotul său. Datorită limitei de vârstă a fost trecut în retragere din cadrele 
armatei”. Și-a continuat cariera de avocat în Craiova. 

La 15 martie 1946 Ministerul Justiţiei i-a confirmat alegerea ca 
decan al Baroului Dolj**. 

Avea să fie ultimul decan al acestui barou înainte de desființarea 
tuturor barourilor din tara. În această calitate, între altele, a adoptat un 
regulament pentru funcționarea bibliotecii baroului. Era necesar. Mulţi 
împrumutau cărți și nu le mai restituiau”. 

În 22 iunie 1947 a fost numit șef al contenciosului Epitropiei 
Bisericii Madona Dudu din Craiova. Din această poziție avea să 
demisioneze însă foarte repede, la 19 septembrie 1947”. 

Eliodor II Vergati trecea în acele zile printr-o perioadă extrem de 


3? Gh. Buzatu și colaboratorii (eds.), Mareșalul Antonescu în fata istoriei,vol. IV, 
Editura B.A.I., Iasi, 1995, p. 450. 
3! Cf. R. Șt. Vergatti, Un erou ofițer român de artilerie în luptele de la Cotul Donului 
- Lelius Vergatti, loc. cit., p. 358-363; Slt. rez. Tudosie Ion, Un eroic contraatac, in 
revista „Sentinela”, An III, nr. 52, 27 Decemvrie 1942, Număr special de Crăciun, p. 
5. 
32 Scânteia”, 10 ianuarie 1945. 
3 „Monitor Oficial” nr. 33 din 9 februarie 1942, p. 870. 
34 Cf. Istoria Baroului Dolj în documente (1911-1957), publ. de Baroul Dolj si 
Institutul de Studii Socio-Umane C. S. Nicolăescu-Plopșor, ediție îngrijită de dr. 
Şerban Pătrașcu, cuvânt înainte de Lucian Bernd Săuleanu decanul Baroului Dolj, 
Ed. Universul Juridic, București, 2015, p. 35, 60. 
3 Ibidem, p. 316-318. 
3° Monitor Oficial” nr. 165 din 22 iunie 1947, p. 6397. 
3 „Monitor Oficial” nr. 248 din 27 octombrie 1947, p. 2602. 

grea. Ea era întunecată pentru întreg statul român, inclusiv pentru avocaţi, 
căci se făceau epurări ale acestora. Ele începuseră încă din anul 1944%. 
Desființarea Barourilor, crearea Colectivelor de Avocaţi”, a dus la epurarea 
expresă sau tacită a o serie de avocaţi de frunte”. Pe listele Colectivului de 
Avocaţi din Judeţul Dolj nu mai figurează și numele de Eliodor Vergatti 
după desființarea Baroului Dolj. De aici se poate conchide că acest om, care 
a fost ultimul decan al Baroului Dolj, unul dintre faimoșii avocaţi 
craioveni, a fost împiedicat să-și mai practice meseria. 

În anul 1950, Eliodor E. Vergati a fost arestat. Motivul l-a 
reprezentat posesia și vânzarea unor monede din aur, pentru a avea din ce 
să trăiască. A fost închis, anchetat și condamnat la 5 ani. Nu a efectuat 
întreaga pedeapsă, ci a beneficiat de o grațiere”. 

Însă situația lui avea să se înrăutățească dramatic, să fie din nou 
arestat și să moară în detenţie, fără a fi fost judecat și condamnat. 

La n noiembrie 1956 a fost arestat, de data aceasta preventiv, sub 
acuzaţia de instigare publică. La 3 ianuarie 1957 a fost mutat în penitenciar. 
Nu a fost judecat și nici condamnat. Avea să-și găsească sfârșitul în 
Penitenciarul Craiova, la data de 26 ianuarie 1957. 

Din dosarele sale aflate la CNSAS rezultă că cel puţin începând cu 
anul 1955 era sistematic și tenace urmărit”. 


38 În urma ordinului ministrului justiţiei, comunistul Lucrețiu Pătrășcanu, a fost 
alcătuită o primă listă cu 25 avocaţi din Baroul Ilfov care trebuiau excluși. Între cei 
aflați pe această listă erau menţionaţi în mod special: I. V. Gruia, Istrate Micescu, 
Al. Constant, Horia Cosmovici, Petre Pogonat, Coty Stoicescu, Tr. Dumitriu- 
Şoimu, Vintilă Georoceanu, Alexandru Vergatti, Radu Budisteanu, Titus Dragos, 
Ovid Vlădescu, Ion Nedelescu, Horaţiu Comaniciu (cf. Micescu, Gruia & Comp., 
publ. în „Scânteia”, 10 ianuarie 1945). 
Cf. Legea nr. 3 din 17 ianuarie 1948 pentru desființarea Barourilor și înființarea 
Colegiilor de avocaţi, publ. în „Monitor Oficial” nr. 15 din 17 ianuarie 1948. 
* Prin Decizia nr. 4050 a Ministrului Justiţiei, publ. în „Monitorul Oficial” nr. 103 
din 6 mai 1948, p. 4092-4095, se stabilea un număr maxim de 2-3 avocaţi pentru 
fiecare judecătorie, rar mai mult de 5, ceea ce reprezenta implicit eliminarea celor 
care nu erau agreati de PCR. 
* Cf. Institutul de Investigare a Crimelor Comunismului și Memoria Exilului 
Românesc (IICCMER), Biblioteca Represiunii, Fișă matricolă penală privind pe 
Vergati  Eleodor (Vergatti  Eliodor) în IICMER  http://www.biblioteca- 
represiunii.ro/Fise%2o0matricole%2openale%20- 
%2odetinuti%2opolitici/V/V%2002.%20Vasile%20- 
%2o0Viktorin/Vergati%20Eleodor/P2310964.JPG, consultat 1 iulie 2016. 
* ACNSAS, fond Informativ, dosar nr. 795023, f. 4, unde se precizează: „Din 

La 18 mai 1956, Serviciul 3 din M.A.I. Direcţia Regională Craiova a 
Securităţii redactase o amplă „Fișe (sic!) personală” asupra lui Eliodor E. 
Vergatti. 

Din aceasta aflăm că organele de Securitate îl încadraseră drept 
„fiu de chiabur”, deși într-un alt document, anume fișa sa matricolă penală, 
se notase că la data arestării preventive originea socială a lui Eliodor era 
„mic burgez”, iar „în prezent pensionar”, averea sa fiind reprezentată de 
„una casa”, 

Se mai preciza în fișa personală întocmită de Securitate la 18 mai 
1956 că „rudele sale apropiate au făcut parte din clasa exploatatoare, în 
frunte cu marele moșier și ministru de finanțe Alexandru Marghiloman (...). 
În anul 1927 venind ca primar al orașului Craiova Nolică Tătărescu“ (fratele 


consultarea arhivei Serviciului „C” București, cât și din materialele pe care le 
detinem, rezultă următoarele (...)”; prin urmare, exista deja o arhivă despre el în 
anul 1955. Serviciul C (indicativ UM 0123/E, sub care a activat între anii 1953-1967, 
iar care între 1967-1972 a avut indicativul UM 0768) reprezenta unitatea centrală a 
Securităţii cu profil de muncă: evidenţă (cf. CNSAS, Index de termeni și abrevieri 
cu utilizare frecventă în documentele Securității, în 
http://www.cnsas.ro/documente/arhiva/Dictionar%2otermeni.pdf, consultat 1 
iulie 2017). 
% Cf. (IICCMER), Biblioteca Represiunii, Fișă matricolă penală privind pe Vergati 
Eleodor (Vergatti Eliodor), în http://www.biblioteca- 
represiunii.ro/Fise%2omatricole%2o0penale%20- 
%2odetinuti%zopolitici/V/V%2002.%20Vasile%20- 
%20Viktorin/Vergati%20Eleodor/P2310964.JPG, consultat 1 iulie 2016. În anul 1955 
casa sa era situată in Craiova, pe Str. Zoltan Simion, nr. 4 (astăzi se numește str. 
Mircea Vodă). Anterior avusese o casă în Str. Hurez (Horez), nr. 5, unde era și 
cabinetul lui de avocatură (cf. Act constitutiv al Băncii de Întreprinderi și 
Economii Craiova, în „Monitor Oficial” nr. 225 din 13 octombrie 1925, p. 11520; 
„Monitor Oficial” nr. 105 din 15 mai 1928, p. 6407). 
“4 Nolică Tătărescu se numea de fapt Emanuel (Emanoil) Tătărescu (1892-1981) și 
era frate mai mic al premierului Gheorghe Tătărescu. În dosarul de la CNSAS al lui 
Eliodor Vergatti figurează în general cu grafia Tătărăscu. Emanoil (Nolică) 
Tătărescu a studiat la Școala Fiilor de Militari din Craiova și la Școala Superioară de 
Război. A îmbrățișat cariera militară, ajungând la gradul de colonel. În anul 1921 a 
demisionat din armată. A fost fondatorul și directorul Editurii Scrisul Românesc și 
a Institutului de Arte Grafice din Craiova. A fost și primar al orașului între 1927- 
1928, membru P.N.L. Închis între anii 1950-1955 în temeiul ordinului general de 
arestare a foștilor demnitari și eliberat la 15 august 1955, în baza „aprobării 
personale a prim-loctiitorului de ministru Gheorghe Pintilie” (cf. Cf. (IICCMER), 
Biblioteca Represiunii, Fișă matricolă penală privind pe Tătărăscu Emanuel, în 
247 


Radu Ştefan Vergatti, Cristina Narcisa Vergatti 


lui Guţă Tătărăscu“), fostul director al tipografiei „Scrisul Românesc”, 
acesta fiind nepot după soția lui* (Vergati) (...) ”*’. 

Pe urmele lui Eliodor E. Vergatti erau mai mulți informatori 
folosiți de Securitate - agentul „Ivan Tudor” (care semna uneori „lovan 
Tudor”), agentul „Mureș”, agentul „Calafat” etc. 

Cel cu numele de cod „agentul Ivan Tudor” relata într-o notă 
informativă din 18 septembrie 1955 următoarele: 

„Dobrian Ilie i-a comunicat ultimele știri ale săptămânii pe care le- 
a adus Vergatti Eliodor și anume: URSS de teama SUA va pune în libertate 
criminali de război, că la Sinaia s-au făcut unele evacuări, întrucât se va face 
un centru internațional care va supraveghea alegerile din România ce vor 
avea loc în curând”*. 

Tot agentul „Ivan Tudor” transmitea coordonatorilor săi din 
Securitate că la 1 octombrie 1955, în casa aceluiași It. col. Dobrian Ilie, 
Eliodor Vergatti comitea noi imprudente: 

„Printre alte discuţii cu caracter politic a spus (Eliodor II Vergatti, 
n.n.): Rușii nu au bomba atomică și nici pe cea cu hidrogen și se bazează pe 
mulțime și nu pe tăria armelor pe care le posedă. În continuare a mai spus 
că el cunoaște că 2 evrei care au vrut să treacă granița în R.P.R. (probabil au 
vrut să plece din RPR, nu în RPR, n.n.), au fost prinși în Oradea, de unde 
puși într-o mașină au dispărut, din care unul a scăpat, iar celălalt a murit în 


http://www.biblioteca-represiunii.ro/Fise%2omatricole%2openale%2o- 
%2odetinuti%2opolitici/T/T%2004.%20Tataranu%20- 
%2oTenu/Tatarascu%20Emanuel/P1150345.JPG, consultat 1 iulie 2017; Sorin 
Popescu, Frații Tătărescu, în „Gorjeanul”, 24 aprilie 2012, 
http://webcache.googleusercontent.com/search?g=cache:HmPnzt5BwoAJ:www.g 
orjeanul.ro/cultura-2/fratii- 

tatarescu+&cd=1&hl=ro&ct=clnk&gl=ro#. WWCps5YSGPIV, consultat 1 iulie 2017). 

% Gheorghe Tătărescu (1886-1957), om politic liberal, fost premier al României in 
mai multe rânduri. În anul 1924, împreună cu Gheorghe Mârzescu, a dat Legea de 
interzicere a Partidului Comunist din România, motivând că acesta milita pentru 
dezmembrarea României Mari. După anul 1945 a colaborat cu noua putere politică 
instalată de comuniști. Această situaţie a făcut să ajungă în detenţie, între anii 
1950-1955. La eliberarea sa, în anul 1955, a fost numit în fruntea Societăţii România 
pentru recuperarea emigrației. Fiind foarte bolnav la ieșirea din închisoare, a murit 
la relativ puţin timp mai apoi în anul 1957. 

46 Familia Tătărescu era rudă cu familia Vergatti prin intermediul celei de a doua 
soții a lui Eliodor, Clemence născută Măinescu. 

47 ACNSAS, fond Informativ, dosar nr. 795023, f. 4. 

% Ibidem, f. 5. 

închisoare și că cel scăpat trebuie să-i mulțumească lui (lui Eliodor, n.n.) și 
că după eliberare a plecat în Palestina”*. 

Același informator relata la 9 noiembrie 1955 că cinci zile mai 
devreme, vizitând tot pe fostul Lt. Col. Dobrian Ilie a găsit la el, printre 
alții, pe Eliodor Vergatti. Acesta a fost cel care „a deschis discuţiile cu 
caracter politic’, spunând că „americanii sunt complect pregătiți și nu 
așteaptă decât momentul de a începe o ofensivă, al cărei rezultat ar fi 
favorabil americanilor”. 

Alt informator, denumit în dosare agentul „Calafat”, din ale cărui 
relatări înțelegem că avusese o profesie juridice, cel mai probabil chiar 
avocat epurat și el, scria într-o notă informativă din 23 octombrie 1955 că 
întâlnindu-se cu Eliodor II Vergatti, acesta „s-a exprimat față de sursă: Ai 
răbdare, fiindcă în cel mult o lună două vei fi iar în barou și toate se vor 
termina cu bine” Vergati, văzând pe sursă neîncrezător, ia (sic!) spus: Văd 
că ești din cei descurajati, dar nu trebue să mai fii, din contra ar trebui să te 
menajezi și să reie legăturile de prietenie cu foști colegi și cu lumea bună, 
fiindcă în curând o să avem nevoie de oameni ca tine, pentru roluri 
importante și te sfătuesc să nu-ți mai faci vreo iluzie cu privire la legionari, 
care aceștia nu vor mai juca nici un rol în viitor. De aceia, chiar în ultimul 
timp cei mai multi dintre ei au trecut și trec la ţărănişti, socialiști și liberali. 
Eu care te-am apreciat și alții de aceeași părere cu mine, am vrea să te avem 
la noi la liberali, așa că gândește-te și să-mi spui. În continuare Vergati 
Eliodor a arătat că sovieticii până la urmă vor ceda și că la noi, pentru un 
moment, cred că se va remania guvernul (cu, n.n.) Tătărescu sau alții. În 
barou va trebui să intrăm (...)”>. 

În ziua de 29 octombrie, la orele 18,30, conform înţelegerii cu cel 
urmărit si asa cum fusese instruit de Securitate, agentul „Calafat” s-a 
întâlnit din nou cu Eliodor Vergatti. Acestuia i-a spus că s-a gândit și că s-a 
hotărât să treacă la liberali, dar numai în cazul că va constata „ceva serios și 
organizat” și dacă are garanţia că nu se află. „Faţă de aceasta, Vergati 
Eleodor i-a răspuns: Nu trebuie să ai nici o teamă. Noi nu lucrăm cu acte 
sau semnături, că nu este încă timpul. / Ne regrupăm pe cunoștințe și 
prieteni, fără a întreprinde ceva acum, care să primejduiască pe tine sau pe 
noi. / Deocamdată atâta avem de făcut, ca pe prietenii sau cunoscutii noștri, 
să-i convingem că în curând totul se va schimba și se vor face alegeri, deci să 


49 Ibidem. 
> Ibidem, f. 4. 
>” Ibidem. 

se tind tari, ca la momentul potrivit să apară ca forţă politică serioasă 

Asa cum rezultă din Fișa Personală întocmită de Securitate, în 
ziua următoare, 30 octombrie 1955, tot într-o vizită la Dobrian Ilie, s-au 
întâlnit Eliodor Vergati, „Popescu Jon - reactionar notoriu, fostul Cpt. 
Voinea și agentul „Ivan Tudor”. Ca prim punct al discuţiilor a fost conferința 
celor 4 miniștri dela Geneva”, unde (Eliodor Vergati, n.n.) arăta că felul cum 
au pus problema cei 3 miniștri capitaliști*, sunt largi perspective de a ne 
scăpa de ruși și comuniști, dând totodată o serie de amănunte dușmănoase. 
(...) Dobrian a spus că este de aceiaș părere si că rușii vor ocupa (accepta, 
n.n.) până în cele din urmă punctele de vedere a celor 3 puteri. Voinea și 
complectat de Popescu a spus că ei nu mai cred absolut nimic din toate 
acestea, că rușii nu vor ceda de bună voe și că numai un război care este 
foarte apropiat va pune capăt acestei situaţii. Vergatti i-a combătut 
spunând că nu au dreptate și că el vede schimbări și în situația internă a 
țării (RPR), lucru (cu, n.n.) care l-a pus în cunoștință un fost avocat 
Aznavorian din București; în continuare a spus că el nu se grăbește cu 
scoaterea drepturilor de pensie, întrucât el vrea să mai profeseze avocatura, 
fiind convins că se va schimba regimul și va fi din nou în barou. 

La plecare a fost condus de agentul „Ivan Tudor” căruia i-a promis 
că-i va aranja pensia, că după ce el (Vergati) va fi primit (din nou, n.n.) în 
barou, va aranja mai multe și să aibă încredere în el.” 

În ziua de 12 noiembrie 1955 orele 17, agentul „Calafat”, s-a întâlnit 
iar cu Eliodor Vergati, care i-a spus: „Trebuie să fim complect liniștiți încă o 
vreme, până se va preciza situaţia care nu se poate ca până la urmă să (nu, 
n.n.) fie favorabilă”5. 

Eliodor Vergatti i-a mai spus agentului că urma să meargă la 
București. 


” Ibidem, f. 6-7. 
* Discuţiile se referă la Conferința Miniștrilor de externe ai „celor patru mari” de la 
Geneva din octombrie-noiembrie 1955: USA, URSS, Anglia, Franţa. 
5% Cei trei miniștri de externe ai marilor puteri occidentale au elaborat un 
document conținând 17 puncte. Acestea puneau accent pe „un mai liber schimb de 
informații și idei între Vest și Est”. Însă, în mod previzibil, Viaceslav M. Molotov, 
ministrul de externe sovietic, a replicat că URSS este interesată doar de 
„suveranitatea și neamestecul în treburile interne” , astfel încât documentul nu a 
putut fi adoptat (cf. Stephan Kieninger, Dynamic Detente, The United States and 
Europe, 1964-1975, Lexington Books, 2016, p. 8). 
>> ACNSAS, fond Informativ, dosar nr. 795023, f. 5. 
5 Ibidem. 

Această călătorie avea să suscite interesul organelor de securitate 
din Craiova, care au fost informate de agentul „Ivan Tudor” despre ce a 
relatat Eliodor Vergatti îndată ce a revenit de la București: 

„În ziua de 13.X1.1955 Dobrian Ilie a fost vizitat de agentul nostru 
„Ivan Tudor, care ne semnalează că în afara sa au mai venit la Dobrian: 
Vergati Eleodor si Popescu Ion, care au luat parte la discuţiile cu caracter 
politic puse (duse, n.n.) de Vergati Eleodor. După unele discuţii cu caracter 
familiar, Vergati a spus că a fost la București și că a vizitat la domiciliu pe 
Tătărescu, fost prim ministru, care îi este prieten. Vergati a declarat că Gh. 
Tătărăscu se menţine foarte bine și că nu mai locuiește unde a locuit, având 
altă locuință. În aceiași zi Gh. Tătărăscu a mai fost vizitat și de un ziarist 
american, care a luat acestuia un interviu ce a fost dat și la radio. Vergati a 
spus că în curând (Tătărescu, n.n.) va veni ca președinte al consiliului de 
miniștri și că la guvern va veni deocamdată tot cu populația comunistă și 
fiind prieten cu el, Tătărăscu i-a solicitat concursul când va veni la putere, 
ceiace Vergati a spus că a acceptat. Vergati a mai spus că în București au 
plecat toţi sovieticii, rămânând numai experţi, tehnicieni și conducători de 
întreprinderi și instituții, care în majoritate va avea soarta lui Von Kilinger 
și a armatei sale, în plus a mai relatat că lui tov. Gh. Gheorghiu Dej îi este 
mare teamă de o schimbare a regimului și că el este de fapt un manechin. 

Popescu Ion, care era de față a spus că el are deja lista făcută și nu 
așteaptă decât o schimbare pentru a se răsbuna și că el nu așteaptă nimic 
bun de la comuniști. 

În legătură cu retragerea trupelor sovietice din Austria, Vergati a 
spus că aci comuniști după plecarea sovieticilor au fost aruncați pe ferești și 
schinghiuiti cu toate garanţiile date de guvernul Austriei. 

Soţia lui Dobrian Ilie, întrebându-l pe Vergati E. ce cunoaște 
despre cazul dela Geneva, acesta i-a spus că citind într-o revistă franceză 
Paris Soir și într-un articol francez al ziarului (indescifrabil, n.n.) se arată 
că vor ajunge la o înţelegere în ultima zi, aceasta pentru a nu da frâu liber 
instinctului de răzbunare care predomină pe mulți și se caută ca în mod lent 
să se treacă de la o situaţie la alta, fără perturbări. Ar fi un dezastru dacă s- 
ar produce o schimbare bruscă, care ar fi mai dezastruoasă decât un război. 

În ziua de 27.XI1.1955, Vergati Eleodor, din nou a vizitat pe Dobrian 
Ilie (...). La o întrebare a sursei („Ivan Teodor”, n. n.) puse lui Vergati de 
unde a cunoscut adresa lui Gh. Tătărăscu, acesta i-a răspuns: Tătărăscu a 
trimis aici în Craiova imediat după eliberarea lui pe un anume Burla, care a 
fost la Scrisul Românesc și acesta l-a înștiințat și pe el (pe Eliodor Vergatti, 
n.n.) și că având de discutat cu Tătărăscu mai multe probleme intime s-a 

deplasat la București.” 

Ulterior, agentul „Ivan Tudor” și agentul „Mureș” adăugau: 

„Vergati în continuare a mai spus că în deplasarea sa la București, 
s-a întâlnit cu mai mulți foști generali, printre care a citat pe Cartianu, 
Catrut (alteori apare Cotrut, n.n.) și Lăcătușu, care fiecare și-a dat părerile 
următoare: 

Cartianu i-a spus că anul acesta categoric se va face război, iar 
Cotrut i-a spus că abia peste 3 ani, când nemții vor fi complectamente 
echipați și instruiți si că după spusele lor e ceva, în plus agentul „Mureș” 
spune că generalul Lăcătușu a spus că în primăvara aceasta (1956) e gata. 

În plus Vergati a mai spus: Titel Petrescu este orb complectamente 
și că în urma scrisorii ce a publicat-o în ziar a primit o invitație din Italia, să 
participe la un congres, însă el nu se poate duce, fiincă cele arătate de el în 
acea scrisoare publicată nu sunt adevărate și nu le poate susține, fiindcă 
pentru acest articol a fost plătit, asa cum au fost plătite și voturile 
comuniștilor din Franţa, prin vânzarea aurului către ruși și au băgat 
antenele lor și care pentru propaganda lor dispun de fonduri imense. 

Vergati a mai spus că la București toată lumea este sigură de 
război și toți se întreabă pe unde va purcede atacul germanilor, fiindcă e mai 
mult ca sigur că Germanii vor ataca. Acum la București nimeni nu mai are 
teamă de ruși, care sunt acum puși la punct, nemaifiindu-le frică nimănui de 
ei. 

În București (Eliodor Vergatti, n.n.) a văzut pe mai multe străzi 
oameni morţi împușcați în ceafă... unii spuneau că sunt spărgători, alții 
spuneau că sunt membri de partid care au trădat partidul și au fost 
executați... și eu (Eliodor Vergatti, n.n.) cred că alta era situația: că erau 
foști membri de partid ”” 

Despre întâlnirea lui Eliodor Vergati cu Constantin Titel-Petrescu 
si despre alti oameni politici - Gh. Tătărescu - agentul „Ivan Tudor” a 
trebuit să mai dea o amplă notă informativă locotenentului de securitate 
Cosac Dumitru. Nota informativă a fost redactată în casa de întâlnire 
»Floricel” și în ea agentul „Ivan Tudor” consemna: 

„La 10 iunie a.c. (1956, n.n.) la orele 18,30 a venit la Dobrian Ilie 
din str. Bartok Bella nr. 12, numitul Eliodor Vergati care a spus că în acea 
dimineaţă a venit de la Bucuresti unde a stat două zile (...) l-am întrebat ce 
vești mai aduce de la București și a spus că l-a văzut pe Titel Petrescu, pe 


” Ibidem, ff. 5-7. 
* Ibidem, f. 6. 
252 


Ultimul decan al baroului Dolj: avocatul Eliodor E. Vergatti 


avocatul ... (lipsă în text, n.n.) și pe Emanoil Tătărăscu (...). L-am întrebat 
pe Vergatti ce face Titel Petrescu, că se svonise că e rău. Mi-a răspuns că nu 
este adevărat și că este perfect sănătos, însă..... (omisiune în text, n.n.) 
deoarece nu și-a putut aranja drepturile la pensie, neaprobându-i-se aceasta. 
A spus că a vorbit și cu....(omisiune în text, n.n.) căruia i s-a dat pensia și 
nu știe pe ce criteriu s-au bazat când i-au dat-o acestuia și lui Titel Petrescu, 
nu. L-am întrebat dacă a vorbit și cu Gheorghe Tătărăscu și a spus că nu a 
vorbit cu acesta, însă a vorbit cu fratele lui Emanoil, care i-a spus că 
Gheorghe Tătărăscu primește în prezent o sumă de 12.000 lei de la guvern 
drept pensie și că acesta are să formeze în curând un guvern format din 
generali si din oameni camuflati ai regimului”. 

Rezoluţia pusă pe această notă informativă dispune: 

„Stabiliți ce l-a determinat pe Vergatti E. să viziteze pe susnumitii 
și cu cine a mai fost în vizită ”*. 

Într-o altă discuţie nechibzuită a lui Eliodor E. Vergatti redată de 
același agent într-o notă informativă din 18 decembrie 1955, fostul decan 
spunea că americanii „se bazează pe Germani și Japonezi, iar războiul care 
va avea loc va fi atomic și că occidentalii se bazează numai pe baza (sic!) 
unui război atomic. La discuţia agentului („Ivan Tudor”, n.n.), că el nu vede 
un război, din moment ce au fost admise 16 ţări în ONU, Vergati a spus că 
aceasta nu e nimic decât o manevră a URSS, fiincă în curând ONU nu va 
mai juca niciun rol. 

În continuare a spus că marele ROBIN (Marele Rabin, n.n.) al 
evreilor a ținut un discurs in care a infierat politica comunistă și care a 
arătat că coreligionarii săi ruși și (din) țările comuniste sunt subjugati și că 
acesta în discursul său a precizat că numai un război poate aduce lucrurile 
la normal. ”® 

Apoi, la 30 decembrie 1955, agentul „Ivan Tudor” comunica 
Securităţii că Eliodor Vergatti îi spusese, în contextul motivelor care vor 
putea duce la schimbarea regimului: „Congresul PM.R.-ului a luat o serie de 
măsuri drastice de majorarea impozitelor la țărani, măsuri menite să 
grăbească colectivizarea, aplicând impozite exagerate”. 

Asa cum informa agentul ,Mures” la 29 ianuarie 1956: ,,Tot 
Vergati a spus că a ascultat radio Bon în nemteste și că nemții au declarat 
că ei vor face unificarea între 5-15 februarie 1956, chiar cu riscul deslantuirii 


°° Ibidem, f. 15. 
6 Ibidem, f. 16. 
“ Ibidem, f. 5. 
“ Ibidem, f. 5. 

celui de al III-lea război mondial”® 

Agentul „Ivan Tudor” arăta însă că „Vergati a avut o rezervă faţă 
de agentul „Mureş? cu care nu a mai avut astfel de discuţii”. 

Dar Eliodor Vergati nu bănuia că majoritatea interlocutorilor săi 
sunt agenți ai Securității, cu misiunea să-l urmărească. 

Situaţia aceasta este ciudată, căci el fusese avocat, avusese de-a 
face cu multi și feluriti oameni și putea și trebuia să judece calitatea 
fiecăruia dintre ei... ceea ce iată că nu a mai făcut. 

Este cu atât mai bizar, cu cât era de oarecare notorietate că este 
urmărit. 

Astfel, așa cum rezultă dintr-o notă informativă din 13 ianuarie 
1956, predată locotenentului de securitate Cosac D., agentul „Mureș” scria 
că a stat de vorbă cu un negustor Antici din str. K. Marx nr. 10 despre 
Eliodor Vergati: 

„Antici mi-a spus cd Vergati este un om cu greutate, care mâine 
poimâine are un cuvânt greu de spus. Că Vergatti este cam supravegheat de 
Miliție și Securitate si că se fereşte de a sta de vorbă prea mult cu cineva. Eu 
(agentul „Mureș, n.n.) i-am spus lui Antici că de mine nu are de ce să se 
ferească pentru că suntem din aceeași categorie și suferim împreună și 
Antici mi-a răspuns că Vergati are o impresie bună despre mine, că văd 
lucrurile bine”®. 

Dealtfel, tot informatorilor care-l urmăreau le-a relatat Eliodor 
Vergatti că „în prezent lucrează la un manuscris intitulat „Viaţa din 
închisorile de azi” pe care-l va difuza după schimbarea regimului.”“*. 

De aceea, agentul „Ivan Tudor” a primit și sarcina de a afla mai 
multe informaţii despre aceste scrieri subversive ale lui Eliodor. Astfel, 
agentul a ajuns să redacteze o amplă notă informativă în casa conspirativă 
„Steaua” a Securităţii, pe care o predat-o locotenentului Dobre Alex: 

„Având sarcina să stabilesc conținutul politic al scrierilor 
numitului Vergatti Eliodor din Str. Simion Zoltan nr. 4, sub pretextul că-i 
repar o măsuţă, am luat legătura cu acesta în ziua de 19 iulie a.c. (1956, 
n.n.). Printre alte discuții am ajuns să discutăm și problema scrierilor lui 
despre care mi-a mai vorbit și altă dată. Mi-a vorbit că nu toate au caracter 
politic si că numai o parte din acestea pe care nu le tine acasă (în Craiova) si 


“3 Ibidem, f. 7. 
°4 Jbidem. 
“5 Ibidem, f. 18. 
°° jbidem, f. 7. 

că le-a trimis la București printr-un cumnat al lui fost colonel cu domiciliu 
în București. Scrierile cu conținut politic despre care mi-a vorbit se 
intitulează: 

- Schițe, Clipe si Anecdote de actualitate, care cuprinde trei 
volume. În această scriere Vergatti Eliodor reprezintă în mod ironic diferite 
vizite făcute de conducătorii sovietici în alte state și de conducătorii altor 
state în Uniunea Sovietică în scopul stabilirei relațiilor diplomatice cu 
diferite state. De asemeni tot în aceste volume el mai arată felul în care a 
fost transportat tezaurul tdrei noastre în 1916-1917 în URSS și felul cum a 
fost restituit. (...) 

- Un alt volum intitulat Cum am petrecut în închisoare în timpul 
regimului comunist sub ocupaţia rusească. 

- Mi-a mai vorbit despre o scriere a lui (piesă de teatru) intitulată 
Comuniștii, din care nu mi-a citit, însă mi-a spus unele fragmente. În acest 
volum descrie viaţa sub regimul comunist reprezentând societatea lipsită de 
conducere și de oameni speciali și lipsiţi de cultură (...)”7. 

Prin urmare, la perchezitia efectuată în n noiembrie 1956 acasă la 
Eliodor Vergatti se știa sigur că urma să fie acuzat de încălcarea art. 327 
alin. 3 Cod penal, deoarece așa cum indicaseră informatorii, aveau să se 
găsească suficiente probe că fostul decan al Baroului Dolj a redactat și 
deținut la domiciliul său „scrieri cu conținut dusmdnos la adresa regimului 
democratic popular din R.PR.”. Asa precizează Ordonanţa de punere sub 
învinuire din 30 noiembrie 1956, emisă de anchetatorul penal de Securitate 
din cadrul Unităţii Militare 0113 a Ministerului Afacerilor Interne în 
dosarul nr. 229/1956, s-a dispus imediat arestarea preventivă a lui Eliodor 
Vergatti®. 

Procesul verbal de distrugere a corpurilor delicte ridicate la 
perchezitie™ si care au stat la baza acuzatiei de redactare și deținere de 
scrieri cu conținut dușmănos, menționează că la Eliodor s-au găsit 
următoarele: 

„1) Trei caete ce reprezintă alegerea de primar. 

2) Șase caete ce conține piesa Americanismul. 

3) 21 scrisori și cărţi poștale, plus două plicuri goale. 

4) Un dosar ce conține sentința 205 privind pe Vergati Eleodor, 
precum și două cereri compuse din 6 file. 


°7 Ibidem, f. 16. 
63 ACNSAS, fond Penal, dosar nr. 052646, vol. 1, f. 26. 
“9 Ibidem, vol. 2, f. 19. 

5) 23 file scrise conținând diferite scrieri si un brevet regele Carol I 
(probabil semnat de către Regele Carol I, n.n.)”. 

Cartea Codul Comercial Român și cele două buletine ale barourilor 
avocaților se află atașate la dosarul de anchetă”. 

Pe aceste volume, Codul Comercial Român şi Buletinele 
Barourilor, se regăsesc adnotări privind evenimente de politică externă și 
internă, scrise de mână de Eliodor E. Vergatti în spaţiile albe de pe 
marginile filelor. 

Evident, aceste adnotări, realizate după venirea comuniștilor la 
putere, au fost considerate „scrieri cu conținut dușmănos”, deoarece s-a luat 
decizia să nu fie distruse nici măcar după ce acțiunea penală încetase prin 
deces. 

Articolul 327 al Codului Penal (1936), pentru care fusese arestat 
Eliodor, fusese modificat în anul 1948”. 

Noua formă dispunea, la art.327 alineatul 3 - pentru a cărui 
încălcare a fost arestat Eliodor Vergatti: „Oricine, prin orice mijloace, va 
întreprinde sau va încerca sa întreprindă o acţiune împotriva inviolabilitatii 
persoanei Regelui (sic!), ori a formei de guvernământ democratice, precum 
și oricine prin orice mijloace va agita sau va încerca să facă agitatiuni din 
care ar putea să rezulte un pericol pentru siguranța Statului astfel cum sunt 
prevăzute prin legi, se vor pedepsi dela 5 la 10 ani închisoare corecțională.” 

Mult mai târziu, chiar mult mai târziu fata de anul 1989, prin 
Legea nr. 221 din 2009, condamnările definitive pronunţate în temeiul 
acestui text, articolul 327 din Codul penal din 1936 cu modificările și 
completările ulterioare, au fost declarate condamnări cu caracter politic. 
Însă au fost declarate așa doar condamnările pronunţate în baza unor 
hotărâri definitive, nu și actele de urmărire penală, arestările preventive 
etc., situaţii în care s-au regăsit foarte multe persoane. Deci nu se poate 
spune că s-ar fi făcut o reparaţie integrală. 

Eliodor E. Vergatti nu a mai apucat să fie condamnat definitiv. 
Nici măcar judecat de o instanţă. 

La 10 ianuarie 1957 s-a comunicat Direcţiei Regionale Craiova a 
M.A.I. de către Procuratura militară Craiova că mandatul de arestare 


7 Obiectele menţionate între punctele 1-5 au fost distruse de Securitate, potrivit 
procesului verbal (ibidem). 
™ Ibidem. 
7? Modificat prin Legea nr. 5/19 ianuarie 1948, publ. în. M. Of. nr. 15 din 19 ianuarie 
1948. 
® Ibidem. 

preventivă se prelungea pentru intervalul 14 ianuarie - 13 februarie 1957”. 

Însă Eliodor E. Vergatti avea să se stingă în penitenciar înainte de 
expirarea arestării preventive. 

Așa cum se constată laconic în Ordonanţa de încetare a 
procesului penal din 30 ianuarie 1957, anchetatorul penal de securitate 
scria: 

„În perioada de arest preventiv, Vergatti Eliodor s-a îmbolnăvit de 
erizipel al capului, iar în urma referatului medicului UM ou3 Craiova în care 
opinia pentru internare în stationarul Penitenciarului Craiova, boala fiind 
molipsitoare, cel în cauză a fost depus la 3 ianuarie 1957 la Penitenciar 
pentru tratament medical (...) iar în 26.01.1957 a încetat din viata din cauza 
bolii de care suferea, pentru acest motiv dispun încetarea procesului 
penal”. 

Din certificatul de moarte și de autopsie rezultă că a decesul s-a 
produs în special din cauza septicemiei, fiind afectat și de alte boli și total 
neingrijit din punct de vedere medical. 

Foarte probabil a murit chinuit, bătut, având în vedere că se 
menționează la autopsie că s-au găsit leziuni ale capului, la ceafă”. Este 
foarte probabil ca acestea să-i fi fost provocate de anchetatori în timpul 
interogatoriilor. În orice caz, ele, netratate, au provocat cel putin infecția 
generalizată care a dus la moarte, dacă nu cumva chiar leziunile care i-au 
fost făcute la cap au dus la sfârșitul lui”. 

Am prezentat în rândurile anterioare aspecte din viata ultimului 
decan al Baroului Dolj, avocatul Eliodor E. Vergatti. Am scris cuvintele de 
mai sus bazându-ne pe informaţii provenite din actele familiei, precum și 
pe cele extrase din arhivele naţionale și din dosarele de urmărire aflate în 
prezent la C.N.S.A.S., referitoare la ultimii doi ani ai vieţii sale și la moartea 
sa. Am dorit și dorim ca prin acest scurt articol să punem în lumină 
personalitatea ultimului decan al Baroului Doljean, figură remarcabilă 
pentru avocatura și cultura din România, comemorându-l la 60 de ani de la 
tragica sa dispariție. Din fericire, astăzi putem considera că profesia de 
avocat nu s-a stins de tot în neam: ea mai continuată în familia Vergatti 
prin co-autoarea articolului de fata, dr. Cristina Narcisa Vergatti, soția 
profesorului universitar Radu Stefan Vergatti”. Acestuia din urmă i-a fost 


74 ACNSAS, fond Penal, dosar nr. 052646, vol. 1, f. 14. 
® Ibidem, ff. 3-4. 
7° Ibidem, f. 8. 
77 În medicină se arată că erizipelul nu duce la deces decât rarisim. 
78 A se vedea infra, nota nr. 3. 

interzis să aibă o carieră juridică, din păcate, plătind originea sa socială, 
care a reprezentat o piedică de netrecut în timpul regimului comunist. 


Lista ilustraţiilor: 

1. Diploma de reconfirmare a boieriei lui loan Vergatti (Vărgatu), 
emisă în temeiul art. VI din Legea Rangurilor înregistrată la Secretariatul 
Cancelariei Domnești a Ţării Românești sub nr. 2346 din 24 octombrie 
1846 (aflată în arhiva familiei), semnată de domnul Gheorghe Dimitrie 
Bibescu (1842-1848). 

2. Eliodor Ioan Vergatti (Eliodor I Vergatti), (1838-?1900) avocat și 
senator, unul dintre semnatarii Declaratiei de Independenta a 
României (1877). Fotografie din arhiva familiei 


3.  Eliodor E. Vergatti (Eliodor II Vergatti), (1886-1957) avocat 
si om politic conservator, ulterior liberal, ultimul decan al 
Baroului Dolj înainte de desființare, ultima sa fotografie - n 
noiembrie 1956 (fotografie din ACNSAS, fond Penal dosar 
nr. 052646, f. 3 copertă). 

Anul 1977: 
Reformele Puterii şi opoziţia societăţii româneşti 


1977: Power Reforms and the Opposition of the Romanian society 


In the papers about the manifestations of dissatisfaction and 
contestation of the communist regime in Romania, 1977 is mentioned almost 
invariably. Nevertheless, the attention of historians focused almost exclusively 
on two issues: the phenomenon of dissidence (the famous cases of Paul Goma 
and Vlad Georgescu) and the miners' strike in the Jiu Valley in August 1977. 
Without neglecting the impact of Charter 77 in Romanian intellectual 
environments, this article aims to examine several aspects of the Romanian 
society's opposition to the extreme ideology operated by the political power of 
the time on the occasion of the celebration of the centenary of the Independence 
of Romania on May 10, 1977, the conduct of the Writers' Union Congress (May 
26-27, 1977), the adoption of the CC of P.C.R. concerning the abolition of the 
State Committee for Press and Prints (25 June 1977), the fundamental 
restructuring of the organization and functioning of the vocational, high school 
and university education (12 July 1977), but especially the impact of the 
transition from a series of indirect economic and social pressures, tacitly 
imposed, to a specific legislative framework. 

Our analysis, mainly based on the documentary sources of the CNSAS 
archive, corroborated with documents from the National Archives funds, led us 
to the idea that the 1977 Year, by crystallising a wider opposition and creating a 
growing gap between the governors and society, needs to be more carefully 
evaluated, being a real "milestone" in the evolution of the communist regime in 
Romania. 


Etichete: impactul Cartei 77; ideologizarea extrema; celebrarea centenarului 
Independentei României; Congresului Uniunii Scriitorilor; 
restructurarea învățământului; desființarea cenzurii; cristalizarea 
opoziției societății. 

Keywords: the impact of Charter 77; extreme ideology; the celebration of the 
centenary of Romania's Independence; The Writers' Union Congress; 
restructuring of education; abolition of censorship; crystallizing the 
opposition of society. 


În lucrările dedicate manifestărilor de nemulțumire și contestare a 
regimului comunist din România, anul 1977 se regăsește menţionat 

aproape invariabil. Totuși, atenţia istoricilor s-a focalizat aproape exclusiv 
pe două subiecte: impactul Cartei 77 în mediile intelectuale românești 
(celebrele cazuri Paul Goma și Vlad Georgescu) și greva minerilor din 
Valea Jiului din august 1977. Subiecte importante, fără îndoială, dar care 
au pus în umbră, pe nedrept, în opinia noastră, multiple aspecte de 
opoziție fata de ideologizarea extremă pe care Puterea încerca să o 
impună tuturor domeniilor de activitate din societatea românească. 

Astfel, consultarea istoriografiei ne-a condus la concluzia că 
reacţiile societăţii față de aspecte precum celebrarea Centenarului 
Independenţei României - 10 mai 1977, desfășurarea Congresului Uniunii 
Scriitorilor (26-27 mai 1977), adoptarea Hotărârii C.C. al P.C.R. privind 
desființarea Comitetului de Stat pentru Presă și Tipărituri (25 iunie 1977), 
a suitei de măsuri privind organizarea și funcționarea învățământului 
profesional, liceal și universitar (12 iulie 1977), dar mai ales impactul 
trecerii de la o serie de presiuni economico-sociale indirecte, impuse în 
mod tacit, la un cadru legislativ concret’, reprezintă aspecte mai putin 
studiate și valorizate. 

Articolul nostru își propune a se opri îndeosebi asupra acestor 
probleme, adesea trecute cu vederea sau amintite doar tangential fără a 
neglija fenomenul disidentei din România, care beneficiază în prezent de 
lucrări solide, precum cele semnate de Cristina Petrescu”, volum esenţial 
în fixarea cadrului conceptual, sau de Ana-Maria Catanus’, care propune 
în lucrarea sa o tipologie a fenomenului, prin punerea acestuia în strânsă 
legătură cu ceea ce se întâmplase în blocul sovietic. 

Demersul nostru a fost realizat, în principal, pe baza surselor 
istorice ale arhivei C.N.S.A.S., coroborate cu documente din fondurile 
Arhivelor Naţionale, în condiţiile în care trecerea timpului face tot mai 
dificilă reconstituirea stărilor de spirit generate de aceste măsuri prin 
interviuri de istorie orală. 


" Avem in vedere în special Legea nr. 3 „privind pensia de asigurări sociale” (30 
iulie 1977) și Decretul nr. 237 „privind stabilirea unor măsuri ca urmare a 
rationalizarii numărului de personal din centralele industriale, întreprinderi, 
instituţii social-culturale și alte unități socialiste de stat sau obștești”, ambele 
destinate măririi fondului de acumulare. 

? Cristina Petrescu, From Robin Hood to Don Quixote. Resistance and Dissent in 
Communist Romania, București, Editura Enciclopedică, 2013. 

3 Ana-Maria Cătănuș, Vocatia libertății. Forme de disidenté în România anilor 
1970-1980, Bucuresti, Academia Română - Institutul National pentru Studiul 


Totalitarismului, 2014. 

1. Impactul Cartei 77 în mediul intelectual românesc 

Născută din inițiativa unui grup de intelectuali cehoslovaci, Carta 
77, fără a face apel la contestarea ordinii constituționale, încerca să 
sensibilizeze opinia publică în privința respectării drepturilor omului și 
cetățeanului în interiorul legilor interne și acordurilor internaționale deja 
existente. 

În cazul României, mai putin cunoscute și oarecum puse în umbră 
de acțiunea curajoasă a lui Paul Goma de a trimite o scrisoare lui Pavel 
Kochut (unul dintre iniţiatorii Cartei 77), sunt criticile formulate în anul 
1977 de mai multi scriitori, cu privire la lipsa de libertate de exprimare, 
situație care se regăsea, în opinia lor, nu doar în România, ci în toate 
statele socialiste. Or, aceste critici nu au fost unele punctuale, aleatorii, ci 
s-au constituit într-un veritabil fenomen social, prin frecvența și 
diseminarea lor, fiind, prin urmare, atent consemnate de Securitate. 
Astfel, un amplu raport realizat de ofițerii de securitate care monitorizau 
mediile scriitoricești surprinde următoarele atitudini: 

„Henrich Wald, cercetător științific la Institutul de etnologie și 
dialectologie, Nicolae Tertulian, conferenţiar la Facultatea de filologie a 
Universităţii din București, Georgeta Horodincă, scriitoare, redactor la 
Studioul „Animafilm” au discutat despre posibilităţile solidarizării unor 
intelectuali români cu acţiunea celor din R.S. Cehoslovacia. Au făcut chiar 
referiri la eventualitatea trimiterii unei scrisori pe adresa conducerii de 
partid si de stat din tara noastră, prin care să se exprime acordul fata de 
acţiunile intelectualilor cehi, ori expedierea unor scrisori, dramaturgului 
Pavel Kochut. Cei în cauză consideră că asemenea scrisori ar putea fi 
semnate și de alti intelectuali între care au amintit pe scriitorii Geo Bogza, 
Geo Dumitrescu, Nicolae Breban, Alexandru Ivasiuc și profesorul Nicolae 
Belu. 

Scriitorul Cezar Ivănescu opina că «situația din Cehoslovacia va 
influenţa și situaţia de la noi și desigur va fi un pas spre liberalizare». Este 
de părere că «cei care au redactat Carta 77 au în multe privințe dreptate». 
Tot el a mai afirmat:«la noi nu există o mișcare de asemenea amploare, 
deoarece scriitorii sunt dezbinati». 

Scriitorul Barbu Cioculescu este de părere că «poziţia scriitorilor 
români este cu totul alta decât a scriitorilor cehi, așa că posibilitatea unei 
reacții asemănătoare n-ar putea să fie luată în discuţie, dar se pune totuși 
problema eliminării restricţiilor culturale ce s-au manifestat la noi în 
ultimii ani, fapt ce a produs neîndoielnic o nemulțumire a scriitorilor 

români». Tot el consideră că «această Cartă va avea o mare semnificație la 
recenta Conferință a statelor europene cu privire la aplicarea clauzelor 
Tratatului de la Helsinki, deoarece nu poate să existe destindere 
europeană fără a se tine seama de libertatea de exprimare a omului si, 
totodată, fără a se tine seama de dreptul firesc al omului de a-și dezvolta 
vocaţia spirituală”?. 

Din această perspectivă, se poate aprecia că o solidarizare a 
scriitorilor in fata lipsei de libertăţi nu era imposibilă, asa cum, de altfel, 
se temea și Securitatea. A lipsit, poate, o personalitate validată de 
recunoașterea internă și externă a capitalului său cultural, la care s-a 
adăugat orientarea breslei scriitoricesti mai cu seamă spre propriile 
nemulțumiri, generate de statutul material și de lupta cu forurile de 
cenzură”. 


2. Celebrarea Centenarului Independenţei României - 10 mai 1977 

Fata de celebrarea Centenarului Independenţei României la 10 mai 
1977 autoritățile comuniste au avut o grijă deosebită, organizând 
manifestări și spectacole festive. Moment de mare impact în istoria 
oricărei națiuni, câștigarea independenţei de stat nu ar fi trebuit, la prima 
vedere, să aibă conotaţii politice în contemporaneitatea anului 1977. 
Totuși, întrucât într-un regim totalitar nu există acțiune publică fără 
încărcătură politică, nici sărbătorirea centenarului independenţei nu a 
făcut excepție, atât Puterea, cât si contestatarii acesteia, încercând 


1 A.C.N.S.A.S., fond Documentar, dosar nr. 13 339, vol. 39, f. 100-100v. 

> Anul 1977 debuta cu valorizarea acţiunilor lui Virgil Tănase si Paul Goma in fata 
cercului vicios al cenzurii. Conform unei Note din 2 februarie 1977 a 
Inspectoratului de Securitate București, „imediat după ce a fost pus la curent cu 
aceste probleme [inițiativa intelectualilor cehi de a milita pentru respectarea 
drepturilor omului și cetățeanului n.n.] de către Virgil Tănase, aflat la Paris, Paul 
Goma a întocmit o moţiune de adeziune la «Charta drepturilor omului», pe care a 
expediat-o în străinătate. Scriitorul Nicolae Breban a mărturisit că, în situația în 
care nu-i va apare ultima sa carte, în circa două săptămâni, va trimite și el o 
moțiune la cauza scriitorilor din Cehoslovacia, Ungaria și Polonia”. Virgil Tanase, 
deja, își lansase la Paris, cartea „Portret de bărbat cosind în peisaj marin”, scoasă 
ilegal din ţară în anul 1973 și, pentru a cita un punct de vedere al unui critic 
literar și anume lon Negoitescu, proza sa nu avea nimic politic, acesta 
neintelegand cum „noi care suntem o cultură fără valoare, ne permitem luxul de a 
da cu piciorul, fără ezitări, unor talente care puteau consolida literatura română” 
- A.C.N.S.A.S., fond Documentar, dosar nr. 13 339, vol. 39, f. 38-38v. 

acumularea unui capital politic. De această dată, lupta s-a dat, cum era și 
firesc, pe tărâmul istoriei. 

Un fapt rămas într-o zonă a secretului, care explică, fie și parţial, 
coexistenta reconsiderării rolurilor avute de regele Carol I și I.C. Brătianu 
în acest moment istoric“, cu politizarea excesivă a celebrării acestui 
eveniment, este reprezentat de eforturile fraților lon si Dan Brătianu, fiii 
lui Constantin I.C. Brătianu pentru recunoașterea meritelor bunicului lor, 
I.C. Brătianu. 

Aceștia intenționau să trimită un substanțial memoriu șefului 
statului, Nicolae Ceaușescu, și, în situaţia în care nu vor primi un răspuns 
satisfăcător, plănuiau să se adreseze postului de radio „Europa Liberă”. 

Redactată în jurul datei de 24 februarie 1977, scrisoarea destinată 
acestui post de radio propunea deschiderea unei rubrici permanente 
intitulată „Adevărul din ultimul secol al istoriei românilor” sau „Cei 100 
ani despre care nu se spune adevărul”, prin care să fie evocate meritele 
familiei Brătianu în perioada 1848-1944. Fără a putea documenta foarte 
bine mecanismul decizional pus în mișcare pentru a anihila intenţiile 
fraţilor Ion și Dan Brătianu, cert este că, în fata eventualitatii ca cei doi să 
se adreseze „Europei Libere”, iar Ion Brătianu să intre în legătură cu Paul 
Goma, s-a decis influențarea pozitivă a celor doi. Acţiunea urma a se 
desfășura prin Ion Popescu-Puturi, directorul Institutului de studii 
istorice si social politice de pe lângă C.C. al P.C.R., întrucât contactarea lor 
de către organele Ministerului de Interne era considerată inoportună și 
ineficientă, cunoscută fiind aversiunea celor doi fraţi fata de ofițerii de 
Securitate?. 

Materializată la 1 martie 1977, încercarea directorului Institutului 
de studii istorice și social politice de pe lângă C.C. al P.C.R. de a obtura 
eforturile acestora, sub motivaţia puerilă că „sovieticii s-ar supăra grozav 
dacă ar fi evidenţiate meritele familiei lor”, a provocat o nemulțumire și 
mai mare, precipitând decizia fraţilor Brătianu de a se adresa, cu toate 
riscurile, Ambasadei Sovietice”. 


€ În paginile „Scânteii”, primele articole, dedicate acestui eveniment apar la u 
ianuarie 1977. La această dată, în articolul intitulat Independenţa patriei — cucerire 
istorică a poporului român se regăsesc doar citate din Nicolae Bălcescu, George 
Barițiu, Dimitrie Bolintineanu, Mihail Kogălniceanu („Scânteia”, nr. 10 697 din n 
ianuarie 1977, p. 3). 
7 A.C.N.S.A.S., fond Documentar, dosar nr. 13 339, vol. 39, f. 135 — 135V. 
5 Ibidem, f. 178. 
° Ibidem, f. 174. 

În cele din urmă, pe de o parte Securitatea sfârșește prin a acționa 
cu duritate pentru a preveni trimiterea de scrisori către „Europa Liberă”, 
respectiv Ambasada U.R.S.S., iar pe de altă parte, apariţia in revista 
„Magazin Istoric” (numărul din aprilie 1977) a articolului O misiune 
română în Crimeea si a altor articole dedicate lui Ion C. Brătianu a creat 
satisfacţii nepoților săi și a stins nemulțumirile acestora. În rândurile 
expediate la Paris, ginerelui său, Alexandru Misirliu, Dan Brătianu scria: 
„Aici s-a serbat cu un fast extraordinar aniversarea a 100 de ani de la 
independență și pentru prima dată președintele nostru l-a citat pe I.C. 
Brătianu înaintea lui Kogălniceanu. Faptul a produs senzaţie și constituie 
un început incurajator””’. 

Concesiile făcute de regim, prin re-evaluarea rolului jucat de 
vechea clasă politică în obținerea independenței de stat, și reacţiile 
pozitive, de satisfacţie, ale posibililor contestatari par să justifice 
cunoscutul aforism al lui Napoleon Bonaparte, conform căruia „istoria 
este versiunea evenimentelor trecute asupra cărora oamenii s-au pus de 
acord”. 


2. Conferinţa Naţională a Scriitorilor 
din 26-27 mai 1977 

Asa cum am arătat deja, mediile oamenilor de cultură erau într-o 
adevărată efervescenţă în primele luni ale anului 1977, pe fondul ecourilor 
acţiunilor initiate de intelectualii din Cehoslovacia și a iniţiativelor 
contestatare ale lui Paul Goma și Vlad Georgescu. Ca urmare, convocarea 
forului suprem de dezbatere a problemelor breslei scriitoricești a provocat 
o vie animaţie în rândul acestora, dar și îngrijorarea forurilor de partid și a 
Securităţii. 

Ca o etapă premergătoare, Conferinţa Naţională a Scriitorilor a 
fost precedată de adunarea generală a Asociaţiei Scriitorilor din București 
din 22 aprilie 1977, ce reunea 65% din totalul membrilor titulari ai breslei 
scriitoricesti. 

Atitudinile cristalizate si opiniile exprimate cu ocazia acestui 
eveniment sunt deosebit de grăitoare pentru starea de spirit a unui 
segment important al intelectualitatii românești din epocă. Ca urmare, 
conferința este importantă pentru istoric din cel putin două motive. În 
primul rând, prin intermediul monitorizărilor efectuate de Securitate cu 
acest prilej poate fi cunoscută îndeaproape starea de spirit a scriitorilor 


° Ibidem, f. 245. 

înaintea desfășurării Conferinței Naţionale. Apoi, foarte semnificativ 
pentru noile raporturi de putere ce se doreau a fi instaurate, acum a avut 
loc o primă încercare a conducerii Consiliului Culturii și Educaţiei 
Socialiste de a impune Asociaţiei, fără consultarea membrilor săi, lista 
candidaților care urmau să fie aleși cu ocazia Conferinței Naţionale în 
Consiliul de Conducere al Uniunii. 

În ceea ce privește starea de spirit, mare parte a nemulțumirilor se 
cristalizaseră, potrivit documentelor, în jurul spaţiului tot mai limitat al 
afirmării literare, mai precis, erau denuntate permanent practicile 
birocratice ale forurilor de cenzură, remuneraţia insuficientă primită ca 
drept de autor, numărul mic al revistelor literare, indicatia ca scriitorii 
pensionabili să-și exprime opțiunea, fie pentru pensie de la Uniunea 
Scriitorilor, fie pentru pensie de la stat, alături de imposibilitatea ca 
aceasta din urmă să fie completată cu cea de la Uniune". 

Din Buletinele întocmite de Direcţia I a D.S.S. pentru conducerea 
superioară de partid, Nicolae Ceaușescu cunoștea foarte bine aceste stări 
de spirit exprimate în diverse cercuri în preajma Adunării Generale a 
scriitorilor din București”. O dovadă în acest sens o constituie mesajul său 
liniștitor de la Conferința Naţională”, mai ales în privinţa aspectelor sus- 


" Notă din 25 mai 1977 în A.C.N.S.A.S, fond Documentar, dosar nr. 13 339, vol. 40, 
f. 149V. 
2 Nota nr. 0068446 din 23 mai 1977 privind comentariile înregistrate dupa 
Adunarea Generală a Asociației Scriitorilor din Bucureşti poartă şi rezoluția 
olografă referitoare la înaintarea a câte un exemplar către: Nicolae Ceaușescu, 
Cornel Burtică, Dumitru Popescu, Ion Stănescu, Miu Dobrescu (Idem, dosar nr. 
u8, vol. 3, fila 375). Pentru Conferința Națională a Scriitorilor sau „Acțiunea Lira” 
este elaborat un plan care, alături de măsurile informativ-operative intrate deja în 
uzanta supravegherii unui astfel de eveniment, a dispus organizarea de către 
Direcţia a-l-a a unui dispecerat care a centralizat toate informaţiile, în vederea 
exploatării lor operative, dar mai ales, avea misiunea ca împreună cu Centrul de 
Documentare și Informare să întocmească Buletinele destinate conducerii 
superioare de partid și de stat în perioada 22 - 28 iunie 1977 (Ibidem, ff. 163-164). 
3 În „Cuvântarea Secretarului General al Partidului cu prilejul Conferinţei 
Naţionale a Scriitorilor”, unele dintre primele precizări concrete au invocat 
recentele, de atunci, Hotărâri ale C.C. al P.C.R. cu privire la sporirea retributiei 
reale cu 30% în cincinalul 1976-1980, fata de 18-20% cât era prevăzut în 
Directivele Congresului al XI-lea, dar și, creșterea, în paralel, a pensiilor. 
Producţia de carte era plasată într-o evoluţie ascendentă, fata de anul 1949, ca 
element de limitare, prin contrast, a ostilitatii auditoriului („Scânteia”, nr. 10 814 
din 27 mai 1977). 

menționate, mai putin a celor ideologice. Desigur, acesta trebuie privită 
drept o concesie de moment, în măsura în care evenimentul se produce pe 
fondul ultimelor reflexe ale „Mișcării Goma”5. Alături de păstrarea 
aparentelor privind respectarea drepturilor omului si cetățeanului și, în 
strânsă legătură cu aceasta, pentru Nicolae Ceaușescu era la fel de 
importantă, mai ales în interior, evitarea, pe cât posibil, a identificării 
altor scriitori cu experienţele cenzurale ale nepublicabilului Paul Goma și 
a radicalizării acestora în fata restrângerii unor drepturi. 

Ca urmare a informaţiilor oferite de Securitate, lipsa de ecou a 
„Mișcării Goma” în rândurile confratilor săi era la fel de bine cunoscută 
conducătorului partidului și statului, multi dintre aceștia considerându-l 
pe Paul Goma drept un scriitor lipsit de valoare literară, ceea ce explică nu 
doar referintele negative asupra sa, dar și crescendo-ul acestora. 

În aceeași Conferință Naţională, Nicolae Ceaușescu a invocat 
necesitatea dezvoltării patriotismului revoluționar în raport cu aspiraţia la 
o viata ușoară, al cărei pret este, adesea, trădarea de patrie, rolul societăţii 
și al colectivelor de muncă în combaterea abaterilor, pentru ca, la final, să 
afirme transant că „împotriva uscăturilor trebuie să actionam, să le 
inlaturam””. 

Desigur, astfel de afirmaţii transante nu veneau „din senin”. La o 
cercetare atentă a măsurilor derulate până atunci în domeniul cultural, se 


"1 O imagine completă asupra raporturilor ideologice dintre autorități și scriitori 
realizează Cristian Vasile în studiul Sub presiunea unui rechizitoriu ideologic: 
Literatura română la finele anilor 1970. Câteva considerații, în Academia Română, 
Institutul de Istorie „Nicolae Iorga”, „Revista Istorica”, nr. 3-4 (mai-august), 
București, Editura Academiei Române, Bucuresti, 2015, pp. 333-344. 
5 Istoricul Cristian Vasile consideră că, alături de protestele externe, eliberarea 
din detenţie a lui Paul Goma la 6 mai 1977 a avut în vedere și păstrarea 
aparentelor în preajma apropiatei Conferințe Nationale a Scriitorilor. Fapt mai 
puţin cunoscut, pretextul pentru amânarea acesteia pentru sfârșitul lunii mai, 
fără a exclude și o ultimă încercare de domolire a mediului literar, a avut la bază 
invocarea propunerilor lui Eugen Barbu privind un nou statut al scriitorilor și un 
nou mecanism de administrare a fondurilor Uniunii, propuneri făcute în cadrul 
unei întâlniri din data de 21 aprilie 1977 între conducerea superioară de partid și 
membri ai Biroului Uniunii Scriitorilor. Cum notele întocmite de fosta Securitate 
abundă în surprinderea reacţiilor scriitorilor fata de aceste propuneri, se poate 
conchide că atenţia acestora era axată mai degrabă asupra propriei condiţii, decât 
asupra cazului Goma (A.C.N.S.A.S., fond Documentar, dosar nr. 13 339, vol. 40, ff. 
24-26). 
© Scânteia”, nr. 10 814 din 27 mai 1977. 

poate observa că bazele cursului dogmatic, ce avea să fie intensificat în 
etapa următoare, au fost puse cu mult înainte de Conferința Naţională din 
26-27 mai 1977 și au fost dublate de restricţii de tot felul, începând chiar 
cu prima parte a anilor 1970. 

Așa cum arătam, un al doilea motiv pentru care conferinţa trebuie 
studiată cu atenţie îl reprezintă faptul că, în cursul desfășurării sale, 
rezistența scriitorilor a înlăturat, cel putin pentru moment, întărirea 
controlului politic. 

Altfel spus, profitând de mesajul linistitor adresat de Nicolae 
Ceaușescu participanţilor, participanţii la lucrări au reușit să impună 
menținerea unui sistem electiv pentru desemnarea conducerii. Ca urmare, 
această conferinţă a fost ultima în care membrii Consiliului de Conducere 
al Uniunii Scriitorilor au fost aleși prin votul delegaților. Mai mult decât 
atât, în urma unei propuneri făcută de Dan Deșliu, unii scriitori, membri 
ai C.C. ai P.C.R., au fost excluși din organele de lucru ale Uniunii”. 


7 Potrivit Notei nr. 001890 din 27 mai 1977, „poetul Dan Desliu a propus 
eliminarea din prezidiu a acelor scriitori care nu au mandat de delegat, referindu- 
se la aceia care au fost propuși numai pentru că ar ocupa funcţii de conducere în 
aparatul de partid și de stat. A făcut apel la aplicarea principiului democraţiei și 
rolul suveran al adunării generale și nu al impunerii din afară. A fost susținut de 
poeţii lon Nicolescu, lon Gheorghe, Dorin Tudoran, Sânziana Pop, Nicolae 
Dragoș, prin luări de cuvânt sau intervenții din sală. În aceeași ordine de idei, 
scriitorul Geo Bogza a cerut să se pună la vot propunerea făcută de Dan Deșliu și 
să se extindă și asupra tuturor organelor de lucru ale Conferinţei. Încercările 
președintelui Uniunii Scriitorilor, Virgil Teodorescu, de a menţine listele de 
propuneri inițiale nu au dat rezultate, sala votând, aproape în unanimitate, 
propunerile lui Den Deșliu și Geo Bogza. Unii scriitori apreciază că propunerile 
făcute au avut ca scop eliminarea din prezidiu și din organele de lucru a 
scriitorilor Eugen Barbu, Adrian Păunescu, Ion Dodu Balan, Ion Popescu Puturi si 
a altora, care nu au fost alesi ca delegati la Conferinta. Un alt incident s-a produs 
în momentul în care s-a pus la vot aprobarea Comisiei de propuneri pentru 
organele de conducere ale Uniunii Scriitorilor, când prozatorul Mircea Micu și-a 
exprimat temerea că aceștia se vor autopropune, poetul lon Gheorghe a cerut 
micșorarea numărului lor cu o treime, iar alti scriitori au solicitat alegerea 
membrilor acestei comisii în cadrul lucrărilor, prin vot. Numai intervenţia lui Geo 
Bogza a reușit să liniștească atmosfera, acesta explicând că, de fapt, comisia este 
emanatia secțiilor care au avut sarcina de a delega reprezentanţi în Comisia de 
propuneri. [...] Participanţii au apreciat prin aplauze cuvântul poetului Nichita 
Stănescu, când acesta a făcut referiri la: «apariţia unor cazuri artificiale din rândul 
scriitorilor, deoarece aceștia creează problematici, dar, în realitate, vinovaţi de 
cazuri sunt cei care în loc să muncească, păzesc munca altora» sau «mai avem 

Toate acestea ne determină să conchidem că, desfășurată în 
contextul anului 1977, Conferința Naţională din 26-27 mai 1977 a avut o 
semnificație aparte, marcând o victorie tactică a scriitorilor în faţa Puterii 
și suspendând, pentru moment, deteriorarea relației dintre Partid si 
scriitori. 


4. Hotărârea C.C. al P.C.R. privind desființarea Comitetului 
de Stat pentru Presă și Tipărituri (25 iunie 1977) 

La Conferinţa Naţională a Scriitorilor din 26-27 mai 1977, Nicolae 
Ceaușescu nu face referiri explicite în privința cenzurii. Au fost invocate, 
ca formă democratică de analiză și dezbatere, cenaclurile literare, ceea ce 
a lăsat impresia participanţilor că „legea dreptului de autor și mărirea 
tirajului publicaţiilor nu au făcut obiectul cuvântării și i-a determinat să 
concluzioneze că aceste probleme n-ar fi în atenţia forurilor 
competente”. 

În fapt, la respectiva conferință Nicolae Ceaușescu a ocolit abil o 
tratare în detaliu a problemei complexe a mecanismelor de cenzură, 
întrucât ar fi însemnat să recunoască relativismul deciziilor în domeniul 
editorial. 

Deselor reorganizări din domeniul editurilor și presei petrecute 
începând cu anii '70 li se adăugau aspecte particulare, caracteristice unei 
realități în care resursele editoriale au fost limitate constant. 

O notă din 29 iunie 1977 consemna imediat după Conferința 
Scriitorilor nemulțumirile scriitorilor, deoarece erau înlăturați sau 
amdnati în momentul întocmirii planurilor editoriale, „prioritate având 
cei cu relaţii”. În fapt, scriitori precum Eugen Barbu, Adrian Păunescu, 
Dinu Săraru obțineau aprobări pentru continuări de tiraje, ceea ce 
conducea la diminuarea fondului nescriptic al editurilor, astfel încât 
acestea erau nevoite fie să remunereze alti scriitori cu sume minime, fie să 
nu-i mai poată publica”. 

Evoluţia Direcţiei Generale a Presei și Tipăriturilor merită o 
analiză aparte, în primul rând pentru că instituţia a depins, mai ales după 
preluarea puterii de către Nicolae Ceaușescu, indestructibil de fluxurile și 
refluxurile ideologice, fiind un barometru exact al evoluţiilor ideologice. 
Ca urmare, chiar dacă imaginea globală este aceea a diminuării activităţii 


prea putin de trăit pentru a putea fi taxati ca necinstiti»” - A.C.N.S.A.S., fond 
Documentar, dosar nr. 13 339, vol. 40, f. 160-160v. 
18 
Idem, dosar nr. 18, vol. 3, f. 13. 
° Ibidem, ff. 188-189. 

sale, instituția trebuie privită în contextul politic diferit în care-și exercita 
atribuţiile. 

Apoi, instituțiile subordonate cenzurii în domeniul cărții nu și-au 
propus a-i demonstra inutilitatea, pur și simplu, dimpotrivă, controlul 
ideologic se înăsprește, mai ales după 1971, iar organizarea cenzurii se 
multiplică în dispunerea sa pe verticală, așa cum este ea descrisă de 
Monica Lovinescu, de la prima vamă, editura însăși, până la „Consiliul 
Zeilor” (Comitetul Central) la care soseau manuscrisele aflate în litigiu”. 

Pe de altă parte, existența Direcţiei Generale a Presei și 
Tipăriturilor nu poate fi separată de cadrul general al constrângerilor 
bugetare care afectau întreg spaţiul cultural. Chiar în momentul 
desființării Direcţiei Generale a Presei și Tipăriturilor se efectuau reduceri 
de personal în sistemul editorial, sub masca reorganizărilor”, după ce, cu 
doi ani înainte, acestea afectaseră deja 45% din angajaţii acestuia”. 

Totodată, din punctul nostru de vedere, Hotărârea C.C. al P.C.R. 
privind desființarea Comitetului de Stat pentru Presă și Tipărituri (25 
iunie 1977) trebuie privită și în dinamica înregistrată în plan internațional 
după 1975, și anume relansarea periodică de către Occident a unor 
adevărate cruciade pentru apărarea drepturilor omului, acţiuni cărora 
regimul politic de la București le opunea, total inadecvat, revenirea la un 
program transformist de creare a unei lumi noi după modelul clasic 
marxist, axat pe rolul proletariatului drept clasă conducătoare, program 
camuflat inabil prin unele măsuri precum ,,desfiintarea” cenzurii. 

Post-factum, având în vedere reconfigurarea ulterioară a 
mecanismelor de editare, sigur că Hotărârea C.C. al P.C.R. în privința 
desființării Comitetului de Stat pentru Presă și Tipărituri nu a echivalat cu 
dispariția cenzurii. Reacţiile de moment ale scriitorilor după desființarea 
instituției sunt însă surprinzătoare, dominate de un rationalism plin de 
scepticism, reliefând mai degrabă o mentalitate îndreptată spre ordine 
decât una neconformistă. 

Există un fel de unanimitate evidentă în afirmarea respingerii 
arbitrariului celor care ar fi urmat să exercite cenzura, în asemenea 
măsură încât, paradoxal, valorizează instituţia tocmai desființată. lată 
câteva exemple extrase din multitudinea de note și rapoarte informative 
întocmite de Securitate pe acest subiect: 


2 Monica Lovinescu, O istorie a literaturii române pe unde scurte, 1960-2000, 
București, Editura Humanitas, 2014, p. 141. 
* A.C.N.S.A.S., fond Documentar, dosar nr. 13 339, vol. 40, ff. 313-314. 
* Ibidem, vol. 39, f. 45. 

„Spre deosebire de lectorii de la C.P.T., redactorii din edituri nu au 
aceeași competenţă profesională și nici posibilități de informare asupra 
unor probleme politico-ideologice curente” (Aurel Martin, director 
general adjunct al Centralei editoriale și Teodor Virgolici, redactor șef al 
Editurii „Minerva”); „desființarea C.P.T. este de natură să creeze mari 
greutăţi scriitorilor, desi, chiar unii dintre ei au cerut-o. Până acum - 
spune el - exista garanţia că lectura finală a manuscriselor era făcută de 
oameni orientati politic, competenţi și neutri” (Gheorghe Pitut); „sunt 
îngrijorat cu privire la prevederea care stipulează că editurile vor da viza 
de tipar, deoarece deși conducerea este colectivă, răspunderea pentru 
puritatea ideologică a unei cărți va cădea în sarcina redactorului sau a 
directorului” (Valeriu Râpeanu); „cum se vor discuta cărţile în Comitetul 
Oamenilor Muncii, din care fac parte și oameni fără pregătire de 
specialitate” (Cornel Popescu, redactor șef la Editura „Cartea 
Românească”); „o cenzură între confrati ar fi mult mai gravă, dată fiind 
incompetenta, invidiile și subiectivismul ce s-ar dezlantui cu aceste ocazii, 
mai ales că niciodată scriitorii nu au avut diferende cu Direcţia Presei, ci 
cu organele intermediare, formate tocmai din scriitori care făceau parte 
din partide adverse sau din găști ce foloseau scaunul administrativ pentru 
politica lor de gașcă” (Dinu Săraru); „preconizatele măsuri nu ar fi utile, în 
sensul că, de teama unor greșeli ideologice, editurile nu vor da avizul, iar 
lucrările vor aștepta multi ani până vor putea apare” (Alecu Ivan Ghilia) >. 

Evident, nu doar teama de incompetenta și omniprezenta fugă de 
răspundere erau de natură a-i ingrijora pe scriitori. Nelinisti la fel de 
intense le provoca și spectrul plătirii unor polite personale și al 
intensificării războaielor fratricide din breaslă: 

„Procesul tipăririi unei cărți va dura circa 10 ani, ceea ce înseamnă 
că nimeni nu va mai publica nimic. Dacă o carte a mea trebuie să fie citită 
de Marin Preda, ea va apare după moartea mea” și „actualul sistem al 
consiliilor de conducere la edituri, ziare, reviste, Uniunea Scriitorilor este 
o utopie și nu poate fi aplicabil. Uniunea nu este un organism de 
dezbatere, se vor ridica scriitori împotriva scriitorilor” (Fănuş Neagu)'*. 


3 A.C.N.S.A.S., fond Documentar, dosar nr. 13 339, vol. 40, ff. 289-290. 

%4 Ibidem, vol. 42, f. 12 v. Evolutiile ulterioare ale raporturilor dintre scriitorii care 
ocupau funcţii de redactor de editură și scriitorii dornici să-și publice creaţiile au 
fost ambigue, fiind marcate tocmai de o domnie a arbitrariului. De exemplu, Ana 
Blandiana considera că „acești scriitori, o bună parte din ei cel puţin, deși erau 
redactori de editură, aveau aceleași sentimente și aceeași poziție estetică și 
politică cu scriitorul care venea și le aducea manuscrisul. Și atunci începea să 

272 


Anul 1977: Reformele Puterii şi opoziția societății româneşti 


Unanimă era și opinia că, prin noile mecanisme de avizare, 
lucrurile vor fi foarte mult tergiversate: „aşa cum sunt preconizate 
consiliile de conducere ale editurilor, vor fi organisme greoaie care nu se 
vor putea întruni în plen decât rareori, ajungându-se la o colaborare prin 
corespondență” (Gheorghe Zarafu, Editura „lon Creangă”); „nu s-a 
clarificat care va fi raportul între edituri și uniunile de creaţie - editurile 
beletristice vor primi manuscrise numai de la Uniunea Scriitorilor sau și 
de la asociaţiile scriitorilor din tara? iar dacă editura nu va mai avea 
posibilitatea de a discuta direct cu autorul manuscrisului, ci prin 
intermediul cenaclurilor sau asociaţiilor, va conduce la mari întârzieri și la 
diminuarea răspunderii” (Alexandru Georgescu și Delia Damirescu de la 
aceeași editură)"; „actuala forma de cenzură este inaplicabilă, apoi, cum 
se poate citi un roman în cenaclu?, Tot editurile vor dispune, prin 
director, ca și până acum, iar membrii consiliilor vor afla că romanul este 
bun, dacă directorul spune că e bun. În orice caz, termenul de apariţie a 
cărții a fost lungit prin noile hotărâri, însă, problema nu trebuie să 
îngrijoreze, deoarece foştii ostași ai partidului, cenzorii, vor reuși să 
introducă din nou cenzura, fiindcă este imposibil să agonizeze o instituţie 
care de fapt este tânără și viguroasă și care, de altfel, continuă să existe” 
(Nina Cassian)“. 

Prezentarea temerilor individuale si colective ocupă un loc 
important în notele întocmite de fosta Securitate, iar un punct de vedere 
precum cel al lui Titus Popovici este mai degrabă o excepţie: „scriitorul nu 
trebuie să fie îngrijorat de noile dispoziţii privind desființarea cenzurii, 
înfiinţarea consiliilor de conducere din edituri, deoarece, această situaţie 
va dura doar un an - un an și jumătate și se va reintra în normal, deoarece 
nu se poate ca aceste organisme să acopere cărțile scriitorilor”. 

Nu în ultimul rând, sincopa instituțională a funcționării cenzurii, 
nu avea cum să nu producă efecte de moment. Așa se face că în memoria 


funcţioneze un fel de complicitate între scriitor și redactor, împotriva cenzurii”. 
Pe de altă parte, un specialist precum Nicholas Harrison, referindu-se la această 
„complicitate”, ajungea la concluzia că „în unele tari din blocul de est mesajele 
subversive din operele autorilor vis-a-vis de politica guvernului «s-au dovedit a fi 
mai degrabă colaborare decât rezistenta»” - apud Instituția cenzurii comuniste în 
România. 1949-1977, vol. I, ediţie, prefaţă si note de Liliana Corobca, Oradea, 
Editura Ratio et Revelatio, 2014, p. 21. 
35 A.C.N.S.A.S., fond Documentar, dosar nr. 13 339, vol. 42, f. 18. 
© Ibidem, f. 242. 
“7 Ibidem, f. 12. 

unor scriitori și istorici, scurta perioadă de tranziţie de până la începutul 
anului 1978, rămâne drept una în care „anumite reviste au scăpat 
controlului «cenzurii de după cenzura»””*. 

La fel de adevărat este și faptul că, în anumite situaţii punctuale, s- 
a acţionat imediat, ceea ce denotă că performanţa organizatorică a unui 
sistem puternic ierarhizat și îndelung rodat era remarcabilă, chiar în lipsa 
uneia dintre verigile sale. La 5 august 1977, în urma unor verificări C.F.L., 
Centrala  Editorială dispunea, prin intermediul conducerii Editurii 
Univers, rezilierea contractului cu traducătorul Paul Danielopol și implicit 
amânarea publicării Originii miturilor de Mircea Eliade, lucrare aflată pe 
lista secretariatului C.C. al P.C.R. pentru a vedea lumina tiparului în acel 
an”. 

Într-un mod asemănător, o dispoziție a Consiliului Educației și 
Culturii Socialiste din jurul datei de 1 octombrie 1977 solicita redactorilor 
Serviciului de sinteze și coordonare tematică a Centralei editoriale și 
directorilor de edituri identificarea lucrărilor referitoare la monumente cu 
caracter religios și retragerea acestora din librării și planuri editoriale, în 
final, totalul titlurilor propuse ridicându-se la 178, din care 141 erau editate 
iar 37 se aflau în lucru”. 

Aşadar, cenzura nu era imposibilă în acest interval de tranziţie în 
care contau doar aparențele. Mai mult decât atât, nu riscăm să exagerăm 
în susținerea afirmației că Nicolae Ceausescu nu a abdicat nici o clipă de 
la controlul exercitat asupra informaţiei. Propunerile pentru modificarea 
unor acte normative, decurgând din aplicarea hotărârii cu privire la 
activitatea de informare a opiniei publice din cadrul Sedintei Biroului 
Politic Executiv al C.C. al P.C.R. din 1 octombrie 1977 anunțau penalizări 
juridice, solicitare făcută chiar de șeful statului, numai că, spre deosebire 
de alte legislații practicate „în toată lumea”, ideea de prejudiciu adus 
politicii interne și externe era atât de largă încât permitea suspendarea 
oricărei publicaţii. Apoi, problema răspunderii structurilor redactionale 
este reluată din plin, alături de colegiul de redacţie care funcționa pe 
lângă fiecare publicație constituindu-se un consiliu de conducere, acesta 
din urmă format doar din personalul acestora. 

Evident, plasat peste toate acestea se regăsea Consiliul Culturii și 
Educaţiei Socialiste, cu o activitate, pe alocuri, recalibrată, înglobând 
alături de îndrumarea ideologică, responsabilitatea planului editorial și 


* Vasile Cristian, op. cit., p. 338. 
“9 A.C.N.S.A.S., fond Documentar, dosar nr. 13 339, vol. 42, ff. 84. 
3 Ibidem, ff. 300-302. 

implicit a cenzurii”. Toate aceste preconditii cu rol în asigurarea 
controlului fiind îndeplinite, legal, existența Comitetului pentru presă și 
tipărituri a încetat la 26 decembrie 1977, când a fost publicat Decretul nr. 
472 al Consiliului de Stat”. 


5. Reorganizarea învățământului profesional, liceal și 
universitar 

În cazul reorganizării învățământului din anul 1977, studiile de 
istorie recentă au evidenţiat, de regulă, acele aspecte care compun 
exceptionalismul său: limitarea drastică a disciplinelor umaniste și 
politehnizarea învățământului liceal și superior”. Aceste aspecte, 
incontestabile, ridică însă câteva probleme, cum ar fi analizarea atentă a 
evoluţiei economiei României, care necesita anumite specializări si 
perfectionari, sau a evoluţiei explozive din anii anteriori a specializărilor 
umaniste la nivel liceal. Totodată, reacţiile părinţilor, ale studenţilor și 
elevilor, ale corpului didactic și, în general, a oamenilor de cultură, au fost 
insuficient puse în lumină. 

De asemenea, mai gravă decât limitarea anumitor discipline sau a 
introducerii unor perioade compacte de practică (însoţită de o diminuare 
a timpului de studiu pentru acele materii ce asigurau pregătirea generală) 
ni se pare a fi organizarea învățământului liceal pe două trepte. Sistemul 
de organizare a selecției pentru treapta a II-a a eliminat, nu de puţine ori, 


3 A.N.LC., fond C.C. al P.C.R., Secţia Cancelarie, dosar nr. 13/1977, ff. 51-52; vezi și 
„Buletinul Oficial al Republicii Socialiste România”, nr. 127 din 28 noiembrie 1977, 
p. 2. 
32 „Buletinul Oficial al Republicii Socialiste România”, nr. 138 din 26 decembrie 
1977, p.4. În paralel, pentru a pune de acord desființarea Comitetului pentru 
presă și tipărituri cu menţinerea controlului asupra informaţiei au fost emise și 
Decretul nr. 471 al Consiliului de Stat pentru modificarea Legii Presei în R.S.R. 
(Legea nr. 4/1974); Decretul nr. 473 al Consiliului de Stat privind organizarea și 
funcţionarea Radioteleviziunii Române și Decretul nr. 474 al Consiliului de Stat 
privind organizarea și funcţionarea Agenţiei Române de Presă - Agerpress - 
ibidem. 
3 Trebuie subliniat faptul că măsurile initiate în 1977 nu au fost deloc o surpriză. 
Încă de la Congresul al XI-lea al P.C.R. (25-28 noiembrie 1974) Nicolae Ceaușescu 
anunţase că dezvoltarea economiei impune o adaptare a sistemului de 
învățământ astfel că, în viitor, liceele industriale și agricole „urmează să cuprindă 
cel puţin 70% din numărul total al elevilor” - Nicolae Ceaușescu, România pe 
drumul dezvoltării societății socialiste multilateral dezvoltate, vol. XI, Editura 
Politică, București, 1975, p. 63. 

tocmai pe acei elevi care, în urma examenului de admitere la liceu - 
treapta I, intrau la anumite profile cu medii mai mari decât elevii 
repartizaţi, în ordinea mediilor, la profilele următoare, mai putin 
atrăgătoare. 


5.1. Învăţământ liceal sau învățământ profesional? 

La fel ca multe alte măsuri legislative, adoptarea unui nou act 
legislativ care să reglementeze învățământul liceal și cel profesional a fost 
precedată de ample controale în teritoriu și de o analiză minuțioasă a 
rezultatelor obținute. De exemplu, într-o sinteză a raportului întocmit de 
Ministerul Educaţiei și Învăţământului asupra activității desfășurate în 
anul scolar și universitar 1976-1977 se retineau următoarele deficienţe: 

„lipsa de concordanţă între structura rețelei de învățământ liceal și 
superior și necesarul forței de muncă; insuficienta legare de practică, de 
producţie, de cercetare a unor cadre didactice, a conţinutului lecţiilor, a 
manualelor școlare și a cursurilor universitare; instruirea practică a 
elevilor și studenţilor în unele școli și facultăți s-a desfășurat la un nivel 
scăzut; puţine cadre din producţie, din cercetare, din activul de partid și 
de stat au fost atrase la activitățile desfășurate în unitățile de învățământ; 
o parte a cadrelor didactice de științe sociale nu cunosc nemijlocit 
activitatea concretă din unitățile economice, în conținutul unor lecţii la 
aceste discipline s-au menţinut numeroase teze teoretico-abstracte; unele 
cadre didactice de la celelalte discipline cuprinse în planurile de 
învățământ n-au reușit ca, odată cu transmiterea cunoștințelor de 
specialitate, să contribuie în măsura cuvenită la formarea unor convingeri 
materialist-stiintifice despre viata, la educarea patriotică și revoluționară a 
elevilor și studenţilor; nu s-a asigurat întotdeauna un climat de muncă și 
disciplină, un înalt spirit de exigenta revoluționară în toate unitățile de 
învățământ **. 

Pornind de la astfel de constatări, restructurarea și organizarea 
învățământului liceal - așa cum o relevă stenograma ședinței Biroului 
Permanent al C.C. al P.C.R. din ziua de 6 iunie 1977 - a fost gândită pe o 
structură profund ierarhică, amintind de principiile pe care taylorismul 
încerca să le impună în organizarea industrială în prima jumătate a 
secolului al XX-lea. 

Învățământul liceal urma a fi organizat pe „tipuri si profiluri”, in 
funcţie de necesitățile de pregătire a forței de muncă, potrivit planului de 


3 A.N.L.C., fond C.C. al P.C.R., Secţia Propagandă si Agitatie, dosar nr. 2/1977, ff. 
62-63. 

dezvoltare economico-socială a ţării. Erau avute în vedere următoarele 
tipuri de licee: 

a) Licee industriale; 

b) Licee agronomice și silvice 

c) Licee economice și de drept administrativ; 

d) Licee sanitare; 

e) Licee de matematică-fizică; 

f) Licee de științe ale naturii; 

g) Licee pedagogice; 

h) Licee de filologie-istorie; 

i) Licee de arta. 

Învățământul liceal se organiza pe trepte: treapta I, parte 
integrantă în învățământul obligatoriu de 10 ani, cuprindea clasele a IX-a 
și a X-a, în vreme ce treapta a Il-a cuprindea clasele a XI-a si a XII-a 
pentru învățământul de zi și clasele XI-XIII, pentru învățământul seral”. 

Reglementarea învățământului liceal pe două trepte de calificare 
era rezumată de Cornel Burtică, în respectiva ședință, astfel: „s-a mers pe 
principiul că în 10 ani el poate să învețe anumite meserii de bază. Dar 
pentru a deveni muncitor cu înaltă calificare, fie urmează liceul treapta a- 
II-a, fie școala profesională. Asta a fost ideea. Urmând liceul, în afara 
faptului că este calificat, are dreptul la învățământ superior, iar dacă 
urmează școala profesională are meserie și pe urmă poate urma liceul la 
seral. Acesta a fost principiul pe care s-a mers”. 

Nota explicativă care a însoţit Decretul nr. 207 din 12 iulie 1977 
„privind organizarea și funcționarea învățământului liceal” furnizează 
date precise în privința restructurării rețelei liceelor. Din cele 414 licee 
real-umaniste, 152 au fost transformate în licee industriale, 44 în licee 
agro-industriale, 99 în licee de matematică-fizică, 30 în licee pedagogice și 
de științe social-filologice, 1 liceu economic de contabilitate și comerț, 30 
urmau să fie comasate cu alte licee, iar 58 să fie transformate în filiale ale 
liceelor industriale și agro-industriale, numai cu treapta L%. 

În total, pentru anul 1977/1978, urmau să funcţioneze 969 licee, 
plus patru licee militare și 19 licee pentru deficienti recuperabili și minori 


3 Trecerea la organizarea învățământului liceal pe două trepte a fost stabilită în 
ședința Comitetului Politic Executiv al C.C. al P.C.R. din 13 aprilie 1976. 
3° A.N.LC., fond C.C. al P.C.R., Secţia Cancelarie, dosar nr. 64/1977, f. 126. 
„Buletinul Oficial”, nr. 67, 12 iulie 1977. 
3° ANII.C., fond C.C. al P.C.R., Secţia Cancelarie, dosar nr. 64/1977, f. 27. 

cu tulburări de comportament. O situație comparativă cu anul școlar 
1976/1977, cuprinsă în același document, se prezenta astfel*: 


1976-1977 1977-1978 

Total licee, 1075 Total licee, 969 

dintre care dintre care 

Licee industriale 427 Licee industriale 571 

Licee 89 Licee 137 

agroindustriale agroindustriale și 
silvice 

Licee silvice 5 

Licee economice | 48 Licee economice | 40 

de contabilitate și de contabilitate si 

comerț comerţ 

Licee sanitare 23 Licee sanitare 23 

Licee real- | 414 Licee de | 197 

umaniste matematică-fizică 

Licee pedagogice 41 Licee pedagogice și | 69 
de științe sociale- 
filologice 

Licee de artă 28 Licee de artă 22 


Se adaugă acestor statistici si faptul că structura noilor planuri de 
învățământ prevedea ca disciplinele tehnice și tehnologice să primească o 
pondere de 36-47%; instruirea practică să reprezinte 1/3 din totalul orelor 
(în treapta I, câte n săptămâni anual, iar în treapta a Il-a câte 13 săptămâni 
anual), în timp ce pentru disciplinele care asigurau pregătirea generală 
fusese prevăzută o pondere de 25-32%*°. 

Primele noastre observaţii sunt legate de ponderea disciplinelor 
tehnice și tehnologice, care atingea 36-47%, deoarece în cursul perioadelor 
de pregătire generală, cumulate, ca număr de ore, acestea nu au ajuns 
niciodată la procentul sus-mentionat. 

Pe de altă parte, aceeași notă explicativă ne oferă o sumă esenţială 
de date, care, nuantate, ne îngăduie, fie si în cadrul abstract al raportărilor 
statistice, introducerea ca obiect al analizei noastre a destinelor 


39 Ibidem, f. 126 v. 
4° Ibidem, f. 82. 

individuale prinse în rigoarea implacabilă a acestei restructurări în trepte 
profesionale, nu de educaţie. 

În anul școlar 1976/1977 urmau să absolve treapta I de liceu 
(clasele IX-X) un număr de 240.000 elevi, repartizați astfel: pentru 
continuarea studiilor liceale în urma treptei a-II-a de liceu 125.000 elevi 
(52%); pentru învățământ profesional 87.000 (36,2%); în producţie 28.000 
(1,8%). Era prevăzută și posibilitatea de a urma cursuri serale - pentru 
60.000 elevi - sau fără frecvență, pentru 19.000". 

În fapt, liceele funcționau, conform noului decret, cu două sau trei 
profiluri. În acest context, din punctul nostru de vedere, un element care 
trebuie evidenţiat este reprezentat de un anumit regres vocational si 
social pe care îl implica o astfel de organizare a educaţiei pe criterii 
profesionale. De pildă, un liceu de chimie industrială, pornea în clasa a- 
IX-a cu un număr de 2 clase profil electrotehnic, 3 clase profil mecanic și 5 
clase profil chimie industrială. Conform planului de școlarizare, în treapta 
a-ll-a de liceu rămâneau 1 clasă profil electrotehnic, 2 clase de mecanică 
și, în cel mai bun caz, 3 clase de chimie industrială. În foarte multe cazuri, 
în primele două clase cu profil electrotehnic se intra în urma examenului 
de admitere în liceu cu mediile cele mai mari, pentru ca injumatatirea 
operată de treapta a-ll-a de liceu, pe baza unui concurs, să elimine de la 
cursurile liceale de zi o parte a acestor dintre cei mai buni elevi. Situaţia 
devenea și mai dramatică în privința liceelor sanitare, foarte solicitate în 
perioadă, la care se intra cu medii dintre cele mai mari. 

Totuși, sistemul fusese gândit pornindu-se de la două premise 
corecte: în primul rând, elevii înscriși în treapta I la un profil considerat 
bun urmau să fie motivaţi suplimentar pentru ca, în urma concursului de 
admitere în treapta a Il-a, să-și păstreze locul. În acest fel, finalizarea 
liceului la profilurile cele mai solicitate era posibilă doar pentru elevii care 
dovedeau că depun interes constant pentru pregătirea în respectiva 
meserie. 

În al doilea rând, se dorea acordarea unei a doua șanse tinerilor 
care, din varii motive, nu putuseră să urmeze clasele a IX-a și a X-a la 
liceul unde ar fi dorit”. Ca atare, la concursul de admitere în treapta a I-a 


Ibidem, f. 78. 
* În 13 aprilie 1976, când s-a stabilit introducerea treptei a Il-a, în momentul 
discutării posibilităţii schimbării profilului sau chiar a liceului, Nicolae Ceaușescu 
a insistat pentru aceasta: „...să păstrăm ideea aceasta, ca să poată să meargă unde 
vrea, dar să dea concurs, examen”, A.N.I.C., fond C.C. al P.C.R., Secţia Cancelarie, 
dosar nr. 42/1976, f. 45 

279 


Raluca Nicoleta Spiridon, Luminiţa Banu 


se puteau înscrie toți tinerii absolvenţi ai clasei a X-a de liceu sau care 
posedau studii echivalente, cu condiţia de a nu fi depășit vârsta de 19 ani. 
Cei care își schimbau profilul erau obligați să susțină în prealabil unele 
examene de diferență pentru materiile de specialitate. 

Planul de școlarizare pentru clasa a IX-a (treapta I) și pentru clasa 
a XI-a (treapta a II-a) al anului școlar 1977/1978 reconfirmă spiritul acestui 
moment și punerea în prim-plan a restructurării pe trepte profesionale: 


Planul de școlarizare la învățământul liceal | Clasa a-IX-a | Clasa a-XI-a 
pentru anul scolar 1977 — 1978 

A. Învățământ de zi 310.000 125.000 

1. Licee industriale 231.000 71.700 

2. Licee agro-industriale și silvice 36.000 13.000 

3. Licee economice de contabilitate și | 10.300 5.400 

comerț 

4. Licee sanitare 3.000 1.500 

5. Licee de matematică-fizică 18.000 - 

6. Licee pedagogice si de stiinte sociale- | 10.500 3.000 

filologice 

7. Licee de artă 1.200 1.400 

8. Clase real-umaniste în lichidare - 29.000 

B. Învățământul seral 40.000 60.000 

C. Învățământul fără frecvență 16.000 19.000 

D. Învățământ pentru deficienti | 530 280% 

recuperabili și minori cu tulburări de 

comportament 


Se adaugă și anumite interdicții cu efecte în marcarea definitivă a 
regresului parcursului educaţional, deoarece la învățământul liceal seral și 
fără frecvență se puteau înscrie persoanele care indiferent de vârstă 
îndeplineau condiţiile de studii, dar mai ales erau încadrate în producție 
obligatoriu sau, cum afirma însuși Nicolae Ceaușescu, după clasa a X-a, 
când se învăţa la școala profesională, nu se putea face și liceul“. 


8 A.N.LC., fond C.C. al P.C.R., Secţia Cancelarie, dosar nr. 64/1977, f. 186. 
+ Ibidem, f. 28. 

Fata de pregătirea echilibrată pe care o asigurase Legea 
Învăţământului din 13 mai 1968, noua organizare ierarhică pe trepte și 
profile cu finalitate profesională poate fi considerată, dintr-o anumită 
perspectivă, ca fiind una regresivă. Totuși, în mod paradoxal, după 
mutatiile legislative din 1977, planurile de învățământ foarte bine 
structurate în privinţa disciplinelor care asigurau pregătirea generală, o 
solidă disciplină a procesului de învățământ, presiunea pe care o exercita 
nevoia promovării treptei a doua de liceu, aspiraţia tot mai largă de 
înscriere în învățământul superior și, nu în ultimul rând, sprijinul familial 
pentru desăvârșirea prin educaţie au condus la formarea unor generaţii 
orientate spre performanţă și spre a reuși. 


5.2. Evoluţia specializărilor din învățământul superior 

Izvoare ale istoriei instituționale - stenogramele sedintelor 
Biroului Politic Executiv al C.C. al P.C.R. din 6 iunie 1977 si din 21 iunie 
1977 sunt în mod direct rodul momentelor de încordare deosebită din 
cadrul discuţiilor ce au însoţit deplasarea de accent a învățământului 
superior spre profilele industriale. 

Rezultate ale acestui moment, ele devin revelatoare, în egală 
măsură, nu atât pentru o imagine de ansamblu a învățământului 
universitar”, cât pentru selectivitatea restructurării acestuia și opțiunile 
personale exprimate de Nicolae Ceaușescu cu acest prilej. 

În optica unei analize asupra evoluţiei învățământului tehnico- 
ingineresc este cazul să ne aplecăm asupra faptului că, pentru momentul 
1977, ușoara sa creștere nu a fost lipsită de un anume suport real, din 
perspectiva preconizatei creșteri a investițiilor și a mecanizării proceselor 
de producție. Supărat pe reducerea numărului de specialiști de la 22.500 la 
21.000 pentru anul universitar 1977-1978 (scăderea era pusă pe seama 
numărului de subingineri de la 9.570 la 7.035)*°, Nicolae Ceaușescu opta 
pentru o creștere încă ponderată, având în vedere pragul de la care se 
pornea, și anume pentru școlarizarea unui număr de 15.500 ingineri și 
8.500 subingineri, însumând un total de 24.000”. Singura rezervă 


3 Acestea nu ne spun nimic, de pildă, despre învățământul agricol, care nu punea 

probleme deosebite - ibidem, f. 38v. 

46 Ibidem, f. 35 V. 

47 Ibidem, f. 38. Această creștere anunța direcțiile viitoare de evoluție, 

concretizate în anii '80 în depășirea considerabilă a procentului de peste 50% 

studenți înscriși în această zonă a învățământului superior, cu precizarea că la 

exprimată de Nicolae Ceausescu în privința măririi cu orice pret a 
numărului de studenţi în învățământul ingineresc a fost renunțarea, chiar 
înainte de 1977, la școlarizarea în sistem de fără frecvenţă, deoarece nu au 
fost atinse rezultatele scontate. 

În acest context, merită amintită poziţia lui Paul Niculescu-Mizil 
care, dornic să se alinieze propunerii formulată de Nicolae Ceaușescu cu 
privire la creșterea numărului de ingineri și subingineri, lansa ca adevăr 
indestructibil solicitările maximale care ar fi venit din partea ministerelor, 
când de fapt cifrele de școlarizare fuseseră stabilite, în amănunt, cu fiecare 
dintre acestea și în strânsă legătură cu previziunile Comitetului de Stat al 
Planificării. 

Totodată, reorganizarea învățământului superior survenită în 1977 
consacra definitiv substituirea tehnicianului, absolvent de studii 
postliceale, cu subinginerul. Până in 1977, prin intermediul școlilor 
postliceale erau pregătiți tehnicieni ca segment profesional intermediar 
între muncitorul din producție și inginer, cu rezerva că, în practica 
occidentală, de la care fusese preluat modelul, inginerul era direcționat 
exclusiv cercetării și, spre deosebire de cazul românesc, aproape deloc 
producţiei. 

Pe de altă parte, cum principalele repere ale cursului ce avea să fie 
urmat de învățământul superior se regăsesc în cele două izvoare de istorie 
instituțională, menţionate la începutul acestui subcapitol, ne putem 
îngădui măcar schitarea acestora. Evident, liniile de forță ale restructurării 
au fost trasate de secretarul general al P.C.R., prin intervenţiile avute în 
ședințele amintite și observaţiile formulate asupra materialelor supuse 
dezbaterii. 

Ele dezvăluie un Nicolae Ceaușescu nu lipsit de inteligență și 
abilitate în a-și susține punctele de vedere, cu remarci pe jumătate ironice 
în a face reproșuri, aflat într-o permanentă și dublă contrapunere. 

1. Multiplicarea specializărilor, vizibilă, de pildă, în cazul 
interesului manifestat pentru asigurarea necesarului de specialiști, acolo 
unde raportarea la ceea ce se întâmplase în economiile dezvoltate 
(inovaţii în domenii precum fizica nucleară sau biochimie) era 
nemultumitoare, dar și reducerea nomenclatorului profilelor din 
învățământul superior. 

Apoi, nu puţine au fost situațiile in care Nicolae Ceausescu se 
dovedea a fi depășit de crearea, deja, a noi direcţii de înaltă tehnologie, 


atingerea unui astfel de procent a contribuit și diminuarea drastică a cifrei de 
şcolarizare la alte specializări. 

care necesitau o anume perfecționare, cu un câmp restrâns de activitate, 
un exemplu elocvent fiind punerea în discuţie a încadrării inginerilor 
energeticieni la Ministerul Transporturilor: 

„Tov. Nicolae Ceauşescu: 

Eu am o întrebare. Căile ferate, drumurile și podurile la cine sunt? 

Tov. Suzana Gâdea: 

La Ministerul Transporturilor. 

Tov. Nicolae Ceaușescu: 

De ce trebuie la căi ferate, poduri și drumuri energeticieni? 

Tov: Traian Dudaș: 

Tovarășe secretar general, noi avem căi ferate electrificate și avem 
nevoie de ingineri care să se ocupe, adică avem nevoie de ingineri 
energeticieni”%. 

2. Mărirea cifrei de școlarizare pentru disciplinele tehnico- 
inginerești, dar și ostilitatea fdtisd, mergând până la epurare, fata de 
specializările socio-umane și artistice. Între aceste extreme erau ajustate 
gradual cifrele de școlarizare pentru învățământul economic, unde se 
propunea o reducere de 500-600 economiști, dintr-un total de 5.100%, și a 
celor din domeniul medical, de la 2.760 la 2.000, în acest din urmă caz 
Nicolae Ceaușescu fiind cel care nu a acceptat o reducere bruscă și a 
stabilit că mai mult decât aceasta, nu se poate merge”. 

În cazul specializărilor socio-umane, atitudinea lui Nicolae 
Ceausescu a fost inflexibilă. Invocând cvasiblocarea posturilor unde 
puteau fi încadraţi absolvenţii, lipsa de încărcătură ideologică a unor 
specializări (sociologia) sau absenţa unei finalitati practice în cazul altora 
(psihologia), Ceaușescu a pledat pentru adoptarea propunerilor de 
desființare a acestora, ignorând argumentele contrare”. 

Discuţiile din cadrul Biroului Politic Executiv al C.C. al P.C.R. (6 
iunie 1977) care au decis soarta lor, ilustrează cu o precizie aproape cinică, 
o voință imperturbabilă a Secretarului General al Partidului de a le 
lichida, pe fondul unei sistematizări cât mai complete a tuturor 


48 Ibidem, f. 51 v. 
* Ibidem, f. 39. 
°° Ibidem, f. 40. 
* Elocvent pentru acest aspect, conform aceleiași Stenograme a ședinței din 6 
iunie 1977, rămâne dialogul dintre șeful statului și Cornel Burtică: „Tov. Nicolae 
Ceaușescu: Fiecare profesor trebuie să fie un pedagog. Profesorul de istorie 
trebuie să fie un pedagog. Tov. Cornel Burtică: Ca să fie trebuie să fi învăţat 
cândva [pedagogie de la profesori cu această specializare n. n.] (Ibidem, f. 46). 

subprofesiilor, numite submeserii, dar mai ales a dimensiunii socio- 
umane și artistice a învățământului”. 

Într-o oarecare măsură, modificări substanţiale se produc și în 
cazul învățământului superior artistic sau muzical, menţinut, dar foarte 
drastic uniformizat: 

„Tov. Nicolae Ceauşescu: La educaţie fizică s-a redus? Bine. 

La desen, la muzică văd că rămânețţi fermi! 

Tov. Suzana Gâdea: 

Aici se pregătesc profesorii de muzică pentru liceele pedagogice. 

Tov. Nicolae Ceaușescu: Aici văd că mai avem o dată muzica, este 
de două ori. Este și mai jos muzica, este de două ori. Este și mai jos 
muzică, la învățământul artistic. Unificati-le dragă, de ce se face, de două 
ori muzică. Să fie o singură muzică....! Muzica cu durata de 3 ani si apoi, 
iar muzică. Nu se poate asta. 

Tov. Suzana Gâdea: Este la Conservator. 

Tov. Nicolae Ceaușescu: 260 nu sunt numai în București la 
Conservator. 

Tov. Cornel Burtică: București, Cluj, lași. 

Tov. Nicolae Ceausescu: Toţi să fie în cadrul Conservatorului. Si 
dacă avem nevoie de câţiva profesori de muzică nu pot fi luați din 
aceștia?! De ce trebuie să fardmitam în două locuri. Trebuie unit în 
Conservator și nu fac o altă școală de muzica. 

Tov. Suzana Gâdea: Sunt la institutele pedagogice de 3 ani. 

Tov. Nicolae Ceauşescu: Tot muzică învaţă la muzică! Și de acolo 
unii merg și devin artiști și compozitori, pentru că nu toți pot să devină 
artiști, compozitori și restul pot să predea muzica. De altfel, toți marii 
muzicieni ar trebui să fie și profesori [....]. 

Tov. Elena Ceauşescu: Și la desen este la fel. 

Tov. Suzana Gâdea: les profesori de desen. 

Tov. Nicolae Ceaușescu: În fond, și aici trebuie să fie la fel. Sigur, 
din punct de vedere al desenului tehnic sunt specialiști, și cei de la arte 
plastice trebuie să fie și profesor și, sigur, mai departe pot să picteze. Noi 
am îngustat baza ca să le dăm de lucru. Toţi scriitorii care au terminat 
„Litere și filozofie” trebuie să fie și profesori, să predea limba română, să 
fie pedagogi și, totodată, să și scrie, pentru că așa era și în trecut. Noi i-am 
făcut să nu facă nimic, i-am făcut niște oameni care nu fac nimic. Am 
făcut alte școli, mai slabe, unde pregătim oameni și îi pregătim prost. 


” Ibidem, ff. 44 v-47. 

Trebuie unit și muzica și desenul, într-un singur loc și văzut în 
raport de aceasta”*. 

Oarecum surprinzătoare îi apare șefului statului reducerea cifrei 
de școlarizare la Filologie, în urma cumulării a două măsuri cu efect în 
eliberarea din posturi a unui număr însemnat de cadre didactice și 
anume: fixarea duratei de studiu pentru învățământul liceal la 4 ani (până 
atunci existau unele licee de profil în care durata de studiu atingea 5 ani) 
si majorarea normei didactice”. 

Pentru a putea face o judecată valabilă asupra afirmării celor două 
tendințe opuse - multiplicarea specializărilor, dar și reducerea sau chiar 
lichidarea unora dintre ele - trebuie să privim cu atenţie ratiunile invocate 
pentru restructurare, dar mai ales efectele avute de aceste modificări în 
anii următori. Analiza acestor elemente, însoţită de plasarea mutatiilor 
din sistemul educațional în contextul evoluţiilor generale ale societăţii 
românești de la finele anilor '70, ne conduce la concluzia că restructurarea 
majoră a învățământului superior în 1977 a fost dominată de strădania de 
a controla din ce în ce mai bine, de la centru, toate aspectele vieţii 
universitare până în cele mai mici detalii și mai puţin de necesitatea reală 
de a ameliora pregătirea viitoarelor cadre necesare economiei naționale. 

Propunerile privind perfecționarea nomenclatorului de specializări 
în învățământul superior, organizarea unor unităţi de învățământ și a 
cadrelor, începând cu anul universitar 1977-1978 permit, de asemenea, o 
apreciere asupra reconfigurării spaţiului universitar. În termeni generali, 
„numărul specializărilor s-a redus de la 155 la u2, din care 23 la 
învățământul de 3 ani, grupate în 36 profile”. 

Modificări majore se înregistrau la specializarea Istorie unde era 
generalizată dubla specializare, istorie-geografie, istorie - o limbă străină, 
în timp ce la Universitatea din București erau unite Facultatile de Istorie 
și Filozofie, după modelul celor din Cluj și Iasi. Sociologia era absorbită în 
cadrul Filozofiei, cu recomandarea ca la alte specializări din alte profile să 
se asigure cunoștințe sociologice de bază. 


Ibidem, ff. 49v-50. 

54 Ibidem, f. 47v. 

> Ibidem, 189. 

5 În propunerile formulate de Ministerul Educaţiei și Învățământului se cerea: 

„Să se lărgească profilul specializării „istorie”, în așa fel încât absolvenţii să poată 

preda istoria, cunoștințe social-politice, Constituţia R.S. România, noţiuni despre 

stat și drept, precum și geografie sau o limbă străină, generalizându-se astfel 

dubla specializare. Pregătirea în acest domeniu să se realizeze numai prin durata 

Psihologia şi Pedagogia intrau în lichidare ca materii distincte 
urmând ca pregătirea psihologilor să fie lăsată pe seama cursurilor 
postuniversitare de 1 an sau 1 an și jumătate, ulterior prin doctorat. 
Singura concesie făcută necesităţii de a forma profesori de pedagogie 
pentru liceele pedagogice și școlile speciale a fost recomandarea ca 
formarea acestora să se facă printr-o specializare unică. 

Diversificarea profilului filologic de la Universitatea din București, 
unde existau patru facultăţi de profil (limba și literatura română, limbi și 
literaturi slave, limbi și literaturi clasice și orientale, limbi și literaturi 
romanice) este supusă aceleiași direcţii unificatoare, în final, rezultând 
doar două facultăţi: Facultatea de limbă și literatură română și Facultatea 
de limbi străine. În alte cazuri, cum ar fi „Arta și metodologia 
spectacolului”, specializare din cadrul Institutului de Teatru și Artă 
Cinematografică, care pregătea critici de artă sau secretari literari pentru 
teatre, s-a procedat la desființarea integrală. 

În acest tablou negativ al „comasărilor” se mai înscrie și 
renunțarea la „Pediatrie” ca specializare de sine stătătoare, distinctă fata 
de „Medicina generală”, pregătirea în această ramură a medicinii urmând 
să se facă în anii IV si V de studiu. O mutație a căror efecte noi nu o 
putem aprecia sau evalua a constat în deplasarea pregătirii celor care 
urmau să activeze în cadrul comerțului exterior, de la nivel universitar 
(Academia de studii economice din București) la cel postuniversitar (în 
cadrul Academiei „Ștefan Gheorghiu”), cu lărgirea bazei de selectionare a 
cursanților către absolvenţii tuturor instituțiilor de învățământ superior 
(ingineri, economiști, juriști). 

După toate aceste modificări, scăpat vigilentei cercetătorilor, 
Raportul cu privire la organizarea, desfășurarea și rezultatele concursului 
de admitere în învățământul superior pentru anul universitar 1977-1978 este 
un exemplu extraordinar pentru reevaluarea, atât a rolului jucat de 
factorul politico-ideologic și a limitelor sale, cât și a societății însăși. 

Respectivul concurs a reprezentat momentul culminant și cel mai 
semnificativ al verificării capacităților individuale prin concurs și al 


de 4 ani și să se concentreze într-un număr restrâns de instituții de învățământ 
superior (universităţile din Bucuresti, Cluj-Napoca, lași; Institutul de învățământ 
superior din Sibiu; Institutul pedagogic din Suceava), în funcţie de fondul de 
cadre si de nevoile de specialiști. Facultatile de istorie și filozofie, ca și institutul 
de filozofie, integrat în actuala facultate de filozofie de la Universitatea din 
Bucuresti, să aibă dublă subordonare, fata de Academia „Ștefan Gheorghiu” si de 
Ministerul Educaţiei și Învățământului” - ibidem, f. 191-192. 

introducerii ca obiect de examen a unei discipline tehnologice în funcţie 
de profil, posibil mult prea puţin atrăgătoare și aprofundată ca materie de 
studiu în anii de liceu. Efectul cumulat al celor două cerințe a condus la 
un rezultat mult sub așteptările conducerii de partid și de stat, din analiza 
rezultatelor obținute reiesind că „numărul celor cu pregătire slabă este 
foarte mare, 57% din totalul candidaţilor obținând medii sub 5.00, 23% 
între 5.00 - 6.99 și 20% între 7 și 10, procentele cele mai mari de medii 
mici și foarte mici înregistrându-se la învățământul superior tehnic”. 

Era un semnal cât se poate de clar că doar modificarea 
nomenclatorului profilelor și specializărilor în învățământul liceal și 
superior nu putea constitui un suport de dezvoltare dacă nu era însoțită 
de măsuri care să contribuie la îmbunătăţirea procesul de învățământ. 

Important de precizat, lipsa de realism a proiectelor de 
„politehnizare” cu orice pret a învățământului, promovate de puterea 
politică în paralel cu creșterea ponderii pregătirii practice, a fost destul de 
rapid evidenţiată de evoluţiile ulterioare. Astfel, s-a dovedit că o serie de 
discipline tehnologice nu puteau fi aprofundate fără cunoștințe solide în 
domeniul matematicii și fizicii. În consecinţă, s-a trecut la revizuirea 
manualelor școlare, atât în privința cantităţii și calității informaţiei, dar și 
a ponderii care revenea dezvoltării capacităţii de gândire. Acest proces a 
fost însoţit de o diminuare a ponderii disciplinelor tehnice în planul de 
învățământ, dar și de o intensificare a activității inspectoratelor școlare. 

Alte propuneri, care au însoțit respectivul raport, au vizat 
integrarea cât mai cuprinzătoare în facultăţile tehnice și introducerea unei 
anume coerente în organizarea concursurilor de admitere. În privința 
primului aspect, recomandarea esenţială a fost aceea ca examenele să fie 
organizate pe facultăți, nu pe specializări sau secţii, deoarece unele erau 
considerate neatractive, rămânând cu locuri neocupate. Pe de altă parte, 
fără a se renunța la disciplinele tehnologice sau de specialitate, s-a optat 
doar pentru probe scrise, singura excepţie constituind-o învățământul 
filologic, unde proba orală avea rol eliminatoriu. Tot în sensul asigurării 
unei anumite coerente și egalitati de șanse, subiectele de concurs, stabilite 
de Ministerul Educaţiei, urmau să fie comune pentru toate centrele 
universitare, alături de simplificarea modului de notare și evaluare a 
candidaților. 


57 A.N.I.C., fond C.C. al P.C.R., Secţia Cancelarie, dosar nr. 120/1977, f. 55V. 

Datorită interesului istoric prezentat de această amplă și complexă 
restructurare a sistemului de învățământ”, am considerat necesar să 
precizăm care au fost diferitele aspecte ale acestui parcurs, bazele de la 
care s-a pornit, fără a ignora grija acută a conducerii de partid și de stat 
(în fapt a lui Nicolae Ceaușescu) pentru finalitatea practică a îmbunătățirii 
componentelor sale în acest ultim moment-cheie. 


5.3 Reacţii fata de restructurarea sistemului de învățământ 

Întrucât modificările operate în domeniul învățământului nu au 
vizat doar formele, ci și conținuturile programelor și manualelor, reacţiile 
societății s-au extins și în acest domeniu. Astfel, în urma dezbaterii 
publice a noii programe pentru limba și literatura română în învățământul 
liceal și universitar, feedback-ul specialiștilor a fost mai mult decât 
negativ. 

E de la sine înțeles că măsuri atât de radicale nu aveau cum să nu 
producă efecte imediate, fiind înregistrate reacţii atât în rândul 
profesorilor universitari, cât și, mai ales, în rândul elevilor, studenţilor și 
părinților. În jurul datei de 27 iunie 1977, prof. Paul Popescu Neveanu, 
înainta deja un memoriu la secția de profil din C.C. al P.C.R., la îndemnul 
prof. Emil Verza, însă opoziţia sa a luat o formă, mai degrabă, individuală, 
în măsura in care alti profesori universitari (acad. prof. Alexandru Roșca și 
acad. V. Pavelcu) nu s-au raliat la ideea de a forma o delegaţie care să 
susțină învățământul psihologic în fata puterii politice”. 

Retinerea acestora trebuie privită prin prisma intensificării 
supravegherii de către Securitate a obiectivelor și mediilor din „problema 
tineret-invatamant”, supraveghere concretizată prin întocmirea unei 
cantități impresionante de rapoarte și informări pentru decidentul politic. 

Astfel, la 28 iulie 1977, Securitatea avertiza conducerea partidului 
că „unele cadre didactice universitare, critici literari și alți specialiști în 


55 Vezi pe larg, Decretul nr. 207 al Consiliului de Stat privind organizarea si 
funcţionarea învățământului liceal; Decretul nr. 208 al Consiliului de Stat privind 
organizarea și funcţionarea învățământului profesional; Decretul nr. 209 al 
Consiliului de Stat pentru modificarea anexelor nr. 1 și 2 la Decretul nr. 147/1974 
privind nomenclatorul profilelor și specializărilor din învățământul superior, 
precum și din instituţiile și facultățile din sistemul Ministerului Educaţiei; 
Decretul prezidențial privind aprobarea liceelor, a planurilor de școlarizare 
pentru învățământul liceal, școlile profesionale și școlile de maiștri, publicate în 
„Buletinul Oficial”, Partea I-a, nr. 67 din 12 iulie 1977, pp. 12-60. 

5 A.C.N.S.AS., fond Documentar, dosar nr. 13.339, vol. 40, ff. 319-319v. 

domeniul filologiei exprimă diferite opinii critice la adresa actualei 
programe”. Astfel, directorul Muzeului Literaturii Române din 
București, scriitorul Alexandru Oprea, susținea că „programa ar fi în 
contradicție cu documentele de partid, care cer să se acorde o mai mare 
atenţie limbii și literaturii naționale”. În opinia acestuia, era inadmisibil ca 
programa „să nu acorde atenţie revistei «Viaţa Românească» și presei 
muncitorești dintre cele două războaie mondiale, care a fost cea mai 
activă presă din întreaga Europă în lupta împotriva fascismului”. De 
asemenea, Alexandru Oprea considera „de neconceput” ca în programă 
„să nu figureze Nicolae Bălcescu, figură centrală a mișcării revoluționare și 
D. Bolintineanu, poetul patriot”. 

Criticând faptul că programa ar omite prezentarea culturii române 
vechi, criticul literar Dan Zamfirescu, un adept entuziast al 
protocronismului, considera că „procedând în felul acesta, noi vom apare 
ca un popor de cultură numai din secolul al XIII-lea, adică cu două secole 
în urma bulgarilor și ungurilor”. 

Raportarea lui Zamfirescu la situația existentă în alte state 
socialiste nu era singulară. Nemulțumit pentru faptul că „în timp ce 
savanții polonezi sunt preocupaţi în mod deosebit de cultura veche din 
considerente patriotice, noi o scoatem până și din manualele școlare”, 
profesorul universitar I.C. Chitimia era de părere că, prin reforma 
plănuită, România se va situa pe ultimul loc între țările socialiste în 
privința predării și literaturii naționale în școală”. 

Potrivit informaţiilor obținute de Securitate, critici similare au 
formulat și profesorii universitari Al. Dima, Al. Piru și M. Novicov, care 
considerau că „prin noua reformă „învățământul liceal umanist este 
practic desființat, România situându-se pe ultimul loc între ţările 
socialiste sub aspectul politicii fata de limba și literatura națională”. 

Comentată extrem de negativ a fost și măsura luată de Ministerul 
Educaţiei și Învățământului de a se interzice cadrelor didactice deplasări 
în străinătate în timpul anului universitar, pentru participări la diverse 
congrese, conferinţe și simpozioane internaţionale, ca urmare a primirii 
unor invitaţii personale. În rândul cadrelor didactice se făceau aprecieri 
că, din moment ce cheltuielile erau suportate de organizatori, interdicția 
impusă nu pornea de la considerente de economisire a valutei, ci „are ca 
bază lipsa de încredere în oameni”. Profesorii universitari Zoe 
Dumitrescu-Bușulenga, Dumitru Păcurariu, Romul Munteanu, Pompiliu 


°° Idem, dosar nr. 16.302, vol. 17, f. 79. 

Marcea și Boris Cazacu susțineau, pe bună dreptate, că „absenţa de la 
asemenea întâlniri duce la izolarea de mișcarea de idei din lume, la sărăcia 
de informaţii, având de suferit atât prestigiul țării noastre, cât și 
dezvoltarea stiintelor””. 

Apropierea începerii anului școlar a dus la acutizarea 
nemulțumirilor, asa cum reiese din materialele întocmite de Securitate 
pentru uzul conducerii partidului. Astfel, la începutul lunii septembrie, 
rapoartele Securităţii subliniau că „reprofilările din învățământul mediu - 
transformarea liceelor real-umaniste în licee de specialitate - precum si 
reducerea numărului de locuri de la unele facultăţi fac (...) obiectul unor 
comentarii de nemulțumire din partea părinţilor elevilor afectaţi de aceste 
măsuri și a cadrelor didactice, care nu-și mai pot păstra catedrele”. 

Îngrijorări provoca și informaţia că „unii dintre părinții elevilor de 
la școlile de muzică și licee real-umaniste, acuzând faptul că nu s-a avut în 
vedere din timp corelarea învățământului cu nevoile de perspectivă ale 
societății noastre, și-au exprimat intenția de a se adresa cu memorii 
conducerii de partid şi de stat”. 

Preconizata restructurare a circa 30.000 posturi, din care goo în 
învățământul superior, stârnise o adevărată furtună în rândul cadrelor 
didactice, ecourile negative captate de Securitate fiind foarte numeroase. 
Astfel, academicianul Vasile Pavelcu, decanul Facultăţii de Filozofie - Ion 
Todosescu, și profesorii Paul Popescu Neveanu și Emil Verza apreciau 
desființarea secției de psihologie din învățământul universitar drept „o 
greșeală politică, cu consecințe negative incalculabile”?. La rându-i, 
profesorul doctor Ivanciu Nicolae Văleanu califica într-o discuție măsura 
comasării unor facultăți din cadrul Academiei de Științe Economice drept 
„antiintelectuală”, susținând că în rândul cadrelor didactice ar exista o 
profundă nemulțumire determinată de aceste reorganizări. 

Un impact deosebit de negativ au avut măsurile de reorganizare în 
judeţele în care funcționau instituții de învățământ cu limba de predare 
maghiară, comentariile negative fiind exteriorizate „sub forma unor 
manifestări cu caracter nationalist”. Măsurile de tehnicizare a 
învățământului erau apreciate ca „făcând parte dintr-o pretinsă acțiune de 
deznaționalizare și asimilare a maghiarilor din România”. După cum 
consemna, cu îngrijorare, Securitatea, „în cercurile unor intelectuali de 
naţionalitate maghiară, care susțin asemenea idei, s-a exprimat și intenţia 
întocmirii unor memorii, care să fie adresate prin «reprezentanţii lor 


“ Ibidem, ff. 76-77. 
“ Ibidem. 

politici» Președintelui R.S. România, încercându-se astfel - zic ei - 
«salvarea învățământului minoritar»”%. Mergând chiar mai departe, 
publicistul pensionar clujean Edgar Balogh ar fi cerut unor intelectuali din 
R.P. Ungară să facă, la rândul lor, intervenţii în acest sens pe lângă 
guvernul maghiar. 

Odată cu începerea noului an universitar, manifestările studenților 
capătă forme colective de protest direct. Cea mai vehementă s-a 
materializat în cadrul unei ședințe din 20 octombrie 1977, la care au 
participat decanul Facultăţii de Istorie-Filozofie, alături de Pavel Apostol, 
director general în Ministerul Educaţiei și Învățământului, și 300 de 
studenţi ai anilor II, III, și IV din secţii de psihologie, pedagogie și 
sociologie, unii dintre ei cu funcții de conducere în Asociaţia Studenţilor 
Comunisti. 

Cum nu s-au dat răspunsuri care să-i satisfacă, mai ales că nu se 
acceptase de către Ministerul Educaţiei si Învățământului continuarea în 
lichidare a respectivelor secţii, studenţii anului IV au decis înaintarea unui 
memoriu către conducerea superioară de partid si neprezentarea la 
cursuri, cu începere de luni, 24 octombrie 1977. Așadar, la doar două luni 
de la greva minerilor, larg comentată pe plan internațional, conducerea 
regimului se vedea confruntată cu perspectiva deloc plăcută a unei greve 
studențești! Fără îndoială că tensiunile apărute în universitățile românești 
în toamna lui 1956 erau încă proaspete în mintea multora dintre liderii 
partidului! 

În final, prin măsuri preventive şi prelucrări politice cu fiecare an 
de studiu în parte, protestele s-au diminuat gradual“ și nu au depășit 
cadrul restrâns al Facultăţii de istorie-filozofie, unde fuseseră repartizați 
studenții de la secţiile desființate”. 

Pe de altă parte, cel puţin pentru sociologie, s-a admis totuși ca 
studenţii anilor III si IV să-și continue studiile la această specializare, în 
timp ce studenții anului II au fost încadrați și înscriși la filozofie“. 


6 Ibidem. 
“ Dintr-o notă informativă, datată 3 noiembrie 1977, reiese că circa 150 de 
studenți, adică jumătate din cei 300 ai anilor II, III si IV, între care erau 
menționați cu precădere, Mircea Kivu, Dan Costescu și Dorin Necsuliu nu 
abandonaseră intenţia de a înainta către C.C. al P.C.R. un memoriu - ibidem, vol. 
qi, f. 68. 
“5 Ibidem, ff. 68-68v. 
°° A.N.LC., fond C.C. al P.C.R., Secţia Cancelarie, dosar nr. 64/1977, ff. 190-191. 

Concluzii 

Analiza noastră, deși limitată la câteva aspecte ale cristalizării unei 
opoziții tot mai largi si la evidenţierea faliei din ce în ce mai largi dintre 
guvernanti și societate, ne-a condus la ideea că anul 1977 trebuie mult mai 
atent evaluat, constituindu-se într-o veritabilă „piatră de hotar” în 
evoluția regimului comunist din România. 

Desigur, această afirmaţie nu are caracter de premieră. Istoricul 
american de origine română Stephen Fischer-Galati considera că „nu 
greșim dacă afirmăm că până în 1977 majoritatea românilor a considerat 
tolerabilă conducerea lui Ceaușescu”, respingând, totodată, ca nefondate 
unele exagerări post-comuniste cu privire la disidenta românească („Ar fi 
eronat să luăm drept bune părerile revizioniste ale intelectualilor români, 
conform cărora ei au opus rezistenţă cultului personalității și politicii lui 
Ceausescu după 1974”). 

Istoricul britanic Dennis Deletant remarca, de asemenea, că „la 
câteva luni după acțiunea personală a lui Goma, Ceaușescu s-a confruntat 
cu prima manifestare serioasă de protest colectiv împotriva politicii sale 
economice”®™. 

Pe aceeasi linie de abordare se plaseaza si o lucrare mai recenta 
despre declinul final al regimului comunist, autorul sesizând semnificația 
deosebită a anului 1977, ca moment al generalizării nemulțumirilor și al 
manifestării deschise, prin acţiuni colective: „...anul 1977 a reprezentat 
anul în care s-a produs trecerea de la revolta și acţiunile individuale (cazul 
Paul Goma), la revolta și acțiunea colectivă (greva minerilor din Valea 
Jiului). Desi nu analizează și alte forme de manifestare a 
nemulțumirilor colective (memorii, petiţii), focalizându-se pe „cazul 
Goma” și greva minerilor, analiza respectivă surprinde corect mutarea 
centrului de greutate al opoziţiei față de regim, de la acțiuni izolate ale 


67 Stephen Fischer-Galati, România în secolul al XX-lea, traducere de Manuela 
Macarie, cuvânt înainte de Kurt W. Treptow, lași, Institutul European, 1998, p. 
223. 
°° Dennis Deletant, Ceaușescu și Securitatea. Constrângere si disidentd in 
România anilor 1965-1989, traducere Georgeta Ciocâltea, București, Editura 
Humanitas, 1998, p. 231. 
6 Institutul Revoluţiei Române din Decembrie 1989, Consiliul Naţional pentru 
Studierea Arhivelor Securităţii, „Amorsarea” Revoluţiei. România anilor '8o văzută 
prin ochii Securităţii, studiu introductiv, selecția documentelor și indice de nume 
Florian Banu, Târgoviște, Editura „Cetatea de Scaun”, 2012, p. 40. 

unor intelectuali, spre mișcări de protest ale unor categorii largi de 
cetățeni”. 

Totuși, niciunul dintre autorii amintiți nu au analizat atent 
extinderea nemulțumirilor legate de aspectele economice și cele ţinând de 
drepturile și libertăţile fundamentale ale omului în rândul unor categorii 
sociale precum profesorii, elevii și studenţii. Ba, dacă luăm în calcul 
ecourile Legii nr. 29 din 28 octombrie 1977, „privind normele de adresare 
în relaţiile dintre cetățenii Republicii Socialiste România”, prin care se 
impunea folosirea formulelor de adresare „tovarăș” sau „tovarășă”, 
,cetatean” și „cetățeană”, sau reacţiile profund negative fata de noua 
ofensivă a „educaţiei materialist-stiintific” și a ateismului, se poate afirma, 
fără teama de a greși, că Puterea a reușit în anul 1977 să-și antagonizeze 
pături largi ale populaţiei. 

Ca urmare, cercetătorii interesați în realizarea unei periodizări a 
regimului comunist din România trebuie să ia în calcul „candidatura” 
anului 1977, ca element de demarcaţie pentru ultima etapă de existență a 
regimului: etapa în care utopia comunistă și-a vădit pe deplin limitele, 
etapa în care numărul celor care mai credeau în superioritatea orânduirii 
socialiste s-a diminuat drastic, în paralel cu intensificarea gesturilor de 
protest, cu extinderea fenomenului disidentei și cu alienarea clasei 
muncitoare de suprastructura politică ce pretindea că-i reprezintă 
interesele. Ne exprimăm convingerea că extinderea cercetărilor în 
fondurile arhivistice recent intrate în circuitul cercetării va permite în 
viitor obţinerea unor noi argumente în sprijinul acestei ipoteze, 
argumente provenind în special din analiza stărilor de spirit și al formelor 
atipice de rezistență tacită. 


7 „Dacă acţiunea lui Goma putea fi tratată cu suficiență de către regim, venind 
din partea unui intelectual, ba și fost deţinut politic, contestarea măsurilor 
economice impuse ţării de către un segment important al proletariatului, 
reprezentat teoretic de P.C.R., a căpătat o cu totul altă dimensiune” - ibidem. 

Victor Suvorov, Principiile spionajului. Cum funcționa cea mai 
puternică şi cea mai închisă organizație de spionaj a secolului 
XX, traducere de Maria Serghe, Iasi-Bucuresti, Editura Polirom, 
2016, 361 p. 

Defectorul sovietic 
Vladimir Bogdanovici Rezun, fost 


ofiter al Directiei Generale de 

y IC T () R Informaţii a Ministerului Apărării 
din U.R.S.S. până în anul 1978, 

când a dezertat în Marea Britanie, 

SUVOROV este binecunoscut cititorilor din 
România sub pseudonimul Victor 


Suvorov, numele cu care și-a 
semnat cărțile publicate in 
Occident după schimbarea 
taberei. Deși prima sa carte, 
Eliberatorul, parţial autobiografică, 
a fost publicată încă în 1981 la 
editura londoneză Hamish 
Hamilton Ltd., cititorii români au 
luat cunoștință de scrierile fostului 
ofițer sovietic abia în 1993”, dar a 
devenit cu adevărat cunoscut în 
anul 1995, când editura Polirom 
publica una dintre cele mai 
controversate cărți ale sale: 
Spărgătorul de gheață: cine a declanșat al doilea război mondial? Mărturia 
unui spion condamnat la moarte, în traducerea lui Radu Părpăuţă. 
Ulterior, lucrările lui Victor Suvorov au apărut pe piața 
românească într-un ritm impresionant, bucurându-se de succes datorită 
stilului atrăgător și perspectivelor inedite de abordare a unor fenomene și 


POLIROM 


1 Se pare că editorul britanic a cerut ca autorul să-și aleagă un nume rusesc nu 
mai lung de trei silabe și care să poată fi asociat de către cititorul occidental cu 
istoria militară. Atenţia lui Rezun s-a îndreptat, firesc, am spune, spre Aleksandr 
Vasilievici Suvorov, al patrulea generalisim rus (al cincilea și ultimul a fost I.V. 
Stalin), unul dintre puţinii generali din istorie care nu a pierdut nici o bătălie. 

2 În acest an a fost publicată lucrarea semnată V. Suvorov, Cenușă fără epoleti. 
Romanul unui spion, versiunea românească Laurenţiu Checiceș, București, 
Editura Elit Comentator, 1993, 348 p. 

personalități istorice. Astfel, în 1997 erau publicate lucrările Ultima 
republică: de ce a pierdut Uniunea Sovietică al Doilea Război Mondial? 
(editura Polirom) și Acvarium: cenușă fără epoleți (editura Elit), urmate în 
1998 de Ziua „M”: când a început al Doilea Război Mondial, iar în anul 2000 
de publicarea volumului Epurarea: de ce a decapitat Stalin armata?, 
ambele apărute la Polirom. După unele reeditări ale titlurilor deja traduse, 
în anul 2010 editura Polirom a reluat publicarea scrierilor lui Rezun intr- 
un ritm susținut: Ultima Republică, vol. 1-2 (2010), Spetnaz: istoria secretă 
a Forțelor Speciale Sovietice (201), O să vă îngropăm: cronica mdretului 
deceniu (2012), Sinuciderea: de ce a atacat Hitler Uniunea Sovietică? (2012), 
Eliberatorul (2013), Umbra victoriei (2013), Fiasco: ultima bătălie a 
mareșalului Jukov (2014). 

Notorietatea de care se bucură Victor Suvorov (inclusiv în 
România!) i-a fost adusă, fără îndoială, de nesfârșitele dezbateri 
declanșate de publicarea volumului Icebreaker. Who Started the Second 
World War? (Hamish Hamilton, 1990). În această lucrare, publicată în 
perioada în care U.R.S.S. era în plin proces de disolutie, defectorul sovietic 
susținea că Stalin urma să atace Germania nazistă la 6 iulie 1941, cu doar 
două săptămâni mai târziu decât declanșarea Operațiunii „Barbarossa”, 
scopul urmărit fiind acela de a extinde socialismul în zonele dominate la 
acea vreme de naziști. Teza sa, deși nu era absolut originală, iar multe 
dintre argumentele oferite erau fragile, a fost îmbrăţișată rapid de 
segmente largi ale mass-media, obișnuită de ceva vreme cu ideea că 
U.R.S.S. nu era nimic altceva decât „imperiul răului”. Discuţiile pro și 
contra ideii „spărgătorului de gheaţă”, potentate de unele documente 
desecretizate de arhivele ex-sovietice, nu s-au încheiat în anumite cercuri 
nici astăzi, la aproape trei decenii de la apariția volumului! 

În schimb, mult mai puţin cunoscute și analizate sunt contribuţiile 
lui Suvorov la istoriografia serviciilor speciale sovietice. Deși a publicat 
volumele Inside Soviet Military Intelligence (Hamish Hamilton, 1984), 
Inside the Soviet Army (Berkley Books, 1984), precum și Aquarium: The 
Career and Defection of a Soviet Military Spy (Hamish Hamilton, 1985), 
Suvorov nu a reușit să retina atenţia publicului ca istoric „de intelligence” 
în aceeași măsură în care a făcut-o ca istoric militar al celui de-al Doilea 
Război Mondial. 

Fără a fi ignorate de public și de presă, cărțile sale despre spionajul 
militar sovietic nu au fost considerate o revelaţie, fiind reținute mai 
degrabă pentru aspectele senzaţionale pe care le aducea în atenţie. De 

exemplu, David Wise, în articolul său „31.000 Assassins”, publicat în „New 
York Times”, la 28 octombrie 1984, scurtă vreme după lansarea în S.U.A. a 
lucrării Inside Soviet Military Intelligence, retinea faptul că sovieticii ar fi 
avut 31.200 de ucigași antrenați să elimine liderii politici și militari 
occidentali, în caz de conflict, precum și faptul că cei mai multi 
cosmonauti sovietici foloseau aproape jumătate din timpul petrecut în 
spațiu îndeplinind misiuni ale G.R.U2 

Această situație este oarecum paradoxală?, întrucât, spre deosebire 
de problemele celui de-al Doilea Război Mondial, Suvorov cunoscuse 
direct, din interior, sistemul sovietic de spionaj militar, fiind familiarizat 
cu numeroase aspecte ţinând de organizarea și funcționarea acestuia. În 
demonstrarea competenţei sale asupra subiectului și a faptului că avem 
de-a face cu un insider sunt suficiente câteva repere biografice. 

Vladimir Bogdanovici Rezun s-a născut în 20 aprilie 1947, în 
Barabash, regiunea Primorsky, în Extremul Orient, într-o familie ruso- 
ucraineană. În perioada 1958-1963 a studiat la Voronej pe Don, într-una 
din şcolile militare „Alexandru Suvorov”, create cu începere din decembrie 
1943 în numeroase regiuni ale U.R.S.S., apoi și-a continuat pregătirea în 
orașul Kalinin (actualmente Tver). Între anii 1965-1968 a urmat cursurile 
Școlii Superioare de Comandă pentru Arme Întrunite „Mihail Frunze”, din 
Kiev (a nu se confunda cu academia militară cu același nume din 
Moscova!) și, după absolvire, a fost repartizat la Regimentul 145 Infanterie 
Motorizată din Districtul Militar Ucraina Subcarpatică. Cu aceasta 
unitate, a participat în august 1968 la invadarea Cehoslovaciei (episod 
relatat în volumul Eliberatorul), iar în anii 1970-1971 a servit în Cartierul 


3 http://www.nytimes.com/1984/10/28/books/31000-assassins.html?mcubz=o ; 
vezi și rezervele pe care John Barron, specialist în istoria serviciilor secrete 
sovietice, le formula în prezentarea volumului Inside the Aquarium. The Making 
of a Top Soviet Spy, publicată în n mai 1986: „...I do not think that the G.R.U. is 
quite the all-conquering apparatus one might infer” - 
http://www.nytimes.com/1986/05/11/books/red-in-tooth-and- 
claw.html?mcubz=o 
+ Plasând apariţia volumelor în contextul Războiului Rece și ținând seama de 
vehementa cu care defectorul sovietic își blama tara, unele reticente în lectura 
volumelor sale sunt, totuși, de înţeles. Cu alte cuvinte, probabil că multi dintre 
cititori își formulau aceeași întrebare ca și sus-amintitul David Wise: „How much 
is true? And how much is part of the endless game playing between the United 
States and Soviet intelligence services?”. 

General al Districtului Militar Volga. De aici a fost transferat la Compania 
Independentă de Cercetare-Diversiune 808 (Spetsnaz). 

În perioada 1971-1974 a urmat cursurile Academiei Militare 
Diplomatice, iar la absolvire a fost trimis la post în Elveţia, ca ofițer de 
informaţii militare (G.R.U.), cu gradul de căpitan. Acoperirea era de 
funcționar sovietic la reprezentanța Organizaţiei Naţiunilor Unite din 
Geneva. Contactul direct cu Occidentul a dus la prăbușirea sistemului de 
referință al proaspătului spion militar, astfel că, la 31 de ani, acesta a decis 
să treacă în tabăra adversarului. La 10 iunie 1978 a fost „extras” din Elveţia 
de serviciile speciale britanice, împreună cu soţia și cei doi copii. Stabilit 
în Regatul Unit, Rezun a lucrat ca analist de intelligence și lector. 

Aşadar, o carieră de ofițer întinsă pe un deceniu, interval de timp 
în care Rezun a parcurs ceea ce avea să numească, în volumul pe care-l 
prezentăm aici, „scărița”: strabaterea, pas cu pas, a drumului de la 
spionajul operativ la spionajul strategic. 

Prin urmare, competenţa autorului asupra subiectului abordat este 
indiscutabilă, dar apare întrebarea dacă recentul său volum aduce lucruri 
noi în raport cu volumele precedente și dacă optica autorului este astăzi 
mai puţin deformată de bătăliile ideologice ale perioadei Războiului Rece. 

Într-un interviu acordat revistei ucrainene „Gordon Boulevard”, 
din 24 noiembrie 2015, Victor Suvorov susține că a început să lucreze la 
cartea Principiile spionajului nici mai devreme, nici mai târziu decât „pe 13 
iunie 1978, a treia zi după ce am fugit în Marea Britanie”, dar noii săi șefi l- 
au direcționat spre alt subiect: „a fost o sarcină mai importantă - să 
scriem o carte despre anul 1941”. După 37 de ani, vechile planuri au fost 
reluate, Suvorov urmărind ca prin noul volum, destinat unui public cât 
mai larg, „să vă explic cum este organizat spionajul militar, ce informaţii 
vânează, cum extrage, evaluează și verifică datele, cum recrutează și cum 
oferă consiliere practică viitorilor spioni”. 

Altfel spus, autorul își dorea ca prin publicarea viitorului volum să 
ofere „un manual real pentru viitori spioni”, convins fiind că „principiile 
spionajului sunt eterne și nu s-au schimbat încă din timpul Imperiului 
Roman, al Egiptului antic si al Babilonului”. Dacă intenţia a fost realizată, 


5 http://bulvar.com.ua/gazeta/archive/sgq_/byvshij-sotrudnik-rezidentury-gru- 
sssr-v-zheneve-bezhavshij-v-velikobritaniju-pisatel-viktor-suvorov- 
%C2%ABvojna-bez%C2%A opobedy%C2a%A0%WE2%80%Q4-eto-porazhenie- 
no%C2%Aov%C2%Aotakuju-vojnu-vvjazalsja-putin-v%C2%Aosirii.- 
on%C2%Aodurak-emu-konets%C2%BB. html 

vom vedea în paginile următoare. 

În ce priveşte optica autorului, acesta nu a încetat nici o clipă să se 
considere un defector aflat sub spectrul pedepsei capitale, susținând 
totuși că „nu mi-am schimbat patria, dar nu am confundat regimul 
criminal cu patria mea”. De altfel, Suvorov îi explică interlocutoarei sale, 
Natalia Dvali, si de ce nu poartă niciodată telefon mobil: „...pentru că știu 
că purtarea unui telefon mobil înseamnă semnalarea mea peste tot. E 
periculos. Orice satelit va calcula unde și când eram. Luptătorul pentru 
independența Ceceniei, generalul Dudayev, pe care l-am respectat foarte 
mult, a fost ucis în timpul unei convorbiri telefonice. (...) Eu nu port 
telefon, folosesc doar acele mijloace de comunicare aflate sub controlul 
meu personal”. Precautiile probabil că nu sunt gratuite, Suvorov 
continuând să fie unul dintre cei mai vehementi critici ai președintelui 
Federaţiei Ruse, Vladimir Putin. În ce privește posibila sa conlucrare cu 
serviciile secrete britanice, poziţia lui Suvorov este interesantă: „Lăsaţi-i să 
spună, nu văd rostul de a nega. Cel care crede în acest lucru, nu va fi 
convins. Dacă cuiva îi place să creadă că sunt agent MI6, te rog”. 

Scris la Bristol și publicat la jumătatea anului 2016 direct în limba 
rusă, cu titlul OCHOBbI LIIIIHOHAMKA. Kak paGomana camaa 
Mozywecme6eHHaA u CaMaA 3aKpbimaa pa36eOvieamenbHaa opeanuzayua 
XX eexa, (HanarenscrBo «/loGpaa kunra», 2016), cel mai recent volum al 
lui Suvorov reprezintă un veritabil pas înainte, în raport cu lucrările 
anterioare consacrate aceluiași subiect. 

Lucrarea, structurată pe 32 de capitole și o anexă - Sfaturi pentru 
un începător- (asupra căreia ne vom opri în mod special), poate fi 
împărţită în trei mari părți. Prima dintre acestea (reunind opt capitole) se 
referă la spionajul militar ca instituţie (necesitatea spionajului militar, 
distinct de cel al K.G.B., structura G.R.U., palierele spionajului militar - 
tactic, operațional și strategic, precum și la principala instituție de 
învățământ pentru ofițerii G.R.U. - Academia Diplomatică Militară). 

Cea de-a doua parte a Principiilor de spionaj, cea mai consistentă 
(cap. 9 - 29), descrie selectarea și pregătirea ofițerilor G.R.U., cursurile pe 
care aceștia le urmează, structura rezidentelor legale și ilegale stabilite 
peste hotare, prioritățile serviciului militar de informaţii al U.R.S.S. și 
cooperarea acestuia cu structuri similare din statele membre ale 
Tratatului de la Varșovia, conducerea G.R.U. și transformările intervenite 
în lumea spionajului militar după dispariția lumii bi-polare. 

Ultima parte a volumului este consacrată descrierii structurii și 

misiunilor încredințate unităților DSp., mai cunoscute sub acronimul 
Spetsnaz G.R.U. Suvorov insistă în mod special asupra agenturii DSp. și a 
tacticii acestor unități, o adevărată elită a forțelor militare sovietice. 

Asa cum am menţionat deja, în prima parte a volumului Suvorov 
examinează diferențele dintre spionajul militar (G.R.U.) și Comitetul de 
Securitate al Statului (K.G.B.), argumentând pe larg necesitatea existenţei 
mai multor servicii de informaţii în cadrul unui stat și subliniind faptul că 
„monopolul este distructiv în orice afacere. Pe fronturile secrete ale 
războiului invizibil, monopolul nu este numai distructiv, dar reprezintă 
un pericol mortal atât pentru tara, cât și pentru conducătorii ei” (p. 12). 

Odată stabilite necesitatea și importanța spionajului militar, 
autorul precizează că, „fără a cunoaște structura și principiile organizării 
forțelor armate, ne va fi imposibil să înțelegem cum funcționează 
spionajul militar” (p. 29) și arată că, asemenea clasificării artei militare în 
ansamblu, spionajul, ca modalitate de asigurare a acțiunilor militare, se 
clasifică în „spionaj tactic, operativ și strategic”. 

Mai exact, în Uniunea Sovietică nivelul tactic era asigurat de 
organele și subunitățile de spionaj ale companiilor, batalioanelor, 
regimentelor și diviziilor. Merită reținută informaţia că, la acest nivel, 
informaţiile erau obținute preponderent de companiile de cercetare în 
adâncime (CA), care „nu se deosebeau practic cu nimic de subunitățile 
DSp” (Destinaţie Specială), acționând în spatele frontului inamic pe o 
adâncime de 30-100 de km. De asemenea, semnificativă ni se pare și 
afirmaţia că, la nivelul cercetării tactice, „în Uniunea Sovietică activau 
aproximativ 95.000 de militari” (p. 43), cifră care ar trebui să dea de gândit 
celor care îndrăgesc ideea că în timpul revoluţiei din România, din anul 
1989, nu mai putin de 30.000 de „turiști” sovietici și-ar fi găsit de lucru 
prin tara noastră! 

Nivelul operativ era reprezentat de spionajul efectuat „la nivelul 
corpurilor de armate, al armatelor de arme întrunite, de tancuri și aeriene, 
al regiunilor militare, al flotelor, iar pe timp de război și de la nivelul 
fronturilor” (p. 50). Și în paginile dedicate spionajului operativ se găsesc 
informaţii care i-ar putea îndemna la reflecţie pe cei care iau în calcul zeci 
de mii de „turiști” sovietici implicaţi în răsturnarea lui Nicolae Ceaușescu. 
Astfel, potrivit datelor furnizate de Suvorov, „împotriva Germaniei de Vest 
acționau agenţi din șase centre de spionaj, din 15 până la 18 puncte de 
informaţii ale armatelor, plus șase puncte de informaţii DSp; în plus, șase 
brigăzi DSp și până la 15-20 de companii separate DSp (ceea ce însemna 

8.000 - 16.000 de asasini de elită) erau gata în orice moment să declanșeze 
operaţiuni de spionaj și diversiune pe teritoriul acestei tari” (p. 59). 

Spionajul strategic era efectuat prin Direcţia Generală de 
Informaţii a Marelui Stat Major al Armatei Sovietice (G.R.U. - GS), 
structurată pe subunități de obținere a informaţiilor, de prelucrare a 
acestora și auxiliare, căci, după cum remarca Suvorov, „spionajul seamănă 
cu munca de făurire a bijuteriilor”, săpăturile și căutarea pietrelor 
preţioase fiind urmate de șlefuirea acestora pentru a le da strălucire (p. 
67). 

Detaliile organizării G.R.U. le lăsăm pe seama cititorilor, dar 
reținem faptul că, în perioada anilor '60-70, G.R.U. avea 12 direcţii. Dintre 
acestea, un interes aparte pentru cititorul român îl prezintă Direcţia a V-a, 
care acționa pe teritoriul Uniunii Sovietice și al țărilor membre ale 
Tratatului de la Varșovia (deci, și în România!), precum și Direcţia a VI-a, 
care se ocupa cu spionajul radio și radiotehnic. Activitatea acestei din 
urmă direcţii ar putea fi interesantă pentru istoricii români preocupați de 
o deslușire a misterelor „războiului electronic” desfășurat în decembrie 
1989 deasupra României, având în vedere că „pe teritoriul Uniunii 
Sovietice și al țărilor Tratatului de la Varșovia erau desfășurate multe 
unități de spionaj radio și radiotehnic, care aparțineau tot Direcţiei a VI-a” 
(p. 69). 

Din amplul expozeu privind organizarea G.R.U. nu am dori decât 
să mai reținem că Secţia I (Pasapoarte), pentru a-și îndeplini misiunile, 
„studia ordinea acordării și îndeplinirii formalităţilor pentru eliberarea 
pașapoartelor în toate ţările lumii și poseda o uriașă colecție de 
pașapoarte, cărți de identitate, permise de conducere auto, documente 
militare, autorizaţii, adeverinte, bilete de tren, de avion și de vapor” (p. 
79). Pentru a sprijini activitatea de contrafacere a documentelor, în fiecare 
an ofițerii G.R.U. „cumpărau din toate țările lumii cerneală, hârtie, 
formulare, plicuri, clame și alte mărfuri de birotică și rechizite pe care le 
expediau acestei secţii”. Ca urmare, „dacă, de exemplu, trebuiau să 
falsifice un testament din anul 1955, angajaţii secţiei luau hârtie sau 
formular cu antet din 1955 și completau pe el textul cu un toc din pană de 
gâscă din 1955, muiat în cerneală din anul 1955”. 

Ultimele consideraţii referitoare la organizarea G.R.U. au în vedere 
sistemul de pregătire al ofițerilor prin Academia Militară Diplomatică a 
Armatei Sovietice (numită, în jargon, „Conservatorul”). Instituţia era 
structurată pe trei facultăți, cu durata de trei ani (urmaţi de un an de 

practică): prima și a doua pregăteau agenţii pentru spionajul strategic, 
care urmau să acționeze sub acoperire civilă și militar-diplomatică, cea 
de-a treia facultate îi instruia pe agenţii destinati spionajului operativ, iar 
Facultatea a Patra (sau Specială) era rezervată instruirii cetățenilor străini 
care urmau să-și desfășoare activitatea în spionajul militar al țărilor 
prietene (p. 81). 

Pregătirea cursanților străini se făcea în puncte de instruire 
separate, după naționalitatea acestora, fără posibilitatea ca studenții să 
interacționeze cu cei din altă ţară. Potrivit lui Suvorov, „o anumită 
perioadă, la academie au fost pregătiți și tovarăși români, apoi ai noștri s- 
au certat cu România, iar pregătirea cadrelor pentru spionajul militar 
român a încetat” (p. 251). Asertiunea fostului ofițer este confirmată de 
documentele românești, potrivit cărora acest sistem de pregătire a fost 
întrerupt în anul 1963. 

La finalul studiilor, „fraţii noștri de arme (...) primeau diplome, se 
întorceau acasă și se angajau la ambasade, la aparatele atasatilor militari, 
la reprezentanțe comerciale și la alte instituţii care serveau drept 
acoperire. Lucrau eficient, atât pentru ţările lor, cât și pentru Uniunea 
Sovietică” (p. 251). 

Deși prima parte a volumului oferă o serie de date de interes 
istoric cert, după cum am încercat, succint, să arătăm, cea de-a doua parte 
a Principiilor de spionaj ni se pare de o valoare incontestabil superioară, 
întrucât face referire la aspecte cu valoare perenă în activitatea de 
intelligence: selectarea, instruirea, promovarea, acoperirea, metodele de 
lucru ale ofițerilor angrenati în operațiuni de spionaj. 

Suvorov identifică două căi de acces la spionajul strategic: liftul si 
scărița. Asa-numitul lift funcționa pe principiul monitorizării atente a 
unui ofițer, din indiferent ce armă, timp de mai multi ani, de către ofiteri- 
recrutori ai G.R.U., apoi convocarea acestuia la Moscova pentru o serie de 
teste, probe și convorbiri, după care, dacă le trecea cu brio, era înscris la 
una dintre cele trei facultăți ale Academiei Militare Diplomatice. Scdrita 
presupunea înscrierea la vârsta de 18 ani într-una din instituţiile de 
învățământ superior militar, care pregătea cadre pentru spionajul de nivel 
tactic, și apoi parcurgerea etapelor de la nivelul companiei de cercetare a 
unui regiment de cercetare, până la direcţia de informaţii a statului-major 
al unei regiuni militare, urmată, ca o încununare, de admiterea la Prima 
Facultate a Academiei Militare Diplomatice. 

Candidaţii potriviti pentru G.R.U. erau persoane care îndeplineau 

cumulativ o serie de criterii: stabilitate ideologică și loialitate, apartenența 
la PCUS, lipsa contactelor cu străinii, absența materialelor 
compromițătoare referitoare la rude, nici un fel de semne de alcoolism, 
deviere sau depravare sexuală, absența semnelor particulare și a defectelor 
de vorbire. Ca o notă aparte, spre deosebire de K.G.B., „nu erau admiși în 
organizaţie copiii celor care ocupau funcţii înalte în partid și în orice alte 
organizaţii sovietice, nici copiii ofițerilor G.R.U., indiferent de posturile pe 
care le ocupau aceștia” (p. 89). 

În ce privește examenele și testele pe care trebuiau să le treacă 
candidaţii atent selecționați, acestea „începeau efectiv din pragul ușii. 
Pune-ti geamantanul în colt și răspunde, răspunde, răspunde”. Examenele 
erau istovitoare („un om normal nu își poate imagina acele examene”), 
fiind vorba, practic, de „un interogatoriu extenuant care dura ore în șir, 
câteva zile la rând, cu repetarea acelorași întrebări de câte cinci, zece și 
mai multe ori. Era un test al rezistenţei, al calmului, al capacităţii de 
gândire logică și de analiză, de asimilare a unui material nou, fără a-l uita 
pe cel vechi” (p. go). 

Potrivit lui Suvorov, „miile de întrebări din cele mai diverse sfere 
ale cunoașterii umane”, adresate de examinatori experimentați, aveau un 
scop, la prima vedere, straniu: „înainte de orice, ei încercau să stabilească 
prezenţa sau absenţa simțului umorului”. În opinia psihologilor sovietici 
(pe care o împărtășim!), „omul fără simţul umorului, chiar dacă la prima 
vedere pare foarte inteligent, este în realitate un prostănac”. 

Alte elemente atipice de diferențiere a candidaţilor erau 
reprezentate de apetitul acestora pentru povestirile stiintifico-fantastice și 
pentru... jocul cu plastilina! Oamenii de știință au ajuns la concluzia că 
„persoanele care la vârsta școlară (și mai târziu) au citit literatură 
stiintifico-fantastica depășeau nivelul de inteligență al celor de aceeași 
vârstă”, iar „experiențele au demonstrat ca modelatul plastilinei 
impulsiona puternic dezvoltarea copiilor”, contribuind la dezvoltarea unei 
gândiri spaţiale mult mai precise. Ca urmare, unul dintre teste consta în 
punerea candidatului să modeleze una dintre armele cu care era 
familiarizat, de exemplu modelarea unui tanc sau a unui avion. 

Odată admiși, viitorii ofițeri de spionaj erau supuși unei pregătiri 
intense, care presupunea, practic, comprimarea unei programe „pentru 
zece ani la numai trei ani”. Accentul deosebit se punea pe pregătirea de 
strategie militară, secondată de pregătirea de limbi străine (două limbi 
străine, dintre care una, obligatoriu, engleza). Studiul limbilor străine se 

făcea pe grupe de doi-trei cursanţi, zilnic fiind alocate primele două sau 
patru ore de studiu. În programă se regăseau materii precum FACS 
(„Forţele Armate ale Statelor Capitaliste”), LA (Legătura cu agenţii), CS 
(Contraspionaj), TO (Tehnică Operativa), IRI (Istoria Relatiilor 
Internaţionale), SMS (Spionaj Militar Strategic). Desigur, nu lipseau 
cursuri de istoria artei militare, de etichetă diplomatică și de filozofie 
marxist-leninistă. Alături de teorie, studenţii făceau și multă practică, 
primind misiuni concrete de recrutare a unor persoane, de obţinere a 
unor documente secrete din diverse obiective strategice. 

Pe lângă informaţiile referitoare la sistemul de selectare și pregătire 
(multe elemente ale acestuia fiind, probabil, încă actuale și utilizate și de 
alte state), deosebit de interesante ni s-au părut consideratiile pe 
marginea sistemului de acoperire a spionilor. 

Mai întâi, am reţinut că „nu există acoperire necorespunzătoare, ci 
doar spioni necorespunzători” (p. 10). Cu alte cuvinte, istoria spionajului 
arată că spionii deosebit de abili (poate și norocoși!) au obținut informaţii 
extrem de prețioase chiar sub ochii contraspionajului advers. O clasificare 
a modalitatilor diverse de acoperire ar cuprinde două categorii mari: 
acoperirea transparentă şi acoperirea adâncă. Din prima categorie făceau 
parte funcţii de acoperire precum atașat militar, naval sau aero, adjunctii 
acestora, personalul diplomatic, în genere, dar și alte categorii de 
reprezentanţi oficiali ai statului în străinătate (personalul Aeroflot, TASS 
etc.). 

Acoperirea adâncă era cea oferită asa-numitilor spioni ilegali, 
pregătiți în cea mai deplină conspirativitate. Potrivit lui Suvorov, „pentru 
acest tip de activitate erau antrenate numai cupluri căsătorite” (p. 120), 
selecția lor fiind mult mai strictă decât cea pentru admiterea la Academia 
Militară Diplomatică, iar instruirea făcându-se după „o programă 
individuală de pregătire, care tinea cont de cunoștințele lor, de caracterul 
activităţii şi misiunilor pe care urmau să le execute” (p. 123). 

Nu insistăm asupra unor aspecte deosebit de interesante din 
pregătirea și activitatea ilegalilor, precum elaborarea legendei principale 
(falsa poveste a vieţii) și a legendei de rezervă sau îndeplinirea stagiului 
clandestin, pentru a reține doar două aspecte interesante privind 
infiltrarea si legalizarea acestora în spatiul-tinta. 

Astfel, în pofida a ceea ce se crede în mod curent, „odată cu 
apariția computerelor, procesul intrării în legalitate a devenit chiar mai 
simplu”, căci, spune Suvorov, „cu ajutorul computerelor se fură astăzi 

cantități uriașe de informaţii și sume astronomice, deci nu e mare lucru să 
introduci într-o bază de date un oarecare Rodrigo și pe tânăra lui soţie, 
Isabella” (p. 129). Pe de altă parte, „după căderea regimurilor comuniste, 
lumea a devenit mai liberă. A început o nouă migraţie a popoarelor, iar 
amploarea acestui proces va crește continuu. Orice clandestin se poate 
pierde ușor în aceste fluxuri de emigranţi” (p. 130). La fel ca și orice 
terorist, am adăuga noi, după cum au demonstrat-o evenimentele 
sângeroase din ultimii ani. 

Nu incheiem rândurile consacrate ilegalilor fără a reține faptul ca 
„cea mai bună acoperire pentru spionii clandestini au fost dintotdeauna 
profesiile libere: de exemplu, jurnalist independent sau pictor” (p. 132). 

Între acoperirea transparentă şi acoperirea adâncă exista un gen de 
acoperire „destul de rar întâlnit”: cdrtita. Persoanele din această categorie, 
foarte puţine la număr, erau selectate din rândul candidaţilor la Prima 
Facultate a Academiei Militare Diplomatice, fiind reținuți acei care îi 
depășeau „cu mult pe toţi ceilalți candidaţi ca nivel de cunoștințe”. Aceste 
persoane nu erau admise în academie, fiind îndreptate spre alte instituţii 
prestigioase de învățământ superior civil și urmând, în paralel, cursuri 
individuale, „sub conducerea celor mai experimentați instructori”, pentru 
a pătrunde tainele meseriei de spion. La final, viitoarea „cârtiță” susținea 
un examen individual de absolvire a cursurilor complete ale Academiei 
Diplomatice Militare (p. 135). Cârtiţele erau trimise să lucreze exclusiv în 
capitalele de maximă importanţă pentru spionajul militar. 

Nu mai putin interesante și pline de informaţii inedite sunt 
capitolele dedicate de Suvorov problemelor ţinând de principiile și 
metodele recrutării agenţilor (agentul era „un străin recrutat”), 
constituirea rețelelor de agenți, tipologia reţelelor, sistemele de legătură si 
de dirijare a acestora. Capitolele 16-22, care tratează aceste aspecte, se 
citesc efectiv pe nerăsuflate și conţin, în opinia noastră, date de certă 
valoare pentru orice cititor care urmărește dobândirea unei minime 
culturi de intelligence. 

Deosebit de interesante sunt și informaţiile privitoare la relația 
dintre „Comisia Prezidiului de Miniștri al U.R.S.S. pe probleme militare” si 
G.R.U., fiind detaliate modalităţile prin care necesităţile industriei 
militare sovietice erau comunicate spionajului militar. Potrivit lui 
Suvorov, exista chiar o centralizare a tuturor problemelor care trebuiau 
soluționate prin spionaj, rezultatul fiind „o carte groasă, de dimensiunile 
unei cărți de telefon, care ajungea la toate rețelele diplomatice ale G.R.U., 


305 


Recenzii. Note de lectură 


unde era păstrată de cifratorul-șef”. 

Nu mai puţin fascinante sunt detaliile privind cooperarea dintre 
G.R.U. și „fraţii de arme” pentru soluționarea problemelor incluse în 
respectiva „carte de comenzi”. Autorul nu ezită să susțină că și spionajul 
românesc a contribuit din plin la elucidarea unor aspecte de interes 
pentru complexul militar-industrial sovietic, în pofida relaţiilor politice 
reci dintre cele două state. Acest lucru ar fi fost posibil în cadrul relațiilor 
comerciale dintre U.R.S.S. și tarile-satelit, acestora din urmă fiindu-le 
sugerată următoarea modalitate de plată a importurilor: „Aici aveţi nota 
de plată pentru tot ce ati primit. Puteţi să achitati cu mărfurile voastre sau 
cu secretele altora” (p. 252). 

Aceste afirmaţii ne amintesc de scandalul declanșat în Franța in 
anul 1986, cand contraspionajul francez a depistat, graţie unei crize de 
gelozie a uneia dintre „protagoniste”, o reţea de spionaj în care erau 
implicate două femei, Ludmilla Varyguine, de origine sovietică, și 
Antonetta Manole („Nina”), de naţionalitate română, reţea care viza 
obținerea de informaţii despre motorul criogenic, propulsor al celei de-a 
treia trepte a rachetei europene de lansare „Ariane”, construit la Vernon®. 
Potrivit informaţiilor publicate de presa franceză, „spionii erau probabil 
manipulati de Securitate”, iar aceasta „transmitea mai departe informaţiile 
privind racheta Ariane omologilor sovietici”. Dacă între Securitate și 
K.G.B. existau astfel de relaţii, de ce să nu fi colaborat, pe anumite paliere, 
și Direcţia de Informaţii a Armatei (D.I.A.) cu G.R.U.? 

De asemenea, trebuie remarcat capitolul consacrat „Unchiului 
Petea”, recte Piotr Ivanovici Ivașutin, omul care a condus spionajul militar 
sovietic timp de aproape un sfert de veac (1963-1986). Dintre datele de 
interes, reținem că, potrivit lui Suvorov, la sfârșitul lui august 1944, 
generalul-maior Ivașutin a participat, în calitate de șef al SMERS pe 
Frontul de Sud-Vest, „la negocierile cu regele Mihai al României privind 
ieșirea țării din războiul dus alături de Germania și trecerea de partea 
Uniunii Sovietice”, primind, pe 13 septembrie 1944, ca răsplată, Ordinul 
„V.I. Lenin”, iar pe 25 septembrie fiind înaintat la gradul de general- 
locotenent (p. 310). 

Partea rezervată structurii și misiunilor încredințate unităților 
DSp. (Spetsnaz G.R.U.), fără a fi lipsită de interes, nu aduce, totuși, prea 


6 Des épouses à hauts risques (Mirele cu risc ridicat), în „Le Figaro”, 23 ianuarie 
1987, și Ariane: le roman d'espionnage tourne au vaudeville (Ariane: romanul de 
spionaj se transformă în vodevil), în „Liberation”, 23 martie 1987. 

multe lucruri noi în raport cu lucrările consacrate anterior acestei forțe de 
elită. Vom reține aici, tot pentru uzul celor interesați în elucidarea 
enigmei turiștilor sovietici din decembrie 1989, doar una dintre metodele 
folosite de Spetsnaz pentru pătrunderea pe teritoriul inamicului: „Grupuri 
de «turiști» sovietici puteau sosi în capitala inamicului, cazându-se la 
hotel chiar în centrul orașului. Armele pentru ei puteau fi amplasate din 
timp în ascunzători de către ofițerii G.R.U. care se dădeau drept 
diplomați, jurnaliști, reprezentanţi ai Ministerului Comerțului Exterior 
etc.”. (p. 346). 

Aşa cum am arătat anterior, de un interes aparte ni s-a părut anexa 
intitulată Sfaturi pentru un începător, de fapt o expunere succintă a 
principiilor psihologice fundamentale pe care se bazează activitatea de 
spionaj și a instrumentelor esenţiale din arsenalul spionului de oriunde și 
de oricând. Îndemnuri laconice, precum Zâmbește, Privește-i pe oameni în 
ochi, Fii punctual, Respectă oamenii, sunt urmate de explicaţii logice și de 
exemple concludente ale folosirii cu succes a unor astfel de „tertipuri”. 
Desigur, nu lipsesc nici îndemnuri la fel de „telegrafice”, dar cu o tentă 
„profesională” mult accentuată: Nu nota nimic, Nu întrerupe, Nu trebuie să 
ai la tine nici o servietă, Predă banii în plic, iar plicul într-un ziar ş.a.m.d. 
După ultimul sfat (Fii fericit!), anexa se încheie cu o urare semnificativă: 
Recrutări reușite! 

După atâtea aspecte pozitive ale lucrării, ne vedem nevoiți să 
consemnăm și un aspect care, după părerea noastră, impietează asupra 
discursului profesionist. Suvorov, obișnuit vreme îndelungată să scrie în 
termeni placuti „beneficiarului” occidental, nu se poate desprinde de 
obiceiul de a-și presăra textul cu ironii la adresa sistemului sovietic și al 
conducătorilor acestuia, neezitând să taxeze dur anumite laturi ale 
spionajului care vin în contradicție cu normele moralei și eticii. Astfel, 
dacă ironizarea principiului comunist „de la fiecare după posibilităţi, 
fiecăruia după necesități” aduce un zâmbet, o afirmaţie precum „G.R.U. 
are tot ce vrei. Tot, în afară de conștiință” (p. 353) ridică un semn de 
întrebare asupra profesionalismului celui care pretinde că se ocupă de 
istoria spionajului! 

Totuși, cititorul poate trece ușor peste acest „tribut” pe care 
Suvorov a ţinut să-l plătească celor care i-au sprijinit „transplantarea” în 


7 „Dacă numai soției mele Taniuska i s-ar permite să-și acopere nevoile materiale 
după necesităţi, va ruina economia oricărui stat, vă garantez” (p. 91). 

Occident și sa rețină nenumăratele informaţii interesante ale volumului, 
printre care se numără și cele privind viitorul spionajului. Astfel, potrivit 
autorului, „pe fronturile războiului secret nu trebuie să ne așteptăm la 
acalmie”, întrucât am intrat „în mileniul în care nu numai puterea unui 
stat, ci și a fiecărui om în parte este dată de informaţiile pe care le posedă” 
(p. 316). Ca urmare, „în fata spionilor, de stat sau particulari, se deschid 
orizonturi nesfârșite”, iar „organizaţiile de spionaj private vor prinde 
puteri și se vor dezvolta vertiginos”. lată, așadar, o confirmare (venită de 
la un insider) a predictiei strălucite făcută cu două decenii mai devreme 
de futurologul american Alvin Toffler: „Suntem pe cale să asistăm la o 
fuziune a afacerilor informative private și guvernamentale pe o scară 
nemaivăzută în economiile capitaliste. (...) Linia de demarcaţie dintre 
spionajul public si cel privat va continua să devină tot mai difuză”E. 

Demnă de reținut, datorită unor confirmări recente din cotidianul 
românesc, ni s-a părut și asertiunea conform căreia „o afacere tenebroasa 
destul de răspândită este strângerea de materiale compromițătoare despre 
toți cei care fură și comercializarea acestor date. Se vând ca pâinea caldă. 
Această activitate își poate găsi acoperire, de exemplu, în lupta împotriva 
corupţiei” (p. 316). 

La capătul lecturii, concluzia finală ar putea fi aceea că autorul nu 
era departe de adevăr când, la puţin timp după ce lucrarea sa a văzut 
lumina tiparului, afirma: „cred că această carte este bună nu numai pentru 
spioni, ci pentru orice persoană inteligentă care este interesată de lumea 


8 Alvin Toffler, Powershift. Puterea în mișcare, traducere din limba engleză de 
Mihnea Columbeanu, București, Editura Antet, 1995, p. 312-313. 

9 De exemplu, în aprilie 2016 izbucnea în România ceea ce presa a denumit 
„scandalul Black Cube”. Potrivit declaraţiilor lui Dan Zorella, fost ofițer Mossad și 
director al agenţiei „Black Cube”, firma sa, „care lucrează în zeci de state ale 
lumii”, a fost contactată de Daniel Dragomir, fost ofițer SRI, care le-a cerut să 
adune material informativ despre Laura Codruța Kovesi, procuror-sef al Direcţiei 
Naţionale Anticorupţie (verificarea declaraţiilor de avere, verificarea unei 
suspiciuni de mită primită prin intermediul tatălui șamd). Tariful convenit iniţial 
între parti ar fi fost de 300.000 de lire sterline, pentru două luni de investigaţii, și 
o primă de succes de 750.000 de lire - http://evz.ro/black-cube-document- 
evz.html?&page=2 ; Faptul că operaţiunea din România este departe de a fi ceva 
ieșit din comun este dovedit, indirect, de menţiunea existentă pe saitul firmei 
Black Cube, potrivit căreia specialiștii săi în intelligence au derulat cu succes 
operațiuni în „peste 70 de tari” - https://www.blackcube.com/case-studies/ 

războiului secret, de securitate”. 


Florian Banu 


Luminiţa Dumănescu, Familia românească în comunism, Editura 
Presa Universitară Clujeană, Cluj-Napoca, 2012, 250 p. 


Lucrarea reprezintă 
Luminita Dumănescu rezultatul studiilor 
j postdoctorale derulate în 
cadrul programului POSDRU 
Familia românească „Programe postdoctorale 
pentru dezvoltare durabilă 
într-o societate bazată pe 
cunoaștere” în perioada 
septembrie 2010 - august 2012. 

Volumul este structurat 
pe cinci capitole și conţine un 
rezumat consistent în limba 
engleză, ceea ce conferă 
vizibilitate lucrării pe plan 
internațional. Opul este încă 
de la început provocator prin 
tema propusă, dar și prin felul 
în care este interpretată 
științific. Abordarea 
pluridisciplinară constituie un 
element distinct al lucrării și 


în comunism 


Presa Universitară Clujeană 


conferă temei o valoare suplimentară. 

Asa cum aflăm încă din partea introductivă, chintesenta volumului 
este dată de cele 1092 de chestionare sociologice privind calitatea vieții, 
întocmite la începutul anilor 1980, desprăfuite și valorificate de 


© Viktor Suvorov, Nici un satelit nu poate înlocui un spion bun, interviu din 10 
februarie 2016 acordat unei agenţii ucrainene de știri, disponibil la 
http://politkuhnya.info/intervyu/viktor-suvorov-nikakoi-sputnik-ne-zamenit- 
horoshego-shpiona.html 

cercetătoarea clujeană. Primul capitol s-a axat pe cadrul juridic al vieţii de 
familie, prin prezentarea codului și a legislației omonime din 1865 până în 
zilele noastre. Perioada de interes, adică cea totalitară, este redată sub 
forma unei dualitati existente la nivelul măsurilor legislative specifice; 
astfel, pe de o parte s-au produs mutații în ceea ce a însemnat mediul de 
vietuire, dar pe de altă parte s-a încercat menţinerea instituției familiei 
tradiționale, ca entitate principală a societăţii private. Dintre toate actele 
emise de instituţiile vremii, cu siguranță Codul familiei a fost actul 
fundamental; prin felul în care a fost conceput și prin numeroasele sale 
prevederi și-a păstrat valabilitatea până în zilele noastre. Actualitatea 
acestuia este explicată prin câteva trăsături (funcţii) care au imprimat 
familiei continuitate în pofida vechimii ei ca instituţie: cea economică, cea 
sexuală și reproductivă, educaţională sau de păstrare a identităţii 
culturale. 

În opinia autoarei, și subscriu întru-totul, consacrarea principiului 
egalității femeii cu bărbatul în privința tuturor aspectelor căsătoriei a 
contribuit la „ruperea” tradiției supremației soțului în familie, a bărbatului 
în viata privată; cu toate acestea, procesul a fost lent și s-a resimțit mai 
mult în anii 1970-1980, îndeosebi în mediul urban. 

Un alt aspect urmărit, însă producător de efecte negative, a fost 
acela al asigurării protecției familiale și îndeplinirea funcţiilor esenţiale: 
de perpetuare, de creștere, educare și formare iniţială a noilor generații. 
Influenţa nefastă s-a resimţit prin amestecul instituţiilor în viața intimă și 
prin valorizarea familiilor foarte numeroase, modelul de urmat în anii 
regimului totalitar. Pe segmentul deciziilor protectioniste s-a numărat si 
cea privind înființarea gradinitelor sezoniere de copii, pentru sprijinirea 
mamelor din mediul rural pe perioada muncilor agricole (HCM nr. 
368/1956); de menţionat că hotărârea era o urmare firească a organizării 
respectivelor unități școlare temporare încă din vara anului 1948 (523 de 
unități au funcţionat pe perioada lunilor iunie-august 1948)". De 
asemenea, s-a subliniat influenţa asupra natalității exercitată de deciziile 
politico-administrative ale epocii. 

Contribuţia statului în procesul de creștere demografică s-a 
materializat atât prin acordarea unor stimulente financiare, cât și prin 
adoptarea unor măsuri coercitive (interzicerea avortului). Poziţia 
cercetătoarei fata de prohibitia respectivei metode contraceptive este 


" A.N.LC., fond M.A.I.-D.A.S., dosar nr. 65/1948, ff. 105, 108, 134-143. 

salutară, evidențiind existența acesteia și în alte acte legislative ante- 
comuniste, contrabalansând propaganda furibundă din spațiul public 
postdecembrist fata de politicile pronataliste ale partidului-stat. 

Prin emiterea decretului nr. 770 din 1 octombrie 1966, asa cum a 
notat autoarea, s- a adus României faima de tara cu cea mai severă si mai 
aberantă politică reproductivă din Europa. De altfel, cercetătoarea a 
nuantat raportul ruptură/continuitate, fiindcă „această măsură - luată 
strict sub raport legislativ și nu din perspectiva efectelor pe care le-a 
antrenat - readuce politica oficială a statului român la momentul 1937, 
când se legitima avortul eugenic și medical. În același timp, tocmai prin 
consecinţele grave asupra vieții normale a indivizilor antrenate de această 
legislație restrictivă, momentul 1966 capătă statutul particular de caz 
unicat în istoria familie din România (și din Europa)” (p. 64). 

Capitolul al doilea insistă asupra dezarticulării familiei tradiționale 
în comunism (enuntarea unor teorii demografice, schimbările familiale in 
comunism, mobilitatea spaţială și schimbarea socio-profesională între 
generaţii). S-a pornit de la premisa conform căreia perioada socialistă a 
„săpat” la temelia familiei tradiționale în România, iar fenomenele de 
industrializare și urbanizare au contribuit la nașterea unor noi tipuri 
familiare. Totodată s-a arătat că întreg ansamblul de măsuri referitor la 
familie (întemeierea unui cămin la o vârstă mai scăzută, sprijin material 
pentru creșterea natalității și instituirea unor penalitati pentru întârzierea 
procesului, vezi taxa pe celibat) s-a regăsit, în intensitati variabile, în 
majoritatea statelor blocului socialist. 

Consistenta capitolului este asigurată de datele cuprinse în cadrul 
eșantionului format din cele 1092 de persoane (din care 83% locuiau în 
mediul urban) și interpretarea acestora. Analiza se referă la ponderea 
grupelor de vârste în eșantion, populaţia după vârstă și sex, structura 
socio-profesională, prezenţa în funcţii de conducere, domiciliul actual în 
funcţie de locul de naștere ori la momentul stabilirii, distribuţia pe vârste 
în mediul de locuire în funcţie de locul de provenienţă, ocupaţia 
respondentilor fata de ocupaţia declarată a părinţilor. 

Mutaţiile produse în societatea românească se reflectă fidel în 
modelele folosite în volum; astfel, peste 60% dintre respondenţi s-au 
născut în mediul rural, iar în lumea satului o parte dintre locuitori (nu 
depășea 18-20% din totalul populaţiei) proveneau din așezările urbane 
(cea mai mare parte era formată din intelectualii și funcționarii care 
primeau locuri de munca la tara). O altă constatare se referă la afluxul 

semnificativ către citadele. Explicatiile fenomenului sunt cunoscute, dar 
merită apreciat efortul autoarei de a imprima o viziune personală, pornind 
de la construirea de cămine pentru studenţi și elevi și ajungând până la 
căminele de nefamiliști sau locuinţele de stat acordate muncitorilor 
căsătoriți, membri de partid și de sindicat. Gradul de confort 
nemaiîntâlnit și facilitățile pentru creșterea copiilor erau motive suficiente 
pentru începerea demersurilor în vederea dobândirii unei locuinţe din 
fondurile locative de stat. 

Exodul tinerilor spre oraș, pentru studii sau cursuri de calificare, a 
provocat două consecinţe: prima se referă la diminuarea autorităţii 
familiale în privința alegerii partenerului și a doua evidenţiază fenomenul 
de reașezare a pieței maritale. De altfel, sistemul educaţional și-a adus 
aportul la fenomenul de emancipare a femeilor, influențând viziunea 
asupra întemeierii unei familii (apariţia homogamiei socio-profesionale și 
închiderea anumitor grupuri sociale). Cel mai vizibil rezultat a fost 
excluderea, pe scară largă, a potentialelor mezaliante. Fenomenul a fost 
prezent atât în rândul intelectualilor, cât și în rândul celor cu nivel de 
educație mai scăzut (agricultori); muncitorimea, chiar și în condiţiile 
imbratisarii modelului evocat, a continuat să contribuie semnificativ la 
interacțiunea cu celelalte categorii sociale (funcţionari, lucrători 
comerciali sau muncitori necalificaţi). 

În eșantionul folosit de Luminiţa Dumănescu, homogamia si 
exogamia socio-profesională sunt problematizate în capitolul al treilea. 
Astfel, muncitorii s-au căsătorit în proporţie de 50% cu muncitori, iar 
restul de 50% în proporţii mai mari sau mai mici cu toate celelalte grupe 
ocupaţionale, în timp ce cadrele superioare (medici sau profesori 
universitari) au încheiat alianțe matrimoniale între ei și într-un procent 
foarte scăzut cu cadre medii. Un alt segment al populaţiei, casnicele 
alcătuiau mariaje într-o majoritate covârșitoare cu muncitori, agricultori 
sau salariaţi ai întreprinderilor agricole de stat ori ai statiunilor de mașini 
agricole. Singrafa a cercetat cu atenţie și comportamentul matrimonial al 
românilor în comunism, principalele direcţii fiind: actul căsătoriei în 
comunism, comportamentul reproductiv și dimensiunea familiei în 
comunism, dar si problema divortialitatii. 

Un lucru demn de constatat este faptul că fondarea unei familii 
prin căsătorie a fost domeniul în care intervenţia statului a fost cvasi- 
inexistentă; în plus, toate schimbările societale din anii totalitarismului nu 
au slăbit unitatea familiei, dimpotrivă au întărit-o și i-au conferit mai 

multă soliditate. O remarcă inspirată este aceea că indivizii „au transferat 
în spaţiul privat, intim, în sânul familiei, tot ce nu le-a fost permis în 
spaţiul public!” (p. 107). 

Continuitatea unei familii este asigurată de natalitate, fiind 
surprinse câteva aspecte ale comportamentului reproductiv, recognoscibil 
în anii regimului totalitar. O interpretare a datelor statistice ale vremii 
arată că între anii 1948-1956, când avorturile erau interzise, s-a consemnat 
o creștere a numărului de nou-născuţi vii (29,5%), însă după liberalizarea 
întreruperilor de sarcină, în decurs de 10 ani, s-a înregistrat o scădere 
dramatică (14,3%0). Pe acest fond, limitarea drastică a străpelilor prin 
Decretul nr. 770/1 octombrie 1966 a fost soluția cea mai facilă; cu toate 
acestea scrutătoarea clujeană a sesizat că nu erau interzise metodele 
contraceptive (măsura a fost impusă în 1985, când pragul natalității 
atinsese un minim istoric 14%0). Prin tradiţie și pondere, în mediul rural, 
numărul parturitiilor era superior celui urban, totuși în ultimul deceniu 
ceaușist s-a inversat ierarhia. Cauzele le putem intui, în cadrul volumului 
nu sunt menţionate, și ne gândim la creșterea populaţiei citadine fertile, 
la vârsta medie crescândă în lumea satului, dar și la exercitarea unui 
control mai strict, în orașe, asupra întreruperilor de sarcină. 

O altă abordare a vizat dimensiunea familiei; conform datelor 
eșantionului, indiferent de domiciliu, familia nucleară era majoritară 
(peste 65% din respondenţi au afirmat că familiile lor erau formate numai 
din părinţi sau părinţi și copiii lor), iar familiile fără copii locuiau, într-o 
măsură covârșitoare, singure. 

Lucrarea s-a complinit prin analiza modalitatilor de locuire, a 
viziunilor statului totalitar cu privire la locuinţă și la practica locuirii. 
Modelul de locuire „est-european”, menţionat de istoriografia occidentală 
în anii 1990, bazat pe câteva caracteristici comune (statul unic proprietar 
și distribuitor, planificarea centralizată a producţiei, utilităţile furnizate 
gratuit pe perioada locuirii si excluderea mecanismelor de piaţă și a 
proprietăţii private) nu s-a regăsit, întru-totul, în România totalitară. 
Autoarea a emis mai multe judecăţi, în parte fundamentate pe legislaţia 
privind construcţiile de blocuri și locuinţe particulare, remarcând unele 
diferențe majore față de celelalte state din spatele Cortinei de Fier. 
Sectorul privat a fost tolerat și încurajat, iar întreprinderile și persoanele 
fizice au fost impulsionate prin acordarea de împrumuturi avantajoase, 
astfel, problema locuințelor fiind partial soluționată. În continuare, 
fenomenul „dizlocării locuirii tradiționale și mutarea masivă spre orașe” 

este analizat dintr-o perspectivă patrunghiulară: prima, cea oficială, în 
care statul a elaborat planurile de sistematizare și a generat construcţia de 
blocuri pentru „cazarea” celor aduși să muncească în fabrici și uzine; a 
doua, situația noilor orășeni (ţărani plecaţi la oraș si care au primit 
repartitii în apartamente din fondul de stat, tineri plecaţi la studii etc.), 
pentru care apartamentul a însemnat un vis împlinit; a treia, categoria 
stramutatilor în urma aplicării planurilor de urbanizare (locuinţele 
demolate pentru a se construi cartiere muncitorești) și, cea de-a patra 
latură, a cetăţenilor care nu au cunoscut efectiv viaţa în regimul socialist, 
iar autoarea îi caracterizează drept teoreticienii conceptului de 
„ghetoizare a țării”. 

Particularizând investigația la eșantionul-sursă, cercetătoarea a 
remarcat că respondentii din mediul rural, în proporţie de 65%, erau 
proprietari declaraţi ai locuinţelor, iar în citadele până la 40%. O 
conexiune interesantă a fost făcută între locul de provenienţă, statutul 
civil si al proprietăţii; astfel, cei căsătoriți legal, în lumea satului, dețineau 
circa 67% din totalul posesiunilor, iar cei necăsătoriți și divortati locuiau, 
preponderent, cu chirie. Raportul este sensibil diferit în orașe, unde cca 
40% din cei familisti dețineau un cămin, restul fiind chiriași în imobile ale 
statului, în timp ce aproximativ 45% din persoanele divortate erau 
înregistrate ca proprietari unici. Cu toate acestea, fie apartament, fie casă, 
s-au arătat, în mare măsură, insuficiente ca spațiu locativ pentru familia 
extinsă; de regulă, indivizii erau concentrați în două sau trei încăperi, așa 
cum rezultă din tabelul publicat la pagina 175. 

Ultima parte a lucrării se referă la paradoxurile contestate și 
însumează opiniile Luminitei Dumănescu, întemeiate atât pe surse 
documentare, cât și pe mărturiile orale sau din experiențele personale. 
Familia tradițională a suferit unele modificări, dictate de urbanizare, 
industrializare si educație, mentindndu-se unele caracteristici 
(universalitatea și precocitatea căsătoriei sau proporția nesemnificativă a 
„uniunilor libere”). Din seria transformărilor care au avut ca rezultat un 
nou mod de viata, menţionăm: reconfigurarea pieţei maritale; ruptura 
marilor familii rurale, prin plecarea tinerilor la orașe; încadrarea tot mai 
mare a femeilor în câmpul muncii pe fondul emancipării, dar și a 
principiului egalităţii salarizării; aplicarea unor programe de protecţie 
socială [totusi, pe acest palier, lipseau indemnizaţia și ajutorul de șomaj 
(de altfel, nu aveau cum să existe atâta vreme cât nu era recunoscut 
fenomenul inactivitatii forțate), iar alocatiile pentru copii, pensiile de 

boală și asistența medicală nu erau asigurate integral tuturor categoriilor 
de populaţie]. Retorica regimului totalitar și măsurile de sprijin ale unor 
segmente reprezentative de populaţie au fost însă amendate de sacrificiile 
inutile, cum ar fi decesele cauzate de întreruperile de sarcină ilegale. 

Ca remarci generale, volumul introduce o serie de informaţii noi 
ce pot fi folosite ca repere în elaborarea unor cărți, studii, articole; de 
asemenea, trebuie evidenţiate competențele autoarei de conceptualizare, 
interpretare și valorificare informațională. 

Lucrarea consolidează literatura de specialitate și, totodată, oferă 
cititorului posibilitatea de a înţelege resorturile familiei în timpul 
regimului totalitar. Datele statistice si interpretarea esantionului 
sociologic coroborate cu informațiile demografice contribuie la 
desăvârşirea unui edificiu informativ amplu asupra vieții sociale 
postbelice. 

Valentin Vasile 

Cristina Preutu, Propaganda politică in România 
socialistă. Practici instituționale si tehnici de comunicare (1965- 
1974), Editura Universităţii „Alexandru loan Cuza”, Iasi, 2017, 
467 p. 


„În concepţia PCR (...) 
la baza întregii activități de 
propagandă trebuie să stea 
documentele partidului 
PROPAGANDA nostru, care exprimă concepția 

POLITICĂ revoluționară despre lume, 
ÎN legitatile generale, universal 
ROMANIA valabile aplicate la condițiile 
Istorice, sociale, naţionale 
SOCIALISTA concrete din ţara noastră. 
Practici instituționale Intreaga activitate de 
și tehnici de comunicare propagandă trebuie să ducă la 
1963-1974 formarea omului nou, la 
crearea unui nou umanism”. 

Astfel era prezentată 
menirea propagandei in 
România anilor '70 într-o Mică 
enciclopedie de politologie 
publicată la București, în 1977, 
de un colectiv de autori 
prestigioși”. Enumeram aici 
doar câteva nume: Silviu 
Brucan, Sergiu Celac, Pavel Câmpeanu, Hadrian Daicoviciu, Mihai Fătu, 
Andrei Marga, Z. Ornea, Teodor Pompiliu, Vasile Secăreș, Gheorghe 
Vladutescu ș.a. Cel care pregătise vocea propagandei era chiar unul dintre 
coordonatorii ştiinţifici, dr. Nicolae Kallos, în prezent profesor la 
Facultatea de Sociologie și Asistenţă Socială la Universitatea Babeș-Bolyai 
din Cluj. 

De la răspândirea unor idei, cu scopul de a convinge și a câștiga 
adepți, respectiv de a le influenţa atitudinea și comportarea sau de a-i 


Cristina Preutu 


2 Mică enciclopedie de politologie (coordonatori ştiinţifici dr. Ovidiu Trasnea și 
Nicolae Kall6s), Editura Științifică și Enciclopedică, Bucuresti, 1977, p. 368. 

mobiliza la acţiune, comuniștii români, după modelul sovietic, au mers 
mai departe și au convertit propaganda în agitație. Pentru ei, fiind strâns 
legată de politică, propaganda avea (cum altfel?!) caracter de clasă: 
„propaganda ideilor progresiste reprezintă un puternic mijloc de educație 
și de formare a oamenilor, ocupând un loc important în activitatea 
partidului comunist”. 

lată, așadar, că subiectul propagandei, într-o perioadă complicată 
pentru istoria noastră recentă, nu este doar unul important în sine, 
tratarea sa conducându-ne spre limpezirea altor aspecte poate chiar mai 
importante, referitoare la ceea ce aproape unanim numim perioada 
comunistă. 

Cristina Preutu, un tânăr istoric în plină afirmare, are nu doar 
curajul, ci și competența necesară pentru a descifra tocmai acest 
mecanism complicat al propagandei politice în România socialistă. Ceea 
ce își propune în excelenta sa lucrare academică este să prezinte exhaustiv 
structura instituțională care se ocupa de propagandă în România anilor 
‘60 și ‘70, precum și tot ceea ce tinea de morfologia propagandei 
comuniste, respectiv funcţiile și temele acesteia. Desigur, toată această 
osatură funcțională este bogat ilustrată cu exemple și studii de caz, toate 
făcând parte din tehnicile de comunicare utilizate de regim pentru a 
influenţa sau a reacționa la nevoile populaţiei. 

Din punct de vedere instituțional, deși a existat o reorganizare 
continuă a sistemului de propagandă în întreaga perioadă avută în vedere 
de cercetătoare, putem vorbi de existența unei instituții centrale și a unei 
rețele teritoriale de propagandă. La nivel central principala instituție 
responsabilă cu crearea strategiilor de propagandă era una din secţiile 
Comitetului Central, Propagandă și Agitatie, iar în plan local una dintre 
instituţiile care se ocupau de organizarea activităților propagandistice era 
casa de cultură. Acesta era unul dintre instrumentele regimului pentru 
„cultura de masă”, denumirea generică dată de oficialități formelor de 
educare și propagandă emanate de partid. Căile de difuzare ale acestui tip 
de cultură erau „instituţii (școală, cluburi, teatre, presă etc.), mijloace 
tehnice mass-media (cinematograf, radio, televiziune) și manifestări 
ocazionale impuse de moment și loc” (p. 41). 

Secţia de Propaganda si Agitatie cuprindea, după reorganizarea 
din 1965, sectorul de propagandă, sectorul de lectori, sectorul de 
documentare, sectorul muncii politice și culturale de masă, grupul de 
instructori teritoriali, un instructor pentru instituţiile centrale ideologice, 

un instructor cu evidența cadrelor și un aparat tehnic (p. 51). Aceste 
importante schimbări la nivel central ale aparatului de propagandă, 
intervenite după ce Nicolae Ceaușescu a preluat puterea, și îndeosebi 
apariția grupului de lectori, demonstrau „intenţia de profesionalizare a 
sistemului de propagandă”. Aceasta în condiţiile în care acest domeniu, 
tine să remarce Cristina Preutu, era unul dificil de înțeles „chiar si pentru 
nomenclatura epocii”. De altfel, definirea propagandei a suscitat în 
interiorul partidului multe controverse, poate și din cauza existenţei unei 
anumite confuzii între propagandă, ideologie și cultură. În consecință, 
reorganizarea instituțională a dus la o redefinire continuă a conținutului 
propagandei, a tehnicilor, criteriilor și caracteristicilor acestora. 

Interesant este și faptul că primul șef al Secţiei de Propagandă și 
Agitatie, reînnoită în primăvara anului 1965, a fost nimeni altul decât Ion 
Iliescu. 

O dovadă in plus pentru maturizarea și profesionalizarea 
sistemului de propagandă o reprezintă și o altă constatare a autoarei: în 
intervalul scurs până în anul 1968, când a avut loc o nouă reorganizare, au 
fost angajaţi o serie de noi instructori, cu toţii absolvenţi însă ai unei școli 
de partid, de obicei Academia „Ștefan Gheorghiu”. Exemplul cel mai 
cunoscut este cel al lui Mircea Mușat, doctor în istorie la Academia 
amintită, angajat în Sectie începând cu anul 1967 (p. 68). 

Evaluarea făcută instructorilor teritoriali, în martie 1968, a scos în 
evidență modul de raportare al conducerii politice vizavi de rolul acestora: 
acela de înregistrare a realitatilor din teritoriu și apoi de calmare a 
nemulțumirilor populaţiei. Inspectorul din regiunea Satu Mare afirma în 
ședința cu instructorii că „principalele plângeri ale oamenilor sunt lipsa 
drumurilor, fabricilor, spitalelor și alte probleme legate de sistemul de 
administrare”. În consecință, recomandarea instructorului cu propaganda 
pe această regiune era „să-i facă pe oameni să înțeleagă că se vor face 
(drumuri, fabrici, spitale) dar într-un anumit timp. Să nu-și piardă 
încrederea în aceste măsuri luate de partid”. lată, așadar, unul din rolurile 
importante pe care Secţia de Propagandă le îndeplinea deja, acela de 
ameliorator al stării de spirit a populaţiei. Dacă privitor la depistarea si 
controlul acesteia, partidul avea alte pârghii (una din ele era desigur 
Securitatea), pentru a reuși totuși o schimbare de atitudine în rândul 
societăţii era nevoie de soluţii soft, care să apeleze atât rațiunea, cât și 
convingerile intime ale românilor. 

Un aspect deloc de neglijat era faptul că Secţia de Propagandă nu a 
dispus, cel putin până în anul 1972, de un buget propriu de cheltuieli, 
necesar procesului de difuzare a propagandei. De cele mai multe ori 
pentru materialele de propagandă Secţia cerea sprijin de la Academia de 
Științe Social-Politice sau la UTC. Una din cauzele lipsei de autonomie 
financiară era și ideea existentă la vârful PCR, potrivit căreia menirea 
Secţiei de Propagandă era aceea de a concepe strategiile de propagandă, 
punerea acesteia în practică revenind altor instituţii, precum radioul și 
televiziunea. 

Căminul cultural era un alt instrument de difuzare a propagandei, 
aici fiind, în multe cazuri, adăpostită și biblioteca sătească, comunală sau 
orășenească. Un detaliu important semnalat de autoarea volumului este și 
acela că, în anul 1967, în România funcționau 24.393 de biblioteci, care 
raportate la numărul de locuitori ai țării erau relativ suficiente, dar slab 
aprovizionate, și, din păcate, rar vizitate: 8.774 de unităţi aveau sub 100 de 
cititori anual, iar peste n.ooo de biblioteci dețineau un fond de carte sub 
1.000 de volume. Interesantă este comparatia cu situaţia bibliotecilor din 
statele occidentale (reieșită din documentele interne ale PCR): astfel, dacă 
în România unei biblioteci publice îi reveneau, în medie, 3.600 volume, în 
SUA, Canada, Danemarca, Suedia, Italia și Belgia îi reveneau 23.000, 
20.000, 8.500, 8.000, 6.000, respectiv 5.300 volume (!!!). 

Trecând de la aceasta forma de „agitație scrisă” la cea de tip vizual, 
propaganda trebuia să se inspire din problemele grupului ţintă si să 
prezinte îndeosebi aspectele economice prin grafice, lozinci, panouri și 
„afișul fulger”. Acesta din urmă informa asupra unor aspecte deosebite din 
activitatea echipei, secţiei sau brigăzii (metode noi, avansate, dar și 
abateri sau rămâneri în urmă). Atât la orașe cât și la sate erau amenajate 
vitrine cu fotografii, fotomontaje sau chiar fotoexpozitii de stradă (p. 103). 

Așadar, chiar dacă principala atributie a propagandei era aceea de 
a crea și difuza cultura de masă, în practică instituția propagandei 
funcţiona doar ca „un mecanism de construire teoretică și retorică a 
procesului comunicational” (p. 104). Secţia de propagandă nu a funcţionat 
ca un departament de producţie, ci mai mult ca unul de planificare, 
conducere și supraveghere a întregii propagande din ţară și străinătate. 
Unul din mijloacele cele mai importante de comunicare pe care 
propaganda trebuia să-l dirijeze era Televiziunea Română. Dumitru 
Popescu, în 1970, într-o ședință a Comisiei pentru problemele de 
învățământ, știință, cultură și presă afirma: „Televizorul este principalul 

mijloc de ocupare a timpului liber a cetățenilor din tara noastră. Sunt sute 
și sute de mii de oameni care după ce termină lucrul se așează și petrec în 
faţa televizorului cele opt ore de relaxare”. Ulterior, Nicolae Ceaușescu, la 
ședința din 2 februarie 1972 cu liderii sistemului de propagandă, afirma că 
propaganda nu trebuie să concureze televiziunea, ci să o folosească! 
lată cum, astfel, se proceda la ,rechizitia” tehnicii și sistemului de 
comunicare al mass-media în perioada respectivă. 

În ce privește actorii mesajului propagandistic, atunci când se face 
referire la pregătirea propagandistului, Cristina Preutu ne oferă câteva 
date importante pentru aprecierea corectă a posibilităților acestuia: 
recrutarea și instruirea agenţilor de propagandă au fost făcute inițial în 
rândul muncitorilor, ca apoi majoritatea să provină din rândul 
intelectualitatii, să se ofere voluntari și să prezinte pasiune pentru noua 
activitate, îndeosebi prin legătura pe care acesta o putea realiza cu 
auditoriul. Formele cele mai frecvente de instruire ale propagandistului 
erau seminarul (până în 1965), simpozioanele și dezbaterile pe bază de 
referate, studiul individual. Procesul de instruire și educare nu se finaliza 
odată cu preluarea sarcinilor atribuite, ci constituia un proces continuu de 
cunoaștere a problemelor generale pe care partidul voia ca populaţia să le 
cunoască. 

Corpul elitist al propagandiștilor era format din acea categorie a 
lectorilor - persoane influente în domeniile lor de activitate, cu o 
pregătire profesională bună și o poziţie în partid: membri ai CC al 
PCR, deputaţi MAN, cadre cu funcţii de răspundere în ministere, 
cadre didactice din universităţi, cercetători stiintifici. Exista o 
ierarhie destul de clară, lectorii de la CC asistau și ajutau propagandiștii 
din marile orașe și judeţe, iar aceștia, la rândul lor, mergeau la sate. 
Principalele atribuţii ale lectorilor erau de a tine expuneri și lecţii (cel 
putin una pe lună!), de a conduce dezbateri la universitatea serală de 
marxism-leninism, precum și de a pregăti propagandiștii pentru toate 
tipurile de cursuri de partid (p. 124). Ca principală sursă de informare, le 
era recomandat cel mai recent și important document emis de 
conducerea politică. 

Lectorii erau îndrumătorii, coordonatorii propagandistilor şi 
agitatorilor din teritoriu. În funcție de evenimentul la care participau, 
aceștia din urmă primeau instrucțiuni precise referitoare la materialul pe 
care urma să-l prezinte publicului, dar și să se asigure că acesta din urmă 
avea cunoștință de deciziile interne și externe ale partidului, 

convingându-l că toate acestea erau în favoarea lui. De altfel, una din 
sarcinile asumate de propaganda de partid era aceea de a forma așa- 
numita conștiință socialistă, respectiv de a forma, de a modela trăsăturile 
moral-politice ale comunistului „promotor al luptei pentru ridicarea 
conștiinței socialiste a maselor, pentru făurirea societăţii noi, socialiste” 
(p. 147). O altă răspundere a propagandistului era de a stârni emoţii si 
sentimente, care să conducă la o atitudine favorabilă deciziilor statului și 
partidului comunist: „sădirea tot mai puternică în conștiința socialistă a 
sentimentului patriotic, a hotărârii de a apăra cuceririle revoluționare ale 
poporului român”. Așadar, prin propagandă trebuia nu doar să i se 
insereze individului niște idei, ci trebuia și să-l facă să creadă în ele! lar 
pentru a realiza aceasta, propagandistul trebuia să aibă un prestigiu, în 
sensul fascinatiei, al admiratiei fata de el. lată de ce, recrutarea unui 
agitator, propagandist sau lector nu era un lucru simplu, de cele mai 
multe ori regimul căutând să instruiască, să educe membri de partid cu 
reputaţie la locul lor de muncă, pentru a-i folosi apoi în domeniul 
propagandei. 


Cristina Preutu analizează în partea a doua a cărții funcţiile 
propagandei într-un regim totalitar, precum cel existent în România 
anilor “60 și ’7o: funcţia normativa și informativă, de educare, funcția de 
legitimare și interpretare, funcția de mobilizare și control, funcția 
persuasivă și identitară. Între toate aceste funcţii, fiecare cu importanța 
sa, se detașează, în opinia noastră, cea de legitimare și interpretare. Prin 
această funcţie a propagandei se legitima în mod continuu puterea 
politică, reamintind populaţiei, și nu doar la momentele aniversare, de 
importanța pe care partidul și liderul său o aveau în dezvoltarea societății. 
Între altele, în fiecare an Secţia de Propagandă si Agitaţie trebuia să 
elaboreze programele orientative de studiu pentru cursuri și seminarii la 
școlile politice, bazându-se pe cele mai noi teze din programele PCR și 
cuvântările lui Nicolae Ceaușescu. Pe baza acestei bibliografii obligatorii a 
propagandiștilor, trebuia organizate lecții precum „Probleme ale 
organizării și conducerii acțiunilor politice și economico-sociale”, 
„Făurirea societății multilateral dezvoltate”, „File de istorie” etc. 

Analizând toate aceste funcţii, oferind și multe exemple concrete, 
autoarea ne oferă practic o imagine a României socialiste din mai multe 
unghiuri: imaginea conducerii politice asupra propriei functionari, 
relaţiile de putere dintre structurile intime ale regimului, precum și 

relaţiile construite între societate și puterea politică (cel mai bine 
reflectate în scrisorile sau memoriile adresate conducerii de partid de 
către români). Toate aceste componente constituie, din perspectiva 
autoarei, „mai mult decât o oglindă a viziunii pe care regimul o avea 
asupra societății!” 

Scrisă bine, organizată excelent, cu o dinamică proprie, cartea 
beneficiază de un set de anexe (cu documente, afișe color, imagini și 
scrisori), o bibliografie bogată și foarte variată, pornind de la documentele 
de arhivă și terminând cu site-uri de internet, un rezumat în limba 
engleză și un foarte util indice de nume. 

Avem convingerea că nu doar publicul avizat, format din 
cercetători și universitari, se va bucura de această apariție editorială de 
foarte bună calitate, ci și publicul larg interesat de posibilităţile 
propagandei, de instrumentele sau de efectele extraordinare ale acesteia 
asupra minții umane! 


Liviu Taranu 

Consiliul Naţional pentru Studierea Arhivelor Securităţii, 
Politică şi demografie în România comunistă (1966-1989), Liviu 
Marius Bejenaru & Raluca Nicoleta Spiridon (eds.), Eikon, 


Bucharest, 2017, 390 pp. 


CONSILIUL NAȚIONAL PENTRU 
STUDIEREA ARHIVELOR SECURITĂȚII 


RALUCA NICOLETA 
SPIRIDON 


LIVIU MARIUS 


BEJENARU 
(EDITORI) 


POLITICĂ ȘI DEMOGRAFIE 
ÎN ROMÂNIA COMUNISTĂ 


1966-1989 


Since the publication of 
Gail  Klisman's  path-breaking 
1998 study on abortion in late 
communist Romania’, numerous 
studies have appeared broaching 
the subject of pro-natalism and 
the prohibition of abortion under 
the reign of Nicolae Ceausescu.“ 
In the post-communist cultural 
memory of the period, the subject 


has figured heavily, being the 
subject of numerous memoirs, 
short story, and most famously, 
the award-winning film 4 
Months, 3 Weeks and 2 Days 
(2007). 

The present volume, 
consisting of a collection of 
published and previously 
unpublished documents from the 
archives of the National Council 
for the Study of Secret Police Archives, is a major addition to the existing 
scholarly corpus. It contains documents pertaining to legislation 
prohibiting the practice of abortion outside of extreme cases - in which 


83 Gail Kligman, The Politics of Duplicity: Controlling Reproduction in Ceausescu’s 
Romania, University of California Press, Berkeley & Los Angeles & London, 1998. 
Available in Romanian as Politica duplicitdtii: controlul reproducerii in România 
lui Ceausescu, translated by Marilena Dumitrescu, Humanitas, Bucharest, 2000. 

14 Most of these works are listed in the introductory study of this volume. The 
book lacks however a bibliography and a further reading section, which means 
that readers will have to look elsewhere if they want to draw a list of studies on 
the subject. 

the mother’s life is put in danger - from the first stages until its 
subsequent amendments, transcript of discussions within the Central 
Committee, police briefings, and many other related texts. The fact that 
the documents are laid out in chronological order allows one to follow the 
evolution of these plans from their initial conception, their formulation 
into legislation and their subsequent implementation. A name index is 
offered, but not a thematic one. This is an oversight, for it becomes 
apparent early one that the anti-abortion legislation had as its corollary 
drastic curtailment of divorce rights, and welfare measures meant to 
ensure the high living standards of mothers and their children.” 

Offered in the volume is the transcript of a talk Nicolae Ceausescu 
had with leading figures from the medical establishment and various 
government officials on the 20" of September 1966. Both women and men 
were present, something which is worth emphasizing in view of what was 
discussed. Although he had already made up his mind as regards to what 
the “problems” and “solutions” facing Romanian families were, Ceausescu 
nonetheless requested the opinions of medical experts. Unsurprisingly, 
each of them condoned his views and tried to outshine each other by 
trying to prove how much they agreed with the diagnosis of the country’s 
ruler. 

Although the dissolution of family life was conceptualized by all 
speakers as one which resulted out of societal changes affecting both men 
and women, the emphasis within the conversation is on women’s 
sexuality first and foremost. Aldea Mihai of the Ministry of Health and 
Social Provisions, for example, talks about the loose morals of young 


5 Prohibition of homosexuality as an explicit topic is absent from the list, 
although it was also a law enforcing normative heterosexuality. 

16 The studies focusing on anti-abortion legislation have focused on the resistance 
among women of pro-natalist ideology. The absence of any mention of pro- 
natalist policy in the yearbook of the Institute for the Investigation of Communist 
Crimes and the Memory of the Romanian Exile dealing with collaboration and 
conformism during the period of 1948-1949 is symptomatic of this view. See 
Lucian Vasile & Constantin Vasilescu & Alina Urs (coords.), Traversdnd 
comunismul: convietuire, conformism, compromis, Polirom, Jassy, 2016. Without 
wanting by any means to downgrade such experiences, as the female medical 
experts mentioned above testify, there were women who supported the new 
legislation, even if by lip-service only. See in this sense the testimonies in Mihaela 
Miroiu & Otilia Dragomir, Nașterea. Istorii trăite, Polirom, Jassy, 2010. 

women, who procure abortions on an average basis without entering into 
a healthy relationship that would end in marriage after their first sexual 
contact (p. 98). This type of behavior coming from a woman has a 
profound effect not only upon society at large, but also on her personal 
evolution as a “member of society, a wife and a mother” [ca om în 
societate, ca soție, și mamă] (p. 98). This hierarchy says much about the 
perceived role of women within society among communist elites. This 
discussion reveals an essentialist understanding of femininity, marriage 
and the family, all which revolve solely on reproduction. While personal 
development and holding down a job were presented as equal rights, in 
reality traditional conception regarding a woman’s proper place 
continued to inform social policy. This was said explicitly by Ceausescu, 
who gave as an example to be followed the model of peasant families, who 
raised 5-6 children within one room (p. 105), a practice which was 
continued until the late sixties in rural areas of the country, even the most 
underdeveloped ones (p. 135). Ceausescu then gave a personal example, 
pointing out that he grew up in a household of ten. He and all his siblings 
grew up in one room. Such an austere lifestyle was contrasted to that of 
the present-day engineers and university professors who grew accustomed 
to material comfort and forgot about their child-bearing duties (ibid). 
Such statements are remarkable for a number of reasons. First of all, they 
appear in direct contradiction with the country’s official doctrine. Though 
the ideology of really-existing socialism was forward looking, urban and 
worker-centered, here we have a party-chief giving as an example the 
exact opposite example as lesson to be followed: backwards-looking, rural 
and fixed on the peasantry. Second of all, the emphasis on childbirth as a 
contribution to the well-being of the nation marks the beginning of what 
was to become the great retreat of Romanian communism from Marxism 
to Nationalism, a change which was done by the late seventies.” 


17 The term comes from path-breaking work arguing that during Stalin’s time 
Soviet culture gave way to a return to traditional Russian values. See Nicholas S. 
Timasheff, The Great Retreat: the Growth and Decline of Communism in Russia, E. 
P. Dutton & Company, Inc., New York, 1946. Though his thesis was highly 
popular among Revisionist Sovietologists, recent scholarship has come to doubt 
Timasheffs argument. Notwithstanding such criticism, I believe the concept to 
be one applicable to Ceaușescu's Romania. This change has been addressed in 
Katherine Verdery, National Ideology Under Socialism: Identity and Cultural 
Politics in Ceausescu’s Romania, University of California Press, Berkeley & Los 

For those who are patient enough to read through the stifled prose 
of Communist parlance, great discoveries are to be made by engaging 
with the material in this collection. Though the participants in the above 
mentioned talk emphasize the importance of propaganda in getting the 
message across to the population, no such material is included in the 
collection.” This is unfortunate, for it would have added another facet to 
the exploration of pro-natalism. 

My biggest criticism concerns not the selection of the documents, 
but rather the introductory study. In discussing pro-natalist policies, 
Bejenar and Spiridon claim that a rise in childbirth need not be forcefully 
imposed, but will arise naturally in a well-developed society. They give the 
example of the baby boom in the postwar United States. But to claim that 
an increase in childbirth was realized without any encouragement from 
the state is to paint an excessively rosy picture of the U.S. during the 
1950s. In reality, official ideology explicitly offered the model of a plentiful 
family in which the mother stayed at home and the father was the bread- 
winner as the American way of life. They did not have medal-winning 
mothers, but they had June Cleaver of Leave it to Beaver.” According to 


Angeles & London, 1991 [available in Romanian as Compromis și rezistență: 
cultura română sub Ceausescu, translated by Mona Antohi & Sorin Antohi, 
Humanitas, Bucharest, 1994]; Michael Shafir, Romania: Politics, Economics and 
Society: Political Stagnation and Simulated Change, Frances Pinter, London, 1985 
p.; Florin Constantiniu, De la Răutu si Roller la Mușat si Ardeleanu, Editura 
Enciclopedică, Bucharest, 2007, pp. 336-341; Cristian Vasile, Viaţa intelectuală și 
artistică în primul deceniu al regimului Ceaușescu. 1965-1974, Humanitas, 
Bucharest, 2015. Historians have come to show that the conservative changes that 
put an end to the Romanian Thaw were not the consequences of Ceaușescu's 
Asian tour of 1971, but were the developments of previous legislation. 
'5 The language at times pertains to medical matters, which is out of the range of 
understanding of the non-specialist. An explanation in the footnotes of the 
gynecological terms mentioned throughout the text would have of great use to 
this reader. 
19 On the effect of Erin Biebuyck, “The Collectivisation of Pleasure: Normative 
Sexuality In Post-1966 Romania”, Aspasia: The International Yearbook of Central, 
Eastern, and Southeastern European Women's and Gender History, vol. 4, 2010 pp. 
49-70. 
2° For pronatalism in the US during the first postwar decades, see Elaine Tyler 
May, Homeward Bound: American Families in the Cold War Era, second edition, 
Basic Books, New York, 2008, pp. 129-152. 

the medical establishment, sexual activity within marriage should have 
had as its main scope conception.” Abortion was prohibited in the U.S. 
until the Supreme Court ruled it legal as a result of Roe v. Wade (1973). 
Homosexuals and lesbians could not occupy posts in the Federal 
government because they were considered security risks. ° While civic 
organizations existed long before Stonewall, to paraphrase the title of a 
fundamental study of queerness in the U.S., it was only starting with the 
seventies and later the AIDS crisis that gay rights came to the attention of 
the wide public.” In some states, anti-miscegenation laws prohibited 
interracial marriage.** As such, one can hardly claim the baby boom was a 
“natural” phenomenon. 

I stress such features not because I want to suggest that the U.S. 
was just as bad as communist Romania when it came to sexual policies, 
for this would be absurd. Rather I want to emphasize that in spite of their 
structural differences, one can nonetheless find common features, which 
one would miss if one were to label the policing of sexuality strictly a 
characteristic of non-democratic states.” Such oversight arises because 
the authors take over from the Cold War totalitarian model its 
idealization of the West and the labeling of communism as a mistaken 
form of modernization. They claim that the cult of parenthood and the 
relegation of women to motherhood united dictatorial regimes such as 
Nazi Germany and the USSR under Stalin (p. 21).%* While facile, such 


a Carolyn Herbst Lewis, Prescription for Heterosexuality: Sexual Citizenship in the 
Cold War Era, University of North Carolina Press, Chapel Hill, 2010, p. 68. Lewis 
emphasizes that within such a framework “female orgasm was a goal but certainly 
not a necessity”. Ibid, p. 98. Italics present in the original. 
» David K. Johnson, The Cold War Persecution of Gays and Lesbians in the Federal 
Government, University of Chicago Press, Chicago & London, 2004 
% Thomas A. Foster, Long Before Stonewall: Histories of Same-Sex Sexuality in 
Early America, New York University, New York, 2007. 
24 State laws banning mixed-marriages remained in places until the late sixties. 
The decision overthrowing them was taken as a result of Loving v. Virginia (1967). 
25 Such was the focus of Gail Kligman’s study, a perspective that has been lost in 
the majority of Romanian studies which have taken up the subject. An overview 
of the problem of infertility on the continent can be found in Carrie B. Douglas 
(ed.), Barren States: The Population Implosion in Europe, Bloomsbury Academic, 
2005. 
26 The totalitarian model also informs the perspective of the Presidential 
Commission for the Study of the Communist Dictatorship. See Vladimir 

resemblances have been disproven by the scholarly literature. As two 
leading historians of the Soviet Union, respectively Germany observed: 
“Nazi Germany and the Soviet Union pursued very different reproductive 
policies - policies that reflected stark ideological, structural, and 
disciplinary differences between the two countries [...] The differences in 
how reproduction was managed in the Soviet Union and Nazi Germany 
can serve as a reminder of the weaknesses of the concept of 
totalitarianism in comparing the two regimes”.”” 

The outdated analytical apparatus of the introduction will be of 
little help for readers trying to understand post-communist politics. 
Despite the legalization of abortion immediately after the regime change 
of 1989 and a growing awareness of women’s rights, a conservative 
backlash has begun to make itself felt in recent years. The formation of a 
conservative association such “The Family Coalition” (Coalitia pentru 
Familie), which opposes gay marriage and aims for the return of family 
values, is indicative of this shift. Behind the veneer of polite conservatism 
hides the desire to put women in their proper place, i.e. the home.” 
Patriarchal (pseudo)puritanism is not the sole reserve of non-democratic 
regimes. The desire to curtail women’s rights arises everywhere women 
have managed to attain significant rights. 

“Those years were just an anomaly, historically speaking, the 
Commander said. Just a fluke. All we’ve done is to return things to 
Nature's norm”.”? These words, spoken by one of the leaders of the 
Republic of Gilead in Margaret Atwood’s dystopian novel, The Handmaid’s 


Tismăneanu & Dorin Dobrincu & Cristian Vasile (eds.), Comisia prezidențială 
pentru analiza dictaturii comuniste din România: raport final, Humanitas, 
Bucharest, 2007. 
27 David L. Hoffmann & Annette F. Timm, “Utopian Biopolitics: Reproductive 
Policies, Gender Roles, and Sexuality in Nazi Germany and the Soviet Union”, in 
Michael Geyer & Sheila Fitzpatrick (eds.), Beyond Totalitarianism: Stalinism and 
Nazism Compared, Cambridge University Press, Cambridge, 2009, p. 87. 
23 Reghina Dascăl, “Gender Studies in Romania: between Subversiveness and 
Conservatism”, in Valeria Maione, (ed.), Gender Equality in Higher Education: 
Miscellanea: Third European Conference, Genoa, 13-16 April 2003, FrancoAngeli, 
Milano, 2005, pp. 108-119. 
29 Margaret Atwood, The Handmaid’s Tale, Houghton Mifflin, Boston, 1986, pp. 
219-220. 

Tale, could have been spoken by Nicolae Ceauşescu. But they could also 
be spoken by a member of The Family Coalition if they should ever affect 
legislation in Romania. 


Alin Constantin 


Preot Bogdan-Aurel Teleanu, Osânda cărților, Bucureşti, 
Editura Cuvântul Vieţii a Mitropoliei Munteniei şi Dobrogei, 
2017, 208 p. 


Opul surprinzător al lui 
Bogdan-Aurel  Teleanu mi-a 
atras rapid atenția nu numai 
pentru faptul (important, totuși) 
că autorul este cercetător 
acreditat la Consiliul Național 
pentru Studierea Arhivelor 
Securității (remarc, în treacăt, că 
numele instituției noastre este 
scris greșit, în Dedicatia de la p. 
5 a cărții) și nu atât pentru 
profesia de preot a acestuia, ci în 
special pentru calitatea de 
„roman bazat pe o realitate 
istorică consemnată în 
Documentele din Arhiva CNSAS”, 
după cum stă scris atât pe 
copertă, cât și pe pagina de titlu 
a volumului (din introducerea 
semnată de Nicolae Bordasiu, 
înțelegem că personajul 
principal este un alter ego al bunicului autorului - vezi p. 8). Într-o 
societate în care toată lumea se pricepe mai bine decât oricine altcineva la 


3 Atwood was familiar with the situation in communist Romania: it is mentioned 
in the epilogue. 

problematica serviciilor secrete și în care s-a păstrat chiar ceva din gustul 
pentru lectură, atunci când este vorba de romane cu aromă de 
intelligence, probabil că era momentul ca și Securitatea să fie din nou 
abordată, într-un mod mai convingător, sub ipostaza personajului de 
roman. Din acest punct de vedere, și comparatia cu unele tentative mai 
vechi prezintă un anume interes (în urmă cu 13 ani, un virtual autor de 
roman „antisecurist” îmi cerea să îi povestesc cum însăși viața mea „este 
pusă în pericol de Securitate”, alături de maniera concretă în care „s-a tras 
cu mitraliera în portocali, gloantele au putrezit și portocalele au căzut din 
pom”). 

Desi bombănea la serviciu că „mai întâi se pune problema 
stomacului și apoi altele” (p. 16), Ioan T., zis „nea Tica”, era beneficiarul 
entuziast al „porţiei de cultura” pe care și-o insusea fraudulos. Acest nea 
Tica, personajul principal al romanului lui Bogdan-Aurel Teleanu, lucra la 
secția de albitorie din cadrul Fabricii de celuloză „Nicolae Bălcescu”, 
unitate care devenise un lagăr de exterminare a cărților interzise prin 
decizii succesive ale cenzurii instaurate de autoritățile comuniste. Fiind 
așadar un echivalent metaforic al gardienilor din lagărele morţii, acesta 
beneficia de noul statut așa cum l-a inspirat morala sa ancestrala de țăran 
nevoiaș, prigonit totuși în timpul colectivizării forțate din deceniul al 
șaselea. Astfel, „reușise să-și încropească acasă o serioasă bibliotecă, de 
care ar fi fost mândru orice intelectual de frunte, folosindu-se în acest 
scop de bufetul din cameră, dar și de rafturile din cămara de alimente 
care, oricum, erau goale. Așa că, astăzi, aștepta cu nerăbdare momentul în 
care, la sfârșitul programului, intenționa să-și însușească, în mod ilegal, 
portia de cultură” (p. 17-18). 

Este momentul in care vom elogia exceptionala descriere facuta de 
autor impactului dintre cartile mdntuite de la topitorie si personajul 
principal al romanului, care le salva. Nu era acesta doar un impact 
revelator („Întotdeauna îl atrăseseră cărţile, de parcă ar fi fost nişte cufere 
ascunse în podul casei din care aștepta să iasă cele mai misterioase ființe 
sau lucruri. În ciuda vechimii lor, care îi zbârcea pielea pe mâini și îl făcea 
să respire întrerupt de teama microbilor ascunși între paginile aurite de 
timp, simpla atingere a cărţii îi crea senzaţia unui transfer de informații 
care-l scutea de efortul lecturării conținutului pe care îl înțelegea uneori 
foarte greu. Însă, cele mai captivante cărți erau acelea pe care nu le 
intelesese încă, dar promiteau să-și descopere mai târziu taina lor. 
Citindu-le, parcă sorbea cu nesat dintre coperţi seva științei lor” - p. 18), ci 

și unul transformator („Efectul asupra propriei sale fiinţe era cu atât mai 
năucitor, cu cât era nevoit să se împărtășească în mod clandestin din 
potirul cunoașterii, supunându-se unui ritual interzis de regimul politic în 
care trăia. Era conștient de faptul că, ori de câte ori traversa șinele de tren 
printre vagoanele pline cu cărți aduse la topit în fierbătoria în care lucra 
împreună cu fratele său, comitea un act conspirativ în momentul în care 
ascundea timid sub vestă câte o carte, sustrăgând-o astfel unui iminent 
act criminal. El, călăul, devenise victima lor” - p. 19). Impregnându-l parcă 
cu ceva din conștiința celor care au suferit cu adevărat scriindu-le (și 
pentru că le-au scris), cărţile aveau și un rol mobilizator pentru salvatorul 
lor, menţinând „un mecanism independent de voinţa lui”, prin care 
reușeau să îl „împingă de la spate” (p. 20-21). Uneori o făceau însă într-un 
mod periculos pentru cel care astfel se angaja impulsiv în dispute politice, 
din care se smulgea într-un final, conștientizând că „dacă ar fi să 
zăbovească mult la vorbe o să se aprindă ca o torta, iar cărțile dosite in 
haine parcă abia așteptau să alimenteze flacăra acestui scandal” (p. 22). 


Noua postură, de salvator, a personajului principal se pare că 
iradia un soi de energie misterioasă care atrăgea către el și alte cărți. Cum 
altfel am interpreta scena în care părintele Ianculescu (tocmai cel care, cu 
ani în urmă, „îl învățase mai mult decât să scrie și să citească: să iubească 
cărţile” - p. 104), fără să fie păcălit de aparente (adică de mirosul de 
băutură spirtoasă pe care o degaja enoriașul său, Tica), îi dă spre păstrare 
Viața și Acatistul Sfântului Pantelimon, ca pe „o hartă secretă care 
conduce spre o comoară ascunsă, memoria locului în care se afla peștera 
și întreaga sa semnificaţie” (p. 28-29). 


Astfel, șura de acasă încetase să mai fie o șură, devenind un 
„sanctuar al cărților”, cum o numea Tica și nu e defel de mirare că și copiii 
săi o percepeau mai degrabă ca pe o poartă spre altă lume. Adică un loc 
miraculos care, în firavele dar inocentele senzaţii ale celor mici, trebuie să 
fi fost ceva asemănător cu camera Shambo (cel puţin judecând după 
memoria afectivă a generației mele, care a devorat minunata carte a lui 
Ştefan Fay, Sokrateion, dedicată lui Mircea Vulcănescu; nu știm dacă asta 
a fost și intenţia domnului Teleanu, care este mai tânăr decât noi). 


Itele care au dus la arestarea până la urmă inevitabilă a lui Tica au 
avut în fond prea puţin de-a face cu acţiunile lui, fiind de fapt ale unei 
complicate operaţiuni de rescriere a propriului trecut, declanșată de un 
„fost profesor la catedra de istorie a artelor creștine din cadrul Facultăţii 

de Teologie din Chișinău, ajuns mai apoi ministru” (p. 125-126), care își 
dorea șterse anumite episoade ale biografiei sale, „odată cu arderea 
tuturor cărților care aveau de-a face cu provinciile istorice românești 
Basarabia și Bucovina. Odată pentru că așa i-a cerut propaganda rusească, 
iar a doua oară pentru că-l încurca teribil în cariera sa politică” (p. 139- 
140). Soţia lui Tica este astfel nevoită, pentru a evita o condamnare mult 
mai gravă, să ardă ea însăși cărțile agonisite în miraculoasa șură. La acest 
oribil „carnagiu” participă și copiii. Nimeni nu se îndură însă să distrugă și 
Acatistul, care fusese învestit și de tatăl arestat cu virtuți unice. Așa se 
face că securiștii veniţi la perchezitia din data de 23 iulie 1958 confiscă 
Acatistul, nu fără a-și da măsura lipsei de omenie prin rautatile gratuite 
proferate cu această ocazie. În cele 20 de zile care trecuseră de la arestarea 
lui Tica, soţia lui și copiii arseseră sistematic cărțile salvate, astfel încât 
„norii se evaporaseră din văzduh de frica fumului negru ce ieșea prin coșul 
cuptorului, făcând loc unor stele care o priveau acuzator pe femeia care 
îndrăznea să-și ridice ochii spre cer spre a-i mai răcori de dogoarea 
focului” (p. 90). 


Totuși, în ciuda forței copleșitoare, irezistibile a sistemului 
represiv, nu toți oamenii deveniseră exact ceea ce păreau a fi. Autorul 
surprinde micile semne de omenie: al secretarului Tribunalului Popular 
(care o sfătuiește pe Elisabeta să „scape cât mai repede” de biblioteca 
secretă, a cărei existență decisese să nu o consemneze - p. 89), sau al 
ofițerului înarmat care stătea de pază la procesul lui Tica (acesta îi 
permite discret unuia dintre copii să își contacteze tatăl, care purta 
ochelarii orbi din tablă; „Putea să-l oprească cu ușurință, dar, cu toate 
acesta, a rămas nemișcat” - p. 118). 


Acatistul s-ar putea totuși să fie adevăratul personaj principal al 
romanului, cel putin până la revelaţia din final, intermediată de Anghel P. 
(pseudonim sub care îl recunoaștem cu ușurință pe călugărul Arsenie 
Papacioc), când, simțindu-se prins in încleștarea spirituală nedeclarată 
dintre doi preoți, ambii providentiali pentru existenţa sa, Tica ajunge să 
creadă că „poate, atunci, cândva am fost și eu cineva” și, mult mai 
important, că „poate, totuși, cărțile mele nu au ars în zadar” (p. 195). 
Paginile din finalul romanului sunt antologice prin forța de evocare a 
veritabilei hierogamii dintre carte și cititor, prin hermeneutica istoriei 
oamenilor supuși (însă fără voia lor) vremii și prin admiraţia discretă 
pentru Acatistul Sfântului Pantelimon, identificat ca „harta care i-a 

călăuzit pe cei credincioși prin pustia comunistă” și „harta spre tărâmul 
fagaduintei promis celor aleși” (p. 199). Ca vehicul soteriologic, Acatistul 
avea puteri mult mai mari, astfel încât își alegea singur cititorii („Nu ei au 
ales cartea care să nu piară în flăcările cenzurii comuniste, ci cartea i-a 
ales ca să-i traverseze nevatamati valurile neliniștite ale unei vieți lumești 
zguduite de necredinta” - p. 199). Desigur, ,nevatamati” într-un sens 
spiritual înalt, deoarece măsurile luate împotriva acestor oameni de către 
Securitate nu au fost dintre cele mai blânde. Capacitatea lor de a pozitiva, 
dându-le un sens purificator, întâmplările negative din propria viata i-a 
făcut, într-adevăr, să „fie cineva”. Se spune că nu este nevoie să distrugi 
fizic toate cărțile pentru a ucide cultura; este suficient ca nimeni să nu le 
mai citească. Simetric, chiar dacă distrugi cărţile, ele se transmit în timp, 
dacă au fost citite înainte de a fi trecute prin foc sau prin instalația de 
topit/albit. Nu era aceasta prima grea cumpănă din viata Elisabetei, 
aceasta și familia ei trecând prin mari încercări (pe temei naţional) odată 
cu declanșarea, de către Regatul României, a curajosului război pentru 
întregirea țării, dar și după realizarea Marii Uniri (acum pe alt plan, cel al 
vieţii materiale): „Tatăl ei fusese ucis aproape imediat după începerea 
războiului celui mare, în anul 1914, fiind obligat să lupte pentru armata 
austro-ungară, care nu s-a mai grăbit cu decorarea vitejiei sale. 
Dimpotrivă, după ce România a intrat în război, familia Elisabetei a fost 
batjocorită, deposedată de bruma de avere pe care o deţinea și numai că 
nu a fost pusă să tragă boii în jug. Este drept că atunci s-au prăpădit 
românii pe capete, rămânând multi copii orfani. Chiar dacă, ulterior, acest 
război a condus la eliberarea de sub jugul străin și întregirea neamului 
românesc, viața Elisabetei a evoluat din rău în mai rău. Totuși, gândindu- 
se la ce ar fi așteptat-o dacă nu se făcea unirea tuturor românilor, 
dobândise obiceiul ca în vremuri de încercare să spună că «se poate și mai 
rau!». Lipsurile materiale nu au ajutat-o însă să-și dea prea bine seama de 
binele mare la care se ajunsese prin eliberarea și întregirea tuturor 
românilor” (p. 94-95). 


Autorul nu-și reduce meditaţia asupra unui singur aspect la 
realității, chiar dacă anume acela este o rană a memoriei personale. Una 
din întrebările fundamentale pe care le pune este: „Cum de comuniștii 
erau mai buni ca naziștii? De ce cărțile salvate de la incendierile 
organizate de naziști ar fi fost mai bune decât cele pe care cenzura 
comunistă le condamnase la topit?” (p. 106). În același timp, este fugitiv 
menţionat și faptul că la Radio Paris erau prezentate opiniile (cam 

penibile, prin comparaţie cu poziția oamenilor de știință americani, care, 
sub efectul aceluiași eveniment, i-au scris președintelui pentru a-i cere 
mai multă preocupare pentru educaţie) ale unor ziariști occidentali care 
considerau că lansarea, la 4 octombrie 1957, a primului satelit artificial al 
Pământului, în cadrul programului Sputnik, ar fi fost „o sfruntată 
minciună sovietică” (p. 14). 


Și autorul textului de încheiere, numit În loc de Postfatd, 
consilierul patriarhal Tudor Călin Zarojanu (foarte activ în ultimii ani pe 
„frontul” memorializării crimelor comunismului), simte miza general- 
umană a rezistenţei pentru (nu: prin) cultură și readuce în atenţia 
cititorului filmele Fahrenheit 451 al lui Francois Truffaut (1966) și Z a lui 
Costa Gavras (1969). Dacă în prima capodoperă filmografică „cărțile erau 
interzise cu totul, a citi era o crimă” (p. 203), în cea de-a doua dictatura 
(asemănătoare, astfel, cu cea comunistă de pe la noi) „nu distrugea chiar 
toate cărțile, ci le scotea în afara legii, selectiv, doar pe unele” (p. 204). 


Nicolae Bordașiu (binecunoscut și el ca fost deţinut politic) se 
întreabă în Predoslovia sa: „Ce fel de osândă, ce fel de cărţi, cine le 
osândește și de ce” (p. 7). „Şi este normal să te întrebi când, astăzi, 
librăriile sunt pline de tot felul de cărți și nimeni nu le vrea răul”, afirmă 
cu drept temei același părinte Bordașiu, tot la p. 7. Totuși, constatăm 
ocazional că nu numai natura umană este puternic înclinată către 
cenzură, dar și oamenii în general invocă cenzura, fie ea și inexistentă, 
pentru a stârni interesul cumpărătorilor, de pildă, sau a 
auditorilor/cititorilor proprii, ceea ce tot un soi de fascinatie (destul de 
bine întreținută) pentru cenzură se cheamă că e. Cu zece ani în urmă, 
când mă pregăteam să cumpăr cartea lui Daniel Estulin, Clubul Bilderberg. 
Conducerea secretă a lumii (traducere de Mihai-Dan Pavelescu, București, 
Editura Meditaţii, 2008, 384 p.), doamna de la casieria librăriei 
(desfiinţată, între timp) mă informează, cu un aer vag subversiv-complice: 
„Se pare că în chestia asta este implicat și regele Spaniei. Cartea aceasta 
este interzisă în Spania!. Dându-i un răspuns în trei peri, dar mimând 
totuși, din politețe, că aș avea nevoie de stimuli suplimentari pentru a 
achiziționa cărți, plătesc volumul și, odată ajuns acasă, citesc chiar pe 
coperta patru a acestuia: „Daniel Estulin locuiește în Spania și este 
jurnalist de investigații răsplătit cu numeroase premii, care urmărește de 
peste 15 ani Clubul Bilderberg. Cartea sa - un bestseller în Spania, unde a 

Recenzii. Note de lectură 


fost reeditată în 15 ediţii - a fost tradusă in 30 de limbi și publicată în 
peste 42 de ţări”. 


Este Osânda cărţilor una din cărțile mici (doar prin dimensiuni) 
care ar trebui citite aproape obligatoriu de toți impatimitii ideii de lectură, 
deoarece, trăind într-o lume în care lectura nu mai înseamnă mai nimic, 
autorul și-a imaginat, sau mai exact a reconstituit o situaţie reală, în care 
lectura și relectura se valorizează intens in fata reprimării lor 
programatice. În fond, chiar dacă situaţiile descrise în volum nu s-ar fi 
petrecut (aproximativ) aievea (vezi, pentru surprinzătoarele ipostaze în 
care cărțile interzise de autoritățile comuniste erau salvate chiar de către 
o parte din cei care aveau misiunea să le distrugă, memoriile lui Pericle 
Martinescu: 7 ani cât 7o. Pagini de jurnal, 1948-1954, Bucuresti, Ed. 
Vitruviu, 1997, 522 p.), ele meritau imaginate, fie și ca un soi de alternativă 
onorică la mediocritatea culturală crescândă a vieţii reale de zi cu zi. 


Silviu B. Moldovan 

